
Argument 


Fie că o abordăm substanţialist — ca instanţă fixă şi determi- 
nată —, fie că o percepem interacţionist — ca raport instabil şi rever- 
sibil între doi sau mai mulţi actori —, puterea se profilează ca un 
invariant al societăţii umane. Cu o rădăcină în violenţă, credință, 
loialitate, interese, obişnuinţă sau apatie, puterea presupune con- 
cretizări determinante, fiind ea însăşi o instanță diferenţiatoare. 
In funcţie de valorile sale de bază, puterea capătă o varietate de 
forme interrelaționate, precum puterea politică sau ecopolitica, pu- 
terea de influență a mentorului sau a expertului, violenţa, puterea 
bazată pe controlul cunoaşterii sau al afectivității. 

La un inventar sumar al teoriilor moderne despre putere, se 
constată în primul rând accentul pus pe natura ei coercitivă, înţe- 
leasă ca şi capacitate de a face sau de a împiedica să se facă ceva. 
Subevaluând negocierea prezentă în orice raport social de putere, 
acestui tip de analiză i se dedică Dahl, Kaplan, Lasswell sau Mills. 
Formele de legitimare ale puterii constituie obiectul reflecțiilor lui 
Max Weber, în vreme ce Parsons, Arendt sau Luhmann investi- 
ghează caracterul ei funcțional şi relaţional. Ei evidenţiază rolul 
pozitiv de determinare şi de decizie din interiorul sistemului social, 
dar trec sub tăcere ambivalenţa puterii. Pentru Mosca, Michels sau 
Pareto, punctul maxim de interes îl reprezintă importanţa calități- 
lor personale ale elitelor de putere; asumarea suplimentară ca dat 
natural infirmă însă calitatea de produs istoric al formelor sociale 
concrete şi modificabile. Reductiv, Althusser şi majoritatea teore- 
ticienilor marxişti consideră puterea în termeni de structură şi de 

conflict între interese obiective contrapuse. Genealogic, Foucault 
identifică puterea cu toate formele de determinare şi constată om- 
niprezenţa ei reproductivă relaţional. 

In discursul cotidian comun, puterile reprezintă capacități- 
le de a produce un lucru sau de a genera o acțiune. Cu toate că, 
pentru simţul nostru comun, prin putere se înţelege ceva tangibil 
şi real, ea rămâne un concept cu o profundă încărcătură teoretică, 
un concept cu acoperire în distribuția capacităţilor, posibilităţilor 
şi facultăţilor umane. Dacă teoreticieni precum Weber, Dahl sau 
Wrong atribuie puterea mai degrabă individului decât instituţiilor 
sau societăţii, sociologi de talia lui Parsons şi Luhmann consideră 
puterea proprietate structurală complexă, manifestă în întreaga 
societate. In optica celor dintâi, puterea individului se reduce în 
fond la proprietatea relaţiilor sociale la care acesta participă, în 
vreme ce pentru ceilalți, puterea reprezintă o capacitate generali- 
zată, necondiționată de relaţii specifice. 

In ascendenţa teoriilor individualiste se plasează la extrem şi 
opiniile utilitariştilor de secol XIX. Ei tratează societatea ca agregat 
de indivizi independenţi şi raţionali, conduşi în acțiunile şi decizi- 
ile lor de interese personale, context în care interacţiunile sociale 
persistă numai în virtutea raționalităţii lor, şi omit condiționările 
sociale complexe. Lăsând la o parte disputa sociologică, un aspect 
este cert: indivizii se pretează infinit mai uşor la o cercetare, chiar 
dacă aceasta are drept ţintă societatea sau instituţiile, deoarece la 
ei sunt mai vizibile şi mai accesibile consecinţele operative ale pu- 
terii. Acest aspect explică preeminența unor întrupări individuale 
ale puterii în discursurile literare, teoretice sau mitologizant-popu- 
lare. Însă, trebuie luată în calcul şi schimbarea condiţiilor de inter- 
acţiune socială produsă în secolul al XIX-lea, când, datorită noilor 
populaţii urbane potenţial haotice, inovaţia organizatorică devine 
inevitabilă şi acţiunea colectivă avansează în prim-planul puterii. 

Inainte de toate, se cuvine subliniată o evidenţă deseori omi- 
să: cine abordează discursul despre putere şi despre metaforele 
puterii trebuie să conştientizeze că prima putere este aceea de a 
controla definițiile, de a stabili bazele şi criteriile de selecţie ale 
informaţiei. Dintotdeauna, controlul informației a fost administrat 
cu un amestec de ocultare şi de ferocitate. Aceleaşi ingrediente par 
să dea seama şi de fascinația ideii de putere. Puterea imaginarului 


asupra realităţii nu face altceva decât să complice şi mai mult de- 
criptarea mecanismelor secrete ale puterii, deşi, de multe ori, ima- 
ginarul însuşi pare a fi codul. 

După sfârşitul epocii romantice, adică implicit după „era 
Napoleon”, omul politic şi intelectualul european au tendinţa de a 
ignora mitul ca element constitutiv al teoriei şi al practicii puterii. 
In plus, se omit valenţele mitului ca formă de comportament uman 
şi ca element de civilizaţie. Insă recursul la mituri revine întot- 
deauna inconştient, deoarece chiar şi cele mai raţionalist-progre- 
siste perspective, în care mitul tinde să fie identificat cu elementul 
reacţionar şi arhaic, operează proiectiv tot cu tiparele mitologice. 
„Omul nou” al multora dintre aceste sisteme constituie un aseme- 
nea construct operativ în tipar mitologic. Mitul Revoluţiei sau cel 
al Salvatorului ocupă masiv scena filosofică, ideologică, literară, 
utopică şi a imaginarului popular de secol XIX. Apoi, nu poate fi 
ignorat faptul că mitul joacă un rol esenţial în toate abordările ide- 
ologice şi „ştiințifice” ale viitorului, în programele de acţiune şi în 
viziunile asupra lumii. 

Fără a avea pretenţia de a surprinde complexitatea şi discon- 
tinuităţile culturii! secolului al XIX-lea, cartea de față — o selecţie 
din volumul mai amplu Paradigma puterii în secolul al XIX-lea, 
apărut la Editura Ideea Europeană din Bucureşti în anul 2011 — 
încearcă să surprindă câteva dintre mutaţiile generate de implica- 
rea puterii în faptele culturale, precum şi modulaţiile reprezentării 
ei în urma intersectărilor cu faptele de civilizaţie. Centralitatea şi 
persistenţa ideii de putere atrag atenţia asupra ambivalenței sale 
structurale şi asupra incidenţei sale plurale în civilizaţie, puterea 
politică, puterea ideologică, puterea individuală sau a familiei, pu- 
terea psihologică sau cea culturală, puterea rasei, a religiilor sau a 
instituţiilor fiind doar câteva exemple în multitudinea de predicate 
ale puterii. 

Aparent tautologic, puterea este puternică fiindcă produce 
efecte pozitive la palierele inseparabile ei: cel al dorințelor şi cel 
al cunoaşterilor. Departe de a susţine teza caracterului unilateral 


1 Cultura înțeleasă în sensul ei larg, ca artefact uman care contri- 
buie la crearea experienţei, ceea ce presupune instituţii sociale, economice, 
private, doctrine morale şi religioase, sisteme filosofice, politică etc. 

malign al puterii, această carte pleacă de la premisa că puterea 
constituie o realitate plasată, nietzschean, dincolo de bine şi de rău 
şi încearcă să surprindă dinamica unor expresii paradigmatice ale 
acesteia, ţinînd seama de faptul că nu există forme universale de 
putere, ci numai variaţiuni de grad şi treceri de la o formă de pu- 
tere la alta. 

Puterea apare pregnant în momentul de amplitudine al in- 
transigenţei social-normative, luând expresia deciziei, a capacităţii 
de gestionare a contradicţiilor şi a raportului dintre acţiunea soci- 
ală şi normă. Atunci când un individ nu este în mod necesar legat 
de formele culturale determinante pentru identitatea sa socială, el 
poate contrapune ordinii sociale şi codurilor ei o atitudine asocială, 
un hybris. Această tendință anarhică a individului de a se asuma 
pe sine ca absolut, ca entitate autosuficient-nareisistă, nu anulează 
socializarea din construcția identităţii sale, deoarece recunoaşte- 
rea constituie condiția ei esenţială. Se configurează astfel puterea 
individuală, subiectivă, bazată atât pe capacitatea intrinsecă a 
subiectului de a-şi conferi determinațţii identitare şi socio-istorice 
concrete, cât şi pe capacitatea sa extrinsecă de a stabili raporturi 
sociale intersubiective. 

La această dimensiune a puterii se mai adaugă un nivel 
obiectiv, structural, în care funcția de gestiune a contradicţiilor 
apare ca un mecanism înscris în ordinea normativă instituţiona- 
lă. Este sfera interrelaţionării sociale, a problemelor de psihologie 
colectivă şi de interacţiune simbolică, pentru că adaptarea între 
formele de mediere simbolico-narativă şi exigenţele versatile ale 
acțiunii sociale este consecinţa ireductibilităţii acţiunii sociale nor- 
mative. Pentru o gestiune cât de cât omogenă a contradicţiilor ine- 
rente acţiunii sociale, intervine un palier al aspectelor structurale 
şi normative, iar pentru asigurarea subzistenței unei ordini sociale 
este necesar ca ea să apară garantată de forme determinate de me- 
diere socială. 

Un sens al puterii se focalizează asupra capacităţii de a face, 
de a acționa, de a realiza ceva. Valorizarea absolută a acestei linii 
hermeneutice sfârşeşte în voinţa de putere nietzscheană, în elo- 
giul impulsului ludic, liber şi creator, însă, în ansamblul secolu- 
lui al XIX-lea, ea circumscrie o serie extrem de variată de expre- 
sii, de la aprecierea talentului artizanilor din utopii la avansarea 

inventatorilor la statutul eroic, de la cultul energiei de epocă napo- 
leoniană la capacitatea mutaţional-revoluționară a proletariatului, 
ultimele două intrând în combinaţii mai mult sau mai puţin subtile 
cu forța. 

In ultimă instanţă, toate invențiile umane încep cu o idee şi 
toată puterea noastră materială derivă din puterea ideatică, seco- 
lul al XIX-lea oferind un evantai exemplar în acest sens, suficient 
de puternic pentru ca mentalitatea noastră de azi să mai ancore- 
ze în această vârstă eroică a industrializării şi a imperialismului. 
Astfel funcționează atracţia noastră faţă de armate, uniforme şi 
acţiuni militare, faţă de portretizările patriotice, faţă de marii in- 
ventatori şi colonizatori, mari oameni de stat sau de afaceri, com- 
pozitori sau romancieri. În toate acestea, suntem — şi vom continua 
încă să fim — fiii secolului al XIX-lea. In plus, „secolul lung” (cum a 
fost el denumit) etalează un impresionant arsenal orientat înspre 
conservarea şi amplificarea imaginarului eroic al instanţelor de 
putere, operele de artă, obiectele de ornament interior, parcurile, 
literatura, muzica şi arhitectura oraşelor susținând, fiecare în par- 
te, un atare proces. 

Abordarea selectivă şi interdisciplinară a „secolului lung” în- 
cepe cu Revoluţia Franceză, prag fundamental în evoluţia modernă 
a principiilor politice. Revoluţia Franceză nu schimbă numai echi- 
librul de forţe şi actorii din câmpul puterii, ci şi modul ei de repre- 
zentare. Dacă în Vechiul Regim puterea este delegată de sus în jos, 
de la Dumnezeu la rege, de la rege la înalții funcţionari ai curţii, de 
la aceştia la treapta ierarhică imediat inferioară şi tot aşa, în noul 
regim puterea se administrează invers (cel puţin teoretic...), de la 
popor înspre puterea executivă, Dumnezeu, dacă este acceptat, fi- 
reşte, devenind garantul bunei credinţe a guvernanţilor. 

Analiza sintactică a secolului al XIX-lea ia în calcul decon- 
strucția postrevoluţionară a Franţei agitate din 1789 şi schițează 
profilul a două categorii concurente pe scena civilizaţiei europene: 
individualitatea şi burghezia. De cea dintâi se leagă şi napoleonis- 
mul, în care par să se fi focalizat obsesiile energetice ale acestui 
secol. Lui îi este dedicat un capitol masiv al cărţii, în care am inclus 
atât fascinația exercitată asupra contemporanilor săi de acest ge- 
niu versatil, cât şi extensiile apocrife ale mitului său politic. Cum 
poate fi folosit Napoleon ca instrumentar de putere simbolică după 

Olympe de Gouges (1748-1793), autor: Alexander Kucharsky 


moartea sa e reprezentativ pentru psihoza politică a secolului al 
XIX-lea; în consecință, am urmărit, în cazul lui Napoleon, atât 
mostrele literare ale fascinaţiei exercitate asupra unor scriitori de 
primă mărime (Stendhal, Balzac, Hugo, Dumas, de Musset etc), 
cât şi reflexele ucronice ale mitului napoleonian, cum apar de pildă 
în Dacă Napoleon ar fi fugit în America, de H.A.L. Fisher, unde 
învinsul de la Waterloo traversează Atlanticul, se îmbolnăveşte 
de prea multa democraţie americană, devine un inadaptat, motiv 
pentru care merge spre sud, face joncţiunea cu Bolivar şi pune ba- 
zele Federaţiei Americii de Sud — o dictatură pe modelul a ceea 
ce el însuşi realizase în Franţa —, spre dezamăgirea lui Thomas 
Jefferson. 

Un capitol derivat al napoleonismului îl reprezintă decon- 
strucția răsăriteană, făcută de către Tolstoi şi Dostoievski. Pentru 
amândoi, Napoleon este exemplul cel mai funest pe care secolul îl 
poate oferi unei serii întregi de individualişti amorali, care, seduşi 
de „transcendenţa napoleoniană”, uită de existența principiului 
ordonator prim, care este Dumnezeu. Prin Tolstoi şi Dostoievski, 
Napoleon intră în obstrucţie, într-o măsură mai mică sau mai mare, 
cu panslavismul. Volumul urmăreşte variabilele acestei tensiuni, 
construită în ultimă instanță pe două modele de putere suverană, 
cel autocratic, unipersonal, occidental, şi cel teocratic, răsăritean. 

Capitolul dedicat relaţiei dintre Dostoievski şi Nietzsche îşi 
propune, pe linia unor cercetări mai vechi pe care le-am efectu- 
at (vol. Dostoievski şi Nietzsche. Congruenţe şi incongruente, Ed. 
Limes, Cluj-Napoca, 2004), să restabilească simbioza dintre literar 
şi filosofic. Literatura în oglinda filosofiei. Dostoievski şi Nietzsche a 
fost dinadins conceput ca o secvenţă sintetică, menită să analizeze 
nu numai modul în care cele două discipline se reflectă reciproc, ci 
şi complexitatea diferitelor paliere de putere care se exprimă prin 
intermediul lor. 

O valență reliefată a puterii este forţa brută, violenţa. 
Aceasta captează prim-planul imaginarului puterii, multe dintre 
reprezentările relaţiilor interpersonale şi intercomunitare punând 
accent pe acest tip de beligeranţă, fie că tratează izbucniri violente 
locale, fie că analizează acţiuni militare. Insă, deşi puterea implică 
de multe ori forța brută, ea nu este reductibilă la aceasta. Rolul 
violenţei în societate este limitat de alte forme de putere, influența, 


subordonarea faţă de un sistem sau tabuurile reprezentând câte- 
va dintre acestea. Discursul filosofic al puterii reiterează la rândul 
său una dintre marile teme ale secolului, şi anume raportul din- 
tre disciplina morală şi violenţă. In consecință, capitole substan- 
țiale din carte sunt dedicate agresivităţii, delincvenţei, „cultivă- 
rii urii” (Peter Gay), sinuciderii, terorismului şi războiului, ca şi 
uneia dintre obsesiile majore ale timpului, aceea a administrării 
oculte a puterii prin intermediul conspiraţiilor. Societăţile secrete, 
Francmasoneria, conspiraţiile de tot felul colorează insidios pei- 
sajul socio-politic, imaginativ şi literar al unui secol permeabil la 
ocult. 

În mod inevitabil, volumul tratează în detaliu atât naţiona- 
lismele secolului al XIX-lea, cât şi propensiunile sale rasiale. Am 
analizat în acest sens reprezentări ale evreităţii, aşa cum apar 
ele la Heinrich Heine, în complexul Jidovului rătăcitor, la Arthur 
Schnitzler, ca şi în afacerea Dreyfus de la sfârşitul secolului al 
XIX-lea, care marchează, după cum spunea Michel Winock (în 
Vocile libertăţii), cristalizarea intelectualului ca ființă atitudinală 
şi protestatară. 

Sintetic, am putea spune că secolul al XIX-lea debutează cu 
mutaţia de pe Revoluţia Franceză pe Napoleon şi se sfârşeşte în 
critica pe care Nietzsche i-o face burgheziei obediente şi degeneres- 
cente, deschizând calea unor estetisme specifice care apar în dan- 
dysm (fenomen căruia îi este dedicat un capitol), avangarde şi în 
dispersia decadentă a culturii imperiale vieneze. 

La sfârşitul drumului, poate că recunoaşterea stilistică cea 
mai acută pe care o putem formula este că antropocentrismul do- 
minant nu reprezintă singura direcţie canonică a unui secol post- 
iluminist. In secolul al XIX-lea, omul devine funcţie a diferitelor 
puteri reprezentate de politic, de ştiinţe, de biologie, de tehnologie 
sau, ca în cazul darwinismului, de ontogenie şi filogenie, nefiind 
întotdeauna învingător al unei asemenea competiţii inegale. Prin 
urmare, secolul al XIX-lea prezintă atât învingătorii, cum este 
Napoleon, cât şi învinşii, cum este omul mărunt, neputincios în 
faţa puterii perfecte a maşinii. Ambele căi sunt relevante, intrând 
ulterior masiv în sintaxa socio-culturală, ideologică şi politică a se- 
colului XX. 

13 septembrie 2011 

Revoluţia Franceză şi 
mutatiile din câmpul puterii 


Revoluţia Franceză înseamnă, pentru unii dintre comentato- 
rii ei, un eveniment deturnat de la intenţiile prime, un eşec, dar, 
pentru cei mai mulţi, ea rămâne un episod eliberator şi plin de pro- 
misiuni. Indiferent de registrul valorizării ei, Revoluţia Franceză 
marchează începutul unui nou raport între om şi putere. Cel puţin 
teoretic, câmpul social şi politic înregistrează o deschidere fără pre- 
cedent, iar principiile preeminente în discursurile actorilor puterii 
semnalizează această deschidere. Astfel, libertatea, egalitatea şi 
fraternitatea reprezintă semnale clare ale noului pact politic şi ale 
victoriei unui nou tip de societate, iar Revoluţia Franceză în an- 
samblul ei marchează pregnant ideile politicii moderne. 

Parisul saloanelor şi al lojilor masonice devine în a doua 
jumătate a secolului al XVIII-lea principalul centru european de 
întâlnire a savanților şi perimetrul privilegiat al dezbaterilor poli- 
tice. Inaintea Revoluţiei Franceze, Louis Sebastien Mercier aprecia 
că la Paris se „cenzurează nu abuzurile unui oraş, ci abuzurile a 
căror reformă interesează întreaga umanitate”?. Acreditarea presei 


? Apud: Compagnon, Antoine, Seebacher, Jacques: Spiritul Europei. 
Volumul 1- Date şi locuri. În colaborare cu A. de Baecque, A. C. Bartolomeo 
de Araújo, V. Belohradsky, M. Benabou, J. Bérenger, D. Berindei, J.-N. Bi- 
raben, J.-Cl. Bonnet, Ph. Braunstein, R. Calimani, M. Chibnall, B. Cottret, 
R. Delort, Y. Durand, M. Ferro, J. Fleckenstein, Cl. Frioux, P. Gerbet, Ph. 
d' Harcourt, D. Iogna-Prat, P. Jeannin, Y. Lacoste, J. Leenhardt, Fr. Les- 

pentru a asista în direct la evenimentele revoluționare din 1789 
facilitează crearea unui efect imediat de proximitate în Europa. 
Vizitatorii străini, primiți în cluburi cosmopolite de genul celui 
condus de către francmasonul Nicolas de Bouneville, se contami- 
nează şi ei de spiritul revoluționar, iar unii dintre ei performează 
în zona gri de întâlnire a istoriei cu utopia şi elaborează planuri 
de integrare confederată a străinilor în Paris sau chiar de realiza- 
re a unei naţiuni unice pentru întrega lume. Unul dintre aceştia, 
baronul prusac Anacharsis Cloots, enciclopedist stabilit la Paris 
în 1776, este primit la 19 iunie 1790 în Adunare împreună cu alţi 
treizeci şi şase de străini de diferite naţionalităţi. Aici reclamă rea- 
lizarea unei naţiuni unice şi instaurarea păcii universale. Secvența 
demonstrează imaginea primă de concordie universală lansată de 
regimurile Revoluţiei Franceze, însă războiul va sparge destul de 
rapid ceea ce părea realizarea pacifismului luminat. 

Falimentul provocat la sfârşitul Vechiului Regim de războ- 
iul american şi de datoria externă, precum şi criza economică şi 
socială, oferă aristocrației şi notabilităţilor o şansă de a solicita 
o extindere a privilegiilor în schimbul contribuţiei la bugetul de 
stat. Se convoacă mai întâi adunarea notabilităţilor, apoi Stările 
Generale, vechea adunare feudală, neactivată din 1614, în cadrul 
căreia Starea a Treia reprezenta mai degrabă o entitate fictivă, 
considerată neglijabilă, în care intrau cei ce nu erau nici clerici, 
nici nobili. Contextul prim face ca Revoluţia să debuteze ca o ten- 
tativă a nobililor de a pune mâna pe stat. Realizarea ei însă revine 
segmentului ignorat de calculele iniţiale — burghezia, cu idei libe- 
rale moştenite de la filosofii şi economiştii iluminişti, propagate de 
francmasoni. Reformatorii moderați ai clasei de mijloc mobilizează 
masele, iar acestea împing lucrurile dincolo de scopurile moderați- 
lor. La rândul lor, aceştia se divid într-o linie conservatoare, giron- 
dină, raliată regelui, de altfel popular în ajunul Revoluției, şi una 
radicală, iacobină şi regicidă. 


trigant, M. Lienhard, P. Lombardo, D. Milo, P. Milza, E. Morin, B. Nelson, 
J.M. Perez-Prendes, W. Petter, J.-P. Rioux, J. de Romilly, L. Scheer, A. 
Tartakovski, J.-P. Vallat, Traducere de Claudiu Constantinescu, Editura 
Polirom, Iaşi, 2002, p. 140 


Jean-Baptiste du Val-de-Grâce, baron de Cloots, alias Anacharsis Cloots 
(1755-1794), autor: posibil Charles Francois Gabriel Levachez 

Interpretată ca abandonare a poporului şi ca renunțare la 
dreptul de loialitate, fuga regelui oferă pretextul exacerbării repu- 
blicanilor şi transformarea lor într-o forță de masă. Perpetuarea 
crizei economice şi foametea îi determină în 1792 pe aristocrați şi 
pe girondini să împingă Franţa în război, expedient psihologic efici- 
ent în amortizarea problemei interne, deoarece deturnează nemul- 
țumirile populare înspre duşmanul extern. În lumina emergenței 
artificial-oficiale a mitului complotului, înfrângerea este pusă pe 
seama trădării regale, regele fiind ţapul ispăşitor al tuturor relelor 
Franţei. Consecința este radicalizarea mişcării revoluționare, ma- 
sacrele şi regicidul ca sacrificiu al ţapului ispăşitor. 

Declanşarea războiului civil prin revolta provinciei contra 
Parisului în 1793 face din Teroare unicul regim eficient în apărarea 
țării. Justificată de lipsa virtuţii, de idealul transparenţei poporu- 
lui şi a societăţii, dar şi de fărâmițarea societăţii, Teroarea face din 
violenţă un mijloc de purificare, de eradicare a opacităţii corpului 
social şi a spiritului public. Moştenire radicalizată a Luminilor în 
general, a gândirii lui Rousseau în particular, raționamentul potri- 
vit căruia „societatea trebuie curățată” pentru ca la final să rămână 
un popor ideal, format numai din elementele valide, devine logica 
operantă a Terorii. Legitimă, violenţa vizează generarea virtuţii 
într-o mişcare dublă de reîntoarcere la natura pierdută şi de con- 
tinuare a revoluției în vederea realizării fericirii perfecte a omului 
nou. Fantasma omului nou alimentează, de altfel, toate acţiunile 
din perioada revoluţionară. 

Republica iacobină reuşeşte în foarte scurt timp să reinsta- 
ureze controlul intern, să alunge invadatorii, să stabilizeze mone- 
da şi prețurile, să creeze o nouă pătură medie formată din țărani 
proprietari, mici meşteşugari şi comercianţi devotați Revoluţiei 
şi Republicii, să dea prima constituție democratică, să abolească 
drepturile feudale şi sclavia din colonii, să formeze armata naţio- 
nală şi să inaugureze epoca de triumf militar extern prin invadarea 
Belgiei. Paradoxal, realizările ei nu concordă cu imaginea monstru- 
oasă alocată de posteritate. Instabilitatea de după Thermidor nu 


3 Sevillia, Jean: Corectitudinea istorică. Să punem capăt trecutului 
unic. Traducere din franceză de Anca Dumitru, Editura Humanitas, Bucu- 
reşti, 2005, p. 193 

face decât să confirme diagnosticul, valul de conspirații şi impunerea 
armatei dovedind din plin asta. 

De Maistre, Constant, Quinet sau Michelet sunt numai câţiva din- 
tre cei care identifică iacobinismul cu Teroarea şi văd în acţiunile sale 
o formă inedită de luptă pentru putere, bazată pe controlul unui apa- 
rat format din militanţi radicali şi pe manipularea violenţei maselor. In 
ciuda faptului că înţelege că Revoluţia înseamnă şi vestire, pentru că 
aşază poporul în locul regelui, Quinet‘ o reduce la funcţia de accesoriu 
al victoriei naturale a unei noi societăți. El originează regimul iacobin 
în puterea centralizată a Vechiului Regim şi îi atribuie aceleaşi instru- 
mente de putere despotică. Interpretarea sa distinge între Teroarea ca 
reacţie populară, rezultată din escaladarea violenţelor dintre Revoluţie 
şi Contrarevoluţie, rătăcire vindicativă absolut scuzabilă, şi Teroarea ca 
sistem de guvernământ, resurecţie a violenţei şi a absolutismului, a fricii 
şi a servituţii. Mai nuanţat, Michelet? relaționează indiferența genera- 
lă cu demersul de confiscare a autorităţii publice de către iacobinii din 
Comitetul Salvării Publice. Atunci când puterea îşi pierde resortul popu- 
lar, iacobinii se substituie puterii Revoluţiei şi impun o putere mecanică, 
bazată pe mânuirea unei ortodoxii ideologice, pe disciplina unui aparat 
militant centralizat, pe epurarea sistematică a adversarilor şi pe ma- 
nipularea autoritară a instituţiilor alese. Michelet celebrează eroismul 
luptelor revoluţionare şi refuză să absolutizeze negativitatea regimului 
iacobin. 

In Consideraţii asupra Franţei (1797), Joseph de Maistre recu- 
noaşte caracterul inevitabil al Revoluţiei Franceze, dar constată şi doza 
de inerție sau de stihialitate incontrolabilă aferentă. Observaţia că „nu 
oamenii conduc revoluţia, ci revoluția este cea care îi conduce” îi permite 
să reducă personajele ei active la fantoşe, mirate de puterea cu care se 
trezesc. Depăşind cinismul, trebuie să înțelegem această observaţie în 
contextul concepţiilor generale ale lui de Maistre. În viziunea sa”, omul 
este doar o unealtă a lui Dumnezeu, iar necredinţa transformată în 


1 Apud: Furet, François: Revoluția în dezbatere. Prefaţă de Mona Ozouf, 
Traducere de Gabriela Scurtu-llovan, Editura Polirom, Iaşi, 2000, pp. 39-49 

5 Apud: Ibid., pp. 60-63 

6 De Maistre, Joseph: Istorie şi providenţă. Selecţie, traducere, prefaţă, ta- 
bel bio-bibliografic şi note de Tatiana-Ana Fluieraru, Cu o postfață de Toader 
Paleologu, Editura Anastasia, Bucureşti, 1997, p. 30 

7 Ibid., pp. 49-56 

Joseph de Maistre (1753-1821), 
autor: Carl Christian Vogel von Vogelstein 

Louis-Sebastien Mercier (1740-1814), autor: Devéria, Couché & Geraut 

putere prin efortul enciclopediştilor din a doua jumătate a secolului 
al XVIII-lea nu putea să scape pedepsei divine, ceea ce explică atât 
turnura evenimentelor din 1789, cât şi perspectiva resurecţiei ele- 
mentului teocratic şi religios francez, suveranul fiind în mod esen- 
tial reprezentantul lui Dumnezeu. Idealul politic al lui de Maistre 
rămâne monarhia temperată de aristocrație, tradiţie şi principiul 
creştin, ceea ce scoate din calcul admiraţia necondiționată faţă de 
Revoluţie, în ciuda apartenenţei sale la masonerie. 

Revoluţia din 1789 declanşează democratizarea şi vulgariza- 
rea eroismului, iar romanul istoric preia acest impuls şi creează un 
erou mediu şi difuz, opus eroului titanic creat de scriitori precum 
Byron. De cele mai multe ori, scriitorii primei jumătăţi a secolului 
lung interpretează Revoluţia Franceză’ dintr-o perspectivă eroică, 
organică şi mesianică, însă atitudinea se schimbă radical în cea de 
a doua jumătate, când optica patologică şi critică primează. Fiecare 
dintre aceste viziuni trădează o preocupare fundamentală pentru 
raportul dintre actualitatea socio-politică şi raportul mai mult sau 
mai puţin matricial cu evenimentele din 1789. Perspectiva eroică, 
puternic marcată de aventura napoleoniană, scrutează Revoluţia 
Franceză în căutarea unei logici mai ample care să valideze rolul 
individualităţii în istorie, cea organică interoghează funcţia proce- 
selor revoluţionare în apariția democrației moderne şi a manifestă- 
rii carenţelor sale, iar cea mesianică, orientată spre soluţii sociale, 
caută să compatibilizeze valorile revoluției cu spiritul creştinismu- 
lui. Privirea critică izolează indiciile ce dovedesc responsabilitatea 
revoluţionarilor de la 1789 în generarea dezvrăjirii peisajului mo- 
dernităţii, în vreme ce optica patologică decortichează contribuţia 
ei mai mult sau mai puţin crucială în transformarea cetăţenilor în 
devianțţi. 

Revoluţiile includ întotdeauna transferul prin forță al puterii 
de stat, realizat în doi timpi obligatorii”: situaţia revoluționară şi 
consecința revoluționară. Dacă cea dintâi, virtual multiplicată în- 
tr-o revoluţie reală, duce la schimbarea structurii puterii statale, 


8 Luzzatto, Sergio: Ombre rosse. Il romanzo della Rivoluzione france- 
se nell’ Ottocento. Il Mulino, Bologna, 2004, p. 25 

° Tilly, Charles: Revoluțiile europene (1495-1992). Traducere din lim- 
ba engleză de Victor Cherata, Editura Polirom, Iaşi, 2002, p. 21 


Constantina Raveca Buleu 


cea de-a doua marchează transferul puterii către noua condiţie. 
Revoluţia nu echivalează numai cu tentativa de răsturnare a regi- 
mului puterii reale. Ea este şi luptă pentru dominație şi exercițiu 
de putere în sfera simbolică, la fel de semnificativă şi de influentă 
ca şi puterea reală. Astfel, o revoluție” trebuie să renoveze imagi- 
narul social în aceeaşi măsură în care ea reconfigurează şi harta in- 
stituțional-constituţională. Renovația simbolică începe cât se poate 
de accentuat prin impunerea sloganului de origine francmasonă, 
Egalitate! Libertate! Fraternitate!, continuă printr-un imaginar 
violent de tip maniheist, care permite separarea lumii între răul 
imoral aristocratic şi binele popular, imaginar cu translări practi- 
ce extreme, de-a dreptul paroxistice în Teroare, şi culminează cu 
distrugerea Bastiliei, nimic nefiind mai puternic în revoluţie decât 
căderea unui simbol. Tocmai încărcătura simbolică a acestui ultim 
eveniment surprinde, mai ales că în realitate el are o consistență 
extrem de redusă. La asaltul Bastiliei participă doar câteva sute 
de oameni, în vreme ce restul oraşului rămâne liniştit. De aici sunt 
eliberaţi patru delincvenţi de drept comun, doi nebuni şi un tânăr 
nobil, arestat din ordin regal. Demolată la 16 iulie, Bastilia devi- 
ne materie primă pentru suvenirurile fabricate de către „patriotul” 
Palloy între 1789 şi 1790. 

Odată cu Revoluţia Franceză puterea constituantă!! devine o 
putere istorică versatilă, adusă la maturitate de către capitalismul 
modern şi configurată ca putere socială. Legată de democraţie, pu- 
terea constituantă produce normele constituţionale din orice ordine 
juridică, fiind totodată subiectul acestei producţii, motiv pentru care 
ea tinde să se identifice cu politica democratică. În trena revoluției 
democratice moderne apare un nou imaginar social, în care puterea 
nu mai reprezintă întruchiparea unei persoane sau a unui princi- 
piu, ci se lasă văzută ca un „loc gol”, inaccesibil înţelegerii umane 


10° Calabro, Gaetano: La Rivoluzione francese: la „transfigurazione” 


di un „mito”. În: 1789: la rivoluzione e i suoi „miti”. A cura di Bruno Consa- 
relli, Editrice Flaminia, Pesaro, 1993, p. 27 

11 Negri, Antonio: Il potere constituente. Saggio sulle alternative del 
moderno. SugarCo Edizioni, Carnago, 1992, p. 268 

12 Baudouin, Jean: Introducere în sociologia politică. Traducere de 
Iolanda laworski, Editura Amarcord, Timişoara, 1999, p. 153. Sintagma 
îi aparţine lui Claude Lefort; [Lefort, Claude: Complicaţia. Recurs asupra 

şi deschisă conflictelor dintre popoare şi idei. Altfel spus, democra- 
ţia actualizează şi radicalizează o nehotărâre difuză a politicului. 
Imperativul golirii locului puterii duce la recunoaşterea tacită a 
distincţiei dintre simbolic şi real, înlocuind astfel ocultarea din pa- 
radigma monarhică. 

Considerată drept loc al mântuirii universale, politica este 
suprainvestită!* în Revoluţia Franceză, deoarece se pleacă de la 
premisa că toate problemele umane sunt reductibile la problema 
politică. In consecinţă, ansamblul corpului social, inclusiv viaţa 
privată, intră cu necesitate în sfera puterii. În interiorul partidelor, 
indivizii suportă o desocializare, clubul devenind locul identităţii 
lor sociale. Mai mult chiar, mărcile lor verbale de recunoaştere se 
constituie într-un limbaj impersonal, accentuat simbolic, cu efect de 
încremenire, codificat politic şi utilizat în scopuri de putere. Altfel 
spus, îşi face apariţia logocraţia modernă. Paralel însă, apare şi un 
nou tip al ideologului, impersonal şi abstract, dezinteresat şi fără 
prieteni sau pasiuni ilicite, uneltitor şi mare maestru al limbajului, 
întrupat exemplar în Robespierre. 

Sursă filosofică de prim rang pentru Revoluţia Franceză, 
Jean-Jacques Rousseau postula că atâta timp cât cetăţenii asoci- 
aţi ştiu să-şi suspende preferinţele şi să renunţe la egoismul lor, 
ei intră sub semnul unei voințe unice, orientată către conservarea 
publică şi către binele general. Sub incidența acestui postulat in- 
tră şi conceptul de libertate, consecința fiind condamnarea oricărei 
inițiative fracționare. Astfel, orice divergență devine ilegală şi orice 
opoziţie — o anomalie. Iacobinismul interpretează radical ideile lui 
Rousseau, duce la extrem fantasma transparenţei sociale şi pre- 
figurează totalitarismul modern prin radicalizarea şi transforma- 
rea unei idei abstracte în mobil pentru teroare. Prin instaurarea 
Comitetului Salvării Publice, Robespierre şi Saint-Just resping 
fragmentarea suveranităţii şi exercită nedivizat puterea. Radicali, 
iacobinii tratează adversarii interni şi externi ca duşmani, dar fac 
acest lucru în numele conservării fericirii şi libertății poporului. 


comunismului. În româneşte de Dan Radu Stănescu, Editura Univers, Bu- 
cureşti, 2002, p. 117] 

13 Besançon, Alain: Originile intelectuale ale leninismului. Traduce- 
re de Lucreția Văcar, Editura Humanitas, Bucureşti, 1993, pp. 35-36 

Louis Antoine de Saint-Just (1767-1794), autor: Pierre-Paul Prud'hon 

Prima direcţie, esenţial radicală, a Revoluţiei Franceze ac- 
centuează necesitatea desprinderii totale de trecut. Originate în 
scrierile lui Rousseau, ideile de revoluţie, respectiv de ruptură, 
structurează proiectul lui Le Pelletier din 1793, realizat parţial în 
Şcoala lui Marte şi preluat după aproape un secol de către Jules 
Ferry. Acesta prevedea intervenţia absolută a statului în vederea 
radicalizării revoluţiei şi a urgentării apariţiei omului nou, creat 
prin intermediul unei pedagogii statale cvasitotalitare. În viziunea 
lui Le Pelletier, copilul aparține patriei, părinţii fiind doar depo- 
zitarii săi temporari. Copiii trebuie crescuţi în comun, în institu- 
ţii şi educați în spiritul egalităţii de către un corp de reformatori. 
O concepţie secundă, moderată şi liberală, se reflectă în ideile lui 
Condorcet, axate pe ideea de progres şi pe necesitatea instruirii 
cetăţenilor în funcţie de necesitățile epocii lor, dar respectând li- 
bertatea, laicitatea şi egalitatea. 

Din cauza intensității sale, a amorsării unei încărcături con- 
centrate de pulsiuni fundamentale precum frica şi speranţa, mo- 
mentul revoluţionar se pretează procesului de mitizare. În trena 
speranţei, omul nou şi cetatea ideală sunt la un pas de a se ac- 
tualiza în prima generaţie de figuri revoluţionare: Robespierre — 
Incoruptibilul, Marat — prietenul poporului, Le Pelletier — marti- 
rul libertăţii. Suportul real al imaginii celui dintâi este faptul că 
pentru el Republica iacobină nu a reprezentat un mecanism de 
câştigare a războiului, ci un ideal: domnia glorioasă şi teribilă a 
justiţiei şi virtuții, a egalităţii tuturor cetăţenilor în faţa naţiunii şi 
a pedepsirii exemplare a trădătorilor. El este în favoarea emanci- 
pării evreilor, împotriva pedepsei capitale, pentru libertatea presei 
şi pentru drepturile politice ale oamenilor de culoare. Din poziţia 
de tânăr avocat auster, Robespierre îşi clădeşte propriul persona) 
la Clubul Iacobinilor, societate revoluţionară cu sediul într-o fos- 
tă mănăstire dominicană, a iacobinilor. Aici începe practic să se 
ipostazieze ca reprezentant al poporului şi chiar ca întruchipare a 
poporului. Puterea lui Robespierre rămâne condiţionată la modul 
absolut de mase, chiar şi Teroarea fiind mai degrabă un fenomen 
exacerbat la acest nivel, decât o strategie controlată de el. Tragedia 
sa a fost că el însuşi retrage sprijinul maselor prin politica de re- 
chiziţionare absolut necesară din cauza războiului, prin funcționa- 
litatea paroxistică a ghilotinei, dar şi prin planul de decreştinare. 

Lui Robespierre i se datorează formula contradictorie: „Guvernarea 
revoluţionară este despotismul libertăţii împotriva tiraniei”!!. 

Rivalul lui Robespierre este Jean-Paul Marat. Urât, negli- 
jent, respingător, periculos, dar intangibil graţie simpatiei popo- 
rului pentru el, câştigată prin articolele sale incendiare şi extre- 
miste din „Prietenul poporului”, Marat rămâne una dintre figurile 
întunecate ale Revoluţiei Franceze. Insă, mulţumită cuţitului lui 
Charlotte Corday, resentimentarul chinuit de boli, nerecunoscut de 
ştiinţă sau cultură, dublat de jurnalistul revanşard şi de furnizorul 
ghilotinei, se metamorfozează în martir. 

Tentativă de instaurare a unei religii civice, frână eficientă 
în calea ateismului, indezirabil chiar şi pentru liderii Revoluţiei 
Franceze, cultul Fiinţei Supreme este legiferat în mai 1794, pri- 
ma ei celebrare, organizată de David, având loc la 8 iunie. Fiinţa 
Supremă, figură nouă în panteon, exaltarea eroismului colectiv al 
poporului, libertatea, egalitatea, fraternitatea, unitatea, legea sau 
constituția supraviețuiesc primului val şi se regăsesc în mitologia 
revoluţionară a întregului secol XIX. In virtutea ambivalenţei in- 
trinseci atât mitului, cât şi fenomenelor de putere, pe fondul fricii 
se dezvoltă mitul antagonist al revoluţiei ca rău absolut. 

Condamnarea lui Ludovic al XVI-lea ca duşman al poporului 
francez face din acesta din urmă un complice la regicid. Dublul pa- 
ricid al Revoluţiei Franceze, realizat prin ostilitatea extremă față 
de rege şi, intenţional, față de Dumnezeu, nu scoate din ecuaţia 
imaginarului ei familia. Dimpotrivă, noţiunea de familie se impune 
ca structură duală de referinţă. Astfel, sanculotul! se prezintă ca 
un tată de familie preocupat de subzistenţa soţiei şi a copiilor, în 
vreme ce clericul este supus unei anateme generale. Atacul celi- 
patului şi celebrarea cuplului formează fundalul moralismului din 
perioada iacobină, iar contraponderea este asigurată, fireşte, de li- 
bertinajul aristocratic. 


14 Apud: Personalităţi care au schimbat istoria lumii. De la Revolu- 
tia Franceză până la începutul secolului al XX-lea. 1789-1914. Traducere 
din limba franceză de Adriana Bădescu, Coordonare de Nicoleta Ghement, 
Consultant de specialitate pentru ediția română prof. dr. Mihai Retegan, 
Editura RAO, Bucureşti, 2003, p. 18 

15 Vovelle, Michel: Ideologie e mentalità. Traduzione di Chiara Dazzi, 
Guida Editori, Napoli, 1989, pp. 299-300 

Ludovic al XVI-lea în costumul de încoronare, 
autor: Joseph-Siffred Duplessis, 1777 

Jean-Paul Marat (1743-1793), autor: Joseph Boze, 1793 


Infinit mai puţin entuziasm față de Revoluţie demonstrea- 
ză Edmund Burke, personaj apreciat în cercurile contrarevoluțio- 
nare franceze. In Reflecţii asupra Revoluției din Franţa (1790), el 
face inventarul defectelor Revoluţiei Franceze şi notează: „era ca- 
valerismului s-a încheiat — urmează aceea a sofiştilor, economişti- 
lor şi socotitorilor,; iar gloria Europei s-a stins pentru totdeauna”. 
Considerând că acţiunile violente erau absolut inutile şi că un set 
de reforme ar fi preîntâmpinat revoluţia, conservatorul Burke este 
mai degrabă adeptul vechii ordini monarhice decât al noului regim 
democratic, esențialmente corupt, susceptibil de transformare în ti- 
ranie. Scepticismul său afectează şi capacitatea oamenilor simpli de 
a exercita arta guvernării, fără a cădea pradă resentimentelor şi co- 
rupţiei. Suspicios faţă de orice inovaţie, el are convingerea că numai 
tradiția asigură legitimitatea instituţiilor politice. 

Categoria sociologică esenţială pentru înţelegerea paradoxu- 
rilor autodistructive ale Revoluţiei Franceze şi ale regimurilor po- 
litice generate direct sau indirect de ea este ilegitimitatea. Godwin, 
Proudhon sau Constant observă această privare de legitimitate, 
uzurparea fiind consecutivă ei, şi amendează emergenţa controlului 
polițienesc exercitat ca o compensație, ca şi regimul fricii, instituit 
inevitabil de un asemenea regim, revoluționarii fiind constrânşi să 
guverneze fără consens şi împotriva voinței supuşilor, ostili față de 
proiectul lor etico-ştiințific. 

Dacă articolul 1 din Declaraţia drepturilor omului şi ale ce- 
tățeanului (1789) susţinea că „Oamenii se nasc şi rămân liberi şi 
egali în drepturi”, constituţia din anul II oferă o definiţie mult 
mai restrictivă: „Egalitatea constă în faptul că legea este aceeaşi 
pentru toți”!8. Nici drepturile imprescriptibile acordate de către cel 
dintâi document — libertatea, proprietatea, siguranţa, rezistenţa 
la opresiune —, nici deviza sub care operează Revoluţia Franceză 


16 Apud: Ştefan-Scarlat, Laurenţiu (coordonator): Dicţionar de scri- 
eri politice fundamentale. Editura Humanitas, Bucureşti, 2000, p. 59 

17 Apud: Rials, Stephane: Declaraţia drepturilor omului şi ale cetă- 
țeanului. Traducere de Ciprian Dumea, Nadia Farcaş şi Mirela Mircea, 
Editura Polirom, laşi, 2002, p. 13 

18 Apud: Vovelle, Michel: La Rivoluzione francese. Un racconto per 
immagini 1789-1799. V. Pratile anno III — brumaio anno VIII. Traduzione 
di Roberto Della Seta, Editori Riuniti, Roma, 1989, p. 9 


Constantina Raveca Buleu 


nu exclud ierarhia, însă o condiţionează de utilitatea publică a fiecăruia, 
adică de funcţia sa politico-administrativă. Declaraţia drepturilor omu- 
lui şi ale cetăţeanului conţine o serie de ambivalenţe. În primul rând, 
libertatea trebuie să-şi fixeaze frontiere şi un spațiu limitat cu ajutorul 
legii care o produce, protejând-o. În al doilea rând, ea priveşte drepturile 
omului ca pe nişte drepturi prepolitice, anterioare şi superioare dreptu- 
lui pozitiv, ceea ce face ilegitimă orice modificare a lor de către guverna- 
rea politică, însă limitarea inoculată prin legiferare contrazice această 
presupoziție aparent inalienabilă. 

Revoluţia Franceză înseamnă un transfer masiv de bogăţie dinspre 
aristocrație şi cler înspre burghezie, prin vânzarea bunurilor naţiona- 
le. Fireşte, crearea acestei pături privilegiate a echivalat cu invalidarea 
speranţei revoluționare de împărţire a bunurilor astfel încât toţi, mun- 
cind, să poată să-şi asigure subzistența, idee oarecum utopică, dar de 
largă circulaţie în reflexia prerevoluţionară. Translând în plan ideologic 
întreaga dezbatere legată de redistribuirea bunurilor nobililor şi cleru- 
lui, iacobinii văd în împărţirea lor mai degrabă simbolul egalității, decât 
o măsură economică. 

Odată cu reacţia thermidoriană, aspectele economice ale proprietă- 
ţii reintră strategic în vizorul puterii. Discursul preliminar al lui Boissy 
d'Anglas, tipărit din ordinul Convenţiei în preambulul proiectului de con- 
stituţie din 5 Messidor, anul III, precizează că „o țară guvernată de pro- 
prietari respectă ordinea socială”!?. Această sentinţă pune capăt visului 
de fericire şi egalitate şi pune în locul lui satisfacția materială şi ierar- 
hia. Tentativa lui Babeuf de resuscitare a visului sfârşeşte în închisoare, 
iar conspirația împotriva Directoratului (1798) eşuează, conducătorul ei 
fiind denunţat cu câteva ore înainte de a da semnalul pentru insurecție. 

Esenţial revoluţie socială în aprecierea Hannei Arendt”, Revoluţia 
Franceză se defineşte mai degrabă prin urmărirea eliberării indivizilor 
de sub povara necesităţii biologice, de sărăcie, decât prin dotarea lor cu 
o putere politică reală. 

De altfel, proprietatea şi securitatea economică par să fie piatra de 
hotar a raţionalităţii efective a conduitei politice din Revoluţia Franceză. 
Analizând insurecţiile din 1792 şi 1793, organizate de secțiunile pariziene 


19 Apud: Servier, Jean: Istoria utopiei. Traducere din limba franceză de 
Elena şi Octavian Gabor, Editura Meridiane, Bucureşti, 2000, p. 173 
2 Apud: Ştefan-Scarlat, Laurenţiu (coordonator): op. cit., pp. 20-21 

Maximilien de Robespierre (1758-1794), anonim, aprox. 1790 

Declaraţia Drepturilor Omului şi ale Cetăţeanului — reprezentare 


decise să se descotorosească de rege şi de girondini, Jean Delumeau 
apreciază că aici se vede divorţul dintre oamenii de rând şi bur- 
ghezii-beneficiari ai mişcărilor mulțimii. Astfel, „de o parte găsim 
iraționalul, magicul, spaimele cele mai diverse, visul vârstei de aur, 
veneraţia (repede abandonată) a «sfintei ghilotine» promovată la 
rangul de statuie binecuvântată şi plimbată pe străzi ca pe vremuri 
racla sfintei Genoveva; de alta, proiecte politice, simţ tactic, spirit 
organizatoric. Delimitarea netă dintre aceste două universuri pare 
să fi trecut prin proprietatea privată”. 

Marile realizări din epoca Revoluţiei Franceze se dovedesc 
a fi opera propagandei. Presa, declaraţiile oficiale, răspândirea 
tribunei ca scenă politică eficientă, sloganurile, sărbătorile, noul 
cult şi ritualurile conexe, creaţiile artistice girate oficial fac parte 
din acest dispozitiv al puterii. De cele mai multe ori, simbolurile 
pregnante ale acestora au o provenienţă masonă, aşa cum este de 
altfel întreaga ideologie de la 1789. Flautul fermecat al lui Mozart 
exemplifică perfect acest lucru. 

Centrată pe cultul Fiinţei supreme, religia civică a Revoluţiei 
Franceze reprezintă un fel de deism izvorât din ideologia Luminilor 
şi de panteism naturalist. Ea apare pe scena revoluționară ca re- 
ligie de înlocuire, în siajul conştientizării utilității ei sociale şi im- 
pactului folosirii ei în strategia politică. Promotorii acestei religii 
civice nu au luat însă în calcul contradicția ei implicită şi efectul 
ei de subminare. Pe de o parte, acţionează o voinţă de epurare 
dogmatică ce nu reţine din credinţele trecute decât un deism de 
inspirație luministă, lipsit de profunzime simbolică, dar pe care 
îl credeau necesar pentru a fundamenta o morală civică necesară 
oricărei guvernări. Pe de altă parte, se manifestă o voinţă, ideologi- 
că şi etatizată, de reunire a cetăţenilor prin intermediul sărbătorii 
şi a ceremoniei colective tocmai pentru a-i îndepărta de sărbători- 
le catolice, ceea ce demonstrează că în strategiile de consolidare a 
achizițiilor Revoluţiei Franceze, sărbătorile naţionale au o funcţie 
contrabeligerantă în raport cu ritualul catolic. 


21 Delumeau, Jean: Frica în Occident (secolele XIV-XVIII). O cetate 
asediată. Vol. I. Traducere, postfață şi note de Modest Morariu, Editura 
Meridiane, Bucureşti, 1986, p. 242 

Reforma calendarului se înscrie în curentul politic radi- 
cal şi se converteşte într-un instrument privilegiat de trans- 
mitere a discursului moral şi civic. Din perspectivă utopică, 
această inițiativă apare ca o secvenţă de cruciadă în lupta cu 
timpul, însă în planul realităţii istorice face parte din strate- 
gia de modificare profundă a vieţii personale a francezilor, de 
decreştinare, de raţionalizare a ansamblului vieţii sociale, de 
reformare educativă, de ruptură față de Vechiul Regim şi de 
regenerare comunitară. 

Revenind la perimetrul sărbătorii, educaţia maselor ce- 
dează în faţa bucuriei şi produce cadrul creării unei legături 
indisolubile între politică şi psihologie, între estetică şi mo- 
rală, între propagandă şi religie. Sărbătoarea revoluţionară, 
deşi se vrea spontană, acumulează obligaţii şi interdicții, gene- 
rează excluşi şi paria, prefigurând simultan unitatea întregii 
comunităţi. Dacă la aceste date adăugăm statutul sărbătorii 
revoluţionare de mărturie asupra falsei conştiinţe de sine pe 
care revoluţia o moşteneşte din autosubordonarea psihologică 
față de utopie, putem ajunge la concluzia Monei Ozouf: „festo- 
mania revoluţionară este istoria unei imense deziluzii”?. 

René Girard relansează teza freudiană a sărbătorii ca 
exaltare ivită din transgresiunea interdictelor şi apreciază 
că aceasta are o funcţie preventivă, deoarece oferă supapa 
necesară manifestărilor iraționale şi previne dezlănţuirea 
violenței sociale incontrolabile. Dublarea funcţională provine 
din sensul fondator al sărbătorii, din (re)confirmarea alianţei 
comunitare, din consacrarea puterii coagulante a tuturor par- 
ticipanţilor la ea. 

Fapt social global, sărbătoarea revoluţionară este locul 
privilegiat pentru exersarea imaginarului colectiv, pentru 


22 Ozouf, Mona: La festa rivoluzionaria 1789-1799. Traduzi- 
one di Fausta Cataldi Villari, Pàtron Editore, Bologna, 1982, p. 17. 
Mona Ozouf remarcă faptul că revoluţia se imaginează şi se vrea fiica 
utopiei şi nu-şi recunoaşte propria capacitate obscură de a genera o 
iraţională succesiune de evenimente. Altfel spus, parcursul nu este 
de la utopie la revoluţie, ci de la revoluţie la utopie. Aşa ia naştere un 
optimism istoric care dotează retrospectiv utopia cu un optimism pe 
care aceasta nu l-a posedat la niciun nivel. 

Calendarul republican din 1794, desenat de Philibert-Louis Debucourt 

Moartea lui Marat, de Jacques-Louis David, 1793 


reprezentarea speranțelor sociale, dar şi pentru canalizarea lor. 
Orice sărbătoare revoluţionară are înscrisă în ea principiul utilită- 
ţii, principiu legat, aproape benthamian, de fericire. Când aceasta 
ia sfârşit, oamenii trebuie să se întoarcă la casele lor mai luminaţi 
şi mai fericiți, ceea ce face ca sărbătoarea să continue post festum 
prin disciplina pe care o instaurează şi prin obişnuințele morale 
induse. Efort grandios de exorcizare a decadenţei ce permează în- 
treg secolul, sărbătoarea revoluţionară ascunde neregularităţile şi 
introduce ordinea în timpul revoluționar. Creatorii sărbătorii revo- 
luţionare au moştenit de la pedagogia Luminilor o idolatrie pentru 
formarea inimilor. Proiectele” lor includ mimodrame, precum ma- 
nevrele militare, şi simulacre (tablouri, busturi, statui) sau rituri 
precum plantarea arborelui libertăţii. Acesta din urmă ancorează 
în tradiţiile populare ale lunii mai, iar mitologia revoluţionară sus- 
ține că un preot din departamentul Vienne a plantat primul arbore 
al libertăţii. Funcţia* sa esenţială se dovedeşte a fi cea pedagogi- 
că. Plantat după destrucţia violentă a unei ordini, arborele poartă 
stigmatele fără a echivala cu o nouă violenţă. 

Lectura imaginară a momentului istoric de la 1789 făcută de 
către Jean Starobinski% evidenţiază mecanismele creării şi difuză- 
rii mitului solar al Revoluţiei, după ce într-un prim moment ea con- 
fiscă solaritatea tradițională a monarhiei şi o trece într-un spectru 
al întunericului. Ofensiva metaforei luminii care biruie întunericul 
ajunge să configureze o proiecţie mitică departe de adevăr, dar re- 
levantă pentru impactul regimului imaginar emanat şi impus de 
Parisul revoluţionar şi pentru efectele sale reale în desfăşurarea 
evenimentelor. Ancorarea în Lumini aduce cu sine accentele raţiu- 
nii, menținute şi translate simbolic la contactul cu iraţionalitatea 
şi violenţa mulțimilor revoluţionare. Asocierea registrului luminii 
cu discursul raţiunii permite înţelegerea secvenţelor revoluţionare 
sub forma unei istorii simbolice, în care se aglutinează mişcările 
masei, sărbătorile, simbolurile sau sloganurile revoluţionare. 


23 Ibid., p. 320 

24 Ibid., p. 379 

25 Starobinski, Jean: 1789. Emblemele rațiunii. Traducere şi prefață 
de Ion Pop, Editura Meridiane, București, 1990, pp. 40-42 

Arsenalul simbolic al Revoluţiei Franceze nu ignoră icono- 
grafia populară. Deseori, Republica este ipostaziată sub forma unei 
femei tinere, dar materne, sprijinită pe fasciile lictorilor, cu noile 
table ale legii în mâna dreaptă şi cu o virilă bonetă frigiană% pe 
cap. Graţie acestei reprezentări, Declaraţia drepturilor omului şi 
ale cetățeanului, precum şi celelalte legi date de regimurile revo- 
luţionare dobândesc aura unei revelații mesianice, separă timpul 
revolut de cel augural şi izolează poporul francez în stereotipia mi- 
siunii de eliberare universală a oamenilor. Fireşte, nici schimba- 
rea regimului sexual al imaginii puterii nu este accidentală, figura 
maternă „uzurpând” imaginea masculină clasică a tatălui — rege 
sau zeu. 

Ruptură inaugurală, Revoluţia Franceză dezvoltă un nou tip 
de „transcendenţă socială”, amestec de misticism laic şi de pozi- 
tivism sacralizat. Prin ritualuri, retorică şi simboluri, ea constru- 
ieşte o nouă formă de religiozitate politică coagulată în jurul unui 
sistem relativ coerent de valori din care face parte cultul Raţiunii. 
Alături de acesta se manifestă cultul Dreptăţii şi al Dreptului, cul- 
tul Solidarităţii şi cel al Libertăţii, sărbătorirea Patriei sau credin- 
ţa în progresul omului. 

Climatul de suspiciune generalizată întunecă imaginea 
Revoluţiei Franceze, iar contrastul lui îi conferă lui Napoleon o 
luminozitate soteriologică. Mai mult decât atât, reîntoarcerea fi- 
gurii mitice a eroului, ca exigenţă a revoluţiei, transformă eroii 
Revoluţiei Franceze în exterminatori ai luminii, în învingători în 
lupta cu monstrul obscurităţii”, pregătind terenul pentru intrarea 
pe scena puterii a lui Napoleon. 


2 Boneta frigiană este considerată semn al eliberării şi al afirmării 
virilităţii. 

21 Girardet, Raoul: Mituri şi mitologii politice. Traducere de Daniel 
Dimitriu, Prefaţă de Gabriela Adameşteanu, Editura Institutul European, 
Iaşi, 1997, p. 149 

28 In termeni jungieni, triumful conştiinţei asupra inconştientului. 

Profilul postrevoluționar 
al veacului al XIX-lea 


Aşa cum se conturează în programele iluminiştilor, secolul al 
XIX-lea promite să fie unul al formelor raţionale de organizare şti- 
inţifică, al eliberării de iraţionalitatea miturilor şi superstițiilor, al 
dezlegării de utilizarea arbitrară a puterii şi de latura iraţională, 
violentă şi funestă a fiinţei umane. Doctrinele reduse la slogan în 
Revoluţia Franceză, centrate pe libertate, egalitate şi fraternitate, 
lasă să se întrevadă posibilitatea unei societăţi ideale, fără domina- 
ţii şi dezechilibre socio-politice nejustificate. Dominația ştiinţifică 
asupra naturii şi ideea de progres vizează îmbunătățirea calității 
vieţii umane şi, virtual, eliberarea omului de sub puterea necesi- 
tăţii. Proiectul iluminist de emancipare a umanităţii, de ieşire a 
ei din minorat degenerează însă într-o fragmentaritate ce induce 
un sentiment de ruptură, dar şi într-un pretext pentru opresiune, 
pentru dominarea a tot ceea ce poate fi dominat, lucruri şi oameni, 
pentru condiţionarea fiecărui aspect al existenței umane, implicit 
a libertăţii. 

Întreg secolul al XIX-lea este guvernat de sentimentul unei 
rupturi, iar tranziţia lentă de la valorile Vechiului Regim la imple- 
mentarea absolută a valorilor Revoluţiei Franceze devine cât se 
poate de vizibilă în operele scriitorilor. În definiţia lui Peter Gay”? 


2 Gay, Peter: The Bourgeois Experience. Victoria to Freud. Volume 
I. Education of the Sences. W. W. Norton & Company, New York — London, 
1999, p. 45 

secolul al XIX-lea este unul al speranțelor neexemplare şi al anxi- 
etăţilor nefamiliare, un secol agitat pentru care „schimbarea” este 
pasibilă de transformare în slogan sintetic. 

Insă orice abordare a subiectului „schimbare” în secolul al 
XIX-lea trebuie să ţină seama de cele două serii de vectori care ope- 
rează încrucişat şi complemetar în perimetrul imaginarului aces- 
tui secol, intenţionalitatea uneia devenind punerea în act a celei- 
lalte. Paradoxal, vectorii dispersivi au ca punct de origine ştiinţa şi 
cuceririle tehnologice. Menite să simplifice şi să uşureze existența, 
acestea din urmă sfârşesc prin a provoca la nivelul imaginarului 
profund stări de angoasă şi relativizări ale viziunilor asupra lumii 
şi ale certitudinilor legate de locul şi rolul omului în lume. Cu alte 
cuvinte, intenţia simplificatoare, înscrisă pe linia progresului, duce 
la complicaţii abisale în ordinea stabilităţii şi a echilibrului fiinţei 
umane. Pe de altă parte, vectorii aglutinanţi creează o imagine de 
bloc la nivelul imaginarului afectat artistic. In ciuda unei progra- 
matice complexităţi, arta, literatura mai ales, performează reduc- 
ționist şi clişeizant şi impune imagini unidimensionale la palierul 
unui imaginar de suprafață, dar cu impact infinit mai durabil în 
cultură. 

Cazul exemplar în acest sens ni-l furnizează burghezia. Pe 
fondul dispersiv tot mai accentuat al secolului al XIX-lea, ea se pla- 
sează autodestructiv în ariergarda progresului tehnic, economic, 
politic, însă tot acest cvasimilitantism dinamic sfârşeşte într-un 
cataclism al referințelor şi al echilibrului ei profund, cataclism 
emergent pe fondul prăbuşirii ordinii simbolice a Vechiului Regim, 
adică a alterității în funcţie de care burghezia şi-a construit opo- 
zitiv identitatea, aristocrația. Acest fenomen este contracarat de 
rigidizarea imaginii burgheziei, operată artistic şi fixată de men- 
talul colectiv. 

La sfârşitul secolului lung, Avangardele apreciau că omul a 
devenit prizonierul propriilor sale convenţii, asociate deja inerţial 
cu burghezia, şi că a avut loc o închistare spirituală sintetizată 
într-o sterilă carenţă de libertate. In optica avangardistă depăşirea 
acestor timpi culturali morţi este posibilă numai prin forța elibera- 
toare a artisticităţii. Nietzsche avansase deja aceeaşi soluţie, con- 
ştient de faptul că tot ceea ce însemna criza artelor era un reflex al 
crizei societăţii burgheze liberale. Avangardistul se simte eliberat 

de trecut şi de clasele sociale dominante şi promovează valoarea 
noului într-un melanj necesar de estetic şi politic, deoarece numai 
poziția politică îi conferă putere pentru a nega trecutul cultural şi 
pentru a impune valoarea estetică. În cruciada de modificare a ra- 
portului dintre artă şi societate, avangardele acționează mai mult 
asupra relaţiilor decât asupra conţinuturilor şi sparg tot ceea ce 
înseamnă cod cultural tradiţional. Strategia avangardistă demon- 
strează practic faptul că arta oficializată devine cultură, iar cultura 
face parte din hegemonia socială, fiind astfel legată de instanţele 
de putere. 

Secolul al XIX-lea înregistrează şi fenomene grație cărora 
anatema avangardistă se justifică. Unul dintre ele circumscrie 
mania prescriptivă a unui secol atât de obsedat de control, încât 
contagiază didacticist toate aspectele vieţii prin intermediul unei 
literaturi specializate şi prin reziduuri subliminale şi preconcep- 
ţii. Această artă de a trăi canonic, orientată spre realizarea unui 
cât mai mare bine al omenirii, serveşte exerciţiul puterii oficiale 
în măsura în care mizează pe idealurile şi pe anxietăţile burghe- 
ze încapsulate în formule magice de genul caracterului, înţeles ca 
amestec de rațiune, moderație, autocontrol, etică a muncii, spirit 
capitalist şi eficiență. 

Miza esențială a discursurilor din secolul al XIX-lea rămâ- 
ne marea schimbare consecutivă evenimentelor de la 1789, însă 
realitatea politico-economică demonstrează că până în 1914 forțe- 
le de inerție şi de rezistenţă s-au menţinut şi au blocat eficient 
dinamica noii societăți între limitele vechilor regimuri, astfel că 
eticheta de secol burghez, datorată hermeneuticii istorice marxis- 
te, se relativizează. Cu puţine excepţii, statele europene continuă 
să aibă la putere regimuri monarhice. Economia rămâne dominată 
de agricultură, iar elitele politice nobiliare îşi perpetuează eficient 
dominația, paralel cu o politică prudentă de cooptare şi de înno- 
bilare a burgheziei, încurajându-i acesteia emulaţia pentru stilul 
aristocratic de viaţă. Arno J. Mayer“ apreciază că aristocratizarea 
burgheziei a fost mai amplă şi mai capilară decât îmburghezirea 


3 Mayer, Arno J.: Il potere dell Ancien Régime fino alla Prima Guer- 
ra Mondiale. Traduzione di Giovanni Ferrara degli Uberti, Editori Laterza, 
Roma-Bari, 1994, pp. 75-77 

nobilimii. Intre aceste două categorii sociale, imitarea era reci- 
procă, dar asimetrică. In sfera puterii politice, Disraeli reprezintă 
un caz exemplar de burghez modelat după imaginea nobilimii tra- 
diționale. Controlul culturii, asocierea altarului cu vechea ordine, 
tendința de excluziune a progresiştilor, socialiştilor sau a minori- 
tăților completează tabloul caracterului conservator al ordinii eu- 
ropene din secolul lung. Elitele capitaliste urbane operează, mai 
ales în a doua jumătate a secolului, în spiritul liberalismului şi al 
progresului. 

Revoluția Franceză marchează o mutație decisivă în rede- 
finirea accesului la putere, însă, în ciuda furiei novator-democra- 
tizatoare, discursurile şi faptele ei nu distrug definitiv puterea 
Vechiului Regim. Dimpotrivă, evenimentele postrevoluționare şi 
reflexele lor literare“? semnalează coabitarea ei cu celelalte puteri. 
Această supravieţuire nu este asigurată numai de remanenţa ier- 
arhiilor simbolice feudale în configurarea sistemului de putere sau 
de adaptare — deşi aceste cazuri au relief în viaţa culturală şi po- 
litică din secolul al XIX-lea —, ci şi de o cantonare în valorile aris- 
tocratice tradiționale, aspect care ţine până la urmă de mecanica 
snobismului. 

Componentă legitimatoare a puterii, snobismul presupune o 
cunoaştere detaliată a transmisiunii ereditare a puterii, precum 
şi instituirea unei familiarităţi cu grupurile şi clanurile care deţin 
acest tip de putere. Aura, fascinația, diferenţa şi superioritatea, 
asociate clasei aristocratice, demonstrează funcționalitatea aces- 
tui fenomen în cadrul ipostazierilor puterii, ele asigurând un spor 
de putere. Sfârşitul societății aristocratice nu înseamnă amurgul 
influenţei aristocratice, deoarece clasele tind în mod natural să-şi 


31 Etalonul este furnizat de regina Victoria. Cazul ei demonstrează 
că, pentru a fi popular, monarhul trebuie să pară a avea cât mai multe 
lucruri în comun cu economia vieţii comune, în acest caz, cu valorile vieţii 
burgheze. 

% Prezenţa figurilor aristocratice în literatura secolului al XIX-lea 
confirmă fascinația — împreună cu sporul de putere corelativ ei — exercitată 
de această castă asupra imaginarului acestui secol. Până şi reflexele litera- 
re sau ideologice decadente ale aristocrației demonstrează fascinaţie, chiar 
şi atunci când miza primă pare a fi deconstrucţia aurei alocate ei în mod 
tradițional, anatema trădând subtextul resentimentar şi/sau mimetic. 

conceapă simbolurile bogăției şi puterii în funcţie de grupurile 
anterioare, ale căror valori devin noile standarde. De altfel, su- 
pravieţuirea aristocrației nu se înregistrează numai la palierul 
valorilor sale, ea continuând să se manifeste şi în prim-planul 
sferei politice, semn că, în ciuda mistificărilor istoricilor şi ide- 
ologilor, Revoluţia Franceză nu a însemnat dispariția acestei 
clase. Dimpotrivă, ea monopolizează majoritatea poziţiilor de 
putere din secolul al XIX-lea, de la funcţiile din ierarhia politică 
la eşalonul superior al armatei, emergenţa burgheziei nereuşind 
să o disloce. 

Luând în calcul rezistenţa sistemului de valori al societă- 
ților nobiliare, precum şi evoluţia capitalismului, factor desacra- 
lizant ce subminează autoritatea tradiţională, seniorală sau re- 
gală, Joseph Schumpeter”? nu exclude perceperea capitalismului 
ca ultimă fază a feudalismului. „Observațiile lui Schumpeter — 
notează Caius Dobrescu — pot fi reduse la constatarea că, deşi 
amplu reformat sub aspect economic, social şi politic, Vechiul 
Regim este organizat în jurul unor surse de prestigiu simbolic şi 
al unor idealuri morale identificate, în mod tradiţional, cu elitele 
aristocratice”, ceea ce face ca el să se eclipseze abia în momen- 
tul izbucnirii primei conflagrații mondiale, cel puţin în arealul 
central şi est-european, adică în „perimetrul în care se întâlnea 
starea «apocaliptică» a învinşilor (elitele imperiilor prusac, habs- 
burgic, țarist) cu entuziasmul naţiunilor sau (în cazul Rusiei, 
mai ales) al claselor populare care interpretau noua situaţie în 
termenii unei eliberări cu semnificaţie milenaristă”*?. 

Un eşec mai subtil al Revoluţiei Franceze se referă la viața 
privată. Suspiciunea față de tot ceea ce nu este public, la vede- 
re, transparent şi angrenat în apărarea Revoluţiei, degenerează 
într-o anatemă a orice este privat. Obsesia merge până la in- 
vadarea spaţiului privat de către structurile publice, o dovadă 
în acest sens fiind codul vestimentar impus. Permearea simbo- 
lurilor publice, statuete sau portrete oficiale, în perimetrul că- 


33 Apud: Dobrescu, Caius: Semizei şi rentieri. Despre identitatea 
burgheziei moderne. Editura Nemira, Bucureşti, 2001, p.9 

34 Ibid., p. 10 

3 Ibid., p. 10 

minului reprezintă un alt exemplu elocvent în această direcție. 
Invers, imersiunea spațiului privat în cel public devine evidentă 
prin mutația înregistrată la nivelul normelor de limbaj. Se impune 
tutuirea ca simptom al noii norme antiierarhice şi fraterne, dar, la 
extrem, din aceleaşi exigenţe de ruptură cu tot ceea ce a însemnat 
ordinea Vechiului Regim, se produce şi o vulgarizare a limbajului. 
Pe termen lung însă, Revoluţia Franceză% accentuează definirea 
sferelor şi separă domeniul public de cel privat printr-o distribuţie 
precisă de roluri sexuale şi profesionale, modul de viață burghez şi 
ecourile literare confirmând şi accentuând fenomenul. 

O breşă în, microfizica ordinii se creează grație principiilor 
termodinamicii. In 1824, Carnot defineşte energia ca entitate in- 
destructibilă, înzestrată cu o putere polimorfă de transformare. 
Dacă primul principiu al termodinamicii postulează conservarea 
energiei, cel de al doilea, schițat de către Carnot şi formulat de că- 
tre Clausius în 1850 nu aduce ideea de pierdere, ci ideea de degra- 
dare a energiei, ceea ce sugerează implicit posibilitatea degradării 
ordinii. Prin definirea căldurii ca mişcare dezordonată a molecule- 
lor de către Boltzmann, anul 1877 consfinţeşte sfârşitul ordinii per- 
fecte a universului, legitimând ştiinţific ideea de decadență. Ştiinţa 
nu-L, neagă pe Dumnezeu, ci neagă semnele divinului, neadmițând 
faptul că semnele pe care le întâlneşte analitic şi le supune unui 
exerciţiu explicativ ar fi semne ale acestuia. 

In altă ordine conceptuală, pe aceeaşi schemă de funcționa- 
re se înscriu şi două tendințe complementare, precum excesul şi 
economicitatea, evidente în secolul lung nu numai în alocările lor 
tradiționale, conform cărora cea dintâi defineşte o clasă aristocra- 
tică, iar cea de a doua una burgheză, ci şi în subtextul conduitei 
din interiorul fiecărei clase. Acest fenomen explică, de pildă, mul- 
tiplicitatea, diseminarea şi ornamentalul din tot ceea ce înseamnă 
Biedermeier. Biedermeier-ul mai poate explica şi exerciţiul com- 
pensatoriu de putere exercitată asupra obiectelor (mai cu seamă 
dacă avem în vedere mania miniaturizărilor), în contextul unei 
logici generale de economicitate şi de simplificare a existenţei. 


3% Aries, Philippe, Duby, Georges (coordonatori): Istoria vieții priva- 
te. Vol. 7. De la Revoluţia Franceză la primul război mondial. Traducere de 
Narcis Zărnescu, Editura Meridiane, Bucureşti, 1997, p. 12 

Cuplul economie-exces afectează puterea în sens instituțional şi 
iradiază exercitarea puterii la toate palierele socialului. Aparenta 
simplificare — imprimată de abandonarea excesului de sacru, mira- 
culos, excepţie şi de ritualizarea acestora în paradigma puterii din 
Vechiul Regim — este contracarată de diseminarea puterii în de- 
mocraţie, ordine politică promovată de Revoluţia Franceză. Astfel, 
economia ritualizării, prin excelenţă calitativă, apare dublată de 
un exces cantitativ al virtualilor actori ai puterii. 

Linia metaforică aburi-atomi ilustrează vectorul dispersiv pe 
care evoluează secolul al XIX-lea, indiferent că este vorba despre 
mobilitatea socială, despre schimbările politice sau despre mutații- 
le din segmentul ştiinţific. La palierul creaţiei culturale, detaşarea 
de universalia, de aderenţă la un model supraordonat se leagă de 
emergenţa individualismului, dar şi de paradoxalul său reflex co- 
lectiv, naţionalismele. Progresul ştiinţific elogiat în virtutea por- 
tanţei sale de clarificare şi de raționalizare sfârşeşte prin a clătina 
sistemul de certitudini absolute, rescriind şi multiplicând valorile 
şi definițiile secolului al XIX-lea. Ilustrativă este constatarea freu- 
diană a ambiguităţii ştiinţifice a conceptelor masculin şi feminin. 
Prin această teză, Freud distruge o dihotomie infailibilă şi indiscu- 
tabilă în orizontul societăţii burgheze, dihotomie care fundamenta 
implicit raportul de putere dintre cele două sexe. 

În viziunea despre lume şi despre felul de a fi al omului în 
lume, secolul al XIX-lea pleacă de la o paradigmă de certitudini“ 
ancorată în Lumini şi ajunge la o stare de efervescenţă a viziunilor 
despre lume, la o realitate a modelelor alternative, virtual infini- 
te, de funcţionare şi de interpretare a lumii şi a culturii. La con- 
turarea acestora contribuie şi factorii sintetizaţi de către Thomas 
Carlyle atunci când notează că „cele trei mari elemente ale civili- 
zatiei moderne sunt: praful de puşcă, tiparul şi protestantismul”. 
Într-adevăr, progresul tehnic şi dezvoltarea corelativă a maşinilor 
de război au dus nu numai la perspectiva bunăstării şi a expansiu- 
nii bazate pe forță militară, ci şi la cote fără precedent ale violenţei 


37 Oricât de amenințate ar fi de relativizare, aceste valori creează 
impresia de imagine-bloc. 

38 Carlyle, Thomas: Semnele timpului. Traducere şi tabel cronologic 
de Andrei Bantaş, Editura Institutul European, laşi, 1998, p. 253 

şi morții. Pe de altă parte, tiparul a generat creşterea semnificativă 
a informării universale, dar, prin cantitatea şi diversitatea opini- 
ilor promovate şi prin puterea persuasivă a logosului a potenţat 
multiplicarea perspectivelor asupra socialului, politicului, artis- 
ticului sau pur şi simplu asupra aspectelor grupate în categoria 
faptului divers. Protestantismul rămâne exemplificator nu numai 
dacă luăm în calcul ipoteza weberiană a relaţionării cu spiritul ca- 
pitalist, ci şi dacă reflectăm la mutaţiile din paradigma religioasă 
de secol XIX, la deschiderea operată în câmpul credinţei, începând 
cu Revoluţia Franceză şi cultul său laic şi terminând cu preocupă- 
rile teosofice de la sfârşitul secolului lung. Evoluţiile acestor trei 
coordonate demonstrează creşterea exponențială a modelelor şi, 
implicit, devitalizarea punctelor fixe, a valorilor tradiționale. 
Modernitatea în ansamblul ei este caracterizată de slăbirea 
categoriilor absolutului, fenomen datorat şi dramatizării rezultate 
din imixtiunea alternativei progres/declin în toate aspectele cultu- 
rale ale secolului al XIX-lea, cei doi termeni reprezentând polii con- 
trastanţi care închid existența umană. Jocul acestei opoziții concep- 
tuale trădează nevoia de a rezolva lupta cu istoria prin intermediul 
combinațiilor de proiecție utopică, ancorată în ideea de progres, şi 
de recuperare regresivă a unui palier mitologic reductibil în ultimă 
instanţă la Vârsta de Aur. Instanţa de putere reliefată pe fondul 
acestui melanj este fireşte Salvatorul, în a cărui imagine multiplă 
societatea de secol XIX îşi contemplă propria speranţă de salvare 
şi, la bază, propria criză, esențialmente circumscrisă şi teatralizată 
de această opoziţie. Cultul personalităţii, care la începutul secolului 
se suprapunea peste mitul energiei, nu pare să intre în contradicţie 
cu imaginarul ulterior al Salvatorului unic şi insubstituibil, delimi- 
tat provizoriu şi instrumental față de ceilalți pentru a salvgarda, 
măcar în aparenţă, idealurile democratice. Şi acesta este un om al 
plinătăţii, al creativităţii, al asumării totale a responsabilităţii pen- 
tru destinul celorlalți, fără a eluda valorizarea statutului individu- 
alist şi avansarea legitimităţii personale, tipice pentru o mare parte 
a secolului lung. În momentul în care se înregistrează falimentul 
impunerii unui model de legitimitate politică* se produce ceea ce 


3 Este ceea ce se întâmplă spre sfîrşitul secolului cu regimul politic 
al lui Barres şi cu cel al lui Boulanger. 

Nietzsche indică prin moartea omului: cultura intră într-un declin al 
cărui indiciu clar este moartea inevitabilă a eroului. 

Prima parte a secolului lung este structurată de o revoluţie 
dualistă: politică şi industrială. Termen inventat în anii '20 ai seco- 
lului al XIX-lea de către socialiştii englezi şi francezi, revoluţia in- 
dustrială se declanşează decisiv în Anglia sfârşitului de secol XVIII 
prin descătuşarea puterii productive a societății umane, capabilă 
de multiplicare constantă, rapidă şi nelimitată de oameni, bunuri 
şi servicii, adică ceea ce economiştii numesc „decolarea către creş- 
terea economică autonomă”“. Tehnologia şi creşterea economică 
influenţează şi ecuaţia marilor puteri, astfel că, echilibrul strate- 
gic european instaurat în 1815 intră într-o arie de instabilitate în 
ultima parte a secolului al XIX-lea. Intre 1815 şi 1885“, pe fondul 
absenței războaielor majore dintre marile puteri, se înregistrează 
o creştere spectaculoasă a economiei globale integrate şi a impac- 
tului tehnologiei în sfera afacerilor, precum şi în domeniul militar. 
Expansiunea masivă a băncilor internaţionale este acompaniată de 
avansul masiv al birocraţilor guvernamentali. Pe frontul avansului 
economic şi tehnologic, dar şi pe acela al reformelor politico-sociale 
şi al succesului militar, Imperiul Habsburgic şi Rusia pierd treptat 
teren, devenind tot mai evidentă incapacitatea lor de a se alinia 
noilor ritmuri de creştere. La celălalt pol, Anglia domină detaşat 
o vreme, Franţa îşi menţine statutul de mare putere în ciuda în- 
frângerii din 1815, iar Prusia avansează de-a dreptul spectaculos 
pe scena puterilor europene, datorită reformelor economico-sociale 
şi militare. Mai ales după intensificarea industrializării din a doua 
parte a secolului al XIX-lea, Prusia începe să facă o reală concuren- 
ță Angliei. Pe măsură ce vechile imperii intră în colaps şi producţia 
industrială, ştiinţa şi tehnologia devin părţi componente vitale ale 
puterii, devine evident că pentarhia din 1815 se dizolvă în favoarea 
unei lumi bipolare, unde contează blocurile de alianţe. 


1 Hobsbawm, Eric: Era Revoluţiei. 1789-1848. Traducere din engle- 
ză de Radu Săndulescu, Editura Cartier, Chişinău, 2002, p. 38 

4 Kennedy, Paul: The Rise and Fall of the Great Powers. Economic 
Change and Military Conflict from 1500 to 2000. Vintage Books, A division 
of Random House, New York, 1989, pp. 143-144 

Civilizaţia ştiinţifică şi tehnică a secolului al XIX-lea se edi- 
fică pe bazele mutaţiilor din secolul precedent. Descoperirile rea- 
lizate în Anglia începând cu 1730, maşinile textile, topirea în cocs 
a minereului de fier, maşina cu abur perfectată în 1769 de către 
James Watt, reprezintă punctul de plecare al revoluţiei industria- 
le. La acestea se adaugă în 1815 locomotiva lui George Stephenson, 
iar din 1880 electricitatea, motorul cu explozie, prelucrarea ex- 
tensivă a oţelului, industria chimică, totul culminând cu apariţia 
automobilului de la sfârşitul secolului al XIX-lea. Graţie acestor 
transformări se produce trecerea de la producția manuală la cea 
mecanizată şi, consecutiv, apariția fabricii ca agregat de capital, 
maşini şi muncitori. Transformarea industrială nu poate fi sepa- 
rată de mutația politică, iar invențiile nu explică integral avan- 
sul economic englez, rolul capital în acest sens avându-l adaptarea 
politicii la valorile capitalismului, mai cu seamă la profit. Astfel, 
capitalismul este liberal prin natura sa, însă statul de drept ră- 
mâne legiferatorul şi garantul libertăţilor individuale şi al liberei 
iniţiative. Esenţial este faptul că toate acestea transformă radical 
viața privată, deoarece produsele realizate în fabrici pătrund, cel 
puțin în principiu, în fiecare cămin. 

A doua etapă a dezvoltării industriale de secol XIX coincide 
cu imperialismul colonial, declanşat pe fondul crizei economice şi a 
supraproducţiei de capital. De data aceasta, puterea este consecu- 
tivă banilor şi susține fără rezerve acumularea lor, iar limitele na- 
tionale se eclipsează în faţa expansiunii economice. Imperialismul 
constituie în realitate primul stadiu în dominaţia politică a bur- 
gheziei, menţinută până atunci la o oarecare distanţă de centrele 
de putere, ocupate în principal de vechea ierahie aristocratică. In 
această epocă, filosofia puterii devine o filosofie a elitei, dar şi una 
a nihilismului, a perspectivei destructive ca formă extremă de pu- 
tere. Faptul că flotele europene ajung să controleze aproape 80%? 
din totalul tranzacţiilor maritime mondiale explică expansiunea 


“ Istoria Europei. Coordonatori: J. Carpentier şi F. Lebrun, În cola- 
borare cu J.-P. Arrignon, J.-J. Becker, D. Borne, E. Carpentier, J.-P. Pau- 
treau şi A. Tranoy, Prefaţă de René Rémond, Traducere din franceză de A. 
Skultety şi S. Skultety, Editura Humanitas, Bucureşti, 1997, p. 296 

economică rapidă din intervalul 1840-1860. Această creştere este 
urmată de o perioadă de depresiune şi de mari falimente. 

Lucrurile se redresează abia din 1895, când, graţie invenții- 
lor şi extinderii pieţelor de consum, se înregistrează o nouă creşte- 
re economică. Expoziţiile universale reprezintă o etalare a acestor 
evoluţii, marcate de monumente precum Palatul de Cristal sau 
turnul Eiffel. Insă bunăstarea corelativă devoltării economice este 
departe de a fi egal distribuită. Astfel, datorită demarajului indus- 
trial timpuriu, al flotei şi imperiului colonial, avansul Angliei se 
menține până în ultimul sfert al secolului lung, când Germania 
înregistrează o evoluţie economică fulminantă. Dezvoltarea econo- 
mică în sine se transformă într-o miză naţională, ceea ce măreşte 
distanţa dintre ţările industrializate şi cele preponderent agrare. 
Complementar cu raţionalizarea forţelor productive are loc „mare- 
le dresaj"* al populațiilor rurale în vederea muncii industriale. In 
interiorul statelor, antreprenorii şi profesioniştii lansează o ofensi- 
vă puternică şi determină intrarea elitelor într-un con de umbră, 
în vreme ce industrializarea generează creşteri spectaculoase ale 
maselor urbane de muncitori, din ce în ce mai nemulţumiţi şi, în 
consecință, virtuale forţe explozive în raport cu puterea oficială. 
Dincolo de latenţele revoluţionare ale acestui fenomen, se produce 
o mutație şi în planul relaţiei omului cu sacralitatea muncii sale, în 
sensul desacralizării muncii. Omul societăţii moderne se simte pri- 
zonierul muncii sale, astfel că încearcă să resacralizeze segmentul 
dedicat divertismentului în existența sa. 

Intre 1875 şi 1914 capătă contur datele de existenţă ale seco- 
lului XX. Astfel, pe plan politic apare partidul de masă, partidele 
socialiste, sindicatele naţionale sau naționalismul fervent, în vre- 
me ce ştiinţa înregistrează primele automobile, aparate de zbor sau 
telefoane, precum şi invențiile lui Planck, Einstein sau Bohr. Se 
răspândeşte fotografia, dar şi afişul publicitar, apare modernismul 
şi se ivesc avangardele. 


%3 Baudrillard, Jean: Societatea de consum. Mituri şi structuri. Tra- 
ducere de Alexandru Matei, Prefaţă de Ciprian Mihali, Editura Comunica- 
re.ro, Bucureşti, 2005, p. 103 

După cum observă şi Hobsbawm, tendinţa generală a sfâr- 
şitului de secol este aceea de răsturnare a conformismului“, re- 
țetă eficientă şi populară nu numai în rândul mişcărilor culturale 
novatoare, ci şi în cazul subproduselor majore ale democratizării, 
cum sunt naţionalismele sau partidele socialiste. Transformarea 
oligarhiilor şi a hegemoniilor concurenţiale în cvasi-poliarhiif 
tinde să sporească numărul indivizilor şi al grupurilor ale căror 
preferinţe trebuie luate în considerare în procesul de guvernare. 
1870 şi Comuna din Paris marchează punctul de cotitură în inevi- 
tabilitatea democratizării, majoritatea statelor trebuind să se re- 
semneze cu ideea că politica democratică nu mai poate fi amânată. 
Totuşi, manipularea era încă facilă prin limitarea rolului politic al 
adunărilor, prin votul cenzitar sau suplimentar. Imaginea de an- 
samblu rămâne aceea a unei epoci duplicitar-ironice, demagogice 
şi antisemite, populate de mase manipulate prin inventarea unei 
tradiţii de simboluri şi de ritualuri. Controlul simbolurilor şi al mi- 
turilor devine miza primordială a luptelor politice, terenul de bă- 
tălie începând din şcoli şi sfârşind în armată, panouri publicitare, 
presă de mare tiraj. Chiar şi cartea încetează să mai fie sinonimă 
cu bucuria de a trăi şi se transformă într-un instrument de impu- 
nere a normelor de civilizaţie şi, deci, într-un instrument de putere. 
Coincidentă, după cum observă Robert Muchembled, cu o refulare 
a pulsiunilor trupului, aceasta acţionează dezagregant şi la nivelul 
comunităţilor sociale, sparge solidarităţile săteşti şi împarte oame- 
nii pe categorii sociale. 


4 Hobsbawm, Eric: Era Imperiului. 1875-1914. Traducere din engle- 
ză de Florin Sicoie, Editura Cartier, Chişinău, 2000, p. 21 

15 Dahl, Robert A.: Poliarhiile. Participare şi opoziţie. Traducere de 
Mihaela Sadovshi, Studiu introductiv de Lucian-Dumitru Dîrdală, Editura 
Institutul European, Iaşi, 2000, p.36 

15 Apud: Compagnon, Antoine, Seebacher, Jacques: Spiritul Europei. 
Volumul III — Gusturi şi maniere. In colaborare cu J.-L. Backe, G. Benre- 
kassa, Fr. Bernheim, J.-Cl. Biette, J.-L. Cohen, B. Craveri, J. Delabroy, 
H. Dufourt, B. Genton, Fr. Haskell, Y. Hersant, J. Leenhardt, Ph. Lescat, 
C. MacCabe, L. Marin, Fr.Marmande, J.-Y. Mollier, P. Ory, M. Pierre, J. 
Rigaud, A. Stoll, Traducere de Mihaela Zoicaş şi Bianca Bentoiu, Editura 
Polirom, Iaşi, 2002, p. 67 

Faptul că domeniile cunoaşterii se rafinează şi se multipli- 
că face din profesionalizare un imperativ manifest în diviziunea 
muncii şi în alocarea tot mai precisă şi tot mai restrânsă a specia- 
lizării, ceea ce duce şi la o creştere exponențială a autorităţilor, a 
instanţelor de putere care operează pe arii limitate de expertiză. In 
cadrele mutației socio-economice deschise prin revoluţia industri- 
ală şi prin Revoluţia Franceză, aventura specializării începe cu o 
creaţie a Revoluţiei Franceze şi a lui Napoleon, Şcoala Politehnică, 
şi se transformă galopant într-o dominantă a ştiinţei secolului al 
XIX-lea. Totul indică o transpunere în realitate a utopiei lui Bacon, 
continuată de crezul lui Comte: republica ştiinţelor. Corolarul lor, 
competenţa într-un anumit domeniu, devine criteriu universal în 
această eră a competiţiei. Sistemul egalitarist ca bază de selecție, 
în care este operaţional criteriul competenţei, se impune, cel puţin 
teoretic, odată cu reforma şcolară a lui Wilhelm von Humboldt“, 
semn că idealurile Revoluţiei Franceze interferează cu vectorii de 
evoluție ai revoluţiei ştiinţifice şi industriale. De altfel, secolul al 
XIX-lea este traversat de o explozie democratizantă a educaţiei şi a 
sporului de putere alocat profesorilor şi învăţătorilor, nu întotdeau- 
na însă inocentă. In spirit de fidelitate față de guvernarea minţilor 
despre care vorbeşte Guizotf5, asistăm peste tot la suprainvestirea 
ideologică a şcolii, la mobilizarea învățământului în vederea for- 
mării unei conştiinţe naţionale şi democratice şi la transformarea 
educaţiei într-un fundament pentru stat şi pentru guvernare. În 
consecinţă, în şcoală se armonizează cunoaşterea, civismul şi me- 
canismele de i insinuare ale puterii. 


41 Reforma lui Wilhelm von Humboldt prevede, printre altele, obli- 
gativitatea şcolară, supravegherea şcolilor prin comitetele locale, crearea, 
după principiile lui Pestalozzi, a Institutului Normal din Königsberg, des- 
tinat pregătirii învăţătorilor. Deşi universitățile depindeau de stat, se res- 
pecta principiul libertăţii academice, ceea ce, în timp, a dus la avansul 
învățământului superior german în raport cu cel francez. 

48 Apud: Reboul-Scherer, Fabienne: Dascălul. În: Omul romantic. 
Volum coordonat de François Furet, Prefaţă de Elena Brăteanu, Traducere 
coordonată de Giuliano Sfichi, Editura Polirom, laşi, 2000, p. 149 

Secolul pozitiv“ valorizează masiv cunoaşterea şi o percepe 
drept creştere a puterii umane asupra lumii înconjurătoare. Există 
în acest secol o adevărată obsesie pentru realizarea unei cunoaşteri 
progresive capabile să asigure dominaţia omului asupra lumii în- 
conjurătoare. Obsesia pereche ţine de relaţia omului cu societatea, 
de rolul şi locul individului în societate, de utilitatea şi de condiţio- 
narea lui socială. La conjuncţia celor două se insinuează şi cunoaş- 
terea ca bioputere, ca mijloc rafinat de dominație a ființei umane 
asupra ființei umane. Analiza foucauldiană a biopoliticii pune în 
lumină puterea-cunoaştere medicală, pretenția ei de infailibilita- 
te, şi apreciază că instaurarea ei progresivă în secolul al XIX-lea 
nu poate fi disociată de organizarea unei politici de sănătate şi de 
tratare a bolilor ca problemă politică şi economică a comunităţilor. 
Acest fapt se datorează apariţiei în secolul luminilor a unei noi 
funcţii a puterii, complementară tradiţionalelor funcţii războinice, 
de menţinere a ordinii şi de asigurare a îmbogăţirii: „organizarea 
societăţii ca mediu de bună stare fizică, de sănătate optimală şi de 
longevitate” 5. 

Altfel spus, în secolul al XVIII-lea, viaţa invadează câmpul 
politicului, iar puterea îşi deplasează centrul de suveranitate din- 
spre teritoriu spre populaţie. Medicul beneficiază de un surprinză- 
tor spor de putere. Graţie statutului său de expert în arta corectării 
corpului social şi a menţinerii sănătăţii sale, medicul este rapid 
integrat sistemului de control politico-administrativ, dobândind o 
funcţie economică şi socială, dublată de o conversie cvasireligioa- 

5. După Foucault, capitalismul nu a însemnat trecerea de la o 


19 Bréhier, Emile: Mari teme ale filosofiei. Traducere de Alexandra 
Cuniţă, Editura Humanitas, Bucureşti, 1993, p. 8. Comte este un fel de 
profet al cunoaşterii ca progres, care nu mai este perfecţionare interioară a 
omului, ci extindere a puterii sale asupra lucrurilor. Simultan însă, Com- 
te, reacționând la individualismul secolului al XVIII-lea, este şi creatorul 
sociologiei. 

5 Foucault, Michel: Biopolitică şi medicină socială. Precedat de Ma- 
urice Blachot: Michel Foucault aşa cum mi-l imaginez. Traducere şi post- 
față de Ciprian Mihali, Editura Idea Design & Print, Cluj-Napoca, 2003, 
p. 58 

51 Michel Foucault constată că după Revoluţia Franceză apare mitul 
unei profesii medicale profesionalizate, organizată după modelul clerului, 

medicină colectivă la una privată, ci invers, capitalismul a socia- 
lizat corpul şi l-a transformat într-o realitate biopolitică, într-un 
instrument al muncii şi al puterii. Aparent paradoxal, democraţia 
şi liberalismul de secol XIX dezvoltă tehnici extrem de coercitive 
ca şi contrapondere la libertatea economică şi socială, dovadă că 
indivizii nu puteau fi eliberaţi fără a fi dresați. In această direcţie 
acționează aparatele de stat, armata, poliţia, administraţia fiscală, 
educaţia, organizarea fabricilor şi instituţiile medicale. 

Dovadă a convergenţței dintre exigenţele puterii politice şi 
cele ale tehnologiilor medicale, medicina de stat apare în statele 
germane în siajul sistemului etatizat şi birocratizat. Franţa dez- 
voltă medicina urbană ca sistem politico-medical de supraveghere 
şi de evidenţă, pregătit pentru a acţiona în caz de epidemie. Totul 
urmăreşte asigurarea supraviețuirii societăţii, a controlului stării 
sale, astfel că igienizarea are preeminență în atribuţiile medicale. 

In secolul al XIX-lea se înregistrează o rată încă ridicată a 
mortalităţii infantile, într-o familie moartea unui copil părând 
aproape normală. Aceasta se întâmplă pe fondul unei compensări 
furnizate de sporul de natalitate şi de la valorizarea pozitivă a fer- 
tilităţii. Tulburarea vine de la Malthus şi de la lupta pentru contra- 
cepţie. Malthus*? localizase marea lege a naturii umane ca dificul- 
tatea insurmontabilă în calea perfectibilităţii societăţii la palierul 
inegalităţii naturale dintre puterea fertilă a populaţiei şi puterea 
producţiei de a susţine sporul natural de natalitate. Consecința 
principalului său argument subminează orice demonstraţie (pse- 
udo)utopică. Sporul de viaţă compensatoriu vine pe calea vaccinu- 
rilor puse la punct de către William Woodwille, Edward Jenner, 
Louis Pasteur, sau a descoperirilor medicale ale lui Robert Koch, 
Jean Antoine Villemin, Thomas Beddoes sau Wilhelm Konrad 
Roentgen. 


investită cu puteri asupra corpului similare puterii exercitate de către cler 
asupra sufletului. Acest mit se completează cu un altul — cel al dispariţiei 
totale a bolii într-o societate fără tulburări şi fără pasiuni, restituită sănă- 
tăţii sale originare.: Foucault, Michel: Naşterea clinicii. Traducere din lim- 
ba franceză de Dana Dănişor, Editura Ştiinţifică, Bucureşti, 1998, p. 52 

5z http://www.marxists.org/reference/subject/economics/malthus/ 
ch01.htm 

La sfârşitul secolului al XIX-lea şi Începutul secolului XX, 
deschiderea din câmpul social facilitează o impunere masivă a in- 
stanțelor de putere profesionale. Intre aceşti profesionişti, mai cu 
seamă psihiatrii îşi extind tentacular puterea prescriptivă într-un 
areal instituţional larg. Ei ies din perimetrul strict supravegheat 
al azilului şi pătrund în casele oamenilor, pentru a defini inclusiv 
comportamentul sexual acceptabil, în tribunale, unde oferă o ex- 
pertiză deseori cu valoare de sentinţă, în stat, unde propun igiena 
mentală ca model de disciplină socială. Insă ei sunt departe de a 
fi primii care operează de pe asemenea poziţii de putere. Inaintea 
lor, în perimetrul maladiilor mentale, terapeuţii darwinişti percep 
nebunul ca pe o ființă degenerată, produsă la confluenţa dintre 
ereditatea încărcată şi mediul nefast. Ei îşi asumă rolul de poliție 
sanitară psihiatrică, protectoare a societăţii, scut împotriva infil- 
trațiilor periculoase ale maladiei. 

În ultima parte a secolului al XIX-lea, când problema să- 
răciei se pune în termeni de ameninţare şi populaţia nevoiaşă se 
transformă într-o forţă politică explozivă, intră în scenă serviciile 
sociale şi medicina forței de muncă. Sub incidenţa acestora apare 
în Anglia legea săracilor şi se generalizează controlul sanitar auto- 
ritar în interiorul oraşelor, iar în majoritatea statelor occidentale 
sunt promulgate legi sociale şi sunt înființate instituţii de asis- 
tenţă socială. Motivația principală a acestor măsuri nu ţine de o 
logică filantropică, ci de necesitatea de a-i proteja pe ceilalţi, de 
a securiza corpul social valid în numele binelui public. De multe 
ori, aceasta înseamnă protecţie socială contra libertate. Reacţia 
dispersivă este asigurată de medicina privată, însă aceasta poate fi 
asigurată numai la nivelul claselor mai înstărite, ceea ce înseamnă 
că săracii, ca şi nebunii, rămân oricum sub controlul medicalizării 
autoritare. Toate acestea dovedesc însă şi substituţia politicului cu 
socialul, faptul că lumea modernă împinge măsurile protecţionis- 
te şi preocuparea pentru securitatea privată atât de departe încât 
înstrăinează indivizii de nevoia vitală a existenţei lor publice, de 
nevoia manifestă de a poseda o putere politică reală. Mai cu seamă 
munca şi necesitatea ei în ecuația supravieţuirii subjugă fiinţa prin 
necesitate, dar nici consumul nu este străin de acest proces. Pe 
termen lung, preeminenţța socialului în raport cu politicul îi izolea- 

ză pe oameni unul de celălalt şi creează condiţiile perfecte pentru 
manipulare. 

Toate acestea demonstrează faptul că ştiinţele au şi ele o di- 
mensiune politică, însă, dacă în ştiinţă a reuşi să institui natura 
ca autoritate şi a face istorie sunt sinonime, problema puterii în 
activitatea ştiinţifică vizează urmările evenimenţului, transforma- 
rea sporului de cunoaştere în spor de autoritate. In tehnică nu este 
vorba numai despre bunăstare şi utilitate, ci şi despre stăpânire, 
în sensul extrem al cuvântului, manifest printr-o nouă configurație 
a lumii. „Modernităţii — observă Romano Guardini — i-a plăcut să 
justifice măsurile tehnicii prin folosul pe care tehnica îl aduce în 
bunăstarea omului. Prin aceasta, ea a ascuns ravagiile pe care lipsa 
ei de scrupul le-a făcut’. 

Modificând lumea obiectivă, omul exercită în principal o 
putere materializată. Departe de a se limita la nivelul materiei, 
această putere se extinde şi la palierul social, deoarece transfor- 
marea lumii obiective atrage după sine putere socială. Progresul 
tehnic înseamnă nu numai o mai eficientă înstăpânire asupra na- 
turii sau o creştere a bunăstării, ci şi perfecționarea instrumen- 
telor tehnice — violente sau subtile — ale puterii şi contraputerii. 
Dezideratul acesteia din urmă rămâne unul dintre punctele cheie 
ale Enciclopediei, însă secolul consecutiv ei va face tot posibilul să 
schimbe lucrurile. Importanţa acordată tehnicilor şi ştiinţelor pozi- 
tive de către enciclopedişti indică faptul că idealul iluminist rămâ- 
ne emanciparea raţiunii, înţeleasă ca şi capacitate de dominare a 
naturii prin mijloace tehnice şi ştiinţifice, în raport cu autoritatea. 
Eficienţa rațiunii din ştiinţele pozitive şi din tehnicile de dominare 
a naturii furnizează suportul pentru pretenţia ei de a se impune pe 
terenul moralei, religiei sau organizării politice, promovând cultu- 
ra ştiinţifică şi progresul ca model epistemologic şi civilizațional. 

Creşterea multifațetată a cunoaşterii şi accesul sporit la 
aplicaţiile ei practice creează un fenomen paradoxal: universită- 
tile, profesiunile în general, luptă pentru autonomie, dar apelea- 
ză la agentul suprem de putere al secolului al XIX-lea, la stat, în 


5 Guardini, Romano: Sfârşitul modernităţii. O încercare de orienta- 
re. Traducere din germană de loan Milea, Editura Humanitas, Bucureşti, 
2004, pp. 65-66 

calitate de garant al acestei autonomii şi ca instanţă de legitimare. 
De pildă, prin generalizarea practicii licenţelor, statul şi sateliții 
săi oferă nu numai recunoaştere profesională medicilor, avocaţilor, 
inginerilor etc., ci şi protecţie părţilor implicate în relația profesio- 
nală, în ultimă instanţă statul fiind ipostaziat ca un soi de arbitru 
divin, calitate în care el are în mod automat nevoie şi de o implicită 
alocare de putere legitimatoare, supraordonatoare. Toate acestea 
consfinţesc declinul cosmopolitismului ştiinţific şi generalizarea 
caracterului național al ştiinţelor. 

Adevărat fenomen în secolul al XIX-lea, expoziţiile univer- 
sale etalează valorile dezvoltării ştiinţifice şi tehnologice, impun 
ideea de progres ca forţă universală pozitivă şi prezintă publicului 
invențiile ca formă de divertisment. Mai mult chiar, ele favorizea- 
ză două cutume moderne corelative: turismul de masă şi cultura 
suvenirului. Toate acestea justifică în mare măsură calificativul 
de prototip al industriei culturale** dat de teoreticienii Şcolii de la 
Frankfurt. Prin identificarea dintre progres, rasa albă şi civilizaţia 
ei, decretată ca fiind superioară ştiinţific şi exportatoare a dezvol- 
tării socio-economice în lumea colonizaţilor, organizatorii expoziți- 
ilor universale construiesc un discurs mitico-pedagogic, inducând 
în masele de pelerini încrederea în soarta progresivă a civilizați- 
ei occidentale şi în edificarea unei identități colective puternice. 
Marea omisiune a acestor discursuri vizează tendinţele naţionalis- 
te ce contrariază caracterul originar apatrid al progresului, ştiinţa 
devenind o miză economică şi politică ce serveşte interesele capita- 
lismului şi, din ce în ce mai accentuat, puterea de război a statelor 
mai avansate. 

Consecutiv Revoluţiei Franceze, când conştiinţa publică are 
nevoie de principii şi de credinţe noi, menite să o disciplineze şi 
să impună o ordine, pozitivismul îşi propune să furnizeze un nou 
model de alcătuire socială, astfel că, în plină epocă romantică, el 
pivotează pe tot ceea ce este concret şi obiectiv, promovează înlo- 
cuirea filosofiei cu ştiinţa, abandonând ca pe un balast experiența 
interioară şi intuiţia suprasensibilă. După un secol XVIII dispus să 


54 Apud: Il teatro del potere. Scenari e rappresentazione del politico 
fra Otto e Novecento. A cura di Sergio Bertelli, Carocci editore, Roma, 2000, 
p. 29 

aloce ştiinţei un caracter subversiv, promovând-o ca pe un duşman 
al teologiei şi al regimului monarhic, victoria ideilor revoluţionare 
e prezentată drept o aură a triumfului ştiinţei, imbold mai mult 
decât suficient pentru proliferarea pozitivismului. Misiunea pro- 
gramatic educativă a pozitivismului, precum şi speranţele sale în 
transformarea mişcării politice într-o mişcare filosofico-ştiinţifică 
benefică şi armonizatoare întregesc optimismul sub auspiciile că- 
ruia debutează această doctrină. Întrebarea esenţială pusă de către 
discursul pozitivist este cum anume trebuie organizată societatea 
în condițiile unei epoci în care totul pare să se clatine. Răspunsul 
scontat se lasă însă aşteptat, pozitivismul neînregistrând succesul 
spre care aspira. 

Cultul faptelor şi încrederea oarbă în progres, necempiris- 
mul de extracție iluministă şi atitudinea antimetafizică reprezintă 
coordonatele esenţiale ale pozitivismului. Graţie acestor coordona- 
te, pozitivismului îi pot fi asimilați Condorcet şi Saint-Simon, însă 
principalul reprezentant al doctrinei rămâne secretarul acestuia 
din urmă, Auguste Comte. El se doreşte a fi artizanul unei recon- 
strucții generale şi, în vederea realizării acestei transformări a so- 
cietăţii, susţine în primul rând renunțarea la căutarea temeiurilor 
ultime, la absolutizarea dorinţei de a şti, şi limitarea la experiență 
în procesul achiziţionării cunoaşterii. „Adevăratul spirit pozitiv — 
notează Comte — constă mai ales în a vedea pentru a prevedea, în 
a studia ceea ce este spre a conchide asupra ceea ce va fi, potrivit 
dogmei generale a invariabilităţii legilor naturale”. Atributivarea 
pozitivă desemnează realul, utilul, certitudinea, şi caută să organi- 
zeze totul pe coordonate cât mai clare. 

Teoria comtiană dezbate istoria umanităţii în baza legii celor 
trei stadii: teologic sau fictiv, metafizic sau abstract, pozitiv sau 
ştiinţific, cel din urmă reprezentând, fireşte, momentul de apogeu 
al oricărei civilizaţii. Din punctul de vedere al formei de guverna- 
re, monarhia corespunde stadiului teologic, democraţia este pro- 
prie fazei metafizice, iar oligarhia edulcorată revine fazei pozitive. 
Valoarea distinctivă a stadiului pozitiv ţine de existenţa sociologiei, 


55 Comte, Auguste: Discurs asupra spiritului pozitiv. Traducere, pre- 
ambul şi note de dr. Leonard Gavriliu, Editura Ştiinţifică, Bucureşti, 1999, 
p. 26 

Auguste Comte (1798-1857), autor: Tony Touillon 

deoarece numai aceasta poate garanta implementarea ştiinţei în 
toate domeniile vieţii sociale, numai aceasta are pretenţia de uni- 
versalitate obiectivă, de sistematizare şi de stabilizare definitivă a 
structurilor sociale. 

O altă evidenţă în desfăşurarea legii celor trei stadii este re- 
laţia tuturor fenomenelor spirituale cu structurile politice de pute- 
re. Comte crede că fiecare fază se împleteşte cu forma de organiza- 
re politică. Astfel, stadiul teologic marchează începuturile militare 
ale societăţii, cel metafizic echivalează cu dominaţia exercitată de 
către jurişti (ceea ce duce la criza culturii moderne), iar stadiul po- 
zitiv corespunde dezvoltării industriei ca principal factor de putere 
şi preeminenta sistemelor ştiinţifice în explicarea fenomenelor. În 
lumina acestor consideraţii, sarcina filosofiei pozitive pare a fi cea 
de reorganizare a Europei occidentale sub autoritatea spirituală, 
clericală, a unei caste de preoţi-filosofi. Altfel spus, Comte prevede 
construirea unei noi ordini sociale sub conducerea religiei poziti- 
ve. Este o religie care nu mai are drept destinaţie un Dumnezeu 
transcendent şi inaccesibil, ci se converteşte într-o religie a uma- 
nităţii. In acest sens, ea transformă dogma providenţei în credința 
în ideea pozitivă de progres, de concretizare a binelui şi adevărului 
prin efortul generaţiilor succesive. Indeajuns de naiv, din moment 
ce ignoră alianţa tradițională dintre arta războiului şi dezvoltarea 
tehnologică sau industrială, filosoful francez apreciază că progre- 
sul industriei duce la stingerea accentelor militariste şi la instau- 
rarea armoniei. 

Comte preia de la fiziocraţi sintagma de fizică socială şi o 
converteşte în sociologie, punct culminant al spiritului pozitiv, de- 
oarece sintetizează rezultatele tuturor ştiinţelor. Ea devine ştiinţa 
finală, aptă să stabilească principiile moralei şi ale politicii şi să 
impună o morală socială, epurată de orice spirit metafizic. Potrivit 
doctrinei pozitiviste, drepturile fiecăruia sunt considerate mai cu- 
rând un rezultat al datoriilor celorlalţi față de el, astfel că, pe an- 
samblu, datoriile întemeiază dreptul. Subordonată moralei, politi- 
ca trebuie să aibă în vedere unitatea oamenilor, educaţia pozitivă 
şi sensibilizarea tuturor faţă de necesitatea participării la opera 
socială. Sărbătorile comemorative, menite să asigure o tempora- 
litate împărtăşită, monumentele şi străzile cu nume de persona- 
lităţi, dar şi discursurile asigură promovarea acestor deziderate, 

deoarece trezesc admiraţia pentru marile realizări ale omenirii şi îi 
fac pe oameni conştienţi de efortul fiecăruia de a părea admirabil în 
ochii celorlalți. Dezvoltarea virtuţilor elementare, utile din punct 
de vedere social, precum castitatea şi cumpătarea, sobrietatea şi 
înfrânarea, contribuie la înfăptuirea societăţii ideale comtiene. 

Eliminarea politicii în favoarea unui management meritocra- 
tic, de tip tehnocratic al treburilor publice face parte din viziunea 
unui sistem în care oamenii nu au nevoie să fie guvernaţi, men- 
ținerea ordinii făcându-se doar prin gestionarea problemelor de 
interes comun. Parteneriatul social se substituie astfel sistemului 
coercitiv, iar liderii se metamorfozează în parteneri-îndrumători, 
ceea ce anulează, în perspectivă, statutul de supus. Nu însă şi rolul 
de subordonat, deoarece, la nivelul deciziei, majoritatea are un rol 
pasiv, oamenilor de ştiinţă revenindu-le în mod obiectiv dreptul 
decizional. 

Pentru a contracara virtuala dezordine provocată de indivi- 
dualism, Comte afirmă necesitatea învățământului şi a ierarhiei 
competenţelor stabile. Inspirat de legea transformării căldurii în 
energie a lui Carnot, pozitivismul recuză individualismul şi consi- 
deră că puterea trebuie să aparţină savanților, deoarece ei cunosc 
dinamica socială şi pot impune fericirea şi virtutea cu ajutorul pro- 
gresului şi ordinii. Întemeietorul sociologiei militează pentru întă- 
rirea ordinii existente şi pentru hegemonia mondială a civilizației 
industriale. Ca toţi pozitiviştii de altfel, Comte crede că există un 
progres al cunoaşterii, o stăpânire tot mai mare a naturii, astfel că 
ideea unui sfârşit este de neconceput. Prin această viziune, poziti- 
vismul preia practic ştafeta evoluţionismului, iar Comte îl conti- 
nuă pe Spencer. 

Progresul de secol XIX poate fi plasat în descendența gândi- 
rii mesianice de factură creştină, deoarece, ca şi acesta, asociază 
devenirea cu promisiunea eschatologică a unui adevărat paradis al 
bunăstării şi al abundenței. Acumularea şi consumul devin astfel 
vectori esenţiali ai încadrării pe calea lumii fericite, iar progresul 
polarizează un melanj de misticism şi de previziuni ştiinţifice justi- 
ficate prin datele şi inovațiile ştiinţifice deja existente. O asemenea 
asociere nu putea scăpa instanţelor de putere, aşa că, de la doctri- 
nari la utopişti, de la savanţi la politicieni, toţi încearcă să o instru- 
mentalizeze pentru o cât mai bună captare a conştiinţei colective. 

Teoria progresului reprezintă o variantă mesianică a unui 
creştinism secularizat, ceea ce imprimă progresului un minim sens 
eschatologic, în detrimentul monopolului absolut al evoluţiei na- 
turale. Plecând de la perfectibilitatea infinită a omului şi a socie- 
tăţii aceasta reproduce mitul celor trei vârste din sistematizarea 
lui Giocchino da Fiore: cea a Tatălui, caracterizată prin frică şi 
servitute, cea a Fiului şi cea a Sfântului Duh, vârsta iubirii şi a 
eliberării finale a spiritului în plenitudinea sa, vârstă precedată 
de un interregn al Antichristului. Comte şi Bakunin construiesc şi 
ei o mitofilosofie a istoriei axată pe o astfel de schemă de evoluţie, 
cu punct amplitudinal într-o eră utopică. In gândirea celui dintâi, 
vârstele succesive ale umanităţii sunt: vârsta teologică, vârsta me- 
tafizică şi vârsta pozitiv-ştiințifică, al cărei profet se proclamă a fi. 
Pentru Bakunin, animalitatea umană este urmată de gândire şi 
apoi de revoltă, ca triumf al spiritului anarhic. Indiferent de sche- 
mă, interpretarea de subtext a mitului progresului are ca punct de 
atac devalorizarea sistematică a trecutului. 

Complementul (psiho)logic al progresului, declinul obsedea- 
ză şi el imaginarul şi discursul secolului al XIX-lea şi translează 
în starea de abandon, de disoluţie, de uitare, de sterilitate şi de 
crepuscul a civilizaţiei occidentale. Ca discurs prospectiv, declinul 
impregnează viziunea pesimistă asupra istoriei la Gobineau şi do- 
pândeşte tonalități funebre în preajma Primului Război Mondial, 
când Oswald Spengler dezvoltă exemplificator extensiile crizei noți- 
unii de progres în Declinul Occidentului (1916), după ce Nietzsche, 
Baudelaire sau Dilthey deja o semnalaseră. 

In contextul angoasei declinului civilizaţiei occidentale, solu- 
tlile de resurecţie circumscriu un areal cultural regresiv şi vital, fie 
că este vorba despre Rusia barbară a lui Bakunin şi Herzen, fie că 
este vorba despre gândirea tragică a lui Burckhardt şi Nietzsche. 

Dinamica specializării, ca multe alte mutații accelerate din 
secolul al XIX-lea, suscită anxietăți şi regresii. Dacă, de pildă, adă- 
ugăm faptul că aceeaşi dinamică înseamnă şi moartea idealului 
omului universal definit de cu totul alte raporturi de cunoaştere şi 
de putere, ideal la apogeu în paradigma renascentistă, şi că tocmai 
acest ideal este recuperat ştiinţific, ideologic sau literar-nostalgic 
în opera unui Jakob Burckhardt sau Friedrich Nietzsche, tablo- 


Vointa de putere sub semnul ideii europene 


Mihail Bakunin (1814-1876), 
autor: Gaspard-Felix Tournachon, aprox. 1860 


35 


36 


William Godwin (1756-1836), autor: Henry William Pickersgill 


ul paradoxal al atitudinii faţă de consecinţele „progresului” devine 
mai nuanţat şi mai puţin încrezător în viitor. 

In siajul industrializării şi al progresului ştiinţific, secolul al 
XIX-lea îşi sporeşte controlul asupra propriului său destin — sau 
are iluzia că face acest lucru — prin replicile date ignoranței, su- 
perstiţiilor şi resemnării umane în faţa puterii oarbe a naturii. 
Cunoaşterea devine astfel putere eficientă exercitată asupra na- 
turii şi asupra oamenilor înşişi. Acest tip de putere reprezintă nu 
numai rezultatul dezvoltării ştiinţelor, ci şi mobilul avântului lor 
cumulativ, deoarece puterea creează exponențial dependenţă atât 
ca efort, cât şi ca ţel. Din alt unghi, progresul şi descoperirile teh- 
nologice pot compensa şi chiar supracompensa slăbiciunea sau in- 
suficiența biologică a omului până la a-l transforma într-un pericol 
pentru semenii săi şi pentru habitat. 

Disciplina agresiv-progresistă şi creatoare transformă radi- 
cal lumea secolului lung. Insă tabloul său de ansamblu nu se decide 
numai la intervenţia vectorului dinamic, al progresului, în linia de 
sens a căruia o încărcătură agresivă acţionează constructiv, aspect 
vizibil în campaniile savanților, inventatorilor şi oamenilor poli- 
tici. Contraponderea vine dinspre un vector conservator şi regre- 
siv, deseori prescris la nivelul politicii înalte. Un reprezentant al 
acestei poziţii cu miză de echilibrare este Metternich. Acest vector 
se insinuează non-programatic, difuz şi subteran în manifestările 
imaginarului colectiv. Schimbarea peisajului familiar generează 
angoase amortizate uneori regresiv, cum se întâmplă de pildă în 
cazul resurecţiei unui trecut idilic, a unei Vârste de Aur, atitudinea 
corelativă fiind anatemizarea sau măcar îndoiala legată de evolu- 
ţia prezentului. 

Anxietatea generează fenomene de defazare şi de regresie. 
Pe de o parte, progresul economic, ştiinţific şi politic nu este în- 
soţit întotdeauna de un progres sociologic similar. Prin afirmarea 
relaţiei individualiste a ființei cu Dumnezeu, protestantismul a 
furnizat pregătirea psihologică pentru caracterul individualist al 
activităţilor laice, capitaliste, ale omului. Însă chiar dacă, grație 
doctrinelor protestante, omul era pregătit să-şi joace rolul în sis- 
temul industrial modern, afluxul revoluţionar de libertate de după 
Revoluţia Franceză în loc să potenţeze pozitiv realizarea eului său 

individual, aşa cum era de aşteptat, îl izolează şi îi induce o acută 
stare de angoasă. 

Alternativa se dovedeşte a fi fuga de libertate. Erich Fromm: 
avansează această teză pentru a explica instituirea regimurilor 
totalitare moderne, conformismul şi destructivitatea. El apreciază 
că în momentul în care fiinţa umană resimte libertatea ca povară, 
caută noi dependențe şi supuneri pentru a o amortiza, ceea ce în 
ultimă instanţă înseamnă că semnificaţia victoriilor exterioare ale 
omului asupra duşmanilor tradiţionali ai libertății — natura, bise- 
rica sau statul absolutist — sunt subminate de către constrângerile 
interioare. 

Pe de altă parte, metamorfozele din paradigma materială a 
secolului al XIX-lea şi angoasele conexe lor conduc la resurecția 
unor fantasme, dihotomii, roluri şi norme arhaice. În trena acestui 
ultim proces mitologia îşi trăieşte renaşterea şi o face în termenii 
ştiinţei. Lume deschisă, mitul devine modalitate legitimă de cău- 
tare a destinului şi a originilor. În universităţile europene ale se- 
colului al XIX-lea apar catedre de mitologie comparată, iar savanţi 
precum Max Miller, Andrew Lang, Edward Burnett Tylor, Paul 
Decharme sau Adalbert Kuhn susţin conferinţe şi fac cercetări 
asupra miturilor. In acest cadru de cercetare, unul dintre cei mai 
importanţi cercetători din domeniu, Max Miller, consideră mito- 
logia produsul inconştient al limbajului şi pe om — victima ei. Una 
dintre mărcile mitologiei din acest secol este atracţia spre grotesc 
şi obscen, faptul că ea se prezintă ca o ştiinţă a scandalosului“?. Pe 
de altă parte, se încearcă epurarea profilului grecului antic de orice 
urmă de iraţionalitate, deoarece în secolul raţional şi pozitivist, tot 
ceea ce ţine de irațional se cerea exoreizat. Desigur, corecţia o va 
întreprinde, în ultima treime a secolului, Nietzsche. 


56 Fromm, Erich: Frica de libertate. Traducere de Magdalena Mărin- 
guț, Editura Teora, Bucureşti, 1998, pp. 7-8 

51 Detienne, Marcel: Inventarea mitologiei. Traducere de Robert 
Adam şi Dan Stanciu, Editura Symposion, Bucureşti, 1997, pp. 14-15. Ast- 
fel, A. Lang vede mitologia drept explicare a poveştilor „sălbatice şi ab- 
surde”, la care se adaugă „aventurile infame şi ridicole ale zeilor ”, „poveş- 
tile respingătoare despre împărăţia morţilor”, iar P. Decharme consideră 
că obiectul acestei ştiinţe ţine de legendele monstruoase, respingătoare şi 
imorale. 

Urmare a unei masive crize de conştiinţă şi simptom de 
schimbare epistemologică, antropologia religioasă de secol XIX 
substituie cunoaşterea înnăscută a lui Dumnezeu cu nevoia de a 
înţelege ceea ce scapă percepţiei imediate. In consecinţă, religiosul 
devine formă de activitate intelectuală, iar transcendenţa divini- 
tăţii este înlocuită cu transcendenţa unui dincolo de cunoaşterea 
empirică. 

O limită pseudo-eschatologică a anxietăților de sfârşit de se- 
col XIX este trasată de ceea ce Theodore Roosevelt numeşte „su- 
icidul rasei'55. Exacerbările acestui tip de viziune, pe fondul con- 
flictului franco-prusac, declanşează o adevărată manie a cercetări- 
lor eugenice salvatoare. Dezvoltarea bacteriologiei şi imunologiei, 
descoperirea tratamentelor pentru multe dintre bolile care făceau 
ravagii în secolul al XIX-lea sunt acompaniate de programe gene- 
tico-eugenice*? de aplicare a tehnicilor de creştere selectivă, miza 
lor fiind eliminarea descendenţelor nedorite şi îmbunătăţirea rasei 
umane. Contraexemplul celebru este furnizat de regina Victoria“, 
de rolul ei fatidic în istorie, prin intermediul ei transmiţându-se în 
casele regale europene hemofilia, boală genetică ce afectează nu- 
mai descendenţii de sex masculin. Genetica se instituie ca ştiinţă 
în 1905 prin efortul lui William Bateson, care conferă variabilităţii 
speciilor o dimensiune ideologică, însă legile eredității sunt desco- 
perite în 1865 de către Gregor Mendel, iar Hugo de Vries aduce în 
câmpul ei conceptul de mutație. 

Teama modernă se naşte din experienţa constant reiterată că 
lumea nu îi oferă omului niciun loc al ființării convingător pentru 


58 Gay, Peter: The Bourgeois Experience. Victoria to Freud. Volume 
III. The Cultivation of Hatred. ed. cit., p. 61 

5 Fondatorul eugeniei, Francis Galton, este vărul lui Darwin. Con- 
vins de faptul că anumiţi factori sociali duc la degradarea rasei umane, în 
vreme ce alţii o ameliorează, acesta acuză Biserica catolică de degenerarea 
naturii umane în Europa prin impunerea celibatului preoţilor şi prin înlă- 
turarea minţilor luminate sub acuzaţia de erezie. Galton prevede venirea 
unui Jihad împotriva obiceiurilor care slăbesc facultăţile fizice şi morale 
ale rasei noastre. Deşi apare în Anglia, eugenia înregistrează o implemen- 
tare maximală în Germania, unde este accentuat ideologizată. 

5 Cartwright, Frederick, Biddiss, Michael: Bolile şi istoria. Traduce- 
re de Gabriel Tudor, Editura All, Bucureşti, 2005, p. 239 

nevoia sa de sens. O senzație de neajuns psihologic şi de incerti- 
tudine ideologică definesc fin-de-siecle şi ideea de decadenţă. Un 
flux capilar de dezintegrare permează Weltanschauung-ul elitelor 
europene şi generează aşteptarea unei crize iminente. Revelator 
metaforic al răului de a trăi, moartea devine aproape ubicuă în 
imaginarul acestei perioade. Resuscitarea instinctului morții dă 
impresia unui secol flancat! la extremităţi de obsesia thanatică şi 
de nevoia de prelucrare estetică a acesteia. Trofeu al modernităţii, 
conştiinţa decadenței® se infiltrează în conştiinţe la sfârşitul seco- 
lului al XVIII-lea, concomitent cu ofensiva civilizaţiei şi cu progre- 
sul industrial şi ştiinţific, punând accentul, încă de la început, pe 
conştiinţa morții. 

Moartea propriu-zisă intră şi ea într-un nou modul concep- 
tual, deoarece militanţii laici şi raţionalişti de secol XIX® caută să 
înlocuiască supraviețuirea eschatologică prin supraviețuirea asi- 
gurată de memorie. Catafalcul laic şi comemorările publice, dar 
mai cu seamă testamentul susțin această mutație. Indatorire de 
conştiinţă şi obligaţie morală, testamentul reprezintă o necesitate 
în acest secol, ceea ce face din notar o figură cel puţin la fel de im- 
portantă ca şi confesorul. De multe ori, testamentul este realmente 
o elaborare estetică, un instrument de edificare proprie şi de asi- 
gurare a supravieţuirii în memorie. Philippe Aries apreciază că 
în secolul al XIX-lea moartea devine doar o negativitate exorcizată 
graţie unor mecanisme de ritualizare, socializare, investigare şti- 
inţifică sau ficționalizare. Pe de altă parte, moartea frumoasă ne- 
utralizează oarecum această negativitate absolută şi relativizează 
simbolic distanţa dintre vii şi morți. 

Moartea individuală devine la sfârşitul secolului lung obiect 
de fascinaţie şi refugiu în faţa schimbării, un adevărat val de sinu- 


6&1 Să nu uităm că secolul lung debutează sub auspiciile morţii: moar- 
tea violentă din Revoluţia Franceză, dar şi moartea estetizată a romanti- 
cilor. 

€ Chaunu, Pierre: Istorie şi decadenţă. În româneşte de Corina Măr- 
gineanu, Editura Clusium, Cluj-Napoca, 1995, pp. 66-69 

& Aries, Philippe: Omul în fața morţii. I. Vremea gisanţilor. Tradu- 
cere de Andrei Niculescu, Editura Meridiane, Bucureşti, 1996, p. 292 

6 Id.: Omul în fața morţii. II. Moartea sălbatică. ed. cit., p. 93 

cideri în rândul intelectualilor“ acompaniind nihilismul terapeutic 
devenit crez în epocă. Indiferenţa faţă de terapie şi considerarea 
bolii ca parte a vieţii în care nu se cuvine să intervii pentru a o 
eradica validează dorinţa de moarte ca trăsătură mentală a epocii, 
întreruptă abia prin triumful psihanalizei. 

Imaginea suveranităţii lăuntrice, clişeizată în imaginea su- 
piectului burghez, deplin stăpân pe sine şi independent faţă de ex- 
terior, intră şi ea într-o fază de compromis. Dezlegată de supune- 
rea la colectivitate, ființa umană se trezeşte aservită lăuntric. Ca 
urmare, în cadrul teoriilor puterii, accentul se mută de pe social şi 
politic pe interioritate, iar prin această breşă pătrunde psihana- 
liza cu ambiția de a descifra mecanismele psihice ale alienării şi 
cu promisiunea unor soluţii pentru îndepărtarea anumitor ecuaţii 
interioare de putere. În realitate, discursul alieniştilor anunţă încă 
din 1820 eroziunea dispunerii de sine, tot mai accentuată pe mă- 
sură ce secolul se apropie de sfârşit. In miezul mentalităților din 
secolul al XIX-lea“ se află experienţa limitelor conştiinţei şi trans- 
formările revoluţionare ale ființării-laolaltă, amândouă insepara- 
bile de schimbările ființării-ca-sine. Pe fondul şocurilor declanşate 
de acumularea cunoştinţelor ştiinţifice referitoare la omul obiectiv, 
acestea generează mutaţia esenţială în ideea subiectului şi creează 
condițiile apariţiei inconştientului. 

Nietzsche şi Bergson sunt doi dintre martorii fenomenului 
de subminare a rolului de cheie de boltă atribuit în mod tradiţio- 
nal voinţei în economia funcţionării subiectului. Freud nu îşi pre- 
zintă teoriile pe un teren gol, deoarece acestea vin în prelungirea 
unor rupturi în ordinea obiectivităţii, marcate de teorii precum cea 
legată de evoluţia speciilor şi investigația sistemului nervos sau 
de popularitatea psihopatologiei în a doua jumătate a secolului al 
XIX-lea. El spulberă pur şi simplu perspectiva reducționistă a psi- 
hiatriei şi sociologiei pozitiviste şi dinamitează valorile moşteni- 
te de la secolul al XIX-lea. Ecuația clasică pune egal între esenţa 
omului, personalitate, conştiinţă, ego şi voinţă liberă şi face din 


6 Adalbert Stifter, Otto Weininger, Ludwig Boltzmann sunt doar 
câteva asemenea cazuri. 

6 Gauchet, Marcel: Inconştientul cerebral. Traducere de Vasile To- 
noiu, Editura Univers Enciclopedic, Bucureşti, 1997, pp. 13-14 

personalitate sursa cunoaşterii şi instanța certă a acţiunii şi a in- 
tenţiei, materialitatea fiind percepută doar ca mijloc de construcţie 
pentru această personalitate. Asemenea idei impregnează practi- 
ca puterii, de la învăţământ la medicină socială, ea exercitându-şi 
controlul în numele lor şi justificând acest control prin asigurarea 
securităţii societății. 

Freud subminează concepţia tradiţională a eului şi dă lovi- 
tura de grație imaginii pe care civilizaţia tinde să şi-o facă despre 
sine. Eul încetează să mai fie dat drept conştiinţă, drept voinţă 
liberă, şi devine o instanţă adaptativă, inhibatoare şi defensi- 
vă, condiţionată de două instanţe mai puternice: inconştientul şi 
Supraeul. Demonstrând că Supraeul este instanța morală, Freud 
răstoarnă moralismul teoriilor normative de secol XIX. Nici ide- 
ea de ordine şi armonie de provenienţă teologică, masiv preluată 
în practica puterii laice, nu scapă deconstrucţiei freudiene, acest 
lucru datorându-se libidoului şi afirmării normalităţii oricărei se- 
xualităţi. Coexistenţa conflictuală Eros-Thanatos complică şi mai 
tare vechile concepţii, adaugă un nou obstacol în civilizaţie şi infir- 
mă iluziile conţinute în doctrine de coloratură socialist-comunistă, 
deoarece atrage atenţia asupra remanenţei diferențelor de putere 
şi de influenţă de care abuzează agresivitatea. Cu alte cuvinte, des- 
ființarea proprietăţii private înseamnă privarea agresivității uma- 
ne de unul dintre instrumentele sale, dar nu şi anihilarea tuturor 
privilegiilor, a tuturor surselor de putere. 

Spectrul Revoluţiei Franceze bântuie Europa primei jumătă- 
ți de veac, în vreme ce proletariatul alimentează spaimele politice 
din a doua jumătate. Există însă precedente. Astfel, în ciuda primei 
impresii, aceea de lumină care vine după întunericul Restauraţiei”, 
Monarhia din Iulie dovedeşte o reabilitare incompletă a vieţii po- 


67 „Dacă e adevărat că societatea din Vechiul Regim şi cea din timpul 
Restauraţiei se aseamănă în multe privinţe, aceasta se datorează faptului 
că a existat într-adevăr o restauraţie şi că ea, la fel ca în multe aspecte 
ale politicii Directoratului, Consulatului şi Imperiului, a avut ca scop con- 
tracararea forțelor libertăţii, puse în mişcare încă din Renaștere şi care, 
radicalizându-se au enunțat doctrina drepturilor omului şi au declanşat o 
luptă ce, de atunci, sub orice aspect i-am judeca urmările, a produs efecte 
originale”: Pisier, Evelyne (coordonator): Istoria ideilor politice. Franço- 
is Châtelet, Olivier Duhamel, Pierre Bouretz, Dominique Colas, Bertrans 


Voința de putere sub semnul ideii europene 


litice, prin oligarhia notabililor pe care o impune şi prin instaura- 
rea unui regim represiv motivat prin legenda maselor periculoase, 
mai cu seamă că secolul se dovedise a fi unul al maselor mobile şi 
violente. Această legendă ajunge să justifice cenzura presei, spio- 
najul, controlul întâlnirilor grupurilor cu viziuni politice catalogate 
ca fiind periculoase şi suspecte, între care socialiştii ocupă un loc 
privilegiat. Consecința firească este creşterea axietăţii colective. 

Dezvoltând tendinţele incipiente ale secolului precedent, se- 
colul al XIX-lea marchează emanciparea individului la nivel poli- 
tic şi social şi afirmarea orgolioasă a individualităţii în domeniul 
etic şi în cel estetic. Insă tocmai acest individualism îşi dovedeşte 
insuficiența la sfârşitul secolului lung şi generează o criză a senti- 
mentului identităţii. O cale de ieşire din această criză pare a fi re- 
staurarea identității prin radicalizarea individualismului. Figura 
misticului la Hofmannsthal, Narcis la Lou Andreas-Salome sau 
geniul la Weininger“? reprezintă trei tipuri de afirmare a autosufi- 
cienței individului izolat, concentrat asupra lui însuşi, aspirant la 
autodistrugerea unui eu care suferă de neputinţa de a-şi accepta 
propriile însuşiri şi la recrearea unui eu perfecţionat. 

După momentul napoleonian de apogeu al virilizării civiliza- 
tiei europene, sfârşitul de secol resimte falimentul identităţii mas- 
culine şi feminizarea culturii şi a civilizației. Nietzsche este unul 
dintre observatorii atenţi ai acestui fenomen, însă Otto Weininger 
are reacţiile cele mai violente, traduse în antifeminism şi antise- 
mitism. Lupta lui împotriva a tot ceea ce consideră a fi feminin în 
cultură şi în sine însuşi se încheie prin sinuciderea sa la numai 
douăzeci şi trei de ani, în casa în care murise Beethoven. Fiu al 
unui bijutier evreu, Otto Weininger se converteşte la protestan- 
tism în 1902, însă acest pas, ca şi dandysmul afişat, se dovedesc 
ineficiente în rezolvarea urii faţă de sine — sindrom frecvent în 
mediile intelectuale iudaice emancipate — şi a dublei incertitudini 
identitare. Criza identităţii sexuale confluează la Weininger cu cea 


Guillarme, Traducere de Iolanda laworski, Editura Amarcord, Timişoara, 
2000, p. 89 

6 Le Rider, Jacques: Modernitatea vieneză şi crizele identităţii. Tra- 
ducere de Magda Jeanrenaud (după ediţia a Il-a, revăzută şi adăugită), 
Editura Universităţii „Al. I. Cuza”, Iaşi, 1995, pp. 7-8 

a identităţii evreieşti, pe fondul unei dominante culturale iudaice 
şi al unei reacţii antisemite, la modă în mediul universitar vienez. 
La el evreul nu desemnează o rasă, ci o atitudine mentală efemi- 
nată şi implicit inferioară, idee lansată în epocă de către ginerele 
lui Wagner, Houston Stewart Chamberlain. Mai mult chiar, evreul 
este inferior femeii, precizează Weininger“?, deoarece dacă aceasta 
crede în orice în afară de ea însăşi, el nu crede în nimic. Cazul lui 
Weininger demonstrează faptul că perspectiva de sfârşit de secol 
asupra feminizării culturii este acompaniată de aceea a iudaizării 
sale, aceasta fiind atât epoca emancipării femeii şi a evreului, cât 
şi a victimizării lor. 

Un acut sentiment de criză şi de percepţie apocaliptică a is- 
toriei găsim la Vasili Rozanov sub forma unui amestec de slavofi- 
lie, antisemitism relativizat prin admiraţia față de tradiția iuda- 
ică, failibilitate, antieroic şi narcisism. „In sex e putere, sexul este 
putere”, scrie autorul care consideră puterea ca fiind păcat şi is- 
pită, drept dovadă stând refuzul lui lisus tentat în deşert. Rozanov 
este acuzat de pornografie în momentul apariției Insingurărilor, 
însă acuza devine mai accentuată la contactul cu teza supremaţiei 
legăturii sexului cu Dumnezeu şi declasarea raportului minţii şi 
al conştiinţei cu El. Prea puţini sunt dispuşi să vadă în afirmaţiile 
lui Rozanov mărturisirea unei crize inerțiale compensate doar de 
sentimentul prezenţei lui Dumnezeu în sine. Murim, crede el, din 
cauza „lipsei respectului de sine”! şi oferă prin aceasta explicaţia 
nihilismului endemic al epocii sale. 

O viziune eschatologică mai punctuală oferă ideologia mor- 
ţii omului, ca ultimă reprezentare mitică negativă a umanului. 
Este vorba, fireşte, despre o moarte metaforică, prin care se tra- 
duce o radicală critică socială. Trecând prin nietzscheana „moarte 


6 Weininger, Otto: Geschlecht und Charakter. Eine prinzipielle Un- 
tersuchung. Siebzehnte, unverânderte Auflage mit einem Bildnisse des 
Verfassers, Wilhelm Braumiuller, K.K. Universităts-Verlagsbuchhandlung 
Gesellschaft M.B.H., Wien und Leipzig, 1918, p. 437 

71 Apud: Rozanov, Vasili: Insingurări. Apocalipsa timpului nostru. 
Traducere de Radu Părpăuţă, Studiu introductiv de Ilie Gyurcsik, Editura 
Institutul European, laşi, 1994, p. 28 i r 

1 Id.: Apocalipsa timpului nostru. In: Rozanov, Vasili: Insingurări. 
Apocalipsa timpului nostru. ed. cit., p. 127 

a lui Dumnezeu”, anunțată încă de la debutul secolului de către 
romantici”, se ajunge la dispariția individului, a omului mare şi 
a măreției speciei. Cu alte cuvinte, se prefigurează sfârşitul au- 
tonomiei individului şi disoluția personalității şi a eului creator. 
Soluţia întrezărită de către intelectualitatea occidentală pivotează 
pe imaginea colectivă şi anonimă a omului şi atrage atenţia asu- 
pra forţelor colective. Astfel, premisa reductivă a materialismului 
colectivist şi socialist este dispariția individului în favoarea omului 
de masă. Gloata, înțeleasă ca reziduu al tuturor claselor, reprezin- 
tă un subprodus al societăţii burgheze”, extrem de activ pe scena 
secolului al XIX-lea şi convergent într-o lume interlopă fascinantă, 
într-un model cât se poate de inaccesibil pentru gustul burghez. 
Secolul lung este marcat de dezăgăzuirea puterii maselor. 
Pe fondul degradării tradiţiilor politice şi religioase din Revoluţia 
Franceză se înregistrează o premieră în capacitatea mulțimilor de 
a decide asupra evenimentelor şi, complementar, ocultarea rolului 
individului. Nu însă şi dispariţia celui din urmă, deoarece praxi- 
sul puterii dovedeşte constanţa performării sale de fundal şi re- 
leful impactului său vizibil atunci când deruta şi nevoia maselor 
îl împinge în prim-plan. Teoreticieni precum Hayek observă că în 
secolul al XIX-lea, ceea ce Comte numea „revolta individului împo- 
triva speciei”"+ atinge cote foarte înalte, deoarece vectorul evoluţi- 
ei societății moderne este acela de eliberare a individului de orice 
prescripţie şi de orice condiţionare, iar în sprijinul său vin toate cu- 
ceririle ştiinţei şi ale mutaţiilor sociale. În ecuaţia perfectă a ega- 
lităţii tuturor oamenilor, fie ea revoluţionar-marxistă sau utopică, 
intervine şi evidența faptului că „trăim într-o societate de indivizi, 


72 Această temă apare la Jean Paul Richter în Visul, scriere din 1796, 
cu mult înainte să explodeze în opera lui Nietzsche, Dostoievski, Mallarmé 
sau Valery. 

73 Arendt, Hannah: Originile totalitarismului. Traducere de Ion Dur 
şi Mircea Ivănescu, Editura Humanitas, Bucureşti, 1994, p. 210. Hannah 
Arendt analizează alianţa dintre capital şi gloată (de la care exceptează 
muncitorii) ca bază a oricărei politici imperialiste. 

74 Apud: Hayek, Friedrich A.: Drumul către servitute. Jeremy Shear- 
mur: Hayek şi înțelepciunea convenţională din zilele noastre. Karen I. Vau- 
ghn: Constituţia libertăţii din perspectivă evoluționistă. Traducere de Eu- 
gen B. Marian, Editura Humanitas, Bucureşti, 1993, p. 29 

nu într-o societate de egali”, ceea ce dezechilibrează implicit for- 
tele antrenate în exerciţiul puterii şi le dislocă între o minoritate 
dominantă, cu reflex individualist, şi o majoritate supusă. Acest 
fenomen devine vizibil mai ales pe piaţa politică, unde tratamentul 
egal legiferat nu înseamnă egalitate absolută în distribuţia roluri- 
lor puterii. 

Cel puţin teoretic, după Revoluţia Franceză individul euro- 
pean este eliberat de orice limitare determinată de locul naşterii 
sale, deoarece încetează să mai evolueze într-o ordine socio-politică 
absolută. Efectul de recul al acestei situaţii vine pe fondul spaimei 
rezultate din schimbarea socială şi duce la revalorizarea instituți- 
ilor tradiţionale şi la căutarea altor căi de a subordona individul 
grupului şi de a-i ancora pe amândoi într-o schemă eternă şi obiec- 
tivă. La acest palier intervine şi imposibilitatea majorităţii de a se 
concepe ca individualitate, în ciuda faptului că epoca modernă per- 
mite acest lucru. Aşa se explică suita de teme de identificare (naţi- 
une, clasă, profesiune) şi invazia sentimentului identităţii gregare, 
având la bază apartenenţa la mulțime. 

Totuşi, să nu uităm faptul că secolul al XIX-lea a cunoscut 
şi tentative de reabilitare a personalităţii prin Carlyle, Nietzsche, 
Gobineau, Emerson. Graţie lor, în inventarul omului mare îşi fac 
loc şi instanţe de putere atipice până în acel moment. Mai mult 
chiar, în raportul cu lumea, omul modern îşi impune puterea de 
fondator care îi defineşte subiectivitatea. Creatorii de sisteme, de 
genul unui Saint-Simon, Fourier, Comte, dar şi oamenii de lite- 
re şi artiştii sunt asimilați figurii eroului. Dintre poeţii romantici, 
Lamartine şi Hugo ajung să exercite o putere şi o influență morală 
covârşitoare în jocul politic. Insă acestea sunt cazuri accentuate de 
afirmare a individualităţii, forme reliefate ale unui fenomen difuz, 
structural secolului al XIX-lea: individualismul. „Dacă echivalăm 
«secolul romantic» cu «secolul individualismului», nu suntem prea 
departe de adevăr”, scrie Mihai Zamfir, deoarece „spectacolul pe 


“5 Buchanan, James M.: Limitele libertăţii. Între anarhie şi Levia- 
than. Traducere de Liviu Papuc, Introducere de Cristian R. Pârvulescu, 
Editura Institutul European, laşi, 1997, p. 35 

* Zamfir, Mihai: Din secolul romantic. Editura Cartea Românească, 
Bucureşti, 1979, p. 16: În viziunea lui Mihai Zamfir, romantismul a existat 
latent dintotdeauna, însă ecloziunea sa masivă a avut loc în ultimii ani 

care îl oferă un veac întreg pare a avea un singur sens, acela al 
evoluției individualismului, de la revendicarea instinctivă la cadre 
existenţiale organizate”, iar literatura susține perfect această pro- 
pensiune. 

La punctul de conjuncţie al celor două dispoziţii ale secolului 
al XIX-lea, descătuşarea maselor, respectiv expansiunea persona- 
lităţii, se inserează ca posibilă explicaţie o traumă colectivă pro- 
dusă în siajul democratizării şi în cel al raționalizării progresive 
a existenței. Relativizările ierarhice şi mecanicizarea întrezărită 
în perspectiva progresului accentuat — adevărată pseudo-religie 
a epocii — duc la spaima generată de încremenirea în zona gri a 
existenţei, sterilă în ordine spiritual-creatoare şi în cea a solidității 
instanțelor de putere. Veneraţia față de eroi disimulează o dispera- 
re profundă, intuită de către Nietzsche atunci când califică istoria 
lui Carlyle drept „farsă fără ştire şi fără voie [...] interpretare eroi- 
co-morală a unor stări dispeptice”"!. 

Ancorând hermeneutic în Carlyle, Nietzsche lasă să se în- 
trevadă angoasa profundă a credinţei puternice intrate în criză, 
care se vede substituită de încrâncenarea identificării acesteia cu 
interpretările elogioase ale oamenilor mari, prin natura lor ireduc- 
tibili. Intensitatea trăirii sentimentului de reverență furnizează 
anestezicul necesar menţinerii sub control a echilibrului psihologic 
colectiv, figurile eroice, mai mult sau mai puţin autentice, funcțio- 
nând ca placebo simbolic, cu impact însemnat la nivelul psihologiei 
de grup. Acest fenomen explică în ultimă instanţă o întreagă suită 
de teoretizări' ale branşei cosmice din care fac parte fondatorii 


ai secolului al XIX-lea, când o pleiadă de genii de talia lui Goethe, Kant, 
Novalis, Chateaubriand, Coleridge, propun, independent unul de altul, o 
nouă formulă de existență, orientată înspre afirmarea nelimitată a indivi- 
dualismului. 

71 Nietzsche, Friedrich: Amurgul idolilor. Traducere de Vasile Fră- 
teanu şi Camelia Tudor, Note de Vasile Frăteanu, Editura ETA, Cluj- Na- 
poca, 1993, p. 48 

18 Thomas Carlyle oferă perspectiva ierarhiei naturale a personali- 
tăţii ca „hero-arhie” [Reszler, Andre: Mythes politiques modernes. Presses 
Universitaires de France, Paris, 1981, p. 187]. Jakob Burckhardt recupe- 
rează acel l'uomo singolare renascentist, care domină prin acţiunile lui 
existenţa noastră. Pe urmele sale, Nietzsche redă fascinația figurii condo- 

de religii sau de societăți mai mult sau mai puţin utopice, liderii 
carismatici, personalităţile cu impact decisiv în existența comună, 
creatorii mitului modern al progresului şi mai ales manifestările 
Salvatorului. Cel din urmă reprezintă indiciul clar al unei crize, 
deoarece o societate amenințată recurge întotdeauna la expresii 
ale Salvatorului carismatic, la instanţe pasibile, datorită exce- 
lenţei lor, să fie transformate în programe sociale de resuscitare. 
Vitalitatea mitului Salvatorului este direct proporţională cu inten- 
sitatea crizei. Erou sau pseudo-erou, ţinând de o esenţă aristocra- 
tică sau numai de o aparenţă aristocratică, axată pe instrumente- 
le eroismului democratizat din faza sa finală, acesta exploatează 
eroismul în scopuri ideologice, compensând deficitul de unicitate 
într-o lume amenințată de uniformizare socială, dar diversificată 
şi fragmentată la nivelul culturii politice. In studiile sale, Freud 
confirmă diagnosticul. 

În secolul al XIX-lea, romanul se încarcă de „adevăr””?, în- 
cercând să reveleze mecanismul de funcţionare al societăţii şi 
pârghiile psihologiei sale. El devine un document romanţat, cu un 
succes de public potenţat de condiţiile de publicare foiletonistică. 
Romanul se încarcă de putere, graţie omniscienţei romancierului 
care înțelege, reconstituie, descrie, analizează totul, în el fiind con- 
centrată puterea extinsă a jurnalistului, altă figură de influenţă în 
epocă. Scriitorii realişti transformă cu precădere exigenţele gazetă- 
riei romanţate într-un mod literar de înțelegere a lumii, dar şi în- 
tr-o tentativă de control al mecanismului social. În raport cu marii 
realişti, „cititorul încetează să se mai identifice cu un personaj, ca 
să se identifice cu conştiinţa omniscientă a romancierului. Lectura 
romanescă încetează de a mai satisface o nevoie de evaziune sau de 
analiză, spre a exprima o voinţă de putere”. 

Romanul însoţeşte progresul burgheziei industriale, astfel 
că, în sens larg, scriitorul realist de secol XIX pătrunde în epoca 


tierului prin culmea reprezentată de Cesare Borgia şi prin extensia sa de 
secol XIX, Napoleon. La sfârşitul intervalului tratat, Max Weber ajunge la 
o tipologie a liderului carismatic. i 

79 Alberes, R.-M.: Istoria romanului modern. În româneşte de Leonid 
Dimov, Prefaţă de Ncolae Balotă, Editura pentru Literatură Universală, 
Bucureşti, 1968, p. 17 

5 Ibid., p. 43 

„literaturii industriale”*!, se adresează unui public diversificat şi 
numeros şi utilizează un cod accesibil cu nuanţe socio-ştiinţifice. 
Incidenţa masivă a ficţiunii în economia interiorităţii burgheze 
se traduce printr-o înflorire fără precedent a literaturii de masă, 
transformată într-o veritabilă industrie de surogate pentru un pu- 
blic prins în platitudinile existenţei. Publicate mai întâi în serial 
în ziare de mare tiraj, romanele de acest tip exploatează linii con- 
flictuale în care totul este polarizat, clişeizat şi simplificat valoric, 
în ciuda alambicărilor prin intermediul cărora textul se autogene- 
rează şi îşi ţine captivi cititorii. „Ficțiunile populare restituie om- 
nipotența pierdută”? — scrie Peter Gay. Ele resuscitează fanteziile 
primitive şi gratifică nevoile agresive refulate ale publicului citi- 
tor, pentru ca în final să ofere perspectiva refacerii fericite a echi- 
lbrului lumii. Sugestiv în acest sens este romanul lui Eugene Sue, 
Misterele Parisului, publicat în „Journal des débats” (1842-1843). 
Fiind unul dintre romanele rescrise în funcţie de preferinţele publi- 
cului, el exemplifică sincronizarea voluntară a autorului cu nevoile 
psihologice ale acestuia. Corolarul acestei strategii îl reprezintă 
ipostazierea publicului ca diagnostician inconştient al propriului 
său suflet, din moment ce el însuşi îşi prescrie reţeta pentru evada- 
rea compensatorie, livrescă. 

Acest fenomen demonstrează încă un lucru, şi anume că 
idolii acestui secol nu provin exclusiv din cercuri reale şi eleva- 
te, recrutarea lor din literatura de masă reprezentând un fenomen 
pregnant în epocă. In cadrul acestor coordonate exemplul cel mai 
proeminent se conturează în jurul succesului romanului Misterele 
Parisului“?, al cărui ecou social amplu se bazează pe confuzia din- 


83! Termenul îi aparţine lui Saint-Beuve.: Apud: Larroux, Guy: Rea- 
lismul. Elemente de critică, de istorie şi de poetică. Traducere de Valentina 
Fălan, Editura Cartea Românească, Bucureşti, 1998, p. 48 

82 Gay, Peter: The Bourgeois Experience. Victoria to Freud. Volume 
IV. The Naked Heart. W. W. Norton & Company, New York — London, 
1995, p. 232 

33 Misterele Parisului apare între 1842-1843 în «Journal des débats. 
Succesul fără precedent în rândul unui public de extracţie populară a sus- 
citat şi luări de poziţie în care era denunțat tocmai fenomenul care se afla 
la baza acestui succes: confuzia dintre ficţiune şi realitate. Marx este unul 
dintre cei ce denunţă dimensiunea ireală şi mistificatoare a operei, precum 

tre imaginar şi real, potenţată de soteriologie şi de un orizont de aş- 
teptare întreţinut de Salvator, figură dominantă în imaginarul se- 
colului al XIX-lea. Rodolphe, eroul din Misterele Parisului, intră în 
scenă ca simplu muncitor şi evoluează înspre schema Salvatorului 
providenţial, tipică pentru secolul al XIX-lea, dar atipică pentru 
el în liniile sale generale, el nefiind fondator sau legislator. Prin 
intervenţia acestui personaj, săracii, pentru care instanțele clasice 
de putere (de genul suveranului) sunt mult prea abstracte, găsesc 
în figura eroului lui Sue un denominator comun. El îşi menţine po- 
ziţia de superioritate, gestionează sub masca rolului providenţial 
clasele subordonate şi reduce culpa celui privilegiat la ignoranță, 
însă, prin imersiunea în existenţa claselor de jos, devine şi purtă- 
torul suferințelor acestora şi instanţa de soluţionare a problemelor 
lor de supravieţuire. Deloc întâmplător, personajul lui Sue intră 
în mod „spectral”, adică diseminat (în sensul dat de Baudrillard şi 
Guillaumes*) pe scena marelui oraş, structurat de acest mod modern 
de a fi. Legată de plăcerea incognito-ului şi de simularea ludică a 
identităţii, spectralitatea devine fenomen general în marile oraşe, 
se infiltrează în conştiinţa omului de masă, permite eliziunea iden- 
tităţii, lărgind evantaiul rezonanţelor sociale ale individului. 
Carisma de salvator a personajului lui Sue vine din pute- 
rea lui de a regenera sufletul înaintea corpului, preeminenţă de 
factură creştină şi indiciu clar al calchierii sale după Christosul 
Evangheliilor. Cealaltă sursă a personajului pare să fie veterotes- 
tamentară, elementul inedit din portretului Salvatorului, justi- 
țiarul, trimițând la Iahve. Aşadar, în Rodolphe se conjugă două 
modele primordiale de putere, articulate pe funcţia de salvare: răz- 
punătorul rece, implacabil şi făuritorul unei justiții superioare, de 
factură spirituală. Se ajunge astfel la o fuziune între două tradiţii 


şi promovarea unor valori conforme cu ideologia burgheză, sentimentalis- 
mul şi frica de Dumnezeu numărându-se printre acestea. [Apud: Goruppi, 
Tiziana: Immagini del salvatore nell” ottocento francese. Ricordi, presenze, 
attese. Pacini Editore, Pisa, 1993, pp. 103-104] 

3 Baudrillard, Jean, Guillaume, Marc: Figuri ale alterităàții. Tradu- 
cere de Ciprian Mihali, Editura Paralela 45, Bucureşti-Piteşti, 2002, pp. 
16-26. Pentru teoreticienii francezi, spectralitatea Înseamnă dispersia su- 
biectului, nu dispariția sa. 


Vointa de putere sub semnul ideii europene 


diferite de putere, manifestă ca marcă specifică a eroului de masă, 
polarizat de lupta binelui împotriva răului. 

Cantitatea imensă de scrisori prin care lui Rodolphe şi auto- 
rului său li se cerea ajutorul dovedeşte faptul că romanul lui Sue, 
creat sub presiunea creditorilor acestui dandy şi pentru a distra 
clasa exclusă de la acel „îmbogăţiți-vă” al lui Guizot, era citit ca 
o favorizare a publicului de extracţie populară, sfârşind prin a fi 
încărcat cu un mesaj socio-politic care nu intrase în intenţiile au- 
torului său. Acelaşi autor, sub influenţa impactului creaţiei sale, 
evoluează către o poziție de responsabilitate civică, elaborând o 
serie de proiecte de reformă pentru o societate tot mai accentuat 
discriminatorie faţă de clasele populare. Sue înregistrează şi o altă 
premieră: este prima dată când scriitorul se confruntă cu cerințele 
explicite şi directe ale publicului, cu necesităţile acestuia de com- 
pensare printr-un imaginar livresc dirijat de la palierul receptoru- 
lui. 

Sue reprezintă numai unul dintre cazurile de democratizare a 
elitelor intelectuale, de coborâre a artei în stradă. Publicându-şi ro- 
manele sub formă de foileton în ziare de mare tiraj, Balzac, George 
Sand sau Zola sunt alte cazuri. Afişul lui Toulouse-Lautrec intră şi 
el în acest proces de consum colectiv de artă. De altfel, în secolul al 
XIX-lea intelectualii descoperă că masele au nevoie de ei pentru a 
beneficia de un discurs de adevăr, ceea ce înseamnă automat politi- 
zarea lor. Damnaţi sau socialişti, intelectualii caută să submineze 
anumite forme de putere oficială, dar, la fel de bine, se pot converti 
în instrumentele acestora. 

Secolul lung privilegiază muzica, recunoaşte puterea ei şi 
este dispus să o echivaleze cu religia. Extensia surprinde aprecie- 
rea compozitorilor şi a virtuozilor până în punctul transformării lor 
în declanşatori de isterii colective. Franz Liszt, Niccolò Paganini 
sau Richard Wagner sunt personaje carismatice, apte să suscite 
astfel de reacţii şi — aşa cum se întâmplă în cazul Wagner — să se 
transforme în adevăraţi idoli care afectează erotic mulțimea şi o 
inoculează doctrinar. 


3 Un erou similar, încarnare a dualității salvator-justiţiar, este şi 
Contele de Monte Cristo al lui Alexandre Dumas. 

După 1880 se produce o disjuncţie, arta înaltă găsind în ar- 
tele de masă, precum jazz-ul, afişul publicitar, statuile publice sau 
chiar cinematograful, o concurenţă serioasă. Cu toate acestea, se 
înregistrează o remarcabilă înflorire a artelor, pe fundalul interna- 
ționalizării lor. Parisul devine acum loc de întâlnire al unor nume 
precum Wilde, Moreas, Ezra Pound, Picasso, Gris, Modigliani, 
Chagall, Soutine, Brâncuşi, Diaghilev. 

Arta, angajată în campanii de sprijinire a omenirii în sufe- 
rință, devine ceva comun în modernitate. Nu numai scriitori cu ve- 
deri de stânga, cum este Zola, se implică, ci şi militanţi notorii ai 
artei pentru artă, ca Wilde sau Maeterlinck. Huysmans, Leconte 
de Lisle şi Mallarmé sunt abonaţi la „La Revolte”. În consecinţă, se 
poate afirma că până la sfârşitul secolului al XIX-lea nu a existat 
niciun dezacord general între modernitatea politică şi cea artisti- 
că. Treptat însă, artiştii constată că socialismul nu duce în mod 
necesar la revoluţie, dar sfârşeşte în rutina de masă. Divorțul din- 
tre ele este marcat şi de dispariția unor tendinţe artistice aplicate, 
generate în spiritul îmbinării socio-estetice. Mixtură de tehnologie 
modernă, utilitate publică şi metafore naturale, creată de artişti şi 
arhitecţi cu simpatii socialiste (Horta, Berlage, Morris), art-nou- 
veau este victima predilectă în această tranziție. 

Secol al istoriei, secolul al XIX-lea istoricizează inclusiv cu- 
noaşterea, nu numai viața, însă apetenţa sa pentru istorie trădea- 
ză o anxietate endemică. Puterea şi adevărul, polii programului 
intelectual al lui Leopold von Ranke — nume de referință în epo- 
că — pot fi cu uşurinţă extrapolaţi la nivelul căutării de repere iden- 
titare certe şi, pe cât posibil, ilustre. Michelet identifică nucleul 
călăuzitor al întregii istoriografii viitoare în faptul că istoria pleacă 
de la simbol pentru a ajunge la ideea pură şi generală. In plus, dis- 
cursul istoric are o incidenţă didactică în economia caracterului şi 
se poate constitui în sursă de sentimente gratificatoare în contexte 
de superioritate progresistă sau, şi mai agresiv, de superioritate 
naționalistă, cum este cazul discursului lui Ernest Renan. 

Mare parte a istoriografiei de secol XIX oferă un demers 
anamnetic, încearcă să stabilească un contact cu structurile exis- 
tenţei arhaice, realizând, prin aceasta, racordul cu investigația 


s Hobsbawm, Eric: Era Imperiului. 1875-1914. ed. cit., p. 292 

mitologică. In opinia lui Mircea Eliade, pasiunea istoriografică a 
acestui secol relevă iminenţa Morţii, anxietatea în fața Neantului 
şi caută să exorcizeze în subsidiar teroarea istoriei. Foucault, la 
rândul său, identifică în obsesia pentru istorie a acestui secol teme 
ale dezvoltării, ale crizei şi ale ciclicităţii, ale acumulării trecutu- 
lui, însoţite de o supraîncăreare cu morți, şi concluzionează că „în 
al doilea principiu al termodinamicii şi-a aflat secolul al XIX-lea 
partea covârșitoare a resurselor sale mitologice” 5. Inainte de se- 
colul al XIX-lea — observă filosoful francez8 — istoria subordona 
timpul uman devenirii generale a lumii, furnizând concepţia unei 
istorii plane, lipsite de asperităţi. Inceputul secolului al XIX-lea 
produce fracturarea acestei unități Se dezvoltă istoricitatea mun- 
cii, a limbajului şi se acordă o atenţie sporită istoriei umane, în 
contextul abandonării ideii progresului neîntrerupt, istoricitatea 
fiinţei umane fiind extinsă asupra obiectelor şi limbajului. Este 
stipulată existenţa unei istoricități proprii naturii, sunt definite 
forme de adaptare la mediu pentru fiecare tip de ființă vie; altfel 
spus, totul este subordonat evenimentului istoric, totul conţine o 
istoricitate intrinsecă. 

Succesul literar al memoriilor se înscrie firesc în trena aces- 
tui fenomen. El demonstrează o curiozitate mai mult sau mai puţin 
voyeuristă față de cei aflaţi la putere. Forța conexiunii dintre reali- 
tate, memorie şi imaginație devine evidentă în viziunile retrospec- 
tive oferite de romanele istorice, a căror formulă nu depinde numai 
de capacitatea de a restaura în mod artistic plauzibilitatea unor 
personaje sau realităţi istorice, ci şi de forţa de a conferi trecutu- 
lui un caracter transcendent. Acesta este şi motivul pentru care 


3 Eliade, Mircea: Eseuri. Mitul eternei reîntoarceri. Mituri, vise şi 
mistere. Traducere de Maria Ivănescu şi Cezar Ivănescu, Editura Ştiinţifi- 
că, Bucureşti, 1971, p. 157 

38 Foucault, Michel: Theatrum philosophicum. Studii, eseuri, intervi- 
uri. Traducere de Bogdan Ghiu, Ciprian Mihali, Emilian Cioc şi Sebastian 
Blaga, Ediţie îngrijită de Ciprian Mihali, Casa Cărţii de Ştiinţă, Cluj-Na- 
poca, 2001, p. 251 

59 Id.: Cuvintele şi lucrurile. O arheologie a ştiinţelor umane. Tra- 
ducere de Bogdan Ghiu şi Mircea Vasilescu, Studiu introductiv de Mir- 
cea Martin, Dosar de Bogdan Ghiu, Editura Univers, Bucureşti, 1996, pp. 
428-429 

publicul pare ahtiat mai degrabă după istoria creată de scriitori 
precum Walter Scott sau Manzoni, în detrimentul istoriei reconsti- 
tuite de către istorici. 

In opinia lui Georg Lukács, abia Revoluţia Franceză şi răz- 
boaiele napoleoniene au făcut din istorie o „trăire a maselor” %, de- 
oarece ritmul rapid al răsturnărilor din epocă spulberă impresia 
de fenomen natural şi face vizibil caracterul acestor transformări, 
creşterea cantitativă translând într-un fenomen calitativ. Legătura 
tot mai strânsă dintre viața internă a poporului şi armata naţio- 
nală modernă produce o breşă în barierele sociale tradiționale şi 
impune oamenilor să-şi perceapă existenţa ca pe ceva determinat 
istoriceşte, să vadă în istorie un proces care îi implică profund, ro- 
manul istoric fiind acela care potențează această atitudine. 

In logica dinamicităţii şi a progresului se înscrie şi obsesia de 
a redefini, de a seculariza şi de a explica ştiinţific fenomenul politic. 
Circumstanţele favorabile acestui proces sunt asigurate de tabula 
rasa operată de Revoluţia Franceză şi de energiile politice pe care 
ea le eliberează prin accesul pe scena politică activă a cetăţenilor 
obişnuiţi şi prin educaţia politică fără precedent care se formează 
spontan, sub presiunea evenimentelor. Până la sfârşitul secolului 
al XIX-lea instrucţia are acelaşi rol ca şi mitul arhaic, şi anume cre- 
area de modele exemplare pentru întreaga societate, ceea ce pre- 
supune, pe de o parte, transformarea unei existenţe în paradigmă 
şi, pe de altă parte, translarea unui personaj istoric în arhetip. Işi 
face apariţia ceea ce Tocqueville a numit „religie politică”. Retorica 
revoluţionară, managementul serbărilor, implicarea mai mult sau 
mai puţin formală a maselor în deciziile politice luate şi, mai ales, 
Declaraţia drepturilor omului şi ale cetățeanului invită la partici- 
pare politică pe toţi cei care nu au beneficiat încă de ea. 

In „toți” nu sunt prevăzute, însă, şi femeile. Cele care îndrăz- 
nesc, precum Olympe de Gouges, sfârşesc la ghilotină. Lăsând la o 
parte acest aspect, câmpul puterii devine subit o aspirație burghe- 
ză, mutaţia având implicaţii şi în revizuirile din domeniul filosofiei 
politice. Graţie diversificării participanţilor şi a privilegiilor oferite 


% Lukács, Georg: Romanul istoric. 1. Traducere, note şi indici de 
Ion Roman, Prefaţă şi tabel cronologic de N. Tertulian, Editura Minerva, 
Bucureşti, 1978, p. 27 

de avansul tehnologic al comunicaţiilor şi al transportului, precum 
şi de sporirea rolului aparatului mediatic, jocul politic devine mai 
sofisticat. Principalele consecințe benefice ale acestei rafinări ră- 
mân inserția opoziţiei şi a sistemului de partide în procesul politic 
şi sporul de responsabilizare a liderilor politici, fenomen corelativ 
spargerii mitului infailbilităţii instanţei politice unice, fără să 
afecteze însă strategiile de imagine orientate spre a sugera infa- 
ilibilitatea. 

La începutul secolului lung se articulează, pe un fond demo- 
cratic, o minoritate organizată, menită să exercite direcția politi- 
că, economică, administrativă, militară, religioasă şi morală”, dar 
asta nu echivalează cu dispariția regimurilor autocratice, axate pe 
puterea şefului suprem. Fenomen propriu acestei epoci, birocrati- 
zarea din eşaloanele inferioare ale puterii nu schimbă în mod sem- 
nificativ percepţia privind personalitatea, deoarece cariera birocra- 
tică tinde să devină refugiul mediocrilor, nu trambulina de lansare 
a virtualilor potentaţi. Aceasta nu înseamnă că birocraţia nu este o 
formă insidioasă de putere, denunţată încă din secolul al XIX-lea, 
ci numai că ea nu alterează schema de vârf a regimurilor autocra- 
tice. Forță puternică, armata nu schimbă nici ea această stare de 
fapt. Dimpotrivă, ea acţionează în direcţia conservării ordinii strict 
autocratice. Napoleon ca autocrat acţionează exemplar în ambele 
cazuri: puterea sa se întemeiază pe armată şi se consolidează prin 
opera de „mare birocratizator”*?. 

Filosofii şi teoreticienii politicii de secol XIX propun modele 
de guvernare relativ conservatoare, în care încearcă să concilieze 
monarhia, aristocrația şi democraţia. Ruptura în discursul lor se 
produce de regulă atunci când intervine problema reprezentării 
şi a votului universal. În privinţa acestuia din urmă, se impune 
precizarea că practica puterii se dovedeşte a fi mai conservatoa- 
re decât teoria ei, deoarece în secolul al XIX-lea alegerile rămân, 
pentru foarte mult timp, ceea ce Michel Hastings numeşte „o cere- 


%: Mosca, Gaetano: Scritti politici. Volume secondo. Elementi di sci- 
enza politica. A cura di Giorgio Sola, Unione Tipografico-Editrice Torinese, 
Torino, 1982, p. 929 

% Ibid., p. 651 

monie de asigurare a identităţii”*, datorită unei reprezentări holis- 
te şi comunitare a vieţii sociale. Partidele politice, rău democratic 
necesar, sunt justificate mai degrabă de interese şi carierism decât 
de implantarea principiilor şi procedurilor democratice. Şi totuşi, 
în paralel cu procesul democratizării, secolul al XIX-lea marchează 
o extindere treptată, dar nu totală, a dreptului de vot, precum şi 
apariţia partidelor politice moderne, instituţionalizate, consecință 
a sporirii rolului consultării electorale şi a necesităţii intermedierii 
între indivizi şi instituţii. Spre sfârşitul intervalului apar inclusiv 
partidele de masă, muncitoreşti, mult mai deschise către internați- 
onalizare decât celelalte. 

Primul Război Mondial nu se iscă din neant. Exacerbările 
conflictuale, motivate rasial şi naţional, constituie un avertisment 
perceput de seismograful sensibil care este literatura. După apari- 
ţia Imperiului German Unificat şi după efortul său de a-şi asigura 
aliaţi, din care a rezultat Tripla Alianţă (1882), divizarea Europei în 
două blocuri de putere anunţă iminenţa conflagrației. Nelimitarea 
acumulării capitaliste şi lupta pentru resurse sau pentru controlul 
piețelor indică un expansionism destabilizator potenţial exploziv, 
mai cu seamă în condiţiile echivalării dezvoltării economice cu pu- 
terea politică. 

La sfârşitul secolului lung, consolidarea naţionalismelor şi 
reabilitarea teoretică a instinctului vital semnalează criza de con- 
ştiinţă şi apropierea amenințării ce plana asupra unităţii şi stabi- 
lităţii europene. Virtuţile regeneratoare şi eliberatoare de energii 
ale războiului sunt recuperate din ce în ce mai accentuat în discur- 
suri. Începând cu Nietzsche şi terminând cu Marinetti, intelectu- 
alitatea respinge valorile pacifice, conformiste şi raționale, optând 
pentru violenţa purificatoare a instinctului. Arta este tot mai mult 
alimentată de un spirit de revoltă. Chiar dacă artiştii nu sunt ne- 
apărat subversivi sub aspect socio-politic, ei dobândesc foarte uşor 
eticheta de răzvrătiți asociali din partea unei societăți deloc pregă- 
tită pentru inovațiile lor estetice. Cazul exemplar este cel al picto- 


% Apud: Baudouin, Jean: Introducere în sociologia politică. Traduce- 
re de Iolanda Iaworski, Editura Amarcord, Timişoara, 1999, p. 205 

rilor impresionişti*t. Mai degrabă pasivi în planul puterii reale, ei 
reprezintă o adevărată descătuşare de complexe, inaugurând un 
tip de creaţie în perimetrul unei libertăţi absolute, al distanţei de- 
liberate față de orice constrângere socială sau estetică. Fovismul 
şi cubismul continuă exerciţiul de libertate şi de luptă împotriva 
aparenţelor şi îşi impun propriul algoritm de putere creatoare. 

Legată de progres şi rațiune, criza conştiinţei este încă difuză 
în pragul războiului, însă deja apăruse o nouă sensibilitate care pu- 
nea sub semnul întrebării certitudinile optimiste ale pozitivismului. 
Să nu uităm că în această perioadă, Planck şi Einstein redefinesc 
fizica. Şi tot acum, prin Evoluţia creatoare (1908), Bergson recon- 
sideră elanul vital şi puterea creatoare instinctivă, iar Nietzsche 
critică idealul raţional şi democratic al epocii sale. Freud începe să 
exploreze inconştientul, în artă se declanşează deconstrucţia cu- 
bistă a formelor, iar Marinetti, în al său Manifest futurist (1909), 
exaltă atracția exercitată de către pericol, violenţa creatoare şi răz- 
poiul ca igienizare a lumii. O parte a noilor curente intelectuale se 
intersectează cu furia naționalistă a maselor, întreţinută de clasa 
politică şi convertită în valoare substitutivă şi justificativă în ra- 
port cu violențele xenofobe. 


% Bazin, Germain: Istoria avangardei în pictură: din secolul al XI- 
II-lea până în secolul al XX-lea. Traducere de Alexandru Călinescu, Prefa- 
tă de Cristina Atanasiu, Editura Meridiane, Bucureşti, 1973, pp. 233-243 

Actorii scenei puterii 


In secolul lui Napoleon, al multiplelor sale replici ficționale 
şi al propensiunilor individualiste romantice, individualitatea, mai 
mult sau mai puţin eroică, dar categoric incisivă şi amorală, ocupă 
palierul de maximă vizibilitate al puterii, concurată intermitent de 
manifestările masei revoluţionare. Planul secund, categorial, apar- 
ține aristocrației, cel puţin potrivit distribuţiei tradiționale a pute- 
rii, însă aceasta începe să fie secondată tot mai mult de burghezie, 
proletariatul rămânând vag organizat până aproape de sfârşitul 
secolului al XIX-lea. 


I. Individualitatea 


Dacă în istorie, dincolo de individ tot restul este o metaforă 
necesară”, atunci se impune o corecție: individualitatea reprezintă 
şi ea o metaforă necesară, mai ales în cazul în care îi este alocată 
o putere simbolică, cu sau fără dublare materială. Corecţia este 
justificată de ecuaţia încadrării marilor oameni şi a eroilor. Ei sfâr- 
şesc prin a întrupa metafore, fiind produsul unor adevărate procese 
colective de transformare în embleme. Graţie acestora, omul mare 
este „idolul cel mai consacrat istoriceşte”*. 


% Gay, Peter: The Bourgeois Experience. Victoria to Freud. Volume 
I. Education of the Sences. W. W. Norton & Company, New York — London, 
1999, p. 15 

% Rădulescu-Motru, C.: Personalismul energetic şi alte scrieri. Stu- 
diu, antologie şi note de Gh. Al. Cazan, Text stabilit de Gheorghe Pienescu, 
Editura Eminescu, Bucureşti, 1984, p. 725 

Individul ca funcţie a colectivităţii intră masiv mai cu seamă 
în discursurile de legitimare a puterii şi de mobilizare naţională din 
secolul al XIX-lea. Cu toate acestea, praxisul puterii demonstrează 
relieful individualităţii şi fondul comunitar retoric instrumentali- 
zabil şi/sau pasiv. Cu o optică mediană, unul dintre teoreticienii 
care denunţă inconsistența opoziţiei dintre individ şi societate este 
Cornelius Castoriadis”. E] consideră că este cu neputinţă să com- 
pui o societate dacă nu pleci de la indivizi deja socializați. Mai ra- 
dical, Mircea Eliade afirmă că „libertatea de a face istoria cu care 
se mângâie omul modern este iluzorie pentru cvasitotalitatea speței 
umane”*, pentru că în realitate doar o minoritate face cu adevărat 
istoria, aceasta fiind, în cele din urmă, o funcţie a puterii. 

Sub semnul raționalismului, ideologiile democratice şi re- 
voluţionare transformă omul mare într-o referință fundamenta- 
lă, astfel că pe fundalul colectiv al discursului se înregistrează un 
progres accelerat al individualismului. In descendența Revoluţiei 
Franceze, emergenţa personalităţilor emblematice reflectă, dar şi 
modelează imaginarul colectiv. 

Optimismul democratic propriu tezei durkheimiene, potrivit 
căreia puterea personală evoluează întotdeauna înspre puterea 
instituţională, este demontat de către Maurice Duverger%*. Acesta 
constată că pe măsură ce societăţile evoluează, calitățile individu- 
ale dobândesc tot mai multă importanţă, astfel că, în ciuda apa- 
renţelor, dezvoltarea democraţiei nu înseamnă depersonalizarea 
puterii, prestigiul şi calităţile personale ale liderului rămânând 
determinante. Consecința firească este catalogarea personalizănii 


97 Castoriadis, Cornelius: Lîinstituzione immaginaria della società. 
(parte seconda). Edizione italiana a cura di Fabio Ciaramelli, Presentazio- 
ne di Pietro Barcellona, Traduzione di Fabio Ciaramelli e Fabrizio Nicolini, 
Bollati Boringhieri Editore, Torino, 1995, p. 17 

pouvoir. În: La personnalisation du pouvoir. Entretiens de Dijon organisés 

puterii ca fenomen normal şi amendarea anormalităţii fenomenu- 
lui contrar. 

In profilul schițat de către Vittorio Franco!%, individul mo- 
dern ştie să se sustragă ierarhiilor sociale prestabilite şi cucereşte 
posibilitatea de a decide autonom. Liber de tradiţie, el îşi proiec- 
tează propriul destin, se defineşte în funcţie de unicitatea sa, nu în 
baza apartenenţei sau ierarhiei în care este inserat prin naştere, 
şi tinde să redimensioneze lumea prin raportare la câmpul său de 
putere. 


1. Bonapartismul 


Imperiul napoleonian a demonstrat că, măcar teoretic, orici- 
ne poate participa activ la istorie. Această lecţie a contribuit masiv 
la recuperarea în secolul al XIX-lea a mitului central al gândirii 
indoeuropene, mitul eroului, deşi exaltarea eroului contraria exi- 
genţa prioritară a acestui secol de a salvgarda cuceririle Revoluţiei 
Franceze. În contradicţie flagrantă cu mesajul democratic de fond 
al acesteia, se ajunge la personalizarea puterii, fenomen exterior 
autorităţii înseşi, care permite puterii să se încarneze în persoana 
deţinătorului său. În personalizarea puterii!” coexistă concentra- 
rea şi personificarea. Cea dintâi se referă la mecanismul de exerci- 
tare a puterii, în vreme ce componenta subiectivă a celei de-a doua 
facilitează asimilarea unor reprezentări ale puterii în categoria 
miturilor şi credințelor politice. Incontestabil, marele personaliza- 
tor de putere rămâne Napoleon. Conştient, sistematic şi histrionic, 
Napoleon şi-a compus personajul şi s-a asigurat că întreg sistemul 
instituţional emană de la el. 

Aparent paradoxală, doctrina cezarismului, definită de că- 
tre Peter Gay! ca amalgam de agresiune şi de subtilităţi eroti- 


1% Franco, Vittorio: Individuo moderno, frantumazione delle gierar- 
chie sociali, responsabilità. În: Il pensiero gerarchico in Europa. XVIII — 
XIX secolo. A cura di Antonella Alimento e Cristina Cassina, Leo S. Ol- 
schki, Firenze, 2002, pp. 309-310 

ce, se dovedeşte eficientă şi prosperă în era democratizării politicii. 
Lideri precum Napoleon al III-lea sau Bismarck constituie întru- 
pări istorice marcante ale acestui fenomen. Ei răspund vectorului 
democratic, lărgind electoratul, însă acţiunea lor, departe de a fi 
motivată de sentimente democratice, vizează obţinerea calculată 
a loialității maselor, pe care le manipulează prin intermediul unui 
joc rafinat de poză providenţială şi de alimentare a unor stări de 
anxietate menite să le justifice imaginea de rol şi să-i facă să pară 
necesari. În plus, componenta erotică rezolvă şi ea într-o oarecare 
măsură această contradicţie, prin schiţarea ecuaţiei de putere ofi- 
cială de după eliberarea impulsului politic din Revoluţia Franceză. 
Potrivit acesteia, o democraţie erotică îşi desemnează autoritatea 
sub impulsul unei adulări erotice a eroului. Afirmarea carismei 
eroului sau a condotierului înregistrează ultima sa epifanie isto- 
rico-universală în epoca napoleoniană, însă populismele şi orien- 
tarea personalistă a unui Napoleon al III-lea sau a unui Bismarck 
adaptează racordurile acestui tip de ipostaziere la orizontul de aş- 
teptare democratic, astfel că, într-o formă edulcorată, cultul eroilor 
sfârşeşte prin a explica toleranța cezarismului ca formă de domina- 
ție în secolul al XIX-lea. 

Un reflex — şi, simultan, un furnizor al acestei situaţii para- 
doxale — este discursul literar şi istoric de reabilitare îndrăgostită a 
cezarilor trecutului, a forţei virile active pe care ei au întruchipat-o. 
Thomas de Quincey, de exemplu, în eseurile dedicate Romei anti- 
ce!%, prezintă conducerea politică drept o melodramă sexuală vio- 
lentă. Pe de altă parte, proliferarea biografiei în secolul al XIX-lea 
se întrepătrunde cu centralitatea figurilor cezarice din istoria pro- 
ximă, disecată şi interpretată de către istorici, scriitori şi publicul 
cititor. Susceptibilitatea genului la distorsiuni ideologice face ca, 
de pildă, biografiile lui Napoleon să funcţioneze ca veritabile „teste 
Rorschach politice”! şi oferă biografilor şi cititorilor posibilitatea 
de a-şi exprima sentimentele față de omul care a redesenat harta 


don, 1993, pp. 236-237 

fizică şi mentală a Europei. Instrumentalizarea biografiei şi a dis- 
cursului istoric în sfera unor strategii de imagine legitimatoare face 
parte din economia bunurilor simbolice ale secolului al XIX-lea. 

Simbolistica propagandistică influenţează imaginarul colec- 
tiv prin intermediul comunicării de masă şi se fondează într-o rețea 
dificil de deconstruit, traversată de aspecte politice deseori contra- 
dictorii. În acest sens, interesant este de urmărit traseul herme- 
neutic al figurii lui lulius Cezar, începând cu Revoluţia Franceză, 
când interpretările sale pozitive accentuează inovatorul politic, 
protagonistul unui adevăr revoluţionar în lumea antică, simbolul 
democraţiei plebiscitare, garantată de o dictatură pregătită să uze- 
ze de forță împotriva duşmanilor poporului, asta, fireşte, numai 
sub imperativul necesităţii. Intr-un mod îndeajuns de prezumţios, 
legitimarea ideii că dezvoltarea istorică a democraţiei poate com- 
porta licenţe dictatoriale în momente de criză a pregătit terenul 
pentru legitimarea populară a lui Napoleon. Ca şi Cezar, acesta a 
fost pentru o vreme un dictator democratic care reclama o putere 
monocratică justificată de necesitatea de a pune capăt luptei din- 
tre facțiunile angrenate în mai mult sau mai puţin latentul răz- 
boi civil, adică, în numele unui presupus bine comun. Ca şi Cezar, 
Napoleon a fost un condotier care a avut abilitatea de a face din 
armată un mare canal de influenţă în masă. In cazul amândurora 
funcţionează o ambivalenţă intrinsecă mitului lor, niciunul nepu- 
tând fi etichetat reductiv ca tiran. 

În această lumină, mobilizarea livrescă a lui Napoleon al 
III-lea pare a urma o reţetă consacrată, ca multe altele, de către 
unchiul său. Istoria lui Iulius Cezar, studiul din 1865 al lui Ludovic 
Napoleon Bonaparte, reprezintă o translare mai direct angaja- 
tă propagandistic a cezarismului. Însă în acest caz, el nu deţine 
primatul iniţiativei în ancorarea identitară, deoarece unchiul său 
şi totodată referința sa primă dăduse cu mult timp înainte ver- 
dictul asupra regimului politic al unui Cezar ucronic fast. Intr-o 
conversaţie celebră din 1808 de la Erfurt, în care interlocutorul era 
Goethe, Napoleon aprecia maximizarea cotei de fericire a omeni- 
rii dacă Cezar ar fi avut răgazul să-şi ducă la împlinire planurile. 
Aprecierea se va dovedi utilă în consolidarea mitului său personal: 
în Sfânta-Elena, când el însuşi nu mai are răgaz şi nici putere poli- 
tică activă, alăturarea destinului său nefericit cu acela al lui Cezar 

nu aduce în niciun caz o scădere în imaginea cezarului de secol 
XIX. 

Bonapartismul furnizează o extensie particulară şi condiţio- 
nată istoric a cezarismului. Definit de către Roberto Michels drept 
„iluzia de a rămâne stăpânul propriilor stăpâni”, cezarismul a 
reprezentat un model inedit de control politic şi social al maselor, 
dar şi un produs al traumei colective contextualizate de (dis)conti- 
nuitatea bonapartismului în istoria Franţei secolului al XIX-lea. 
Consensul difuz de care se bucură regimurile autoritar-cezarice de 
genul bonapartismului conjugă miracolul cu binefacerea dezvoltă- 
rii economice şi cu expansionismul demografic şi militar. Chiar şi 
în analizele proxime, cum este cea a lui De Sanctis!%, regimul bo- 
napartist este reductibil la cezarism, termen care face carieră în 
limbajul politic consecutiv epocii dominate de Napoleon al III-lea şi 
de Bismarck, aglutinând aparent contradictoriu fondul democratic 
şi orientarea instinctivă a maselor către figuri mai degrabă dictato- 
riale cu personalizarea accentuată în domeniul politicii. 

Un element fascinatoriu este furnizat de aura inovatoare a 
lui Napoleon, care atrage elementele intelectuale progresiste, de 
genul saint-simonienilor. In epoca lui Napoleon al III-lea, gestul în 
oglindă se adresează pozitiviştilor. Increderea în modelul de dicta- 
tură încarnat de Napoleon al III-lea se explică, cel puţin din per- 
spectiva pozitivismului promovat de Comte, prin adecvarea lui la 
imperativul unei coordonări economice, sociale, morale, în măsură 
să orienteze progresiv existenţa. Pe ansamblu, dictatura intră în 
previziunile pozitiviste numai ca fază de tranziție spre societatea 
pozitivă, fondată pe iluminarea ştiinţifică şi pe o vastă mobilizare 
morală. Buna colaborare a pozitivismului cu regimul politic al lui 
Napoleon al III-lea, bazată pe interese reciproce, contribuie decisiv 
la acest proces de legitimare. Pe de o parte, pozitivismul exercită 
o influenţă masivă asupra intelectualităţii franceze a epocii, alian- 
ţa cu acesta servind automat intereselor puterii. Pe de altă parte, 
regimul la putere dovedeşte, cel puţin ideologic, o deschidere fără 


105 Apud: Bonapartismo, cesarismo e crisi della società. Luigi Napo- 
leone e il colpo di stato del 1851. A cura di Manuela Ceretta, Leo S. Olschki 
Editore, Firenze, 2003, p. vii 

Otto von Bismarck (1815-1898), autor: Jacques Pilartz, 1890 

precedent față de ideile proferate de către pozitivism. Operând în numele or- 
dinii şi al progresului, bonapartismul oferă indiciul vitalității unei linii de 
gândire cu grave repercusiuni în istorie, amalgam de tradiţie conceptuală care 
privilegiază colectivul şi se preocupă de creşterea materială a ţării şi de gene- 
rare a unei puteri forte, eficientă şi graţie unei performări opresive. 

In praxisul politic, bonapartismul ia forma unei țesături inextricabile 
între suveranitatea populară şi exercițiul autoritar liberal al puterii execu- 
tive, adică exact ipostaza patologică a democraţiei liberale pe care o întreză- 
rise Tocqueville, deşi analizele acestuia nu prevedeau personalizarea pute- 
rii. Diagnosticul se îmbunătăţeşte cu accente grave în teoria lui Maximilian 
Rubel, potrivit căreia bonapartismul este „fiul bastard al democrației şi al 
revoluţiei”!", aparţinând aceluiaşi univers din care fac parte şi mijloacele soci- 
ale şi productive menite inițial să conducă omenirea spre societatea nouă, dar 
care s-au dovedit a fi un pericol latent pentru viitorul Europei. 


2. Bismarck 


De pe scena Prusiei pe cea a Europei, spectrul lui Otto von Bismarck eclip- 
sează şi apoi stinge a doua resuscitare napoleoniană. Latura intimă a puterii 
lui Bismarck ascunde însă temperamentul violent, excesele erotice şi alcoolice, 
pasiunea pentru jocurile de noroc şi pentru duel, antiliberalismul şi intoleran- 
ţa. „Cine merge alături de mine este prietenul meu, cine merge împotriva mea 
este inamicul meu — până în punctul anihilării”!%. Printr-o asemenea sentință 
implacabilă el împarte omenirea în aliați şi inamici. În această declaraţie, fă- 
cută în 1878 lui Robert von Benda, omul care îşi califică dispoziția belicoasă 
drept „apetit natural pentru luptă”, Bismarck se ipostaziază nu numai ca om 
politic de tip integralist, ci şi ca instanţă stihială de putere, perspectivă con- 
firmată şi de cuvintele sale din 1872: „pasivitatea este luată drept slăbiciune şi 
este slăbiciune”! Oratoria sa accentuat combativă, sloganul sub care operează, 


107 Apud: Ibid., p. xx. Maximilian Rubel analizează procesul degenerativ al demo- 
craţiei, trecând prin stadiile: bonapartism, nazism, stalinism. 

108 Apud: Gay, Peter: The Bourgeois Experience. Victoria to Freud. Volume III. 
The Cultivation of Hatred. ed. cit., p. 254; O altă sentinţă celebră cu rezonanţă de-a 
dreptul eschatologică atribuită lui Bismarck este: „Mai bine un sfârşit în teroare decât o 
teroare fără sfârşit” (Apud: Ibid., p. 255). Aceasta din urmă semnalizează clar o distan- 
tă în raport cu situația Revoluţiei Franceze a cărei lecţie este asimilată şi radicalizată 
la nivelul alternativelor. 

Otto von Bismarck şi Napoleon al III-lea după bătălia de la Sedan, 1870 

„sânge şi fier”, represiunile şi războaiele pe care le inițiază nu fac 
altceva decât să întregească tabloul unei puteri bazate pe forță. 
Interesele patriei şi ale regalității, respectiv lupta împotriva revolu- 
ției îi condiționează strategiile unei guvernări agresive şi îi furnizea- 
ză un camuflaj sublimat pentru manifestările stihiale în raport cu 
subiecți vulnerabili, decretați ca inamici ai statului. 

„Liberalismul este o prostie, revoluția este o forță”!!0. Acest 
aforism atribuit lui Bismarck demonstrează, apreciază Ferrero™!, 
că autorul nu a înţeles nimic din realitatea timpului său. El nu a 
înţeles că liberalismul reprezintă condiția esenţială a legitimităţii, 
în vreme ce revoluţia nu este decât o gigantică înşelăciune. 

O breşă estetică de flexibilitate în personalitatea lui Bismarck 
se deschide graţie jocului politic oportunist pe care îl practică sufici- 
ent de abil pentru ca aforismul „politica este arta posibilului” să nu 
pară chiar atât de hazardat. El exploatează fervoarea naționalistă 
germană comună şi practică un populism manipulator. Foloseşte 
presa pentru a crea imaginea unei politici favorabile pe plan eu- 
ropean, dar şi pentru a grăbi războiul franco-prusac!!?. Dovedeşte 
maleabilitate tolerantă şi în negocierile secrete cu Ferdinand 
Lasalle, fondatorul primului partid muncitoresc german, care îl 
asigură pe Bismarck că masele sunt pregătite să suporte dictatura 
socială a monarhiei prusace atâta timp cât aceasta funcţionează 
în interesul clasei inferioare. Însă Lasalle moare în 1864, într-un 
duel, iar Partidul Social Democratic German prinde aripi şi putere 
sub auspiciile teoriei incendiare a luptei de clasă, ceea ce înseam- 
nă automat evaporarea acordului inițial. Contraatacând, Bismarck 
se foloseşte de două atentate succesive la viaţa lui Wilhelm I. Cel 
de-al doilea îi oferă, prin mărturia aparent falsă a atentatorului 
socialist, argumentul decisiv pentru dizolvarea Reichstag-ului şi 
obţinerea de la noul Reichstag a legii antisocialiste. 

Declinul puterii lui Bismarck se leagă de ambiția lui Wilhelm 
al Il-lea de a se lansa într-o politică mondială. Propaganda 


110 Apud: Ferrero, Guglielmo: Potere. Saggio introduttivo di Luciano 
Pellicani, Traduzione dalla lingua francese di Paola Carrara Lombroso, Su- 
garCo Edizioni, Milano, 1981, p. 313 

11 Ibid., p. 314 

pangermană inițiată de acesta din urmă se dovedeşte a fi insu- 
ficientă pentru a-i asigura succesul aşteptat, astfel că opera lui 
Bismarck se prăbuşeşte imediat după căderea sa. In analiza de- 
dicată puterii germane Începând cu era wilhelminiană, contele 
Christian von Krockow!!? observă că după demisia lui Bismarck 
(1890), tânărul împărat Wilhelm al II-lea, eliberat de sub tutela 
măreției cancelarului, lansează o politică prospectiv orientată şi 
modelată de propriul sentiment al puterii. Această politică agresi- 
vă va fi aceea care va duce treptat la emfaza puterii germane, şi, 
mai ales, la intrarea ei într-un ciclu autodestructiv. Cinci ani după 
demisia lui Bismarck, Max Weber constată că „asupra leagănului 
nostru apăsa cel mai greu blestem pe care istoria a binevoit să-l 
arunce asupra unui neam: sarcina grea a epigonismului politic... 
Iar pentru dezvoltarea noastră este decisiv dacă o mare politică va 
binevoi să ne readucă în faţă însemnătatea marilor probleme ale 
puterii politice. Trebuie să înţelegem că unificarea Germaniei a fost 
o poznă tinerească pe care națiunea a făcut-o la bătrânețe şi la care 
ar fi fost mai bine să renunțe din cauza prețului ridicat ce-l avea 
de plătit în caz că acesta urma să fie sfârşitul şi nu începutul unei 
politici germane ca putere mondială”. 

Thomas Mann îl integrează pe Bismarck unei triade titanice 
din care mai fac parte Luther şi Goethe, iar personalitatea can- 
celarului îi inspiră o portretizare stihială. În viziunea scriitorului 
german, Bismarck este „un colos istoric cu voce stridentă, brutal, 
sentimental şi predispus unor accese nervoase de plâns, toate lao- 
laltă, un uriaş de o viclenie ancestrală şi, în acelaşi timp, de o atât 
de cinică francheţe a discursului, încât (potrivit lordului Russell) 
era inoportun să relatezi în public despre acesta; un disprețuitor de 
oameni păşind peste oameni, fie prin şarm, fie prin forță, un om al 
succesului, realist, cu totul şi cu totul antiideolog, o personalitate 
de format supradimensionat şi aproape suprauman care, plină de 

sine, făcea ca totul în jurul său s-o admire şi să tremure 


13 Krockow, Christian conte de: Germanii în secolul lor. 1890-1990. 
Traducere de Marlen Negrescu, Editura All, Bucureşti, 1999, p. 7 

II. Burghezia 


Cu o identitate difuză pentru cei mai mulţi istorici, burghe- 
zul rămâne o „categorie fără chip”, desfăşurată între statutul de 
cetățean al unui oraş şi un mod de viaţă definitoriu pentru o se- 
rie de profesionişti şi de agenţi activi în câmpul socio-economic. 
Deţinătoarea unui rol privilegiat în revoluția industrială şi în 
Revoluţia Franceză!" — chiar dacă mai puţin reliefat decât se gră- 
besc istoriile canonice să-i aloce —, burghezia împinge în prim-plan 
un nou tip de personalitate. Intreprinzătorul abil, independent, 
inovator, inteligent, imaginativ devine o figură-cheie nu numai pe 
scena economică, unde evoluează exploatând toate avantajele dez- 
voltării tehnologiei!35, ci şi pe cea politico-socială. 

In siajul raportului dintre Iluminism şi burghezie!!?, indivi- 
dualismul provoacă schimbarea vieţii umane şi a gândirii, adică 


"6 Darnton, Robert: Marele masacru al pisicii şi alte episoade din 
istoria culturală a Franţei. Traducere de Raluca Ciocoiu, Editura Polirom, 
Iaşi, 2000, p. 100 

"17 In cadrele unui raționament de tip weberian, Paul Veyne apreci- 
ază că există o interrelaţionare genetică între cele două şi afirmă că „Re- 
voluţia Franceză se explică, în fond, prin dezvoltarea unei burghezii”, dar 
nu exclude importanţa hazardului în declanşarea evenimentelor din 1789.: 
Veyne, Paul: Cum se scrie istoria. Text integral. Traducere din limba fran- 
ceză de Maria Carpov, Editura Meridiane, Bucureşti, 1999, p. 132 

118 Incepând cu a doua jumătate a secolului al XVIII-lea revoluţia in- 
dustrială beneficiază de aportul unor inventatori precum Abraham Darby, 
James Hargreaves, James Watt. Incepe o dezvoltare explozivă a tot ceea 
ce înseamnă industrie axată pe cărbune, energie, aburi, vapoare, ţesătoare 
mecanice etc. Fenomenul corelativ al apariţiei acestui nou tip de putere, 
benefică progresiv, este apariția unui nou tip de putere opresivă: cea exer- 
citată asupra muncitorilor închişi în fabrici; este aria de incidenţă a aplica- 
țiilor panoptismului disciplinar, tratat şi de către Michel Foucault. 

119 Goldmann, Lucien: L’ illuminismo e la società moderna. A cura 
di Gian Giacomo Cagna, Giulio Einaudi Editore, Torino, 1973, pp. 33-34. 
Lucien Goldmann apreciază că există un raport strâns între dezvoltarea 
economiei de schimb, în care orice individ apare ca origine autonomă a 
propriilor decizii şi a propriului mod de operare, şi dezvoltarea filosofiilor 
iluministe, care consideră conştiinţa individuală ca origine absolută a cu- 
noaşterii. 

baza elementelor transformatoare menite să furnizeze o explica- 
ție evoluţiei spirituale a gândirii burgheze. Astfel, consecința cea 
mai importantă a filosofiei iluministe şi a dezvoltării economiei 
de piață constă în faptul că individul apare ca entitate autonomă. 
Mai mult de atât, schimbul, act esenţial universal, tolerant şi de- 
mocratic, ce presupune egalitatea de facto a părţilor, contribuie la 
profilarea voinţei individuale, pentru că el presupune existenţa 
unui contract încheiat între două asemenea entități. Libertatea 
şi proprietatea sunt alte două concepte angrenate în operaţia de 
schimb. Suprapunerea vine dinspre filosofia iluministă, deoarece 
contractul reprezintă modulul de construcție dezirabil al societăţii 
umane pentru toţi gânditorii doctrinelor individualiste, contractul 
social iluminist fiind elocvent în acest sens. Revoluţia industrială, 
avansul capitalului şi deschiderea operată în câmpul social prin 
Revoluţia Franceză şi prin Napoleon generează o mutație la pali- 
erul macrostructural al puterii, prin avansul detaşat al organiza- 
țiilor, fie că este vorba de fabrici şi asociaţii de industriaşi, sau de 
statul care îşi manifestă, destul de des şi absolut interesat, dispo- 
nibilitatea în raport cu interesele celor dintâi. 

Capitalismul modern s-a născut dintr-o anumită concepţie 
despre lume şi, opinează Jean Servier, „dintr-o adaptare a noțiu- 
nii de Pământ al Făgăduinţei la bunurile acestei lumi”!%, ceea ce 
explică dinamismul şi calitatea sa accentuată de factor al progre- 
sului tehnic. Bogăţiile nu reprezintă în sine scopul vieţii, ci doar 
un mijloc de a accede la proprietate, de a ajunge în ţara dată de 
Dumnezeu, de a primi răsplata pentru meritele din această lume. 
Potrivit lui Max Weber, în incongruenţa dintre morala burgheză 
şi plăcerea suverană conferită de excesul material îşi are originea 
spiritul capitalismului. El asociază munca doctrinei predestinării!”! 
din protestantism, care generează în om un inconfort psihic, solu- 
ționat prin munca perpetuă în slujba lui Dumnezeu, prin eludarea 
angoaselor şi a tentaţiilor omeneşti. 


1% Servier, Jean: Istoria utopiei. Traducere din limba franceză de 
Elena şi Octavian Gabor, Editura Meridiane, Bucureşti, 2000, p. 81 

121 Weber, Max: Etica protestantă şi spiritul capitalismului. Tradu- 
cere de Alexandru Diaconovici, Prefaţă de prof. dr. Ion Mihăilescu, Editura 
Incitatus, [f.1.], 2003, pp. 67-68 

După aceeaşi doctrină, cheltuiala devine suspectă moral 
dacă ea serveşte plăcerii, deoarece omul nu este decât un servi- 
tor cât se poate de ascetic al credinței, care dă socoteală în fața 
lui Dumnezeu. În siajul acestei concepţii, înclinația protestanților 
înspre dezvoltarea raționalismului economic şi înspre legalizarea 
divină a impulsului de achiziție intră în conjuncție cu spiritul capi- 
talist. Campania protestantă împotriva ispitelor cărnii şi a depen- 
denţei de lucruri exterioare nu a fost o luptă împotriva câştigului 
rațional, ci una îndreptată împotriva folosirii iraționale a averii. 
Atâta timp cât rămâne în limitele corectitudinii formale şi conduita 
sa morală este ireproşabilă, iar utilizarea averii sale nu amenință 
să devină reprobabilă, omul de afaceri burghez îşi poate urmări 
liber interesele pecuniare, simțind că îndeplineşte o îndatorire re- 
ligioasă. 

Mitul prometeic al muncii ca eliberare a omului prin domina- 
rea materiei!” şi profesionalizarea consecutivă a muncii, precum 
şi dezvoltarea spiritului critic individual contribuie de asemenea 
la împlinirea spiritului capitalist. Limitarea la munca specializată 
presupune renunţarea la universalitatea faustică a omului, atitu- 
dine absolut voluntară pentru puritani, însă forțată pentru omul 
modern neprotestant. Jean Servier!” consideră că Reforma acceptă 
acest spirit întreprinzător, adaptându-se capitalismului fără să îl 
înțeleagă cu adevărat, iar burghezii aderă la Reformă motivaţi de 
compatibilitatea dintre principiile ei şi coordonatele de reflexivita- 
te şi autonomie ale imaginii lor de rol. 

Preopinentul lui Max Weber, Werner Sombart!” apreciază că 
ipoteza weberiană a originării spiritului capitalist în protestantism 
este ingenioasă, dar inconsistentă. El crede că spiritul capitalist se 
datorează unui cumul de factori: predispoziţii psihice şi etnice, in- 
fluenţe religioase (protestantismul fiind doar una dintre acestea), 
forţe morale, condiţii sociale, migrațiile, tehnica sau resentimen- 


122 Ceea ce înseamnă că munca încetează să mai fie resimţită ca pe- 
deapsă divină şi începe să fie înțeleasă ca vocaţie şi ca mijloc de a obţine 
certitudinea graţiei lui Dumnezeu. 

123 Servier, Jean: op. cit., p. 87 

124 Sombart, Werner: Le Bourgeois. Contribution a l’histoire morale 

tul. Trebuie însă precizat că Weber!%, conştient de faptul că orga- 
nizare capitalistă există şi înainte, nu plasează exclusiv naşterea 
spiritul capitalismului în Reformă, ci evaluează în ce măsură forțe- 
le religioase au luat parte la formarea calitativă şi la expansiunea 
cantitativă a acestui spirit. Lui Sombart!% i se datorează distincția 
dintre fiinţa consumatoare şi ființa tezaurizatoare, dihotomie care, 
radicalizată, face carieră în anatemizarea burgheziei. Primului tip 
uman îi corespunde un temperament senzorial, expansiv, subiec- 
tiv, estet, în vreme ce celuilalt îi revin atributele burgheze clasice 
precum concentrarea, valorile obiective, sentimentul datoriei sau 
calculul. 

Psihologia afacerilor guvernează paradigma valorică burghe- 
ză, drama reprezentată de acestea dând formă mitului fundamen- 
tal al civilizaţiei moderne, în măsura în care a schimba, a cheltui, a 
poseda, a câştiga reprezintă idei fundamentale ale existenţei coti- 
diene a omului modern, înrădăcinate în praxisul şi în teoria aface- 
rilor. Prezenţa ideilor de afaceri în viaţa reală este acompaniată în 
fundal de demonul invizibil şi ubicuu al puterii, deoarece dincolo de 
frica de pierdere şi de dorința de control se află mereu puterea. 

Principala caracteristică de clasă a burgheziei este că repre- 
zintă un grup de persoane cu putere independentă de puterea dată 
de naştere şi de statutul tradiţional. Implicaţia ei cea mai eviden- 
tă este că fiinţa trebuie să conteze ca individ, fie datorită averii, 
fie datorită capacităţii de a conduce sau de a influenţa. Filosofia 
burgheză a aşezat autonomia persoanei în centrul teoriei sale. 
De pildă, doctrina kantiană a libertăţii rămâne expresia clară a 
libertăţii creştine propovăduite de către Luther. Însă, pornind de 
la Reformă, trăsătura esenţială a libertăţii, dominantă în teoria 
burgheză, este interiorizarea generatoare de nelibertate exterioa- 
ră. Astfel, libertatea plenară a omului în lumea externă echivalea- 
ză cu eliberarea sa de Dumnezeu şi cu aservirea la diavol. Această 
idee apare în formă secularizată şi la Kant. El postulează că omul, 
expus necesităţii naturii în calitatea sa de ființă sensibilă, îşi poate 
salva libertatea ca ființă rațională. Kant apreciază că orice auto- 
ritate derivă de la Dumnezeu şi că orice autoritate, personală sau 


125 Weber, Max: op. cit., p. 76 

instituţională, trebuie să se legitimeze în raport cu ideea unei legi 
universale, acceptată de către toţi. 

Universalitatea de la baza societăţii civile, care poate servi la 
depăşirea libertăţii individuale printr-una universală, este punctul 
de plecare al criticii hegeliene la doctrina kantiană a dreptului. 
Pentru Hegel, problema libertăţii intră şi ea sub incidenţa ideii 
de universalitate, în sensul că libertatea individuală poate deveni 
reală numai prin intermediul celei universale. De altfel, acesta este 
şi motivul supunerii libere a voinței individuale la autoritate şi la 
voința universală a statului, pentru care operează, ca rădăcină eti- 
că, instituţiile etatizării, începând cu familia. Familia şi celelalte 
instituţii produc şi alimentează mentalitatea politică, adică întoc- 
mai ceea ce constituie baza politică a statului. Reunirea indivizi- 
lor într-o universalitate fără negarea persoanei, caracterul real al 
acestei universalități, precum şi comuniunea de nevoi şi de intere- 
se califică familia ca bază politică a statului. Marx în schimb, vede 
în spatele conceptului burghez de libertate cultul omului abstract 
propriu creştinismului, deoarece libertatea creştină nu ia în calcul 
praxisul social al oamenilor concreţi, ci distinge între fiinţa lor in- 
ternă şi existenţa lor externă. 

Cu toate acestea, în cadrele secolului al XIX-lea burghezia 
rămâne clasa liberală prin excelență. Ea crede în progres, în cuceri- 
rile ştiinţei, în virtuțile guvernului reprezentativ, în drepturi civi- 
le, în cultură ca alternativă validă la religie uneori, în cariera des- 
chisă talentului şi caracterului întreprinzător, precum şi în valorile 
care îi dovedesc superioritatea. Contrar reprezentărilor ulterioare, 
pentru societatea burgheză de secol XIX, artistul reprezintă geniul 
ca versiune nefinanciară a întreprinderii individuale, complement 
al succesului financiar. Delegarea funcţiei artistice nu înseamnă 
automat divorţul generalizat dintre burghezie şi artă, după cum nu 
înseamnă nici suspiciunea generalizată față de imaginar. 

Din forță esenţial mobilă, dinamică, progresiv-radicală 
aşa cum se manifestă în prima parte a secolului al XIX-lea —, bur- 
ghezia suportă la nivelul imaginii exterioare o conversie deplină, la 

121 Considerând o evidenţă aportul burgheziei la dezvoltarea econo- 

sfârşitul secolului triumfând stereotipia osificării totale a existen- 
tei burgheze, căreia i se adaugă imaginea de clasă opacă, discipli- 
nată, fadă, suspicioasă faţă de imaginar, promotoare a unei culturi 
ce privilegiază complexele de identificare, pietismul şi pragmatis- 
mul apter. 

In afara capitalului, burghezia modernă deţine şi o solidă 
educaţie culturală. Graţie acesteia, se iveşte pe scena socială a se- 
colul al XIX-lea un grup particular esenţial, intelectualitatea, con- 
vertită parțial şi treptat în forţă critică a burgheziei. Paradoxul 
face ca, iniţial, condiţia intelectualului să fie similară celei a în- 
treprinzătorului burghez, mai cu seamă la începutul secolului al 
XIX-lea, când se produce asimilarea decomplexată dintre omul de 
spirit şi omul iniţiativei. 

Cultivarea aparenţelor, a valorilor familiale şi a privatului, 
manevre defensive uzuale pentru clasa de mijloc, i-au adus aces- 
teia o etichetă care s-a difuzat epidemic şi care i-a fixat trăsătura 
dominantă la nivelul receptării imaginarului: ipocrizia. O întreagă 
serie de scriitori se transformă în furnizori şi modelatori ai acestei 
perspective. Printre ei se numără Heine, Ibsen, W. Morris, Ruskin, 
Georg Brandes, Kierkegaard, Nietzsche, Alfred de Musset şi Hugo, 
Théophile Gautier, Zola, Proust, Carlyle, Marx, Burckhardt, Freud 
şi Flaubert. Ultimul dintre ei este deţinătorul unui avans însemnat 
şi personalizat prin titulatura pe care şi-o asumă într-o scrisoare 
din 1852: „Gustavus Flaubertus, Burgeoisophobus”1%, iar procesul 
din ianuarie 1857, în care Flaubert este acuzat de ultragiu adus 
moralei publice şi religioase, precum şi bunelor moravuri, nu face 
decât să-i intensifice atacurile şi fobia, dar şi celebritatea. 

Revizionismul de ordin esenţial estetic, aplicat la începutul 
secolului XX lumii burgheze de secol XIX, se extinde şi asupra ce- 
lorlalte aspecte ale acesteia, înnegrindu-le. Rezultatul este falsa 
imagine a unui secol rigid şi steril. În această direcţie acţionează, 
de exemplu, Avangardele, care, îndeajuns de ironic, nu ar fi avut 


şi regicizi fără excepţie —, demonstrează faptul că toţi sunt reflexul fidel al 
burgheziei republicane. 

125 Apud: Gay, Peter: The Bourgeois Experience. Victoria to Freud. 
Volume V. Pleasure Wars. W. W. Norton & Company, New York — London, 
1999, p. 26 

sorți de izbândă fără masivul patronaj burghez. Preocuparea lor este aceea de 
a demonstra carenţele de afectivitate ale burgheziei şi de a o defini ca entitate 
socială cenuşie, stigmatizată de o dublă calificare negativă: nici aristocrație, 
nici clasă muncitoare. Formula se bucură de succes, diagnosticul fiind preluat 
şi asimilat de către imaginarul secolul XX. 

In primul volum al studiului său dedicat burgheziei, Peter Gay!” amen- 
dează prejudecata sexualităţii refulate a victorienilor şi, în baza referinţelor 
bibliografice, reface tabloul încărcăturii pasionale din cuplul burghez. Astfel, 
el deconstruieşte mitul care susţine orientarea afecțiunii soţiei burgheze 
strict asupra copiilor, refuzând soţului căldura sexuală, mit construit pe o 
inconsistență alimentată de prăpastia dintre spaţiul public şi cel privat. 

Anatema avangardistă trece cu vederea o realitate în absenţa căreia ea 
însăşi nu ar fi avut cadru de existenţă. Cutremurul modernist în ansamblu, 
cu miza pe autenticitate şi cu opoziția faţă de cultura instituţionalizată şi 
față de tradiţii, se produce în trena distanțării burgheze de cultura oficială. 

Flaubert şi Avangardele sunt însă departe de a inaugura campania an- 
tiburgheză, devansați fiind de câţiva cruciați romantici care le refuză burghe- 
zilor sau filistinilor orice impuls creator, orice zvâcnire de geniu. Goethe, E. T. 
A. Hoffmann sau muzicianul Kreisler deschid calea integrării burghezofobiei 
în perimetrul naţionalismului german. De pildă, Wilhelm Meister, eroul celui 
dintâi, îşi motivează decizia de a deveni actor cu o amplă şi acută reflecţie 
asupra inferiorităţii burgheze în raport cu nobilimea. Premisa raţionamen- 
tului său este fermă: pentru desăvârşirea personalităţii este indispensabilă 
o formă publică de existenţă. Prezentarea propriei persoane ca persona) pu- 
blic reprezintă în esență oportunitatea ce fondează superioritatea nobilului, 
actorul fiind în acest sens numai un surogat. Altfel spus, important este să 
ştii să joci rolul a ceea ce simţi că eşti în realitate şi să înveţi să-ţi reprezinţi 
individualitatea esenţială. 

O posibilă explicaţie pentru vehementa cu care scriitorii şi artiştii, ma- 
joritatea de origine burgheză, perorează împotriva mediocrităţii burgheze 


12 Id.: The Bourgeois Experience. Victoria to Freud. Volume I. Education of the 
Sences. W. W. Norton & Company, New York — London, pp. 119-133; Se impun două 
precizări: în accepțiunea lui Peter Gay atributul „victorian” defineşte perioada cuprin- 
să între înfrângerea lui Napoleon şi Primul Război Mondial, în vreme ce „secolul lung” 
integrează şi epoca Revoluţiei Franceze şi cea napoleoniană; toate volumele studiului 
său urmăresc să revizuiască perspectiva secolului XX asupra secolului XIX burghez, 
astfel încât el neagă faptul că înşelăciunea, egotismul etc. ar defini clasa burgheză şi 
amendează validitatea limitată a oricărei generalizări. 

este aceea că manifestările ei ascund, în ultimă instanţă, teama 
de a nu recădea în propria lor condiţie biologico-socială. Graţie os- 
tilităţii constante a elitelor intelectuale, mai ales a celei literare, 
burghezia traversează un întreg secol cu etichetările de prost gust, 
materialism şi utilitarism, rutină ca anti-creaţie şi anti-artă. Cu 
un asemenea background, denunţarea nietzscheană a filistinismu- 
lui cultural, a pasivităţii şi a carenţelor de creativitate şi de artis- 
ticitate a celor ce dirijează instituţional viaţa economică, politică 
şi culturală nu mai pare nici surprinzătoare, nici radicală. Şi să 
nu uităm de Marx, care construieşte o perspectivă eschatologică, 
ancorată în chiar vectorii evoluţiei burgheziei. 

O breşă relativă în anatema generalizată a incompatibilită- 
ţii spiritului burghez cu arta se produce prin Tonio Kröger al lui 
Thomas Mann, un intermezzo fiind oferit anterior prin tentativa 
lucidă a lui Baudelaire de a recunoaşte vitalitatea creatoare bur- 
gheză. El este conştient de faptul că atunci „când burghezia va 
fi fericită şi satisfăcută, societatea va fi fericită şi satisfăcută”. 
Dar răul este întotdeauna mai uşor de crezut, răspunde apetitului 
omenesc pentru senzațional (mai ales cel negativ) şi se imprimă 
mai pregnant în memoria colectivă, ceea ce face ca, pe ansamblu, 
Flaubert& Co să câştige partida pentru fixarea clişeizată a burghe- 
ziei în imaginar. 

La debutul secolului lung, lucrurile stau însă cu totul altfel: 
burghezia reprezintă un vârf al puterii, cu un mesaj umanist gene- 
ros şi cu valori echitabile. Liberală politic, dar conservatoare din 
punct de vedere social, mobilizată în spiritul ideologiei progresului 
şi cu o vitalitate asigurată de baza socio-economică foarte largă, 
burghezia manifestă două tendinţe contradictorii, preferenţial ex- 
ploatate de către detractorii sau susţinătorii ei: tendința de a acu- 
mula valori şi tendinţa de a inova, de a crea, de a investi. 

Termenii augurali ai progresului, ai schimbărilor care-l 
acompaniază, precum şi promisiunile legate de acestea degenerea- 
ză, pe măsură ce secolul avansează, în anxietăţi, tabloul final al 
psihologiei burgheze sugerând un amestec paradoxal de încredere 
în sine şi de slăbiciune. Durkheim, prin conceptul de anomie, dar 

şi Nietzsche sau Freud oferă, fiecare în parte, un diagnostic plau- 
zibil al anxietăţii burgheze. Difuză şi endemică, aceasta le apare 
ca o consecinţă inevitabilă a dinamicii şi a frecvenţei mutaţiilor 
dintr-un secol frenetic, în care pivotul este chiar burghezia, plasată 
programatic în avangarda transformării lumii. Cu alte cuvinte, în- 
treaga forţă dinamică a burgheziei sfârşeşte într-un recul, anxieta- 
tea burgheziei fiind generată de atmosfera culturală pe care ea în- 
săşi a creat-o. Burghezia suportă dualitatea inerentă oricăror forţe 
de progres: agent al schimbării şi consolidării încrederii în capaci- 
tatea fiinţei umane, dar şi agent al anxietăţilor. Suprasolicitată, 
capacitatea adaptativă nu mai reuşeşte să facă faţă, consecinţa fi- 
ind anxietatea, dezorientarea datorată lipsei de referințe absolute 
şi de limite ferme în conduita umană şi în funcționarea lumii. Spre 
sfârşitul secolului, o manifestare particulară a acestei defazări re- 
liefează incidența nevrozelor şi a preocupărilor pentru ele ca şi co- 
rolar al inadecvării la prescripţii. In siajul acestui fenomen, Freud 
ajunge să-şi identifice cazurile în perimetrul patologiei autocontro- 
lului şi a conflictelor psihologice reprimate, catalogate ca tipic bur- 
gheze; generalizarea e oarecum forțată, dar extrem de rezistentă în 
imaginarul secolului XX. 

In realitate, în ciuda preeminenţei dobândite în cadrul seco- 
lului al XIX-lea grație avansului politic înregistrat sau aportului ei 
la producţie, la progres şi la bunăstare, burghezia rămâne o clasă 
dificil de definit, complex stratificată, înglobând un spectru uman 
cuprins între oamenii comuni şi aristocrați, subsumabilă unei etici 
de canalizare a energiei şi idealului unei vieţi regulate. Dincolo 
de evantaiul socio-uman amendabil în definiții, pe măsură ce seco- 
lul avansează devine tot mai certă o decantare a valorilor umane. 
Astfel că, simultan cu ofensiva burgheză, îşi face loc omul care se 
creează de unul singur, care, pentru a evolua spre o aristocrație a 
valorilor, nu se mai bazează nici pe originea nobilă, nici pe bani. 
Trasee exemplare în acest sens au Thiers, Karl May, Leopold von 
Ranke, Louis Pasteur, Robert Koch. 

In Semizei şi rentieri, Caius Dobrescu”?! apreciază că cea mai 
eficientă modalitate de a defini profilul burgheziei ca entitate soci- 


131 Dobrescu, Caius: Semizei şi rentieri. Despre identitatea burgheziei 

57 


ală, culturală, politică, psihologică o constituie încercarea de a al- 
cătui harta aspirațiilor sale contradictorii, mai cu seamă că tocmai 
potenţialul de tensiune şi conflictualitate internă al burgheziei o 
transformă pe aceasta într-un actor esenţial pe scena modernităţii. 
Teoreticianul român conturează un model al civilizaţiei burgheze 
bazat pe contradicții şi pe pluralitate, luând în considerare o lis- 
tă de antinomii deschise, ceea ce-i permite marcarea trăsăturilor 
definitorii pentru burghezia de secol XIX, fie că este vorba despre 
asumarea clasicismului, gustul pentru canon, stabilitatea, per- 
meabilitatea la valorile aristocratice, morala raţională, deschide- 
rea inițială faţă de orice experienţă şi legătura fundamentală cu 
spaţiul public, dar şi reacţia anxioasă de regrupare în perimetrul 
căminului. Aceasta din urmă reprezintă atât locul naşterii „unui 
voluptuos egoism individual şi colectiv”!?, cât şi un spaţiu al sa- 
crificiului altruist al părinților pentru copii, ambiguitate translată 
în modernitate, corelată prin extensie cu dezvoltarea unui cult al 
personalităţii din care se dezvoltă atât individualismul estetizant, 
cât şi feminismul ca discurs despre dreptul cultivării propriei per- 
soane, independent de interesele familiei. 

Aspect definitoriu pentru modernitate, acumularea obiectelor 
ambientale ca necesitate se iveşte tot ca o consecinţă a paradigmei 
burgheze, prosperitatea difuză a acestei clase şi orientarea ei spre 
creştere economică fiind determinante în acest sens. Pe de o parte, 
ea înscrie existența modernilor pe o logică progresiv-consumistă, 
potrivit căreia ceea ce reprezenta un lux pentru generaţia anterioa- 
ră devine o necesitate pentru cea prezentă, iar pe de alta, sporeşte 
numărul dependențelor care-l caracterizează pe omul modern. 

Un reflex artisticizat al acumulării este colecționarea, bur- 
ghezia demonstrând o propensiune fără precedent în această di- 
recţie. Dincolo de plăcerea deseori senzuală, satisfacția psihologică 
cea mai evidentă a colecţionării este articulată pe obţinerea puterii 
reiterative asupra domeniului selectat, asupra obiectelor vânate şi 
tezaurizate. Surplusul vine din faptul că acest tip de putere este 
convertibil şi pe piaţa social-politică. Afirmarea superiorității în 
raporturi sociale facilitate de pasiunea împărtăşită pentru colec- 
ționare rafinează, exteriorizează şi exacerbează sentimentul de 

putere, putându-l chiar promova pe colecţionar într-un eşalon soci- 
al superior, caz în care colecţia funcţionează ca un capital simbolic 
eficient. Din momentul exteriorizării ei, ea intră în ecuaţii de soci- 
alizare, ceea ce înseamnă că trebuie luată în calcul şi componenta 
conflictuală, prin capacitatea latentă a acesteia de a transforma o 
pasiune aparent gratuită, cultivată în afara gratificaţiilor pe care 
interioritatea individuală le poate obţine, într-un câmp de luptă 
pentru putere. 

Statuomania secolului al XIX-lea! coincide cu afirmarea li- 
berală a triumfului burgheziei victorioase, cu eroizarea publică a 
unor personaje minore anterior. Graţie acestui fenomen se produce 
o democratizare a monumentului, a amintirii şi a alocării eroice. 
Apariția monumentul eroului necunoscut face parte din acest fe- 
nomen. 

Imagine fidelă a structurilor familiale şi sociale ale unei epo- 
ci, configuraţia mobilierului din casa burgheză trădează nu numai 
natura patriarhală a relaţiilor umane din interiorul ei, ci şi tendin- 
ţa de acumulare şi de ocupare a spaţiului, de închidere, de etiche- 
tare ierarhică şi, mai ales, de atribuire a unei funcţii simbolice!5* 
fiecărui obiect. Toate acestea formează tabloul unui organism cu 
o structură tradițională de autoritate, structură ce se transferă în 
relaţia dintre om şi obiecte. 

Pentru William M. Johnston!%5, Biedermeier reprezintă un 
amestec de resemnare politică, desfătare estetică şi pietate catolică, 
surogat al atitudinilor estetice aristocratice. Prin acest stil de repli- 
ere şi de refugiu individul identifică o modalitate de recuperare a 
exteriorităţii confiscate de către stat şi îşi trăieşte exterioritatea ca 
interioritate. Terminologic, Biedermeier-ul provine din numele lui 
Gottlieb Biedermeier, personaj inventat de către Adolf Kussmaul 
şi Ludwig Eichrodt în 1855 pentru revista „Fliegende Blätter”, pro- 


133 Vovelle, Michel: La morte e l'Occidente. Dal 1300 ai giorni nos- 
tri. A cura di Giovanni Ferrara degli Uberti, Editore Laterza, Roma-Bari, 

134 Baudrillard, Jean: Sistemul obiectelor. Traducere şi postfață de 

totip caricatural al micului burghez agreabil şi mulţumit de sine. 
Spre sfârşitul secolului al XIX-lea, termenul ajunge să desemneze 
pictura intimistă din prima jumătate a secolului, iar de aici este 
extins înspre literatură, referindu-se implicit la faza secundă a ro- 
mantismului — după cum susţine Virgil Nemoianu, dispus să vadă 
în Biedermeier o epocă de îmblânzire a romantismului, nu una de 
extincţie a acestuia. 

Romantismul reflectă varietatea culturii europene, ca şi in- 
tensitatea succesiunii evenimenţiale şi a sentimentelor provocate 
de aceasta. În spiritul acestei corespondențe, romantismul se pre- 
zintă ca o mişcare în doi timpi!*, grandioasele fantezii şi viziuni ale 
epocii revoluţionare fiind urmate de reveriile, sentimentalismul şi 
ironiile complicate şi decepţionate ale perioadei postnapoleoniene, 
adică de ceea ce subsumează epoca Biedermeier ca epocă traver- 
sată de anxietate, de nesiguranță generală din care, compensato- 
riu şi simptomatic, rezultă obsesiv sisteme de ordine şi progres. 
Biedermeier, precizează Virgil Nemoianu, departe de a fi izolat 
şi marginal, este aplicabil unor fenomene culturale mai ample, 
proprii perioadei de după 1815, când, după căderea imperiului na- 
poleonian, senzaţia de haos se instaurează acut, generând anxi- 
etate şi tentative de reinstaurare a ordinii şi armoniei. Ordinea, 
stabilitatea, continuitatea, progresul, pragmatismul devin puncte 
fixe în discursul epocii. La acestea, Nemoianu adaugă frumuseţea, 
educaţia şi accentele personalităţii umane, chiar dacă în termenii 
de compromis adaptativ al valorilor ideale, proprii epocii preceden- 
te. Macroarmonia romantismului pur se converteşte în microarmo- 
nia şi idilismul epocii Biedermeier, conştiinţa atotcuprinzătoare şi 
egoismul trufaş din personalitatea marilor romantici scad la ar- 
gumentaţia binevoitoare şi egotistă a scriitorilor Biedermeier, iar 
spiritul absolut romantic se reduce la spiritul de mică aventură 
din Biedermeier. Toate aceste involuţii se petrec sub acţiunea isto- 
riei, „divinitatea romantismului târziu”!*5. Neutralizarea intensi- 

tăților romantice în Biedermeier duce la accentuarea caracterului 
moralizator, la suspicionarea funcției imaginației şi a idealurilor 
potențial revoluționare, la moderație şi la regruparea afectivității 
în perimetrul sigur al căminului, la idilism şi la repudierea excese- 
lor de orice fel. 

Valentele puterii violente 
în secolul al XIX-lea 


I. Instinctul agresivităţii 


Inventarul incidenţelor puterii"? în existența umană arată 
universalitatea impulsului de putere, rareori realizat în formă ab- 
solută, realitatea impulsului către supunere, înrădăcinat în frică 
şi în criză, precum şi agresivitatea, impuls cu o dublă provenienţă: 
frica şi excesiva încredere în propria persoană. 

Concepţia creştină a omului originar rău se consolidează în 
secolul al XIX-lea grație unei suite de teorii ştiinţifice şi de intuiții 
mai mult sau mai puţin literare care susţin agresivitatea genetică 
a oamenilor şi statutul ei de instanţă decisivă în raporturile inte- 
rumane. Astfel, teoria darwinistă este parţial anticipată în câmpul 
social de ideile lui Herbert Spencer, interpretările psihanalitice ale 
lui Georg Simmel redefinesc instinctul luptei, generator de reacţii 
agresive şi reactive datorate refulărilor, iar scriitorii naturalişti 
creează cu voluptate universuri structurate de o agresivitate con- 
genitală. 

Dominanta agresivităţii şi cea a sexualităţii se comportă la 
scara devenirii civilizaţiei simultan ca aliați şi adversari al căror 


139 Russell, Betrand: Idealurile politice. 1. Puterea. Traducere din 
limba engleză şi note de Sergiu Bălan, Editura Antaios, [f.1.], 2002, pp. 
97-98 


60 


melanj în ființă dă formă experienţei umane. Peter Gay!“ sesizea- 


ză că secolul al XIX-lea a înţeles intuitiv că o cultură trebuie să-şi 
administreze impulsurile de agresivitate şi manifestările sale la 
fel de atent ca şi sexualitatea; şi asta cu mult înainte de teoreti- 
zările lui Freud. Faptul că problema perimetrului de exercitare a 
agresivităţii ocupă centrul dezbaterilor de secol XIX vine să confir- 
me acordul privind necesitatea ei în civilizaţie, în primul rând ca 
furnizor de identificări colective acompaniate de codificări de inte- 
grare sau de excluziune. Dar o civilizație nu poate opera numai cu 
faptul nud, direct al agresivităţii, şi atunci îşi construieşte alibiuri 
asimilabile unor credințe, principii, platitudini retorice, care legiti- 
mează militarea verbală şi/sau fizică. Un asemenea artificiu stă la 
baza unui tip de acţiune în care acest secol excelează: campaniilor 
pentru stăpânire care nu fac altceva decât să exacerbeze tensiunile 
între cei puternici şi cei slabi. 

In categoria alibiurilor intră şi raţionalizările oferite pe li- 
nie ştiinţifică. Cu un corolar necesar în cultivarea urii (sintagmă 
propusă de Peter Gay), o raţionalizare care livrează licenţe pentru 
descătuşarea impulsurilor agresive este conflictul. În interpretarea 
lui competitivă, acesta constituie o dominantă umană definitorie, 
cu un rol evolutiv şi constructiv atât în configurarea statutului in- 
divizilor, cât şi la scara civilizaţiei. Perspectiva este departe de a 
fi nouă, antecedente teoretice putând fi găsite la Hobbes, Adam 
Smith, Thomas Malthus sau James Fitzjames Stevens. Alibiul şti- 
inţific emblematic pentru exacerbările conflictuale ale secolului al 
XIX-lea şi pentru prima parte a secolului XX, este ceea ce, printr-o 
translare oarecum ironică de la Darwin, va primi numele de dar- 
winism social. 

Ironie chiar dublă, din moment ce Darwin a fost departe de a 
fi social-darwinist, ci doar interpretat tendenţios în această direcție, 
aşa cum se întâmplă prin extensia operată de Walter Bagehoti“!. 
Acesta din urmă preia teoria selecţiei naturale, o transferă din pla- 

sh 
Thomas Robert Malthus (1766-1834) 


nul evoluţiei animale în cel al istoriei umane şi îi conferă titlul 
de lege care guvernează şi explică progresul şi ierarhia națiuni- 
lor în funcţie de plasarea lor pe scara progresului. Bagehot admite 
prezenţa oportună în istorie a unor forme violente de confruntare, 
cum ar fi războiul, dar face asta numai în perspectiva progresului. 
Altfel, într-un secol autodefinit raţional, el expulzează aceste forme 
de violenţă în favoarea unor forme sublimate de agresiune. 

Dubla ironie se desăvârşeşte graţie faptului că Darwin re- 
prezintă „piedica” în percepţia adevăratului responsabil de acest 
alibi, Herbert Spencer. Intr-o lucrare din 1850, Starea socială, 
Spencer trasează vectorii de mişcare ai unui proces adaptativ prin 
care principiul superior îl elimină pe cel inferior, celebra formulă a 
supravieţuirii celui mai puternic fiind astfel consfințită. Optimist, 
el vorbeşte despre „rezultatele binefăcătoare ale supraviețuirii celui 
mai bine înzestrat”! şi alocă luptei pentru existenţă în societăţile 
avansate un efect de creştere a compasiunii şi de regres al răbufni- 
rilor barbare de genul militarismului, rebeliunii contra autorităţii 
şi dorinţei de a comanda. Orice modificare de structură fizică şi su- 
fletească, precum şi orice schimbare a condiţiilor sociale, generează 
mutații adaptative, în consecinţă, „folosința sau nefolosirea fiecărei 
facultăţi trupeşti sau sufleteşti, are drept urmare o schimbare adap- 
tativă a ei — pierderea de putere sau eventual câştig de putere”!*, 
lucru valabil atât la nivel individual, cât şi la nivel social, entităţi 
colective de tipul naţiunilor evoluând pe aceeaşi logică. 

Arheologia teoriilor darwiniste — mărturisite!“ — trimite la 
Malthus:* ca sursă primă. Citindu-l pe acesta, în octombrie 1838, 

Darwin înțelege principiul luptei pentru existenţă ca dependență 
a ființelor una de alta, dar şi ca succes de perpetuare a lor, şi este 
izbit de ideea că variațiile favorabile au tendinţa de a se păstra, 
în vreme ce variațiile nefavorabile nu, rezultatul întregului proces 
fiind formarea unei noi specii. Lupta pentru supravieţuire decurge 
din progresia rapidă cu care tind să se înmulțească toate organis- 
mele, ceea ce înseamnă automat că se nasc mai mulți indivizi decât 
pot supraviețui, consecinţa fiind declanşarea luptei intraspecifice. 

Până aici, Darwin nu face decât să transpună în termeni 
biologici doctrina malthusiană a decalajului dintre creşterea de- 
mografică şi resurse. Savantul englez duce teza mai departe prin 
afirmaţia că, datorită luptei pentru existenţă, variațiile utile sunt 
automat moştenite de către descendenţi, sporindu-le şansa de su- 
pravieţuire şi, deci, puterea, în vreme ce variațiile dăunătoare sunt 
eliminate. Darwin!“ numeşte acest proces de conservare a varia- 
ției utile selecție naturală, tocmai pentru a sublinia legătura lui 
cu puterea de selecționare a omului, însă recunoaşte că expresia 
lui Herbert Spencer, supraviețuirea celui mai apt, este mai potri- 
vită. Cu toate acestea, el susține superioritatea selecţiei naturale 
asupra selecţiei operate de către om. Omul selecţionează numai în 
interesul său personal, în timp ce natura selecționează în interesul 
organismului păstrat. 

Selecţia naturală modifică structura descendentului faţă de 
părinte, iar la animalele sociale adaptează structura fiecărui in- 
divid în folosul întregii comunități, dacă această schimbare este 
folositoare comunităţii. Ea acţionează numai în sens pozitiv şi 
face acest lucru exclusiv prin păstrarea şi acumularea variațiilor 
folositoare în condiţiile organice şi anorganice la care este expu- 
să. Astfel, fiecare fiinţă tinde să devină tot mai perfecționată în 
raport cu condiţiile sale, iar perfecționarea sa duce la progresul 
treptat al organizaţiei majorităţii organismelor vii din lume. Pe 
ansamblu, selecţia naturală generează divergenţa caracterelor şi 
extincţia formelor de viaţă mai puţin perfecţionate. Faptul că ea 

produce modificări pozitive doar „endogamic” are drept corelativ 
producerea de structuri dăunătoare altor specii. Problema spinoa- 
să a teoriei darwiniste rămâne extincţia unor varietăţi în procesul 
de selecție naturală, iar glosările pe marginea ei se dezvoltă ulte- 
rior în tonalități extremiste şi potenţial eschatologice în ideologii 
naționaliste şi expansioniste. 

Deturnările ei nu scapă nici literaturii. Interpretarea ficţi- 
onală a tezei selecţiei naturale din Germinal, romanul lui Zola, 
revelează posibilitatea integrării ei în mecanismul şi teoretizările 
luptei de clasă din marxism. Astfel, în vreme ce Suvarin, aristo- 
cratul rus anarhist, vede în selecţia naturală o teorie a inegalităţii 
ştiinţifice, extrem de utilă pentru raționamentele filosofilor aristo- 
crați, Etienne, muncitorul cu veleităţi de lider revoluţionar socia- 
list, citind o broşură de popularizare a teoriei darwiniste, înțelege 
că „poporul sănătos sfâşie burghezia ofilită”"*". 

Aptitudinea de a supravieţui nu este predeterminată strict 
genetic, ci depinde de circumstanţele mai mult sau mai puţin ac- 
cidentale ale organizării individuale şi de habitat, ceea ce lasă un 
spaţiu substanțial efortului uman de îmbunătăţire a performanțe- 
lor proprii. In acest efort se înscrie şi selecţia naturală, pentru că 
prin intermediul ei omul poate atinge rezultate foarte bune pentru 
întreaga specie. Combinaţie de accident şi necesitate, selecția na- 
turală se dovedeşte a fi o forţă mult superioară eforturilor umane. 
Relativ uşor, lupta pentru existenţă poate fi echivalată cu egoismul 
din domeniul moralei şi cu propensiunea expansionistă din dome- 
niul socio-politic. La nivelul relaţiei de putere dintre om şi mediu, 
lipsa de specializare a omului constituie un avantaj, deoarece ne- 
fiind dotat cu arme naturale utile în exerciţiul său de dominare a 
naturii, el inventează arme, dovedindu-se astfel superior animale- 
lor, superioritate extrem de importantă în condiţiile în care teoriile 
darwiniste sugerează că între om şi animal nu există o diferență 
principială, ci numai una graduală. Totuşi, în această diferență 
graduală intră conştiinţa morală, chiar dacă proveniența ei procla- 
mată este instinctul social, nu instanţa metafizică. 


17 Zola, Emile: Germinal. În româneşte de Oscar Lemnaru, Prefață 
de Theodosia loachimescu, Editura pentru Literatură Universală, Bucu- 

Marx şi Engels îl elogiază pe Darwin plecând de la premisa 
că acesta, pe de o parte, a eliminat din câmpul științelor naturale 
religia, metafizica şi etica, iar pe de altă parte, a deschis calea con- 
cepției evolutive asupra istoriei umane. Ei văd în învăţătura dar- 
winistă!1% despre lupta pentru existență o translare din societate în 
natura vie a tezei lui Hobbes — bellum omnium contra omnia —, a 
celei burghezo-economice despre concurenţă şi a poliantropiei mal- 
thusiene. Marxiştii îi critică pe darwiniştii sociali care apreciau că 
societatea este condamnată la o luptă perpetuă, din cauză că teza 
susținută de aceştia intră în contradicţie cu previziunea socialistă 
a societăţii fără conflicte. Nici anarhismul nu ignoră teoriile darwi- 
niste. Plecând de la ideea că viața socială şi etică a omului este o 
continuare a vieţii animale, prinţul Kropotkin evaluează că şi natu- 
ra are implicaţii etice şi că la baza tuturor concepţiilor morale există 
un instinct social. Moralitatea predată de natură este legea întraju- 
torării, aceasta reprezentând factorul dominant al evoluţiei. 

Istoriceşte vorbind, Darwin marchează punctul de inflexiune 
în istoria intelectuală occidentală. Darwin, evoluţioniştii postdar- 
winieni şi socialiştii sunt responsabili şi de un alt fenomen relevant 
pentru secolul lung: intelectualul universal derivat din juristul-no- 
tabil şi exprimat plenar în scriitorul-purtător de valori în care toţi 
se pot recunoaşte, care se opune guvernului şi/sau suveranului 
expunându-se astfel unor riscuri sau, în caz de putere suficientă, 
încărcându-se cu o putere de viaţă şi de moarte. Zola reprezintă un 
exemplu grăitor pentru această specie de intelectual militant. El 
îşi punctează discursul cu o serie de argumente evoluționiste, pe 
care le crede ştiinţifice, dar al căror ecou politic rămâne în cel mai 
bun caz echivoc. 

Ca şi Nietzsche, Darwin a reprezentat figura dominantă a 
epocii sale, personalitatea care a furnizat idei fertile transforma- 
te ulterior în crezuri anti-progresiste şi anti-liberale intolerante. 
La sfârşitul secolului lung, formule nietzscheene şi social-darwi- 
niste denaturate pătrund în cercurile sociale şi în instituţiile po- 
litice. Graţie inflexiunilor lor elitiste şi militante se adaptează 

necesităților doctrinare ale grupărilor antiliberale şi consolidează 
forțele conservatoare. 

Spencer şi darwiniştii cred în viitorul angelic al omului şi 
consideră că selecţia caracterelor pozitive va duce în timp la apa- 
riţia unui geniu ereditar, la un aristocrat natural şi la supraom. 
În perspectiva atingerii acestui stadiu, ei combină ereditatea cu 
realizările personale şi caracterul individual, ceea ce se va dovedi 
la fel de periculos pe cât era de flatant pentru clasele de mijloc 
ale secolului al XIX-lea. Dintr-o dată, acestea au confirmarea şti- 
ințifică a faptului că oamenii mari, nu aristocrații, sunt adevărații 
reprezentanți ai naţiunii. În această lumină, succesul înregistrat 
de teza economiei adaptative în rândul burgheziei nu surprinde 
absolut deloc. 

Replica nietzscheană la optimismul lui Spencer şi Darwin 
semnalează incertitudinea care planează asupra garanţiei supra- 
viețuirii celui superior într-o viață receptată ca luptă tumultuoasă 
pentru existență. Spectrul victoriei mediocrităţii deconstruieşte 
utopia progresului şi în cazul viziunii pesimiste a antropologului 
Georges Vacher de Lapouge. Natura oarbă, consideră acesta, nu 
face altceva decât să distrugă ceea ce în mod normal ar trebui să 
prezerve. Devierea sa antisemită precizează spaţiul de aplicabilita- 
te al ipotezei sale prin perspectiva unui război al raselor. 

Impotriva interpretărilor politizante ale teoriilor lui Darwin, 
împotriva social-darwinismului şi în favoarea invalidării alibiului 
pentru violenţă pe care acestea îl furnizează, scrie în 1893 Thomas 
Henry Huxley, însă, în ciuda tentativei sale de infirmare şi a ana- 
temei mai generale aruncate din toate direcţiile, realitatea istori- 
ei, chiar şi în secolul XX, dovedeşte supraviețuirea acestor teorii, 
adaptate în mod repetat nevoilor doctrinare ale agresorilor. 

Secolul al XIX-lea trăieşte având convingerea că agresivi- 
tatea este un instinct universal care afectează complex civilizația 
printr-un amalgam de destructivitate şi creativitate. Gândirea 
conceptuală i-a adus omului dominaţia asupra lumii extraspecifi- 
ce, dar i-a potenţat apetitul pentru cuceririle consecutive selecți- 
ei intraspecifice. Civilizaţia marilor oraşe şi aglomerările urbane 
nu fac altceva decât să favorizeze manifestările comportamentale 

agresive şi defularea instinctelor agresive în mişcări de masă de 
tipul revoluțiilor. Anonimitatea permite declanşarea unui com- 
portament agresiv, iar manipularea entuziasmului acestor mase 
le poate transforma în instrumente perfecte pentru o instanță de 
putere, dar şi într-o forță absolut incontrolabilă. 


II. Delincvenţa 


Intr-un secol conştient de efectul de bumerang al agresivită- 
ţii şi de necesitatea implementării unor strategii colective de con- 
tracarare a acesteia, iau naştere nu numai supape ritualizate sau 
raționalizate de eliberare a impulsurilor agresive, ci şi instituții 
filantropice şi de asistență socială. 

Intre aceşti poli, societatea acestui secol se confruntă cu fe- 
nomenul infracţional. Dezbaterile asupra lui urmăresc optimiza- 
rea secvenţei circular-utopice în care pedeapsa consecutivă violării 
ordinii are drept consecinţă restaurarea acestei ordini. Pedeapsa 
capitală, combaterea difuzării endemice a manifestărilor instinctu- 
lui de răzbunare şi problema organizării sistemului penitenciar şi 
judiciar sunt prevăzute în proiectele unor gânditori ca Helvâtius, 
Kant sau Bentham, precum şi în substanţa operelor unor scriitori 
precum Victor Hugo sau Lev Tolstoi. Unii dintre aceştia, iar Kant 
este ilustrativ în acest sens, înțeleg necesitatea pedepsirii trans- 
gresorilor nu ca o consecinţă a pericolului pe care ei îl reprezintă 
pentru societate, ci ca o gratificare a sentimentului de ură; crimi- 
nalii trebuie urâţi, iar pedeapsa exprimă tocmai acest imperativ, 
inclusiv pedeapsa capitală, abolită treptat în secolul al XIX-lea. 
Pentru alții însă, imaginea societăţii amenințate de către criminal 
rămâne centrală, corolarul ei fiind axioma statului care trebuie să 
exercite controlul asupra acelor indivizi care nu au control asupra 
lor înşişi. Şi să nu uităm că statul deţine monopolul asupra violen- 
ței, ceea ce include şi gestionarea transgresorilor, alături de arma- 
tă, de instituţia poliţienească, de cenzură şi de spionaj. Bentham, 
pe de altă parte, justifică pedeapsa pe considerentul că ea este de 
natură să sporească în societate cuantumul plăcerii faţă de cel al 

durerii'5, în principal prin descurajarea comiterii delictelor în vi- 
itor. Astfel, pedeapsa devine mijloc de îndreptare, de reabilitare 
a delincventului, de educare şi de apărare a standardelor morale 
ale societăţii, de denunţare a comportamentelor criminale, de sa- 
tisfacere a plângerilor şi a cererilor victimelor, dar şi de întărire a 
respectului față de sistemul juridic. 

Bentham îşi dezvoltă teoriile inspirat de lucrarea lui Cesare 
Beccaria, Despre infracțiuni şi pedepse (1764). Iluministul italian 
pleacă de la teoria contractualistă a originilor societăţii, dar o face 
conştient de himera renunţării gratuite la libertatea individuală în 
favoarea binelui public şi de orientarea spre putere a fiinţei uma- 
ne. El argumentează că individul cedează comunităţii politice doar 
atât din libertatea sa cât este suficient pentru a-i face pe ceilalți să 
o apere. Altfel spus, cedează libertatea funestă de a face rău altu- 
ia, suma libertăţilor sacrificate binelui fiecăruia fondând siguranţa 
unei naţiuni. Instanţa suverană, prin dreptul de a pedepsi, este 
implicit administratorul acestei securități, dar nu unul arbitrar, 
ci unul construit în spiritul aplicării legilor, deoarece frica de om 
este fatală şi generează infracţionalitate, în vreme ce frica de legi 
este salutară şi preventivă. Orice atentat la adresa securităţii intră 
sub incidenţa pedepselor legiferate, „motive sensibile”! pentru în- 
depărtarea virtualului uzurpator. Scopul pedepselor, conforme cu 
natura infracţiunii, este să împiedice vinovatul să aducă noi pre- 
judicii concetăţenilor săi şi să-i descurajeze pe ceilalți să comită 
infracţiuni. Beccaria gândeşte justiţia ca relație între acţiune şi 
starea diferită a societăţii, adaptabilă la necesităţile societăţii, şi 
apreciază că pedeapsa cu moartea ţine mai degrabă de o absurdă 
aplicare a legii talionului, decât de o măsură eficace în lupta pentru 
menţinerea securităţii corpului social, metoda carcerală fiind infi- 
nit mai eficientă. Cu alte cuvinte, idei utilitariste susceptibile de 
validare empirică în secolul al XIX-lea. 


15 Cesare Beccaria stabilise deja că plăcerea şi durerea reprezintă 
motoarele fiinţelor sensibile.: Beccaria, Cesare: Despre infracțiuni şi pedep- 
se. Traducere de Dora Scarlat, Ediţie îngrijită de Sergiu Bogdan, Studiu 
introductiv de Sergiu Bogdan, Editura Rosetti, Bucureşti, 2001, p. 49 

Una dintre cele mai dezbătute idei benthami- 
ene este Panopticonul, închisoarea ideală construită 
după un model solar, cu celule dispuse pe circumfe- 
rință şi cu un turn central de supraveghere. Pentru 
a face cât mai eficientă şi normalizatoare detenţia, 
celulele sunt grevate de transparenţă în raport cu 
turnul central, astfel încât fiecare trebuie să se simtă 
constant supravegheat de paznicii de aici. Profilat ca 
o entitate opacă, dar omniscientă, turnul funcţionea- 
ză ca instanţă coercitivă rațională şi ubicuă de la care 
emană radial binele. Efectul major al Panopticonului 
este acela de inducere în deţinut a unei stări conşti- 
ente şi permanente de vizibilitate, care garantează 
funcţionarea automată a puterii. Chiar dacă supra- 
vegherea este discontinuă în fapt, ea rămâne perma- 
nentă în consecințe. Avem de a face cu o maşină aptă 
să funcționeze şi în absenţa celui ce exercită puterea, 
deţinuţii fiind în primul rând captivii unei situaţii de 
putere ai cărei agenți sunt ei înşişi. Altfel spus, aservi- 
rea reală ia naştere dintr-o relaţie fictivă. Foucault”? 
observă că un asemenea mecanism de putere auto- 
matizează şi dezindividualizează puterea, deoarece 
dispare violenţa directă, singurul instrument fizic 
rămâne arhitectura, iar puterea se in-corporează în 
cel care îi suportă efectele. Perspectiva înspăimântă- 
toare se insinuează abia atunci când această maşină 
de exercitare a puterii se generalizează şi îşi găseşte 
aplicabilitatea în celelalte domenii ale existenței, de 
la spital la fabrică. 

Dar nu întotdeauna criminalul cade sub inci- 
dența anatemei, excepția notabilă fiind criminalul 
romantic. Epoca sa de glorie este umbrită spre mijlo- 
cul secolului de intrarea masivă în scenă a unor eroi 


15 Foucault, Michel: A supraveghea şi a pedepsi. 
Naşterea închisorii. Traducere din limba franceză şi note 
de Bogdan Ghiu, Prefaţă de Sorin Antohi, Editura Huma- 
nitas, Bucureşti, 1997, p. 286 

articulați pe parametri opuşi: provocării intrinseci puterii de se- 
ducţie a criminalului romantic i se opune convenţionalitatea şi mo- 
ralitatea unor eroi populari de extracţie burgheză la nivelul valori- 
lor arborate. Rodolphe al lui Eugène Sue reprezintă un asemenea 
erou care, prin portretul său, tinde să demitizeze figura marelui 
criminal romantic şi să denunțe puterea fascinatorie pe care aces- 
ta continuă să o exercite asupra publicului epocii, un public încă 
sensibil la cultul personalităţii şi al individului. Dar să nu uităm 
că acest nou tip de erou răspunde cerinţelor publicului, se configu- 
rează în dialogul cu acesta, fapt care indică mutația din atitudinea 
poporului faţă de criminal şi, prin extensie, față de categoriile si- 
tuate în zona gri a fenomenului infracţional. In Misterele Parisului 
de exemplu, Fleur de Marie este reabilitată iniţial prin actul de 
justiție personală al lui Rodolphe, dar, tocmai pentru a nu prejudi- 
cia statutul acestuia din urmă, ea este eliminată din scenă. Faptul 
că este salvată aproape miraculos prin intervenţia tatălui-salvator 
justițiar numai pentru a sfârşi în moarte îşi găseşte explicația în 
schema prejudecăţilor care nu admit transformarea unei foste pros- 
tituate în prinţesă, o asemenea acţiune maculând geometria pură 
şi aristocratică a puterii lui Rodolphe. Desolidarizarea înregistra- 
tă la acest palier intră la rîndul ei în armonie cu justiţia claselor 
mijlocii, altfel spus, cu justiţia burgheză care, după cum observă 
Foucault, tinde să pedepsească potenţialitatea imitativă a crimei şi 
să pună accent pe răscumpărarea-reeducare morală a individului 
şi mai ales pe securitatea internă a societăţii. 

Liniile metaforice asociază tot ceea ce este marginal cu rezi- 
dualul, cu murdăria şi contagiunea. De la femei până la evrei, toate 
entităţile supuse unui proces de excludere trec prin acest filtru de 
simbolizare, macularea intrând în logica proceselor regresive spre 
care au fost împinse categoriile marginale în baza unui principiu 
etnic, cum este cazul evreilor, sau a unuia social, vizați fiind în 
acest plan criminalii şi nebunii. 

O mutație esenţială în percepţia secolului lung asupra crimei 
face din aceasta o boală socială şi o înscrie în sfera patologicului. 
Pe această deschidere se produce avansul azilului, parte integran- 
tă a unei tradiţii în care umanitarismul este legat de practica de 
dominație, şi aceasta din cauză că, indiferent de mobilurile afişate, 
în acest tip de instituţii se exercită un control benign. Simptomatic 

este în acest sens ceea ce se întâmplă în sociologia de sfârşit de 
secol XIX, când un cercetător de talia lui Durkheim defineşte crima 
drept breşă în solidaritatea socială, fenomen perfect normal în di- 
namica societăţilor, şi pedeapsa drept forţă de reacție a societăţii. 
Gabriel Tarde continuă în aceeaşi linie, consideră crima fapt social 
condiționat de mediu şi recomandă o politică intervenţionistă inci- 
sivă, dar filantropică. 

Confortul oferit de gândul că ereditatea are o putere limita- 
tă asupra omului, mediul având prioritate în determinările com- 
portamentale şi în majoritatea deviaţiilor psihice, este tulburat de 
lucrarea din 1876 a lui Cesare Lombroso, Omul delincvent situat 
în raport cu antropologia, cu medicina legală şi cu disciplinele car- 
cerale. Teza lansată de omul de ştiinţă italian postulează recognos- 
cibilitatea criminalilor înnăscuţi în funcție de anumite trăsături 
atavice fizice — precum caracteristicile animalice regresive, asime- 
tria trăsăturilor, incapacitatea de a roşi, proeminenţa maxilaru- 
lui — şi confirmate de semne voluntar asimilate de genul tatuajelor. 
Discipol al lui Darwin, el vede în criminalii înrăiți nişte reziduuri 
ale unei evoluţii incomplete. Într-o lucrare din 1899, un Lombroso 
de orientare socialist-reformatoare, în descendența lui Beccaria, 
mai atenuează teza incluzând printre cauzele fenomenului crimi- 
nal aspectele sociale şi fizice, printre care se numără clima, geogra- 
fia, rasa, densitatea populaţiei, alcoolismul, educaţia, religia sau 
gradul de sărăcie. In ultimă instanţă, această revizuire urmăreşte 
inserția unei posibilităţi de reformă orientată spre reabilitarea de- 
lincvenţilor. 

Pe fundalul mutaţiei moderne, Foucault elaborează teza ne- 
cesităţii fenomenului infracţional în justificarea prezenței şi pro- 
liferării aparatelor represive, deoarece fără criminalitate sau fără 
teama de ea, populaţia nu ar accepta intervenţia reprezentanţilor 
puterii. „Vidocq marchează momentul în care delincvenţa, desprin- 
să din trunchiul celorlalte ilegalisme, este împuternicită de putere 
şi pusă să acţioneze în sens invers”!™. Astfel, criminalitatea devine 
una dintre rotițele puterii. Un fenomen corelativ este instrumen- 
talizarea delincvenţei de către instanţele de putere. Departe de a 


15 Ibid., p. 409 

fi o noutate, „utilizarea politică a delincvenţilor”!5* dobândeşte în secolul al 
XIX-lea dimensiuni noi, mai cu seamă între 1848 şi venirea la putere a lui 
Napoleon al III-lea. Infiltrarea unor agenţi în partidele politice şi în asociaţiile 
muncitoreşti, recrutarea oamenilor de încredere care să acționeze împotriva gre- 
viştilor şi a revoltaților sau organizarea unor subpoliţii devin practici curente şi 
extrem de eficiente. 

In secolul al XIX-lea, înlocuirea violenţei spectaculare cu o practică puniti- 
vă legitimă scoate puterea în afara vinovăției. Spre deosebire de vechiul supliciu 
la eşafod, spectacol de exaltare a puterii în fața poporului şi de inducere a fricii, 
instanțele moderne de putere devin tot mai conştiente de pericolul solidarizării 
poporului cu delincventul şi de reversibilitatea violenţei, astfel că execuțiile pu- 
blice încetează. Mecanismele de putere se orientează spre o justiție mai subtilă, 
dar şi spre o mai riguroasă supraveghere a corpului social. În această perioadă 
se generalizează detenţia ca formă esenţială de pedeapsă şi dispare arbitrariul, 
pedeapsa fiind proporţională cu delictul. 


III. Violenţa în perimetrul privat 


Violenţa structurează relaţiile de putere şi la nivel interpersonal şi infra- 
social. De exemplu, disputele legate de pedepsele corporale aplicate copiilor ofi- 
cializează parţial o realitate în care educaţia, oferită în cadrul familiei sau în cel 
al unei instituţii, apare acompaniată de violenţă punitiv-corectivă, exercitată 
în numele autorității tatălui, a profesorilor sau a elevilor mai mari. Totuşi, pe 
parcursul secolului al XIX-lea, atitudinea faţă de copii se schimbă odată cu ge- 
neralizarea modelului burghez potrivit căruia copilul este un adult în miniatură. 
La acest proces contribuie şi faptul că, obsesiv, copilul devine centru de afecţiune 
şi loc al concentrării ambițiilor familiei. 

Obscurată, violenţa familială scapă aproape întotdeauna cunoaşterii pu- 
blice, pentru că numai cazurile atroce sunt detectabile şi pentru că se pleacă 
de la premisa familiei ca spaţiu protector. Cu toate acestea, în spaţiul privat 
violenţa este mai puternică decât în oricare alt mediu. Aici se manifestă crimele 
pasionale, disensiunile domestice, infanticidul, paricidul sau efectele violente ale 
alcoolismului. Faptul că majoritatea asasinilor provin din cercul familial pare 
a fi înţeles mult mai bine de către scriitorii de romane polițiste decât de către 
teoreticienii fenomenului violenţei. Familia devine locul cel mai încărcat afec- 


154 Ibid., p. 405 


Voința de putere sub semnul ideii europene 


mp 


BEVOLU MONNAIES sy CRIMINELS POLITIQUES. — MATIOIDES er FOCS MORAUX 


Exemple de fizionomii de criminali potrivit lui Cesare 
Lombroso, aprox. 1880 


69 


tiv, dar şi cel mai violent, lucru explicabil dacă ne gândim că în 
cadrul familial comportamentele nu sunt atât de rigid codificate. 

Violenţa sexuală este integrată în strategiile puterii post- 
revoluţionare pe fondul necesităţii unei continuităţi a ţapului is- 
păşitor aristocratic. După Revoluţia Franceză, o serie de afaceri 
judiciare intens mediatizate au ca protagonişti libertini de origine 
nobilă, marchizul de Sade fiind de departe privilegiat. Ciudat în 
cazul său este faptul că şi Vechiul Regim face din el un element 
anatemizabil. Locul acordat violenţei sexuale în stigmatizarea pu- 
terii anterioare generează, însă, şi o schimbare în perceperea vio- 
lenţei sexuale, deoarece angrenarea opiniei publice în campania de 
înfierare a cruzimii marilor seniori, motivată politic şi ideologic ne- 
gativ, suscită în subsidiar dezaprobarea acestui tip de violenţă şi, 
consecutiv, amendarea ei legală. Prin urmare, dreptul revoluţionar 
deplasează interesul asupra victimei şi a posibilei sale autonomii, 
dar nu asigură şi punerea în practică a pedepsirii agresiunii. Abia 
în a doua jumătate a secolului violențele sexuale încep să fie ierar- 
hizate şi incriminate. La Belle Epoque aduce cu sine psihopatologia 
şi constatarea aservirii ființei la latura sa monstruoasă interioară, 
iar Krafft-Ebing subliniază pentru prima dată raporturile posibile 
dintre perversiunile sexuale şi delictele sexuale. 


IV. „Cultivarea urii” 

În cazul indivizilor, cultivarea urii!% reprezintă un fenomen 
asociat plăcerii de exercitare a puterii lor agresive. Raţiunile culti- 
vării urii se modifică atunci când este vorba despre civilizaţii, care 
o cultivă pentru a o controla. O ciocnire între cele două semnifica- 
ţii şi o cale de reglare a agresivităţii în secolul al XIX-lea are loc 
însă în cazul unei instituţii extravagante precum Mensur!%, due- 
lul studenţesc german, exerciţiu agresiv controlat de reguli stricte, 
canonicizat şi prescriptiv la nivelul unei maturităţi personale şi/ 
sau politice. Fiind în principal dueluri ale studenţilor burghezi, pe 
lângă aspectul egalizării, fraternizării şi loializării în interiorul 
asociaţiei de duelişti, ele imprimă participanţilor un paradoxal aer 


155 Gay, Peter: op. cit., p. 9 
156 Ibid., pp. 9-33 

nobiliar, o identitate aristocratică dobândită. Miza finală a acestor 
dueluri este status-ul cavaleresc!” obținut şi confirmat prin lupta 
pentru onoare, status cu bătaie lungă, deoarece această institu- 
ție reprezintă şi un câmp de recrutare pentru ofițerii şi birocraţii 
imperiului wilhelminian. Se cunosc numele unor personalităţi im- 
plicate în studenție în asemenea dueluri. Heine'5, Lassale, Marx 
sau Weber sunt câţiva dintre ei, dar, de departe exemplul cel mai 
elocvent este Bismarck, căruia Mensur îi asigură un perimetru de 
manifestare a apetenţei pentru agresiune şi a abilității de a învin- 
ge, cele douăzeci şi cinci de dueluri câştigate în tinereţe constituind 
o mărturie mai mult decât suficientă. Prestigiul urmărit prin duel 
este realizat printr-o logică ludică, proprie duelului ca întrecere 
motivată de orgoliu şi de dorinţa de supremație. Valoare socială 
supraordonată, prestigiul conţine puterea şi dreptul, țeluri nu mai 
puțin gratificatoare pentru cel care se duelează. 

La palierul organizaţional, instituția germană a fraterni- 
tăţilor de duelişti cunoaşte două realizări contrastive. Corpurile 
sunt relativ nepolitizate, selectiv-conservatoare ca şi componen- 
ță şi cu o conduită mai degrabă dispersivă şi oarecum boemă. 
Burschenschaften-urile, structuri apărute după înfrângerea lui 
Napoleon, ceea ce deja le imprimă o orientare naționalistă ce se 
adânceşte de-a lungul secolului, închise evreilor (excepţii fiind 
Heinrich Heine şi Theodor Herzl), sunt agresive şi masiv politi- 
zate, angajate nu numai discursiv în propaganda pentru un stat 
național şi pentru exacerbările naționalismului german, ci şi activ. 
Astfel că, orgia de discursuri naţionaliste din cadrul festivalului de 
la Wartburg din 1817 este dublată doi ani mai târziu de atentatul 
lui Karl Ludwig Sand asupra lui August Friedrich von Kotzebue 
pe care îl consideră trădător de ţară. Sand aparţine unei asemenea 


157 Duelul rămâne o practică mai mult sau mai puţin legală în toa- 
te statele europene, însă fără a avea amploarea aproape instituţională pe 
care o are în statele germane. De exemplu, dueluri de notorietate se în- 
registrează şi în Rusia, Lermontov sau Puşkin (care se duelează pentru 
onoarea soţiei sale) găsindu-şi sfârşitul în dueluri. 

15 Heinrich Heine este exmatriculat în 1821 de la Universitatea din 
Göttingen din cauza unui duel, consemnat în Călătoria în Harz. In: Heine, 
Heinrich: Opere alese. Vol. I. In româneşte de Al. Philippide, Lazăr Iliescu 
şi Eman. Cerbu, Editura Univers, Bucureşti, 1980, p. 10 

fraternităţi studenţeşti, Unbedingten, care se grăbeşte să facă din 
el un martir al cauzei naţionale. Deloc întâmplător, nuanțele de ne- 
condiționare şi de absolut prinse în numele asociaţiei din care face 
parte Sand, şi care îi justifică actul, găsesc o ancorare ideologică 
în demagogia lui Friedrich Ludwig Jahn. Sub imboldul sloganu- 
lui fraternității studenţeşti de la Jena, „Libertate, Onoare, Patrie”, 
Jahn pune la cale un plan de purificare a vieţii studenţeşti şi de 
realizare a unităţii naţionale. 

Mensur şi fraternităţile studenţeşti germane supraviețuiesc 
subteran şi ilicit decretelor represive de la Karlsbad (1819) care 
stipulau dizolvarea lor. Ele înregistrează un apogeu sub Friedrich 
Wilhelm al IV-lea (vine la conducerea Prusiei în 1840) şi în timpul 
fondării Reich-ului (1871), când se radicalizează pe linie antisemi- 
tă şi generează crearea de fraternităţi studenţeşti iudaice, afiliate 
şi ele la cultura duelului, însă pe un vector reactiv. 

Burschenschaften şi Corpurile oferă în logica de fraternitate 
care le structurează ocazii de regresiune colectivă, o supapă de eva- 
cuare şi de relaxare a anxietăților studenţilor, în vreme ce Mensur 
reprezintă o modalitate de socializare, de obţinere a recunoaşterii 
şi a statutului, o probă iniţiatică ritualizată de stabilire a virilităţii, 
a puterii de (auto)control şi de confirmare a autonomiei relative în 
raport cu tatăl. Pe această linie, duelul se leagă de cultul virilităţii, 
adaptare democratică de secol burghez a vechiului ideal cavaleresc 
al probelor, semn că Revoluţia Franceză nu a făcut tabula rasa din 
valorile aristocratice. Însă duelul mai dovedeşte ceva, şi anume că 
mitul forţei este absolut irezistibil. 

Armă eficientă de excludere, constructul celuilalt reiterează 
o arhaică licenţă pentru ostilitate. Miza sa ultimă nu este atât jus- 
tificarea agresiunii împotriva celuilalt, cât obţinerea şi consolida- 
rea unei unităţi armonioase interne, care, confruntată cu un celă- 
lalt-inamic, strânge rândurile pentru a se apăra. Amicii şi inamicii 
îşi schimbă chipul în funcţie de epocă şi intră în schema pe care 
cultura o impune ca validă în vederea achiziţiei unui anumit tip de 
putere, astfel că inamicul nu este entitatea real-ameninţătoare, ci 
elementul din schemă. Acţiunile comunităţii sunt cât se poate de 
clar orientate spre un război armat sau de denigrare în scenariul în 
care acest agent virtual ameninţător, individual sau colectiv, vine 
din afară. Când celălalt are însă o provenienţă intracomunitară, el 

devine automat trădătorul, subiectul de expulzat. Pericolul profilat 
de frecvenţa acestui ultim scenariu este obținerea unui efect invers 
coeziunii vizate inițial şi regresarea într-o stare de suspiciune şi de 
teroare generalizate, adică exact ceea ce s-a întâmplat în Revoluţia 
Franceză. Conştient de iminenţa violenţei în revoluţie, Merejkovski 
observă că „pentru state, în orice revoluție, nu este periculoasă vio- 
lenta, ci această întrebare a posibilităţii, a sfințeniei violenței, deci 
a existenţei statale”. 

Unul dintre termenii vitali în ecuaţia puterii de condiţio- 
nare într-un context beligerant este existenţa unui inamic iden- 
tificabil. In acest sens, secolul al XIX-lea nu descoperă nimic nou 
atunci când îşi lansează campaniile de denigrare a alterităţii şi 
când gestionează sporul de coalizare internă împotriva acestei al- 
terităţi. Războaiele între naţiuni, de genul celui franco-prusac sau 
al confruntărilor englezilor cu irlandezii şi cu indigenii colonizați, 
şi anatenizările fundamentate rasist, precum afacerea Dreyfus!%, 
alimentează narcisismul colectiv şi actele agresive consecutive lui 
adaptând dihotomia eu - celălalt şi perfecţionând difuzarea stere- 
otipurilor prin intermediul unui aparat mediatic şi propagandistic 
din ce în ce mai abil exploatat. O explicație a acestor manifestări 
oferă la mijlocul anilor 1890 Freud. El vede în fenomenul proiecției 
o strategie psihologică prin care oamenii, pentru a-şi face suporta- 
bile propriile eşecuri, îşi creează inamici exteriori cărora le atribuie 
gândurile şi dorinţele lor inacceptabile. În ultimă instanţă, ceea ce 
se expulzează este o interioritate negativă alocată unui convenabil 
celălalt. 

Dar — apreciază Freud în Angoasă în civilizaţie — în procesul 
civilizării, fiinţa umană interiorizează şi autoritatea, fie că ea se nu- 
meşte conştiinţă sau sentiment de culpabilitate. Severitatea supra- 
eului prelungeşte severitatea autorităţii exterioare, iar amândouă 


15 Merejkovski, Dmitri: Rusia bolnavă. Traducere, cuvânt înainte şi 
note de Emil Iordache, FIDES, Iaşi, 1996, p. 34 

1% Gay, Peter: op. cit., p. 70: Peter Gay semnalizează existenţa di- 
agnosticului de proiecţie dat afacerii Dreyfus într-o scrisoare a lui Anton 
Cehov adresată lui Alexei Suvorov: „Dreyfus este un ofițer, aşa că ofițerii 
devin ofensivi. Dreyfus este un evreu, aşa că evreii devin defensivi.” 

urmăresc să controleze efectele luptei dintre Eros şi Thanatos'!, 
dintre principiul vieţii şi instinctul de distrugere, instinctul mor- 
ţii. Cumulând aceste imperative cu formarea societăţii civilizate, 
Freud constată că „omul civilizat a schimbat o parte din posibilita- 


tea sa de fericire pe o parte de securitate !®. 


V. Sinuciderea 


„Puterea, oricare ar fi natura ei, încearcă să împiedice şi să 
disimuleze suicidul. Supusul trebuie să-şi consacre propria via- 
tà regelui; cetățeanul trebuie să şi-o păstreze pentru patrie. [...] 
Contractul social cere fiecăruia să participe la menţinerea statu- 
lui, care, în schimb, veghează la bunăstarea tuturor”S5. Aşa explică 
Georges Minois interesul puterii în controlarea sinuciderii, suspi- 
ciunea guvernelor față de ea şi tentativele de a o preveni, inclusiv 
prin ocultarea cazurilor susceptibile de a deveni modele. Faptul că 
protestul devine implicit acestei violențe autoinduse alertează pu- 
terea atunci când se simte vizată de această negare. Condamnaţii 
la moarte sau prizonierii sinucigaşi privează autoritățile de posibi- 
litatea de a-şi impune puterea de viaţă şi de moarte şi o sfidează 
prin aceasta, ceea ce explică mai ales mefiența regimurilor noi față 
de acest fenomen de violenţă. In Revoluţia Franceză, de pildă, si- 
nuciderile politice ale girondinilor sunt performate într-un spirit 
elitist şi contestatar. 


161 Pulsiunea de viaţă şi pulsiunea de moarte converg de la început 
într-un sentiment primitiv de omnipotenţă, aceasta din urmă nefiind alt- 
ceva decât un transfer al forţei pulsiunii instinctuale la pulsiunile şi dorin- 
tele Eului. Consecința este că, mai devreme sau mai târziu, omnipotenţa 
actualizează mecanismul profund al violenţei, adică pulsiunea de moarte. 

162 Freud, Sigmund: Angoasă în civilizaţie. In: Freud, Sigmund: Ope- 
rel. Totem şi tabu, Moise şi monoteismul. Angoasă în civilizaţie. Viitorul 
unei iluzii. Traducere, cuvânt introductiv şi note de Dr. Leonard Gavriliu, 
Editura Ştiinţifică, Bucureşti, 1991, pp. 336-337 

16 Minois, Georges: Istoria sinuciderii. Societatea occidentală în fața 
morții voluntare. Traducere din franceză de Mircea Ionescu, Editura Hu- 
manitas, Bucureşti, 2002, p. 318 

Sinuciderea trece în secolul al XIX-lea de la statutul de pă- 
cat la reclasificarea ca alienare mentală (un exemplu fiind studiul 
din 1838 al lui Etienne Esquirol asupra monomaniei) şi ca proble- 
mă socială. În ciuda acestei mutații, sinuciderea rămâne o pată 
pentru familile şi colectivităţile care o resimt ca fiind propriul lor 
eşec. Prin Despre sinucidere (1897), Durkheim o aduce în sfera so- 
ciologiei!$, o defineşte ca dizarmonie rezultată la intersecţia regu- 
larizării sociale cu nevoile membrilor societăţii şi o subordonează 
efectului coroziv pe care individualismul modern îl are asupra coe- 
ziunii sociale. Anomia se instaurează pe fondul distrugerii tuturor 
legăturilor sociale tradiţionale, al suprimării oricărei vieţi sociale 
autentice şi al insinuării statului în toate ramificaţiile existenţei. 
Dezintegrarea grupurilor eliberează individul, situaţie ce poate fi 
trăită în plan subiectiv pozitiv, ca un plus de autonomie şi de liber- 
tate, sau catastrofal, ca o pierdere a sensului existenței, ce impune 
la limită autosuprimarea. 

Altfel spus, sinuciderea variază invers proporţional cu gra- 
dul de integrare a structurilor sociale din care individul face parte. 
Dependenţa accentuată a individului de aceste structuri, pe de o 
parte, îl împiedică practic să dispună de el însuşi după bunul plac, 
iar pe de altă parte, furnizează o matcă de siguranţă şi de ecou 
propriei existenţe. Cu alte cuvinte, libertatea se dovedeşte uneori 
o sursă de dezechilibru şi de potenţială autodestrucţie, aserţiune 
ce justifică faptul că omul se află într-o perpetuă căutare de legă- 
turi, de dependențe, de puteri supraordonate. Fenomenul în sine 
este exact ceea ce Fromm desemnează prin frica de libertate. Şi 
individualizarea insuficientă poate duce la sinucidere, mai ales în 
absenţa plasei protectoare oferite de comunitate. Dar să nu uităm 
premisa generală a investigaţiei durkheimiene, şi anume că dez- 
voltarea masivă a sociologiei la sfârşitul secolului lung, perioada în 
care Durkheim, Weber, Pareto, Croce, Mosca sau Webb scriu, este 


164 Durkheim, Emile: Despre sinucidere. În româneşte de Mihaela 
Calcan, Prefaţă de Mihai Dinu Gheorghiu, Editura Institutul European, 
Iaşi, 1993, p. 106. Durkheim apreciază că fiecare grup social are o tendință 
specifică spre sinucidere pe care nu o poate explica nici constituţia organi- 
co-psihică a indivizilor, nici natura mediului fizic. În consecință, această 
tendință depinde de cauze sociale şi constituie un fenomen colectiv. 

stimulată de sentimentul de criză originat în neliniştile societăţii 
burgheze. 

Într-adevăr, la sfârşitul secolului al XIX-lea, pe fondul creşte- 
rii insecurităţii psihologice a individului confruntat cu perspectiva 
vieţii ca alegere şi cu sindromul de adaptare creat de industriali- 
zare se înregistrează o escaladă a suicidului în Europa. Eclipsarea 
ponderii religiei şi a familiei ca spaţii protectoare contribuie la 
agravarea fenomenului. Tendinţa autopunitivă este mult mai pu- 
ternică în societăţile mai rigid codificate şi în straturile sociale mai 
cultivate. Imitaţia reprezintă şi ea un factor important în geneza 
faptelor sociale, deci şi a sinuciderii, dar numai la nivelul cazurilor 
particulare. Pentru mulţi teoreticieni!® există o corelație inversă 
între suicid şi crimă, asociată prioritar cu analfabetismul şi sără- 
cia, însă realitatea statistică infirmă această teză, suicidul fiind 
frecvent şi în rândul categoriilor defavorizate. 


VI. Terorismul 


In state dezarticulate politic, înapoiate economic şi excesiv 
autocratice proliferează un aspect extrem al violenţei: terorismul. 
Termenul terorism! apare pentru prima dată în 1793, într-un 
Supliment al Dicţionarului Academiei Franceze, şi se referă la re- 
gimul de teroare din Franţa. Prin analogie, toate recursurile sis- 
tematice la violență pentru impunerea voinţei sunt asimilate te- 
rorismului, astfel că revoltele ţăranilor, grevele muncitoreşti sau 
brigandajul apar deseori acompaniate de terorism. Ambiguitatea 
fenomenului provine din opoziţia sensului acordat lui de către ac- 
torii angajaţi în acte teroriste. Acestea pot fi interzise şi ilegitime 
pentru instanțele agresate, dar simultan eliberatoare şi legitime 
pentru iniţiatorii şi beneficiarii lor. In lumina acestei dihotomii, te- 
rorismul se doreşte un substitut al violenţei fondatoare. Ideologic, 
el recuperează ideea aristotelică a tiranicidului ca drept de rezis- 
tenţă față de o violență dotată cu o legalitate superioară. Alberto 
Moravia observă cu destul de mult cinism că „teroriștii încep acolo 


1% Chesnais, Jean-Claude: Histoire de la violence en Occident de 
1800 à nos jours. Editions Robert Laffont, Paris, 1981, p. 172 
166 Tbid., p. 300 

unde ceilalți politicieni încheie, adică în moarte, deoarece ei simt 
nevoia sacralizării propriilor lor idei”. Manifestare violentă cât 
se poate de ritualizată, de obicei urbană, terorismul foloseşte vio- 
lenţa în vederea distrugerii statului, a ordinii, ceea ce transformă 
funcţia sacrificiului implicit dintr-una tradiţională, de domesticire 
a violenţei, într-una de eliberare a violenţei. 

O notorietate europeană aparte capătă în acest sens narod- 
nicii ruşi. În 1881, aripa teroristă a acestui partid rural de stânga, 
Voința poporului, organizează asasinarea lui Alexandru al II-lea, 
printre cei executați pentru rolul jucat în actul terorist numărân- 
du-se şi fratele lui Lenin, liderul grupului marxist bolşevic tot mai 
prezent pe scena politică. Lenin însuşi reduce scopul politicului la 
distrugerea adversarului, ubicuu în perspectiva obsesiei complotis- 
te de care suferă, şi gândeşte revoluţia în termeni de putere abso- 
lută, ceea ce explică în ultimă instanţă licenţa dată terorismului. 
Dacă avem în vedere circularitatea mizei în raportul dintre revo- 
luţie şi ordinea de stat, valorizarea revoluţiei ca putere absolută se 
justifică. 


VII. Războiul 


Nevoia omului de a controla mediul prin intermediul unor 
mijloace tehnologice, politice, estetice şi sociale afectează în pro- 
funzime impulsuri agresive mai dificil de detectat atunci când nu 
degenerează în violenţă fizică şi/sau verbală. Formele ei sublimate, 
fie că este vorba despre manifestări competiţionale, cruciade pentru 
obţinerea unor drepturi, efortul de cucerire a naturii şi de decrip- 
tare a misterelor omului, fie că este vorba despre cursa „pacifică” 
pentru profit sau putere, demonstrează că este posibilă cucerirea 
lumii, în toată varietatea aspectelor ei, fără a o brutaliza. Sau cel 
puțin aşa credeau cei din secolul al XIX-lea. Dar să nu uităm faptul 
că ei apar în istorie în urma mesajului iluminist raționalist şi că 
trăiesc o oarecare stare de beatitudine conferită de propria lor crea- 
ție religioasă — progresul. Omul societăţii moderne, industrializate 
şi concurenţiale, se lasă prins într-o reţea de selecţie intraspecifică 


167 Apud: Balandier, Georges: Scena puterii. Traducere de Sanda Făr- 
caş, Prefaţă de prof. dr. loan Drăgan, Editura Aion, Oradea, 2000, p. 109 

şi, simultan, face tot ceea ce stă în puterea sa pentru a ajunge stă- 
pân asupra tuturor puterilor mai mult sau mai puţin duşmănoase 
din afara speciei sale. Problemele apar în cazul primului tip de se- 
lecţie, pentru că în interiorul speciei umane istoria demonstrează 
că se poate ajunge la un comportament agresiv exagerat şi nociv, 
exprimat amplitudinal în război. 

Instinctul agonal face parte din firea umană, dar năzuinţa 
omului de a fi primul, de a-şi satisface înclinația către putere ma- 
terială sau prestigiu, poate lua forme extreme, una dintre ele fiind 
războiul. Carl von Clausewitz observă că războiul, ca şi comerțul 
sau politica, ţine de domeniul vieţii sociale, toate acestea fiind mar- 
cate de conflictul unor interese majore, dar şi că el se dezvoltă prac- 
tic în politică. În acest sens, el notează că „subordonarea punctului 
de vedere politic celui militar ar fi absurdă, căci politica a generat 
războiul; ea este inteligenţa, iar războiul numai instrumentul şi nu 
invers”! Datorită războiului, violenţa ia o dimensiune cu totul 
aparte. Fenomen total, războiul modern grupează masiv mulțimi- 
le şi le potenţează forța, distruge cercul individual de libertate şi 
întrerupe orice altceva în afara sa, acţionează ca un vampir ener- 
getic în raport cu societatea, dar, cu toate acestea, nu de puţine ori, 
această societate îi divinizează agenții. 

Războiul modern de după 1870 se dovedeşte un factor extrem 
de puternic în fortificarea conştiinţei naţionale, în crearea noilor 
mituri ale statului-naţiune şi în resuscitarea eroizării figurilor pa- 
terne participante la beligeranţă. Toată această încărcătură sim- 
bolico-mitică demonstrează forţa de reacţie a omului la sacru şi la 
obiectele sale de devoțiune, fie că vorbim despre patrie, clasă, stră- 
moşi sau religie, mai cu seamă atunci când i se sugerează că acestea 
sunt atacate de către o putere externă. Funcţionalitatea războiului 
ține de capacitatea sa de a obţine ataşamentul cetăţenilor-neofiţi, 
dar numai cu condiţia să fie victorios, total agresiv şi compromiță- 
tor pentru întreaga populație, transformată astfel în complice al 
celor care l-au declanşat. În plus, beligeranţa îi transformă chiar 


168 Clausewitz, Carl von: Despre război. Studiu introductiv, note şi 
verificarea ştiinţifică a textului de general-maior dr. Corneliu Soare, Edi- 
tura Militară, Bucureşti, 1982, p. 613 

şi pe liderii cei mai contestaţi în timp de pace în instanţe în jurul 
cărora întreaga populaţie se solidarizează. 

Tot acest proces atinge cote foarte înalte în cazul unui război 
național. Exaltarea mândriei naţionale şi resentimentele împotri- 
va duşmanului generează o camaraderie patriotică extraordinară, 
permeată de un acut sentiment al apartenenţei civice comune, po- 
tenţat de îndoctrinarea patriotică. Efervescenţa colectivă, sociali- 
zarea intensă, disciplina proprie, absorbţia tuturor resurselor şi 
excesul plasează războiul într-o relație de asemănare absolută! 
cu sărbătoarea. Perceput de multe ori drept forță de regenerare, 
războiul scurtcircuitează ordinea şi promite o consacrare superioa- 
ră, ceea ce explică parţial exaltarea sa aproape mistică şi ocultarea 
aspectului său destructiv. 

In starea de beligeranță colectivă, moartea îşi pierde caracte- 
rul de excepţie şi devine un fapt banal. După Revoluţia Franceză, 
războiul pus la dispoziţia naţiunii şi bazat pe recrutarea obliga- 
torie face din soldat o armă relativ ieftină, uşor de înlocuit şi de 
angajat în luptă. Pe de altă parte, el descătuşează violența fără 
limite, alimentată de principii naţionaliste sau ideologice pe care le 
perpetuează şi le exacerbează la rîndul său. Paradoxal, evenimente 
abominabile, de neconceput în condiţii de pace, sunt supuse unui 
proces de eroizare, de gratificare a executanţilor lor cu titluri de 
glorie şi cu prestigiu. Fireşte, ecuaţia funcţionează numai în ca- 
zul propriei tabere, actele inamicului fiind în continuare supuse 
anatemei, totul demonstrând că eticheta contează. Aici intervin nu 
numai sentimentele simpatetice intracomunitar, ci şi mecanismele 
propagandistice şi performările agenţilor sociali, ceea ce revelează 
un război secund, de natură simbolică, extrem de eficient în susți- 
nerea şi în deturnarea sensului real. 


169 Caillois, Roger: Omul şi sacrul. Ediţie adăugită cu trei anexe des- 
pre sex, joc şi război, în relaţiile lor cu sacrul. Traducere din limba franceză 
de Dan Petrescu, Editura Nemira, Bucureşti, 1997, pp. 185-186 

Puterea ocultă şi conspirațiile 


Supralicitată beligerant în discursul puterii, conspirația per- 
cutează la nivelul unei contraputeri malefice şi poate fi interpretată 
ca agresivitate ilicită. Aceasta nu vine în mod necesar de la excluşii 
din jocul puterii oficiale, ci poate la fel de bine să fie orchestrată de 
aceasta. Complotul urmăreşte să stabilească o relaţie de comuniu- 
ne cu poporul, alianță extrem de utilă pentru orice (contra)putere. 
Foarte activ în perioadele de criză, el invadează nu numai spaţiul 
real, ci şi spaţiul imaginar, unde proliferează câteodată alarmant. 

Secolul al XIX-lea este presărat de comploturi şi contra-com- 
ploturi, acestea din urmă de obicei mai reale şi cât se poate de prio- 
ritare în raport cu unele comploturi imaginare, defensive şi secun- 
dare. Liniile principale sunt marcate de complotul masonic, urmat 
de cel iezuit şi de cel evreiesc, însă o serie întreagă de variații, 
cu sau fără susținere faptică, colorează pe mai departe imaginarul 
conspiraționist al secolului al XIX-lea. In perimetrul acestei peri- 
oade, strategia manipulării devine multidimensională, aparatul 
politic şi administrativ nemaifiind unica miză, conjuraţiile extin- 
zându-şi coroziv tentaculele spre toate domeniile vieţii colective 
(organizarea familiei, sistemul educativ, presă, economie). 

Conspirația Egalilor şi Babeuf duc principiul egalității la ex- 
trem prin apelul la o ultimă revoluţie, racordată la cerințele ma- 
selor populare. Întâlnirea lui Babeuf cu Buonarroti în închisoarea 

din Plessis se soldează cu un plan global de reforme. Printre altele, 
acesta prevede împărţirea țării în regiuni care să cuprindă toate de- 
partamentele vecine şi cu aceeaşi vocaţie economică, pentru a per- 
mite exploatarea conformă unui program precis, fixat la nivelul fie- 
cărui departament de o administraţie specializată. Obligativitatea 
muncii, limitarea activităţilor posibile la opt, educarea comună 
a copiilor în scopul transformării lor în cetăţeni utili, eliminarea 
comerţului intern şi a banilor şi articularea sistemului politic de 
la adunările departamentale până la Corpul păstrătorilor voinţei 
naționale, trecând prin Adunarea centrală a legislatorilor, comple- 
tează proiectul. Receptat ca inspiraţie primară pentru teoriile co- 
muniste, Manifestul egalilor pivotează pe chestiunea inegalităţii în 
distribuţia bunurilor ca sursă a răului în societate. 

Babeuf urmăreşte realitatea cotidiană cu interesul propriu 
unui jurnalist angrenat într-o cauză, ceea ce înseamnă automat 
şi o interpretare aservită a faptelor. Articolele sale îi aduc o în- 
carcerare, dar închisoarea se dovedeşte a fi un perimetru propice 
meditaţiei asupra necesităţii de a organiza mişcarea populară şi 
de a reforma societatea. Cetatea sa ideală este structurată de un 
comunism al repartiţiei, bazat pe dispariţia proprietăţii private ca 
sursă a inegalităților, şi de un sistem democratic direct, cu o li- 
mitare drastică a puterilor statului. Insă, pentru a se ajunge la 
acest stadiu, este necesară o etapă de tranziţie, dictatura provi- 
zorie!'0, şi, în caz de nevoie, tabula rasa, instaurarea haosului din 
care să apară o lume nouă şi regenerată, semn al afinităţii sale cu 
anarhismul. Babeuf şi cei raliaţi doctrinei sale creează Partidul 
Egalilor şi încearcă să pună în practică ceea ce părea un proiect 
utopic. Mişcarea lor conspirativă se infiltrează inclusiv în armată, 
însă planul secret al revoltei este deconspirat atunci când căpitanul 
Grisel se prezintă în faţa lui Carnot. 

Orchestrată de Babeuf, Conspirația Egalilor ameninţă fragi- 
la ordine revoluţionară, anunţă formele de conspirație ale secolului 
următor şi constituie prima anticipare a unui sistem colectivist, co- 
munist şi distributiv, ceea ce face din ea succesoarea iacobinismu- 
lui. De altfel, neo-iacobinii aderă la conspirație. Infiltrarea poliţiei 


1% Dintr-o dată, planul lui Marx capătă un background şi încetează 
să mai pară atât de cumplit şi de inedit. 

Directoratului în cercul conspirativ duce la arestarea şi judecarea 
lui Babeuf şi a lui Darth, cu toate că ei neagă existența vreunei 
conspirații. Condamnaţi la moarte, ei se sinucid cu pumnalele, rei- 
terând moartea eroică antică a lui Gracchus”. 

Proudhon apreciază că Babeuf „vroia ca orice superioritate să 
fie suprimată sever şi chiar urmărită ca un pericol social. Pentru 
a construi comunitatea pe care o dorea, aducea pe toți la talia ce- 
lui mai scund”!2. Sentința este confirmată de Manifestul plebei- 
lor, unde Babeuf califică superioritatea de talent şi de îndemânare 
drept himeră instrumentalizată în strategiile „conspiratorilor îm- 
potriva egalității". Calificarea conspirativă a oponenților oficiali, 
dar şi a celor difuzi, pare cumva firească în discursul unui specia- 
list al conspiraţiilor, condiționat să le vadă peste tot. Psihoza anti- 
meritocratică reprezintă un simptom pentru fanatismul egalității 
de după 1789, chiar dacă este vorba despre egalitatea negativă, 
pentru cei mai mulţi socialişti ai perioadei, mai mult sau mai puțin 
utopici, o guvernare bună fiind una care aduce egalitatea de fapt, 
inclusiv o egalitate a cunoştinţelor, talentului şi inteligenţei. 

Auguste Blanqui pleacă de la premisa că Revoluţia Franceză, 
insuficient realizată, trebuie desăvârşită cu, ajutorul metodelor 
conspirative şi insurecționale ale lui Babeuf. In timpul Celor Trei 
Zile Glorioase (iulie 1830) ia naştere societatea Prietenii poporu- 
lui, creaţie a lui Blanqui. În octombrie 1830, aceasta încearcă un 
complot, dar eşuează. Nici publicaţia ei nu are un destin mai feri- 
cit, diatribele antiburgheze, republicane şi proletare aducându-i o 
nouă încarcerare omului care şi-a petrecut practic o jumătate din 
viaţă în închisoare. Dar acest eveniment nu înseamnă că saga sa 
conspiraţionistă a luat sfârşit aici. În 1832, republicanii, cu susți- 
nerea tacită a unui Blanqui închis, se reorganizează după modelul 


1711 Numele conspirativ al lui Babeuf, inspirat de stoicul roman Caius 
Gracchus. De altfel, istoria îl reţine mai degrabă sub numele de Gracchus 
Babeuf decât sub numele de François-Noël Babeuf. 

172 În: Mari gânditori şi filosofi francezi ai veacului al XIX-lea. Vol. 
II. Antologie, prefaţă, tabel cronologic şi note de Alin Teodorescu, Traduce- 
rea textelor de Adriana şi Călin Anastasiu, Editura Meridiane, Bucureşti, 
1989, p. 166 

113 In: Mari gânditori şi filosofi francezi ai veacului al XIX-lea. Vol I. 
ed. cit., p.27 

Francois-Nosl Gracchus Babeuf (1760-1797), gravură, autor necunoscut 

conspirațiilor din timpul Restauraţiei. Astfel, un comitet format din unspre- 
zece directori coordonează doisprezece comisari de arondisment şi patruzeci 
şi opt de comisari de cartier, fiecare însărcinat cu formarea unei secţiuni de 
maximum douăzeci de membri, secţiune şi ea stratificată pe două paliere de- 
cizionale. Prin această structură se urmăreşte de fapt crearea unei organizări 
conspirative infailibile, securizate în raport cu posibila cădere a oricărui seg- 
ment. 

Numele noii structuri este Societatea drepturilor omului, iar programul 
ei urmează fidel programul Conspiraţției Egalilor. Arestarea unei secţiuni în 
anul următor determină trecerea în ilegalitate a societăţii, dar nu şi disolu- 
ţia ei, la Paris continuând să activeze o sută şaizeci şi trei de secțiuni, iar 
în provincie o altă rețea destul de consistentă. Cu toate acestea, insurecția 
prevăzută pentru 13 aprilie 1834 se soldează cu un nou eşec, fără ca asta să-i 
oprească pe Auguste Blanqui şi pe Armand Barbes. Ei pun bazele unei noi so- 
cietăți secrete, Societatea Familiilor. Revoluționară, socialistă, bazată pe dis- 
ciplină şi pe sacrificiu de sine, aceasta numără o mie de membri, plasați într-o 
structură piramidală secretizată. Deja previzibil!", urmează o nouă arestare 
a liderilor ei, dar şi fondarea altei societăţi secrete după eliberarea acesto- 
ra. Noua organizaţie ia numele de Societatea anotimpurilor şi se vrea prima 
asociație conspirativă proletară. Tentativa de insurecție din 1839 se încheie 
catastrofal şi aduce capilor ei o altă încarcerare. În scurta perioadă petrecută 
în afara închisorii, în 1848, Blanqui întemeiază primul partid exclusiv comu- 
nist şi muncitoresc, organizat pe baze militare şi orientat spre dinamitarea 
ordinii instituite de puterea celor bogaţi; noul partid se numeşte Societatea 
republicană centrală. 

Napoleon îl persecută pe Fabre d'Olivet — cel puţin în opinia lui Stanislas 
de Guaita —, deoarece împăratul este cât se poate de conştient de pericolul re- 
prezentat de răspândirea adevărurilor oculte. Fireşte, el omite suspiciunea 
de conspirație ce plana asupra acestor „adevăruri oculte”. Graţie acestui raţi- 
onament, mulţi dintre practicanțţii, teoreticienii şi ficţionaliştii magiei trans- 
formă puterea acesteia în contraputere la dictatură. Unul dintre aceştia este 


174 Adept al metodelor insurecţionale de cucerire a puterii politice în vederea 
transformării revoluţionare a societăţii, Blanqui participă la lupte de stradă, dar şi la 
cinci tentative de lovitură de stat, ceea ce îi aduce treizeci şi şapte de ani de închisoare. 
Eşecurile repetate nu îl descurajează. Dimpotrivă, el crede că, în ultimă instanţă, prin 
acţiunea unor profesionişti ai revoluţiei, revoluţia decisivă va fi încununată de succes. 
Oarecum ironic, eşecurile sale nu îl recomandă drept un asemenea profesionist, dar 
perseverenţa autodistructivă cu care îşi urmează visul, da. 

Saint-Yves d'Alveydre. În viziunea lui, forma ideală de guvernare 
rămâne sinarhia, structură administrată de trei colegii de speci- 
alişti: învățătorii doctrinari care formează Consiliul Bisericilor, 
legislatorii adunaţi în Consiliul Stărilor şi notabilii economişti re- 
uniți în Consiliul Comunelor. Federate european, sinarhiile nați- 
onale ar duce în perspectivă la instalarea Echilibrului European, 
dar altfel decât a fost el conceput şi pus în practică de Congresul de 
la Viena. Aceasta ar echivala cu „instituirea împărăției mesianice 
pe pământ”!*5 printr-o transformare cabalistică generată hermetic, 
bazată pe analogia dintre micro- şi macrocosmos. 

La sfârşitul epocii napoleoniene apare frăţia insurecţională 
secretă, cu ritualuri şi ierarhii copiate după modelele masonice. 
Cea mai mare notorietate o au carbonarii, frăţie internațională, cu 
origini destul de tulburi în lojile masonice din estul Franţei şi cu un 
contur clar organizat în Italia napoleoniană, de unde se răspândesc 
în restul Europei. Insurecţiile de tip carbonar din 1821 şi 1822 se 
dovedesc a fi sortite eşecului în Franţa şi au doar un succes tempo- 
rar în Italia şi Spania. Aici iau forma pronunciamento-ului militar, 
deoarece coloneii liberali din frățiile secrete dau ordin regimentelor 
să-i urmeze la insurecție, iar acestea execută ordinul. Decembriştii 
ruşi încearcă şi ei să determine regimentele de gardă să-i urmeze, 
însă eşuează. Distrusă oficial în 1823, carboneria persistă ca sursă 
de organizare revoluţionară. 

Un factor deloc de neglijat este setea de mister, de inexpli- 
cabil, ocult, putere şi religiozitate, mai ales pe fondul carenţei pro- 
vocate la acest palier de evenimentele din 1789. Apar la tot pasul 
cluburi, teorii, legende compensatorii, mituri. Circumscrierea soci- 
etăţilor secrete în Revoluţia Franceză le ridică la rangul de factor 
decisiv în devenirea istorică occidentală şi o serie întreagă de scrii- 
tori alimentează credinţa în atotputernicia lor. 

Potenţate de atracţia pentru mister şi de interdictul exoteri- 
zării, conspiraţiile sunt puse pe seama variilor societăţi secrete şi a 
intersectării conflictuale ale obiectivelor lor oculte. Organizaţie ini- 
țiatică mai mult închisă decât secretă, Francmasoneria, după toate 
aparențele, societatea cea mai des vizată de teoriile conspiraţioniste, 


1%5 De Guaita, Stanislas: Pragul misterelor. Intruziune în ştiinţele 
blestemate. Traducere de Simona Pelin, Editura Antet, [f.1.], [f.a.], p. 42 

operează o selecţie a membrilor săi din punct de vedere valoric, su- 
gestia meritocratică impunându-se de la sine. Amploarea sa naţio- 
nală în Franţa sfârşitului de secol XVIII se explică şi prin orienta- 
rea umanistă, în contrast net cu teoriile elitiste. Această orientare 
apare pe fondul osmozei dintre masonerie şi filosofie, exemplară 
în acest sens fiind Enciclopedia, care iese de sub tipar cu sprijinul 
financiar şi ideatic al masonilor, în bună măsură responsabili şi de 
propagarea spiritului ei raţionalist, anticatolic, antitradiționalist 
şi antimonarhic. În trena influenţei ideologice exercitată de către 
Francmasonerie asupra Revoluţiei Franceze se plasează şi deviza 
acesteia, Libertate! Egalitate! Fraternitate!, preluată din arsena- 
lul de principii masonice, filtrate prin discursurile enciclopediştilor 
şi extinse apoi democratic. Influenţa masonică se face resimţită şi 
în repertoriul simbolic al Revoluţiei Franceze, de la iluminare la 
arhitectul demiurg simbolizat prin ochiul apotropaic înscris în tri- 
unghi. 

Swedenborg! infuzează Francmasoneria cu un misticism 
speculativ şi cu o fervoare incandescentă. Viziunea sfârşitului lu- 
mii confluează cu viziunea unei societăţi noi, care va fi democratică 
şi egalitară, comunistă şi anomică. Prezentată deseori ca un model 
social de perfecţiune umană, Francmasoneria!” poate fi conside- 
rată o expresie a modalităţilor utopice. Structura ei este similară 
cu cea utopică, iar fraternitatea implicită, izolarea lojei şi ritul de 
iniţiere completează tabloul. 

Până la sfârşitul secolul al XVII-lea! nu există decât ma- 
sonerie operativă, adică organizaţii care grupează muncitori şi 
profesionişti din domeniul construcţiilor. Masoneria speculativă se 
formează la capătul unui proces destul de îndelungat de acceptare 


176 


176 Besançon, Alain: Originile intelectuale ale leninismului. Traduce- 
re de Lucreția Văcar, Editura Humanitas, Bucureşti, 1993, pp. 40-41 

117 Huysseune, Michel: Masonic Initiation, an Utopian Journey?. In: 
Viaggi in utopia. A cura di Raffaella Baccolini, Vita Fortunati, Nadia Mi- 
nerva, Longo Editore, Ravenna, 1996, p. 163 

178 Pacout, Nathalie: Francmasoneria. Traducere de Liviu Moldovan, 
Editura Teora, Bucureşti, 1998, pp. 19-20. Componenţa masoneriei opera- 
tive conservă profesionalizarea originară a zidarilor trimişi să reconstru- 
iască templul lui Solomon şi translarea lui Hiram asasinat în fiecare iniţiat 
la rangul de maestru. 

Banchet mason în Franţa, autor: F-T Begue Clavel,1843 

a neprofesioniştilor în interiorul organizaţiei. Lărgirea arealului de 
recrutare a membrilor modifică şi țelul Franecmasoneriei. El nu va 
mai fi construirea de catedrale, ci crearea de cetăţi, de lumi ideologic 
perfecte. Trecerea la masoneria speculativă are drept consecinţă şi 
încetarea relaţiilor favorabile cu Biserica din ce în ce mai deranjată 
de caracterul ei secret şi tot mai spiritualizat. Lucrurile degenerea- 
ză până la emiterea de către Clement al XII-lea a bulei de excomu- 
nicare din 1738, In Eminenti, ignorată însă în Franţa. Conflictul 
Marelui Orient al Franţei cu papalitatea va continua şi în cursul 
secolului al XIX-lea, condamnării Franecmasoneriei de către Pius al 
IX-lea în 1865, răspunzându-i-se în 1877 prin suprimarea obliga- 
ției lojilor de a lucra pentru gloria Marelui Arhitect al Universului 
şi prin ruperea totală a legăturilor cu Biserica. Dezacordurile din- 
tre cele două alimentează teoriile conspiraționiste ale unor catolici 
fervenți precum Barruel, susţinător înverşunat al tezei că această 
societate caută să submineze religia creştină. 

Agnosticismul Franecmasoneriei, absenţa oricărui mesaj doc- 
trinar specific, constituie o posibilă explicaţie pentru supraviețui- 
rea ei. În 1789, ea! număra treizeci de mii de membri în Franţa. 
Amploarea naţională şi idealurile umaniste fac din ea cea mai im- 
portantă organizaţie din epocă. În secolul următor, masonii ocupă 
un loc din ce în ce mai important în politică. Mulţi adepţi intră 
în Francmasonerie din calcul politic, ceea ce face ca nobilimea re- 
pelă şi burghezia lipsită de influenţă politică — ambele dornice de 
putere — să adere la spaţiul de relativă suveranitate reprezentat 
de către Lojă şi să participe de pe această poziţie la subminarea 
bazelor Vechiului Regim. Alimentând spiritul de frondă al nobi- 
limii şi al burgheziei (forțele care au declanşat asaltul din 1789), 
Francmasoneria a contribuit din plin la elaborarea şi răspândirea 
ideologiei revoluționare, asigurând, în prima sa fază, statul major 
al Revoluţiei Franceze!%, deşi mulţi dintre membrii săi sfârşesc 
prin a fi ghilotinaţi. 

Dintre figurile de relief ale epocii revoluţionare şi postre- 
voluţionare, din această organizaţie fac parte Marat, Lafayette, 


179 Ibid., p. 26 
180 Cu excepţia lui Robespierre. Însă, în ascendenţa familiei sale 
există puternice influenţe rozacruciene. 

Talleyrand, Sieyes, poate chiar şi Napoleoni:*!, mai ales că mulţi 
membri ai familiei sale aderau la ea. Oricum, certă este protecţia 
pe care Împăratul i-a asigurat-o. Una dintre lojile cele mai active 
în Revoluţia Franceză este „Nouă Surori”. Înfiinţată în 1776 de că- 
tre Helvétius şi Lalande, frecventată de către Cabanis, Condorcet, 
Voltaire, Talleyrand sau Mercier, devine, la izbucnirea revoluţiei, 
club politic. Accident sau previziune avizată, cartea lui Mercier 
din 1771, Anul 2440, prezintă tabloul oniric a ceea ce avea să se 
întâmple peste şaptesprezece ani: căderea Bastiliei, planul decreş- 
tinării, abolirea monarhiei, regicidul, războiul civil. Ironie a sorții 
sau calcul, asaltul Bastiliei este dirijat de către Marele Maestru al 
Marelui Orient al Franţei, nimeni altul decât ducele d'Orléans! 

„FRANCMASONERIE -— încă una din cauzele Revoluției! 
Probele de inițiere sunt înspăimântătoare. Pricină de certuri între 
soți. Rău văzută de preoți. În ce constă oare secretul ei?”!® — astfel 
rezumă Flaubert în Dicţionar de idei primite de-a gata presupoziți- 
ile epocii sale privind Francmasoneria. 

Un curent de opinie catolic şi contrarevoluţionar califică 
Revoluţia Franceză drept complot împotriva tronului şi altarului, 
sancționând implicarea ocultă a Francmasoneriei. Acuza nu este 
deloc nouă. Secolul al XVIII-lea este plin de acuzaţii de conspirații 
francmasone împotriva religiei şi ordinii, lansate de către Biserică, 
dar lăsate fără ecou din partea autorităţilor laice. În 1781, abatele 
Lefranc (în Dezvăluire pentru curioşi şi Conjuraţia împotriva reli- 
giei) denunţă conspirația masonică. Asasinarea lui din anul urmă- 
tor, la o mănăstire de carmeliţi, nu face decât să exacerbeze aceste 
teorii. Abatele Barruel — practic, referința supremă în ipotezele 
conspiraționiste din secolul următor — face din Memoriile în slujba 
istoriei iacobinismului (1797-1798) o dezavuare a triplei conspira- 
ţii împotriva tronului şi altarului, de care se fac vinovaţi sofiştii 
impietăţii, adică filosofii, sofiştii rebeliunii, adică masonii, şi sofiş- 
tii anarhiei, nimeni alţii decât Iluminaţii. In opinia lui Barruel, 


181 Numele lui figurează pe unele liste de masoni, ca de exemplu cea 
oferită pe http'//en.wikipedia.org/wiki/List of Freemasons 

1% Flaubert: Dicţionar de idei primite de-a gata. În: 3. Bouvard şi Pé- 
cuchet. Dicţionar de idei primite de-a gata. Străbătând câmpii şi țărmuri. 
Traduceri de Irina Mavrodin, Ediţie critică, note de istorie literară, comen- 
tarii de Irina Mavrodin, Editura Univers, Bucureşti, 1984, p. 287 

Adam Weishaupt (1748-1830), 
gravură după C. K. Mansinger, 1799 

Revoluția Franceză a fost orchestrată şi controlată de către francmasoni şi 
Iluminati, destul de confuz amalgamați, prin intermediul iacobinilor. Multe 
dintre teoriile ulterioare vor susține că Iluminaţii se fac vinovați şi de revo- 
luția Rusă din 1917. Paranoia lui Barruel ajunge până la a scrie că „întreaga 
Frantă este doar o mare lojă, francezii fiind toți francmasoni”®. 

In trena ipotezelor conspiraționiste se produce de multe ori amestecul 
şi suprapunerea societăților mai mult sau mai puţin secrete, precum şi exa- 
cerbarea intenţiilor şi acțiunilor lor oculte în desfăşurarea evenimentelor is- 
torice. În ciuda teoriilor de acest tip şi a unor transgresiuni, nu există, de pil- 
dă, o derivare legitimă a masonilor din rosacrucieni sau una absolut sigură a 
Tluminaţilor din masoni, cu toate că o parte dintre Iluminaţi se recrutează din- 
tre masoni, iar ideologia ordinului are o nuanţă explicit masonică. Însă, pe de 
altă parte, există istorici mai mult sau mai puţin oficiali ai Franemasoneriei!8 
care evocă rivalitatea celor două organizaţii. 

Dacă uneori aspectul conspirativ al dezbaterilor lojilor este negat, critica 
politică revoluționară rămâne uşor de recunoscut. În plus, nu se poate nega o 
evidenţă: numele lojilor franceze din epoca prerevoluţionară (în anii 1780, lo- 
jile pariziene au nume precum Rațiunea, Înfrângerea Prejudecăţilor, Perfecta 
Egalitate!*) furnizează un argument lingvistic destul de consistent pentru te- 
oriile care asociază programul revoluţionar cu Francmasoneria. Există voci 
care contestă orice influență masonică în derularea Revoluţiei Franceze (cum 
este cea a lui A. Viatte), după cum poate fi consemnată şi acuza globală, de- 
rivată din scrierile abatelui Barruel. Unul dintre contestatarii din epocă este 
Joseph de Maistre, însă, eludând aspectul lor relaţional, acesta atribuie culpa 
filosofiei enciclopediştilor. Educat de către iezuiţi, franecmason şi un obişnuit 
al cercurilor de Iluminaţi, Joseph de Maistre este, totuşi, un duşman înver- 
şunat al enciclopediştilor şi al Revoluţiei Franceze. In replica sa la confuza 
scriere a abatelui Barruel, Memorii în slujba iacobinismului (1797-1798), nu 
neagă participarea unor francmasoni la Revoluţia Franceză, însă respinge 


18 Abbe Barruels: Nachrichten zur Er6terung der Geschichte der Entstehung, der 
Fortschritte und Folgen der Jakobiner in und außer Frankreich. Bussonier und Kom- 
pagnie, London, 1902, p. 118 

184 Mackey, Albert: Istoria Francmasoneriei. Cuvânt înainte de Tudorel Niţules- 
cu, Traducere de Silvia Vlădulescu, Editura Marea Lojă Naţională a României, Bucu- 
reşti, 2004, p. 273 

18 Mattogno, Gian Pio: Masoneria şi Revoluţia Franceză. Traducere de Florin 
Dumitru, Cu o postfață de Radu Comănescu, Editura Anastasia, Bucureşti, 1998, p. 

aserțiunea implicării întregii organizaţii în evenimentele din 1789 
şi invocă! mecanismul inerţial şi pasivitatea personajelor revolu- 
ției; ea este cea care conduce oamenii, nu invers. O cale teoretică 
de mijloc constată coincidenţele de scop dintre Francmasonerie şi 
Revoluţia Franceză, precum şi influența unor masoni (nu a între- 
gii organizații) în derularea evenimentelor, ceea ce echivalează cu 
negarea unei implicaţii masonice decisive şi a unui centru unic de 
iradiere conspirativă. 

Fondat în 1776 la Ingolstadt de către profesorul Adam 
Weishaupt, Ordinul Iluminaţii din Bavaria se dorea o societate se- 
cretă suficient de puternică pentru a-i înfrunta pe iezuiţi. In ciuda 
planurilor destul de ambigue ale lui Weishaupt, inspiraţia generală 
a ordinului are un caracter progresist, de extensie iluministă, aspect 
sugerat de altfel şi de numele originar — Organizaţia Perfectibililor. 
Supranumit Spartacus, Weishaupt contează pe educaţie ca mijloc 
de formare morală şi politică, dar şi pe atragerea individualităţilor 
de elită şi a personalităţilor influente de partea cauzei sale refor- 
miste. Astfel, el se adresează suveranilor, miniştrilor, funcționari- 
lor, scriitorilor şi dascălilor, adică acelor categorii susceptibile de 
a exercita influenţă asupra spiritelor şi de a da naştere unor reac- 
ţii în lanţ din direcţia corpurilor legiuitoare şi executive. In 1780, 
la propunerea baronului von Kniegge, Ordinul decide alipirea la 
Masonerie, rezultatul fiind acela că loji întregi basculează în ilu- 
minism şi înregistrează un succes masiv în rândurile intelectua- 
lităţii germane, Goethe, Schlosser, Pestalozzi, Mozart, Montgelas 
(şeful guvernului bavarez) sau Hardenberg (şeful guvernului pru- 
sac) numărându-se printre membri, în vreme ce asupra lui Richter 
sau Creuzer planează suspiciuni legate de apartenenţa la aceste 
organizații. Cu toate că Iluminaţii nu trec de faza planurilor, ofici- 
alitățile iau măsuri, iar în 1785 Ordinul este dizolvat. Represiunea 
îi propulsează la statutul de simbol subversiv al luptei împotriva ti- 
raniei, iar Revoluţia Franceză nu face decât să reinterpreteze şi să 
radicalizeze ideile vehiculate în perimetrul Ordinului. Aşa se expli- 


186 Maistre, Joseph de: Istorie şi Masonerie. Antologie de texte, prefa- 
tă, tablou cronologic şi bibliografie de Daniel Vighi, Traducere de Beatrice 
Stanciu, Editura Amarcord, Timişoara, 1995, p. 198 

că ipoteza (impusă de propaganda puterii) că iluminismul bavarez 
ar constitui sursa ocultă a Revoluţiei Franceze. 

Programul Ordinului Iluminaţților prevedea ca membrii săi 
să fie ajutaţi să atingă cel mai înalt grad de virtute, pentru a fi 
capabili să asaneze răul moral. Acest obiectiv părea cu putinţă de 
atins prin asocierea indivizilor buni din societate, adepţi ai libertă- 
ţii de gândire, ceea ce plasa automat Ordinul în conflict deschis cu 
Biserica romano-catolică şi cu iezuiţii. De aici până la teza abatelui 
Barruel nu este decât un pas, fiindcă, bazându-se pe principiile li- 
berale şi filosofice ale Ordinului, el poate susține că acesta urmă- 
reşte de fapt subminarea religiei creştine ca atare. 

Obiectivul ultim al Iluminaţilor era Anarhia!* ca societate 
mobilă şi deschisă, contraprobă seducătoare la societatea contem- 
porană, în sensul preluat şi filtrat iniţial de către Adam Weishaupt 
din programul Francmasoneriei. Astfel, Iluminaţii se adresează 
creştinilor de orice confesiune cu scopul secret de a-i elibera treptat 
de orice prejudecăţi religioase sau naţionaliste, pentru a pune în lo- 
cul lor calitățile valide în perspectiva fericirii universale, realizabi- 
le doar într-un stat bazat pe libertate şi egalitate, fără obstaculări 
ierarhice. Fireşte, pentru a se ajunge în acest stadiu utopic, este 
necesară o etapă de impunere dictatorială a noilor coordonate ale 
societăţii, aspect prezent de altfel în foarte multe dintre programele 
mai mult sau mai puţin utopice ale secolului următor; Manifestul 
Partidului Comunist nu face excepţie. 

Dezbaterea referitoare la rolul Iluminaţilor din Bavaria în 
Revoluţia Franceză operează de cele mai multe ori cu presupuneri. 
Astfel ipoteza spiritualizată neagă orice implicare politică revolu- 
ționară a Ordinului, în vreme ce speculațiile conspiraționiste văd 
o răzbunare simbolică a lui Jacques de Molay chiar şi în faptul că 
Ludovic al XVI-lea a fost încarcerat în Tour du Temple. 

Literatura se inspiră din teoriile conspiraţioniste şi le dez- 
voltă în scenarii tot mai sofisticate. De multe ori sursele istorice 
şi cele literare devin interschimbabile, unele texte creditând mai 
degrabă ficţiunea decât izvoarele istorice, suspectate de trucaje; 
este cazul scrierilor lui Dumas. Descoperirea oricărui complot este 


187 Hutin, Serge: Societăţile secrete. Traducere de Beatrice Stanciu, 
Editura de Vest, Timişoara, 1991, pp. 105-106 


85 


reprezentată aici metaforic, prin deconspirarea unui regim noc- 
turn, mai ales că de obicei conjuraţii se adună noaptea, în sub- 
terane, utilizează un limbaj codificat şi fac din taină principiul 
prim al existenţei lor. Toate acestea semnifică descinderea în im- 
periul întunericului pentru a aduce răul la lumină şi a-l denunța. 
Pandantul simbolic al scenariului îl reprezintă conotarea doctrinei 
şi acţiunilor conjuraţilor cu virtuțile unui demers de iluminare, de 
asanare a întunericului în care se complac oamenii şi cetatea. 

Sub auspiciile explicite ale acestui regim debutează romanul 
lui Dumas, Joseph Balsamo!s. Din recuzita întrunirii fantome- 
lor-fraţi nu lipsesc traseele labirintice, parolele secrete, simbolurile 
specifice, înscenările morţii spectacularizate sau inițierea. Ce nu 
verifică în totalitate conspirația lui Dumas (continuată în Colierul 
reginei) este faptul că masa conspiratorilor acţionează ca un imens 
mecanism în care pluralitatea se dizolvă. Indiferent de miza con- 
spiraţiei, eroii lui se încadrează în tendinţa individualistă a secolu- 
lui al XIX-lea. Astfel, în economia conspirației din operă intervine 
o diferenţă: neofitul acestui scenariu se dovedeşte a nu fi un neofit, 
ci Marele Coft al ordinului sau, mai criptic „Eu sunt cel ce este”1%, 
adică Joseph Balsamo. De pe această poziţie supraordonată, el lan- 
sează campania împotriva principiului monarhic. Plasând Franţa 
în avangarda naţiunilor, el decretează: că „trebuie să-i punem în 
mâini o torță”!*, „incendiul binefăcător” declanşat aici urmând să 
cuprindă apoi întreaga lume. 

Predicţia ficțională post festum cuprinde şi subminarea creş- 
terii popularității lui Ludovic al XVI-lea şi a reginei, distrugerea 
Bastiliei (deoarece în revoluţie nimic nu este mai puternic decât 
căderea unui simbol), dezavuarea puterii bisericeşti, eliminarea 
oricărei inferiorități sociale, stingerea castelor aristocrate, liberta- 
tea lumii; cu alte cuvinte, tot ceea ce va fi fost dorit de Revoluţia 
Franceză şi de regimurile ei. Prima etapă a proiectului capătă con- 


18% Pe scurt, este vorba despre o întrunire din 6 mai 1770 a Ilumina- 
ților [anacronism! — n.n., C.R.B.], întrunire care, în spiritul unei fidelități 
şarjate pentru originea ordinului, are loc pe malul stâng al Rinului, într-un 
castel în ruină situat pe vârful unui munte. 

1% Dumas, Alexandre: Joseph Balsamo. Volumul I. Lancea sfântă. 
Traducere de Maria Ilie, Editura Grin, Chişinău, 1992, p. 16 

1% Ibid., p. 24 

tur la Paris, în „afacerea colierul”. Aici, Cagliostro, alias Balsamo, 
îşi revendică o identitate esenţială de alchimist, în care ubicuita- 
tea şi senescenţa se întrepătrund, reiterând experienţa contelui de 
Saint-Germain. 

De altfel, obsesia evoluţiei contelui de Saint-Germain structu- 
rează, se pare, şi existenţa reală a lui Alessandro Cagliostro. Julius 
Evola face din Cagliostro punctul terminus al tradiţiei hermetice 
ca artă a puterii omului de a se transfigura într-un zeu muritor, de 
a îmbrăţişa simultan pământescul şi divinul, de a fi liber şi stăpân 
al vieţii. Unul dintre argumentele lui Evola este coincidența din- 
tre autodefinirea lui Cagliostro şi formula recitată de către inițiat 
în timpul renaşterii sale spirituale: „Sunt cel ce sunt”, formulă 
preluată din revelaţia de pe Horeb. Celălalt argument provine din- 
tr-un discurs atribuit lui Cagliostro: „Nu sunt din nicio epocă şi 
din niciun loc; în afara timpului şi spațiului, ființa mea spirituală 
îşi trăieşte existența veşnică; iar dacă cufundându-mă în gândirea 
mea, parcurg din nou firul vârstelor, dacă-mi extind spiritul până 
la un mod de existenţă depărtat de cel pe care-l percepeţi, devin 
cel ce doresc să fiu. Impărtăşindu-mă conştient din ființa absolută, 
îmi reglez acțiunea în funcţie de mediul înconjurător, tara mea este 
aceea în care îmi port pentru moment paşii... Sunt cel ce este... liber 
şi stăpân pe propria lui viață. Există fiinţe care nu mai au îngeri 
păzitori: eu sunt una dintre ele”. 

In varianta lui Dumas, Cagliostro îşi orientează calculat abi- 
ltăţile spirituale. Oaspete al lui Richelieu, la un banchet la care 
participă şi Condorcet cu a sa doamnă du Barry, Cagliostro le pre- 
zice acestora moartea (citind într-un pahar cu apă) şi face regi- 
cidul posibil, pe fondul unei aristocrații risipitoare ce obturează 
perspectiva unui rege filantrop şi bun!*%. În atmosfera coruptibilă a 
oraşului şi în climatul de suspiciune generalizată pe care îl alimen- 


19 Evola, Julius: Tradiţia hermetică. Simbolismul ei, doctrina ei şi 
„Arta Regală”. Traducere de Ioan Milea, Editura Humanitas, Bucureşti, 
1999, p. 195 

1% Apud: Ibid., pp. 259-260 

1% Inventarul tarelor care fac posibile complotul, dar şi proliferarea 
unor fenomene adiacente şi simptomatice pentru epocile de criză cuprinde 
(în cuvintele lui Cagliostro): „Un rege fără strălucire, o nobilime fără auto- 
ritate, o țară fără comerț, un popor fără drepturi, o societate fără speranţe”. 

tează el însuşi, Cagliostro reuşeşte să manipuleze re- 
telele conspirative secundare, pentru a imprima mo- 
narhiei o imagine funestă. Izbuteşte toate acestea din 
plin, dacă luăm în considerare introducerea ficțională 
a lui Marat şi Robespierre în piața unde Jeanne de la 
Motte este stigmatizată. La fel de semnificativă este 
şi constatarea lor că, de fapt, nu aceasta ar fi fost pe- 
depsită în piaţa publică, ci însăşi regina. 

Dacă în romanul lui Dumas Cagliostro orches- 
trează din umbră întreaga afacere, în realitatea lui 
1785 protagoniștii sunt Jeanne de Valois de la Motte 
şi cardinalul de Rohan, Cagliostro fiind mai degrabă 
un țap ispăşitor, prins în şirul de minciuni al celei 
dintâi. De altfel, el se şi trezeşte cu un neaşteptat 
val de susţinere din partea publicului, scandalizat de 
arestarea sa injustă. Procesul public declanşat de afa- 
cerea „colierului reginei”, implicarea masivă a publi- 
cului şi reacţiile acestuia, respectiv dezbaterile iscate 
în jurul afacerii vor atârna greu în acuzele de risipă şi 
de falimentare naţională aduse familiei regale şi, mai 
târziu, curții. 

Stanislas de Guaita, în anatema aruncată asu- 
pra celor ce cad pradă părţii întunecate a puterii ma- 
gice, nu pare să îl crediteze prea mult pe Cagliostro. 
El scrie: „Cu câțiva ani înainte de Revoluţie, Europa 
fusese străbătută de personaje misterioase al căror 
caracter echivoc l-am semnalat în altă parte, cum 
sunt contele de Saint-Germain, Mesmer şi Cagliostro. 
Realizator extraordinar, însă spirit bizar, extravagant, 
tulbura, la fel de erudit pe cât de original, Giuseppe 
Balsamo, conte de Cagliostro, nu merită în mai mare 


măsură decât ceilalți doi titlul de adept superior”. 


În: Dumas, Alexandre: Colierul reginei. Traducere de Maria 
Breban, Editura Albatros, Bucureşti, 1974, p. 185 
1% De Guaita, Stanislas: op. cit., p. 37 

Rasa şi puterea 


Ideea că societatea este străbătută de o înfruntare a raselor re- 
prezintă matricea tuturor formelor sub care, ulterior, vor fi căutate 
întruchiparea şi mecanismele războiului social. Transcrierea biolo- 
gică a acestei teorii de secol XVII!” se converteşte în instrument de 
luptă pentru tabere descentrate, dar, la fel de bine, se recentrează 
şi devine discursul puterii centrale, centralizate şi centralizatoare. 
Articulat pe mişcările naționalităților europene sau pe ideologia 
rasei unice şi adevărate, discursul luptei dintre rase angrenează 
în reclamarea monopolului asupra normei şi asupra puterii de ani- 
hilare a deviațiilor argumente biologice legate de pericolul degene- 
rescenței. Funcționarea acestui discurs ca principiu de eliminare, 
de segregare şi de normalizare a societăţii este asigurat institu- 
tional. Până la sfârşitul secolului al XIX-lea, discursul războiului 
dintre rase a funcționat ca o contra-istorie la istoria suveranităţii, 
în perimetrul lui!%, discursul rasist reprezentând numai un episod. 
El devine discursul celor lipsiți de glorie şi promite restabilirea ei, 


1% Foucault, Michel: „Trebuie să apărăm societatea”. Cursuri rostite 
la College de France (1975-1976). Traducere şi cuvânt înainte de Bogdan 
Ghiu, Editura Univers, Bucureşti, 2000, pp. 73-76 

1% In acest sens, Foucault apreciază că şi discursul revoluţionar 
funcţionează pe aceeaşi logică de descifrare a disimetriilor şi că lupta de 
clasă a marxismului nu este altceva decât o redimensionare a luptei de 
rasă. O treaptă mai sus, atunci când socialismul insistă asupra problemei 
eliminării duşmanului de clasă, el resuscitează rasismul ca unică modali- 
tate de a face acest lucru.: Ibid., pp. 91, 257 

ceea ce implică automat o poziţie critic-revendicativă, folosită din 
ce în ce mai mult pentru descalificarea altor populaţii. 

Termen flotant, rasa se referă la un clivaj istorico-politic 
între două grupuri marcate de disimetrie la nivelul originii, ave- 
rii, religiei, limbii sau cuantumului de putere. Inlocuirea temei 
războiului istoric prin tema biologică şi post-evoluţionistă a lup- 
tei pentru existență marchează apariţia rasismului. Graţie noilor 
argumente, societatea binară a tradiţionalei lupte dintre rase se 
transformă într-o societate monistă, ameninţată de un număr de 
elemente eterogene. De aici se impune o cezură de tip biologic între 
cine trebuie să moară şi cine trebuie să trăiască pentru ca specia 
să se întărească. Toate acestea dovedesc faptul că evoluționismul 
duce la regândirea raporturilor de putere atunci când în joc se află 
interesele de colonizare, necesitatea războaielor sau funcţionarea 
plenară a statului. Rasismul utilizează discursul cu privire la rasă 
în folosul suveranităţii conservate a statului, opunându-se astfel 
discursului revoluţionar. 

Discriminarea rasială sau măcar convingerea inferiorității 
fizice şi intelectuale a celorlalte rase marchează şi discursurile lui 
Saint-Simon sau Comte, ceea ce demonstrează că reprezentările 
superiorității fiziologice europocentrice reprezintă un reflex curent 
al mentalități epocii. 

Manifestările (pseudo)ştiinţifice şi practice ale rasismului în 
secolul lung vin să suplinească carenţa de principiu diferențiator 
şi angoasa legată de pericolul nediferenţierii democratizante, pro- 
filate după Revoluţia Franceză. Altfel spus, este un mecanism de 
apărare convertit în ofensivă radicală. In acest sens, Leon Poliakov 
crede că „dincolo de cazul special al evreilor, marele fenomen social 
şi politic al secolului al XIX-lea, creşterea naţionalismelor şi a ra- 
sismului, s-ar putea datora parțial [...] unei nevoi surde a occiden- 
talilor de a înălța, după prăbuşirea vechilor bariere ierarhice, noi 
forme de separare şi noi ierarhii”!*. Însă nu trebuie să scăpăm din 
vedere faptul că rasismul reprezintă şi ideologia politicii imperia- 
liste din ultima parte a secolului lung. 


197 Poliakov, Léon: Istoria antisemitismului. De la Voltaire la Wag- 
ner. Vol. IIT. Traducere de Janina Ianoși, Editura Hasefer, Bucureşti, 2000, 
p. 288 

Tap ispăşitor pentru mulţi, Gobineau inventează rasismul 
aproape din întâmplare. El nu face decât să sistematizeze şi să dea 
o expresie ştiinţifică unor idei deja puternice în epoca sa, dar şi să-şi 
defuleze resentimentele faţă de Revoluţie şi democrație. Şeful de ca- 
binet al lui Alexis de Tocqueville, Gobineau împărtăşeşte, după toate 
aparențele, neîncrederea acestuia în beneficiile ordinii democratice, 
numai că îi adaugă şi o fundamentare biologică. El condamnă ideea 
egalităţii originare, răspândită în epocă, şi apreciază că, pe măsură 
ce grupurile se amestecă şi fuzionează, ele atacă principiul inegali- 
tăţii şi al ostilităţii raselor. Când cei mai mulți dintre cetăţenii unui 
stat simt că au sânge amestecat, această majoritate transformă în 
ideal universal şi absolut ceea ce este adevărat numai pentru ea 
şi afirmă că toţi oamenii sunt egali. Se aruncă astfel un văl peste 
amintirea raselor dominante, se neagă cauzele naturale ale inegali- 
tăţii, iar superioritatea este declarată uzurpatoare. Pe un ton ironic, 
Gobineau rezumă acest scenariu democratic la ceea ce el numeşte 
o axiomă politică: „Toţi oamenii, spun apărătorii egalității umane, 
sunt dotați cu instrumente intelectuale asemănătoare, de aceeaşi na- 
tură, de aceeaşi valoare, de aceeaşi amploare”. 

Rasa, crede fatalistul Gobineau, devine singurul stăpân şi di- 
rijor al concertului istoriei, toate celelalte forţe fiindu-i subordonate, 
inclusiv guvernarea. Tocmai omnipotenţa rasei şi vectorii ei negativi 
alimentează angoasa de la baza rasismelor, manipularea ei dema- 
gogică şi degenerarea ei în violenţă. Aristocrat cu oroare de ameste- 
cul cu cei inferiori din punct de vedere social, Gobineau translează 
această diferenţă în relaţia dintre rase şi vede în metisaj începutul 
sfârşitului. Perspectiva eschatologică a lui Gobineau vine pe filiera 
mixajului speciilor, a încălcării legilor de endogamie, cu alte cuvinte, 
a democratizării. El postulează existenţa unui impuls rasial opus 
hibridărilor, însă constată că sociabilitatea şi expansionalitatea 
civilizatoare a rasei albe contracarează acest impuls şi generează 
în timp degenerarea rasei. Amestecul european al raselor plasea- 
ză practic civilizaţia occidentală pe un traseu destinal. Fascinat de 
decăderea civilizaţiilor, Gobineau face din principiul rasei cheia de 


1% Gobineau, Joseph Arthur, conte de: Eseu asupra inegalității rase- 
lor umane. Traducere de Mariana Ilie, Editura Incitatus, Bucureşti, 2002, 
p. 35 


Voința de putere sub semnul ideii europene 


Arthur de Gobineau (1816-1882) 


89 


boltă a explicării destinului civilizaţiei şi prevede dispariţia fiinţei 
umane la capătul procesului de degenerescență provocat de me- 
tisaj, ceea ce înseamnă implicit că el nu crede în perfectibilitatea 
teoretic infinită a umanităţii. Prin această perspectivă sceptică, el 
infirmă practic tezele adepților darwinismului social, încrezători 
în posibilitatea realizării societăţii perfecte prin acţiunea celei mai 
puternice rase, învingătoare în cursa selecţiei naturale. De altfel, 
aristocratul Gobineau afirmă cu lejeritate că „scepticismul a rămas 
o atitudine a oamenilor eleganti şi n-a depăşit sfera acestora”!*. 

Investigația lui Gobineau pleacă de la constatarea rolului ju- 
cat de factorul etnic în evoluţia vieţii popoarelor şi apreciază că 
inegalitatea raselor explică înlănţuirea destinelor popoarelor. In 
căutarea originilor rasei valide, el foloseşte drept ghid cercetările 
filologice de secol XIX, care pun în evidenţă asemănarea rădăci- 
nilor vechii sanscrite cu cele ale principalelor limbi europene, şi 
apreciază că rasa superioară, europeană, descinde din vechii ari- 
eni. Preţuirea libertăţii şi a onoarei, precum şi cultul spiritualității 
scot în evidenţă rasa albă, în vreme ce lipsa de inteligenţă defineşte 
rasa neagră, iar materialismul şi lipsa de imaginaţie caracterizea- 
ză rasa galbenă. Şi totuşi, faptul că „lumea modernă cuprinde mult 
mai mult decât stăpâneşte” indică fragilitatea dominaţiei rasei 
albe, disproporţia dintre expansiunea ei colonială şi forța de a o 
controla efectiv. In perspectivă, Gobineau prevede că principiul alb 
va fi copleşit şi paralizat de amestecul cu celelalte două rase, ceea 
ce va duce la instaurarea mediocrităţii (adică a egalităţii) în toate 
domeniile şi, în ultimă instanţă, la sfârşitul umanității. 

Civilizaţia reprezintă dominaţia incontestabilă a unui grup 
de idei şi fapte mai mult sau mai puţin coordonate. Fiecare acti- 
vitate umană este originată fie în dominația facultăţii de gândire, 
schopenhauerian asociată principiului feminin, fie în cea a facul- 
tăţii active, proprie principiului masculin. Dacă primei categorii 
îi corespund hinduşii, egiptenii, asirienii şi spaniolii, celeilalte îi 
sunt integrabili chinezii, romanii, triburile germanice, romanii şi 
celții. Doar o rasă înzestrată din abundență cu unul dintre prin- 
cipii, fără a fi totuşi complet lipsită de celălalt, poate atinge un 


1% Ibid., p. 20 
2% Ibid., p. 78 

nivel satisfăcător de civilizație. Pe această deschidere metodologi- 
că, Gobineau defineşte civilizaţia drept „o stare de stabilitate rela- 
tivă, în care mulțimile se străduiesc să-şi găsească în mod paşnic 
satisfacerea trebuinţelor, rafinându-şi inteligența şi moravurile”. 
Elementul germanic şi cel creştin dau notele dominante în cazul 
culturii europene, fără însă ca aceasta să formeze un corp omo- 
gen. Dimpotrivă, amplificând o spaimă tocquevilliană, Gobineau 
constată că marea masă a populației este în afara sociabilităţii, 
aproape de stadiul de brută şi resentimentară în raport cu cei dife- 
riţi şi superiori. 

Concluzia superiorității unei rase în raport cu alta se impu- 
ne în urma unei demonstraţii empirice: rasele superioare nu pot 
înţelege ce sunt şi cât valorează prin portanţa sângelui lor decât 
comparându-se cu alte rase dispuse să le slujească şi chiar să le 
idolatrizeze. Altfel spus, stăpânul îşi conştientizează valenţele pu- 
terii implicite statutului său de stăpân doar în relaţie cu o alterita- 
te obedientă, slugarnică, aspect esenţial dacă luăm în considerare 
convingerea lui Gobineau că în politică nu se mai poate inventa 
nimic nou, că tot ceea ce a funcţionat în ecuaţia puterii la romani 
funcţionează perfect şi în Franţa contemporană lui, de la masa ma- 
nipulabilă spectacular, dar şi potenţial răsculată, la tagma funcţi- 
onarilor publici şi la aristocrația în retragere. 

Spre deosebire de teoreticienii cu preocupări sociologice, 
Gobineau nu acordă mediului puterea de a interveni decisiv în 
ameliorarea caracterului uman, dar admite acţiunea transforma- 
toare a acestuia în separarea raselor ieşite din trunchiul comun 
primitiv pentru a atenua potenţialul conflict cu Biserica şi cu dog- 
ma unităţii de origine a neamului omenesc. Pentru a eluda contra- 
dicţia teoriei sale, el apelează la un expedient energetic şi afirmă că 
omnipotenţa primitivă a naturii s-a diminuat între timp. 

Gobineau nu apreciază inegalitatea raselor din punct de ve- 
dere cantitativ, ci din punct de vedere calitativ, degenerarea, da- 
torându-se metisajului, nu poziției rasei pe scara valorică. Însă 
confuzia dintre noţiunea biologică de rasă şi producţiile socio-psi- 
hologice ale culturii umane sfârşeşte prin a legitima tentativele de 
discriminare şi de exploatare ancorate în gândirea sa. Incapsulate 


21 Ibid., p. 71 


Constantina Raveca Buleu 


cu entuziasm în teoriile rasiste ulterioare, tezele lui Gobineau nu se bucură 
de aprecierea contemporanilor săi iluştrii, ele fiind repudiate încă de la în- 
ceput de către Alexander von Humboldt şi Alexis de Tocqueville. 

Centralitatea conceptului de rasă în secolul al XIX-lea transpare atât 
din discursul unui Taine, cât şi din cel al unui Benjamin Disraeli. Potrivit 
acestuia din urmă, totul se reduce la rasă. El precizează apartenenţa evre- 
ilor la rasa caucaziană şi le justifică puterea, chiar ocultat exercitată, prin 
indestructibilitatea acestei rase pure. Ficţional, în Coningsby”? Disraeli re- 
converteşte teoriile conspirației iudaice folosite în propaganda antisemită 
într-o demonstraţie de putere evreiască mondială. Rasismul virulent al lui 
Disraeli cauționează rasa semită şi societăţile secrete. El ajunge până la a 
solicita admiterea evreilor în Camera Comunelor, nu ca act de egalitate, 
ci cu titlu de privilegiu datorat poporului lui Dumnezeu. Această viziune 
reprezintă în fond o extensie a personalităţii lui Disraeli, extensie ce concor- 
dă, în ultimă instanţă cu observaţia subtilă a lui Andre Maurois la adresa 
lui: „...timiditatea care îl împiedicase să afle o reală plăcere în societatea 
oamenilor. El simţea nevoia să fie şeful lor, pentru a se simţi egalul lor”®. 

Carlyle se declară indignat de „balivernele evreieşti” ale lui Disraeli, 
iar Thackeray îl pastişează în „Punch”. Pe tărâm ştiinţific, preopinentul 
său este chirurgul Robert Knox. Acesta reia argumentul antisemit clasic al 
parazitismului evreilor şi susţine teza sterilităţii lor culturale. 

Cercetările ştiinţifice legate de rasă se soldează în 1848 cu teoria lui 
Carl Gustav Carus, care postulează inegalitatea facultăţilor intelectuale 
dintre rasele umane. Însă concluziile politizate le trage Wolfgang Menzel 
atunci când stabileşte dihotomia dintre rasele active şi cele pasive, elogiind, 
fireşte, virtuțile militare germane. Bipartiţia sa va supravieţui inclusiv în 
lucrările lui Otto Weininger%*. 

Teoria raselor este reluată la sfârşitul secolului al XIX-lea de către 
Vacher de Lapouge?%, care încearcă să-i confere un fundament antropolo- 
gic. El explică superioritatea colonială europeană prin preeminenţa tipului 
antropologic al lui homo europaeus, dolichocefal, înalt şi blond, inteligent, 
mobil şi veşnic nemulțumit de ceea ce posedă. În aceste caracteristici se 


22 Disraeli, Benjamin: Coningsby. În: http://www.gutenberg.org/etext/7412 

23 Apud: Poliakov, Leon: op. cit., p. 331 

24 Despre care se pare că Hitler afirmase că este singurul evreu care merita 
să trăiască. 

205 Negulescu, P. P.: Geneza formelor culturii. Priviri critice asupra factorilor 
determinanti. Tipografia „Bucovina” I. E. Torouţiu, Bucureşti, 1934, pp. 248-255 

Benjamin Disraeli, conte de Beaconsfield (1804-1881), 
autor: Cornelius Jabez Hughes, 1878 

fundamentează practic nevoia de dominație, de independenţă şi de 
cunoaştere a europeanului, precum şi imperativul progresului şi 
al acţiunii. Ca şi Gobineau, Vacher de Lapouge vede în amestecul 
raselor cauza decadenţei popoarelor şi perspectiva eschatologică a 
speciei umane. El prevede că în secolul următor se vor da lupte 
pentru apărarea acestei superiorităţi şi că se vor utiliza mijloace 
de selecție pentru ameliorarea popoarelor, profeție trist împlinită. 
Pentru a preveni toate acestea, fidel spiritului eugenic al epocii sale, 
Vacher de Lapouge recomandă un sistem de fecundare artificială, 
care ar permite unui singur exemplar masculin, atent selecționat, 
să dea naştere câtorva sute de mii de progenituri diochocefale?%. 

Graţie eforturilor intelectualilor, la începutul secolului al 
XIX-lea, pe fondul emancipării evreilor şi al apariției fenomenului 
național, pe scena discursului ştiinţific, literar şi ideologic îşi face 
apariţia rasa ariană%”. La sfârşitul aceluiaşi secol, când cercurile 
intelectuale încep să pună sub semnul întrebării validitatea acestei 
teze, ea se răspândeşte în mediile populare şi generează mişcări 
rasiste radicale?8. 

„Doctrina arianismului — serie Poliakov — nu s-a putut con- 
stitui, în secolul al XIX-lea, decât pe baza marilor diviziuni dintre 
rase stabilite de gândirea Luminilor”. In ascendenţa acestei doc- 
trine se plasează clasificările din sistemul naturii al lui Carl Linné, 
cercetările lui Pierre-Louis de Maupertuis asupra caracterului 


2% Diochocefalia se referă la forma craniului, dezvoltat mai mult în 
lungime, şi este considerată un indicator pentru capacitatea creierului, 
pentru nivelul ridicat de inteligență. 

207 Termenul de arieni este adoptat de către Anquetil de Peyron de la 
Herodot pentru a-i desemna pe mezi şi perşi. El este reluat de către Friedri- 
ch Schlegel datorită coincidenţei dintre rădăcina ari- şi cuvântul german 
Ehre (onoare). Ulterior, Julius von Klaproth îl înlocuieşte cu indo-germani, 
iar Jakob Grimm propagă extrem de eficient mitul indo-german. Thomas 
Young (1816) propune indoeuropeni, termen pe care Franz Bopp îl impune 
în 1833.: Poliakov, Léon: Mitul arian. Eseu asupra izvoarelor rasismului 
şi ale naţionalismelor. Traducere din franceză de Liviu Ornea, Editura 
EST-Samuel Tastet Editeur, [f.1.], 2003, pp. 253-254 

2% În mod evident, ideea ariană este consecutivă antisemitismului. 

2% Poliakov, Léon: Mitul arian. Eseu asupra izvoarelor rasismului şi 
ale naționalismelor. ed. cit., p. 176 

recesiv, teoria degenerării a lui Buffon, proclamarea superiorității 
rasei albe de către Diderot, optica incipient rasistă la Montesquieu, 
Condillac, Condorcet sau Kant, cel din urmă chiar sugerând dezira- 
bilitatea purității raselor. 

Consacrat căutării romantice a paradisului pierdut, vechiul 
mit arian este deturnat încă din faza sa academică grație unei du- 
ble mişcări paradoxale. Pe de o parte, el apare ca expresie a unui 
efort istoriografic de a descoperi strămoşi sublimi într-un Orient 
degajat de orice semitism, iar pe de altă parte, este confiscat de 
către partizanii superiorității civilizației Occidentului. 

Indomania, introdusă în Germania de către Herder, furni- 
zează şi ea o bază pentru evoluția ulterioară a teoriilor centrate pe 
rasă. Aventura provenienței indiene a limbii originare se lansează 
în 1783, când William Jones, numit guvernator suprem în Bengal, 
începe să studieze sanscrita şi constată asemănările ei cu greaca 
şi latina. Este actul de naştere al familiei limbilor indoeuropene. 
Friedrich Schlegel preia teza lui Jones, îi dă o dimensiune antropo- 
logică şi deduce din înrudirea limbilor înrudirea raselor. El comite 
o eroare fatală atunci când confundă limba cu rasa, toată istoria 
rasismului raportându-se la ea. În ciuda consecinţelor, Schlegel se 
plasează departe de profilul antisemit. Căsătorit cu fiica lui Moses 
Mendelssohn, el militează pentru emanciparea evreilor şi nimic din 
scrierile sale nu indică arianismul doctrinar. Fratele său, August 
Schlegel, pleacă însă de la teoria originii indiene şi îi imprimă nu- 
anţe patriotice prin aprecierea Germaniei ca Orient al Europei, în 
virtutea coincidenţei capacităţii latente de regenerare a neamului 
omenesc. 

Fascinaţia originii indiene se propagă şi în Franţa, iar prin- 
cipalul ei agent este baronul d'Ekstein, personaj destul de influent 
în saloanele pariziene, în jurul său gravitând pentru o vreme Hugo, 
Lamennais, Michelet sau Augustin Thierry. Aici înfloreşte în di- 
recția unor expresii laterale ale dorinţei de eliberare de sub con- 
diționările instituţionalizate socio-politice şi culturale. Prieten cu 
d'Ekstein şi admirator al lui Gobineau, Ernest Renan se dovedeşte 
a fi un adevărat propagandist al arianismului, cartea sa de mare 
succes, Viaţa lui lisus, reuşind să fixeze imaginea evreilor necre- 
dincioşi în contrast cu drept-credincioşii catolici. Prin această lu- 
crare, Renan lansează o modă a scrierilor religioase de anatemizare 

a evreilor. Reluând o stereotipie mai veche şi politizând masiv, autorul 
francez scrie că lisus a fost osândit de către „vechiul partid evreiesc 
şi legea mozaică'2", astfel că răstignirea Sa reprezintă crima neamu- 
lui evreiesc. Neputând eluda originea iudaică a umanităţii lui lisus, el 
apreciază că poporul iudaic este definit de extremele binelui şi răului, 
extrema pozitivă fiind în fond doar excepția Mântuitorului. 

Prin Armand de Quatrefages, arianismul intră în conflictul fran- 
co-prusac, iar reacţiile germane vin dinspre Adolf Bastian şi Rudolf 
Virchow. Cel dintâi explică barbaria bombardamentelor germane din 
1871 prin decadenţa slavo-fenică, violentă şi anteariană. 

Orientalistul german Max Miller, profesor la Oxford, pune pe ta- 
pet, cu titlu ştiinţific, conceptul de „rasă ariană” fără a bănui ce carieră 
va face acesta în calitate de licenţă pentru agresiune, lăsând la o parte 
calitatea lingvistică primă. Pe măsură ce termenul arian dobândeşte 
conotaţii din ce în ce mai inechivoc rasiste, Max Muller formulează un 
avertisment şi subliniază faptul că un popor reprezintă „o unitate ideală 
[...] mult mai fundamentată pe factori spirituali, aşa cum sunt religia şi 
limba, decât pe înrudirea şi comunitatea de sânge”?! motiv pentru care 
este neştiinţific să se vorbească despre rasa ariană. 

Dacă mitul arian circumscrie la începutul secolului lung căuta- 
rea originilor, la sfârşitul aceluiaşi secol el se proiectează în viitor, în 
proiectele de eugeneză. Principalul artizan al mutaţiei este ginerele lui 
Richard Wagner, Houston Stuart Chamberlain, autorul unei afirmații 
tari, cu urmări grave: „Chiar dacă se va ajunge să se demonstreze că 
n-a existat niciodată în trecut o rasă ariană, noi am dori ca în viitor să 


existe una2?. 


210 Renan, Ernest: Viaţa lui lisus. Editura Europrint, Bucureşti, [f.a.], p. 
221 

211 Apud: Rose, Rosa Sala: Dicţionar critic de mituri şi simboluri ale na- 
zismului. Traducere şi prefață de Mirela Petcu, Editura Paralela 45, Piteşti, 
2005, p. 37 

212 Apud: Ibid., p. 39 

Evreii. Intre emancipare şi anatemă 


Baza religioasă a ostilității antice faţă de evrei este dubla- 
tă în secolul al XIX-lea de integrarea considerentelor economice, 
naționale şi politice. Termen inventat în 1879 de către Wilhelm 
Marr?%5, antisemitismul desemnează o mişcare lipsită de spirit reli- 
gios, motivată economic şi cu tentă accentuat rasială, în ciuda fap- 
tului că evreii nu constituie propriu-zis o rasă separată. Atitudini 
antiiudaice se înregistrează pe tot parcursul secolului lung, semn 
că emanciparea evreilor de după Revoluţia Franceză nu este 
acompaniată şi de o revizuire a prejudecăţilor legate de aceştia. 
Inevitabilă într-o societate industrială şi laicizată în care ei jucau 
un rol economic decisiv, emanciparea evreilor este accentuată de 
uniformizarea statutului juridic de după Revoluţia Franceză. Insă 
aceasta nu înseamnă şi apariţia unui iudaism francez”, deoarece 
dispariția autonomiei şi disoluția comunităţilor evreieşti nu creea- 
ză condiţiile propice emergenţei unui organism comun iudaic sau 
a expresiei unui sentiment de identitate sau destin, aşa cum insi- 
nuează adepţii teoriilor complotului evreiesc. Grupurile evreieşti 
continuă să trăiască separat unul de altul şi îşi conservă denomi- 
nările anterioare. 


213 Johnston, William M.: Spiritul Vienei. O istorie intelectuală şi so- 
cială 1848-1938. Traducere de Magda Teodorescu, Editura Polirom, Iaşi, 
2000, p. 39 i 

214 Girard, Patrick: La Révolution Française et les juifs. Editions Ro- 
bert Laffont, Paris, 1989, p. 198 

Acolo unde sunt acceptați, evreii manifestă o atitudine schi- 
zoidă, adaptată exterior la societatea noniudaică şi conservatoare 
interior. Imaginea dedublată a evreului emancipat se impune până 
şi sub forma unui slogan social atribuit lui Moses Mendelssohn: 
„Fii om [ca toţi ceilalţi] pe stradă şi evreu acasă”. În pofida prie- 
teniei sale cu acesta, Kant denunţă iudaismul ca legislaţie religi- 
oasă bazată pe conceptul de popor ales şi îi opune creştinismul ca 
religie a Raţiunii. Inferioritatea iudaismului în raport cu creştinis- 
mul este reluată şi de către Hegel. Mai radical, Fichte preconizează 
expulzarea evreilor în Palestina sau menţinerea lor în Germania, 
însă numai cu statutul de străini. 

Léon Poliakov?” apreciază că atribuirea meritului emancipă- 
rii evreilor Revoluţiei Franceze a generat în țările cu dominație na- 
poleoniană, în speţă Germania, împingerea evreilor spre stânga şi 
ridicarea împotriva lor a sentimentelor naționale. La începutul se- 
colului lung, Franţa se erijează în protectoarea evreilor, dar inten- 
tiile lui Napoleon sunt departe de a fi prosemite. El vede în Marele 
Sanhedrin, reunit la Paris în 1807, un posibil instrument politic, 
eşuat însă. Drepturile acordate acum evreilor se convertesc în anul 
următor în limitări drastice privind deplasarea şi comerţul. 

Emanciparea evreilor generează distrugerea comunităților şi 
bulversarea identităţii lor politico-juridice. Ghettoul însemna un 
stat în stat, era prevăzut cu instanţe de putere coerciţivă şi protec- 
toare proprii şi forma o lume enclavizată şi stabilă. În acest peri- 
metru, rabinii au o autoritate aproape absolută asupra membrilor 
comunităţii şi se bucură de o putere deloc neglijabilă. In consecin- 
ță, emanciparea foloseşte autorităţilor la suprimarea autonomiei 
comunitare, ceea ce duce la insinuarea în rândul evreilor a unei 
spaime de noua ordine a lucrurilor, dar şi a unei ostilităţi ivite 
ca şi contrareacţie defensivă. Acest proces nu are numai urmări 
negative. Pozitivitatea provine din deschiderea câmpului social 
şi pentru evrei. Ei se eliberează de autoritatea inflexibilă de tip 


215 Apud: Oişteanu, Andrei: Imaginea evreului în cultura română. 
Studiu de imagologie în context est-central european. Ediţia a Il-a revăzu- 
tă, adăugită şi ilustrată, Editura Humanitas, Bucureşti, 2004, p. 59 

216 Poliakov, Léon: Istoria antisemitismului. De la Voltaire la Wag- 
ner. Vol. IIT. Traducere de Janina Ianoși, Editura Hasefer, Bucureşti, 2000, 
p. 221 

patern a rabinilor şi pot încerca să cucerească perimetrul socio-po- 
litic european. 

Acolo unde se realizează, egalitatea proclamată la 1789 şi 
integrarea evreilor în corpul social duc la slăbirea comunităţilor 
evreieşti şi la expunerea indivizilor izolaţi, mult mai fragili fără 
suportul întregului. Conduita schizoidă a intelectualilor evrei este 
simptomatică pentru acest fenomen, spre sfârşitul secolului ea 
ajungând la cote autodistructive. Cei care nu reuşesc să-şi rezolve 
conflictualitatea prin angajarea în mişcări revoluţionare, îşi resimt 
originea iudaică drept povară şi dezvoltă pe acest fond o exacer- 
bată ură de sine. Marx sau Troțki funcţionează potrivit primului 
tipar, în vreme ce Weininger reprezintă o realizare patologică a 
celuilalt. 

Parazitismul şi proliferarea evreului rămân accente esenţi- 
ale în imagologia secolului lung. Complementar, campaniile anti- 
semite mizează pe curăţenie şi purificare. Parazitismul se leagă în 
esență de bogăţia evreilor, puterea lor economică?!” deranjând cu 
atât mai mult cu cât nu este însoţită de o putere politică echivalen- 
tă, ceea ce o face revoltătoare şi inutilă. Ea nu implică nici măcar 
relaţia de putere dintre exploatator şi exploatat şi, drept urmare, 
nici responsabilitatea primului în raport cu al doilea, ci îl izolează 
într-o superioritate devenită insuportabilă pentru ceilalți. 

Un alt mobil al suspiciunii legate de evrei este exterioritatea 
lor în raport cu orice clasă socială, ceea ce echivalează implicit cu 
o carentă identitate de clasă şi deci cu imposibilitatea clasificării 
lor în sistemul social general. Burghezi prin avere, ei rămân totuşi 
evrei, adică o potenţială naţiune în naţiune. De fapt, ei au mai de- 
grabă un statut intereuropean, consolidat printr-o bine articulată 
reţea de capital şi de influenţă. Din categoria evreilor angrenaţi 
în această reţea, în secolul al XIX-lea se desprinde o categorie de 
evrei bogaţi, înnobilați pentru serviciile financiare aduse statului. 
Indepărtaţi de comunităţile evreieşti tradiționale, aceştia adoptă 
un comportament aristocratic. Mulţi dintre ei sunt finanțatori ai 
conflictelor armate europene, un caz exemplar fiind Bleichroeder. 
Acesta l-a sprijinit pe Bismarck în războiul franco-prusac, pentru ca 


217 Arendt, Hannah: Originile totalitarismului. Traducere de Ion Dur 

ulterior, în timpul tratativelor de pace dintre Germania şi Franţa, 
să devină legătura cu Disraeli. Dar poate că exemplul cel mai eloc- 
vent pentru această serie este familia Rothschild. Membrii ei îşi în- 
cep evoluţia pe scena puterii ca evrei la curtea din Frankfurt şi îşi 
câştigă statutul intereuropean deschizând bănci la Londra, Paris, 
Neapole, Viena şi, fireşte, Frankfurt, apogeul puterii lor legându-se 
de statutul de principal trezorier al Sfintei Alianțe. 

Relaţiile privilegiate ale evreilor cu statul, bazate pe suport 
financiar, se erodează începând din secolul al XIX-lea, când inte- 
resele economice presupun o politică intervenţionistă din partea 
statului şi când solidarităţile europene se prăbuşesc, fenomen care 
diminuează importanța şi rolul lor în afacerile de stat şi deschide 
calea unui antisemitism virulent, tocmai slăbirea forței evreilor fa- 
vorizând transformarea lor în ţapi ispăşitori. 


I. Heinrich Heine 


Excepţie de la regula discriminărilor, intelectualii evrei sunt 
primiţi în societatea secolului al XIX-lea, ei descoperind în „pute- 
rea iradiantă”?!8 a Gloriei, absolut irezistibilă în descendența cul- 
tului geniului, forța care le deschide câmpul social. Colecţionari, 
critici, cronicari şi organizatori de tot ceea ce se bucură de presti- 
giu, intelectualii evrei reuşesc să convertească puterea iradiantă 
în forță socială reală şi de ecou internaţional. Dar, pentru a fi ac- 
ceptaţi, evreilor li se cere nu numai să fie extrem de dotați inte- 
lectual, ci şi să aibă un statut de excepţie în raport cu propriul lor 
popor, altfel spus, o separare legalizată de comunitatea lor origi- 
nară. Convertirea lui Heine funcţionează pe o asemenea logică, iar 
Disraeli reprezintă o adevărată victorie rechiziţionată în favoarea 
exaltării spiritului iudaic. 

Dorinţa de a se distinge de toţi ceilalţi, convertirea, cultura 
şi instrumentalizarea literaturii l-au condus pe Disraeli la funcţia 
de prim-ministru al Angliei. Convins de faptul că banii evreieşti 
fac jocurile politice şi că o conspirație mondială iudaică se agită pe 
fundalul istoriei, el proiectează ficțional un imperiu evreiesc şi se 
autoipostaziază ca virtual element iudaic, important în economia 


218 Ibid., p. 78 

acestuia. Deşi se prezintă pe sine ca membru al rasei alese şi se si- 
tuează în eşaloanele superioare ale puterii engleze, Disraeli rămâ- 
ne atât în afara societăţii engleze, cât şi în afara societății evreieşti. 
Proust reprezintă şi el un caz aparte de intelectual pe jumătate evreu, 
dar deziudaizat, „viciu” dublat de homosexualitate, profilul său cu- 
mulând astfel două „tare” față de care societatea resimte fascinaţie 
şi suspiciune. 

Convertirea lui Heinrich Heine?! şi angajarea sa revoluţionară 
în promovarea libertăţii spirituale dezlănțuie o diatribă acuzatoare 
la adresa Bisericii catolice şi împotriva creştinismului ca instanță de 
stigmatizare a materiei şi ca instrument de control politic şi social. 
„Roma -— scrie el — a ţinut totdeauna să domine — şi când i-au pierit 
legiunile, a trimis dogme în provincii”'2%. Heine constată cu o oareca- 
re încântare eliberarea Nordului protestant din păienjenişul puterii 
Romei, construită pe ignoranţa fericită a gloatei. Angajarea sa muş- 
cător-discursivă în această campanie de natură protestantă nu atrage 
după sine nici uitarea identităţii sale originare şi nici orbirea faţă de 
evoluția valorilor germane. 

Simpatetic faţă de Spinoza, tovarăşul său de necredință, exclus 
din comunitatea iudaică pentru atitudinea sa critică față de religia 
mozaică, Heine constată amar că străbunii săi s-au numărat mai de- 
grabă printre cei vânaţi, decât printre vânători, sugestia neamului 
persecutat dezvăluind în ultimă instanţă o traumă reziduală. De alt- 
fel, chiar şi autoironia sa devine amară atunci când povesteşte despre 
originile iudaice ale familiei sale şi despre tentativele germane de a-l 
discredita la Paris. Sancţionarea superfluităţii dezbaterilor pseudo- 
ştiinţifice pe marginea virtuţilor germane este secondată de consta- 
tarea ironică a faptului că, în condiţiile excedentului de principi da- 
torat fărâmiţării statale, „Germania a fost marea herghelie de prinți 
care aprovizionează curent toate casele domnitoare”. Nici şcoala 


219 Heine nu ezită să denunțe faptul că anumiţi evrei creștinați se pot 
dovedi mult mai creştini decât creştinii, sancționând astfel un fanatism pro- 
priu elementului alogen dornic de integrare şi devenit captiv în noua identita- 
te.: Heine, Heinrich: Oraşul Lucca. In: Opere alese. Vol. I. In româneşte de Al. 
Philippide, Lazăr Iliescu şi Eman. Cerbu, Editura Univers, Bucureşti, 1970, 
pp. 347-348 7 

22 Id.: Marea Nordului. In: op. cit., p. 87 

221 Ibid., p. 107 

romantică?” nu scapă ironiei lui Heine. El apreciază că, în trena 
războaielor napoleoniene, prinții germani au ordonat şi au obținut 
un patriotism consolidat de aportul romanticilor care merg mână 
în mână cu năzuinţele guvernelor şi cu asociaţiile secrete. De de- 
parte, cei mai expuşi la asemenea atacuri sunt frații Schlegel. 
Acuitatea observaţiei şi cinismul îl ajută pe Heine să supra- 
viețuiască deconstruind mecanismele mistificatoare din spatele 
puterii. El exoterizează importanţa poeţilor şi scriitorilor în falsi- 
ficarea istoriei, reflectează la manipularea supuşilor prin promi- 
siuni vane şi atrage atenţia asupra naturii efemere şi oarecum 
fantasmatice a unor instanţe de putere, a dependenţei lor de re- 
cunoaşterea venită din partea alterităţii. In acest sens, el scrie că 
„dracul, nobilimea şi iezuiții există numai atât timp cât credem în 
existența lor'”?2. Altfel spus, cele trei entităţi există numai graţie 
puterii autosugestiei şi imaginaţiei oamenilor. Deşi este conştient 
de eficacitatea naţionalismului în exercițiul puterii unor suverani 
şi chiar ajunge să se simtă o victimă a ziarelor germane din cauza 
antinaţionalismului său, Heine? are totuşi naivitatea de a crede 
că această pârghie este pe cale de dispariţie, că prejudecățile na- 
tionale se topesc în uniformitatea civilizaţiei europene şi că națiu- 
nile sunt înlocuite de partide politice angrenate în marea misiune 
a epocii — emanciparea. El nu are în vedere numai emanciparea 
minorităţilor, printre care şi evreii, fireşte, ci şi emanciparea lumii 
întregi, adică instaurarea generalizată a egalităţii cetăţeneşti pro- 
movată de Revoluţia Franceză. De altfel, Heine este unul dintre 


222 Id.: Şcoala romantică. În: Opere alese. Vol. III. În româneşte de I. 
Cassian Mătăsaru, Editura Univers, Bucureşti, 1973, pp. 102-137 

23 Id.: Călătorie de la München la Genova. În: Opere alese. Vol. I. ed. 
cit., p. 150 

224 1... şi germanii au băgat de seamă că ura împotriva altor naţiuni 
este numai un mijloc de a înrobi o națiune cu ajutorul alteia şi că, în Euro- 
pa, nu mai există, în general, naţiuni, ci numai două partide, din care unul, 
numit aristocrația, se crede privilegiat prin naştere şi uzurpează tot ce oferă 
mai bun societatea burgheză, în timp ce celălalt, numit democraţia, reven- 
dică drepturile sale umane inalienabile şi doreşte să desființeze, în numele 
rațiunii, orice privilegiu din naştere”. Heine, Heinrich: Situaţii franceze. 
In: Opere alese. Vol. II. In româneşte de Dumitru Hâncu, Editura Univers, 
Bucureşti, 1971, p. 65 

cei mai atenți observatori ai scenei socio-politice şi culturale fran- 
ceze, Situaţiile franceze şi articolele sale dovedind acest lucru. 
Portretele dinamice făcute lui Louis Philippe, Lafayette, Guizot, 
Thiers, George Sand sau Pierre Lerroux sunt însoţite de judecăţi 
de valoare şi de previziuni legate de viitoarele regimuri politice, 
una dintre acestea referindu-se la succesul comunismului. 

Simultan cu dezbaterile privind legea naturalizării evrei- 
lor, Heine înregistrează teama unora de puterea evreiască consi- 
derată resentimentară, precum şi toată gama de prejudecăți față 
de acest neam şi de puterea sa ocultă. In povestirea Rabinul din 
Bacherach?*, el face un inventar al tuturor culpelor atribuite în 
mod tradiţional evreilor, de la punerea pe seama lor a epidemiilor 
şi a pruncuciderii ritualice şi până la suspiciunile legate de unirea 
lor în credinţă şi în puterea malefică a banului. Heine completea- 
ză tabloul condiției de evreu prin redarea unor scenarii curente 
de prigonire a evreilor pe baza unor presupoziţii false, dar şi prin 
descrierea vieţii din ghettoul din Frankfurt şi a existenţei alogene 
în afara perimetrului relativ autonom al acestuia, unde acest sta- 
tut marginal este marcat implicit prin semne exterioare: inelele 
galbene cusute pe caftanele bărbaţilor, respectiv, vălurile cu dungi 
albastre purtate de către femei. 

Heine admite că iudaismul?% constituie prototipul ulterioa- 
relor religii de stat, cu tot ceea ce înseamnă acest statut — proze- 
litism, constrângere religioasă, războaie —, dar denunţă minciuna 
din dialectica religioasă care tinde să demonstreze că un inamic 
al religiei de stat este automat un inamic al religiei şi al statu- 
lui, al lui Dumnezeu şi al regelui, al tronului şi al altarului. El îşi 
mărturiseşte credinţa în Dumnezeu şi aderenţa la regalitate, în 
ciuda unor regi „nerozi”, dar consideră metisajul puterii lumeşti 
cu cea religioasă, adică religia de stat, drept „avorton” promovat 
de două categorii parazitare: preoţii şi aristocrații condiționaţi de 
urmărirea propriilor lor interese în raport cu Dumnezeu, respectiv, 
cu regele. Chiar mai reprobabil este sistemul monopolist al reli- 
giilor, ceea ce îl determină pe Heine să ceară, prin analogie cu le- 


2235 Id.: Rabinul din Bachenrach (Un fragment). În: Opere alese. Vol. 
I. ed. cit., pp. 454-485 
22 Id.: Oraşul Lucca. ed. cit., pp. 348-352 

gile de supravieţuire şi de evoluţie ale economiei întreprinderilor 
meşteşugăreşti, „egalitatea politică a serviciilor divine sau, altfel 
spus, libertatea profesională a zeilor'22. 


II. Afacerea Dreyfus şi obsesiile antisemite 


Duplicitatea şi trădarea evreului traversează imaginarul eu- 
ropean, afacerea Dreyfus fiind numai vârful mediatizat al fenome- 
nului. Graţie acestui caz, Zola îşi revelează plenar latura militan- 
tă, Durkheim ajunge la concluzia că paria sunt cei care servesc în 
mod predilect drept ţapi ispăşitori, iar Theodor Herzl scrie Statul 
evreu şi convoacă primul congres sionist. Strict faptic, în 1894, 
Alfred Dreyfus, ofițer în statul major general francez, este acuzat 
de spionaj în favoarea Germaniei şi deportat pe viaţă. In anul ur- 
mător, colonelul Piquard, şeful serviciului de informaţii al statului 
major, semnalează inocenţa lui Dreyfus şi se alege cu o detaşare în 
Tunisia. Abia doi ani mai târziu apare pe tapet numele adevăratu- 
lui vinovat de trădare, Walsin-Esterhazy. Dreyfus este grațiat în 
1899, dar nu şi reabilitat. 

Cu toate acestea, există analişti înclinați să susţină că anti- 
semitismul nu explică afacerea Dreyfus?%, că istoriografia de stân- 
ga a recompus-o la modul ideal, ignorând fanatismul antimilitarist 
şi anticlerical din spatele întregului episod. Jean S6villia observă 
că discursul istoric omite faptul că afacerea Dreyfus reprezintă oca- 
zia perfectă pentru spulberarea unor caste relativ închise, legate în 
mod tradiţional de forțele conservatoare: armata şi corpul clerical. 
Dacă cea dintâi este direct implicată şi, în consecinţă, direct acu- 
zată, clericii devin un rău de eradicat prin extensie opozitivă cu 
evreii. 

Emanciparea de după Revoluţia Franceză trezeşte neliniş- 
ti legate de legiferarea imersiunii minorităţilor în spaţiul politic. 
La sfârşitul secolului al XIX-lea, în era votului universal, aces- 
te nelinişti se acutizează. Nu întâmplător, aceasta este şi epoca 


227 Ibid., p. 354 

228 Sévillia, Jean: Corectitudinea istorică. Să punem capăt trecutului 
unic. Traducere din franceză de Anca Dumitru, Editura Humanitas, Bucu- 
reşti, 2005, pp. 233-260 

exacerbării obsesiei conspirațiilor mondiale evreieşti, a puterii 
misterioase care aduce răul şi urmăreşte să se înstăpânească asu- 
pra lumii. 

In 1873 apare Victoria iudaismului asupra germanismului, 
semnată de către Wilhelm Marr, cel căruia i se atribuie termenul 
antisemitism. Pe un ton apocaliptic de rezonanţă wagneriană el 
scrie: „Amurgul zeilor a început pentru noi. Voi sunteți stăpânii, 
noi suntem şerbii... Finis Germaniae”*. Şase ani mai târziu, Marr 
fondează Liga antisemită. În acelaşi registru ideatic, însă cu mai 
puțin patos eschatologic, se menţine şi Otto Glagau atunci când 
oferă perspectiva unui popor german înrobit de către un popor alo- 
gen convertibil în sursa tuturor relelor sociale şi politice. 

Richard Wagner?% militează până în 1850 pentru emancipa- 
rea totală a evreilor şi beneficiază de protecţia lui Meyerbeer, idolul 
său muzical. După aventurile sale revoluţionare alături de profesi- 
onişti ai revoluţiei precum Bakunin sau Feuerbach, pactizează cu 
puterea şi intră într-o fază resentimentar-antisemită. E] îl atacă pe 
Meyerbeer prin intermediul elevului său, Mendelssohn-Bartholdy, 
nepotul lui Moses Mendelssohn, şi face din evrei ţapii ispăşitori 
pentru degenerarea societăţii şi a artei. 

Discursurile antisemite sunt departe de a fi monopol ger- 
man. Impânzită de date statistice şi de cifre de afaceri, menite să-i 
valideze teoriile, Franța evreiască (1886) a lui Edouard Drumont, 
best-seller în epocă, integrează miturile antiudaismului creştin — 
de la sacrificiul uman şi pruncucidere la alianțe şi comploturi 
milenare, orientate spre cucerirea lumii — şi îi face pe evrei res- 
posabili de toate relele Franţei considerând că societatea france- 
ză postrevoluţionară este coruptă deoarece este iudaizată. Evreii, 
crede un Drumont excedat de fantasme ale complotului, au reuşit 
să permeeze şi să corupă Ordinul Templierilor, Francmasoneria, 
Internaționala Socialistă, adică toate organizaţiile asupra cărora a 


229 Apud: Poliakov, Léon: Istoria antisemitismului. Europa sinuci- 
gaşă. 1870-1933. vol. IV. Traducere de Andriana Fianu, Editura Hasefer, 
Bucureşti, 2000, p. 23 

230 Léon Poliakov avansează teza posibilei genealogii paterne evre- 
ieşti a lui Wagner, Ludwig Geyer, unul dintre taţii săi prezumtivi fiind, 
poate, evreu.: Poliakov, Léon: Istoria antisemitismului. De la Voltaire la 
Wagner. Vol. III. ed. cit., p. 423 

planat vreodată suspiciunea de putere ocultă. Catolic fervent, el acuză pro- 
testanţii de alianţe funeste cu evreii. Nici literatura nu scapă exerciţiului 
iudaic, Coningsby, romanul lui Disraeli din 1844, şi evreitatea maternă a 
lui Alexandre Dumas fiind, în evaluarea sa, dovezi clare în acest sens. 

Complotul pus la cale de către Cagliostro intră şi el în strategia iu- 
daică de denigrare a Mariei Antoaneta, inamică implacabilă a evreilor. 
Mai mult chiar, Drumont reduce Revoluţia Franceză la o invazie iudaică 
subterană şi ajunge până la a sugera originea semitică a lui Napoleon. 
În aceste condiţii, nu mai surprinde faptul că saint-simonismul, mişcările 
revoluţionare de la 1848, Comuna din Paris sau activitatea lui Gambetta, 
„caricatură a împăratului evreu”*!, fac parte din aceeaşi psihoză a complo- 
tului iudaic în versiunea lui Drumont. Fireşte, el consideră că esenţa do- 
minației evreieşti în secolul al XIX-lea îşi are originea în monopolul asupra 
capitalului obținut în general prin speculă, acuză curentă în epocă. Lui i se 
adaugă monopolul evreiesc asupra presei europene. Drumont??? apreciază 
că evreul este vulgar, laş, nevrotic, mercantil, cupid, intrigant, avar, steril, 
insolent şi complotist. Acestei entităţi 1 se opune arianul entuziast, eroic, 
cavaleresc, dezinteresat, încrezător, creator şi idealist. Acelaşi Drumont 
lansează în 1892 cotidianul „La Libre Parole”, subintitulat „Franta fran- 
cezilor”, care doi ani mai târziu escaladează afacerea Dreyfus. 

La elucubraţiile antisemite ale lui Drumont reacţionează Léon Bloy. 
Evreu convertit la catolicism, acesta recuperează, în Mântuirea prin evrei, 
tradiţia Paracletului?*, atunci când susţine excelența funcţiei eschatolo- 
gice a evreilor, înscrisă în anterioritatea neamului lor. Obiectul anatemei 
lui Bloy este banul ca simulacru maculant al puterii, căruia i se închină 
popoarele creştine renegate. „Banul este sângele săracului”?*5, scrie Bloy 
investindu-l cu atributul de a rezuma simbolic suferința, dreptatea, vo- 


231 Drumont, Edouard: La France Juive. Essai d’ Histoire contemporaine. 
Tome premier. C. Marpon & E. Flammarion Editeurs, Paris, [1885?], p. 577 

232 Ibid., pp. 3-9 

23 Iancu, Carol: Miturile fondatoare ale antisemitismului. Din antichitate 
până în zilele noastre. Traducere de Țicu Goldstein, Editura Hasefer, Bucureşti, 
2005, pp. 85-86 Ă 

234 Bloy, Léon: Mântuirea prin evrei. Sângele Săracului. In româneşte de Ele- 
na Popoiu, Prefaţă de Liviu Antonesei, Editura Institutul European, laşi, 1993, pp. 
44-45 

235 Ibid., p. 73 

L'Aurore din 13 ianuarie 1898 , articolul J'accuse!, de Emile Zola 

Moses Mendelssohn (1729-1786), autor: Anton Graff, 1771 


luptatea, gloria şi puterea. Contraponderea pozitivă este dată, fi- 
reşte, de valența unificatoare şi soteriologică a sărăciei. 

Pentru a fi pe placul lui Nicolae al II-lea, Generalul 
Racikovski?* orchestrează campania antisemită şi comandă unui 
falsificator din Paris Protocoalele Inţelepţilor Sionului, titlu inspi- 
rat de Primul Congres Sionist şi de pledoariile lui Herzl, dar şi 
de scrierea lui Maurice Joly, Dialog în infern între Machiavelli şi 
Montesquieu. În 1897, Filip Petrovici Stepanov?” îi prezintă prin- 
țului Serghei, fratele ţarului, douăzeci şi patru de protocoale ela- 
borate — susţine el — în şedinţele secrete ale guvernului evreiesc. 
Proveniența documentului este explicată prin sursa directă a lui 
Stepanov, Alexei Suhotin. Acesta afirmă că îl are de la vecina lui, 
care îl sustrăsese la Paris din casa unui prieten evreu şi apoi l-a 
tradus. În 1905, Serghei Nilus relansează legenda originii sioniste 
a Protocoalelor Inţelepţilor Sionului, susținând că acestea repre- 
zintă planul unui complot care vizează subjugarea lumii de către 
evrei, plan ce datează încă din 929 î.Ch.. 

In introducerea broşurii sale, Nilus îi atribuie „Prințului 
Exilului”%5, Theodor Herzl, prezentarea formulei finale a acestui 
plan la Primul Congres Sionist, convocat de el la Basel în 1897. 
Primul capitol al Protocoalelor Inţelepţilor Sionului susţine pro- 
pensiunea naturală a fiinţei umane spre acapararea puterii şi con- 
chide sentenţios: „Scopul nostru este să avem în mână puterea”2*, 
prin „noi” înțelegându-se evreii. In vederea realizării acestui dezi- 
derat, instrumentalizarea capitalului în subjugarea statului, vio- 
lenţa şi fățărnicia constituie pârghii recomandate programatic. Un 
segment esenţial în strategia de instituire a dominației evreieşti 
asupra lumii este Revoluţia Franceză, privită în text drept act 


2% Poliakov, Léon: Istoria antisemitismului. Europa sinucigaşă. 
1870-1933. vol. IV. ed. cit., p. 55. Geniu al provocării, Petru Racikovski era 
în serviciul Ohranei. a 

237 Ben-ltto, Hadassa: Protocoalele Inţelepţilor Sionului. Anatomia 
unui fals. Prefaţă de Haim H. Cohen, Traducere de Carol Bines, Editura 
Hasefer, Bucureşti, 2000, pp. 56-57 

238 Apud: Iancu, Carol: op. cit., p. 219 

239 Protocoalele Ințelepților Sionului. Text integral în traducerea lui 
Ioan Moța, Editura Lucman, Bucureşti, [f.a.], p. 11 

esenţial de vulnerabilizare a spațiului occidental prin înlăturarea > = Sb 
aristocrației naturale şi prin suprimarea libertăţii individuale. US E E ` Yil Jj 

Manipularea opiniei publice şi controlul cunoaşterii nu scapă fa d 
de integrarea în sistemul marii conspirații iudaice, după cum tot pe k Valea 4 
seama ei sunt puse şi luptele intestine pentru putere, sclavia eco- ORREURS: Ay i 
nomică a proletarilor sau dezechilibrul dintre drepturile socio-po- h 
litice, ceea ce Înseamnă că puterea iudaică anunțată se fundamen- T AB 
tează pe resentimente şi pe contrastul dintre puterile întunecate 
actuale şi puterea luminoasă, soteriologică a eliberatorilor evrei. 
Cu alte cuvinte, scenarii de impunere a puterii cât se poate de plau- 
zibile, deşi mult prea perfecte şi absolute pentru a fi creditate inte- 
gral. Cele douăzeci şi patru de articole ale Protocoalelor Inţelepţilor 
Sionului acoperă toate pârghiile puterii, de la presă la societăţi 
secrete, de la monopoluri la intensificarea controlului polițienesc, 
de la condiţiile de subzistență la înnăbuşirea gândirii şi la slăbirea 
religiei, de la utilizarea puterii aurului la inocularea prestigiului 
mistic al puterii unui rege evreu, ales după merit. 

Departe de a începe cu Protocoalele apocrife, antisemitismul 
rus are antecedente violente, chiar şi asasinarea lui Alexandru al 
II-lea de către narodnicul Ignaţiu Grineviţki, rus transformat ra- 
pid în evreu din rațiuni de putere, declanşând un val de pogromuri 
şi de persecuții. Sub Alexandru al III-lea, ia amploare şi activita- 
tea antisemită a Sutelor Negre. Literatura rusă înglobează şi ea 
impulsurile antisemite, Gogol, Dostoievski sau Tolstoi fiind şi ei 
contaminați. 

Nici ştiinţa nu scapă de rasismul fără fundament rasial, 
teoriile de succes ale lui Cesare Lombroso încorporând imaginea 
stereotipă a evreului. El demonstrează că fiziologia iudaică este 
echivalentă cu cea proprie infractorului înnăscut, nasul mare şi în- 
coroiat fiind stigmatul fizionomic caracteristic atât evreului, cât şi 
infractorului. 


Dreyfus-Trădător, caricatură 1890 

Theodor Herzl (1860-1904) 


III. Ecoul utopic al Statului evreu 


Theodor Herzl, „părintele mişcării sioniste”, 
încearcă să transpună şi în utopia sa din 1902, 
Străvechea ţară nouă (Altneuland), principiile ex- 
puse cu şase ani înainte în Statul evreu. Aşa cum 
înţelege el lucrurile, colonizarea Palestinei ar fi re- 
zultatul logic al antisemitismului european. Israelul 
pseudo-utopiei lui Herzl nu se defineşte ca un stat, 
ci mai degrabă ca o comunitate bazată pe asocierea 
voluntară, idee izvorâtă din confluenţa dintre trade 
union şi anarhismul lui Proudhon. Preeminenţa prin- 
cipiului economic reprezintă pivotul gândirii anarhis- 
te a lui Proudhon. După el, lumea viitorului implică 
o structură descentralizată, cu celule autonome ges- 
tionate, dar nu şi controlate de un organism central. 
Regenerat prin muncă şi fericit că serveşte binele 
comun, omul îşi găseşte libertatea în sânul acestor 
comunităţi de producţie umanizate. Astfel, societatea 
colonilor evrei păstrează o distanţă egală față de ca- 
pitalism şi faţă de colectivism. Sistemul garantează 
dreptul la muncă, asistenţă publică şi învăţământ 
gratuit, nu exclude bogăţia şi nici proprietatea pri- 
vată, considerate esenţiale pentru stimularea emula- 
ției, şi încurajează libera inițiativă. Mai mult chiar, 
enclava vizitată de către deziluzionatul Loewenberg 
şi de către mizantropul Kingscourt întreține relații 
de prietenie cu vecinii arabi. 


IV. Jidovul rătăcitor 


Produs folcloric european originat în glosările 
pe marginea motivului evanghelic al patimilor lui 
Iisus, legenda Jidovului rătăcitor surprinde o scenă 


2% Dictionary of Literary Utopias. Edited by Vita For- 
tunati and Raymond Trousson, Honoré Champion Editeur, 
Paris, 2000, p. 37 


Constantina Raveca Buleu 


din drumul Mântuitorului pe Golgota şi amendează lipsa de umanitate demons- 
trată de cizmarul Ahasverus atunci când El se aşază pe pragul casei sale. Urmarea 
este blestemul aruncat de către lisus asupra evreului, sortit să rătăcească prin 
lume fără odihnă până la venirea Judecăţii de Apoi. Andrei Oişteanu?! atrage 
atenţia asupra unei rădăcini veterotestamentare a legendei Jidovului rătăcitor: 
în Facerea 4, 11-14, Cain este blestemat să rătăcească; însă versiunea răspândită 
mai ales în literatura de masă a secolului al XIX-lea se opreşte la legenda creată 
în jurul secvenţei de pe drumul lui lisus pe Golgota. 

O posibilă explicaţie a proliferării acestei legende ţine de fenomenul migra- 
tiei evreilor prin Europa. Resuscitările şi tratările sale literare”? şi nu numai vin 
pe fondul emancipării evreilor în Occident. In ultima parte a secolului al XIX-lea, 
investigaţiile fiziologice ale lui Charcot integrează acest fenomen în patologie. El 
apreciază că evreii sunt predispuşi rasial la nevropatia călătoriilor sau nomadis- 
mului, iar elevul său, Henry Meige elaborează o întreagă teză a lui Ahasverus ca 
prototip al „israeliților nevrozaţi care colindă lumea”2%. 

In varianta lui Eugène Sue, Jidovul rătăcitor este un cizmar din Ierusalim 
care, în loc să-i dea voie lui lisus, în drumul său pe Golgota, să se odihnească, 
îi cere să umble mai departe. Urmarea este blestemul Mântuitorului: „Și tu vei 
merge fără încetare, până la o a doua înviere”25, destin împărtăşit şi de Irodiada, 
condamnată să rătăcească pentru că a cerut moartea lui loan Botezătorul. 

Personalitatea Străinului, cum este numit inițial Ahasverus, tocmai pentru 
a accentua statutul său de alteritate radicală, emană o putere irezistibilă, ocultă 
şi seducătoare, concurată de un fior de anxietate, de nelinişte. Moştenirea sa, con- 
servată graţie abilităţilor financiare ale neamului lui Samuel, reprezintă pivotul 
reţelei de interdependenţe, manipulări oculte şi instrumentalizări conspirative, de 
la iezuiţi la exotica sectă a Fansegarilor-Ştrangulatori, rafinaţi asasini orientali. 
Pentru Sue, figura funestă nu este Jidovul rătăcitor, în atmosfera obsesională a se- 
colului său, spectrul puterii iezuţilor fiind infinit mai întunecat, deoarece ordinul 


241 Oişteanu, Andrei: op. cit., p. 321 

242 Quinet, Sue, Béranger, Gérard de Nerval, Léon Lespès, Collin de Plancy, Alexandre 
Dumas sau pictorul Gustave Doré sunt câțiva dintre cei care se ocupă de această legendă. 

23 Apud: Poliakov, Léon: Mitul arian. Eseu asupra izvoarelor rasismului şi ale nați- 
onalismelor. Traducere din franceză de Liviu Ornea, Editura EST-Samuel Tastet Editeur, 
[f.1.], 2003, p. 373 

244 Jidovul rătăcitor al lui Sue este tradus în română de către Timotei Cipariu în 1844, 
adică în anul apariției sale. 

25 Sue, Eugène: „Jidovul rătăcitor. I. Stilizare de Marin Niţă-Slătineanu, Editura 
„Moftul”, Sibiu, 1993, p. 77 

lor exercită o putere teribilă, misterioasă şi mai ales despoti- 
că şi alienantă pentru subiecţii ei. Sue, ca şi Edgar Quinet, face 
din Ahasverus simbolul umanităţii laborioase şi suferinde. 
Culpabilitatea sa difuză şi misterioasă apare compensată de pocă- 
inţă şi de dorința de a deveni creştin, iar efortul său perpetuu de a 
ajuta omenirea îl răscumpără şi îl înscriu în ordinea muritoare. 


V. Tablou de sfârşit de secol. Arthur Schnitzler 


Situaţia evreilor din Imperiului austro-ungar de la sfârşitul 
secolului al XIX-lea — începutul secolului XX este transcrisă ficţio- 
nal în Drum deschis, romanul lui Arthur Schnitzler. Pe fondul unui 
imperiu crepuscular, marcat de avansul naţionalismelor extremis- 
te, antisemite, de replica sionistă, dar şi de agitația crescândă a 
mişcărilor socialiste, destinele personajelor lui Schnitzler lasă să 
se întrevadă criza generală de identitate de la sfârşitul secolului 
lung, confirmată de valul de sinucideri ilustrate în roman, dar mai 
ales de sentimentul generalizat al precarităţii fiinţei şi a valorilor 
el. 

În ecuaţia recunoaşterii sociale, averea imensă a lui Solomon 
Ehrenberg, obţinută din fabricarea de cartuşe, este anihilată de re- 
ligiozitatea tradiţională, de ceea ce face din el un „prea evreu”%5, po- 
trivit observaţiei unui alt personaj, Willy Eissler, evreu şi el. Copiii 
lui Solomon Ehrenberg, Oskar şi Else încearcă fiecare să eludeze 
etichetarea prescrisă de statutul tatălui, dandysmul şi încercările 
de sinucidere ale fiului, respectiv căsătoria planificată a fiicei cu un 
consilier aulic reprezentând asemenea tentative. 

In ciuda simpatiei pentru Leo şi pentru Heinrich, ne-evreul 
Georg are „vaga intuiție că într-o atmosferă de prostie, nedreptate şi 
ipocrizie, relaţiile sincere nu se pot dezvolta nici măcar între oameni 
cu sensibilități apropiate”. În trena acestui fenomen, el se simte 
dominat de o conştiinţă a vinovăţției, de o asumare subterană, po- 
trivnică lui, a ostilităţii faţă de străini, în ciuda afinităţilor cu ei, şi 
tinde să pună totul pe seama diferenţei de rasă. 


246 Schnitzler, Arthur: Drum deschis. Traducere de Corneliu Papado- 
pol, Prefaţă de Simion Dănilă, Editura Facla, Timişoara, 1986, p. 27 
247 Ibid., pp. 104-105 

Dezgustul doctorului Berthold Stauber faţă de macularea 
din lumea politicii este accentuat de cazul Theresei Golowski (şi 
ea evreică), una dintre militantele partidului social-democrat, re- 
judecată şi condamnată după ce inițial fusese achitată. El decla- 
ră că „viața parlamentară, fără să joci comedie, nu este nicidecum 
posibilă”? şi îşi justifică eşecul carierei de parlamentar prin in- 
compatibilitatea sa cu frivolitatea şi indiferența, dar şi cu dispozi- 
ţia sacrificării întregii vieți pentru o cauză dreaptă, singurele mo- 
dalităţi de a realiza ceva în politică. Revenirea lui Berthold Stauber 
pe scena politică se produce sub semnul unor proiecte extreme de 
eugenie. E] crede că cea mai consecventă igienă socială trebuie să 
înceapă prin „dreptul de a suprima oamenii bolnavi” sau măcar 
de a-i exclude de la bucuriile vieţii. Profetic, personajul lui Arthur 
Schnitzler are convingerea că acestea vor fi ideile viitorului. 

Un alt politician evreu deziluzionat, victimă a efervescenţei 
politicii antisemite, este tatăl lui Heinrich Bermann. Avocat şi de- 
putat, acesta fusese expulzat din partidul liberal german, în locul 
său fiind ales un politician care pretindea că evreii sunt cei mai 
mari duşmani ai ordinii şi moralei germane, deoarece în spaţiul 
privat se comportă ca nişte tirani, agresându-şi soțiile şi profitând 
de servitoare. Deşi fiul receptează cu o nuanţă de satisfacţie decli- 
nul tatălui, din cauza discursurilor optimiste ale acestuia despre 
progres şi libertate, trauma tatălui se repercutează şi asupra lui 
şi devine manifestă în predispoziția obsesivă de a vedea peste tot 
ostilitate şi persecuție, chiar dacă în fond este numai indiferenţă 
sau antipatie. 

Leo Golowski, militant pentru cauza sionistă, îşi satisface 
nevoia de afirmare a identităţii provocând la duel un conte, căru- 
ia i se prezintă: „Leo Golowski, evreu din Cracovia”2%. Pentru el, 
problema evreiască nu se reduce la cazuri particulare, la funcţio- 
nari evrei care nu avansează, la situaţia familiei lui Heinrich, la 
militarii evrei care nu ajung ofiţeri sau la conferenţiarii evrei care 
nu devin profesori, ci la întreaga populaţie evreiască. În numele 
anihilării efectelor discriminării generale a evreilor, a tratării lor 


245 Ibid., p. 42 
24% Ibid., p. 261 
250 Ibid., p. 82 

ca elemente alogene în statele europene, el visează la crearea sta- 
tului evreu. În urma unui alt duel, cu un ofiţer antisemit, Leo este 
închis, iar neeliberarea sa din arest preventiv, în ciuda cauţiunii 
imense oferite de bătrânul Ehrenberg, îl transformă într-o chesti- 
une politică, numai un decret imperial de grațiere rezolvând toată 
afacerea. 

Dezagregarea relaţiilor dintre oameni în contextul acutizării 
crizei politice şi mai ales a celei de ordin psihologic, prin frecvența 
manifestării voinței de moarte, pierderea încrederii în valorile şi în 
puterea creatoare a ființei converg în cuvintele rostite de Heinrich 
în finalul romanului: „crede-mă, Georg, sunt momente când îi in- 
vidiez pe oamenii care au o aşa-zis concepție de viață. Eu, dacă 
vreau să am o lume bine rânduită, trebuie întotdeauna să mi-o cre- 
ez mie însumi. Asta este obositor pentru cineva care nu este bunul 
Dumnezeu”%L. 


251 Ibid., p. 307 

Naţionalismele şi puterea 


Fundamentul oricărui regim politic modern este mitul fon- 
dator al poporului, sub auspiciile căruia se impune şi este celebrat 
mitul unităţii. Legat organic de capacitatea magică a colectivităţi, 
el se dovedeşte absolut indispensabil şi în Justificarea autorității. 
Entitate abstractă construită pe baza anumitor caracteristici ale 
poporului real, însă fundamental diferită de acesta, poporul este 
mai degrabă un concept decât un dat sociologic. Începând cu seco- 
lul al XIX-lea, extensia sa proliferantă este națiunea”, convertită 
treptat într-o forţă politică extrem de puternică. Este perioada în 
care statele creează practic naţiuni, patriotisme şi cetăţeni omoge- 
nizați din punct de vedere lingvistic şi administrativ, națiunea de- 
venind „noua religie civică a statelor”?™. Cu toate acestea, nu întot- 
deauna națiunea se asociază cu statul, contestarea acestuia fiind 
la fel de valabilă, mai cu seamă dacă statul nu susţine principiile 


252 Sentimentul apartenenţei la o comunitate apare încă de la sfârși- 
tul Evului Mediu, dublat de ataşamentul faţă de o dinastie, ceea ce echiva- 
lează cu începutul sentimentului naţional, însă secolul al XVIII-lea este cel 
care aduce ideea de naţiune în sensul ilustrat de Revoluţia Franceză, apoi 
de reacţia antifranceză. La origine, ideea de naţiune se bazează pe o con- 
cepţie universalistă despre om şi despre drepturile sale naturale, punctul 
său culminant fiind principiul revoluţionar conform căruia popoarele au 
dreptul de a-şi hotări singure soarta. 

2333 Hobsbawm, Eric: Era Imperiului. 1875-1914. Traducere din en- 
gleză de Florin Sicoie, Editura Cartier, Chişinău, 2000, p. 193 

naţionale, ilustrativ în acest sens fiind cel al imperiilor multinaţio- 
nale. Pe ansamblu însă, conceptul de naţiune nu poate fi disociat de 
cel de putere politică, mai ales că națiunea, ca şi statul, reprezintă 
un mediator simbolic extrem de puternic. Recunoscută, ea unifică 
un spaţiu social în care se generează ritul şi mitul. Creat astfel, 
mitul tinde să-i ţină captivi pe actorii câmpului socio-politic şi să 
acopere deficitul mitic, adevărată ameninţare pentru raporturile 
cu prezentul şi cu viitorul. În consecinţă, o naţiune se defineşte 
prin raportul ei cu statul, nu prin raportul ei cu trecutul, cu toate 
că îl recuperează jJustificativ. 

Dispariţia regilor din prim-planul puterii reale şi simbolice a 
forțat noii agenţi ai puterii politice să găsească un substitut, un li- 
ant ideologic bazat pe ideea de naţiune şi pe mitizarea acesteia, iar 
necesitățile de omogenizare ale popoarelor ivite în trena revoluţiei 
industriale au susținut acest proces. Paralel cu transferul de suve- 
ranitate de la monarh la colectivitatea naţională, în secolul lung 
sentimentul dinastic face loc sentimentului naţional, considerat, 
ideal cel puţin, un „suport indispensabil al guvernării reprezenta- 
tive şi apoi democratice”. Entitate socială dependentă de statul 
modern, națiunea rămâne o apariţie consecutivă naţionalismului, 
definit de către Ernest Gellner ca „principiu al congruenţei între 
unitatea politică şi cea națională”. Etimologic, națiunea înseam- 
nă „locul în care te-ai născut”, dar Revoluţia Franceză modifică 
sensul prim şi introduce termenul în vocabularul politic ca „denu- 
mire comună a tuturor francezilor şi a altor indivizi ai unor naţiuni 
libere, care se bucură de drepturile cetăţeneşti”. Imperativul ex- 
cluderii din ecuaţie a suveranului de drept divin rafinează definirea 


25 Hermet, Guy: Istoria națiunilor şi a naționalismului în Europa. 
Traducere de Silvia Dram, Prefaţă de Al. Zub, Editura Institutul Euro- 
pean, laşi, 1997, p. 22 

255 Apud: Hobsbawm, E. J.: Națiuni şi naționalism din 1870 până 
în prezent. Program, mit, realitate. Traducere de Diana Stanciu, Cuvânt 
înainte de Andrei Pippidi, Editura ARC, Chişinău, 1997, p. 11 

25 Sabourin, Paul: Naţionalismele europene. Traducere de Anca Ale- 
xandrescu, Prefaţă de Doina Calistru, Editura Institutul European, laşi, 
1999, p. 45 

257 Ibid., p. 45. Definiţia este dată de către Academia Franceză în 
1798. 

națiunii după 1789, astfel că Sieyes impune voinţa naţională drept 
origine a legalităţii şi face din naţiune entitatea politică suverană 
opusă monarhiilor tradiționale. Principalul responsabil de răspân- 
direa ideii că o naţiune are dreptul de a se constitui într-un stat se 
dovedeşte a fi Napoleon. In siajul acţiunii sale se declanşează miş- 
cările de constituire a statelor-naţiune şi mişcările minorităţilor, 
ceea ce explică metamorfozele naţionalismelor europene în seco- 
lul al XIX-lea. „Napoleon — scrie Lord Acton — a dat existenţă unei 
noi surse de putere, atacând naționalitatea în Rusia, eliberând-o în 
Italia, guvernând-o prin sfidarea ei în Germania şi Spania”. 

La origine, naționalismul desemnează „mişcările conştiinţei 
şi ale caracterului naţional", dar pe măsură ce aglutinează sen- 
suri politice, termenul se supune unor nuanţări radicale politice, 
economice sau religioase şi sfârşeşte prin a se focaliza asupra în- 
țelesului de formă excesivă şi exclusivă de exaltare patriotică. O 
consecință a naţionalismului de secol XIX este şi faptul că puterea 
se personifică, primeşte reprezentarea şi numele statelor şi a na- 
țiunilor. 

Naționalismul este ceva funest pentru că provine din 
Revoluţie şi pentru că reprezintă o emanaţie a patriotismului ia- 
cobin imoral, declară destul de sentenţios abatele Barruel şi de 
Maistre. Nocivitatea potenţială a naţionalismului apare consem- 
nată şi în dicţionarul Larousse din 1874%, unde semnificaţia de 
şovinism, preferinţă oarbă şi exclusivă pentru națiunea proprie, 
este dublată de posibilitatea definirii naţionalismului în relaţie cu 


2358 Lord Acton, John Emerich Edward Dalberg: Despre libertate. 
Traducere de Ligia Constantinescu şi Mihai-Eugen Avădanei, Prefață de 
Paul Michelson, Editura Institutul European, laşi, 2000, p. 162; Fireşte, 
elementul britanic din acest aristocrat are convingerea că singura naţi- 
une față de care avem îndatoriri politice este cea formată de stat, cu alte 
cuvinte, modelul englez cu tendinţa sa spre diversitate în unitate. În acest 
context, naționalitatea rămâne o himeră, iar naționalismul o invalidare a 
democraţiei, a monarhiei şi a revoluţiei. 

259 Girardet, Raoul: Naţionalisme şi națiune. Traducere de Patricia 
Enea, Prefaţă de Al. Zub, Editura Institutul European, laşi, 2003, p. 15. 
Girardet precizează că termenul a apărut în Anglia la începutul secolului 
al XVIII-lea. 

25 Apud: Sabourin, Paul: op. cit., 1999, p. 59 

existența proprie a popoarelor considerate naţiuni independente, 
ceea ce justifică mişcările de independenţă naţională. Sfârşitul se- 
colului al XIX-lea aduce şi un al treilea sens, cantonând naţiona- 
lismul în afirmarea priorităţii în ordinea politică a intereselor şi 
valorilor naţionale. Inţeles ca ideologie intolerantă, naționalismul 
presupune completarea apartenenței şi solidarității cu o compo- 
nentă a superiorității şi agresivităţii. Trebuie astfel disociat între 
naționalismele orientate spre organizarea unei societăți politice 
în urma unui proces de emancipare națională şi naţionalismele al 
căror scop rămâne acela de a face din societatea politică modelul 
agresiv al unui stat totalitar, structurat de şovinism. Concept cen- 
tral în dinamica ideilor şi a naţionalismelor de secol XIX, specificul 
național?! suportă o conversie radicală şi, dintr-un principiu ex- 
plicativ, se transformă într-un principiu normativ, prescriptiv şi 
imperativ. 

Națiunea modernă se constituie ca proiect politic în care se 
aglutinează elemente obiective precum rasa, limba şi religia, dar 
şi elemente subiective precum conştiinţa morală şi principiul spi- 
ritual. Acest proiect politic poate fi patronat de către stat, de către 
puterea oficială, dar la fel de bine poate fi generat de jos în sus în 
scopul formării unui stat naţional. În cazul revendicărilor grupuri- 
lor etnice, naționalismul de stat deschide calea pentru naţionalis- 
mul motivat de dorința formării unui stat. 

Factor de inserție în timpul istoriei şi în spațiul civilizaţiei, 
națiunea pune în mişcare nu numai datele puterii reale a statelor, 
ci şi instrumentele simbolice apte să potenţeze crearea unei conşti- 
inţe naţionale şi să mobilizeze colectivităţile în direcția realizării 
proiectelor naţionale. În fondarea formelor naţionale moderne di- 
mensiunea mitică ocupă un loc esenţial, miturile fondării națiuni- 
lor regăsindu-se, într-o formă mai abstractă, în textele constituţio- 
nale şi în instituţiile politice. 


261 Negulescu, P. P.: Geneza formelor culturii. Priviri critice asupra 
factorilor determinanţi. Tipografia „Bucovina” I. E. Torouţiu, Bucureşti, 
1934, p. 221 

Johann Gottfried Herder (1744-1803), autor: Anton Graff, aprox. 1800 

Carlo Tullio Altan?? preia termenul de mitomotor al lui 
Anthony Smith şi îl defineşte drept ansamblu de valenţe simbolice 
care constituie fundamentul tuturor versiunilor istorice ale etni- 
ilor şi naţiunilor. Inventarul său numără eposul, adică memoria 
colectivă a grupului, ethosul sau ansamblul de norme şi instituţii 
ce reglează viaţa socială, logosul sau limba comună, genosul sau 
apartenenţa la aceleaşi surse genetice şi toposul, adică teritoriul 
comun. Mai ales în secolul al XIX-lea, alături de valorificarea etniei, 
integrarea potențialităţilor eposului în legitimarea naţiunii se rafi- 
nează. Astfel, transformarea simbolică a unui trecut mitic originar 
este înlocuită cu producţia mai artificială a unei tradiţii glorioase. 
Responsabili pentru acest fenomen sunt în primul rând intelectua- 
lii clasei de mijloc, animați de aspiraţiile lor politice în constituirea 
noilor state independente, însă un aport deloc de neglijat îl au po- 
liticienii şi cultura conservatoare, imaginația mitopoetică servind 
puterea politică. Miturile politice ale naţionalismului se hrănesc 
din cultul eroilor naţionali, din exaltarea oricărei mistici naţionale 
sau din orice alt aspect care poate legitima revendicarea indepen- 
denţei, a unităţii sau a superiorității euforice, procurându-şi astfel 
ceea ce Freud numeşte „satisfacția narcisiacă”%5. 

Gilbert Bosetti?% vorbeşte despre bipolaritatea constitutivă a 
mitului naţiunii şi dislocă opozitiv atributele națiunii ethnos şi ale 
națiunii demos, aflate într-un raport de negare reciprocă. În vre- 
me ce ethnosul presupune naţiuni etnice într-un stat plurinaţional 
şi, implicit, tentaţia hegemoniei şi, la extrem, purificarea etnică, 
demosul este orientat spre federalizarea etniilor şi tentat de uni- 
versalizare. Tradiţia germană rămâne exemplară în primul caz, ac- 
centele ei fiind moştenirea biologică, trăsăturile psihologice tipice 
ale caracterului naţional, Volksgeist-ul herderian, tratarea segre- 
gată a minorităților, recunoaşterea unei comunităţi de limbă şi de 
moravuri şi tradiţiile grupului. Potrivit acestei direcţii, națiunea 


262 În: „IRIS”. Mythe et Nation. Centre du Recherche sur l'Imaginaire — 
Université de Grenoble III, Numer6 15, 1995, p. 63 

25 Freud, Sigmund: Viitorul unei iluzii. În: Freud, Sigmund: Operel. 
Totem şi tabu, Moise şi monoteismul. Angoasă în civilizaţie. Viitorul unei 
iluzii. Traducere, cuvânt introductiv şi note de Dr. Leonard Gavriliu, Edi- 
tura Ştiinţifică, Bucureşti, 1991 

254 În: „IRIS” Mythe et Nation. nr. cit., pp. 13-16 

este un dat natural, o realitate obiectivă şi obligatorie, preexistentă 
conştiinţei membrilor săi. În consecință, individul nu-şi controlează 
apartenenţa, comunitatea fiind cea care poate să-i impună inclusiv 
un ethos religios. Concepţia germană conservă elementele holiste 
proprii societăţii tradiționale şi impune o funcționare a întregului 
ansamblu de indivizi ca şi cum ar exista numai un individ colectiv. 
La celălalt pol, Revoluţia Franceză şi inovațiile impuse de ea veri- 
fică datele naţiunii demos. Aceasta proclamă adeziunea la valori 
spirituale precum drepturile omului sau laicitatea. Promovată în 
acest context, cetăţenia se poate alege şi se poate acorda indivizilor 
de origine etnică şi religioasă diferită, dar impune naturalizarea 
tuturor minorităţilor. Națiunea nu mai este un dat, ci devine o ale- 
gere voluntară. 

Artificialitatea genetică a conştiinţei naționale, datorată fap- 
tului că ea rămâne în ultimă instanță un produs creat de către 
istorie, departe de a fi o piedică, potenţează forța comunităţilor. 
Prin stabilizarea şi asimilarea discursurilor naționale, „comuni- 
tățile inventate” ajung să trăiască o realitate naţională în peri- 
metrul unui teritoriu dat. După modelul schițat de către Miroslav 
Hroch’, mişcările naţionale înregistrează o mişcare în trei timpi. 
În prima fază, interesul unei minorităţi intelectuale, în mare parte 
liber de valori, produce o cunoaştere fundamentală de la care, în 
faza secundă, se dezvoltă mişcarea naţională a intelectualilor. Cu 
toate acestea, cota de plenaritate este atinsă abia prin mişcările 
naționale de masă. 


255 Definind naţiunile, această formulă este lansată în 1983 de către 
Benedict Anderson: Apud: Reinhard, Wolfgang: Storia del potere politico in 
Europa. Traduzione di Cristina Caiano, Edizione italiana a cura di Edoar- 
do Tortarolo, Società editrice Il Mulino, Bologna, 2001, p. 533; In Imagined 
Communities: Reflections on the Origin and Spread of Nationalism, formu- 
la este „comunitate politică imaginară”: Apud: Kertzer, David. I.: Ritual, 
politică şi putere. Traducere de Sultana Avram şi Teodor Fleşeru, Cuvânt 
înainte de Radu Florescu, Editura Univers, Bucureşti, 2002, p. 18; Eric 
Hobsbawm şi Terence Ranger propun sintagma: inventarea tradiției, iar 
Hobsbawm vorbeşte despre naţiune folosind sintagma „comunitate ima- 
ginară”. 

25 Apud: Reinhard, Wolfgang: op. cit., p. 533 

Configurat ca sistem simbolic orientat ideatic şi valoric, na- 
ționalismul permite unui grup mai extins să devină conştient de 
coincidenţa apartenenţei sale. Prin alocarea de valori particulare, 
naționalismul integrează socialmente grupul şi îi condiționează o 
conduită respectuoasă în raport cu ambientul său. Insă nu numai 
nevoia de identificare cu o comunitate determină baza acestui fe- 
nomen, deoarece aceleiaşi constituții antropologice fundamentale 
îi aparţine şi un instinct xenofob. In consecință, identitatea pre- 
supune alteritate, ceea ce face ca în realitate marile comunităţi, 
în general, şi naţiunile, în particular, să îşi moduleze existenţa şi 
în funcţie de limitările față de alte grupuri, respectiv faţă de alte 
națiuni. 

De altfel, la originea radicalismului naţionalist de secol XIX 
se află un sentiment colectiv de ameninţare, „responsabili” fiind 
consideraţi a fi mai ales cei fără patrie, adică în primul rând evre- 
ii şi socialiştii. Angoasa colectivă ivită din intrarea într-o arie de 
periclitare consolidează naţionalismele şi generează un discurs so- 
fisticat, masiv punctat la nivel simbolic. În general, reiterând colec- 
tiv o strategie defensiv-ofensivă individuală, fiecare societate are 
tendința de a-şi degrada adversarul real sau imaginar, afectat la 
nivelul unei stări conflictuale deschise sau la cel al debuşeului unor 
tensiuni interne. În cazul particular al naţionalismelor, adversarul 
este un alt grup etnic sau cel puţin perceput ca atare. O asemenea 
schemă de reacţie indică faptul că naţionalismele proliferează mai 
ales în rândul claselor frustrate social, unde acţionează ca o com- 
pensare. 

Datorită presei, opinia nu mai este doar produsul spontan al 
reacțiilor şi mentalităților unei comunităţi, ci ajunge să fie orientat 
inoculată. Instrumentalizarea manipulatoare a presei reprezintă 
un loc comun în strategiile de putere, astfel că era practic inevitabil 
ca dezvoltarea acesteia în secolul al XIX-lea să circumscrie şi unul 
dintre produsele sale esențiale: naționalismul. Prin presă, acesta 
devine resortul prim al conduitei maselor, mai cu seamă atunci 
când ele nu au alte repere sau sisteme de referinţă. Exacerbarea 
conştiinţei naționalităţii pentru narcotizarea maselor devine un 
adevărat program politic în secolul lung. Nu numai demagogii, ci 
şi monarhii statelor europene joacă pe această carte, chiar şi cei 
originari din alte ţări deghizându-se în costume naţionale pentru a 

sugera identificarea cu masa condusă şi pentru a induce în rândul 
acesteia sentimente de simpatie. După universalizarea progresivă 
a sufragiului, educarea poporului prin insuflarea unui sentiment 
de supunere definit în termenii unui naţional-civism identificat cu 
un sistem de valori care răspund mai curând nevoilor statului de- 
cât celor ale comunităţilor devine o necesitate politică. Altfel spus, 
pe fondul mutaţiei în legitimarea puterii, transformarea supuşi- 
lor în cetăţeni dornici de a servi interesele naționale ale statelor 
implică inducerea unui comportament standardizat. Identităţile 
naţionale apar drept produsul eforturilor conjugate ale strategiilor 
de omogenizare socio-culturală impuse de revoluția industrială şi 
de cea politică şi ale tehnicilor de comunicare în masă, adică ziare, 
cărți sau discursuri. 

Naționalismul plenar apare numai acolo unde națiunea re- 
prezintă valoarea supremă şi instanţa ultimă fondatoare de sens, 
ceea ce înseamnă implicit că ea atinge o calitate religioasă. Baza 
naționalismului este entuziasmul oamenilor de a se identifica emo- 
tional cu națiunea lor şi de a fi mobilizați politic în baza acesteia. 
Patriotismul se converteşte în principiu compensatoriu pentru o 
inferioritate socială, dar, la fel de bine, poate deveni factor alienant 
pentru etniile excluse de la naționalitatea oficială. Tot mai multe 
grupări ideologice de dreapta arborează simbolurile naţionale îm- 
potriva străinilor şi în favoarea expansiunii agresive a propriului 
stat. Asta nu înseamnă că naționalismul este incompatibil cu miş- 
cările de eliberare națională. 

Un factor esenţial în avansul naţionalismelor este educaţia, 
şcolile şi universităţile acţionând ca vârf de atac în aceste campa- 
nii. Industrializarea reclamă un om nou, alfabetizat şi eficient în 
sistem, perfect racordat cu ceilalți, ceea ce face din idiomul neu- 
tru şi general o necesitate. Acest imperativ s-a mulat perfect pe 
ideea formării limbilor naţionale, iar folosirea lor în manuale, în 
documente oficiale şi în publicaţii contribuie la propagarea idei- 
lor naţionale. Toate acestea relaţionează naționalismul cu păturile 
alfabetizate, pentru masa analfabetă testul naţionalităţi fiind re- 
prezentat de către religie; ortodoxismul rus sau catolicismul spa- 
niol funcţionează în această direcţie. Naționalismul se asociază 
cu religia şi în cazul mişcărilor bască şi flamandă, iar catolicismul 


110 


dă consistență şi putere mişcării feniene, în ciuda orientării sale 
iniţial anticlericale. 

Un caz aparte de naționalism impregnat religios este slavo- 
filismul rus. Deşi, după cum observă Alain Besangon?%, acesta nu 
vine pe filiera tradiţiei ortodoxe a Filocaliei lui Paisie Velicikowski, 
ci o va asimila ulterior. Originat în exigenţele gândirii occidenta- 
le romantice şi camuflat resentimentar cu imaginea unei tradiţii 
religioase, slavofilismul rus îşi asumă o poziţie radical antioc- 
cidentală%* şi artificial soteriologică. In urma studiilor făcute în 
Germania, Kireevski şi Homeakov importă aspecte ale gândirii lui 
Schelling, pentru ca ulterior să le deturneze şi să le suprapună 
peste concepţia religioasă a lui Isaac Sirul, tradus în 1842 de către 
starețul Macarie de la Optina. Această mişcare le permite nu nu- 
mai o critică vehementă a civilizației occidentale în dezagregare, 
ci şi plasarea ei în opoziţie cu civilizaţia ortodoxă rusă, marcată de 
ideea concentrării interioare şi a integralităţii fiinţei şi a corpului 
social. 

Adam Miller constituie o altă sursă a campaniei antiocciden- 
tale a lui Kireevski, pe filiera sa căpătând contur evaluarea negati- 
vă a dreptului roman, izvor al raționalismului, al capitalismului, al 
Revoluţiei Franceze şi al despotismului napoleonian. Lui i se opune 
cutuma, în calitate de produs organic de civilizaţie. Comunitatea 
armonică de credinţă şi de iubire, funcţională între ruşi şi ţarul 
lor, nu reprezintă nici ea o idee nouă. Franz von Baader vorbeşte 
încă de la începutul secolului al XIX-lea despre faptul că iubirea 
face inutilă forța şi asigură coeziunea socială. Acelaşi Baader, în- 
sărcinat să redacteze un manual de instruire pentru clerul rus, îi 
scrie ministrului Uvarov că Occidentul va cădea fie sub dictatura 


251 Besançon, Alain: Originile intelectuale ale leninismului. Traduce- 
re de Lucreția Văcar, Editura Humanitas, Bucureşti, 1993, p. 61 

268 Ibid., pp. 61-67. Alain Besancon vorbeşte despre falsificarea isto- 
rică în constituirea cuplului Rusia-Occident în gândirea slavofilă şi îi acuză 
pe slavofili de faptul că au atacat Occidentul şi valorile sale împrumutând 
punctele condamnării lor din eseurile cu locuri comune din Occident. Be- 
sancon scrie „Punctul de plecare al slavofilismului nu este dragostea de 
patrie, ci teama de a nu o putea iubi, o îndoială, o depreciere, un dezinteres 
pentru ea şi un teribil resentiment pentru acest Occident de unde vin toate 
valorile şi toate lecţiile”. [Ibid., p. 69] 

mecanică a catolicismului, fie în anarhia şi fărâmițarea protestan- 
tismului, deoarece Reforma nu este decât continuarea principiului 
roman, în vreme ce filosofia, degenerată după Descartes, provoacă 
un conflict ireconciliabil între rațiune şi credință. De la această de- 
gradare doar biserica rusă a scăpat, ceea ce face din ea unica forță 
religioasă aptă să vindece celelalte două confesiuni creştine şi să 
declanşeze renaşterea spirituală a Europei. 

Un adevărat delir slavofil traversează istoriozofia gnostică a 
lui Homeakov. În viziunea lui, religia universală este marcată de 
două principii din a căror relaţie conflictuală se generează rasele şi 
istoria umanității. Există, pe de o parte, principiul kuşit, structural 
religiilor necesităţii şi instituţiilor opresiv-raţionaliste de tipul sta- 
tului şi dreptului, iar, pe de altă parte, principiul iranian, definito- 
riu pentru religia libertăţii, exprimat maximal la slavi. Aşa cum fac 
şi ceilalţi slavofili, Homeakov îmbracă schema gnostică în învelişul 
tradiţiei ortodoxe ruse, astfel că toate concepţiile istorice, politice şi 
naţionale sfârşesc într-o convergenţă eclesiologică. 

Viziunea politică a slavofililor este dominată de tema refu- 
zului economiei de piaţă şi de recuzarea individualismului liberal. 
Compensarea vine dinspre realitatea mistică a Rusiei, din procla- 
marea rolului ei salvator. Aksakov consideră că libertatea politi- 
că nu este o libertate reală, aceasta fiind exclusiv o emanaţie a 
Sfântului Duh. Intreaga gândire slavofilă înlocuieşte rațiunea cu 
iubirea, încurajând astfel regresul intelectual şi nealinierea la pro- 
gres într-o ţară deja înapoiată din aceste puncte de vedere. Asimilat 
interesat de către Nicolae I, slavofilismul se transformă într-o apo- 
logie a tot ceea ce rămânea subdezvoltat în Rusia, într-o mitologie 
care neagă situaţia reală a statului rus şi o înlocuieşte cu un raport 
imaginar de iubire. Prin discursurile conexe ale puterii, tarele se 
metamorfozează în dovezi de superioritate spirituală. 

Un aport esenţial la cristalizarea ideilor slavofile îl au şi doi 
adepți polonezi ai panslavismului, Ján Kollár şi Adam Mickiewicz. 
Şi ei, ca şi slavofilii ruşi, afirmă că dacă trecutul a aparținut popoa- 
relor romanice şi germanice, viitorul va fi al slavilor. Din menire 
divină şi conform mersului istoriei, aceştia vor instaura domnia 
libertății, a echităţii şi a fraternității pe pământ, adică tot ceea 
ce se propovăduia în Europa de după 1789. De altfel, teoreticie- 
nii acestei linii apreciază că există o perfectă corespondenţă între 

spiritul slav şi idealurile democratice ale secolului al XIX-lea, din 
cauză că, spre deosebire de alte neamuri, slavii au înscrise în firea 
lor aceste idealuri. 

Slavofil târziu şi destul de aparte, Vasili Rozanov crede 
că are menirea sacră de a desființa politica şi literatura şi de a 
lupta împotriva apocalipticei evoluţii a Rusiei. El operează anti- 
eroic o reducție a ființei umane şi a mobilurilor ei la nivelul bio- 
logic. „Toate teoriile social-democrate se trag de la teza «vreau să 
mănânc", notează el şi apreciază că aceasta justifică revoluțiile. 
In Însingurări consideră că „...norodul şi Biserica sunt una. Și nu- 
mai la ruşi există această «una», însă, în Apocalipsa timpului 
nostru, carte autoproclamat anticreştină”!, amendează lipsa de 
respect de sine şi infectarea Rusiei şi prevede o cucerire a ei de 
către Germania. Consolarea este furnizată de gândul că din punct 
de vedere spiritual lucrurile vor sta invers, deoarece va avea loc o 
umanizare rusă a celor mai buni germani şi că astfel, raportul de 
dominație va fi răsturnat. 

Rusia secolului al XIX-lea rămâne una a distanţei uriaşe 
dintre aristocrație şi popor, accentuată de educaţia occidentală a 
intelighenţiei şi de cantonarea maselor într-o tradiţie cvasifeuda- 
lă. Schismă religioasă, mişcarea raskolnicilor constituie o dovadă 
pentru această imuabilitate a riturilor şi a credințelor. Treptat, 
intelighenţia se ramifică, oarecum bovaric, într-un curent slavo- 
fil, tradiționalist şi conservator, şi într-o orientare occidentalistă 
progresistă. Ambele categorii îşi asumă astfel cauze de împrumut 
şi acţionează de pe o poziţie de exterioritate în raport cu ele. O po- 
sibilă explicaţie a fenomenului se află în sentimentul subteran de 
culpabilitate ivit în siajul deculturaţiei şi înstrăinării provocate de 
occidentalizarea inițiată de Petru cel Mare. Efectul său de recul se 
toarnă în tiparele discursurilor despre spiritul slav şi despre mesi- 
anismul poporului rus. 


29 Rozanov, Vasili: Însingurări. Apocalipsa timpului nostru. Tradu- 
cere de Radu Părpăuţă, Studiu introductiv de Ilie Gyuresik, Editura Insti- 
tutul European, laşi, 1994, p. 76 

210 Ibid., p. 99 

271 Ibid., p. 135: „Creştinismul nu este adevăr şi nici putere”. 

Occidentaliştii, opozanți ai slavofililor, apreciază că numai 
introducerea unor reforme economice şi politice pot să facă din 
Rusia un stat puternic şi influent în politica mondială. Dintre aceş- 
tia, Piotr Ceaadaev amendează fundamentele gândirii slavofile 
prin constatarea faptului că Rusia nu aparţine nici sferei spirituale 
orientale, nici celei occidentale, ci se situează într-un fel de vid în 
care evoluţia spiritului a încremenit în bizantinism, adică într-un 
stadiu premodern. În plus, întreaga cultură rusă este una imita- 
tivă, puterea politică nefiind acompaniată de o evoluţie spirituală 
pe măsură. Există şi un punct de convergenţă între Ceaadaev şi 
slavofili: convingerea rolului mesianic al Rusiei în lume şi orgo- 
liul de a aparţine unui popor mare. In Scrisori filosofice, Ceaadaev 
se dezice de atitudinile naţionaliste şi îndrăzneşte să propună ca 
soluție pentru ieşirea Rusiei din izolarea ei schismatică inclusiv 
subordonarea ei faţă de autoritatea papală. Graţie unor asemenea 
sugestii, în urma publicării celor opt scrisori în „Teleskop” (1836) 
este declarat nebun şi supravegheat din ordinul țarului. 

Resentiment naţionalist convertit în slavofilism găsim şi la 
Herzen, însă motivaţia sa este alta. Socialist, el critică modul de 
producţie capitalist, viaţa burgheză şi liberalismul, cărora le opu- 
ne interesele mujicilor şi proletarilor. Următorul pas al ideologiei 
sale echivalează seria liberală anatemizabilă cu Occidentul şi soci- 
alismul cu Rusia, restaurând astfel de pe altă poziție mesianismul 
rus. Narodnicismul se iveşte pe acest fundal şi încearcă să pună 
în practică particulara propagandă socialist-ortodoxistă. Spre de- 
osebire de slavofilii pasivi, generaţia Herzen, Belinski, Bakunin 
lansează un apel la acţiune în numele imaginarului transformat 
în platformă ideologică validă. Raliat decembriştilor, admirator al 
lui Alexandru I şi detractor vehement al lui Nicolae I, simpatetic 
față de mişcarea poloneză şi faţă de Mickiewicz, Herzen aprecia- 
ză totuşi în memoriile sale că „naționalismul dezvoltat la extrem 
nu duce niciodată la nimic bun”2?. Mediul naţionalist-revoluţio- 


22 Herzen, Alexandr Ivanovici: Amintiri şi cugetări. Volumul I. În 
româneşte de A. Recevschi şi Al. Roiu, Editura Cartea Rusă, Bucureşti, 
1958, p. 25 

nar cosmopolit din Londra?” exilului său, contactele cu Mazzini, 
Garibaldi, Ledru-Rollin sau Kossuth contribuie şi ele, probabil, la 
formularea acestei opinii. 

Memoriile lui Herzen dezvăluie lumea închisorilor ruseşti, a 
interogatoriilor şi a metodelor de tortură folosite aici. Exilarea sa 
la Perm îi permite să cunoască realitatea tristă a puterii din pro- 
vinciile îndepărtate”, cu satrapii săi locali, amestec de obedienţă 
de sclav, disciplină birocratică şi resentiment faţă de tot ceea ce 
este aristocratic, dar şi cu puterea disciplinară excesivă exercita- 
tă departe de controlul centrului. Această experiență translează 
şi în Cine-i de vină?, roman apărut în 1847, radiografie în tuşe 
accentuate a relaţiilor de putere care traversează comunităţile de 
provincie. Ficţionalizând, Herzen dublează negativitatea radicală 
a stăpânilor, reliefată în remarcile lor la adresa servitorilor?” sau 
în abuzurile lor faţă de iobagi, cu o nuanţă de ridicol şi grotesc, din 
portretizările moşierilor şi birocraţilor corupți nelipsind incultu- 
ra, resentimentele, proasta creştere sau chiar mărcile fizice menite 
să prelungească în exterior tarele interiorităţii. Romancierul rus 
alocă personajului său Beltov, intelectual cu idei generoase de re- 
formă, dar inadaptat la viaţa practică, perspectiva neputinței de a 
schimba mecanismele acestui univers închistat în ecuaţii abuzive 
de putere, somnolent din punct de veder spiritual şi masiv birocra- 
tizat. 


213 Jd.: Amintiri şi cugetări. Volumul II. În româneşte de A. Recevschi 
şi V. Munteanu, Editura pentru Literatură Universală, Bucureşti, 1961, 
pp. 13-54. De altfel, Herzen consemnează că după 1848, Londra devenise 
punctul terminus pentru tot felul de surghiuniți politici, radicali sau nu, 
demenţi sau nu, unii trăind într-o sărăcie lucie, dar angrenaţi în aceleaşi 
vechi dispute, atacându-se între ei. Astfel, Mazzini îl atacă pe Louis Blanc, 
pe Proudhon şi pe socialişti, iar replica ironică a lui Proudhon îl califică pe 
Mazzini drept „arhanghelul”. 

214 Id.: Amintiri şi cugetări. Volumul I. ed. cit., pp. 315-334 

215 O asemenea remarcă îi aparţine lui Alexei Abramovici Negrov: 
„Când o să reuşim oare să vă dresăm şi să vă facem să semănaţi a oameni’: 
Herzen, Alexandr Ivanovici: Cine-i de vină?. În româneşte de Tamara 
Gane, Prafţă de Tatiana Nicolescu, Editura pentru Literatură Universală, 
Bucureşti, 1962, p. 24 

Adept al rolului social al literaturii, Vissarion Belinski276 
analizează Suflete moarte (1842), elogiază aspectele sociale şi au- 
tentice ale scrierii lui Gogol şi accentuează importanţa caracteru- 
lui național al literaturii. El salută prezenţa ţăranilor în spațiul 
literaturii şi apreciază rolul acesteia în mişcarea pentru eliberarea 
iobagilor, iar prin această valorizare oferă o mostră de putere her- 
meneutică angajată, deoarece, în economia romanului lui Gogol, 
iobagii rămân prezenţe de fond, instrumentalizabile în escrocheria 
financiară a lui Cicicov, integrate de autor, după cum el însuşi măr- 
turiseşte?'?, din raţiuni de omniscienţă meticuloasă. 

Dedicat lui Belinski, Părinţi şi copii ilustrează accentuarea 
faliei ideologice dintre generaţii în trena agitaţiilor revoluţionare 
din a doua jumătate a secolului al XIX-lea. Cultul constructiv al 
demnităţii personale, propensiunile slavofile, aristocratismul ro- 
mantic şi liberalismul de influenţă engleză fac din Pavel Petrovici 
Kirsanov obiectul animozităţii lui Bazarov, spirit programatic de- 
constructiv, nihilist. „Nihilist e omul care nu se pleacă în fața niciu- 
nei autorităţi, care nu crede orbește în niciun principiu, oricât ar fi 
de prețuit acel principiu?” — îi explică Arkadi unchiului său Pavel 
încercând să-l descrie Bazarov. Moartea plată şi administrată re- 
ligios, în ciuda ateismului său fervent, şi eşecul ipostazierii eroice 
anulează contrapunctic imaginea de revoluţionar radical construi- 
tă de Bazarov prin stăruința în atitudinea critică faţă de tot ceea ce 
înseamnă tradiţie, normă, sistem de gândire sau valoare. 

Vladimir Soloviov descrie în Povestire despre Antichrist. Trei 
dialoguri despre război, progres şi sfârşitul istoriei universale sfâr- 
şitul posibil al omenirii în secolul al XXI-lea, după ce, în secolul 
precedent popoarele europene au fost invadate de către neamurile 
asiatice, unite de ideologia panmongolismului (mişcare intelectuală 


26 Wellek, René: Istoria criticii literare moderne. Vol. 3. Epoca de 
tranziţia. În româneşte de Rodica Tiniş, Cu o prefaţă de Romul Munteanu, 
Editura Univers, Bucureşti, 1976, pp. 283-292 

211 Gogol, N.V.: Suflete moarte. Poem. In: Opere. Vol 3. Traducere 
de Tudor Arghezi, Ionel 'Ţăranu, Dinu Celian e.a., Editura Cartea Rusă, 
Bucureşti, 1958, p. 18 

278 'Purgheniev, I.S.: Părinţi şi copii. Roman. Traducere de Ştefania 
Velisar-Teodoreanu şi Magda Roşca, Prefaţă de Tatiana Nicolescu, Editura 
pentru Literatură, Bucureşti, 1962, p. 31 

apărută în Japonia), după ce s-a realizat unificarea tuturor confe- 
siunilor creştine, inclusiv fuziunea cu iudaismul. Însă acest sfâr- 
şit al lumii nu înseamnă altceva decât începutul unei împărăţii de 
o mie de ani a iubirii, dreptății şi iertării. Detaliile interregnului 
Antichristului amintesc de lumea descrisă de Benson în Stăpânul 
lumii, la amândoi existând aceeaşi imagine strălucitoare a puterii 
şi aceeaşi magie seducătoare şi amenințătoare a unei irezistibile 
instanţe de putere. 

Scurtă povestire despre Antichrist descrie regimul spectacu- 
lar al supraomului prin cuvintele: „Când apărea la tribună în toată 
strălucirea frumuseții şi forței sale tinereşti, supraumane şi expu- 
se cu elocvență însuflețită programul său universalist, adunarea, 
încântată până la fascinaţie, cu elanul entuziasmului, hotărî să-l 
răsplătească, fără a mai pune la vot, cu înalta cinste de a fi ales 
între imperatorii romani". Integrarea lui Apolloniu la regimul 
spectacular al puterii magice potenţează susținerea puterii prin sa- 
tisfacerea nevoii de spectacol şi de minuni a mulţimii. Răzvrătirea 
evreilor, deloc străini inițial de consolidarea puterii supraomului, 
şi unirea bisericilor duc la victoria finală asupra Antichristului şi la 
instaurarea domniei christice de o mie de ani. Scrierea lui Soloviov 
trădează una dintre obsesiile epocii sale referitoare: posibilitatea 
creării unei biserici universale, instanţă centrală de regenerare a 
omenirii după falimentul ordinii progresului, văzut aici ca simp- 
tom al sfârşitului istoriei. 

Unul dintre accentele sfârşitului secolului al XIX-lea este de- 
finirea etnico-lingvistică a naţiunii, de unde şi orientarea secesio- 
nistă a multor societăți. Astfel, în secolul stabilizării vocabularului 
sub directivele unei autorităţi, limba devine câmp de luptă ideolo- 
gică, după ce în prima parte a secolului, în perioada romantică a 
pasiunii pentru folclor şi limba comună, fusese argument principal 
pentru crearea unui stat naţional italian sau german. Spre deosebi- 
re de acestea, naționalismul românesc îşi datorează forţa campani- 
ei politice şi puterii statului, precum şi preocupărilor unei elite fără 
de care n-ar fi putut să impună originile latine ale identităţii sale, 


279 Soloviov, Vladimir: Povestire despre Antichrist. Trei convorbiri 
despre război, progres şi sfârşitul istoriei universale. Traducere din limba 
rusă de Radu Părpăuţă, Editura Institutul European, laşi, 1992, p. 115 

deoarece şi aici, ca şi în restul Europei, ţăranii sunt mai degrabă 
suspicioşi față de naționalismul clasei de mijloc. Şcoala Ardeleană 
integrează o componentă radical-romantică extrem de puternică. 
Din discursul reprezentanţilor ei transpare obsesia purității rasi- 
ale şi lingvistice, imperativul întoarcerii la rădăcini, precum şi o 
mitologie a regenerării. Toate acestea sunt preluate de generaţia 
paşoptistă şi postpaşoptistă şi transpuse în tonalități romantice. 

Naţionalismele de secol XIX apar inițial ca ecou la mutaţia 
provocată de Revoluţia Franceză şi apoi ca răspuns defensiv la 
agresiunea franceză. Evenimentele din 1789 mută accentul de pe 
suveran pe poporul suveran şi fac din naţiune izvorul drepturilor şi 
al puterii militare. Din mitul naţiunii suverane creat în Revoluţia 
Franceză se ivesc naționalismele europene. Ulterior, Franţa napo- 
leoniană provoacă atât admiraţie, cât şi respingere, reacţii masiv 
potenţate de către romantici. Pe de o parte, popoarele cucerite iau 
contact cu libertatea şi cu egalitatea civilă promulgate la 1789, iar 
pe de altă parte alimentează războaiele napoleoniene. Ideea napo- 
leoniană a unei mari naţiuni nu are nimic în comun cu federalis- 
mul (pseudo)utopic din faza filosofică a Revoluţiei Franceze, ci mai 
degrabă cu iacobinismul, şi asta pentru că sistemul european se 
bazează pe o patrie comună, cu un singur popor, cu o comunitate 
de obiceiuri şi cu un Cod unic, adică un imperiu unic şi indivizibil 
asigurat de hegemonia franceză. Proiectul iacobin al naţiunii uni- 
versale, patrie a libertăţii unde oamenii vor învăţa să renunţe la 
propriile interese pentru a se devota interesului public, conţine o 
viziune înfricoşătoare, eschatologică, preluată parţial în proiectul 
birocratizator al lui Napoleon. O asemenea perspectivă activează 
tresăririle celorlalte naţii şi nevoia culturilor de a se afirma în di- 
versitatea lor. Astfel că, paradoxal, consecinţa pe termen lung a 
Revoluţiei Franceze este aceea că oamenii se simt mai puţin euro- 
peni şi mai mult cetăţeni ai propriilor ţări. 

Eşecul ultraconservatorului Congres de la Viena (1815) se 
datorează forţelor destabilizatoare trezite de Revoluţia Franceză şi 
de regimul lui Napoleon. Pe scena puterii nu mai joacă doar monar- 
hiile tradiționaliste şi marile puteri, ci şi liberalii, care doresc insti- 
tuţii reprezentative, şi patrioţii, care proclamă dreptul popoarelor 
de a dispune de ele însele şi de a forma naţiuni. Datorat refuzului 
popoarelor de a se supune din nou puterii absolute, primul val al 

revoluțiilor a cumulat revoltele politice cu revendicările naţiona- 
le. Anii '20 ai secolului al XIX-lea sunt marcați de mişcări care 
solicită instaurarea unui regim constituţional, notabile fiind car- 
boneria franceză, agitaţiile din principatele germane, revolta spa- 
niolă sau decembriştii ruşi, dar şi de revendicări naţionale, mai 
cu seamă în Balcani. Acestea se acutizează în decada următoare, 
când naționalismul italian, cel belgian sau german devin extrem 
de active. Însă ironia implicită puterii face ca statele să nu inter- 
vină eliberator decât în raport cu popoarele care nu le ameninţă 
puterea. Aşa se explică, de pildă, slaba reacţie politică occidentală 
la reprimarea ţaristă a răscoalei poloneze din 1835, compensată 
parțial de primirea elitelor poloneze exilate. Politica de principii 
de după 1815 prevede nu numai asigurarea echilibrului european 
prin controlarea limitelor puterii fiecărui stat, ci şi faptul că orice 
criză necesită intervenţia marilor puteri — Rusia, Marea Britanie, 
Franța, Austria şi Prusia — tocmai pentru a preveni orice mişcare 
amenințătoare la adresa ordinii legitime. Aici îşi au originea inter- 
venţiile din 1821-1823 pentru înăbuşirea revoluțiilor din Spania şi 
Italia, dar şi sprijinul acordat grecilor între 1821-1829 şi belgieni- 
lor între 1830-1839, cel dintâi fiind motivat de jocul marilor puteri 
pe fundalul unui Imperiu otoman în dezagregare. Tratatul de la 
Adrianopol (1829) stabileşte autonomia Principatelor Române şi a 
Serbiei. Al treilea val revoluţionar este fenomenul european din 
1848. Eşec aparent, deoarece toate mişcările sunt reprimate, 1848 
înseamnă un succes pentru fenomenul național, ideile sale germi- 
nând cu succes. 

Primăvara popoarelor începe în Franţa anului 1848 cu pro- 
clamarea Republicii. Parisul se regăseşte în scrierile epocii cu o 
înfăţişare de infern, dar şi de luptă apocaliptică împotriva răului 
moral şi patologic instaurat fie graţie depravării claselor dominan- 
te, fie resentimentului săracilor, în funcție de optica interpretării. 
Fenomen integrat acestei imagini, bestializarea pozitivă sau nega- 
tivă a maselor se reflectă şi în scrierile lui Hugo sau Flaubert, nu 
numai în discursul ideologic. De altfel, întreaga literatură a epocii 
are o nuanţă apocaliptică extrem de vizibilă nu numai la Flaubert, 
ci şi la Baudelaire sau la Herzen. În plan estetic, raportul litera- 
turii cu reflexele politicului face din 1848 turnanta ce duce de la 
romantism la modernitate. 

Intre urmările convulsiei cu epicentru francez se numără 
printre altele fuga lui Metternich din fața răscoalei vieneze, proslă- 
virea libertăţilor maghiare de către Kossuth, chemarea pragheză la 
unitatea slavilor, recâştigarea independenţei Poloniei, evacuarea 
austriacă din Italia, concesiile liberale făcute de către suverani în 
statele germane. În ciuda generalizării europene aproape instanta- 
nee, revoluţia de la 1848 are un reflux extrem de rapid mai ales în 
Imperiul habsburgic, unde Franz Joseph reprimă insurecţiile naţi- 
onale şi liberale. „Prima revoluție potenţial globală”?% ia sfârşit cu 
o înfrângere previzibilă şi cu reinstaurarea regimurilor înlăturate 
în toate statele, cu excepţia Franţei. 

Inovația majoră adusă de 1848 rămâne sfârşitul politicii tra- 
diționale a monarhiilor, nevoite să înțeleagă faptul că popoarele 
subordonate nu acceptă din principiu regimul dinastic şi că tre- 
buie să-şi adapteze politica la cerinţele lor şi să înveţe să mani- 
puleze opinia publică, concept legat de liberalism şi incompatibil 
cu politica tradițională. Revoluţia vieneză determină căderea lui 
Metternich, dar şi acordarea unei constituţii liberale. In Germania, 
revoluționarii obţin constituţii, iar Parlamentul de la Frankfurt în- 
cepe să pună bazele unui stat german, pe acelaşi vector acţionând 
şi mişcările italienilor. 

Revendicările sociale, imperativul modernizării structuri- 
lor în vederea alinierii continentale, principiul naționalităților şi 
solidaritatea cu naţiunile oprimate se întrepătrund în programul 
revoluționar de la 1848. Acţiunile populare, cortegiile, explozia 
publicaţiilor periodice şi a broşurilor, manifestaţiile din oraşe şi 
gărzile naţionale fac parte din scenariul revoluţionar european in- 
diferent de miza centrală, care de altfel diferă în funcţie de situaţia 
economico-politică a ţărilor. Astfel, în Italia, Ungaria, Germania, 
Croaţia sau Principatele Române, țelul revoluționar este afirmarea 
națională şi eliminarea dominaţiei străine, independenţa, unifica- 
rea națională şi egalitatea națiunilor. 

Europa anului 1848 apare măcinată de contradicții socia- 
le, marcată de dezaprobarea crescândă şi de mizeria urbană. In 


28 Hobsbawm, Eric: Era Capitalului. 1848-1875. Traducere din 
engleză de Andreea Condruc şi Florin Sicoie, Editura Cartier, Chişinău, 
2000, p. 22 

Franța, Anglia sau Austria conflictele au un pregnant substrat so- 
cial, muncitorii ridicându-se împotriva celor înstăriți. Manifestaţia 
paşnică a chartiştilor este sufocată de către poliţie. Peste tot inte- 
lectualii joacă un rol central. Aceştia menţin legăturile dintre revo- 
luţii şi păstrează, după înfrângerea lor, credinţa în principiile pro- 
movate. Indiferent de orientare, programele paşoptiste operează în 
spiritul modernizării instituţiilor şi a administraţiei, cer constituții 
democratice, legi electorale cu o bază lărgită, acces politic pentru 
mai multe categorii sociale şi legitimarea națională a monarhii- 
lor. În ciuda proceselor revoluţionarilor din Imperiul habsburgic, 
Germania sau Ţările Române, ideologia paşoptistă se dovedeşte 
a fi ireversibilă, deoarece în consecuţia ei libertăţile individului 
se impun ca principii fundamentale ale vieţii politice europene. 
Contrarevoluţia pune capăt efervescenţei de la 1848, însă spiritul ei 
marchează decadele următoare, regimurile liberale devenind o rea- 
litate din ce în ce mai răspândită în Europa. În cazul Principatelor 
Române, liniile ideologice şi politice deschise de 1848 ajung la ple- 
nitudine în 1859, când, cu acordul marilor puteri, Moldova şi Ţara 
Românească se unifică. Deloc întâmplător, generaţia paşoptistă, 
practic integral francmasonă, este cea care realizează unirea. 

La Sadova (1866), în bătălia cu Austria, Prusia pune capăt ve- 
chiului echilibru de putere, mutaţia fiind capodopera lui Bismarck. 
El instrumentalizează mişcarea naţională germană, forţa ei revo- 
luţionară, pentru a desprinde Prusia de legăturile ce-i opreau as- 
censiunea. După Sadova, naţionalitățile, imperialismul, statul laic 
şi credinţa în progres intră în faza lor de apogeu. Printre altele, 
naționalismul maghiar îşi atinge țelul în 1867 prin instituirea du- 
alismului austro-ungar, iar Bismarck face din Prusia noua putere 
decizională europeană, statut consolidat după 1870, când Napoleon 
al III-lea, marele arbitru al politicii naționalităților, este nevoit să 
se declare înfrânt. 

Configurat în siajul mutaţiilor de conştiinţă politică din se- 
colulul luminilor şi potenţat de ocupaţia napoleoniană, naţionalis- 
mul italian cumulează ideea de independenţă în raport cu domina- 
ţia străină şi cea de libertate politică, astfel încât Risorgimento%! 


281 Cu o asemenea încărcătură ideologică, Risorgimento (reînviere) 
este folosit pentru prima dată de către Vittorio Alfieri, dramaturg piemon- 

ajunge să definească procesul istoric al constituirii statului naţional 
unitar italian, guvernat de instituţii libere. Insă, în etapa iniţială, 
de nuanţă carbonară, această mişcare este reprimată. Victorios, 
Risorgimento-ul italian aduce şi separarea naționalismului de as- 
pectul confesional, puternic marcat în perioada precedentă. 
Societăţi secrete de tot felul: apar în statele italiene încă 
din epoca napoleoniană, dar proliferează sub Restauraţie. Cu un 
program constituțional, național-unitar sau iacobin, dominate de 
aristocrația liberală sau de marea burghezie, societăţile secre- 
te italiene pregătesc terenul pentru mişcarea naţională decisivă. 
Extrem de activ în cadrul acestora şi în conspiraţiile lor este ur- 
maşul lui Michelangelo, Filippo Buonarroti. Iluminist de orientare 
democratico-egalitară şi mason’?®, cât se poate de entuziasmat de 
Revoluţia Franceză, el publică una dintre primele reviste în lim- 
ba italiană, „Giornale patriottico della Corsica” (1790). In Corsica, 
Buonarroti pregăteşte o revoluţie italiană organizând mici grupuri 
patriotice şi participă la revolta paolistă în care este angrenată 
şi familia Bonaparte. Se refugiază apoi în Franţa unde ia parte 
alături de Napoleon la asaltul Toulonului şi se converteşte la ro- 
bespierrism, înțeles ca voinţă intransigentă de regenerare mora- 
lă şi socială. De altfel, considerarea lui Robespierre ca „martir al 


tez care, în era Revoluţiei Franceze scrie în favoarea unităţii şi libertăţii 
Italiei.: Stiles, Andrina: Unificarea Italiei. 185-1870. Traducere de Iuliu şi 
Mihai Popescu, Editura All, Bucureşti, 1998, p. 12 

282 Unele dintre ele sunt puternic influențate de Francmasonerie sau 
de Iluminaţii din Bavaria, altele iau o nuanţă religioasă (Amicizia cristia- 
na, Amicizia cattolica, Societă del Cuore di Gesu). Spiritul liberal domină în 
Societă dei Raggi, din care se desprinde în 1800 Piladelfi, societate secretă 
formată din foşti iacobini şi militari, fideli ai ideilor republicane şi ostili 
lui Napoleon. Din această societate derivă probabil Adelfi, la care aderă şi 
Buonarroti. Carboneria italiană, introdusă poate sub influenţa Piladelfilor, 
are un ritual şi cu un simbolism de inspiraţie catolică, revendicându-se de 
la cultul Sfântului Teobaldo, cărbunar şi vânător de lupi, simbol al luptei 
împotriva tiraniei. 

283 Candeloro, Giorgio: Storia dell” Italia moderna. I. Le origini del 
Risorgimento. Settima edizione con nuova Nota bibliografica, Feltrinelli 
Editore, Milano, 1977, pp. 194-195 

egalității? nu dovedeşte numai admiraţia lui Buonarroti pentru 
figura emblematică a Revoluţiei Franceze, ci se încadrează şi în 
linia programului Conspiraţiei Egalilor. Aventura existenţei lui 
Buonarroti se continuă cu funcţia de agent politic în armata fran- 
ceză din Italia în 1794, cu o arestare după căderea lui Robespierre 
şi cu participarea la Conjuraţia Egalilor în 1796. Urmează o nouă 
arestare, dar şi continuarea luptei sale pentru unificarea Italiei, 
chiar de pe poziţia de oponent al regimului imperial napoleonian. 

Publicaţie carbonară, „Il Conciliatore’? apare la Milano 
în 1818 şi devine mediul de propagare a ideilor lui Pellico sau 
Manzoni. Tentativa acestora de a face din cultură un mijloc de acți- 
une politică atrage destul de repede atenţia autorităţilor. In conse- 
cință, revista este interzisă şi câteva luni mai târziu, Silvio Pellico 
şi Piero Maroncelli sunt arestaţi şi acuzaţi de orchestrarea unei 
conspirații carbonare. 

Abia în segmentul consecutiv, marcat de personalitatea lui 
Mazzini, ideea unei Italii unitare şi republicane capătă consisten- 
ță. Adevărat arhetip al revoluționarului romantic, Mazzini începe 
prin a adera la Carbonerie în 1827, însă ţelurile ei lipsite de orizont 
îl îndepărtează de aceasta. Arestat trei ani mai târziu, decide să 
se dedice unificării şi independenţei Italiei, dar nu prin interme- 
diul carbonarilor, limitați la scopul de a-i alunga pe austrieci şi 
de a obţine constituţii democratice, ci prin mişcarea Tânăra Italie, 
înființată de el în 1831 la Marsilia. Iniţial secretă, Tânăra Italie 
îşi propune să-şi atingă țelurile? prin armonizarea educației cu 
revoluţia. Garibaldi, entitatea carismatică, activă şi de-a dreptul 
picarescă a naţionalismelor europene, aderă la această organizație 
în 1833. El se implică în complotul revoluţionar din 1831 pus la 
cale de Mazzini în Piemont, iar când acesta eşuează, fuge la Rio de 
Janeiro unde mai întâi devine pirat, apoi militar în armata rebe- 


24 În: Mari gânditori şi filosofi francezi ai veacului al XIX-lea. Vol. 
1. Antologie, prefaţă, tabel cronologic şi note de Alin Teodorescu, Traduce- 
rea textelor de Adriana şi Călin Anastasiu, Editura Meridiane, Bucureşti, 
1989, p. 47 

2% 'Traniello, Francesco, Sofri, Gianni: Il Risorgimento. Scurtă isto- 

Giuseppe Mazzini (1805-1872), 1860 


lă. De aici trece în Uruguay, unde formează o legiune italiană de 
partizani (guerillas) şi luptă împotriva argentinienilor. În această 
campanie poartă pentru prima dată faimoasa cămaşă roşie. Refuză 
gradul de general oferit, însă îl va folosi în Italia în 1848 când, în- 
tors acasă cu şaizeci dintre legionarii săi, este aclamat şi ridicat la 
rangul de erou popular. Foarte mulți bărbaţi se înrolează în legiu- 
nea sa, garibaldienii formând cea mai importantă forță europeană 
de gherilă din secolul al XIX-lea. După alierea lor în planul unifi- 
cării italiene, Cavour constată că nu îl poate controla pe Garibaldi, 
iar ocuparea Siciliei de către „Cei O Mie” (de fapt trei mii) şi planul 
de invazie a Romei îl determină să ia măsuri. Reacția primă a lui 
Garibaldi este aceea de a se retrage în Caprera, insula sa, şi de a 
refuza onorurile oferite de Vittorio Emmanuele. La şaizeci şi trei 
de ani, în 1870, îşi oferă serviciile Republicii Franceze. Este numit 
general şi membru al Adunării Naţionale, însă, cu toate acestea, 
revine la Caprera în 1882. 

Mazzini priveşte umanitatea ca termen ultim, supremă ma- 
nifestare a divinității, şi consideră că la aceasta nu se ajunge decât 
prin națiune, semn că, în ciuda proiectelor sale federalist-europe- 
ne, el rămâne fidel principiului naţional. In 1831 el pune bazele 
organizației Tânăra Italie şi încearcă să extindă principiul ei la ni- 
velul Tinerei Europe. Pe modelul Tinerei Italii, în întreaga Europă 
iau naştere asemenea mişcări naționale. Lipsite de importanţă 
practică, Tânăra Italie, Tânăra Polonie, Tânăra Germanie, etc, au 
totuşi o importantă semnificaţie simbolică, deoarece marchează 
dezintegrarea mişcării revoluţionare europene în segmente naţio- 
nale şi permit ipostazierea fiecărei naţiuni în Salvatorul celorlalte. 
Coincidenţa de program şi tiparul unic, tricolor, al simbolului cen- 
tral permit gruparea unitară a acestor mişcări naţionale. 

Adoptând o poziţie moderată, în clar contrast cu misticismul 
doctrinei lui Mazzini, Camillo Benso di Cavour orchestrează politic 
unificarea italiană. El mobilizează un aliat — Franţa — pentru a-i 
izgoni pe austrieci din statele italiene, aliat pe care îl imobilizează 
pentru a putea duce la capăt procesul de unificare. Separă unitatea 
națională de influența populară şi îl manipulează pe Garibaldi, idol 
al maselor, să transmită regelui puterea. Pentru a asigura legi- 
timitatea unificării, Cavour organizează plebiscite peste tot, dar, 
pentru a ocoli chestiunea virtual supărătoare a unificării în jurul 

Piemontului, întrebarea de pe buletinul de vot nu-l menţionează decât pe 
Vittorio Emmanuele. Cu toate acestea, monarhia liberală? instituită în 1870 
nu reuşeşte să asigure un climat politic şi economic stabil, dezechilibrul eco- 
nomic dintre Nord şi Sud, accesul restrictiv la viaţa politică, analfabetismul 
şi dialectele erodând situaţia. 

Puternic reliefat, naționalismul german converteşte pasivitatea primă 
într-o agresivitate orientată împotriva străinului francez invadator, adică 
tocmai împotriva factorului declanşator al iubirii germane pentru patrie, în 
manifestarea ei de secol XIX. Escalada acestei reconversii marchează o efer- 
vescenţă populistă susținută de un aparat propagandistic eficient, condensată 
într-o obsesie a unităţii naţionale şi, după realizarea acesteia, într-un demers 
agresiv de redesenare a hărții Europei. Analizând genealogia naționalismului 
german şi încercând să explice agresivitatea sa, Léon Poliakov? crede că ade- 
văratul topos al istoriei germane constă în acțiunea cumulativă de-a lungul 
secolelor a unui tip bine definit de fantasmă centrată pe existenţa antagonis- 
tului, a unei entităţi care reprezintă o virtuală ameninţare şi care obligă la 
strângerea rândurilor şi generează reflexul germanoman. Duşmanul inițial 
din reprezentările naţionalismului german este Franţa imperială, însă figura 
sa se estompează în momentul în care patriotismul german ia o înfăţişare 
antisemită. 

Crearea în 1806 sub protectorat francez a Confederaţiei Rinului sim- 
plifică harta politică a Germaniei şi amplifică visul romantic al unei existen- 
te naţionale grandioase. Această mutație este marcată de o contradicţie: „cu 
cât Germania era mai neputincioasă din punct de vedere material, cu atât se 
arăta mai dispusă să se afunde într-o lume a visării şi să-şi stabilească o mi- 
siune măreaţă şi universală”. Astfel, Reich-ul se profilează ca o comunitate 
mistică, susţinută de originea şi unitatea culturală, de forța vitală a spiritului 
poporului, dar şi de caracterul disciplinat al vechilor corporații. Universitățile 
devin mediul principal de propagare a ideilor patriotice şi a inoculării mân- 
driei naţionale în rândul tineretului, însă un rol important în exaltarea virtu- 


287 Robson, Mark: Italia: liberalism şi fascism. 1870-1945. Traducere de Mihaela 

2% Poliakov, Léon: Mitul arian. Eseu asupra izvoarelor rasismului şi ale naţiona- 

Garibaldi şi Vittorio Emmanuele, autor: Sebastiano De Albertis 


ților civice şi în lupta pentru unita- 
tea germană Îl joacă organizațiile 
politice precum Tugendbund. 

După Congresul de la Viena, 
Prusia beneficiază de o creşte- 
re substanțială a teritoriului, iar 
Metternich, pentru a menţine au- 
toritatea tradițională austriacă în 
spațiul german, face ca Germania 
să devină o confederație liberă 
de state, cu o Dietă la Frankfurt. 
Obiectivul acestei confederații era 
mai degrabă menținerea status 
quo-ului părților componente decât 
unificarea, deoarece niciunul din- 
tre liderii lor nu dorea să-şi vadă 
independenţa limitată. Paralel, 
Metternich trebuie să lupte cu dez- 
voltarea ideilor naționale, răspân- 
dite mai ales în mediul organiza- 
țiilor studenţeşti. Cenzura, poliția 
secretă şi decretele de desființare 
a societăţilor studenţeşti se dove- 
desc inutile, în anii '40 tendinţa 
liberal-naţională câştigând teren. 
Zollverein?%, Uniunea  Vamală 
Prusacă, reprezintă o bază economi- 
că solidă pentru viitoarea unificare. 
Revoluţia din 1848 marchează eşe- 
cul Parlamentului de la Frankfurt 
în acceptarea Constituţiei, ceea ce 
face ca speranțele naționaliștilor 
să se îndrepte spre Prusia şi spre 

Friedrich Wilhelm al IV-lea”, monarh cultivat, imprevizibil, pen- 
dulând mereu între liberalism şi o conduită absolutistă, obsedat 
de o viziune romantică neadecvată despre Evul Mediu şi fascinat 
de ideea mistică despre regalitate, despre privilegiile şi obligații- 
le ei. Ales împărat al Germaniei unite de către Parlamentul de la 
Frankfurt, acesta refuză coroana, exprimându-şi dorinţa ca ea să-i 
fie oferită de ceilalţi principi. Succesorul său, Wilhelm I, şi mai ales 
Otto von Bismarck, primul ministru al acestuia, realizează unifi- 
carea germană, după un sofisticat Joc politic intern şi extern, în 
1871. 

La Herder, Volk evocă originalitatea, individualitatea fiecă- 
rui popor, definită prin limbă, tradiţii şi spirit, iar națiunea este 
privită biologic, înţeleasă ca organism natural care se naşte, tră- 
ieşte şi moare. În schimb, Fichte şi Hegel consideră că statul tre- 
buie să realizeze unitatea naţiunii şi nu comunitatea cetăţenilor. 
Epoca romantică şi episodul napoleonian dezvoltă în teme mitolo- 
gice mesianismul naţional german şi decretează poporul german 
popor originar (Urvolk) cu o limbă originară (Ursprache), aderent 
la această idee fructuoasă fiind şi Fichte. In Discursuri către nați- 
unea germană, el afirmă că limba fondează ideea naţională acolo 
unde ea constituie puterea regeneratoare permanentă. Altfel spus, 
superioritatea culturii germane provine din originaritatea limbii 
germane. Din acest principiu originar se justifică vocația mesianică 
a germanilor, menirea lor de a salva lumea şi de a se constitui în 
germenele perfectibilității umane. Condiţia este, cel puţin în optica 
fichteană, o igienă autarhică a statului german, ferit de orice con- 
taminare străină. 

De altfel, relaţia otrăvită cu străinii şi patriotismul com- 
plementar ei structurează toate naţionalismele. Herder, Schiller, 
Kleist, Novalis, Adam Miiller sau Richard Wagner împărtăşesc şi 
ei credinţa în misiunea universală a poporului german. Wagner 
performează decisiv şi în crearea unei adevărate religii de pură 
apartenenţă naţională axată pe glorificarea rasei germane şi pe 
virtuțile ei soteriologice. Siegfried şi Sfântul Graal reprezintă sim- 
bolurile care dau consistenţă puterii exaltante a operei wagneriene. 


291 Va fi declarat nebun în 1858, fratele său, Wilhelm I devenind 
rege. 

Pe fondul constatării că mitul refugiat în roman la sfârşitul se- 
colului al XVIII-lea se loveşte de un handicap lingvistic, Gilbert 
Durand??? apreciază că muzica are o relaţie infinit mai bună cu 
mitul şi că Wagner este un mare maestru al remitologizării în/prin 
muzică, la el mitul izvorând din chiar procedurile muzicii. Vizitat 
de cele mai mari spirite ale epocii, Bayreuth devine primul for de 
cultură naţională şi potenţial rasială. În această atmosferă, gine- 
rele lui Wagner, Houston Stewart Chamberlain dezvoltă teoria ra- 
sială a pangermanismului şi creează astfel cadrul ideologic pentru 
politica Reich-ului viitor. 

Obsesia prestigiului originii infuzează masiv mitologia națio- 
nalistă germană şi sfârşeşte prin a substitui mitul iudeo-creştin cu 
mitul arian, axat pe tema strămoşilor primordiali şi pe exaltarea 
eroismului, aspecte menite să afirme anterioritatea civilizatoare şi 
superioritatea rasei ariene. Esenţa divină a naţiunii germane şi 
puritatea ei rasială o recomandă — crede Fichte — pentru misiu- 
nea de a conduce umanitatea spre perfetibilitate. De altfel, deşi 
diferiți între ei — apreciază filosoful german în Trei scrieri despre 
cărturar?” —, inşii se întâlnesc în țelul lor ultim: perfecțiunea. 
Atingând-o, ei ar fi identici şi şi-ar realiza menirea desăvârşirii 
în comun. Pentru aceasta, el preconizează crearea pedagogică a 
omului nou, instanţa sa genetică fiind statul. Dar nu orice fel de 
stat, ci statul perfect închis, capabil să îşi satisfacă singur toate 
trebuinţele, să planifice întreaga economie naţională, să intervină 
în producţie şi în construcţie, să păstreze echilibrul claselor, să fi- 
xeze preţurile în funcţie de bunul cel mai necesar, pâinea. Statul 
închis ermetic, ferit de orice tulburare externă, va crea condiţiile 
necesare îndeplinirii misiunii umane, ceea ce face tranziția de la 
statul polițienesc şi eugenic la statul german mistic. 

Instaurarea stării autarhice se face printr-o lovitură de stat, 
pregătită prin rotunjirea teritoriului ţării, astfel încât să cuprindă 
toate materiile prime necesare economiei naţionale, cumpărarea, 

cucerirea şi schimbul având sarcina realizării ei. Promovarea in- 
dustriei indigene şi alimentarea populaţiei cu produse de proveni- 
ență exclusiv internă completează fericit planul autarhiei logocra- 
te fichteene. Complementar, trebuie îndepărtat orice ameninţă să 
pericliteze această stare, comercianții fiind primii care cad pradă 
acestei epurări preconizate, deoarece comerciantul străin urmăreş- 
te profitul fără să contribuie cu nimic la sarcinile statului şi fără să 
aibă vreo răspundere morală. Extensia antiiudaică de subtext se 
impune de la sine. Instanță supraordonată şi atotputernică, statul 
trebuie să separe copiii de părinţi şi să-i educe, nesegregat sexual, 
în vederea realizării perfecțiunii noii ființe augurale. Aceasta este 
departe de a fi teorie exclusiv fichteană, variante ale aceluiaşi pro- 
iect, mai mult sau mai puţin utopic, înaintând şi Kant, Herder sau 
Gobineau. 

In a doua jumătate a secolului lung, Germania devine un 
adevărat gigant în tehnologie, învăţământ, dezvoltare economică şi 
arte, altfel spus, un actor politic extrem de puternic. Pe acest fond, 
naționalismul german dezvoltă un contramesianism?* biologizant, 
replică perfectă la mesianismul universalist francez. 

In ultima parte a secolului al XIX-lea îşi face apariţia na- 
ționalismul integral francez graţie lui Charles Maurras, fondato- 
rul mişcării Action Française. Mobilizând încărcătura pasională 
a chestiunii Alsaciei şi Lorenei, Maurras?” (cum face de altfel şi 
Maurice Barrès) converteşte națiunea în valoare politică supremă, 
care permite individului să existe. Spre deosebire de naţionaliştii 
germani, el nu separă statul de societate, ci propune reconstituirea 
unei comunităţi naţionale unite şi puternice în cadrele monarhi- 
ei tradiționale. În contrast cu națiunea etno-culturală, națiunea 
politică este o construcţie subiectivă, bazată pe consimţământul 
membrilor săi şi pe o schemă contractuală. În ultimii ani ai seco- 
lului al XIX-lea, Ernest Renan reia concepţia politică a naţiunii şi 
o combină cu o concepție istorică şi culturală din care rezultă un 

profil dinamic al naţiunii, simultan obiectiv şi subiectiv, melanj de 
istorie şi de voluntarism. El opune naţionalismului german bazat 
pe o logică de consangvinitate, un model de naționalism axat pe 
legitimitatea unei naţiuni elective create prin adeziunea voluntară 
a membrilor săi. 

Expansiunea capitalismului din a doua jumătate a secolu- 
lui al XIX-lea diminuează progresiv influenţa evreilor în interiorul 
statelor care exploatau serviciile lor financiare. In afară de asta, 
ei se confruntă cu o dublă ameninţare: transformarea lor în țap 
ispăşitor al tuturor claselor şi laicizarea sau chiar creştinarea iu- 
daităţii. Pe acest fond are loc înflorirea naţionalismului evreiesc, 
fenomen paralel cu izbucnirile antisemite mai mult sau mai puţin 
oficiale, cum este petiția prezentată în 1881 lui Bismarck?%, în care 
se cerea punerea în carantină a evreilor şi excluderea lor din funcții 
publice. Inițiativa acesteia îi aparţine lui Bernhard Förster, cum- 
natul lui Nietzsche, premisă suficientă pentru speculaţii ulterioare 
legate de presupusul antisemitism nietzschean. Şi în Franţa există 
o propunere legislativă de expulzare a evreilor, iar în multe state, 
printre care România şi Rusia, au loc pogromuri, antisemitismul 
fiind promovat în mod deschis de către guvernanți. 

Mai degrabă profetică decât utopică, opera lui Moses Hess 
ridică problema maselor de evrei dispersate în Europa, a profilu- 
lui lor național şi a dreptului consecutiv la un stat. Dacă aceste 
aspecte sunt aderente la naţionalismele de secol XIX, surprinde în 
schimb amestecul de educaţie iudaică tradiționalistă şi de socialism 
umanitarist, proiectat pe fundalul erei mesianice a cărei existență 
istorică începe cu Revoluţia Franceză. In această eră dominaţia ra- 
selor a luat sfârşit şi fiecare popor îşi revendică drepturile între 
popoarele istorice, iar emanciparea popoarelor mai slabe se axează 
pe simpatia celor puternice. În Roma şi Ierusalim adevărată apo- 
logie a tradiţiilor iudaice, se merge până la depistarea unei filiaţii 
între maximele rabinice şi mesajul socialist, mizând pe faptul că 
amândouă condamnă principiul moralei burgheze, „fiecare pen- 

tru sine’. „Primăvara în viaţa popoarelor a început cu Revoluţia 
Franceză”, scrie Hess, şi tocmai această condiţionare obligă orice 
popor modern aspirant la o patrie să recunoască drepturi similare 
poporului evreu, mai ales dacă nu vrea să se expună contradicţiei. 
Gândul naţionalităţii germinează în interioritatea individului şi 
este relaționat cu ereditatea primordială, cu perimetrul Cetăţii ide- 
ale şi cu speranţa în viitoarea fraternitate a oamenilor. Un aseme- 
nea traseu al ideii naţionale nu semnifică evaluarea preferenţială 
a individului, ci, dimpotrivă, privilegierea absolută a comunității. 
Nimic nu este mai străin spiritului iudaic decât salvarea individu- 
lui, scrie Hess?” observând că iudaismul nu a separat individualul 
de familial, familialul de naţional, naţionalul de uman, umanul de 
cosmic şi creatul de Creator, bază suficientă pentru unitatea viitoa- 
re a umanităţii. 

Impotriva curentului ideatic al secolului său, Hess consideră 
că, pentru ca această lume visată să fie posibilă, trebuie clarificate 
concepte false precum libertatea şi progresul. În viziunea sa, con- 
cepţia eronată a libertăţii umane derivă din necunoaşterea legii 
dezvoltării vieţii sociale şi a scopului ei, iar progresul infinit nu 
are acoperire în lumea socială. Lor le opune aspiraţia fiinţei către 
sacralitatea legii divine şi credința în venirea unei epoci în care 
oamenii vor avea deplina cunoaştere a lui Dumnezeu. Era mesi- 
anică anunţată de către profeţi a debutat timid cu Spinoza, şi-a 
început dezvoltarea plenară în Revoluţia Franceză şi va culmina 
cu stingerea tuturor opoziţiilor şi cu stabilirea unui echilibru; adică 
fără conflicte de rasă şi de clasă, precum şi fără discordanţe între 
producţie şi consum. 

În cruciada sa pentru drepturile naţionale evreieşti, Hess 
duce la extrem conexiunea Roma — Ierusalim şi se expune atât 
anatemei creştine, cât şi celei mozaice ortodoxe printr-o afirmaţie 
riscată: „Fiecare evreu are în sine potențialitatea unui Mesia şi fie- 
care femeie evreică cea a unei Mater dolorosa”*%. De aici şi până la 

confiscarea expertizei spirituale în favoarea evreilor nu este decât 
un pas, iar Hess îl face. El apreciază că numai evreii s-au ridicat la 
o asemenea înălţime spirituală în care viaţa şi moartea au aceeaşi 
valoare. Mai mult chiar, cei mai mari maeştrii în cunoaşterea lui 
Dumnezeu au fost dintotdeauna evreii, din moment ce ei au creat 
cea mai nobilă religie a lumii antice, destinată să devină patrimo- 
niul comun al lumii civilizate. Origine şi factor regenerator al lumii, 
iudaismul va participa şi pe viitor la destinul altor religii fosilizate 
în dogmele lor şi amenințate cu extincţia de către avansul ştiinţei. 
In spiritul „credinţei sale mesianice”, Hess crede într-o resurecţie 
generală polarizată de capacităţile de supravieţuire ale evreilor (şi 
de putere, dacă acceptăm echivalenţa lui Elias Canetti), dar şi de 
sacralitatea mozaismului. În explicaţia sa, creştinismul reprezintă 
o etapă a căii mesianice (descrisă de Profeţi), însă fiind o religie a 
morţii, funcţia sa se încheie odată cu retrezirea la viață a popoa- 
relor. Spre deosebire de creştinism, iudaismul nu este ameninţat 
de pericolul aspirațiilor naționaliste şi umaniste, ele aparţinând 
esenței sale. Tocmai această esenţă naţional-umanitară indică re- 
ligia iudaică drept germene al viitoarei creaţii sociale. De la creația 
lumii viitoare, Hess nu exclude alte popoare. El consideră că există 
o puternică afinitate între poporul evreu şi poporul francez şi că 
întâlnirea fericită dintre „rabin şi cavaler”??? nu poate fi decât bene- 
fică în economia virtualei unităţi a speciei umane. Hess apreciază 
că germanii şi evreii sunt două popoare aflate într-o paradoxală 
şi exacerbată relaţie de atracție-respingere, numai că observă şi 
faptul că în vreme ce francezii au realizat reconcilierea antagonis- 
mului primar de rasă, germanii rămân în această privință ultima 
rasă dominantă. 


301 Ibid., p. 64 

Dandysmul sau suveranitatea imaginii 


Formă mai conştientă şi mai elaborată de refuz al vieţii bur- 
gheze decât boema, dandysmul posedă o notă aristocratică şi este- 
tizată la modul absolut. Intr-o societate care tinde să se masifice, el 
supralicitează diferența, este antiegalitar şi orientat programatic 
spre recrearea unei aristocrații a stilului. Dandy-ul îşi protejează 
individualitatea în spatele unei măşti indescifrabile, caută să iden- 
tifice personalitatea cu ființa mascată şi sfidează lumea cu o carca- 
să perfectă şi impenetrabilă. El îşi etalează nepăsarea peste tot şi 
universalizează ceea ce în termenii lui René Girard se numeşte as- 
cetismul pentru dorință, adică stăpânirea de sine şi nimic altceva. 

„Un dandy devine suveran — susţine Emilien Carassus — prin 
forța unei imagini cvasimitice pe care o impune acestei societăți”s:. 
Creat mai degrabă în jurul dandysmului ca fenomen imaginar de- 
cât în jurul unor dandy particulari, mitul dandysmului iradiază o 
putere magică de dominație din care se împărtăşeşte fiecare dandy 
în parte, fără însă a o întrupa pe deplin. Vanitos şi egoist, dandy-ul 
manifestă o propensiune aproape agresivă către afirmarea superi- 
orității, a diferenţei şi puterii sale. Complementară hiperinvestirii 
eului, pierderea marilor scopuri şi acţiuni eroice generează dere- 
alizarea subiectului şi voinţa de moarte. Regia vieţii şi a morții 
dandy-ului răspunde imperativului performării în raza maximei 


3% Apud: Babeţi, Adriana: Dandysmul. O istorie. Editura Polirom, 
Iaşi, 2004, p. 32 

vizibilităţi a oglinzii şi a privirii celorlalţi, dar şi în regimul con- 
traintegrator al distanţei în raport cu ceilalți. 

Formă de rezistență la societate, solitudinea se metamorfo- 
zează în proiect etic, în vreme ce excentricitatea devine formă rafi- 
nată de contestare a normelor lumii exterioare. Prin manipularea 
perfecțiunii artificiale a propriei imagini, dandy-ul subminează şi 
transgresează normele exterioare lui, puterea exercitată de el în 
societate fiind rezultatul performării sale ludice cu aceste norme. 
Supralicitarea excesivă a transgresiunii poate degenera în scenarii 
tragice, iar cazul lui Oscar Wilde este cât se poate de grăitor în 
acest sens. George Brummell sau Charles Baudelaire reprezintă 
alte două exemple de încălcare a limitei tolerate de societate, cel 
puțin până la un punct. 

De extracţie burgheză, dandy-ul declină toate principiile 
clasei sale originare. El nu vrea să se îmbogăţească, nu vizează 
prosperitatea, nu se implică în proiecte profitabile, are oroare de 
natural şi de fiziologic, vede în căsătorie o formă de captivitate, iar 
în procreare ceva străin naturii sale. Latenta sa nostalgie a aris- 
tocraţiei îl recomandă pentru cercurile închise aristocratice, ceea 
ce nu înseamnă o mulare a personalităţii sale după canoanele ac- 
ceptabilităţii acestei societăți, ci, dimpotrivă, impunerea sa ca pre- 
zență perturbatoare, perfect capabilă să răstoarne aceste canoane 
şi să scoată o întreagă clasă din inerție. Stilul, eleganța, farmecul, 
impertinența şi mai presus de toate originalitatea devin atuurile 
lui George Brummell în evoluția sa fascinatorie în cercurile puterii, 
cu un punct amplitudinal în seducerea prințului de Wales, viito- 
rul George al IV-lea. Treptat însă, dandysmul se transformă într-o 
modă, iar generalizarea sa, prin faptul că duce la anularea princi- 
piului său prim, cel al originalității, îi semnează autodistrugerea. 

„Că în toate vremurile a dominat mediocritatea, e lucru neîn- 
doielnic, dar că domneşte ca niciodată, că a devenit atotbiruitoare 
şi sufocantă, e tot atât de adevărat pe cât e de întristător”**, scrie 
Baudelaire în 1859 şi încearcă, prin artă şi prin modul de viaţă 
cultivat să combată tocmai această ubicuitate a mediocrităţii. El 


34 Baudelaire, Charles: Pictorul vieții moderne şi alte curiozităţi. 
Antologie, traducere, prefață şi note de Radu Toma, Editura Meridiane, 

consideră că în lipsa virtuţii numai exercitarea puterii mai poate 
conferi o anumită nobleţe atitudinii. Invers, privind comportamen- 
tul dandy-ului drept fundament al noii atitudini nobile, se poate 
crea o relaţionare sofistă cu puterea ca dar natural al celor înzes- 
trați şi deschişi în raport cu ea. Baudelaire ridică dandysmul la 
rang de doctrină a specularităţii, a revoltei, a efemerului, a existen- 
ței spectaculare, şi face din el un fenomen al modernităţii, dar cu o 
istorie instituţională străveche. „Dandysmul — scrie el — e o institu- 
ție vagă, tot atât de ciudată ca şi duelul; foarte veche, de vreme ce şi 
Cezar, Catilina, Alcibiade ne oferă tipuri strălucite”. 

Aflată în afara legilor valabile pentru ceilalţi muritori, aceas- 
tă instituţie impune cultivarea ideii de frumos în propria persoană 
a membrilor ei, menţinerea superiorității aristocratice a spiritului, 
originalitatea şi plăcerea de a uimi, dar mai ales orgoliul de a fi 
în opoziție programatică cu restul lumii. „Dandysmul apare mai 
cu seamă în epocile de tranziţie în care democrația nu este atotpu- 
ternică, în care aristocrația nu este decât în parte zdruncinată şi 
înjosită [...] Dandyul este ultima zvâcnire de eroism în vremuri de 
decadenţă”2% — este diagnosticul lui Baudelaire asupra fenomenu- 
lui pe care el însuşi îl ilustrează. Protest net împotriva tendinței 
nivelatoare a democraţiei, discursul baudelairian încearcă să re- 
valorizeze în dandysm o aristocrație crepusculară, de coloratură 
spirituală, incompatibilă cu valorile burgheze. 

Sinceritatea baudelairiană răspunde necesităţii imperioase 
de a merge până la limita potenţelor fiinţei sale şi de a cultiva cu 
o voinţă exacerbată stările sufleteşti excepţionale. Conştiinţa uni- 
tăţii vieţii psihice rămâne marea revelație baudelairiană, dar şi 
simptomul unei ambivalenţe afective. 

La Baudelaire devine evidentă desimbolizarea, estetizarea 
comportamentului social, precum şi frenezia artisticităţii în toate 
aspectele existenţei. Dandysmul său reprezintă o formă de sfidare 
a familiei sale, a Parisului valorilor burgheze, a mediocrităţii şi 
convenţionalismului din lumea artistică. „Eterna superioritate a 

unui Dandy” este incompatibilă cu autoritatea unei entităţi ex- 
terioare, fie că aceasta este Dumnezeu’, fie că este o guvernare 
politică, după cum este incompatibilă cu tot ceea ce este util sau 
comun, țelul fiind unicitatea. 

O altă modalitate de exprimare a neaderenţei la norma so- 
cială, a asocialităţii şi a antisocialităţii este toxicomania. Graţie 
puterii experienţei imaginare a drogurilor, tot ceea ce ţine de ta- 
bu-ul social intră sub incidenţa acţiunii imaginarului şi suportă un 
proces de dizolvare. Mai mult chiar, sub efectul haşişului, spune 
Baudelaire, „omul s-a preschimbat în divinitate”** şi are sentimen- 
tul superiorității sale în raport cu ceilalţi oameni. Din fişa clinică 
pe care o face, scriitorul francez nu omite nici efectele negative ale 
drogului: anxietatea, atacurile de panică, sfârşeala de după, dar, 
dintre cele pozitive reţine mai ales „exacerbarea spiritului poetic”3. 
El crede că prin haşiş omul îşi creează paradisuri artificiale, artifi- 
cialitate ce face parte din programul de existenţă a dandy-ului, şi 
precizează că unica instanţă faţă de care omul se trezeşte subjugat 
graţie haşişului este el însuşi. 

Demonul revoltei şi al destrucţiei îi este propriu lui Arthur 
Rimbaud. El apreciază că „vremea asasinilor”! a venit, prada fi- 
ind civilizaţia occidentală şi omul integrat ei. Corelative lor, statul, 
constrângerile cotidiene, ordinea publică, modelul convenţional al 
dragostei şi al vieţii de familie, creştinismul sau morala sunt ne- 
gate şi ridiculizate. Pe acest fundal intervine recomandarea „dere- 
glării tuturor simţurilor”, pentru a ajunge la necunoscut, pentru 
a depăşi posibilităţile omului şi pentru a declanşa un proces de 
remodelare a sa, condiţionată de eliberarea de civilizaţie. Printr-un 


307 Baudelaire, Charles: Inima mea dezvăluită. Traducere din france- 
ză, note şi postfață de Bogdan Ghiu, Editura EST- Samuel Tastet Editeur, 
Bucureşti, 2002, p. 48 

308 „Dumnezeu este singura fiinţă care, pentru a domni, nici măcar nu 

exercițiu de factură mistică, extinderea infinită a senzaţiilor şi a 
reţelei corespondenţelor lor îndepărtează închisorile din jurul fiin- 
ței. Logica funcţională în acest caz este aceea că dacă misticul nu 
recunoaşte în el nicio altă putere în afara celei exercitate de voința 
lui Dumnezeu, nici Rimbaud, în calitate de taumaturg şi instanță 
demonică, nu se dăruieşte decât pentru a redeveni stăpân pe sine, 
pentru a se bucura de voinţa sa de putere şi pentru a încerca să 
capteze în folosul său forţele supranaturale. 

Rimbaud, dar şi Baudelaire sau Mallarme constituie cazuri 
perfecte pentru tentativa creatorului de a depăşi omul şi, inevita- 
bil, pentru eşecul acesteia. Dar să nu uităm că ei sunt contempo- 
ranii lui Nietzsche, filosoful care nu recomandă altceva în teoria 
supraomului. Puterea de creaţie a spiritului uman gravitează în 
jurul cuvântului fetiş, în jurul simbolului. Simbolismul spontan, 
cenzurat la omul civilizaţiei moderne, constituie o forță în perime- 
trul lumii primitive, ceea ce explică în ultimă instanţă miturile. 
Poetul simbolist încearcă să refacă aderenţa naturală a spiritului 
la o formă de gândire figurată şi să înlăture incidenţa sterilizantă 
a instanţelor de putere proprii culturii oficiale sau măcar recunos- 
cute, începând cu instituţiile şi terminând cu rațiunea. Futurismul 
şi cubismul se conjugă cu iniţiativele poeţilor simbolişti în revolta 
împotriva folosirii monopoliste a raţiunii, împotriva viziunii tradi- 
tionale şi rigid codificate asupra lumii şi în credinţa superiorității 
destinului ființei umane. 

„Nu devii Brummell. Eşti sau nu eşti”? — este sentința dată 
fenomenului dandysmului de către primul său specialist, Barbey 
d'Aurevilly —, pentru ca tot el să constate şi statutul dandy-ului de 
„suveran derizoriu al lumii derizorii'5!*, de entitate posibilă numai 
în contextul rigorilor stricte ale convenției. În perimetrul acestei 
suveranităţi se poate vorbi despre fascinația puterii subtile a dan- 
dy-ului, putere indusă prin curajul imaginii sale şi prin orgoliul 
exacerbat ce-şi seduce victimele prin distanţă şi răceală programa- 
tică. Uimirea generată de performarea sa se converteşte într-un 


i 312 D'Aurevilly, Barbey: Despre dandysm şi despre George Brummell. 

amestec de admiraţie şi teroare, reţetă sigură pentru menţinerea 
dandy-ului în raport de suveranitate cu ceilalți, chiar dacă între 
ceilalți se include şi un suveran real’. Esenţial independent, el 
domneşte ca formator de opinie, tocmai monopolul asupra acesteia 
asigurându-i admiraţia supusă a celorlalți, dispuşi să aprecieze to- 
tul în categoriile sale, fără ca aceste categorii să fie impuse verbal, 
dominația dandy-ului fiind în primul rând o dominație a imaginii, 
a bunurilor simbolice. 

Etalon al dandysmului francez, hiperestetul Robert de 
Montesquiou-Fezensac devine pivotul unor întâlniri literare fasci- 
nante, actorii lor fiind Oscar Wilde, Mallarmé, d'Annunzio, Marcel 
Proust sau Huysmans, des Esseintes, personajul celui din urmă, 
avându-l probabil drept model. 

Pe fondul îmburghezirii societăţii şi al avansului maselor, du- 
cele Jean, ultimul descendent al familiei Floressas des Esseintes, 
punctul final al unei evoluţii degenerative tot mai vizibile în portre- 
tele strămoşilor, experimentează tot ceea ce lumea îi poate oferi ca 
provocare. În urma acestei incursiuni în varietatea lumii, în fiinţa 
sa se instaurează spleenul, justificat prin intermediul pesimismu- 
lui schopenhauerian. Epuizarea valenţelor lumii şi a propriei sale 
potenţe se soldează pentru des Esseintes cu disprețul pentru ome- 
nire, pentru prostia, lipsa de stil şi demagogia care o traversează, 
dispreţ convertit într-o ură suficient de puternică pentru a-l deter- 
mina să încerce să îşi asume rolul de creator demonic al unui po- 
tenţial inamic al acestei societăţi, să creeze un delincvent:%5. Eşecul 
actului său de modelare a unei fiinţe vii nu marchează şi crearea 


314 Prietenia lui George Brummell cu prinţul de Wales suportă o lo- 
vitură decisivă atunci când, la Hyde Park, Brummel întreabă suficient de 
tare pentru a fi auzit de către viitorul suveran: „Cine-i bărbatul ăla gras?”. 
De altfel, Brummell suportă consecințele actului său. Este exilat în Franţa 
şi moare sărac într-un azil din Caen. 

315 Des Esseintes duce un adolescent la bordel şi îşi explică gestul 
prin intenţia de a crea un asasin, obişnuindu-l cu plăceri până când va 
deveni dependent de ele, apoi suprimându-i accesul la acestea pentru 
a-l determina să facă orice pentru a-şi întreţine plăcerile, chiar şi crime; 
„atunci — afirmă des Esseintes — îmi voi fi atins scopul, voi fi contribuit, 
în limitele puterilor mele, să dau naştere unui ticălos, încă unui duşman 

lumii sale artificiale, mai ales că în artificiu des Esseintes vede „semnul distinctiv al ge- 
niului uman”, comparabil cu divinitatea în putere creatoare. Dezgustat de lume, el se 
izolează într-un paradis estetic şi îşi închide fiinţa în limitele unei existenţe puternic ritu- 
alizate. 

În urma sinuciderii unui fiu, marchizul de Queensberry îi intentează un proces lui 
Oscar Wilde, motivul fiind dorinţa de a-şi salva celălalt fiu, Arthur Douglas, iubitul scriito- 
rului. Judecat şi condamnat, Wilde refuză să fugă şi continuă să îşi apere poziţia estetizant, 
guvernat de credinţa (mărturisită lui Gide) că „trebuie să vrei întotdeauna ceea ce e mai 
tragic”3, durerea reprezentând prototipul marii arte. 

„Fac parte dintre cei făcuţi pentru excepții, nu pentru legi™!8, notează Oscar Wilde 
în închisoare, constatând ineficienţa moralei, religiei şi rațiunii în compensarea durerii ce 
acompaniază experienţa reductivă a închisorii. El observă efectele alienante ale sistemului 
penitenciar modern, predispoziția transformării oricărui deţinut într-o fiinţă fără suflet, 
după cum sancţionează şi reacţia de regrupare a societăţii față de oricine cade sub inciden- 
ţa etichetării delincvenței. 

Oscar Wilde proclamă un estetism necompromis, translat înainte de toate în existen- 
tă, în transformarea sa într-un artist al vieţii. Acest program existențial permează inițial 
şi în universul operei sale, pentru ca, după experiența închisorii, perspectiva creării unei 
opere de artă să echivaleze cu un act de expiere în faţa societăţii. Altfel spus, indiferent de 
experiență, esteticul dă măsura personalităţii, puterea ei în lume şi, în ultimă instanţă, 
răscumpărarea ei în ochii lumii. „Arta e un simbol pentru că omul e un simbol'3:*, notează el 
în anii de detenţie, iar această convingere îl menţine în perimetrul esteticului, al formelor 
simbolice şi al hedonismului, indiferent de presiunile societăţii sau de spectrul alienant al 
închisorii. 

Formele simbolice aglutinate în țesătura romanului Portretul lui Dorian Gray — pac- 
tul faustic, obsesia fiinţei eterne, problema dublului ideal, alternanţa dintre regimul diurn 
şi cel nocturn al personalităţii, mitul lui Narcis — converg într-o demonstrație exemplară a 
oglindirii ca formă ideală de existență, a superiorității ontologice a artificialului în raport 
cu naturalul şi, în ultimă instanţă, a permeabilităţii realităţii la mit, graţie comunicării 
oculte dintre artă şi realitate. De altfel, în Prefaţa la Portretul lui Dorian Gray, Oscar Wilde 

notează programatic: „arta nu reflectă viaţa, ea îl reflectă de fapt pe 
spectator”, iar tocmai această ultimă instanţă devine mediul prin 
care arta erupe transformator în realitate. 

Prin efectele portretului lui Dorian, arta se dovedeşte infinit mai 
puternică decât viața, însă numai cu condiţia amoralităţii subiectului 
ei. Reactivarea conştiinţei lui Dorian îl reînscrie pe acesta în ordinea 
trecerii şi împinge în plan secund imaginea frumoasă a propriei ființe. 
Expresie a idolatriei artistice, tabloul pictat de Basil traduce obsesia 
artistului pentru Dorian, dependenţa artei sale originale de influen- 
ţa personalităţii acestuia. Dar, după cum observă lordul Wotton, „nu 
există ceva numit influență bună [...] toate tipurile de influențe sunt 
imorale [...] pentru că a influența pe cineva înseamnă să-i dai propriul 
suflet. Cel influențat nu mai gândeşte cu propriile lui gânduri şi nu 
mai arde cu propriile-i pasiuni”*?!. Reversul dezirabil al influenţei ră- 
mâne, aproape nietzschean, dezvoltarea propriei personalităţi, lucru 
extrem de dificil într-o eră în care fiinţa este guvernată de moravu- 
rile impuse de societate şi de religiozitatea izvorâtă din teroarea de 
Dumnezeu. 

Entitatea tricefală formată din lordul Henry Wotton, Dorian 
Gray şi Basil Hallward îl revelează pe cel dintâi în rol de catalizator 
al dorințelor celorlalţi, de instanţă capabilă să-i domine şi să-i mode- 
leze pe ceilalţi. Intreaga putere a lui Wotton ţine de discurs, în exer- 
citarea acestuia el găsind voluptatea maximă. Cu un cinism elitist, 
lordul Wotton explică inclusiv furia claselor de jos împotriva a ceea 
ce ele înțeleg prin viciile celor din păturile superioare ale societăţii 
prin imperativul distanței şi prin efectele transgresiunii, prin faptul 
că „masele simt că beţia, prostia şi imoralitatea trebuie să le aparțină 
întru totul, iar dacă unul dintre noi se dă în stambă, braconează pe 
teritoriul lor”5%. În acelaşi registru, el valorizează femeia, fiinţă onto- 
logic legată de materie şi subordonată bărbatului. 

Devenit simbol al noului hedonism, doctrina lordului Wotton, 
Dorian suportă un transfer calitativ. Fascinat de combinaţia dintre 
frumuseţe şi moarte, devine el însuşi o instanţă funestă pentru cei 

atraşi de puterea magică a frumuseţii sale nealterate şi a stranietă- 
ţii fiinţei sale, toate mărcile trecerii şi ale răului, toate crimele comi- 
se de Dorian reflectându-se în tablou. Graţie lui, degradarea sufletului 
nu afectează trupul, decât atunci când dublul de transfer este distrus. 
Perspectiva lui Dorian Gray se răstoarnă în De Profundis, deoarece în 
mediul penitenciar, Wilde ajunge la credinţa că orice degradare a trupu- 
lui trebuie să contribuie la o înălţare a sufletului. 

„Când Dumnezeu a creat în istorie un Nero, un Borgia sau un 
Napoleon, el le-a pus pe un altul alături, un necunoscut fără nume, fiind 
important doar un lucru, şi anume: ca unul să reuşească — afirmă Oscar 
Wilde în amintirile lui Andre Gide şi continuă — Căci omul fu inventat de 
Dumnezeu, iar opera de artă de către om”**. Prin aceste cuvinte, Oscar 
Wilde confirmă importanţa a două dintre valorile decisive în existenţa 
de relief a individului: succesul şi esteticul, valori esenţiale în impu- 
nerea dandy-ului într-un exercițiu de putere ce combină recunoaşterea 
diferenţei individuale de către ceilalți şi manipularea formelor simbolice 
în construirea propriei imagini de rol ca imagine estetică. 


33 Gide, And6: Amintiri despre Oscar Wilde. În: Wilde, Oscar: De Profun- 
dis. Cu câteva amintiri despre Oscar Wilde ale lui Andre Gide. ed. cit., p. 4 

Literatura în oglinda filosofiei. 
Dostoievski şi Nietzsche 


I. Dostoievski 


De la opiniile socialist-utopice din tinerețe la opțiunea spe- 
cifică a unui ortodoxism rus dublat de refuzul oricărei intruziuni 
doctrinare occidentale, pe traseul convingerilor lui Dostoievski in- 
tervine o conversie majoră care, în ciuda mărturisirii că „cei patru 
ani de ocnă au fost o şcoală îndelungată”, nu s-a produs datori- 
tă acestei experiențe, ci datorită contactului nemijlocit cu poporul 
rus?” şi cu idealul acestuia, Christos. In Siberia, Dostoievski recu- 
perează anamnetic întâlnirile din copilărie cu oamenii din popor şi 
are revelaţia faptului că „autoperfecționarea în spirit religios din 
viața popoarelor reprezintă baza tuturor lucrurilor”*%, ceea ce echi- 
valează cu împărtăşirea religiei primite şi cu opinia că idealurile 
cetăţeneşti vin din năzuința spre această perfecţionare şi sunt le- 
gate organic de idealurile morale, nu decurg din ele. Evaluarea lui 
Tolstoi, după care la Dostoievski există „un fel de amestec ciudat 


324 Dostoievski: Jurnal de scriitor. Vol. I. Traducere de Adriana Ni- 
coară, Marina Vraciu, Leonte Ivanov şi Emil Iordache, Studiu introductiv 
de Sorina Bălănescu, Editura Polirom, laşi, 1998, p. 12 

325 Ibid., pp. 167-168 E 

32 Dostoievski: Jurnalul unui scriitor. (pagini alese). In: Opere. Vol 
11. Traducere şi aparat critic de Leonida Teodorescu, Studiu introductiv de 
Ion lanoşi, Editura Univers, Bucureşti, 1974, p. 479 

Dostoievski (1821-1881), autor: Vasili Perov, 1872 

al învăţăturii creştine superioare cu propovăduirea războiului şi cu 
ploconirea faţă de stat, guvern şi popi” °”, fixează tensiunea dintre 
vocaţia de eliberator al omenirii şi supunerea sa faţă de autoritatea 
lumească şi religioasă. Această tensiune translează şi în creaţia 
dostoievskiană şi îi structurează perspectivele asupra relaţiilor de 
putere. 

Contactul lui Dostoievski cu aparatul judiciar (prilejuit de 
arestarea şi condamnarea grupului Petraşevski) se reflectă în 
aproape toată opera sa. Trăirea halucinantă a ultimelor clipe în- 
aintea eşafodului şi trauma produsă de aşteptarea morţii şi de co- 
mutarea sentinței în ultima clipă îl urmăresc pe Dostoievski toa- 
tă viaţa. Evocarea lor romanescă cea mai pregnantă se găseşte în 
Idiotul. Un alt reflex biografic, experienţa ocnei, constituie nucleul 
Amintirilor din casa morților, dar şi punctul terminus al existenței 
profane a lui Raskolnikov şi mediul resurecţiei sale. Despre ocnă, 
Alexandr Petrovici Goreancikov afirmă: „era o casă a morților vii, 
cu o viaţă cum nu se poate închipui, oamenii fiind altfel decât toți 
ceilalți”. Mediul ocnei activează la maximum capacitatea de adap- 
tare a omului, generează metamorfoze deloc singulare şi face ca li- 
bertatea de orice registru (simulacre, libertate spirituală, eliberare 
fizică) să fie receptată ca o înviere din morţi. 

Cu o incidenţă redusă cantitativ, puterea oficială, caricatu- 
rizată la nivelul ei administrativ local în Demonii, prin figura gu- 
vernatorului von Lembke, victimă într-un război al nervilor în care 
pârghiile sunt deţinute ierarhic de către soţia sa şi de către Piotr 
Verhovenski, se dovedeşte a fi teribilă în realizările sale judiciare 
şi sterilă şi stereotipă în discurs. Inflexibilitatea definitorie pentru 
această latură a puterii se soldează şi cu erori, unele semnalate 
în Amintiri din casa morților. În aceeaşi serie de erori judiciare, 
cazul sublocotenentului Ilinski este reluat în istoria lui Dmitri 
Karamazov. 


327 Apud: Ianoși, Ion: Poveste cu doi necunoscuţi. Dostoievski şi Tol- 
stoi. Editura Cartea Românească, Bucureşti, 1977, pp. 132-133: remarcă 
făcută în prezenţa lui Rusanov în 1883. i 

38 Dostoievski: Amintiri din casa morților. In: Opere. Vol. 3. Tradu- 
cere de Nicolae Gane, Aparatul critic de Ion Ianoși, Editura pentru Litera- 
tură Universală, Bucureşti, 1967, p. 404 

Dmitri Karamazov se simte hăituit de anchetatori chiar şi în 
spaţiul visului, trăieşte umilit experiența percheziţiei corporale şi 
resimte dureros orbirea şi prejudecățile anchetatorilor, precum şi 
curiozitatea morbidă a publicului. Mediul5%, un articol din 1873, 
dezvăluie un palier oniric dostoievskian ivit la intersecţia conştien- 
tizării senzaţiei puterii absolute a juraţilor cu efectele unor situaţii 
resentimentare (visa curți cu juraţi alcătuite din iobagi dezrobiţi de 
legea din 1861) ale căror ecouri translează şi în Frații Karamazov. 
Dostoievski nu se pronunţă împotriva curților cu juraţi, ci împotri- 
va extremelor la care poate ajunge o asemenea putere, fie că este 
vorba despre beţia unei puteri discreţionare potențate de un fond 
resentimentar, fie că este vorba despre propensiunea spre achita- 
rea nediscriminatorie, în masă, a inculpaţilor, ca reflex al milei şi 
al diferenţei față de trecut şi faţă de sistem. Un fond resentimentar 
originat social se perpetuează şi în mediul voit egalizator al ocnei. 
Crimă şi pedeapsă, dar mai accentuat Amintiri din casa morților 
semnalizează duşmănia inconştientă cu care ceilalţi ocnaşi îi pri- 
vesc pe deţinuţii foşti nobili şi, sub incidența factorului politic, pe 
polonezii condamnați politic*%. 

În perimetrul unui dispozitiv ritual, stucturat agonal, în care 
se înfruntă discursurile ideologice predominante în epocă, rechizi- 
toriul procurorului din Fraţii Karamazov acreditează teoria con- 
form căreia izolarea ostilă față de societate a lui Feodor Karamazov 
este simptomatică pentru societatea medie, iar urmările funeste ale 
ideilor lui Ivan reprezintă produsul unei culturi occidentale greşit 
asimilate. Aceste elemente, prinse în fraze stereotipe gustate de 
public, circumscriu o teorie ce culpabilizează societatea şi mediul. 
Motivată de acelaşi succes la public, replica avocatului apărării 
face apel la argumentele discursului slavofil şi marginalizează su- 
biectul real al procesului judiciar. Prioritar este agonul spectacula- 
rizat al unor curente de opinii la modă, concurente în lupta pentru 
o putere discursivă, nu omul a cărui soartă se decide. 


329 Id.: Jurnal de scriitor. Vol. I. ed. cit., p. 13 

330 Revoluţionarii polonezi din Amintiri din casa morţilor au o exis- 
tenţă istorică reală. M-ki este Alexandru Mirecki, T-ki este Szymon Tokar- 
zewsky, B-ki este Jósef Boguslawski, iar Z-ki, Jósef Zochowski. 

Notă discordantă în interiorul aparatului judiciar face Porfiri 
Petrovici, care operează la intersecţia conştientizării forței de con- 
diţionare a unor idei într-un anumit context psiho-social cu intui- 
ţia unicităţii fiecărui subiect. In relația cu Raskolnikov, el deţine 
aproape constant controlul rolului jucat pe scena aparatului judici- 
ar, cel de judecător de instrucţie, dar inserează în el o dimensiune 
aproape duhovnicească. Strategia psihologică teatralizată folosită 
de el în anchetarea lui Raskolnikov pleacă de la premisa că acesta 
din urmă se va hotări să pătimească şi are menirea de a-l menţine 
într-o ambiguitate continuă, într-o stare de tensiune pe fondul că- 
reia se va produce declicul mărturisirii. 

Punctul de vedere al socialiştilor asupra crimei este concen- 
trat în cuvintele lui Razumihin: „crima este protestul individului 
asupra unei proaste orânduiri sociale”!, ceea ce face din mediu 
marele vinovat şi scoate din ecuaţie variabila esenţială care este 
firea omenească. 

Deşi nu ignoră importanţa factorului social în statuarea con- 
diției umane, mai ales că în prima parte a existenţei sale literare 
este puternic influenţat de realismul critic formulat de Belinski 
(teorie cu accent pe factorul social), Dostoievski??? percepe doctrina 
mediului şi a circumstanțelor atenuante din discursul profesiona- 
lizat al avocaţilor drept o abdicare de la personalitate şi o reducţie 
a individului la sclavie. Responsabilitatea este esențială, dar ea nu 
se poate afirma decât în ecuaţia în care mediul depinde de om, nu 
invers. La polul opus acestei doctrine se profilează lecţia creştinis- 
mului, deoarece acesta, făcându-l pe om responsabil, îi recunoaşte 
libertatea. La rândul ei, în logică dostoievskiană, existenţa libertăţii 
demonstrează existența lui Dumnezeu, ceea ce adaugă încă un cerc 
superiorității sistemului de credință centrat pe ideea atotputerni- 
ciei divine în raport cu sistemele puterii profane. Suferinţa consti- 
tuie termenul necesar resurecției produse doar prin dezvăluirea lui 
Christos în adâncul omului, prin restabilirea libertăţii sale. In ana- 


551 Dostoievski: Crimă şi pedeapsă. Roman în şase părți cu epilog. 
Traducere de Ştefania Velisar Teodoreanu şi Isabella Dumbravă. In: Ope- 
re. Vol. 5. Aparatul critic de Ion Ianoși, Editura pentru Literatură Univer- 
sală, Bucureşti, 1969, p. 241 

3% Id.: Jurnal de scriitor. Vol. I. ed. cit., p. 17 


Voința de putere sub semnul ideii europene 


liza cu inflexiuni nietzscheene (pe linia raportului debitor-creditor) 
a lui Şestov3%, cea de-a doua vedere“ a lui Dostoievski îi dezvăluie 
acestuia că omul iubeşte suferința pentru că aceasta „cumpără” 
ceva ce reprezintă o anumită valoare pentru conştiinţa comună, şi 
anume dreptul de a judeca. Un asemenea spor de putere vine pe un 
fond resentimentar şi nu face parte din economia spirituală a ma- 
rilor convertiți prin suferinţă din opera lui Dostoievski, deoarece 
umilitatea la care ei aderă este incongruentă cu acest gen de pute- 
re. Conştiinţa încărcată şi profilul celor slabi (obiecte de anatemă 
la Nietzsche) constituie atribute necesare unei moralităţi religioa- 
se dostoievskiene ce integrează imperativul categoric kantian. 
Dincolo de tabloul aparatului juridic oficial, se profilează con- 
vingerea că dreptul de a fi judecătorul altuia ţine de experiența 
suferinţei şi de ancorarea în instanțe transcendente, nu de agenţi 
profani de putere. Aceştia din urmă au un rol instrumental în mă- 
sura în care pedeapsa purifică prin suferinţă, ceea ce constituie un 
motiv în plus pentru poziţia dezaprobatoare a lui Dostoievski în 
raport cu teoria pozitivist-umanistă înclinată să privească omul ca 
pe un reflex pasiv al mediului şi îl de-responsabilizează. Adevărata 
pedeapsă cathartică este dată de instanţele conştiinţei, nu de cele 
ale statului, pentru că acesta din urmă funcționează pe un vector 
de neutralizare a remuşcărilor, de eludare a instaurării angoasei şi 
a pedepsei interioare. Lipsa oricărui semn de căinţă reprezintă un 
fenomen observat mai cu seamă în Amintiri din casa morţilor. Prin 
pedeapsa aplicată mecanic şi instituţional, criminalul se simte des- 
povărat şi consideră că şi-a plătit datoria faţă de societate. In acest 
punct relaţia debitor-creditor funcţionează în favoarea creditorului 
pe un raționament conform căruia deţinutul se simte îndreptăţit 
să încalce normele fixate de autorităţi, conştient că ele văd în asta 
o crimă şi că va fi pedepsit. Prin faptul că suportă această pedeap- 
să el se simte eliberat de orice datorie faţă de societate şi față de 


333 Sestov, Lev: Revelaţiile morții. (Dostoievski — Tolstoi). În româ- 
neşte de Smaranda Cosmin, Prefaţă de Radu Enescu, Institutul European, 
Iaşi, 1993, p. 69 A 

334 Ibid., p. 17. Vederea lăsată de Ingerul Morţii care a sosit prea 
devreme (experiența de prag a lui Dostoievski de după condamnarea sa în 
grupul Petraşevski), şi care dublează ochii naturali; este o vedere intuitivă, 
supraraţională, care pătrunde la esențe. 

autorităţi. Expulzarea solitudinii din universul penitenciar rusesc 
are drept consecinţă o exacerbare a trăirii imaginii de rol. Intr-un 
cadru în care se simte permanent expus privirii celorlalţi, fiecare 
îşi reglează comportamentul şi urmăreşte maximizarea efectelor 
spectaculare cu impact la cei din jurul său. De reuşita jocului de- 
pinde diferenţa, sporul de putere pe care îl poate obţine în inte- 
riorul unei comunităţi programatic uniformizate de mecanismele 
unei instanţe punitive externe şi de fenomenul intracomunitar de 
contagiune. În universul deţinuţilor din Amintiri din casa morților 
încercările de schimbare a sorții prin tentative de evadare al că- 
ror eşec reprezintă din capul locului o certitudine înregistrează o 
ruptură salutară în mecanica monotonă a existenţei lor. Pe de altă 
parte, manifestarea ca artisticitate, fie că este vorba de munca ile- 
gală, de artizanat, contrabandă, mici orgii, cămătărie sau spectaco- 
le improvizate, oferă un simulacru de libertate şi o modalitate prin 
care se consumă o energie canalizată altfel destructiv. Aceste feno- 
mene funcționează ca supape rituale ce decongestionează atmosfe- 
ra tensionată din spaţiul închis al ocnei, motiv pentru care ele se 
bucură de acordul tacit al personalului de pază. Toate acestea nu 
împiedică însă, producerea unor explozii paroxistice de manifesta- 
re a personalităţii. Ele îi pot avea ca protagonişti chiar şi pe deținuți 
care ani de-a rândul au înregistrat o comportare exemplară. 
Amintiri din casa morților relevă lipsa de eficiență a sistemu- 
lui penitenciar. Departe de a produce corijarea criminalului, el dez- 
voltă în acesta impulsurile violente şi nepăsarea generalizată în 
raport cu lumea şi cu valorile ei. În viziunea lui Dostoievski acest 
sistem al comunizării nediscriminatorii şi al lipsei solitudinii po- 
tenţează fiara din om, prin urmare şi energiile sale. La polul opus, 
apreciază romancierul rus, funcţionează sistemul celular occidental 
în care solitudinea reprezintă un mijloc de normalizare, maximizat 
în Panopticonul lui Bentham. Acest sistem anihilează încărcătura 
energetică a fiinţei şi o transformă într-o fantoşă care urăşte şi cul- 
pabilizează societatea care a expulzat-o. „Se spune că în străinătate 
criminalul rareori are mustrări de conştiinţă, şi asta numai fiindcă 
doctrinele moderne întăresc în sufletul lui credinţa că nelegiuirea pe 
care a săvârşit-o nu este de fapt o crimă, ci o răzvrătire împotriva 

stăpânirii care-l asupreşte pe nedrept”s*5, conchide Zosima. În opi- 
nia sa, alternativa absolută la sistemul penitenciar este o Biserică în 
care oşânditul găseşte refugiu şi este tratat părinteşte. 

In Amintiri din casa morților, Dostoievski vituperează împo- 
triva pedepselor relativ egale date în interiorul închisorii, pedepse 
ce nu ţin seama de gravitatea crimelor comise, precum şi împotri- 
va capacităţii acestora de a actualiza în călăi instinctele cruzimii. 
Această observaţie permite un intermezzo**, o analiză a profilului 
spectacular al călăului de meserie, a statutului său de repudiat din 
societate şi de centru de polarizare a vectorilor negativi ai aces- 
teia. Dostoievski intuieşte puterea nemărginită pe care călăul o 
simte şi spaima mistică a poporului faţă de figura sa, dar remarcă 
şi emergenţa călăilor benevoli, mai detestabili moral, în comunită- 
tile închise care activează impulsurile animalice din fiinţa umană 
(cum este ocna). In analiza sa asupra fenomenului puterii, Gaetano 
Mosca* integrează perspectiva dostoievskiană a efectului de de- 
generare produs virtual de puterea absolută. „Cel ce s-a înfruptat 
din puterea de a pune stăpânire nemărginită asupra cărnii, a sân- 
gelui şi a spiritului unui semen al său, a fratelui său întru legea lui 
Christos, cel ce a încercat o dată, zic, această putere şi posibilitatea 
deplină de a umili, prin cea mai intensă umilință o altă făptură 
croită după chipul şi asemănarea lui Dumnezeu, acela niciodată 
nu va mai putea fi stăpân pe pornirile lui”, remarcă Dostoievski 
în Amintiri din casa morților şi preia teoreticianul italian, fixând 
spectrul tiraniei ca boală în care sângele şi puterea acţionează nar- 
cotizant în direcţia creării unei dependențe. 

Puterea, instrumentalizată patologic în raportul maso- 
chism — sadism, apare mai pregnant în Amintiri din casa morților, 
mai ales în secvențele care surprind bătaia cu vergile sau rafina- 
mentul porucicului Jerebiatnikov în materie de pedeapsă corporală. 


335 Dostoievski: Fraţii Karamazov. În: Opere. Vol. 9. Traducere de 
Ovidiu Constantinescu şi Isabella Dumbravă, Aparatul critic de Ion lanoşi, 
Editura pentru Literatură Universală, Bucureşti, 1972, p. 93 

336 Jd.: Amintiri din casa morţilor. ed. cit., pp. 609-612 

337 Mosca, Gaetano: Scritti politici. Volume secondo. Elementi di sci- 
enza politica. A cura di Giorgio Sola, Unione Tipografica-Editrice Torinese, 
Torino, 1982, p. 690 

338 Dostoievski: Amintiri din casa morților. ed. cit., p. 608 

Dostoievski este conştient de faptul că instinctul cruzimii face par- 
te din bagajul genetic al fiecărui om şi că el se actualizează în di- 
mensiuni monstruoase în medii propice dezvoltării lui (ocna), după 
cum este conştient şi de plăcerea pe care unii oameni o obțin prin 
tortură, trimiterea la Sade? nefiind deloc întâmplătoare. 
Translată în universul relaţiilor interpersonale, relația că- 
lău-victimă3* este contaminată erotic şi, dincolo de prejudecățile 
ce o susţin în aparenţă (misoginism dublat de idolatrizarea tată- 
lui, în cazul lui Arkadi), reflectă ecourile inconştientului. „Omul e 
tiran prin natura lui şi-i place să fie călău'”**! completează comple- 
xul masochism-sadism ce structurează relaţiile dintre personajele 
dostoievskiene. Necesitatea vitală de a oprima, de a priva, de a 
lovi devine manifestă mai ales în situaţiile de putere discreţiona- 
ră la care acced fiinţele resentimentare, marcate de un complex 
de inferioritate. Beţia înaintării în grad şi efectele magice ale uni- 
formei conferă unora dintre ofiţerii din Amintiri din casa morţilor 
sentimentul unei puteri absolute, sentiment concentrat în formu- 
le precum: „Sunt țar şi Dumnezeu”, formule de care ei abuzea- 
ză. Slugarnici în faţa superiorilor, aceştia se metamorfozează în 
stăpâni cu drepturi nelimitate în raport cu subalternii. Faptul că 
fiecare îşi exercită puterea unde poate nu exclude la Dostoievski 
posibilitatea existenţei unei categorii de oameni pe care îi carac- 
terizează propensiunea depersonalizării totale şi a subordonării 
faţă de o altă ființă. Un reflex al acestei stări de fapt este fenomenul 
schimbului de identitate produs în convoaiele de deţinuţi în drum 
spre Siberia. În cadrul acestui proces, soarta este tranzacționată fără 


339 Ibid., p. 608 N 

340 Id.: Adolescentul. In: Opere. Vol. 8. Traducere de Emma Beniuc, 
Aparatul critic de Ion Ianoşi, Editura pentru Literatură Universală, Bucu- 
reşti, 1971, p.57: „După părerea mea, un călău îşi iubeşte victima; cel puţin 
nu e cu neputinţă s-o iubească. Eu, bunăoară, îmi iubesc duşmanul şi, în ce 
o priveşte [Katerina Nikolaevna Ahmakovaj], de pildă, îmi place grozav că 
e atât de frumoasă.” 

34 Id.: Jucătorul. Roman (Din însemnările unui tânăr). Traducere de 
Eugen Barbu şi Ecaterina Şişmonian. In: Opere. Vol. 4. Aparatul critic de Ion 
Ianoși, Editura pentru Literatură Universală, Bucureşti, 1968, p. 305 

342 Id.: Amintiri din casa morţilor.ed. cit., p. 518 

posibilitatea anulării schimbului sub presiunea comunităţii inflexi- 
bile a genaşilor. 

In perimetrul dostoievskian victimele ideale sunt cele ce se 
autovictimizează şi îşi asumă voluntar funcţia de țap ispăşitor. 
Conduita personajelor „umilite şi obidite” relevă un masochism psi- 
hopatologic. Masochistul, ca persoană fascinată de propria sa nefe- 
ricire, intră într-o ecuaţie de putere cu un inerent termen sadic? 
şi o inversează iluzoriu în perimetrul orgoliului. Este punctul în 
care se produce declicul, dedublarea, orgoliul generând forţe opuse 
şi abrupt convertibile una în alta: egoism feroce şi sclavie volun- 
tară. Instabilitatea structurii masochism-sadism reflectă nostalgia 
romantică a unităţii pierdute. Orgoliul subteran colectiv dostoiev- 
skian răspunde unui mecanism psihic potrivit căruia masochistul 
sfârşeşte întotdeauna prin a găsi un sadic şi sadicul un masochist. 
Fiecare îl confirmă pe celălalt şi îşi confirmă propria iluzie de mă- 
reţie sau cădere. Fiecare trece unul în altul. Fiecare întreţine şi 
exaltarea şi disperarea. 

Secolul al XIX-lea rămâne unul al conjuraţiilor şi al organi- 
zaţiile clandestine, unul în care şi Dostoievski imaginează un grup 
de putere asimilabil complexului mitic al Conspiraţiei. Şi grupul 
dostoievskian are în centru imaginea terifiantă a Organizaţiei — 
simulacru al corpului exogen ce scapă normelor sociale şi urmă- 
reşte satisfacerea unei voințe de putere ca dominație universală. 
Societăţile secrete şi cei ce (par că) deţin tainele acestora uzează de 
semnificaţiile magice atribuite lor de către opinia publică plecând 
de la distanţa (premisa esenţială a magiei) instituită de secret. 
Prin ideea de distanţă se face legătura magie-putere, iar magia de 
control îşi găseşte câmpul de aplicaţie în raporturile de putere ca 
apărare de putere sau ca aspirație la putere. 

Proliferarea terorismului sistematic în Rusia celei de-a doua 
jumătăţi a secolului al XIX-lea culminează cu atentatul din 1881 
împotriva ţarului Alexandru al II-lea pus la cale de Voința popo- 
rului, organizaţia lui Serghei Ghenadievici Neceaev, apropiat al 
lui Bakunin, condamnat în 1873 la muncă silnică pentru asasina- 


343 Girard, René: Dostoievski. Du double à l’ unite. Plon, Paris, 1963, 
pp. 50-57 

rea studentului I. I. Ivanov*, numele viitorului Şatov în Carnete. 
Intr-un articol în care afirmă că în Demonii a încercat să ofere un 
răspuns la întrebarea cum este posibilă apariţia unui Neceaev în 
societatea rusă de tranziţie, Dostoievski scrie: „printre Neceaevi 
pot exista creaturi lamentabile şi deformate, dotate [...] cu o sete de 
intrigă şi putere, cu o precoce necesitate arzătoare şi maladivă de 
a-şi demonstra personalitatea”. „„Revoluţionarul poate şi e nevoit 
adeseori să trăiască în sânul societăţii în vederea necruţătoarei sale 
distrugeri şi să dea impresia că ar fi cu totul diferit de ceea ce este 
în realitate”3*. Aşa sună articolul 14 din Catehismul revoluționar, 
în timp ce următorul vizează suprimarea posibililor duşmani ai ca- 
uzei, iar ultimul conchide: „A numi toate aceste elemente pentru a 
crea o forță unică, invincibilă şi capabilă de a distruge totul, iată 
rațiunea de a fi a organizaţiei noastre, a întregii noastre conspirații, 
a întregii noastre mişcări”. Ideile acestea se transferă şi în confi- 
gurarea lui Piotr Verhovenski. Ca şi Neceaev, modelul său explicit, 
Verhovenski pozează în emisar al Organizaţiei din străinătate şi, 
deloc întâmplător, întâlnirea lui cu Stavroghin are loc în Elveţia, 
țara în care se află pentru o vreme sediul Organizaţiei invocate, 
dar şi refugiul real pentru anarhiştii vremii. 

Măscărici convertibil în semidement, după cum bine intuieş- 
te Stavroghin*, şi „mediocritate aurită”*5, cum el însuşi se de- 
scrie, Piotr Verhovenski ştie că acolo unde există slăbiciuni ome- 
neşti există şi o breşă prin care îşi poate exercita puterea uzând 
de minciună, teatralizare, disimulare, şantaj, instrumentalizarea 
celorlalţi sau joc de imagini. În strategia sa de motivare a membri- 


34 Neceaev, agitator al Uniunii Ruse Internaţionale Revoluţionare, 
structurată în celule de câte cinci (ca şi fantomatica Organizaţie din Demo- 
nii), de care Ivanov se desolidarizează, orchestrează asasinarea acestuia, 
dispare în străinătate, iar discipolii săi sunt arestaţi. Scenariul este prelu- 
at cu fidelitate în traseul lui Piotr Verhovenski. 

345 Dostoievski: Jurnal de scriitor. Vol. I. ed. cit., p. 161 

346 Apud: Turchetti, Mario: Tirania şi tiranicidul. Forme ale represiu- 
nii şi dreptul la rezistență din Antichitate până în zilele noastre. Traducere 
din franceză de Em. Galaicu-Păun, Editura Cartier, Chişinău, 2003, p.840 

341 Dostoievski: Demonii. Roman în trei părți. Traducere din limba 
rusă de Nicolae Gane, RAO, Bucureşti, 2001, p. 279 

348 Ibid., p. 251 

lor societăţii secrete şi de control al acestora el integrează inclusiv 
puterea magică a uniformei şi a atributelor ei. 

Înțelegerea profundă şi perceperea corectă a pulsului epocii 
sale sau pura coincidenţă fac din Dostoievski un autor cu atribute 
profetice. Demonii este anterior procesului grupului lui Neceaev, 
iar Crimă şi pedeapsă prevede scenariul crimei comise de către stu- 
dentul Danilov, care în 12 ianuarie 1866, dată la care romanul se 
afla în redacţie, îi ucide pe cămătarul Popov şi pe servitoarea aces- 
tuia. Prin postulatele sale, şigaliovismul anunţă Revoluţia Rusă şi 
fenomenele esenţiale ale comunismului pus în practică: standardi- 
zarea omului inferior şi suprimarea libertăţii, în formula sintetică 
a libertăţii în robie. Scrierile politice ale lui Dostoievski* prevăd 
cataclisme europene cu epicentrul în Franţa (a cărei moarte ar în- 
semna moartea Europei), produse pe fondul vidului religios ce ar 
permite inclusiv o asimilare a socialismului de către un catolicism 
maleabil şi manipulator. O ironie a istoriei a făcut din Rusia? în- 
ceputului de secol XX punctul prim al acestor cataclisme. 

Pe un palier socio-istoric, universul operei dostoievskiene sur- 
prinde perpetuarea unei stări de supunere a foştilor iobagi şi pro- 
pensiunea boierilor spre exercitarea unor puteri absolute în raport 
cu aceştia (de la dreptul de cuisaj la cel de viaţă şi de moarte), chiar 
şi după dispariţia cadrului legislativ ce reglementa această stare de 
fapt, pe logica transformării fenotipului în genotip. Reţeaua socială 
strict ierarhizată, cu o funcţionare bazată pe un sistem de protec- 
ţii, intră şi ea în sfera observaţiei romancierului rus. Pe un palier 
mai specific, Karmazinov, caricatură a lui Turgheniev**!, face parte 


349 Id.: Scrieri politice. Evenimente internaţionale. Traducere de Ilie 
Danilov, Prefaţă şi note de Emil Iordache, Editura Polirom, Iaşi, 1998, p. 
111 

30 Vianu, Tudor: F. M. Dostoievski. Editura de Stat pentru Litera- 
tură, București, 1957, p. 11: In 1957 Tudor Vianu încearcă o reabilitare a 
lui Dostoievski (nu tocmai congruent cu socialismul), pe un raționament 
care afirmă că în preambulul marilor revoluții au existat epoci de activă 
cercetare a omului, de creare a unei ştiinţe adânci despre om (ceea ce face 
şi Dostoievski), pe care se sprijină orice revoluţie (deoarece este o ştiinţă 
care sensibilizează omul şi îl pregăteşte pentru revoluție). 

31 Grossman, Leonid: Titanul. Viaţa lui Dostoievski. Traducere de 
George Iaru, Editura Lider, Bucureşti, [f.a.], p. 428 

Ivan Sergheievici Turgheniev (1818-1883), autor: Vasili Perov, 1872 

dintr-o categorie de scriitori ce se consideră semizei, întreţin relații 
cordiale cu puternicii zilei, dar al căror caracter non-eroic şi adap- 
tativ sfârşeşte prin a ieşi la iveală în situaţiile pe care ei le percep 
ca limite, dar care se dovedesc a fi efecte ale unei imposturi. In 
Idiotul, vectorii de mişcare ai societăţii alese, în care disprețul este 
mascat de aparenţe, reacţii condescendente şi discursuri la modă, 
dezvăluie ubicuitatea stratificării sociale, culturale şi de prestigiu 
şi importanţa apartenenţei la un asemenea cerc, deoarece aceas- 
tă apartenenţă conferă beţia puterii. Toate acestea nu înseamnă 
că Dostoievski vizează o clasă socială culpabilă. El surprinde de- 
ficienţe şi plusuri valorice ce structurează comportamentele unor 
entităţi provenite din întreg spaţiul social, comportamente în care 
raportul de clasă este incident prin relevanţa sa în configurarea 
profilurilor psihice de la baza relațiilor de putere. 

In câmpul social dostoievskian relaţiile de putere nu sunt de- 
cât foarte rar unidimensionale, deoarece principiul dinamic, real, 
ce determină personajele imprimă o marcă fluidă şi raporturilor 
dintre ele, ceea ce face ca de cele mai multe ori aceste relaţii să fie 
structurate de o sintaxă binară potrivit căreia în aceeaşi entitate 
aservirea să conţină in nuce răzvrătirea, încercarea de a se iposta- 
zia ca putere. Alternanţa statutului stăpân-lacheu organizează ac- 
centuat profilurile unor personaje precum Piotr Verhovenski, omul 
din subterană sau Arkadi Dolgoruki. Element al unei „familii în- 
tâmplătoare”, aspect ce constituie un factor de risc resentimentar, 
acesta din urmă are înscrisă, în mod ironic, dualitatea iobag-prinţ 
şi în numele său. 

În termenii lui René Girard’, voința de aservire ia forma 
motivului dorinţei triunghiulare, în care se imită sau se crede că 
se imită dorințele modelului — obiect de emulaţie, ale mediato- 
rului intern ce funcționează simultan şi ca rival, asupra sa fiind 
proiectate sentimente contradictorii şi interdependente de genul 
iubire — ură, atracție — repulsie. Girard localizează în creația lui 
Dostoievski stadiul suprem al medierii interne manifestă ca medi- 
ere endogamică, puternic infiltrată în cercul intim al eroilor, unde 


352 Girard, René: Minciună romantică şi adevăr romanesc. În româ- 
neşte de Alexandru Baciu, Prefaţă de Paul Cornea, Editura Univers, Bu- 
cureşti, 1972, pp. 60-61 

funcţionează ca forță de alienare. Mediatorul ca reper identitar 
se dovedeşte de cele mai multe ori anihilant pentru ființa umană 
atunci când ia chipul altei fiinţe umane (logica de funcţionare a 
lui Stavroghin), dar poate fi validat ca benefic atunci când ţine de 
ordinea divină. In contextul în care forţa proprie excedentară şi 
exclusiv orientată duce la destrucţie, personalităţile puternice din 
opera lui Dostoievski au înscrisă în ele nevoia de a găsi o entitate în 
faţa căreia să se supună pentru a se echilibra, iar termenul ultim 
de referință este Dumnezeu. 

Construcţia panoptică a relaţiilor personajelor din romanele 
lui Dostoievski generează o dublă mişcare între centru şi circum- 
ferinţă. Instanţa de focalizare a unei axe de negativitate, ale cărei 
expresii sunt Stavroghin, Versilov sau Ivan, suscită în cei care se 
raportează obsesiv la ea fenomene bovarice în care aceasta este 
recognoscibilă segmentat. Cu alte cuvinte, este mişcarea centripetă 
a ecuaţiei. Contra-mişcarea se produce la palierul figurilor ange- 
lice de tipul Makar Dolgoruki, Mişkin, Aleoşa, centri ce se depla- 
sează, motivaţi soteriologic, spre umanitatea de pe circumferință. 
Raporturile interumane din universul dostoievskian se definesc pe 
o logică superioară conform căreia fiecare intersecţie este relevantă 
în economia destinului termenilor implicaţi, situație vizibilă mai 
ales în cazul seriilor de influenţă. O realizare ceva mai atenuată 
a acestui fenomen îl are în centru pe Ivan Karamazov, dedublat 
livresc în Marele Inchizitor, oniric în diavol şi real în Smerdeakov. 
Din dorinţa de a-şi impresiona idolul, acesta din urmă performea- 
ză în faţa lui Ivan un spectacol al necredinţei. In decodificarea lui 
Ivan, gestul lui Smerdeakov răspunde fixației unei obedienţe na- 
turale în fața a ceea ce percepe ca superioritate şi, implicit, a unei 
energii dispensabile. După ce ucide sub semnul acelui „totul este 
permis”5% al lui Ivan, Smerdeakov îşi înfruntă idolul abia atunci 
când îi interpretează dezaprobarea ca slăbiciune şi mizează pe in- 
stinctul de supravieţuire al acestuia ca piedică în calea deconspiră- 
rii sale. Sclavul devine astfel călău. 

In cazul lui Versilov, rolul de instanţă idolatră — pivot al mişcă- 
rii celorlalte personaje este mai accentuat. Proteic, deist, adaptabil, 
imposibil de uimit sau de distrus, acesta pare că se hrăneşte din 


353 Dostoievski: Fraţii Karamazov. În: Opere. Vol. 10. ed. cit., p. 292 

vitalitatea celor care gravitează în jurul său. Obsesie a tuturor, el 
funcţionează ca mediator mai cu seamă în relaţiile cu fiul său — bas- 
tard abandonat. Pentru acesta din urmă, tatăl este Salvatorul visat, 
receptat într-o aură legendară ce-i parvine în mai multe variante de 
la cei din jur, dar şi rivalul detestat atunci când în ecuaţie intervine 
iubirea bovarică pentru aceeaşi femeie. Incapacitatea fizică a omului 
de a-şi iubi aproapele (o altă variantă a acestei idei îi aparţine lui 
Ivan) este contrabalansată la Versilov de un umanism centrat în 
propria sa persoană, un umanism egoist — dacă asta este cu pu- 
tință —, corolar al imperativul ştiinţei de a te păstra din gândirea 
nietzscheană. Tot el conturează o concepţie elitistă despre putere 
potrivit căreia aristocrația, categorie esenţial dinamică, se decide 
meritocratic în funcţie de onoare şi cultură, doi factori esenţiali în 
asigurarea stabilităţii şi forței statului. Versilov vrea să vadă în 
nobilimea rusă o asemenea clasă neizolată într-un spirit imobil de 
castă, deschisă la nou, dar conservatoare a valorilor reale tradițio- 
nale. La polul opus, robii sunt cei ce se simt apăsaţi de drepturile 
alocate lor, opinie împărtăşită şi de Marele Inchizitor. Egalitatea 
lor dizolvă simţul onoarei şi al datoriei şi fărâmiţează coeziunea 
datorată lor în libertăţi individuale distructive. 

Diavolul, arhetip etern al Revoltei5, reprezintă o compo- 
nentă a mitologiei anarhiste valorificată în conturarea figurii lui 
Stavroghin*%. Atributele divinizării celui ce îi mărturiseşte lui 
Tihon: „Sunt pe deplin stăpân pe voința mea ca întotdeauna'*56 
şi care face dovada acestei afirmaţii atunci când nu răspunde 
palmei date de Şatov sau atunci când mărturiseşte căsătoria cu 
Lebeadkina, iau naştere în relațiile intersubiective în care el intră 
în calitate de pol magnetic al iubirii şi al urii celorlalți. Salvator în 
oglinzi — pentru ceilalți, nu în/pentru sine —, Stavroghin este şi un 
Salvator ratat, cu o transcendenţă deviată, un Salvator negativ ce 
facilitează proclamarea triumfului Diavolului, a cărui ubicuitate 


35 Reszler, André: Mythes politiques modernes. Presse Universitai- 
res de France, Paris, 1981, pp. 25-27. Diavolul ca arhetip al Revoltei este 
străin imageriei marxiste, dar este accentuat de Bakunin ca atare în Dum- 
nezeu şi Statul. 

355 Modelul real este Nikolai Speşnev, membru al grupului Petraşev- 
ski şi prieten cu Mihail Bakunin. 

36 Dostoievski: Demonii. Roman în trei părți. ed. cit., p. 787 

îi suscită de altfel întrebarea: este posibil să crezi în diavol fără 
să crezi în Dumnezeu? Indeterminarea credinţei este fixată în re- 
marca lui Kirillov: „Dacă crede Stavroghin, nu crede că crede. lar 
dacă nu crede, nu crede că nu crede”*5. Ceea ce exprimă mai nuan- 
tat Spovedania lui Stavroghin este ideea că ateismul perfect, trăit 
până la suferință, constituie stadiul premergător credinței perfec- 
te. Să nu uităm că mişcarea prin care nu-ul dus până la capăt se 
transformă în opusul său reprezintă unul dintre postulatele nietzs- 
cheene care circumscriu nihilismul. 

Incapacitatea de a iubi mărturisită lui Tihon (calificată drept 
iad în aprecierea lui Zosima) şi exacerbarea orgoliului aduc ar- 
gumente în plus conturului demonic al personajului central din 
Demonii. Siguranţa de sine, frumuseţea ostentativă, împinsă până 
la limita respingătorului, forța fizică neobişnuită, fascinația pe 
care o exercită asupra tuturor, izbucnirile de cruzime, voluptatea 
pericolului şi continua căutare a unor provocări şi a unor victorii 
care să-i alimenteze beţia puterii reprezintă mărcile excesive ale 
lui Stavroghin. Acest profil stihial, demonic, inactual*5, înregis- 
trează în cazul eroului dostoievskian un defect monstruos datorat 
incidenţei raționalității. 

Uriaşa concentrare de energie din Stavroghin este disemina- 
tă pe multiplele sale imagini de rol, fenomen ce anulează măreţia 
prescrisă unei asemenea entităţi în logica unui cult romantic al 
energiei şi demitizează virtuala figură eroică, tot de registru ro- 
mantic, reducând-o la mediocritate’. 

Puterea cvasimagică a imaginii de rol a lui Stavroghin afec- 
tează un număr mare de oameni în ciuda fragmentării şi a lipsei 
sale de unitate. Un ingredient vital al acesteia este impasibilitatea. 
Ea ascunde nu numai vacuitatea lăuntrică, ci şi disperarea şi ceda- 


357 Ibid., p. 693 

358 Ibid., p. 234: Dostoievski precizează că acest profil este propriu 
unor „personaje legendare”, precum Lermontov sau decembristul L-n, „cel 
care concepea lupta într-un mod unilateral”, spre deosebire de contempora- 
nii istoviţi şi dedublaţi ai lui Dostoievski. 

35 Tihon intuieşte această realitate reductivă, ceea ce îl transformă 
într-o potenţială victimă a lui Stavroghin în momentul în care acesta se 
vede deconspirat. 

rea iniţiativei în favoarea reflexelor sale segmentate, adică a celor 
ce gravitează în jurul său. 

Aparent sclav în raport cu Stavroghin, Piotr Verhovenski 
acționeză în direcţia subordonării acestuia prin instituirea unei 
dependențe de serviciile sale; uciderea Lebeadkinilor este ilustra- 
tivă în acest sens. „Ei nu iubesc numai idolii, eu însă iubesc ido- 
lul! Dumneata eşti idolul meu [...] Eşti un aristocrat teribil. Când 
un aristocrat vine în democraţie este fascinant”*%, îi spune Piotr 
Verhovenski lui Stavroghin şi îi sărută mâna, reacție emblematică 
pentru modul în care este perceput şi valorizat acesta din urmă 
în lumea demonizaţilor. Funcţia de putere maximală atribuită lui 
Stavroghin de ceilalți este aceea a unui lider înzestrat cu excepţi- 
onale calități, un lider capabil să asigure succesul oricărui plan de 
reconstrucție a omenirii. Şatov îl aşteaptă doi ani pentru a ridica 
steagul mişcării ruseşti mântuitoare a lumii, iar Piotr Verhovenski 
vede în el un actor credibil al lui Ivan Ţarevici, personaj de legendă 
şi virtual punct de plecare pentru o altă legendă, creată pe logi- 
ca regelui ascuns, care l-ar putea transforma pe Stavroghin într-o 
putere construită ca ecou al fantasmelor tuturor oamenilor. Insă 
niciuna dintre aceste atribuiri de rol de putere providenţială nu-l 
mobilizează pe Stavroghin, indiferența rămânând şi în acest caz 
constanta definitorie a fiinţei sale. 

Tema uzurpării, originată în fascinația lui Dostoievski faţă 
de Boris Godunov*!, regicid şi uzurpator, amestec de bine şi de rău, 
constituie subiectul unei drame istorice din tinereţea scriitorului. O 
bizară conexiune se instituie între obiectul acesteia şi Stavroghin — 
oricum uzurpator de ansamblu prin simplul fapt că este reducti- 
bil la o sumă de roluri şi de măşti ce-i iau locul: soţia sa nebună, 
Maria Lebeadkina, îl numeşte Grişka Otrepiev şi aruncă asupra 
lui anatema falsului prinț. Ori Grişka Otrepiev a fost cel ce a pre- 
tins o vreme că este prinţul Dmitri, asasinat de Boris Godunov. In 
consecinţă, ca şi acesta, Stavroghin este un uzurpator în raport cu 
o putere uzurpatoare, localizabilă la nivelul aceleiaşi entităţi. O 
altă accentuare a acestui statut îl are drept referinţă pe Christos şi 


35 Dostoievski: Demonii. Roman în trei părți. ed. cit., p. 476 
381 Arban, Dominique: Dostoievski. Seuil, Paris, 1987, pp. 28-30 

vine din direcția numelui său, care înseamnă „purtătorul crucii'*%2, 


contrapunct ironic la regimul său de funcţionare în perimetrul de- 
monizaţilor. 

In aprecierea lui Albert Camus, Stavroghin este „țarul in- 
diferenţei”, indiferenţă ce rezonează pe axa negativităţii şi în care 
se concentrează criza umanismului în variantă dostoievskiană. 
Faţa ca o mască neînsuflețită reprezintă deja un indiciu al inter- 
ferenţei Thanatos-ului în viață şi se constituie într-un segment de 
suprafață al infernului personal stavroghinian, infern de nuanță 
medievalăss, populat cu insecte şi cu tarantule, creaturi ce evocă 
răul şi conştiinţa sfâşiată. 

Capitolul central în varianta inițială a Demonilor, Spovedania 
lui Stavroghin, de negăsit în primele ediţii ale romanului, deoarece 
Katkov refuză să-l tipărească, este marcat de o autocenzură ce vizea- 
ză cele două pagini ocultate de Stavroghin, pagini în care este istorisit 
un viol, victima fiind o fetiţă. S-a speculat destul de mult pe marginea 
acoperirii acestui episod în biografia lui Dostoievski. Faptul că acesta 
i-ar fi mărturisit lui Turgheniev, pe care de altfel îl dispreţuia pentru 
opiniile sale pro-oceidentale, că ar fi comis un act similar este atribuit 
de către Thomas Mann'% plăcerii scriitorului rus de a-i speria pe alţii 
cu poveştile sale. 

Napoleon ca model ideologic, arbitrar integrat şi interpre- 
tat, nu reprezintă o cale dezirabilă de existență în optică dosto- 
ievskiană, dar asta nu echivalează cu negarea măreției entității 
prime, aspect confirmat chiar de fascinația pe care a generat-o şi 
care face din ea un reper în economia unora dintre personajele 
scriitorului rus. Chiar şi atunci când devine subiectul fanteziilor 
în tuşe exagerat-umane ale unui mincinos patologic (generalul 
Ivolghin), Napoleon îşi conservă măreţia. Contrastant se profilează 

„Napoleon cel recent, un viclean şi un proletar care a promis totul 
şi i-a tras pe sfoară pe toţi, numai pentru a ajunge la putere”. 
Toate acestea duc la depăşirea obsesiei modelului napoleonian şi 
la redimensionarea grilei valorice, raţiunii substituindu-i-se cre- 
dința, inexistentă altfel decât instrumental-pragmatic în calculul 
referinţei franceze. 

Când idealul napoleonian, imaginea liderului şi a potenta- 
tului perfect se clatină, autoizolarea intelectual-orgolioasă a lui 
Raskolnikov devine acută prin crimă, iar impuritatea primară a ba- 
nilor primeşte sporul maculant al uciderii cămătăresei şi se adaugă 
infernului său personal. Astfel, Raskonikov are viziunea unei lumi 
care cade pradă haosului, o lume în care instanţa ce îi asigură coe- 
ziunea şi valorile intră într-o arie de periclitare a validității. 

Visul în care un cal este ucis în bătaie de către mujic repre- 
zintă, în interpretarea lui Albert Kovâcs*”, o dramatizare a fluxu- 
lui de conştiinţă pe căi bizare, dar şi un reflex oniric al fondului bun 
al sufletului eroului lui Dostoievski, o secvenţă aptă să semnalizeze 
posibilitatea mântuirii, în lectura lui Nichifor Crainic*. O scenă 
similară consemnează şi Ivan, în suita de exemple care demon- 
strează imperfecţiunea şi injustiţia Creaţiei, şi trăieşte Nietzsche 
la Torino. 

Tentator impotent în raport cu Raskolnikov, mărturisitor al 
spectrului rațiunii robite de pasiune, Svidrigailov trăieşte fără re- 
muşcări voluptatea crimelor sale, dar eşuează într-o sinucidere ste- 
rilă, punct final al unui infern interior la care nu mai face faţă, un 
infern populat cu stafiile victimelor sale şi cu păianjeni, prezenţe 
obligatorii în toate infernurile personalizate dostoievskiene, de la 
cel al prinţului Sokolski la cel al lui Raskolnikov. 

Resurecţia devine cu putinţă numai în momentul în care este 
admisă culpa. Insă nu culpa pentru care eroii dostoievskieni sunt 
condamnaţi de către autorităţile juridice, ci o culpă universală, 
una pe care şi lisus şi-a asumat-o când a izbăvit lumea. Nucleul 

acestei poziţii este reprezentat de ideea că fiecare este vinovat pen- 
tru toţi. Infernul personalizat al lui Raskolnikov sau al lui Dmitri 
Karamazov reprezintă doar o etapă tranzitorie spre asimilarea în- 
văţăturii divine, spre lecţia iubirii şi a răscumpărării. Structura 
crimei şi a pedepsei salvatoare transcende conştiinţa solitară prin 
comuniunea suferinței şi a morţii. 

Principiul voliţional ca dominantă a fiinţei umane în conexi- 
une cu tema napoleoniană, înainte de a constitui axa filosofică din 
Crimă şi pedeapsă, este teoretizat în Amintiri din casa morţilor 
unde devine etichetă viabilă în cazul unora dintre ocnaşii portre- 
tizaţi, naturi monolitice, care, câţiva ani mai târziu, vor suscita 
admiraţia lui Nietzsche?®. Lucia Gorgoi* sugerează chiar o filiație 
mai punctuală între criminalii lui Dostoievski şi supralicitarea ca- 
lităţilor criminalului la Nietzsche — în viziunea căruia miza primă 
este revolta împotriva tablelor de valori existente şi demersul indi- 
vidului de reliefare ca excepţie —, în figura lui Raskolnikov, posibil 
model pentru portretul din capitolul Ucigaşul cel palid din Aşa gră- 
it-a Zarathustra. René Girard! fructifică ideea de supraumanitate 
în sens nietzschean şi o relaționează cu orgoliul tipic omului subte- 
ranei şi cu resentimentul modern, dar sancţionează incongruenţa 
cu Nietzsche şi pune eşecul lui Raskolnikov pe seama laşităţii ulti- 
mului om, având în vedere faptul că laşitatea este parte integrantă 
a profilului subteranei. Pe de altă parte, în timp ce Dostoievski im- 
pune o resemnare în raport cu perspectiva umanităţii de depăşit, 
Nietzsche propune o afirmare a eului. 

Idealul napoleonian este continuat şi dezvoltat de către 
Kirillov într-o variantă personală despre idealul supraomului. 
Acesta vrea să demonstreze că principiul eficient care este teroarea 
morţii şi-a pierdut puterea şi, prin asta, a fost neutralizată şi o 

parte a puterii lui Dumnezeu asupra oamenilor. Partizan al „si- 
nuciderii logice”? în urma unui raționament absurd în care intră, 
pe de o parte, necesitatea şi inexistența lui Dumnezeu, şi, pe de 
altă parte, voinţa absolut liberă a omului, Kirillov vrea să facă din 
aceasta un act pedagogic menit să arate celorlalţi calea spre a fi 
dumnezeu. Astfel, sinuciderea apare provocată de iubirea pentru 
celălalt, nu de disperare. El se vrea salvatorul generaţiei viitoare 
şi dintr-o aderenţă la viaţă, vizibilă în iubirea lui pentru copii, în 
afirmaţia „viața există, moartea nu există”? şi, mai ales, în acel 
„totul e bine”?™ ce califică natura esenţial bună a omului. Această 
natură esenţial bună se cere decorticată în vederea atingerii unei 
stări paradisiace a existenţei, stare întrezărită şi în fenomenul de 
aura din crizele de epilepsie generatoare de clipe de extaz armo- 
nic“, de hiperpercepţie şi intensă conştiinţă de sine. În evaluarea 
lui Kirillov, realizarea amplitudinală a binelui din om este Iisus 
(referinţă iconografică în arealul acestui personaj), o reactualizare 
fiind prevăzută în Omul-Dumnezeu, rezultat al reducţiei: „Dacă 
nu există Dumnezeu, atunci eu sunt Dumnezu”3*6. 

Pe fondul crizei de religiozitate, al cărei simptom este moar- 
tea lui Dumnezeu, tentaţia omului de a se zeifica atinge cote înalte 
în epoca modernă, dar se soldează întotdeauna cu eşecul şi dizol- 
varea ființei. În biletul final în care ia asupra sa asasinarea lui 
Şatov, Kirillov dublează deviza Revoluţiei Franceze cu alternativa 
absolută a morţii (alăturare curentă în romanele lui Dostoievski) 
şi semnează cu o titulatură înnobilatoare şi universalistă“7, în con- 
trapunct cu mutra care scoate limba; limba scoasă este şi gestul 
depreciativ al omului din subterană. Teoretic, Kirillov se sinuci- 
de pentru a-şi demonstra libertatea, dar practic, prin alibiul oferit 
lui Piotr Verhovenski, sinuciderea sa degenerează într-un act de 

supunere şi capătă astfel o notă cât se poate de comună. Puterea 
căutată prin aceasta se dovedeşte a fi neputinţă, ceea ce confirmă 
raritatea“ sinuciderilor filosofice desăvârşite. 

Există un hybris congenital umanității lui Dostoievski, un 
hybris conturat într-o dinamică destinală a comportamentelor şi 
a ideilor. Devoraţii de idei nu lipsesc din arealul dostoievskian. 
Detaşaţi de prejudecățile comune, eroii romancierului rus fac din 
libertatea pe care şi-o alocă o putere de spectru eroic, dar sfârşesc 
condiționaţi de chiar premisele acestei libertăţi. Forţa şi monstru- 
ozitatea unor idei este concentrată în remarca lui Porfiri Petrovici 
adresată lui Raskolnikov: „E încă bine că ai omorât-o numai pe 
baba aceea. Dacă ai fi născocit altă teorie, poate că ai fi săvârşit 
ceva de o sută de milioane de ori mai oribil”. Mobilul prim al de- 
mersurilor marcate de exces şi amoralitate este trăirea manifestă a 
libertăţii ca impuls de depăşire a limitei, consecinţa fiind greşeala, 
iar în forma ei extremă, crima. In raport cu tragedia clasică, la 
Dostoievski pedeapsa consecutivă poate primi conotaţii resurecți- 
onare, aspect condiţionat de subscrierea la o culpă universală şi la 
o iubire universală. 

Morala şi iubirea rămân exterioare omului din subterană, 
după cum exterior rămâne orice efort de ameliorare. Totul vine din 
refuzul comunicării cu celălalt şi din convingerea că şi celălalt este 
marcat de aceleaşi tare şi că, în consecinţă, nu merită niciun act de 
bunăvoință din partea sa. Ceea ce nu înseamnă nicio clipă că omul 
subteranei se plasează pe aceeaşi treaptă cu ceilalţi. El îşi constru- 
ieşte un statut de diferență pornind de la premisa solipsistică — „Eu 
sunt singur, iar ei sunt toți” "5%. Prin aceasta, omul din subtera- 
nă afirmă o unicitate care eşuează în a fi o mediocritate multiplă. 
Lumea receptată în linia unui pesimism schopenhauerian (după 
cum schopenhaueriană e şi concepţia voinţei ca manifestare a 

întregii noastre vieţi) este refuzată cu un raționament care o de- 
posedează de orice frumuseţe, de orice legitate, de orice rațiune, 
de orice organizare şi pune în locul ei nimicul (nihilismul ca voinţă 
de nimic). Neagă validitatea sistemelor’! care îşi propun să ofere 
omenirii o grilă a binelui şi a intereselor ei, iar această invalidare 
se susține prin observarea ineficienţei civilizaţiei ca proces ce nu 
face decât să dezvolte varietatea senzațiilor până la punctul în care 
maxima desfătare se produce în sânge. Progresul civilizației devine 
astfel progresul artei de a ucide şi rafinarea ei. 

Din dorinţa de a-şi afirma propria personalitate, eclipsată 
voluntar în perceperea alterităţii ca superioritate, orgoliul omului 
din subterană răbufneşte şi destructurează tot ceea ce înainte a 
idolatrizat. Fenomenul este vizibil în scena în care îl forţează pe 
ofiţer să-i facă loc, dar când, de fapt, gestul lui copiază gestul celui- 
lalt. Orgoliul reprezintă originea grandorii i imaginare şi baza afec- 
tivă a omului subteranei. El tinde să se ipostazieze ca unicitate, 
dar eşuează în asemănare. Deşi perfect capabil să-şi recunoască 
propriul interes, omul din subterană nu-şi conformează conduita 
la linia dezirabilă care i-ar înlesni atingerea acestuia, ci se compor- 
tă autodistructiv şi irațional. El vrea puterea în segmentele sale — 
bani, status, cunoaştere, principii supraumane —, dar cedează în 
faţa fascinaţiei exercitată de o alteritate, de unde şi falimentul său 
final. 

Subterana ca stare lăuntrică translată în asociabilitate poar- 
tă marca neutralității şi, în forme acute, pe aceea a deconstrucției 
gratuite. În Însemnările pentru prefaţă, din manuscrisele roma- 
nului Adolescentul, Dostoievski notează: „Cauza subteranei — dis- 
trugerea credinţei în normele generale. Nu există nimic sfânt”'s?. 
Referinţa la scepticismul coroziv al omului din subterană îşi găseş- 
te un ecou în Voința de putere: „Ce înseamnă nihilismul? — Faptul 
că valorile cele mai înalte se devalorizează. Lipseşte scopul. Lipseşte 
răspunsul la întrebarea «de cew”?”®. Se instituie un paralelism în 
care revelaţia subteranei este revelaţia nihilismului — şi el o sursă 
de putere care dirijează formule autodistructive —, este revelaţia 

non-identității valorilor cu ele însele (în acel 2 x 2 = 5), a dispariției 
valorilor şi, consecutiv, a distrucţiei fiinţei umane. 

Antieroul subteranei se afirmă pe sine liber în fața Lizei că- 
reia îi accentuează robia ca lipsă a puterii de a voi. In strategia sa 
discursivă în care miza finală este autoipostazierea ca salvator din 
al cărui profil nu lipsesc latenţele de control, el îi conturează Lizei 
un tablou sumbru al existenţei ei viitoare. El îi prezintă perspecti- 
va robiei într-un bordel şi a unei morţi în spital, şi aceasta în con- 
textul în care în secolul al XIX-lea moartea în spital era rezervată 
numai celor săraci şi celor marginalizaţi. Accentuarea premeditată 
a deznădejdii Lizei ascunde intenţia unei impuneri ca putere în 
care dreptul de a tiraniza este organic legat de actul iubirii. Omul 
subteranei se comportă abuziv cu Liza tocmai pentru a-şi defula 
toate frustrările, toate oprimările pe care le resimte din direcția 
societăţii şi pentru a se răzbuna pentru faptul că ea văzuse breşa 
din poza lui de putere, imaginea falsă de rol pe care şi-a asumat-o 
jucând rolul salvatorului. 

Profanarea ca aspect al recunoaşterii şi al impunerii ca pu- 
tere a unei inferiorităţi resentimentare reprezintă un gest propriu 
omului din subterană. Superioritatea afişată de el la prima întâl- 
nire cu Liza este infirmată din momentul contactului ei cu spaţiul 
lui personal, mai cu seamă că acest spaţiu oferă o reflectare relativ 
fidelă a dimensiunilor personalităţii sale. Pentru a distruge ascen- 
dentul Lizei asupra lui o plasează pe aceasta pe o treaptă inferi- 
oară, o tratează ca pe o prostituată, deprecierea fiind consecutivă 
aprecierii anterioare, anulată astfel. Pe acelaşi scenariu acţionea- 
ză şi Dmitri Karamazov în raporturile sale cu Katerina Ivanovna, 
dar şi Gruşenka, ceva mai atenuat însă, atunci când îl testează pe 
Aleoşa. 

In omul din subterană are loc o asimilare personală cu şoa- 
recele de bibliotecă, ființă veşnic resentimentară, incapabilă să 
creadă în dreptul său de a se răzbuna. Resentimentul şi mediocri- 
tatea fac din el o entitate ce-şi exercită tiranic şi cvasisadic puterea 
acolo unde poate. Este ceea ce se întâmplă în relaţia cu Liza, dar şi 

în tiranizarea unui coleg de şcoală. Existenţa unor fiinţe ce găsesc 
satisfacție în experienţa umilirii este intuită de Svidrigailov şi în- 
truchipată de omul din subterană. Din voluptatea umilirii, a sa şi 
a celorlalţi, el îşi extrage un spor de putere pe care îl canalizează 
spre un joc rafinat cu victimele sale. 

Zidulss, ca simbol al determinismului şi al necesităţii, co- 
notează şi într-un perimetru securizant, deoarece funcţionează ca 
narcoză pentru o umanitate obedientă şi marcată de propensiunea 
spre supunere. „In zilele noastre, orice om cumsecade este şi trebuie 
să fie un laş şi un rob. E starea lui normală”! — afirmă omul sub- 
teranei, iar traseul său existenţial verifică o progresiune generală 
a ființei umane spre lanţuri. Propensiunea ființei umane spre sub- 
ordonare, accentuată la antieroul subteranei, îl face pe acesta să 
se simtă inferior, astfel că, în compensație, el caută mereu să joace 
roluri de instanţă potentă. Insă el nu poate menţine rolul şi intră 
sub zodia dezechilibrului chiar şi la impactul cu imperfecțiunea 
aparenţei sale (un asemenea dezechilibru se produce în momentul 
în care remarcă o pată pe haină şi consideră că la acest nivel se 
plasează nouă zecimi din demnitate), ceea ce-i dublează neputința 
cu ridicol. 

Ippolit se dovedeşte cât se poate de nietzschean în valoriza- 
rea binefacerii ca „necesitate vie a individului de a exercita o influ- 
enţă directă asupra unui alt individ”, dar Dostoievski depăşeşte 
această instrumentalizare a binefacerii în ecuaţia puterii şi îi dă 
forma unei comuniuni fertile. Spovedania publică a lui Ippolit şi si- 
nuciderea sa ratatăs* se profilează ca tentativă de a obţine un spor 
de putere prin inducerea unui sentiment de culpabilitate în specta- 
torii săi. Gestul său, motivat resentimentar, afirmă posibilitatea de 
a decide asupra morţii, care, în acest caz, înseamnă putere, înseam- 
nă ultima şansă de a se ipostazia ca om de acţiune, supraviețuirea 
fiind depreciativă, deoarece confirmă mediocritatea. Sub semnul 

motto-ului său, „„Apres moi le deluge”*%, Ippolit este sedus pentru o 
clipă de ideea că iminența morții i-ar acorda licenţă pentru crimă, 
dar Lacenaire, a cărui virtualitate o întrevede în el Radomski, se 
atrofiază. Compensaţia vine din direcţia tiraniei bolnavului asupra 
celor din jurul său şi se converteşte în răutate pură atunci când îl 
învinovățeşte pe Ivan Fomici de moartea fiului şi a soţiei sale. 

La originea oricărei reforme morale — crede Gide! respec- 
tând un loc comun în opiniile şi superstiţiile umanităţii — se află un 
mic mister fiziologic, o anomalie, o nelinişte, o insatisfacţie a cărnii. 
În această logică, orice reformator are o tară, un dezechilibru, ceea 
ce constituie unul dintre punctele de presiune ale anatemei nietzs- 
cheene aruncate asupra acestor instanțe. Lumea lui Dostoievski 
este populată de personaje cu un profil accentuat mistic şi marcate 
patologic, de obicei de epilepsie, boală de care el însuşi suferă şi pe 
care o transferă multora dintre personajele sale, fără însă ca acest 
aspect să asigure întotdeauna încadrarea lor pe un vector de poziti- 
vitate. 

Epilepsia, dar şi imaginea de rob al patimilor, maladiv, ego- 
centric, abuziv în raport cu servitorii şi pedofil, pe care unii con- 
temporani i-au conturat-o lui Dostoievski, au generat discursuri 
accentuat biografice în care senzaţionalul domină scena. O reac- 
ție la aceste variante hermeneutice vine dinspre Franz Kafka*%?. 
Contrariat de faptul că interpretările operei lui Dostoievski sunt 
cantonate în analiza unor cazuri patologice, el consideră că acestea 
scapă din vedere faptul că specificarea bolii nu ţine de aducerea în 
scenă a unor bolnavi mintali, ci reprezintă o situaţie limită care 
generează o potenţare a forțelor creatoare ale indivizilor. 

Intr-una dintre acestea, generalizată, dar şi edulcorată 
printr-un filtru hermeneutic accentuat spiritualizat în lectura lui 
Nikolai Berdiaev*%, anormalitatea ca „isterie metafizică” reprezin- 
tă ceea ce Dostoievski izolează ca marcă specifică sufletului rus, 


3% Dostoievski: Idiotul.ed. cit., p. 436 

predispus la obsesional şi posedare, la trăiri extatic-dionisiace ge- 
neratoare de tragic. Într-o lucrare dedicată personalităţilor accen- 
tuate şi psihopatiilor corespunzătoare lor, Personalități accentuate 
în viaţă şi în literatură, Karl Leonhard îşi exemplifică tezele cu 
entităţi livreşti ce etalează comportamente care verifică simptoma- 
tologia analizei specializate şi găseşte în opera lui Dostoievski un 
câmp ofertant pentru personalităţi marcate de tendinţa de alune- 
care spre anormal, situate la limita patologicului. 

Perimetrul labil al personalităţilor accentuate şi al celor psi- 
hopatice cuprinde şi „clovnii”'5% dostoievskieni, aliaj de personali- 
tate demonstrativă şi simptomatologie isterică, ilustrată compor- 
tamental de teatralitate şi de adaptabilitate. Aceştia refulează tot 
ceea ce ar putea sta în calea realizării scopurilor lor egoiste, de 
unde şi deficienţele morale înregistrate în profilul lor. Bufonii se 
mişcă pe un vector destructiv în raport cu puterea, cu autoritatea 
de orice fel. Ei deconstruiesc prin caricaturizare, iar în jocul lor 
îi angrenează şi îi discreditează parţial pe cei din jur. În această 
categorie se încadrează Feodor Karamazov, Smerdeakov, Lebedev, 
Lebeadkin, Leamşin, Ferdâşcenko, Sneghirev. Primul din această 
serie, deloc accidental numit Silem de către Dmitri, îngroaşă tuşele 
comportamentale până la grotesc şi răspunde excesiv imaginii de 
rol pe care i-o atribuie ceilalți, mergând până la a se recomanda el 
însuşi drept măscărici în episodul întrunirii de la mănăstire, epi- 
sod ce verifică plenar acţiunea tipică a bufonului. Histrionismul 
său neutralizează efectele unei imagini a neputinței şi a eşecului, 
echivalentă implicit cu un deficit de putere, deoarece tratarea se- 
rioasă a tragediilor din existența sa ar conduce la conturarea unui 
tip demn de a stârni milă. Astfel, artisticitatea pe care o imprimă 
propriei sale vieţi îl pune uneori la adăpost de acţiunea forţelor 
disolutive actualizabile în raport cu ipostaze ale neputinței. Dacă 
Feodor Karamazov acţionează în direcția discreditării puterii spi- 
rituale reprezentate de către Zosima şi eşuează pe fondul unei nete 
superiorităţi morale a celuilalt, jocul lui Ferdâşcenko de a răsturna 
valorile şi de a demasca tarele potentaţilor eşuează în faţa jocu- 
lui de rezistenţă a aparenţelor celor prezenţi la serata Nastasiei 
Filippovna. El cade în propria sa capcană şi se trezeşte în postura 

de clovn păcălit, deoarece cei atraşi în jocul confesiunii faptelor ce- 
lor mai reprobabile îşi estetizează aceste fapte. 

Falimentul cu limită în nebunie se produce în cazul lui 
Goliadkin, funcţionar defazat între aspiraţiile sale de putere (sta- 
tus) şi reacţiile sale în raport cu orice autoritate, de la „puterea 
magnetică a privirii şefului”'*% la autoritatea medicului. Pentru a 
compensa lipsa de cura) şi de iniţiativă el face apel la autosuges- 
tie şi invocă rețete pentru succes. Este linia de funcționalitate a 
frazei preluate dintr-un discurs al lui Joseph Villele (ministru sub 
Restauraţie) — „Totul vine la timp pentru cel ce ştie să aştepte”? —, a 
fabulei unui roman de aventuri al lui Matvei Komarov sau a regulii 
iezuiţilor — toate mijloacele sunt bune pentru atingerea scopurilor. 
Aceste precedente nu-şi îndeplinesc funcţia de placebo simbolic, 
Goliadkin fiind departe de metamorfozarea sa într-un ins puternic 
şi îndrăzneţ. El rămâne Goliadka (sărman, prăpădit, bicisnic), o 
creatură în care sentimentul persecuției se manifestă difuz şi con- 
stituie un simptom al dezechilibrului său psihic. 

De la omul care încearcă să-şi afirme suveranitatea prin exces 
în simulacrul de viaţă nobilă performat pe parcursul unei zile (cari- 
caturizat doar), dar şi puterea ca demnitate prin impunere curajoa- 
să, Goliadkin ajunge să se considere victima unei adevărate conspi- 
raţii. Strategul ei principal este dublul său, prezență fantasmatică 
subiectivă în care eul personajului lui Dostoievski proiectează tot 
ceea ce vrea să fie şi care îl eclipsează treptat. Uzurparea se produ- 
ce la nivel intrapsihic pe un traseu în care cedarea are loc în urma 
excluderii sale din societatea Clarei Olsufievna Berendeievna şi a 
tatălui ei, societate spre care Goliadkin tinde, dar în care este un in- 
adaptat. Tentaţia sinuciderii (prezența Thanatos-ului) declanşează 
apariţia dublului monstruos. Este momentul în care pulsiunea de 
viață cedează şi apare breşa prin care pătrunde pulsiunea morţii. 
Dar acest moment există ca virtualitate şi în oscilațiile permanente 
ale lui Goliadkin între reducţia sa la un element interşanjabil — un 

funcţionar depersonalizat, ce duce o existență vidă şi fără de re- 
lief — şi propensiunea spre afirmarea personalităţii în perimetrul 
social al celor privilegiați şi puternic individualizați. 

Otto Rank?” leagă, freudian, obsesia dublului de starea pa- 
tologică a autorilor care fac din operă un spaţiu de defulare. E1*% 
semnalizează similitudinile dintre nebunia pe care Schopenhauer 
o prezintă ca pe o consecinţă a unei repulsii față de o situaţie peni- 
bilă şi teoria refulării lui Freud. Ambelor explicaţii le este subsu- 
mabil mecanismul declanşării procesului schizoid la Goliadkin. 

Din înger păzitor, dublul* devine conştiinţa obsedantă pen- 
tru om, iar în variantă maximală chiar diavolul. La Dostoievski 
există şi un diavol impotent la palierul cauzelor prime, un diavol ce 
nu provoacă spaimă, redus la o proiecție segmentată şi banalizată 
a gândurilor personajului; este cazul dublului lui Ivan. Analizând 
ipostazele moderne ale faustismului la Dostoievski, Vasile Voia ob- 
servă că „acest diavol nu mai furnizează tentaţii, nici nu urmăreşte 
posesia sufletului, nu oferă nicio soluție, el este o oglindă a conşti- 
inței, un principiu al confruntării şi un martor nemilos al falimen- 
tului gândirii”+%. 

Nietzsche vede în Dostoievski maestrul său în domeniul 
psihologiei, dar tocmai la acest palier intervine o corecție pe care 
Dostoievski o aduce profilului său creator: „Lumea îmi spune psi- 
holog; nu-i adevărat, sunt numai realist în sensul cel mai înalt al 
cuvântului, adică redau toate adâncurile sufletului omenesc”. 
Această mărturisire îi permite lui Mihail Bahtin să deturneze ceea 
ce Nietzsche numeşte psihologie spre intuiţia dialogală şi să facă 
din ea un argument în plus pentru teza polifoniei romanelor dosto- 
ievskiene. Teoreticianul rus are convingerea că pluralitatea vocilor 

şi a conştiințelor autonome, independenţa şi autoritatea ideologică 
postulează imposibilitatea unui sistem ideologic monologic unitar. 
Liviu Petrescu“? aduce contraargumente la primul segment al aces- 
tei teze ce afirmă că polifonia are acoperire în evantaiul ideatic vari- 
at“. Teoreticianul român susţine supraordonarea vocii autorului în 
raport cu personajele şi unitatea de perspectivă a romanului dosto- 
ievskian. Analiza psihanalitică a lui Vladimir Marinov originează 
polifonia în obsesia formării unui suflet şi în agonul instanţelor in- 
trapsihice, iar discursul girardian o numeşte adevăr romanesc sau 
dorință triunghiulară, plecând de la premisa că doar actul reflectă- 
rii în conştiinţa Terţului asigură sensul şi autonomia cuvintelor şi 
dorințelor personajului dostoievskian. 

Analizele de filtru psihanalitic mizează pe imposibilitatea se- 
parării psihopatologiei personajelor de aceea a autorului lor. Relaţia 
tată-fiu ca relaţie de putere generează conflicte acute. Ea marchea- 
ză viaţa lui Dostoievski şi îi traversează opera. Abordarea ei, ple- 
nară în Adolescentul, se regăseşte şi în celelalte romane. În opinia 
lui Freud romanele funcţionează ca surogate pentru confruntarea 
cu crima originară, paricidul. Operând pe schema acestei crime, 
Freud% relaţionează paricidul din Fraţii Karamazov cu moartea 
tatălui lui Dostoievski, ucis de mujicii cu care se comporta tiranic, 
dar şi cu crizele de epilepsie ale acestuia (de origine afectivă, în 
speculaţia freudiană), reflexe autopunitive pentru dorința morții 
tatălui. Complexul oedipian se extinde datorită prezenţei unui tată 
rău a cărui moarte este dorită de către fiul intrat sub incidenţa sen- 
timentului de culpabilitate în momentul uciderii tatălui; de unde 
şi necesitatea pedepsei, mai puţin distructivă dacă vine de la o in- 
stanță exterioară — substitut al tatălui, care înlocuieşte puterea 
originară, de tipul tătucului ţar, ceea ce ar explica măcar parţial 
conversia lui Dostoievski de după experienţa ocnei. Factor agra- 

vant, homosexualitatea latentă accentuează complexul oedipian şi 
masochismul, evident în reacţiile față de rivalii în eros, palier la 
care existenţa lui Dostoievski translează în universurile sale ro- 
maneşti. Este o sugestie preluată şi de către Girard în teoretizarea 
medierii interne. 

Problema tatălui este redusă la schemă în Fraţii Karamazov, 
integrată obsesiv în Adolescentul, restitutivă şi compensatorie în 
Idiotul şi în Crimă şi pedeapsă. Scenariul din Fraţii Karamazov 
se plasează mai aproape de teza din Totem şi tabu: uciderea tată- 
lui hoardei primordiale de către fiii reuniți, ca reflex universal la 
complexul imaginilor asupra puterii al cărei prototip este figura ta- 
tălui. Feodor Karamazov se comportă asemeni tatălui hoardei din 
analiza freudiană. Pe linia senzualităţii, el acţionează în direcţia 
monopolului asupra puterii, echivalentă în acest caz mai ales cu 
averea clanului, precum şi a monopolului asupra femeilor în raport 
cu care funcţionează, de cele mai multe ori, ca instanţă funestă. 
După dispariţia sau moartea soțiilor sale, el se descotoroseşte de 
fii şi, prin aceasta, îi exclude din orice scenariu al împărțirii pu- 
terii şi le condiționează instalarea în relaţii deficitare cu figurile 
paterne, chiar dacă ei se orientează spre taţi de substitut: Grigori, 
Herzenstube, Zosima. 

Dintre aceştia, mai ales Zosima oferă o contrapondere accen- 
tuată la tatăl Karamazovilor. Ubicuitatea impulsului paricid ca 
reacţie la instanţele imediate de putere intră ca teză în discursul 
justificativ al lui Ivan: ,„Nu e niciunul care să nu dorească moartea 
lui taică-său”*%. Apariţia diavolului, care are ceva din profilul lui 
Feodor Karamazov (calitatea de bufon, gentlemen rus şi linge-bli- 
de), în perimetrul său oniric declanşează căderea, dar şi integrarea 
culpei paricide. El ajunge să-şi perceapă vina morală ca pe o macu- 
lare. In cazul lui Ivan, echivalenţa freudiană dintre act şi intenţia 
culpabilă se înregistrează încă de când începe să creadă în pute- 
rea gândurilor sale paricide, deşi instrumentul transformării lor în 
faptă este Smerdeakov, pe care îl vede redus la condiţia de carne 
de tun şi la aceea de posibil participant la uciderea ţarului, tată de 
alt palier. Prin acesta din urmă, paricidul“ devine şi suicid, tatăl 

şi fiul bastard fiind într-un sens identici, suicid translat din peri- 
metrul simbolic în cel existenţial. 

Lipsa stăpânirii de sine structurează conduita lui Dmitri 
Karamazov, în care Leonhard“% detectează trăsăturile unui psi- 
hopat epileptoid (la fel defineşte şi traiectoria lui Rogojin, amân- 
doi reprezentând nişte forțe telurice, stihiale, care se lasă pradă 
impulsurilor primare), conştient de violenţa fondului său senzual 
care-l înrobeşte şi înclină balanţa acţiunilor sale spre rău. Această 
predispoziţie, pofta exacerbată de viaţă, de sorginte dionisiacă, 
proprie Karamazovilor (de a cărei putere Ivan este conştient) şi 
faptul că Dmitri urmează cu mai mare fidelitate mobilurile pari- 
cidului originar, fiind rivalul tatălui atât la nivelul posesiei averii, 
cât şi la cel erotic, îl indică drept autorul cel mai probabil al crimei. 
Şi Aleoşa este asimilabil clanului fratern paricid. Datorită unui 
convenabil complex de împrejurări, el „uită” să fie paznicul tatălui 
său, deşi ştie că Dmitri se află într-o stare de surescitare şi că Ivan 
este plecat. 

O versiune a părţii a doua a Fraților Karamazov îl plasează 
pe Aleoşa, prezentat ca erou atipic în preambulul romanului, pe 
scena unui atentat împotriva țarului, ipostaziere de grad superior 
a puterii tatălui, mult mai aproape de prototip. Episodul proiec- 
tat are acoperire în istoria reală, în acţiunea din 4 aprilie 1866 a 
lui Dmitri Vladimirovici Karakozov, ceea ce face ca asemănarea 
etimologică să nu fie deloc accidentală. Etimologia care valorifică 
sensul elementelor care compun numele Karamazov — kara = tur- 
co-tătarul „negru” şi mazati = a murdări, în limba rusă —, conduce 
la ideea de clan damnat, sugestie verificabilă şi în gafa făcută de 
soţia lui Sneghirev, când îl numeşte pe Aleoşa „Cernomazov” (cior- 
nâi = negru, în rusă). Prin extensie, macularea fixată prin verb con- 
firmă macularea la care se ajunge prin crima originară. La aceasta 
se adaugă faptul că în uciderea tatălui şi în consecuţia manifestării 
instinctului morții se găseşte sursa vinovăţiei universale din anali- 
za freudiană, precum şi originea nevrozei colective. 

Invocarea poeziei lui Nekrasov+%, episodul cu mojicul ce îşi 
loveşte calul şi cazurile de abuz față de copii constituie argumen- 

tele refuzului lui Ivan de a accepta o lume în care este cu putință 
manifestarea în forme monstruoase a violenței şi cruzimii omului. 
El pretinde o compensație pentru suferinţă, o modalitate de a obţi- 
ne armonie, şi nu crede în validitatea soluţiei susţinute de credința 
în nemurirea sufletului (causa prima, ceea ce ţine universul coe- 
rent şi coeziv), a cărei contrapondere distructivă este concentra- 
tă în formula „totul e permis”**. Autointitulat „spirit euclidian", 
el refuză să caute soluția unor lumi ce nu au nimic de-a face cu 
lumea aceasta. Diavolul, ecou al agonului intrapsihic declanşat de 
pierderea credinței în valorile existente şi de lipsa unei alternative de 
revalorificare a existenţei, citează din Cataclismul geologic, scriere 
cu miză utopică în care tabula rasa înseamnă dispariția credinței în 
Dumnezeu şi apariția unei lumi în care totul ar fi permis. În această 
lume „oamenii se vor strădui cu puteri unite să smulgă vieții tot ceea 
ce poate ea oferi, luptând în numele fericirii şi al plăcerilor hărăzite 
exclusiv lumii acesteia. O mândrie titanică, divină, va înălța spiritul 
omenesc, şi pe fața pământului va apărea omul-zeu. Atotputernic prin 
voința şi ştiinţa cu care este înarmat, el va învinge clipă de clipă na- 
tura, de astă dată însă definitiv“. Un raţionament similar structu- 
rează şi mişcările lui Kirillov. Scopul final al sinuciderii raţionale 
postulate de el este libertatea deplină ca punct în care omul îşi ani- 
hilează prejudecăţile-idoli şi animalitatea instinctului de conserva- 
re (cu alte cuvinte, eliberarea de zeu şi de animal) şi se depăşeşte, 
devenind Om-Dumnezeu. Eclipsarea lui Dumnezeu ca suferință a 
fricii de moarte este prefigurată de momentul când această frică ar 
înceta să mai determine actele ființei. 

Ivan nu separă Creaţia de Creator şi îl supune pe acesta 
din urmă unei judecăţi morale, ceea ce echivalează cu moartea 
lui Dumnezeu, care, în optică nietzscheană, se produce datorită 
devalorizării valorii absolute, indiscutabile şi intangibile, adică 
a lui Dumnezeu. Revolta lui Ivan împotriva lui Dumnezeu-Tatăl 
adaugă o dimensiune maximală paricidului şi face din el un deicid. 
Carenţa în Creaţie sancţionată de Ivan — suferinţa copiilor — ten- 
sionează raportul acestuia cu divinitatea şi face din ea un gest în 

oglindă al tatălui abuziv în raport cu fiii excluşi. Pe de altă parte, 
creştinismul se bazează pe sacrificiul Fiului, al Celui inocent, şi 
nu pe paricidul originar, ecoul aproape perfect al acestui scenariu 
fiind Miîşkin. 

La polul opus tatălui acaparator de putere se plasează tatăl 
marcat de impotenţă, figură realizată acut în căpitanul Sneghirev 
din Fraţii Karamazov şi doar parţial în Stepan Trofimovici 
Verhovenski din Demonii. Acesta din urmă respectă până la un 
punct profilul tatălui abuziv ce îşi înlătură fiul şi, pe fondul auto- 
sugestiei propriei neputinţe, îşi exagerează culpa față de acesta, 
atitudine care îi permite fiului să răstoarne sensul vectorului de 
exercitare a puterii. În acest sens, el acţioneză în direcţia unei vic- 
timizări paterne, pe de o parte, şi a unei impuneri ca putere cu 
virtuţi soteriologice, pe de altă parte. Deficiența conduitei paterne 
în raport cu fiul real înregistrează o compensare în realizarea ipos- 
tazei de tată spiritual pentru toţi ceilalți copii, ipostază facilitată şi 
de autoritatea implicită figurii maestrului, malign în acest caz. 

Girard‘! îi plasează alegoric pe Stavroghin, Piotr Verhovenski 
şi pe Stepan Trofimovici Verhovenski într-o trinitate demonică prin 
care Dostoievski creează „o epopee a răului metafizic”. Carenţele 
formulei tentante a lui Girard sunt sancţionate în studiul Ilenei 
Mălăncioiu“!*: pe de o parte, natura oscilantă a lui Stavroghin, fap- 
tul că nu poate nici să creadă, nici să nu creadă în Dumnezeu, îl 
descalifică pe acesta pentru asimilarea cu Antichristul, iar pe de 
altă parte, resurecţia lui Stepan Trofimovici Verhovenski în tiparul 
învierii lui Lazăr infirmă sensul damnării globale. 

O suită de articole din Jurnalul unui scriitort!5 lasă să se 
întrevadă o angoasă pe care Dostoievski o împărtăşeşte cu mulţi 
intelectuali (şi nu numai) europeni ai epocii: cea a unei elite iu- 
daice care domină lumea, manipulează legea prin forța banilor şi 
înrobeşte subtil populaţiile autohtone. In perimetrul romanesc, 
Versilov+!* prooroceşte o împărăție conservatoare a „jidovilor”, 

urmată de şaptezeci şi şapte de înfrângeri, când sărăcimea îi va 
nimici pe acționari şi va pune în locul lor tot acţionari, perspectivă 
în care reflexul socialist se invalidează. 

Puterea absolută şi nivelatoare a banilor subminează relații- 
le sociale fixe. Pe Lujin, de pildă, „banii îl puneau pe picior de ega- 
litate cu tot ceea ce-i era superior”. In calitate de putere socială 
aflată în posesia unor particulari, ei pot deveni baza unei libertăţi 
individuale cu limite foarte generoase, dar se pot transforma şi în 
forță funestă atunci când obţinerea lor presupune acte monstru- 
oase. 

Pe fondul conştientizării mediocrităţii sale şi a incapacității 
de a finaliza ceva, Ganea Ivolghin vede în bani agentul alocării ori- 
cărei etichete de excepționalitate şi se visează „regele Iudeilor”*!5, 
supranume dat de Heine“ lui Rothschild, în contrast cu Christos. 
Pentru Arkadi Dolgoruki idealul capitalului ca putere este prins 
într-un proiect iluzoriu de a acumula bani printr-o experienţă asce- 
tică, de a-i folosi ca forță de dominare şi de a-i ceda apoi celorlalți, 
ceea ce indică o aderenţă difuză la trei conduite diferite — burgheză, 
tiranică, christică — „fără a fi pregătit pentru desăvârşirea vreuneia 
dintre ele. Această insuficienţă face, de exemplu, ca ideea rothschil- 
diană să se eclipseze atunci când în existența lui intervine iubirea 
pentru Ahmakova. Prin urmare, banii şi erosul reprezintă două pu- 
teri subjugante ce se anihilează reciproc. Rothschild ca model este 
incident în Adolescentul şi pe un alt palier al puterii: informaţia. 
Arkadi Dolgoruki argumentează cu experienţa acestuia un prim 
succes financiar în care speculează şi obține profit. In reveriile sale, 
puterea intră într-o ecuaţie cu izolarea şi cu libertatea, variabila 
esenţială fiind banul. Oscilant între idolatria faţă de Versilov şi 
dorinţa de a se postula pe sine ca centru de putere absolută, el 
vrea bani pentru a-şi putea exercita puterea, vrea putere pentru 
a-şi asigura libertatea de mişcare şi trăieşte voluptatea ei în visul 
de a fi Rothschild şi în sentimentul de a fi stăpân pe soarta alto- 
ra. Un asemenea moment de grație trăieşte atunci când realizează 
amploarea efectelor pe care le-ar produce scrisoarea compromiță- 

toare pentru Ahmakova. El descoperă că nu vrea bogăţia ca putere 
spectaculară de impunere socială, ci conştiinţa ei tainică. Sporul 
de putere vine din distanţa dintre imaginea de rol în varianta sa şi 
imaginea de rol atribuită de ceilalţi, din voluptatea scenariilor în 
care se imaginează disprețuit de ființe ce i s-ar ploconi dacă ar şti 
cine este el. Fundamentul resentimentar implicit acestor fantezii 
are o ancorare în statutul psiho-social ambiguu al acestui element 
al unei „familii întâmplătoare”. Acesta se evidenţiază şi în discur- 
sul fiinţei mediocre care ar ajunge să domine lumea, entitate posi- 
bilă în contextul deschiderii câmpului social şi al cultului persona- 
lităţii operate de secolul al XIX-lea: „Voi, cei de talia lui Galilei şi 
Copernic, a lui Carol cel Mare şi a lui Napoleon, a lui Puşkin şi a 
lui Shakespeare, voi, generali şi demnitari, vedeţi că eu, o nulitate 
şi un bastard, sunt mai presus decât voi toți fiindcă voi înşivă ați 
creat această situaţie şi o recunoaşteți”“". 

Cu baletul ei de obsesii şi de aparenţe, lumea cazinourilor din 
Jucătorul reflectă jocul ca putere autodistrugătoare, capabilă să 
transforme ființa într-o fantoşă dependentă de ceea ce o distruge. 
Alexei Ivanovici ţine de o paradigmă a excesului tipic rusesc, spirit 
pentru care ruleta pare creată, remarcă un Dostoievski deloc străin 
de această patimă. Spiritul excesiv rusesc implică risipire, multila- 
teralitate, incapacitatea de a acumula capital. 

De la nivelul acestei perspective ruseşti se aruncă anatema 
asupra sistemului german al acumulării de capital, structurat de 
o existenţă transgeneraţională, proiectivă, care reduce omul la o 
verigă din lanţul acumulării unei averi, îl instrumentalizează şi 
îi amputează orice şansă la plenitudine. Întreg procesul“?! are loc 
sub dominaţia unui „Vater”, entitate care, în numele conservării 
capitalului, îşi deposedează de fericire copiii până când, la capă- 
tul mai multor generaţii, se iveşte un Rothschild. Şi discursul 
Adolescentului*? integrează această evaluarea a modului capita- 
list de acumulare. Arkadi Dolgoruki acceptă acest mod de viaţă, 
dar nu şi calitatea de verigă, din moment ce se vrea beneficiarul 

său prim. În mod ironic, şi eroul din Jucătorul crede, până la un 
punct cel puţin, că banii ar face din el altceva decât un sclav în fața 
Polinei, reducând astfel distanţa de putere dintre ei. Pentru cei din 
casa morților banii reprezintă în primul rând o forță psihică şi în 
al doilea rând cantitatea de otium pe care o pot cumpăra cu ajuto- 
rul lor, convertibilă la rându-i în prestigiu şi în putere carismatică 
iluzorie. 

In antropologia dostoievskiană, exclusiv masculină, femeia 
nu deţine un loc autonom — consideră Nikolai Berdiaev% —, ea re- 
prezintă doar un element în destinul bărbatului, o „tragedie mas- 
culină lăuntrică”. Chiar dacă de cele mai multe ori femeile din ro- 
manele lui Dostoievski gravitează în jurul figurilor masculine cen- 
trale, o asemenea perspectivă reduce excesiv funcţia unora dintre 
ele. Este vorba mai ales despre femeile care, în izbucnirile lor or- 
golioase, se comportă ca nişte zeități punitive cu rol de turnantă în 
traseul celorlalţi: Nastasia Filippovna, Aglaia Epancina, Katerina 
Ivanovna, Gruşenka. 

Unele dintre figurile feminine din creaţia lui Dostoievski — 
Aglaia, Nastasia Filippovna, Katerina Ivanovna — manifestă un 
hybris permanent. Ele trec violent de la iubire la ură şi invers. 
Mutabilitatea termenilor ecuaţiei de putere, stăpân-sclav, funcți- 
onează perfect în cazul lor, în ordinea trăirii la extreme care tind 
să fuzioneze. 

Ca toate eroinele dostoievskiene cu ceva predestinat şi fatal 
în ele, Polina*% se comportă ca o stăpână absolută şi inaccesibi- 
lă, iar în raport cu ea Alexei Ivanovici manifestă o disponibilitate 
totală. Clivajul din ordinea sentimentului, cu o analogie fizică în 
secvența prăpastiei, indică o repartizare extremă a rolurilor: „am 
impresia că mă trata şi acum aidoma împărătesei din antichitate, 
care se apucase să se dezbrace în faţa sclavului său, nesocotindu-l 
om”*%, afirmă Alexei Ivanovici. Pentru el, reacţia compensatorie se 
înregistrează în fantezia de a o ucide, nu pentru a se răzbuna, ci 
din dorinţa de a o devora şi de a şi-o încorpora. 


423 Berdiaev, Nikolai: op. cit., pp. 72-73 

Intuită de Aleoşa, natura dominatoare a Katerinei Ivanovna 
debuşează în relațiile sale cu Dmitri. Obiect al profanării lui Dmitri, 
replică la atitudinea ei orgolioasă, ea are nevoie de el pentru a se 
ipostazia eroic, nu de Ivan, care de altfel nu s-ar înclina în faţa ei. In 
oferta de a-l salva cu orice preț pe Dmitri, chiar şi de el însuşi, este 
inserată o intenţie resentimentară de control“% şi o înclinaţie oare- 
cum morbidă de a răspunde disprețului acestuia prin iubire. 

Firea „voluntară şi cam despotică”*" şi orgoliul supravalo- 
rizant ale Aglaiei Epancina au, până la un punct, un complement 
în autodeprecierea ca bază de aservire a Nastasiei Filippovna. Dar 
aceasta din urmă înregistrează şi mişcarea contrarie: aceea de a-l 
deposeda pe celălalt de prestigiul cu care l-a investit iniţial (sche- 
ma profanării fiind încă o dată operantă) şi de a se insinua ca agent 
al deconstrucţiei ordinii celorlalți. Activarea instinctului de domi- 
nație imprimă comportamentului ei un histrionism ce maschează 
însă şi voluptatea autoipostazierii ca fiinţă ofensată, exclusă din 
societate. 

Intr-o societate în care conversațiile serioase ale bărbaţilor cu 
femeile se poartă de pe o poziţie de superioritate, după cum se speci- 
fică în Adolescentul’, femeia intră deseori sub incidenţa unei logici 
masculine predispuse să o plaseze din start la un palier de obediență 
maximă față de figurile masculine, mai cu seamă dacă raporturile 
lor sunt localizate în păturile inferioare ale societăţii. In ideile pre- 
concepute ale lui Lujin, transformate în program de viaţă, conso- 
lidarea acestei teorii vine şi din admiraţia aproape patologică față 
de propria sa persoană. El nu concepe faptul că Dunia şi mama 
ei ar îndrăzni să iasă de sub tutela sa. Pentru el, factorul decisiv 
al distribuţiei termenilor în raportul de putere din cuplu este ba- 
nul, deşi intuieşte superioritatea intelectuală a femeii pe care şi-a 
ales-o tocmai dintr-un calcul de putere. Mai mult chiar, această 
distanţă de ordin intelectual îi oferă un spor de putere, furnizat 


1% Id.: Fraţii Karamazov. În: Opere. Vol. 9. ed. cit., p. 256: „Vreau să 

de valoarea fiinţei-obiect pe care visează că o posedă în calitate de 
stăpân absolut. 

Accidental sau nu, discursurile personajelor masculine sur- 
prind reiterativ superioritatea femeii atunci când aceasta îşi de- 
monstrează incapacitatea de a iubi, cum o face Ahmakova, avatar 
feminin valid al lui Stavroghin prin această trăsătură. 

Personajele feminine dostoievskiene, precum Daria (Demonii) 
şi Sonia (Crimă şi pedeapsă), pot fi şi instanţe protectoare, salva- 
toare. Nuanţa gnostică implicită a Soniei*% contribuie la ipostazie- 
rea ei nu numai ca victimă, ci şi ca zeitate cu rol soteriologic. Ea îi 
revelează lui Raskolnikov parabola învierii lui Lazăr şi tot ea este 
percepută de către ocnaşi ca instanţă maternă protectoare. 

Veleităţi de agent de normalizare şi de mântuire are în pla- 
nurile ei iluzorii şi Iulia Mihailovna, soţia guvernatorului von 
Lembke. Ea cultivă tovărăşia lui Piotr Verhovenski şi a grupului 
de demonizaţi în speranţa că va afla de la ei marele secret al com- 
plotului împotriva statului şi că îi va aduce la linia dezirabilă doc- 
trinar şi comportamental, salvându-i. 

Instanță despotică în raport cu toţi cei cu care intră în con- 
tact (cu excepţia fiului ei faţă de care demonstrează o atitudine de 
sclav), Varvara Petrovna Stavroghina manifestă tendinţa de a pre- 
lungi relaţii de vasalitate chiar şi în raport cu cei egali din punct de 
vedere al statutului social. Faţă de Praskovia Ivanovna Drozdova 
îşi impune puterea prin reactualizarea discursivă a ascendentului 
pe care îl deţinea pe vremea când erau colege la pension. Pe Stepan 
Trofimovici Verhovenski îl domină până în punctul de anihilare a 
personalității acestuia, situaţie favorizată de eşafodajul ei deja labil 
şi de incongruența dintre imaginea de rol promovată de către acesta 
şi profilul său real. În relaţia cu femeia-mecena, el este redus la sta- 
diul de creaţie a acesteia. Chiar şi vestimentația sa este o copie a celei 
din portretul poetului Kukolnik, pasiunea din adolescenţă a Varvarei 
Petrovna. În schimbul protecţiei şi al unei iubiri amestecate cu ură, 
gelozie şi dispreţ, figura feminină pretinde o „aservire totală”+* şi 
o constantă afirmare a idolatriei. Intre Varvara Petrovna şi Stepan 


* Nuanţă datorată atât condiţiei sale de prostituată, cât şi numelui, 

Trofimovici Verhovenski se instituie iniţial ceea ce, în termeni girar- 
dieni, se numeşte mediere dublă, un raport în care, deşi fiecare este 
fascinat de celălalt, numai unul dintre ei, stăpânul, se dovedeşte a fi 
cel ce îşi disimulează mai eficient fascinația; în cazul de faţă, perso- 
najul feminin. 

Stepan Trofimovici Verhovenski îşi construieşte o ficţiune bio- 
grafică în care el reprezintă omul de cultură persecutat de autorităţi. 
El face asta într-o epocă bântuită de o modă ce impune ca fiecare să 
protesteze pentru ceva. Acest complex victimar îi permite o iposta- 
ziere eroică menită să-l plaseze într-un panteon al unei contra-pu- 
teri mai puţin maculate şi cu idealuri umaniste, din care fac parte 
Ceaadaev, Herzen sau Belinski. Sporul de putere resimţit ca urma- 
re a iluziei transgresiunii, ca act de curaj soldat cu persecutarea sa, 
şi a autovictimizării consecutive este dublat de un comportament 
social de maximă obedienţă ce atinge cote ridicole atunci când îşi 
cere scuze pentru nişte culpe închipuite. Toate acestea nu exclud 
existenţa unui univers sufletesc fundamental bun (confirmat nu 
numai de ataşamentul copiilor față de el, ci şi de conversia lui fina- 
lă, când, după contactul cu Evanghelia după Luca, 8, 32-36, are vi- 
ziunea nemuririi sale în ipostaza celui vindecat aşezat la picioarele 
lui lisus) şi a unor intuiţii incisive. Din a doua categorie face par- 
te şi o frază din discursul de la balul dat de soţia guvernatorului: 
„prostia cea mai crasă, ca şi geniul cel mai sublim sunt deopotrivă 
folositoare destinului omenirii”. Prin ubicuitatea necesităţii ter- 
menului negativ în agonul existenţei, absolut necesar în decantarea 
valorilor, Nietzsche nu se plasează foarte departe de această idee. 

Nuanţe de ridicol se insinuează în toţi eroii dostoievskieni. 
Pe filiația Isus-Don Quijote*??, ridicolul se profilează ca element di- 
namic, creator, pedagogic, cu ecou în conştiinţa celorlalţi, ca act de 
imitat şi cale spre nemurire. Pe această logică, ridicolul Mişkin, 
relaţionat textual cu cele două figuri sublime, se metamorfozează 
în pivot al romanului Idiotul. Tot ceea ce face el reverberează în 
ceilalți, mai profund în copii şi doar superficial în cei maturi. Toţi 

suntem ridicoli, ceea ce e bine, crede Mişkin“*, deoarece asta ne 
face să ne iertăm mai uşor unii pe alţii şi să ajungem la smerenie, 
la a fi mai întâi servitorii celuilalt pentru a ajunge ulterior stăpâni. 
La nivel faptic, toţi încearcă să-l tuteleze, iar el integrează culpa 
tuturor. 

De la simpatia instinctivă pentru măgar la relaţia privilegi- 
ată cu copiii şi cu Nastasia Filippovna, de la faptul că el este cel 
care intră în lume fără să ştie nimic despre ea şi până la apelativul 
„mieluşel”** dat de Rogojin, Mişkin se conturează drept o calchiere 
a figurii christice. Umilitatea care defineşte esenţa personalității 
sale este dublată de imposibilitatea perfecțiunii umane, de distan- 
ţa de nedepăşit în raport cu prototipul, ceea ce face previzibil insuc- 
cesul acţiunii sale în lume. O altă sugestie a acestui eşec vine şi din 
direcţia reprezentării lui Christos în tabloul lui Hans Holbein, din 
insinuarea ideii morţii fără putinţa învierii. La acestea se adaugă 
o normă inexistentă în profilul eroului dostoievskian: nu este un 
sfânt —afirmă Crainict* despre eroul din Idiotul — deoarece sfinţe- 
nia presupune o existență marcată de posibilitatea renunţării. Însă 
renunţarea nu face parte din traseul lui Mîşkin pentru simplul mo- 
tiv că el nu poate fi altfel. 

Mişkin preia voluntar toți vectorii negativi ai grupului în care 
intră ca element alogen, dar nu reuşeşte să-i detensioneze şi să-i pu- 
rifice pe cei cu ale căror probleme se încarcă. El îşi asumă imaginea 
de rol atribuită lui de ceilalţi, imagine analogă celei din Predica de pe 
munte, atâta timp cât aceasta implică şi funcţia de pharmakos. Dar 
această funcţie îşi dovedeşte eşecul atunci când nu reuşeşte s-o sal- 
veze pe Nastasia Filippovna, pe care o asimilase anterior frumuseţii 
ultragiate ce ar putea salva lumea, şi nu reacţionează faţă de Rogojin, 
demonicul său frate de cruce. Prinţul nu judecă pe nimeni, dar prin 
această conduită nediscriminatorie îi condamnă pe cei mai vulne- 
rabili la rău. Ironic, destinul face ca Miîşkin să declanşeze catastro- 
fele pe care vrea să le evite. Organic eroilor dostoievskieni, clivajul 
dintre idee şi acţiune generează un prim nivel schizoid existent 

în fiecare dintre aceştia, iar la Miîşkin, acest aspect contribuie la 
declanşarea tragediilor celor aflaţi pe orbita sa. 

Dacă exacerbarea orgoliului înscrie fiinţa pe o linie destinală, 
carența acestuia face şi ea acelaşi lucru, iar în cazul eroului din 
Idiotul aceasta înseamnă regresia în starea cronică de idioţenie, 
înseamnă, în ultimă instanţă, integrarea rolului ca trăire exclusi- 
vă. Incompatibilitatea lui Mîşkin cu lumea în care descinde rezidă 
în ceea ce preia de la modelul christic, în lipsa de orgoliu, în iubi- 
rea nediscriminatorie şi în inocenţa totală, care însă, în termenii 
umanităţii moderne, ascunde eşecul uman şi faptul că nu deţine 
şi putere soteriologică eficientă. Doar experienţa lumii reale face 
posibilă acţiunea salvatoare a unei puteri de acest gen. Inscris în 
pasivitatea sa, eşecul lui Mişkin este corectat în Aleoşa, mai ales 
datorită imperativului profan, comprehensiunea legii morale fiind 
facilitată de experiența lumii, de trăirea impurului, de trecerea 
prin îndoială şi de revenirea la credinţă, dar şi de faptul că, spre 
deosebire de prinţul din Idiotul, el nu acţionează dincolo de bine şi 
de rău. Inteligența principală, intuitivă, cu reale valenţe profetice, 
îi permite lui Mîşkin accesul la esenţa lucrurilor, dar el, ca toţi ma- 
rii revoltați dostoievskieni, operează cu această cunoaştere într-o 
zonă situată dincolo de bine şi de rău. Conduita nediscriminatorie 
în raport cu ceilalți copiază profilul christic, fără a fi dublată de 
puterea de suferință a prototipului, deşi are conştiinţa că esența 
creştinismului este reprezentată de suferinţa Mântuitorului şi ad- 
mite umilința şi compasiunea ca unice mijloace de salvare. Tot ceea 
ce cade sub incidenţa anatemei nietzscheene ca forță de slăbire a 
omului constituie valoare supremă pentru profilul christic al lui 
Mişkin pentru care „compasiunea este principala, poate chiar unica 
lege a existenţei pentru întreaga umanitate”*%. 

Ridicolul reprezintă un mediu decongestionant ce permite 
receptarea fără prea mare rezistenţă a adevărului. Astfel, acest 
adevăr se transformă în putere, dar constituie şi elementul psiho- 
logic insuportabil pentru Stavroghin, capabil să comită noi crime 
pentru a-l evita. Aşa apare inclusiv tentaţia de a-l ucide pe cel ce-l 
descifrează şi îi intuieşte această vulnerabilitate la ridicol, Tihon. 

Carnetele“ lui Dostoievski referitoare la proiectul Viaţa marelui 
păcătos indică originea comună a lui Mîşkin şi a lui Stavroghin în 
semnificaţia spirituală a detaşării. Antiteze reciproce în rest, cei 
doi au în comun faptul că rămân exteriori agitaţiei pe care o suscită 
şi se reliefează ca stăpâni ai unui joc care nu-i implică, dar care se 
dovedeşte fatal pentru cei angrenaţi în el. Tentativă de figură subli- 
mă, Mişkin se converteşte într-o demonstraţie a tezei potrivit căreia 
germenele negativităţii există şi în figurile cele mai luminoase, pen- 
tru că este înscris în structura ființei umane ca binele să fie secondat 
de rău şi să se afle într-un raport agonal cu acesta. 

În urma experienţei onirice a unui virtual sinucigaş, expe- 
riență de traversare a vârstelor omenirii (de la Vârsta de Aur la 
macularea treptată numită civilizaţie), fabula din Visul unui om 
ridicol“ se soldează cu asimilarea lecţiei christice a iubirii aproa- 
pelui ca pe tine însuţi şi cu țelul antinihilist şi dionisiac, în sens 
nietzschean, al trăirii nemijlocite a vieţii, a clipei, a sentimentului 
plenitudinii, fără medierea legităţilor şi a filtrelor de cunoaştere 
(ştiinţe, religii, coduri) care segmentează şi sărăcesc viața. 

In opera lui Dostoievski, perimetrul monastic este valorizat 
pozitiv doar ca operator eficient la nivelul umanităţii din afara 
zidurilor unei mănăstiri. Deschiderea spre lume şi puterea de a 
induce în subiecţii laici ai spaţiului religios credinţa şi impulsul le- 
pădării de sine transformă călugării în instanţe benefice de putere 
spirituală. Duhovnicii dostoievskieni sunt profeţi şi taumaturgi în 
măsura în care puterea lor se sprijină pe o cunoaştere intuitivă a 
naturii umane şi a pârghiilor psihicului uman. Ei exercită o putere 
psihologică, o putere ce îşi extrage resursele din contactul cu lumea, 
urmăreşte activarea conştiinţei acesteia şi acceptarea suferinţei 
cathartice care validează exerciţiul credinţei ca exerciţiu de iubire 
universală. Tihon şi Zosima sunt adaptaţi vieții profane şi operea- 
ză la nivelul fuziunii acesteia cu aria de spiritualitate. În virtutea 
obţinerii flexibilității necesare în găsirea unor soluții de credință 
cu impact laic, lui Aleoşa îi este refuzat sanctuarul mănăstirii, el 
fiind trimis în lume pentru a o cunoaşte. Sfântul întors în lume 


47 Apud: Girard, René: Dostoievski. Du double à l’ unite. ed. cit., p. 76 
15 Dostoievski: Jurnalul unui scriitor. (pagini alese). ed. cit., p. 371 

rămâne, în viziunea dostoievskiană, singura posibilitate de salvare 
ca act de credință bazat pe comunitatea tuturor oamenilor. 

Mai clară şi mai variată din perspectiva contactului cu lu- 
mea, evoluţia lui Zosima reprezintă un reflex al conversiei fratelui 
mai mare, Markel. Acesta din urmă pleacă de la concluzia amară 
a unui deportat politic — „nu există Dumnezeu”** — şi ajunge la re- 
velaţia suferinţei şi a iubirii, aspecte ce îşi găsesc mediul de germi- 
nație în sufletul fratelui său abia după ce trece şi el prin filtrul macu- 
lant al experienţei profane. Fidel mesajului Sfântului Isaac Sirul“%, 
instanţă livrescă des întâlnită în scrierile lui Dostoievski, Zosima 
consideră că nu există păcat de neiertat pentru cel ce se căieşte şi 
că vinovatul condamnat de legile Statului nu trebuie abandonat 
de instanţele spirituale, ci trebuie ajutat să găsească o salvare în 
credinţă şi să transforme suferinţa în act soteriologic. 

Pe linia acestei convingeri, Zosima sancţionează poziția inte- 
lectuală afişată inițial de către Ivan, poziţie accentuat pravoslavni- 
că şi nuanţat distopică. Articolul acestuia discutat la mănăstire re- 
levă un anticatolicism ce susţine imposibilitatea separării bisericii 
de puterea statală, dar schimbă direcţia integrativă: identificarea 
statului cu biserica şi evoluţia înspre țeluri veşnice; în cealaltă pro- 
ducţie a lui Ivan, Marele Inchizitor postulează mişcarea contrarie. 
Utopia lui este justificată de un raționament de igienă şi control, în 
ultimă instanţă, ceea ce nu diferă prea mult de natura mobilurilor 
acțiunilor Marelui Inchizitor. Ivan susţine că atunci când un om co- 
mite o crimă împotriva statului şi este pedepsit de acesta, transgre- 
sorului îi rămâne consolarea credinţei. Dar dacă n-ar exista stat, 
ci numai biserică, şi aceasta ar pedepsi orice atentat la ordine prin 
excomunicare, omul lovit de anatemă n-ar găsi alt punct de spri- 
jin, iar biserica ar controla fenomenul infracţional prin instaurarea 
ideii de înviere şi de izbăvire a omului, prin legea lui Christos, pla- 
sată la nivelul conştiinţei omului. 


439 Id.: Fraţii Karamazov. În: Opere. Vol. 9. ed. cit., p. 389 
14 Cristea, Valeriu: Dicţionarul personajelor lui Dostoievski. Editura 
Crtea Românească, Bucureşti, 1983, pp. 472-473 

„lisus merge până la începuturi, la sămânța legii: iubirea 
creatoare”“!, scrie Olivier Clement în articolul Christos din măr- 
turisirea de credinţă. Pe urmele prototipului, nucleul mesajului 
duhovnicilor dostoievskieni este iubirea propovăduită de Iisus, iu- 
birea activă, orientată spre lume. Aceasta conduce la certitudinea 
existenţei lui Dumnezeu şi a nemuririi sufletului, este unica forță 
aptă să răscumpere şi să purifice totul, precum şi puterea absolută pe 
care Dostoievski caută să o descopere în sufletul omului. In această 
logică, neputinţa de a iubi se profilează drept o reprezentare com- 
plementară — infernul (pentru Zosima). In termenii dihotomiei lui 
Hans Prager, „individualismului abstract”? al marilor revoltați 
dostoievskieni i se opune „universalismul iubirii”, bazat pe cosmo- 
centrism şi pe ideea că individul este făcut pentru lume şi la dis- 
poziția ei. 

In vârful ierarhiei copiilor din Frații Karamazov, Kolea 
Krasotkin evoluează de la o viziune naiv-socialistă în care 
Dumnezeu este tratat ca ficţiune şi Iisus ca virtualitate asociată re- 
voluţiei socialiste, idee preluată dintr-o convorbire a lui Dostoievski 
cu Visarion Belinski*%, la poziţia iubirii christice al cărei mesager 
este Aleoşa. Acest aspect, dar şi altele, diseminate în întreaga ope- 
ră a lui Dostoievski — precum propensiunea naturală a copiilor spre 
iubire, admiraţia lui Alei, cel mai mic dintre fraţii daghestanezi din 
Amintiri din casa morţilor, pentru îndemnul iubirii din predicile 
lui Isa (lisus), convingerea celui pribeag pe la mănăstiri (Makar 
Dolgoruki) că iubirea şi credinţa reprezintă calea spre armonia 
sufletească sau iubirea ca impuls nediscriminatoriu din Mişkin — 
contribuie la relevanţa de ansamblu a puterii active a iubirii în 
menținerea echilibrului universal. 

Demonstrația existenţei lui Dumnezeu şi a necesităţii iubirii 
ca liant universal se configurează de multe ori într-un registru de 
negativitate (lexical, silogistic, experienţial). Prima mişcare a eroi- 
lor dostoievskieni merge în direcția unui hýbris în raport cu ordinea 


41 În: Delumeau, Jean (coordonator): Religiile lumii. Traducere din 
franceză de: Angela Pagu, Carol Litman, Rodica Buburuzan, Bogdan Bu- 
deş, Constantin Lucian, Florentina Vişan, Ilia Waniek, Toader Saulea, 
Carmen Stoean, Editura Humanitas, Bucureşti, 1996, p. 21 

42 Apud: Crainic, Nichifor: op. cit., pp.100-101 

483 Dostoievski: Jurnal de scriitor. Vol. I. ed. cit., pp. 10-12 

instituită divin, ordine pe care ei o găsesc imperfectă. Revenirea la 
ordinea refuzată implică suferință şi sacrificiu, dar mai ales iubi- 
re. Deşi mesajul global este iubirea propovăduită de Iisus, traseele 
tragice ale unora dintre aceşti eroi indică o cădere sub incidenţa 
unei divinităţi stihiale mai degrabă veterotestamentare. În aceas- 
tă logică intră extrapolarea crimei şi a pedepsei într-o ordine mai 
spiritualizată. 

Utopia învățăturii lui Zosima, comunitatea finală de egali, 
consubstanţiali aceluiaşi principiu divin, ca reflex al vrerii lui 
Dumnezeu (idee confirmată şi în sărutul dat de lisus Marelui 
Inchizitor), exploatează o concepţie despre fiinţa umană ca frag- 
ment orientat către refacerea unităţii originare. Motorul propen- 
siunii sale este iubirea activă ca deschidere spre lume şi spre celă- 
lalt, ca exerciţiu valid de libertate. 

La polul opus, se profilează sterilitatea spaţiului monastic în- 
chis, marcat de refuzul contactului direct cu lumea laică şi de închis- 
tarea în norme de existenţă care fac abstracţie de termenii vieţii rea- 
le. Datorită lor, perimetrul monahal poate să cadă sub incidenţa unor 
poziţii radicale maligne. Precauţiile luate pentru păstrarea purității 
normei spirituale sunt uşor convertibile într-o obsesie a imaculării, 
generatoare de infernuri interioare. Ca orice exces, izolarea într-o 
credinţă fanatică îi expune pe adepţii unui ascetism intransigent 
riscului demonizării. Ferapont ilustrează tipul ascetic, izolat de 
lume şi de viaţă, care percepe o divinitate stihială, mai degrabă 
veterotestamentară, dublată de vedenii demonice. 

Şi călugării reprezintă actualizări ale figurii tatălui. Un caz 
particular este Zosima pentru Aleoşa, dar centrul de greutate vi- 
zează impactul actelor lor la nivelul comunităţii. Cu rol soteriolo- 
gic mai palpabil, medicii înregistrează şi ei ipostazieri paterne în 
Amintiri din casa morţilor şi aluziv, dar cu acoperire istorică în 
personalitatea lui Feodor Petrovici Gaaz, medicul şef al spitalelor 
de pe lângă închisori, în Idiotul. Oarecum paradoxal, ei se bucură 
de dragostea şi respectul oamenilor din popor, în ciuda faptului că 
aceştia manifestă, de regulă, o neîncredere instinctivă în medicina 
instituţionalizată. 

Există şi o infantilizare a oamenilor în ecuația instituţiei 
stăreţiei, un indiciu de ipostaziere ca putere prins în cuvintele lui 
Zosima: „Toţi oamenii, fără deosebire, trebuie trataţi ca nişte copii 

mici, unii chiar ca nişte bolnavi de spital”'**, dar tocmai aici se iveş- 
te breşa prin care puterea stareţilor se manifestă ca disponibilitate 
implicită de a sluji. 

Nevoia poporului de a crede în instanţe de adevăr, în posibi- 
litatea miracolului şi în perspectiva sacralizării generale susține 
puterea nelimitată a instituţiei stăreţiei. Pandantul este credința 
de nuanţă slavofilă că puterea Duhului Sfânt se află în popor. 

Deschiderea soteriologică maximă spre perimetrul profan 
constituie apanajul stareţilor-duhovnici. Relaţia cu stareţul impli- 
că un indestructibil legământ de ascultare. Astfel, cel care şi-a ales 
un stareţ „renunţă la propria sa voință, încredințându-i-o lui cu 
cea mai deplină supunere şi cu o totală uitare de sine”*%. Prin acest 
exerciţiu de cedare, omul urmăreşte să se domine pe sine şi, după o 
viaţă de obedienţă totală, să poată atinge libertatea deplină, descă- 
tuşarea de propriul eu. Totuşi, se admite că acest mijloc de a atinge 
perfecțiunea morală se poate converti într-o armă cu două tăişuri şi 
că în locul stăpânirii de sine se poate ivi o trufie demonică. 

Demersul duhovnicului eşuează în relaţia Tihon — Stavroghin 
şi rămâne numai acţiunea demascatoare a psihologului. Spovedania 
lui Stavroghin conţine un act de mărturisire ratat, deoarece umili- 
tatea este eclipsată de orgoliu, iar suferința nu se poate actualiza 
resurecționar în ciuda faptului că necesitatea pedepsei, a supliciu- 
lui public, se reliefează discursiv. Orgoliul lui Stavroghin transfor- 
mă actul de credinţă într-unul estetic, ceea ce duce la neîmplinirea 
absolvirii, dar nu şi la anularea validității profilului psihologic tra- 
sat de către Tihon. 

Dihotomia orgoliu — umilitate“ structurează practic toate 
actele personajelor dostoievskiene. Inteligența şi voinţa persona- 
lă, circumscrise orgoliului, înregistrează un rol demoniac în econo- 
mia profilurilor umanităţii dostoievskiene. Izbucnirile de orgoliu 
şi afirmarea în forme extreme a personalităţii trădează o propen- 
siune iraţională spre putere a unor eroi dominați de obsesii. La 
polul opus se plasează umilitatea, ca supunere voluntară în faţa 
unei puteri superioare, transcendente de regulă. Salvarea accepta- 


+1 Dostoievski: Frații Karamazov. În: Opere. Vol. 9. ed. cit., p. 294 
45 Id.: Fraţii Karamazov. În: Opere. Vol. 9. ed. cit., p. 43 
116 Gide, André: op. cit., pp. 44-47 

bilă poate veni numai prin renunţarea la sine şi prin graţia divină. 
Falimentului constant al celui dintâi i se opune gestul supunerii 
voluntare (în spiritul şi litera Evangheliei) faţă de ceea ce este în 
mod clar superior în ordinea spirituală. 

Ideea că fiecare poartă vina tuturor păcatelor săvârşite este 
centrală în norma stareţilor, ceea ce face din fiecare fiinţă dispusă 
să accepte suferinţa în numele iubirii universale un virtual centru 
de polarizare a tuturor vectorilor de negativitate ai comunităţii de 
credinţă. Culpa tranzitivă este şi motivul acceptării pedepsei de 
către Dmitri Karamazov. Ă 

Soarta esenţială a omului se decide la nivel intrapsihic. In 
această sferă“! se deliberează şi sacrificiul eroic implicit mitului 
mântuirii ca mit al demnităţii umane, mit al cărui erou este victima 
intrigii lumii fără ca dragostea lui pentru aceasta să fie afectată. El 
ia asupra sa acţiunea culpabilă şi transformă înfrângerea exteri- 
oară în victorie interioară. Altfel spus, se sacrifică simbolic pentru 
a distruge păcatul. „Pe pământul nostru putem să iubim adevărat 
numai cu suferinţă şi numai prin suferință”**, scrie Dostoievski 
în Visul unui om ridicol şi fixează în aceste cuvinte formula reve- 
laţiei supreme. Acesta este şi traseul lui Dmitri Karamazov. La el 
dublajul vine din direcţia asumării responsabilităţii morale față 
de popor, reflectat oniric în „copehilaş”. Dmitri Karamazov funcți- 
onează în logica transformării din subiect al mântuirii în agent de 
mântuire. Ernst Bloch“? explică metamorfoza lui Dmitri prin starea 
de uimire absolut interioară şi profundă, suscitată de vis, şi apre- 
ciază că acest vis provoacă o breşă mistică generatoare de speran- 
tă, element în care teoreticianul german originează orice demers al 
conştiinţei utopice. Transfigurat în urma visului, Dmitri Karamzov 
afirmă: „Accept suferința, primesc să fiu pus la stâlp şi înfierat în 
fața tuturor! Vreau să pătimesc şi sper că suferința mă va curăța de 


441 Diel, Paul: Divinitatea. Simbolul şi semnificația ei. Traducere 
de Mihai Avădanei, Prefaţă de Nicu Gavriluţă, Institutul European, laşi, 
2002, p. 251 

+8 Dostoievski: Jurnalul unui scriitor. (pagini alese). ed. cit., p. 363 

49 Bloch, Ernst: Spirito dell” Utopia. Edizione italiana a cura di 
Vera Bertolino e Francesco Coppellotti, La Nuova Italia, Firenze, 1980, 
pp. 221-222 

noroi/'%0. Acceptând că „fiecare este vinovat pentru toţi”, în Dmitri 
germinează sămânţa sădită de Zosima prin gestul îngenuncherii în 
faţa sa la întrunirea de la mănăstire. 

„Amin, amin, grăiesc vouă: grăuntele de grâu când cade pe pă- 
mânt, dacă nu va muri, rămâne stingher, dar, dacă va muri, aduce 
multă roadă“, pasajul din Evanghelia după loan citit de Zosima oas- 
petelui de taină, Mihail (care, asemenea lui Stavroghin, are impulsul 
de a-şi ucide confesorul), şi motto-ul Fraţilor Karamazov, reprezin- 
tă o apologie a renunţării la sine pe fondul revelaţiei universalului. 
Astfel, în lumea ideală dostoievskiană, umilitatea devine puterea 
prin excelenţă, iar vinovăția universală se metamorfozează în con- 
traponderea acelui totul este permis şi a afirmării individualiste. 
Nichifor Crainic” relaţionează acest verset cu episodul Nunții din 
Cana pe linia supranaturalizării implicite în minunea săvârşită de 
Iisus când a transformat apa în vin pentru ca lumea să aibă mai 
multă bucurie şi în faptul că Aleoşa îl vede pe Zosima trecut în or- 
dinea cerească. Abia în acest moment putrefacţia corpului capătă 
sensul ei real, germinativ şi se realizează analogia cu bobul de grâu 
care, pentru a da roade, trebuie mai întâi să putrezească. 

În interpretarea lui Vladimir Marinov“, aceeaşi suprapu- 
nere de elemente se circumscrie imaginii tatălui. Frazer vede în 
euharistie o formă de prânz totemic. Pe această sugestie, viziunea 
Nunții din Cana reprezintă încorporarea canibalică a tatălui idea- 
lizat, Zosima. Pe de altă parte, metafora centrală a bobului de grâu 
trimite în primul rând la uciderea tatălui real al hoardei, tatăl care 
refuză să-şi asume paternitatea; în consecinţă, faptul că bastardul 
este ucigaşul tatălui nu are nimic întâmplător. In al doilea rând, ace- 
eaşi metaforă face trimitere la pedeapsa asumată în mod necesar de 
către fiul legitim, Dmitri. 


4 Dostoievski: Frații Karamazov. În: Opere. Vol. 10. ed. cit., p. 244 

31 Id.: Fraţii Karamazov. In: Opere. Vol. 9. ed. cit., p. 7; Motto-ul ales 
de Dostoievski pentru Fraţii Karamazov este din Evanghelia după loan, 
12, 24. 

452 Crainic, Nichifor: op. cit., p. 270 

15 Marinov, Vladimir: Figuri ale crimei la Dostoievski. Traducere 
din limba franceză de Brînduşa Drăganu, Postfaţă de Vasile Dem. Zamfi- 
rescu, Editura Trei, Bucureşti, 2004, p. 329, 316 

Una dintre temele majore ale creaţiei lui Dostoievski este 
agonul dintre credinţa în înviere şi zdruncinarea ei. Sfântul Isaac 
Sirul atrăgea atenția asupra faptului că singurul păcat este ace- 
la că nu se acordă suficientă atenţie învierii şi că negarea acesteia 
aduce atingere lui însuşi Dumnezeu Tatăl, ceea ce face, în mod mis- 
tic, din negaţie un deicid. 

Invierea lui Christos“ reprezintă triumful vieţii şi anihila- 
rea nevoii umane de a avea sclavi şi duşmani, adică a tuturor ra- 
porturilor intrasociale de putere. Acest scenariu resurecționar este 
aplicabil în variante de calchiere a parabolelor Noului Testament 
şi lui Stepan Trofimovici Verhovenski, Raskolnikov sau Dmitri 
Karamazov. Păcatul autodivinizării este răscumpărat prin sacri- 
ficiul de sine şi prin întoarcerea la idealul religios al poporului ca 
deţinător al adevăratei credințe. 

Un ecou literar al viziunii dostoievskiene asupra fenomenului 
spiritual european este credința părintelui Paisie în menirea Bisericii 
de a stăpâni lumea. Acest fenomen s-ar produce printr-o mişcare a 
credinţei pravoslavnice. Venind dinspre Răsărit, ea va înlocui Roma 
tranformată în Stat. Referinţa negativă a segmentului utopic de ori- 
gine slavofilă, catolicismul, face obiectul unui articol dostoievskian 
din 1873456. Dedicat comentării acțiunilor diplomatice occidentale, ar- 
ticolul izolează analitic o tendinţă de restaurare a suveranităţii laice 
a papei. Acesta oricum afişează o autoritate de om ce deţine puterea 
în ipostaza sa paternă, protectoare în raport cu potentaţii laici ai lu- 
mii. Jurnalul unui scriitor“ aruncă anatema asupra catolicismului 
roman, considerat responsabil de vânzarea lui Iisus în schimbul pute- 
rii de a stăpâni pământul. Dostoievski sugerează astfel că ramura oc- 
cidentală a creştinismului a cedat celei de-a treia ispite a diavolului. 
Sub incidenţa anatemei cade şi dogma infailibilității papei, procla- 
mată în 1870. Dispreţul față de valorile şi orientarea politică a Romei 
este transpus şi în faptă. De pildă, incidentul scandalos provocat de 
Alexei Ivanovici (Jucătorul) la ambasada papală de la Paris reprezin- 


15 Evydokimov, Paul: Vârstele vieţii spirituale. Cuvânt înainte şi 
traducere de Pr. Prof. Ion Buga, Asociaţia Filantropică Medicală Creştină 
Christiana, Bucureşti, 1993, p. 70 

155 Delumeau, Jean (coordonator): op. cit., p. 36 

47 Id.: Jurnal de scriitor. Vol. I ed. cit., pp. 281-285 

tă un reflex autobiografic, un incident similar avându-l 
drept actor pe Dostoievski“. 

În corespondenţa sa cu Vasili Rozanov, Konstantin 
Leontiev“? dezaprobă perspectiva dostoievskiană asupra 
catolicismului şi ortodoxismului rus, ambele radicalizate 
în raport cu adevărul evanghelic. Romancierul rus atribu- 
ie catolicismului antispiritualismul şi acapararea puterii 
politice, în vreme ce ortodoxismului rus îi alocă mesianis- 
mul şi unirea Bisericii cu poporul teofor. 

Dostoievski face din Marele Inchizitor un mit filoso- 
fic1% cu ancorări în stratul real-psihologic. În acord cu el, 
Simone Weil! vede în Inchiziţie arhetipul tuturor soluți- 
ilor totalitare, iar Nikolai Berdiaev*%?, în analiza Marelui 
Inchizitor, conchide că orice formă de guvernare munda- 
nă în care resortul secret este disprețul faţă de cei guver- 
naţi şi care acordă preeminență fericirii şi bunăstării în 
detrimentul libertăţii şi a principiului divin este converti- 
bilă în regimul Marelui Inchizitor dostoievskian. În acest 
tip de regim binele coercitiv se relevă întotdeauna drept o 
fațadă pentru o stare malignă a umanității. 


48 Cristea, Valeriu: Dicţionarul personajelor lui Dosto- 
ievski. Vol. 2. Editura Cartea Românească, Bucureşti, 1995, 
p. 20 E 

49 In: Marele Inchizitor. Dostoievski — lecturi teologice. 
Konstantin Leontiev, Vladimir Soloviov, Vasili Rozanov, Ser- 
ghei Bulgakov, Nikolai Berdiaev, Semion Frank. Traducere, 
prefață şi note de Leonte Ivanov, Editura Polirom, Iaşi, 1997, 
pp. 165-171 

460 Kovács, Albert: op. cit., pp. 188, 210-211 

461 Apud: Girard, René: Dostoievski. Du double à l’ unite. 
ed. cit., p. 145 

462 In: Marele Inchizitor. Dostoievski — lecturi teologice. 
Konstantin Leontiev, Vladimir Soloviov, Vasili Rozanov, Ser- 
ghei Bulgakov, Nikolai Berdiaev, Semion Frank. ed. cit., pp. 
198-209: Berdiaev are în vedere Biserica, pozitivismul, soci- 
alismul şi, mai ales, statul absolutist care confiscă libertatea 
oamenilor în numele reglementării existenţei lor. 

Vladimir Soloviov (1853-1900), aprox. 1990 


Calitatea de creştin implică acceptarea liberă a lui Christos, actul 
credinţei fiind în mod esenţial un act de libertate. Aceasta şi nerecurgerea 
la pârghiile manipulatoare (miracolul, taina, autoritatea) constituie argu- 
mentele invocate de Marele Inchizitor în discursul de infirmare a oportuni- 
tăţii intermezzo-ului christic. „Orice lucru nou pe care l-ai vesti oamenilor 
ar atinge cumva libertatea lor de credinţă, căci ar lua înfăţişarea unui 
miracol, şi, după câte ştiu, în urmă cu o mie cinci sute de ani pentru Tine 
nu era nimic mai scump pe lume decât libertatea credinţei”*?, îi spune el lui 
Iisus uzând de „armele“ adversarului într-o dispută unidirecţională. Marele 
Inchizitor nu neagă mesajul Mântuitorului, redus la o concepţie idolatră în 
sistemul celuilalt, ci numai adecvarea sa la natura umană, incapabilă să 
trăiască la altitudinea acestuia. El consideră că lisus a supraestimat omul 
şi a ignorat dimensiunea propensiunii acestuia spre supunere, manipula- 
bilitate şi infantilizare, precum şi consecințele darului funest al libertății 
resimţite ca povară de majoritatea omenirii. Acesteia din urmă îi oferă 
Marele Inchizitor mântuirea, în formula raiului pământesc şi a fericirii 
turmei, drept urmare a supunerii absolute faţă de o instanţă de putere ce 
se ipostaziază ca pharmakos — simulacru profan al prototipului christic, ca 
instanţă expiatorie dispusă să ia asupra sa relele comunităţii şi să polari- 
zeze întreaga (neyfericire. 

Legenda Marelui Inchizitor oferă o lecţie de instrumentalizare a 
miracolului, a tainei şi a autorităţii, adică cele trei ispitiri ale diavolului 
dezavuate de lisus, dar acceptate de Marele Inchizitor. Ele sunt perfect 
integrate în dispozitivul spectacular de construire a imaginii puterii şi în 
exercitarea controlului. Promisiunea raiului terestru, mistificarea şi iluzia 
controlată a libertăţii reprezintă pârghii de putere operante în orice sis- 
tem. Dacă prima ispitire a diavolului, prefigurare a socialismului pe linia 
postulării saţietăţii egale şi generale şi a autodeificării omului, are drept 
consecință ultimă deificarea Statului ca suprainstanţă a acestei bunăstări, 
celelalte două adâncesc acest proces şi duc la consolidarea unei puteri ab- 
solute. Vladimir Marinov susţine ipoteza analogiei celor trei ispitiri cu 
natura celor trei funcţii ce structurează panteonul şi organizarea socială 
indoeuropene şi cu cei trei fraţi Karamazov. Liniile analogice, spada ceza- 
rului — funcţia suveranităţii şi a războiului — Ivan (obsedat de problema 
puterii), miracolul — funcția magico-religioasă — Aleoşa (ispitit de miracol 


15 Dostoievski: Fraţii Karamazov. În: Opere. Vol. 9. ed. cit., p. 340 
464 Marinov, Vladimir: op. cit., pp. 372-373 

la moartea lui Zosima), pâinea — funcţia agricolă şi pastorală — 
Dmitri (prin sexualitatea frenetică şi spiritul stihial specific ru- 
sesc), precum şi refularea în faţa trinităţii creştine şi a valorilor 
contrare duc la diabolizarea triadei indoeuropene. 

In cadrele unei fabule de secol XVI, Dostoievski încorpo- 
rează contradicţiile manifeste în secolul al XIX-lea (în subtext se 
inserează şi problema democraţiei şi a socialismului), străbătut 
de tendința de cedare a iniţiativei în faţa „omului mare” (cultul 
personalităţii reprezintă o marcă a secolului lung), dar şi celălalt 
versant, mişcările de masă refractare la acest cult, fără ca aceasta 
să implice şi efortul de ridicare a nivelului psihic şi intelectual al 
masei. Pe o logică similară, şigaliovismul se cantonează la unifor- 
mizarea negativă şi la infirmarea dezirabilităţii libertăţii conştiin- 
tei umane. Mesajul global transmis, atât de Marele Inchizitor, cât 
şi de utopia din Demonii, este acela că egalitatea absolută este cu 
putinţă numai în cadrul despotismului; Nietzsche oferă o viziune 
apropiată. 

Privirea retrospectivă din Jurnalul unui scriitor“? reface 
tabloul socialismului din perspectiva celui detaşat şi convertit. 
Astfel, contaminarea celor din cercul Petraşevski cu „socialismul 
teoretic” al vremii (similar creştinismului, accentuează justificator 
Dostoievski, deşi admite că şi în acest mediu o crimă à la Neceaev 
ar fi fost cu putinţă sub impactul ideilor seducătoare vehiculate), 
anterior „socialismului politic”, de tip marxist. Scriitorul rus apre- 
ciază că acesta din urmă, alimentat de teoriile fericirii viitoare, 
este mobilizat de dorinţa resentimentară de jefuire generală a tu- 
turor proprietarilor de către clasele sărace. În plus, „teoriile lor [ale 
socialiştilor] nu admit o umanitate care se dezvoltă istoric, urmând 
o cale vie şi transformându-se până la urmă de la sine într-o soci- 
etate bine organizată, ci, dimpotrivă, un sistem social izvorât din 
cine ştie ce cap de matematician, care organizează umanitatea şi o 
face într-o clipă să devină sfântă şi lipsită de cusururi”**; ei urăsc 
„sufletul viu al vieţii” şi reduc totul la organizarea în falanster şi la 
transformarea fiinţei umane într-un automat disciplinat. Articolul 
calomnios la adresa lui Mîşkin, scris de grupul lui Burdowski înce- 


15 Dostoievski: Jurnal de scriitor. Vol. I. ed. cit., pp. 162-164 
15% Id.: Crimă şi pedeapsă. Roman în şase părţi cu epilog. ed. cit., p. 241 

pe cu: „Proletari şi odrasle de sânge albastru”*%, împarte omenirea 
într-o aristocrație coruptă şi parazitară şi un proletariat victimizat, 
dar demn. Întreg discursul pune problema nedreptăţii în termeni 
de luptă de clasă, dar eşuează într-o schemă de escrocherie. 

Dostoievski“ se defineşte tot mai mult în opoziţie cu ideile 
socialist-utopice din tinereţe, dar multe dintre concesiile făcute în 
această perioadă utopiei reverberează în opera sa de maturitate 
la nivelul revenirii obsesive a visului Vârstei de Aur*®. Cel mai 
adesea, acest vis apare ca justificare a formelor moderne de scla- 
vagism: în proiectata societate viitoare al cărei lider spiritual vizat 
este Stavroghin sau în distribuţia umanităţii operată de Marele 
Inchizitor (o turmă fericită şi o elită care ia asupra sa toate proble- 
mele comunităţii), ultimele două scenarii având ca posibilă sursă 
de inspiraţie preoțimea saint-simonienilor. 

Apartenența la grupul fourierist al lui Petraşevski+” se sol- 
dează pentru Dostoievski cu experiența inumană a plutonului de 
execuţie. Şaisprezece ani mai târziu tratează ideile fourieriste şi 
mobilurile aderenţei la ele în cheie ludică. In Crocodilul*!, în care, 
acuzator, mulţi au văzut o alegorie a deportării lui Cernîşevski, 
micul birocrat Ivan Matveici, înghițit de un crocodil, decide să re- 
fuze totul şi să devină un nou Fourier. O reprezentare caricaturală 


470 


467 Id.: Idiotul ed. cit., p. 297 

468 Cioran, Emil: Istorie şi utopie. Traducere din franceză de Emanoil 
Marcu, Editura Humanitas, București, 2002, pp. 132-133 

169 [n romanele lui Dostoievski frapează mai ales incidența tabloului 
lui Claude Lorrain, Acis şi Galateea, (relaționat cu viziunile lui Versilov 
sau ale lui Stavroghin), pe care şi Nietzsche îl gusta, şi a fantasmelor pe 
care acesta le suscită. Varianta luminoasă a Vârstei de Aur apare pe un 
palier regresiv, atât oniric, cât şi cultural, în Visul unui om ridicol, în ima- 
ginea raiului de dinainte de căderea în păcat, în care cunoaşterea este tră- 
ire nemediată şi în care totul este iubire şi plenitudine fără reglementări 
şi fără legi. 

+ Manuel, Frank E.: I profeti di Parigi. Introduzione al! edizione 
italiana di Antonio Santucci, Il Mulino, Bologna, 1972, p. 258 

171 Dostoievski: Crocodilul, o nemaipomenită întâmplare sau păţania 
din Pasaj. Traducere de Tamara Gane. In: Opere. Vol. 4. Aparatul critic 
de Ion lanoşi, Editura pentru Literatură Universală, Bucureşti, 1968, pp. 
234-274 

a modelului socialist de existenţă se conturează în discursul lui 
Lebeziatnikov, discurs presărat cu destul de multe aluzii ironice 
la romanul lui Cernîşevski. Instrumentalizarea ideilor utopice în 
exercițiul de manipulare reprezintă o perspectivă luată în calcul 
de către Piotr Verhovenski. El citeşte Ce-i de făcut? atunci când se 
pregăteşte pentru o posibilă înfruntare cu masa lui de manevră, 
turma uşor de sedus cu ajutorul viziunii viitoare, fericite, conţinute 
de această lucrare. Pe de altă parte, descoperirea subteranei mar- 
chează o replică fatală dată utopiei palatului de cristal (aluzia la 
Cerniîşevski este cât se poate de clară), deoarece revelează neantul 
viziunii metafizice şi morale pe care aceasta pretinde că le fondea- 
ză în termenii unui optimism triumfător. 

Potrivit lui Mannheim, prima conduită a utopistului este ni- 
hilismul ca act de a pune lumea între paranteze, de a nega valorile 
societăţii în care trăieşte sub pretextul negativității lor; de unde 
şi dubla negație din care rezultă afirmaţia utopică. Această teo- 
rie, consolidată graţie demonstraţiei lui Hans Jonas", furnizează 
cadrul analizei lui Sorin Antohi“. El remarcă un caz de excep- 
ție în Demonii, un caz în care polaritatea utopie — nihilism ajunge 
la identitate. Mişcarea nihiliştilor (demonizaţii) urmăreşte tabula 
rasa universală pentru a putea crea mai apoi paradisul terestru. 
In acest roman, un fourierist original este Liputin. Adevărat fana- 
tic al falansterelor, Liputin citeşte scrierile lui Victor Considerant 
şi crede în armonia republicii universale, însă se manifestă ca un 
adevărat despot în familie. 

Un altul este Şigaliov. „Pornind de la o libertate nelimitată, 
eu închei printr-un despotism nelimitat “+ — afirmă el atunci când 
îşi prezintă versiunea utopic-distopică a societăţii viitoare. El alocă 
unei elite libertatea absolută şi drepturi neîngrădite asupra celor- 


+72 Apud: Romanato, Gianpaolo, Lombardo, Mario G., Culianu, loan 
Petru: Religie şi putere. Traducere de Maria-Magdalena Anghelescu şi Şer- 
ban Anghelescu, Ediţie îngrijită de Dan Petrescu, Editura Nemira, Bucu- 
reşti, 1996, p. 214; Hans Jonas afirmă că realizarea practică a utopiei condu- 
ce la nihilism în sensul concret al termenului, adică de anihilare a instituţiilor 
şi a persoanelor. 

473 Antohi, Sorin: Utopica. Studii asupra imaginarului social. Editu- 
ra Ştiinţifică, Bucureşti, 1991, p. 56 

114 Dostoievski: Demonii. Roman în trei părți. ed. cit., p. 458 

lalţi oameni, depersonalizaţi şi reduşi la stadiul de turmă obedientă. 
Şi Marele Inchizitor împarte omenirea în 144000 de lideri, număr 
apocaliptic după Nichifor Crainic“, şi masă. În cele două viziuni, 
elita acumulează vectorii de negativitate ai grupului, iar restul tră- 
ieşte într-un stadiu de fericire de turmă. „Teama de a avea o opinie 
personală““'% a oamenilor care au credinţă, dar nu şi voinţă (masa de 
manipulat) reprezintă o bază naturală a exercitării puterii în forme 
extreme. Proiectul lui Şigaliov prevede şi neutralizarea oricărui risc 
de revoltă, realizabilă prin reeducarea timp de mai multe generaţii, 
până când obedienţa este inoculată la nivel genetic. Piotr Verhovenski 
duce la consecinţele sale maxime teoria lui Şigaliov în tabloul unei 
societăți a privirii încrucişate. În universul proiectat de Verhovenski 
nu există solitudine, iar egalitatea nimiceşte libertatea“. Avem de-a 
face cu o libertate de sens negativ, o egalitate în sclavie, în măsură să 
amputeze orice afirmare a excepţiei (culturale sau ştiinţifice), deoare- 
ce orice capacitate superioară ajunge să fie receptată ca o contrapu- 
tere cu latenţe despotice. Conştient de pericolul unei continue acu- 
mulări de frustrări datorate depersonalizării şi obedienţei depline, 
el prevede în proiectul său şi decompresii periodice în care violenţa 
şi negativitatea, descărcate convulsiv, generează devorarea lumii 
şi evitarea plictiselii. 

Piotr Verhovenski şi Marele Inchizitor ilustrează puterea con- 
solidată prin apelul la ţapul ispăşitor, prezentat ca uzurpator latent 
ce acţionează în direcţia destabilizării puterii. Dacă în Legenda 
Marelui Inchizitor ţapul ispăşitor este chiar prototipul paradigmei 
creştine, în Demonii, este un apologet al acestuia în formulă sla- 
vofilă — Şatov. In aceste cazuri, prin violenţa sacrificială instituţi- 
onalizată, puterea se refondează şi legăturile intracomunitare se 
consolidează, cu toate că destul de labil în interiorul grupului de- 
monizaților. Rolul pe care frica de Altul îl joacă în coeziunea colectivă 
nu este nici el neglijat, dar în Demonii, Dostoievski răstoarnă terme- 
nii ecuaţiei clasice, pentru că aici pericolul vine dinspre societatea 


115 Crainic, Nichifor: op. cit., p. 164 

176 Dostoievski: Demonii. Roman în trei părţi. ed. cit., p. 439 

111 Incidentă la acest nivel este remarca absurdităţii devizei Revo- 
luţiei Franceze, adevărat leitmotiv în creaţia lui Dostoievski, dar care cu- 
noaşte o interpretare similară şi la Nietzsche. 

echilibrată şi se presupune că poate periclita grupul ce ameninţă să 
destabilizeze societatea. 

Punctul maxim de conjuncţie a sistemelor propuse de Marele 
Inchizitor şi de Piotr Verhovenski este localizabil în discursul celui 
din urmă. Aici, el merge până la a sugera o înţelegere între Papă 
şi Internaţională. Cea mai acută notă a coincidenţei catolicismului 
cu socialismul este înregistrată în opiniile lui Mişkin+%$, în viziu- 
nea căruia catolicismul roman reprezintă o religie necreştină care-l 
predică pe Antichrist, dar şi o putere politică ivită în descendența 
Imperiului Roman de Apus, marcată de neputinţă spirituală şi de 
disperarea izvorâtă din pierderea credinţei. Golul spiritual creat de 
aceasta permite proliferarea socialismului, seducător prin mesianis- 
mul vehiculat, dar culpabil, din cauză că apelează la acelaşi instru- 
ment ca şi Statul-Biserică — violenţa — şi vizează o umanitate fără 
relief. 

Intr-un eseu pe marginea Idiotului, Walter Benjamin“? califi- 
că dependenţa mutuală şi absolută dintre destinul umanităţii şi cel 
al naţiunii drept mod de intuiţie tipic marilor naţionalişti. In aceas- 
tă linie, Dostoievski reprezintă mişcarea umană în interiorul aurei 
spiritului rus. În Însemnări de iarnă despre impresii de vară*%, re- 
zultat al călătoriei din 1862 în Occident, reia conversiunea lui de la 
socialism la slavofilie şi susţine idealul slavofil“s: bazându-se pe o 
teorie a predestinării istorice a popoarelor. Potrivit acesteia, ruşii 


418 Dostoievski: Idiotul. ed. cit., pp. 611-613 

11 Benjamin, Walter: Œuvres I. Mythe et violence. Préface de Mauri- 
ce Gandillac, Essais traduits de ľ allemand par Maurice Gandillac, Editi- 
ons Denoël, Paris, 1971, p. 115 

48 Dostoievski: Însemnări de iarnă despre impresii de vară. Traduce- 
re de Demostene Botez şi Irina Andreescu. În: Opere. Vol. 4. Aparatul critic 
de Ion lanoşi, Editura pentru Literatură Universală, Bucureşti, 1968, pp. 
58-127 

481 Originat în secolul al XVI-lea, în legenda călugărului Filotei care 
a visat gloria celei de-a treia Rome, Moscova (centru al lumii creştine după 
Roma şi Constantinopol), slavofilismul ia amploare în prima jumătate a se- 
colului al XIX-lea datorită unor intelectuali ruşi antioccidentalişti precum 
Kireevski sau Homeakov. În opera lui Dostoievski nu lipseşte o ipostază 
demonetizată a ideilor slavofile, devenite idei la modă (aspect vizibil în 
Demonii), prin banalizarea discursului în medii pseudo-liberale. 

reprezintă o națiune puternică, impregnată de calităţi mesianice, 
iar sufletul lor, capabil de o iubire nelimitată, îi predestinează să 
făurească o lume a înfrăţirii generale. Nuanţa utopică inserată pe 
filiera acestei concepţii translează şi în universul romanesc dosto- 
ievskian, cu accente mai puternice în discursurile lui Mîşkin şi ale 
lui Şatov. Poporului rus — virtual salvator al EHuropei+%?, pe care a 
mai salvat-o o dată (de Napoleon), configurează o imagine — replică 
la atitudinea Europei față de ruşi, consideraţi intruşi, şi la faptul 
că ea se complace în reprezentarea unei Rusii neputincioase. Din 
procesul soteriologic al restaurării adevărului lui Christos nu este 
exclus nici războiul“ ca etapă necesară în instaurarea păcii veşni- 
ce în Europa. La un alt nivel, în profeţiile lui Dostoievski Biserica 
este stăpână pe pământ şi Statul devine Biserică. Ceea ce repro- 
şează Merejkovski“5t acestei viziuni utopice este faptul că ignoră 
previzibila putere de rezistenţă a Statului. 

Conştiinţța mesianică a unui popor înseamnă întotdeauna o 
reiterare a momentului iudaic veterotestamentar, la palierul con- 
figurării identităţii etnice prin religie şi al afirmării statutului de 
popor ales. O confirmare în acest sens vine din credința exprima- 
tă de Şatov (şi ea reflex stavroghinian) că un popor există numai 
atâta timp cât are un Dumnezeu, iar „cu cât un popor e mai puter- 
nic, cu atât Dumnezeul e mai specific” şi că singurul purtător de 
Dumnezeu este poporul rus. 

Evoluţia lui Şatov de la socialism la demofilie are loc pe fon- 
dul contactului cu Occidentul — prilej de a distruge şi mitul visului 
american — şi al convingerii sterilităţii soteriologice a unei clase 
intelectuale ruse care a pierdut contactul cu sufletul profund al 
poporului. Această originare a credinţei lui în misiunea poporului 


482 Dostoievski: Jurnal de scriitor. Vol. I. ed. cit., p. 327 

15 Id.: Jurnal de scriitor. Vol. II. ed. cit., pp. 381-384 

15: Merejkovski, Dmitri: Scriitori ruşi. Puşchin, Gontşarov, Turghe- 
niev, Dostoievschi, Tolstoi, Gorki şi Dostoievschi, Filosoful Rozanov, Tolstoi 
şi Revoluția, Florile Burgheziei (Amintiri despre Jean Jaurés şi Anatole 
France), Profetie şi Provocaţiune, („Infernul lui Strindberg”), Dostoievschi 
profetul revoluţiei ruseşti, Mici cugetări. Traducere de C. Săteanu, Tipogra- 
fia „Albina”, laşi, 1825, p. 257 

15 Dostoievski: Demonii. Roman în trei părți. ed. cit., p. 286 


161 


rus teofor şi negația de subtext din „Eu voi crede în Dumnezeu”456 


face din eroul din Demonii un ideolog şi, în ultimă instanţă, un 
nihilist. 

Un slavofilism în formulă aristocratică este reliefat în discur- 
sul lui Versilov (melanj labil de slavofilism şi socialism), convins de 
faptul că nobilimea rusă a generat un nou tip de om: cel ce suferă 
pentru întreaga omenire. Acest tip, la care şi el îşi afirmă aparte- 
nența, reprezintă o sinteză de cultură şi spirit aristocratic ruseşti, 
cu potenţe soteriologice transnaţionale, opus exacerbării principiu- 
lui naționalităților în Occident. 

Pandantul apologiei poporului rus teofor, salvator al lumii, 
este critica occidentalismului. Raționalismul şi dorința de cunoaştere 
au dus la negarea ideii de Dumnezeu şi la îndepărtarea de principi- 
ile morale, de fundamentul fericirii omului, şi constituie, în optică 
dostoievskiană, cauza decăderii Occidentului. Duşman prim al lui 
Dostoievski, omnitudinea“* reprezintă conştiinţa comună în afara 
căreia oamenii nu pot concepe existența. Această stare, la putere 
în secolul al XIX-lea, este structurată de teza echilibrului (ceea ce 
permite incidența egalităţii dintre lege şi putere) şi susținută de 
principiul tiranic al raţiunii (2x2=4 ca principiu al morţii) cu ide- 
alul său conex, ştiinţa. Toate acestea instituie o reţea de putere cu 
efecte de normalizare şi de sărăcire a existenței. 

Evoluţia marilor revoltați dostoievskieni demonstrează că 
orice tentativă de substituire a adevărului revelației divine cu ab- 
solutizarea raţiunii umane este una de forţare a limitei, soldată 
tragic. Ştiinţa oferă soluţii fondate pe forţa brutală, se afirmă în 
Demonii“, iar semi-ştiinţa constituie în sine un flagel care tirani- 
zează în secolul lung. ,,...ştiința spune: iubeşte-te în primul rând pe 
tine însuţi, căci totul pe lumea asta se bizuie pe interesul personal'**, 
este sentința din care Lujin extrapolează silogistic şi demagogic 
beneficiul acumulării unei averi personale pentru construirea unei 
bunăstări generale. Ştiinţa, progresul, civilizaţia nu au puterea de 


486 Ibid., p. 289 

487 Sestov, Lev: op. cit., p. 27 

488 Dostoievski: Demonii. Roman în trei părți. ed. cit., p. 287 

159 Id.: Crimă şi pedeapsă. Roman în şase părţi cu epilog. ed. cit., p. 142 

a-l face pe om mai bun, ci doar de a furniza explicaţii, legi, axiome 
şi cauze menite să-i disculpe anumite comportamente. 

Poziţia lui Dostoievski faţă de principiul 2x2=4 concordă cu 
viziunea nietzscheană a omului teoretic. La amândoi contra-mişca- 
rea vine dinspre irațional (spiritul subteranei şi omul dionisiac) şi 
dinspre conştiinţa aflată mai presus de aceste formule (la scriito- 
rul rus). Dostoievski, ca şi Nietzsche mai târziu, elimină prezum- 
ţia atotputerniciei ştiinţei în sfera vieţii. Calea adevărată rămâne 
iubirea. Ea structurează relațiile umane. Ilustrativ în acest sens 
este traseul lui Ivan. Logician intransigent, apologet al convingerii că 
nu-ţi poţi iubi aproapele decât ca alteritate la distanță, el trăieşte tra- 
gedia eşecului ecuaţiilor sale de viaţă. La Ivan, exacerbarea raţiunii 
duce la negarea credinţei. O existenţă fără Dumnezeu şi fără liber- 
tatea spiritului ar fi una reglată de un mecanism raţional, lipsită 
de relief şi lipsită de om, după cum dovedeşte, in extremis, Marele 
Inchizitor. Se ignoră faptul că omul nu reacționează rațional şi în 
interesul lui şi că principiul voliţional îi determină vectorii de miş- 
care, deoarece voinţa este „manifestarea întregii noastre vieți”*%. 

Fascinaţia lui „totul e permis” (sentinţă cu rădăcini în era 
cruciadelor, dar obsedantă în secolul al XIX-lea) deschide calea 
tuturor fenomenelor nihiliste. Nikolai Berdiaev scrie: „„Nihilismul 
rus este un apocalips rus denaturat”*1. Coincidenţa lor sugerează 
atât tendinţa distructivă a unei lumi care trăieşte sentimentul unei 
existențe de falie, cât şi credinţa într-o resurecție. Sub incidența 
acesteia din urmă, dar ca eşec înscris în substanța şi în raţiona- 
mentul lor, cad tezele elitiste dezvoltate de multe dintre persona- 
jele dostoievskiene, configurările utopice, perspectivele fanatice şi 
cele raţionaliste. Teza resurecţiei se validează doar pe filiera me- 
sajului christic, toate celelalte revelându-şi esenţa distructiv-nihi- 
listă de nedepăşit. 

Mesajul scriitorului rus este că Dumnezeu reprezintă liber- 
tatea spirituală harică în perimetrul iubirii creştine, oricare alta 
dovedindu-se funestă pentru ființa umană. Libertatea, expul- 
zată din construcţiile utopice (şigaliovismul şi sistemul Marelui 
Inchizitor), constituie mediul în care se mişcă marii individualişti 


1% Id.: Însemnări din subterană. ed. cit., p. 149 
11 Berdiaev, Nikolai: Filosofia lui Dostoievski. ed. cit., p. 11 

dostoievskieni. Dar ei deturnează țelul christic al libertăţii, liberta- 
te secularizată la nivelul unei etici personalizate şi al unei exacerbări 
a voinţei de sine. Arbitrarietatea acestei specii de libertate, act im- 
plicit de revoltă, face ca ea să fie convertibilă într-o forță obsesivă 
şi distructivă ce înlănţuie interior fiinţa şi o înscrie pe o linie des- 
tinală. 

Cazul extrem de libertate încheiată în robie este Kirillov, 
dar în trena lui se înscriu şi Raskolnikov, Ivan, Stavroghin sau 
Versilov. „Atunci când nu există Dumnezeu — afirmă Berdiaev — 
omul devine subordonat total necesităţii sau naturii, cosmosului 
sau societății, statului..."*%2, iar adevărul propoziției sale se verifică 
în traseele unor eroi dostoievskieni a căror revoltă, iniţiată de pe 
poziții titanice, conţine germenele derizoriului şi sfârşeşte în con- 
diționări de acest gen. Operând meschin pe baza unor prerogative 
divine uzurpate şi asumate, ei se metamorfozează tocmai în ceea 
ce dispreţuiesc. Serghei Bulgakov“ remarcă identitatea motive- 
lor şi ideilor fundamentale la Ivan Karamazov şi la Nietzsche şi 
localizează drama lor comună la nivelul teoriei „imoralității” (cu 
rezerve asupra termenului în cazul lui Nietzsche), incongruentă cu 
năzuinţele etice ale persoanei. Amoralitatea de principiu afişată de 
eroii dostoievskieni eşuează de cele mai multe ori într-un compor- 
tament imoral, în timp ce la Nietzsche avem de-a face cu un demers 
programatic amoral, cu operaţii de revalorizare dincolo de bine şi 
de rău. 


1% Berdiaev, Nikolai: Împărăţia lui Dumnezeu şi împărăţia cezaru- 
lui. Preambul gnoseologic. Traducere din rusă de Nina Nicolaeva, Editura 
Humanitas, Bucureşti, 1998, p. 27 

1% Marele Inchizitor. Dostoievski — lecturi teologice. Konstantin Leon- 
tiev, Vladimir Soloviov, Vasili Rozanov, Serghei Bulgakov, Nikolai Berdia- 
ev, Semion Frank. ed. cit., p. 181 

II. Nietzsche 


La nivel european, preocuparea pentru impactul ideilor 
nietzscheene asupra discursului politic apare încă de la sfârşitul 
secolului al XIX-lea“. Câteva decenii mai târziu, paralel cu inte- 
grarea forţată şi deturnantă a discursului nietzschean în ideolo- 
gia fascistă, în analiza pe care o face operei nietzscheene, Alfred 
Băumler face din germanism un atribut al tipului uman admirat 
de Nietzsche şi merge până la a-l asimila pe Cesare Borgia aces- 
tuia. In fapt, dacă în Naşterea tragediei filosoful german mai cre- 
dea în resurecţia dionisiacului în perimetrul culturii germane, el 
îşi reconsideră poziţia pe măsură ce deziluzia produsă de evoluţia 
acesteia din urmă sporeşte. Accentuarea naturii războinice şi a 
germanismului din opera lui Nietzsche constituie suficiente motive 
pentru ca Alfred Bäumler să fie acuzat“ că a denaturat gândirea 
acestuia în direcţia naţional-socialismului. Pe de altă parte, Alfred 
Băumler+% insinuează existenţa unei comuniuni între Nietzsche şi 
fenomenul politic ulterior la nivelul a ceea ce el numeşte „concepția 
germanică” despre Stat, un stat administrativ ipostaziat ca feno- 
men eroic, un stat ce conferă grandoare participantului la el. O in- 
firmare vine din reflecţia lui Nietzsche asupra victoriei germanilor 
împotriva Franţei. In Consideraţii inactuale. Partea întâi. David 
Strauss mărturisitorul şi scriitorul, Nietzsche notează: ,,...0o mare 
victorie este o primejdie. Natura omenească o suportă mai greu de- 


1% Zoccoli, Ettore G.: Frederico Nietzsche. La filosofia religiosa, la 
morale, l’ estetica. Fratelli Bocca Editori, Torino, 1901, pp. XXX-XXXIV 

1% Miuller-Lauter, Wolfgang: Volontà di potenza e nichilismo. Nietzs- 
che e Heidegger. A cura di Claudio La Rocca, Edizioni Parnaso, Trieste, 
1998, pp. 70-72; Heidegger, Martin: Nietzsche. A cura di Franco Volpi, 
Adelphi Edizioni, Milano, 1994, p. 37; Puy, Francisco: El Derecho y el Esta- 
do en Nietzsche. Editora Nacional, Madrid, 1966, p. 126: Impotriva teo- 
reticienilor care Îl califică pe Nietzsche drept revoluționar, Francisco Puy 
accentuează diferența calitativă între gândirea acestuia şi gândirea revo- 
luţionară, exclusiv distructivă. 

1% Alfred Bäumler: Niezsche filosofo e politico. Edizione italiana e 
traduzione a cura di Luigi Alessandro Terzuolo, Edizioni di Ar, Padova, 
2003, pp. 138-139 

cât o înfrângere”; ba mai mult, o asemenea victorie se poa- 
te converti în înfrângere, „în extirparea spiritului german în 
favoarea «Reichului german». 

Comunicarea susținută de Ernst Bertram în 1921 la 
Universitatea din Bonn“% răspunde prejudecăţilor de după 
Primul Război Mondial, când multe voci fac din Nietzsche 
țapul ispăşitor şi speculează faptul că în afară de Biblia 
lui Luther şi de Faust, Aşa grăâit-a Zarathustra a fost car- 
tea cea mai frecvent găsită asupra soldaţilor germani. El 
demonstrează necoincidenţa voinţei de putere cu voința de 
dominare, caracterul antinaţionalist şi chiar antioccidental 
(similar celui dostoievskian) al criticii nietzscheene. Iniţial, 
influenţat de Schopenhauer şi de Wagner, filosoful german 
a întreţinut speranţa unei Germanii — viitoare putere spiri- 
tuală. În ultimii ani ai creației nietzscheene, Bertram detec- 
tează şi reziduuri din discursul lui Gobineau în preocuparea 
pentru formarea unei clase aristocratice care să contrabalan- 
seze preponderența clasei sclavilor, determinantă în demo- 
crația modernă. Arno J. Mayer‘ admite faptul că Nietzsche 
nu a conceput voința de putere (piatra unghiulară a sistemului 
său asistemic) ca forță materială, dar vede în exaltarea ei, ca de 
altfel şi în exaltarea principiului elitist, formule fecunde pen- 
tru cercurile de putere politică şi socială dintre 1890 şi 1914, 
sesizând faptul că aceste cercuri le integrează şi le instrumen- 
talizează în sfera dominaţiei. Nietzsche denunţă potenţialele 
interpretări eronate ale voinței de putere ca dorinţă de domi- 


1% Nietzsche, Friedrich: David Strauss mărturisitorul şi scri- 
itorul. In: Nietzsche, Friedrich: Opere complete. Vol. 2. Naşterea 
tragediei. Consideraţii inactuale I-IV. Scrieri postume (1870-1873). 
Ediţie critică ştiinţifică în 15 volume de Giorgio Colli şi Mazzimo 
Montinari, Traducere de Simion Dănilă, Editura Hestia, Timişoara, 
1998, p. 105 A 

1% Bertram, Ernst: Nietzsche. Incercare de mitologie. Traduce- 
re din germană de Ion Nastasia şi Maria Nastasia, Editura Humani- 
tas, Bucureşti, 1998, pp. 313-330 

1% Mayer, Arno J.: Il potere dell Ancien Régime fino alla Pri- 
ma Guerra Mondiale. Traduzione di Giovanni Ferrara degli Uberti, 
Editori Laterza, Roma-Bari, 1994, pp. 264-269 

nație, deoarece aceasta ar implica o obiectualizare a puterii; iar 
puterea se exercită, nu se posedă, va afirma un secol mai târziu 
Foucault. Dar şi pentru Nietzsche a schimba lumea este acelaşi 
lucru cu a o interpreta. Moralele, ideologiile de orice fel reprezin- 
tă astfel de sisteme hermeneutice, instrumente de putere prin in- 
termediul cărora se impun pretenţii de dominație. Pe acest fundal 
integrarea mistificată a unora dintre elementele gândirii sale în 
doctrine politice constituie ceva previzibil la nivelul raționamen- 
telor sale. 

Thomas Mann scrie în 1947: „Nu pot fi supărat pe Nietzsche 
pentru că «mi i-a stricat pe germani». Dacă au fost atât de proşti să 
se lase păcăliți de diabolismul lui, e treaba lor, şi dacă nu sunt în 
stare să-şi suporte oamenii mari, atunci n-ar mai trebui să-i mai 
producă”5. Într-o conferință susţinută la Zürich în acelaşi an, 
Nietzsche în lumina experienţei noastre, el recuperează fascina- 
ţia față de un Nietzsche diferit de cel creat de aparatul ideologic 
fascist, un Nietzsche estet, apolitic, deloc antisemit. Thomas Mann 
apreciază că Nietzsche a sancţionat viciile germanismului şi inci- 
denţa nivelatoare a unui stat german bazat pe forţă. Recunoaşte 
însă şi un Nietzsche — apologet al războiului, dar în măsura în care 
războiul este egal cu viaţa şi funcţionează ca agent selectiv, activ şi 
creator. Chiar prin faptul că Thomas Mann califică fascismul drept 
formă de captare a maselor contrapune această ideologie aristocra- 
tismului nietzschean manifest în disprețul faţă de turmă, în pro- 
movarea unui individualism dezvoltat pe linia unui cult al geniului 
şi al eroului, cult de extracție schopenhaueriană, şi translat în ca- 
drele unui estetism dionisiac. 

Pregnant în Ecce homo, Nietzsche vorbeşte despre un 
Nietzsche orgolios, belicos, autonom, autogenerat chiar, marcat de 
patosul distanţei şi izolat voluntar şi nu numai. Aybrisul manifes- 
tat în straturile autoportretului reliefează un profet al lui Dionysos 
fără intenţii idolatre, un scriitor — filosof genial a cărui operă ar 


5% Mann, Thomas: Scrisori. Traducere, prefață şi note de Mariana 
Şora, Editura Univers, Bucureşti, 1974, p. 332 

501 In: Mann, Thomas: Germania şi germanii. Eseuri. Traducere din 
germană de Janina Ianoși, Prefaţă şi note de Ion Ianoşi, Editura Humani- 
tas, Bucureşti, 1998, pp. 112-168 

destabiliza tot restul literaturii, un psiholog fără egal şi, pe o su- 
gestie de genealogie aristocratică poloneză, un ultim german apo- 
tic. 

Lesley Chamberlain*? explică filosofia lui Nietzsche prin 
raportul acestuia cu figura tatălui, ca breşă în transcendentul in- 
existenţei tatălui şi enunţ din afara lui către o lume determina- 
tă de timpul relațional terestru. Ea vorbeşte despre conflictul lui 
Nietzsche între considerarea tatălui mort drept Iisus şi transmite- 
rea unei moşteniri denaturate de o Biserică punitivă. Condiţia de 
cleric a tatălui şi obsesia eredității paterne maladive propriu-zise 
dublează efortul de idealizare, dar şi culpabilizarea. In altă ordine 
de idei, Nietzsche se declară adeptul valorii politice a paternită- 
ții5%, valoare dată de faptul că existenţa copiilor prelungeşte ego- 
ismul dincolo de durata vieţii individuale. Consecința logică este 
că numai un părinte ar trebui să participe la viața politică activă. 
„Dacă n-ai un tată bun trebuie să-ți faci rost de unul”, apreciază 
Nietzsche în Omenesc, preaomenesc şi pune în practică în relaţiile 
sale cu figuri paterne de substitut faţă de care într-o primă instan- 
tă manifestă admiraţie şi supunere, pentru ca ulterior totul să se 
transforme într-o proclamaţie de independenţă şi refuz al idolu- 
lui. Schopenhauer regresiv, dar şi Jakob Burckhardt şi mai ales 
Richard Wagner, născut în acelaşi an cu tatăl lui Nietzsche, intră 
în această categorie. 

Histrionismul, maxim în figura unui Wagner instaurator al 
unei veritabile teatrocraţii, şi ştiinţa de a acționa asupra instinc- 
telor maselor şi de a seduce, constituie două motive înaintate de 
Nietzsche pentru a justifica ruptura de acesta. Un al treilea argu- 
ment este intrarea compozitorului german în aria de influenţă a 
unei instanţe care perverteşte cultura, Reich-ul german. 


5% Chamberlain, Lesley: Nietzsche la Torino. Sfârşitul viitorului. 
Traducere de Ileana Culcea, Referent ştiinţific: Rodica Topor, Editura Vi- 
valdi, Bucureşti, 1999, pp. 193-209 

5% Nietzsche, Friedrich: Opere complete. Vol. 3. Omenesc, preaome- 
nesc ÍI şi II. Ediţie critică ştiinţifică în 15 volume de Giorgio Colli şi Maz- 
zimo Montinari, Traducere de Simion Dănilă, Editura Hestia, Timişoara, 
2000, p. 200 

504 Ibid., p. 179 

Thomas Mann (1875-1955), autor: Carl Van Vechten 


Iubirea, de la cea creştină pentru aproapele nostru la cea 
sexuală, instituie un raport de putere absolută. In cadrele iubirii ca 
posesiune, ca voinţă de stăpânire exclusivă a celui care iubeşte şi îşi 
manifestă egoismul exacerbat în convingerea că totul este permis, 
intră şi acel Wagner de după desprinderea lui Nietzsche de influ- 
enţa sa, desprindere destul de relativă, o bună parte a condiţionării 
wagneriene continuând să subziste. Din opoziţia concepţiei despre 
iubire la Bizet şi la Wagner (Cazul Wagner) transpare şi o notă de 
frustrare personală a lui Nietzsche în sancţionarea unui Wagner 
predispus să confunde iubirea cu posesiunea. Temperamentul 
dominator şi fascinator al lui Wagner îl face pe Nietzsche să se 
simtă eclipsat. Acest fenomen şi fervoarea creştină din Parsifal 
îl determină Nietzsche să reacționeze, mai cu seamă că începe să 
întrevadă posibilitățile muzicii de a modela conştiinţe. Omenesc, 
preomenesc marchează abandonarea idolatriei lui Wagner şi a ad- 
miraţiei pentru Schopenhauer, împărtăşită iniţial cu Wagner. El 
vorbeşte despre detaşarea de cei doi ca despre o vindecare de 
ceea ce era decadent în el însuşi. In Dincolo de bine şi de rău", 
Schopenhauer şi Wagner ca partizan al acestuia, sunt prezentaţi 
ca seduşi de negaţiile „,nevrozei religioase”, în care o subită explozie 
de senzualitate se transformă în convulsii de renunțare la lume şi 
la voință, iar Nietzsche se întreabă dacă acestea sunt explicabile 
printr-o „epilepsie deghizată”. 

Imposibilitatea dezlegării de fascinația exercitată de Wagner 
chiar şi atunci când îl neagă este implicit conştientizată de către 
Nietzsche. El serie: „moartea lui Wagner este pentru mine o mare 
uşurare“*%, iar anul dispariţiei lui Wagner este simptomatic şi 


505 Id.: Ştiinţa veselă. În: Nietzsche, Friedrich: Opere complete. Vol. 4. 
Aurora. Idile din Messina. Ştiinţa veselă. Ediţie critică ştiinţifică în 15 vo- 
lume de Giorgio Colli şi Mazzimo Montinari, Traducere de Simion Dănilă, 
Editura Hestia, Timişoara, 2001, pp. 276-277 

50% Id.: Cazul Wagner. Nietzsche contra Wagner. Traducere din limba 
germană şi prefaţă de Al. Leahu, Editura Muzicală, Bucureşti, 1983, pp. 
32-33 

507 Id.: Dincolo de bine şi de rău. Preludiu la o filosofie a viitorului. 
Traducere din limba germană de Francisc Griinberg, Editura Humanitas, 
Bucureşti, 1992, pp. 54-55 

50 Apud: Bertram, Ernst: op. cit., p. 288 

anul apariţiei volumului Aşa grăit-a Zarathustra, precum şi cel al in- 
tensificării preocupării lui Nietzsche de a crea discipoli şi moştenitori. 
Tentaţia demiurgică din demersul pedagogic reface scenariul de 
putere din relaţia cu Wagner inversând rolul filosofului german. 
Reflexul literar este Zarathustra, şi el educator, iar lecţia funda- 
mentală — „să devii ceea ce eşti”. Tabloul se completează cu auto- 
definirea lui Nietzsche ca entitate autonomă şi autogenerată, pro- 
gramatic indusă în momentul ipostazierii sale ca propriul său tată. 
Deloc întâmplător, această ipostază este similară in nuce suprao- 
mului a cărui venire o postulează Zarathustra. Incidentă la acest 
nivel este analiza lui Freud*%*. Acesta vede în profilul supraomului, 
înţeles ca voinţă care nu are nevoie de suportul celorlalţi, o repre- 
zentare a tatălui hoardei primitive. 

Relaţia contractuală creditor — debitor funcţionează, în op- 
tică nietzscheană, ca arhetip al organizării sociale şi al relaţiei cu 
divinitatea, mai cu seamă în cea cu Dumnezeu-Tatăl. Poziţia comu- 
nității faţă de membrii ei este una a creditorului față de debitori. 
Pe această bază evoluează dreptul penal ca aparat mediator în for- 
me mai dure atunci când puterea comunităţii scade; este reacţia 
față de perspectiva periclitării. Prin această relație apare justifi- 
cată inclusiv pedepsirea corporală*! ca mnemotehnică menită să 
fixeze condiţiile vieții sociale. Multă vreme s-a pedepsit conform 
echivalenţei pagubă — durere, reflectată în dreptul creditorului de 
a dispune de corpul celuilalt, ceea ce îi oferă satisfacția directă a 
exercitării puterii. Voluptatea acesteia este cu atât mai intensă cu 
cât încărcătura resentimentară a creditorului este mai mare, cu cât 
acesta se plasează mai aproape de condiţia de sclav. Prin pedeap- 
sa aplicată datornicului, el trăieşte iluzia participării la „dreptul 
domnilor”. Dacă aplicarea pedepsei este apanajul unei autorităţi 
şi nu a persoanei lezate, aceasta din urmă îşi oferă contradesfăta- 
rea vederii umilirii celuilalt. Prin urmare, compensarea ca drept la 


509 Apud: Marinov, Vladimir: Figuri ale crimei la Dostoievski. Tra- 
ducere din limba franceză de Brînduşa Drăganu, Postfaţă de Vasile Dem. 
Zamfirescu, Editura Trei, Bucureşti, 2004, p. 265 

510 Nietzsche, Friedrich: Despre genealogia moralei. O scriere polemi- 
că adăugată recentei „Dincolo de bine şi de rău” spre împlinire şi înțelegere. 
Traducere din limba germană de Horia Stanca şi Janina lanoşi, Cu o post- 
față de Ion lanoşi, Editura Echinox, Cluj-Napoca, 1993, pp. 53-59 

cruzime apare edulcorată. Nietzschet!! remarcă faptul că pedeapsa 
îmblânzeşte omul, dar nu îl face mai bun, ba mai mult, opreşte 
dezvoltarea sentimentului de culpabilitate prin inducerea convin- 
gerii că şi-a achitat datoria prin executarea pedepsei. În Amintiri 
din casa morților, Dostoievski observă acelaşi lucru. Cu totul alt- 
fel acționează interiorizarea pedepsei, conştiinţa încărcată, conse- 
cință a despărțirii omului de trecutul său animalic. În acest caz 
instinctele nu se descarcă, ci se orientează spre interior, se întorc 
împotriva omului însuşi ca forţă de implozie. Cu scopul activării 
acestei conştiinţe încărcate, instanţele de control (Stat, biserică, 
ideologii) operează pe un palier mai rafinat al relaţiei creditor — de- 
bitor. Acesta mizează pe tehnici punitive intrapsihice, prin otrăviri 
ale interiorităţii, adică ale universului în care ancorează noţiunile 
morale de vină, conştiinţă, datorie etc. 

Relaţia de drept privat creditor — debitor funcţionează şi la 
nivelul relaţiei cu predecesorii5!?. Frica de străbunul-stăpân şi de 
puterea lui, precum şi conştiinţa datoriilor faţă de el cresc pe măsu- 
ră ce sporeşte puterea neamului. Degenerescenţa unui neam dimi- 
nuează frica de spiritul întemeietorului şi se concentrează pe pute- 
rea prezentă. In trena aceluiaşi proces se înscrie şi transformarea 
străbunului-stăpân în zeu generat de frică. 

Drepturile unui individ, spune Nietzsche5'5, se întind atât cât 
se întinde şi recunoaşterea puterii sale de către ceilalți în câmpul 
social. Proporţionalitatea directă drepturi — putere face din câm- 
pul social o piaţă pe care, printr-un joc psihologic ce exploatează 
teama, prudenţa, inteligenţa şi alte calităţi de ordin mental şi sen- 
timental, se negociază permanent gradul de putere; de unde şi o de- 
monetizare a drepturilor, o distanțare tot mai accentuată în raport 
cu Dreptatea. În machiavellismul puterii valorile-slogan, dialogic 
promovate, răspund cuantumului de putere al individului. Astfel, 
„vrei libertate atât timp cât nu deţii puterea. Când o deții, vrei su- 

premațţie; dacă nu poți cuceri supremaţia (fiind încă prea slab pen- 
tru ea), vrei «dreptate», adică putere egală”. 

Nietzsche intuieşte calitatea darului de operator al alianţei 
şi natura lui duală, copie a acţiunii sociale. Conştientizează astfel 
că jocul este liber şi obligatoriu, interesat şi dezinteresat. Mai ra- 
dical, el înlocuieşte darul cu răsplătirea care la castele dominante 
asigură sentimentul colectivităţii, legătura termenilor implicaţi. 
Prin binefacere, înțeleasă drept altă ipostază a darului, se aten- 
tează la puterea celui ce beneficiază la prima vedere de ea pentru 
că îl introduce pe binefăcător în sfera acestuia. Dacă cel vizat de 
această violență simbolică este puternic, el atentează la rândul său 
la sfera de putere a binefăcătorului prin actul de recunoştinţă, for- 
mă mai atenuată de răzbunare, şi din satisfacția recunoştinţei îşi 
asigură păstrarea puterii. Numai cel slab nu poate răsplăti. Este 
cazul gloatei, deoarece ea nu posedă nici măcar sentimentul colec- 
tivităţii ancorat în binefacere. „Vrem să restabilim suveranitatea 
atunci când opunem celor făcute pentru noi de alții ceva ce facem 
noi pentru ei, — căci aceia au intervenit prin aceasta în sfera puterii 
noastre şi ar vrea să fie constant implicaţi în ea, dacă noi nu ne-am 
revanşa prin mijlocirea «datoriei», adică dacă n-am interveni în pu- 
terea lor”, se spune în Aurora. Pe un raţionament similar, Marcel 
Mauss": subliniază faptul că obligaţia de a restitui constituie ade- 
văratul potlach şi că dobânda adăugată în acest act contribuie la 
păstrarea demnităţii. 

Dincolo de relația debitor — creditor, absolut esenţială în 
această demonstraţie este suveranitatea, foarte nietzschean incon- 
gruentă cu obiectivitatea puterii. Dacă Gide" afirmă că Nietzsche 
era gelos pe Christos şi că Aşa grăit-a Zarathustra este un demers 
alimentat de dorinţa de a anihila Evangheliile, iar în Ecce homo 


5u Id.: Voința de putere. Încercare de transmutare a tuturor valorilor. 

el adoptă poziția de rival victorios al lui Christos, Bataille"!: lea- 
gă ceea ce scriitorul francez numeşte gelozie de suveranitate, de 
refuzul de a servi, de refuzul de a fi util, de declinarea limitelor 
cutumiare ale vieții omenești. In consecință, gelozia lui Nietzsche 
este cea a omului care se vrea suveran, care vrea să se recunoască 
pe sine ca sine şi să devină ceea ce este. Mobilul dimensiunii ei 
agonale este redarea suveranității şi a afirmării bucuriei, eclipsate 
în dezvoltarea ecuației christice. De aici, deschiderea spre acțiunea 
suverană consonantă cu plăcereař!? este asigurată de moartea lui 
Dumnezeu. 

Suveranitatea ca exces reprezintă profilul postulat de 
Nietzsche. Condiția este existența preaplinului manifest la omul 
de geniu, la omul mare. In proiect, ipostaza supremă a suveranită- 
ţii este supraomul. Acesta se mişcă exclusiv pe un vector al depăși- 
rii, pe un vector al excesului, după cum Dionysos însuşi, adică in- 
stanța supraordonată a sistemului său, înseamnă exces. In Prefaţa 
scrisă în 1886 la Omenesc, preaomenesc, el „inventează spiritele 
libere, cărora le este dedicată cartea, şi le introduce în lume prin- 
tr-o tehnică a containerului cu otravă. Spiritele libere sunt spiritele 
eliberate de tradiţie, spiritele capabile să se autovalorizeze, să se 
autodetermine. Din traseul lor nu lipseşte nici singurătatea. Ea le 
acompaniază evoluţia până la atingerea palierului libertăţii mature a 
spiritului, privit ca stăpânire de sine şi disciplină a inimii, ca supraa- 
bundenţă spirituală cu cote mari, în exces, în formele plastice. Excesul 
acordă spiritului liber, esenţial voinţă liberă de voinţă, privilegiul 
unei vieţi care experimentează şi se oferă aventurii. Nietzsche nu 
ignoră ambivalenţa acestei descătuşări de forţe şi este conştient de 
faptul că încercarea omului de a-şi demonstra stăpânirea asupra 
lucrurilor şi asupra propriei persoane se poate dovedi distructivă. 

Resentimentul ia naştere la oamenii marcați de neputinţă, 
la cei înclinați să opereze vindicativ o falsificare a realităţii şi o 

devalorizare a valorilor inaccesibile lor. El apare ca secreție nefastă a 
unei impotenţe prelungite, pe care Nietzsche o originează în primul rând 
la palierul bio-psihic, cel social rămânând criteriu secundar. Intr-una 
dintre primele receptări ale filosofului german în spațiul culturii ro- 
mâne, Constantin Rădulescu-Motru5% apreciază că toate consideraţiile 
morale ale lui Nietzsche îşi au rădăcina în concepţia sa despre „viața 
sufletească a omului”. Astfel, unei vieţi sufleteşti desăvârşite îi cores- 
punde morala stăpânilor, iar uneia istovite, morala sclavilor. Clasele 
nietzscheene, stăpânii şi sclavii, sunt în mod esenţial clase de vitali- 
tate. Distincția nietzscheană stăpâni — sclavi nu are la bază poziţii de 
putere obiectivă, ci răspunde unor criterii psihologice. Având în vedere 
că în stabilirea acestor criterii resentimentul joacă un rol important, în ca- 
tegoria sclavilor intră şi reprezentanţi ai puterii rămaşi prizonierii logicii 
resentimentului, simptom clar de complex al uzurpatorului. Cei puternici 
domină, iar cei slabi, resentimentari, fac totul pentru a eluda conse- 
cințele inferiorităţii lor. Forţa numărului şi coeziunea, recurgerea la 
religii, morale şi filosofii cu accente altruiste sunt utilizate în scopul 
invertirii ierarhiei naturale a voinţei de putere. 

Formula dialectică a relaţiei stăpân — sclav depinde de faptul 
că puterea este concepută ca recunoaştere a superiorității celuilalt. 
Atitudinea caracteristică sclavului este aceea de a concepe puterea 
nu ca obiect de recunoaştere, ci ca urmare a unei simple atribuiri de 
valoare. Parazitar, el îşi proiectează dominaţia doar acolo unde poate 
atribui celuilalt propria sa negativitate şi unde alocă o valoare spiritu- 
ală propriei neputinţe. El nu poate trăi fără a ancora într-o instanţă 
exterioară, motiv pentru care creează instituţii, grile, legi şi valori, cu 
alte cuvinte, cadrul unei politici reproductive, proiectată să ofere iluzia 
unui climat de securitate. Caz de putere subterană, sclavul otrăveşte 
toate valorile pe care nu le poate depăşi prin subminarea fundamen- 
telor epistemologice ale moralei stăpânilor şi prin atribuirea culpei. In 
Aşa grăit-a Zarathustra, acest profil se realizează în ultimul om, cel 
mai de disprețuit, plafonat în limitele orizontalităţii profane şi refuzat 
deschiderii spre înalt. Acestui tip îi este proprie o conduită a disprețului 
faţă de tot ceea ce depăşeşte valorile mediocrităţii. Prin aceasta şi prin 

forța dată de multiplicitatea tipului se inversează structura dispre- 
tului şi ecuaţia de putere generată de ea. 

Resentimentul este plasat la baza structurilor fundamenta- 
le ale conştiinţei morale a omului modern şi condiționează tabloul 
dominaţiei şi al separaţiei între cei aflaţi la putere şi cei supuşi ei. 
Puterea şi privilegiul provoacă inevitabil resentimente, iar acestea 
debuşează în eticheta ilegitimităţii. În această logică, figura uzur- 
patorului”!, produsă de inconştient, devine o valvă de descărcare a 
energiei conflictuale produsă de ambivalența emotivă care circum- 
scrie puterea. Nietzsche are intuiţia resentimentului ca refugiu al 
celor slabi în desconsiderarea celor puternici, instrument valabil 
de interpretare a raporturilor psiho-sociologice în cultura de masă. 
Cu o reacţie în oglindă, Richard Rorty*% califică lupta lui Nietzsche 
cu idealurile social-democrate drept atitudine resentimentară față 
de masă. Astfel, resentimentului i se opune resentimentul, de unde 
şi sugestia riscantă că reevaluările sunt generate de resentiment, 
deci şi de poziţii de putere. 

Max Scheler pleacă de la descoperirea nietzscheană a resen- 
timentului ca sursă a unor judecăţi morale, marginalizează deter- 
minanta bio-psihică şi postulează existenţa unor situaţii sociale cu 
risc resentimentar sporit. René Girard?” sugerează că Nietzsche îi 
datorează mult lui Stendhal mai ales la palierul psihologiei resen- 
timentului ca fenomen de mediere internă, un traseu emblematic 
în acest sens având extremele: entitatea cea mai puţin expusă re- 
sentimentului, soldatul (registrul Roşului din Stendhal), şi opusul 
său, preotul (Negrul). Pe linia principiului activ, principiu de vi- 
talitate a cărui apologie o face Nietzsche, Scheler evaluează că 

tipul războinicului, al soldatului înregistrează cel mai scăzut risc 
resentimentar, în vreme ce tipul preotului se confruntă cu cel mai 
mare risc resentimentar, graţie refulării şi otrăvirii lente datorate 
profesiei şi condiţiei de receptacol pasiv. 

Sociologia scheleriană a resentimentului consideră teoria 
modernă a egalităţii ca produs al resentimentului, în contextul 
unei subordonări a valorilor vieţii valorilor utilității, dar nu admite 
etichetarea nietzscheană a creştinismului ca produs al resentimen- 
tului. Max Scheler5% îi reproşează lui Nietzsche o reducţie a creşti- 
nismului la morală şi eludarea ideii de iubire, dar ignoră la rândul 
său condiţiile sociale frustrante în care s-a produs avântul creşti- 
nismului, condiţii cu risc resentimentar sporit, după cum ignoră şi 
insinuarea dominaţiei în procesul de coborâre a celui puternic de 
către cel slab în doctrina iubirii creştine. Grundul resentimentar 
subzistă în pseudo-egalizarea (în fond, inversarea ierarhiei natura- 
le) profesată în numele acestei iubiri şi în extensiile ei, compasiune 
şi bunătate. 

O altă situaţie cu risc resentimentar sporit, semnalată de 
Nietzsche şi preluată în discursul lui Max Scheler, este femeia. În 
evaluarea acesteia, Nietzsche preia reflecţiile lui Schopenhauer, 
potrivit căruia copiii moştenesc intelectul de la mamă şi voința de 
la tată, dar şi, ceva mai edulcorat ce-i drept, misoginismul aces- 
tuia. El apără drepturile femeii la educaţie şi la independenţă, 
dar accentuează şi impulsul ei natural de a servi şi de a prelungi 
recunoaşterea autorităţii bărbaţilor în cea a puterii oficiale. Dacă 
„++. bărbatul este deprins cu victoria, femeia trăieşte prin aceasta o 
exceptie”, scrie Nietzsche în Omenesc, preaomenesc şi explică prin 
acest fenomen faptul că ea îşi savurează victoria spectacular, ca 
putere potenţată de raritate. Aspectul funest al exercitării puterii 
feminine ține mai ales de paradigma sexualităţii şi se manifestă 
prin cumularea iubirii şi posesiei şi prin parazitismul rafinat, mij- 
loace subtile de generare a devitalizării şi a cantonării omului de ge- 
niu. La acelaşi nivel, femeia instrumentalizează bărbatul pentru a 
se realiza în perimetrul maternității. O consecință a democraţiei de 

secol XIX este mişcarea de emancipare a femeii*, care însă, crede 
filosoful german, se soldează cu o dezvrăjire a femeii şi, implicit, 
cu o depotenţare a ei. El apreciază că puterea reală, fundamentală 
la acest palier este misterul atribuit de către bărbat idealului său de 
femeie. 

Ioan Petru Culianu” tratează nihilismul, adică dezacordul, 
drept unicul mod de experimentare a puterii în epoca modernă. 
Ecuația lui pleacă de la cele două concluzii nietzscheene — nihi- 
lismul reprezintă destinul Occidentului şi puterea aparţine voin- 
ței individului de a răsturna valorile. Cuvântul „nichiliam”5% este 
folosit de către Friedrich Heinrich Jacobi la sfârşitul secolului al 
XVIII-lea în Scrisori către Fichte, dar intră în circulaţie prin opera 
lui Turgheniev şi configurează o concepţie programată să nege tot 
ceea ce este fondat pe tradiție şi autoritate. Pe această logică, Jean 
Paul desemna poezia romantică drept nihilism poetic. Nietzsche 
vorbeşte despre un nihilism european originat în fenomenul do- 
minaţiei speciei inferioare şi al absenței oamenilor superiori. Prin 
acest fenomen el indică o mişcare istorică observată la sfârşitul se- 
colului al XIX-lea, dar dominantă de secole. Pentru el, nihilismul 
înseamnă în mod esenţial că valorile supreme se devalorizează, 
ceea ce duce la iminenţa unei catastrofe în cultura europeană, şi 
dovedeşte faptul că horror vacui rămâne un mobil fundamental al 
voinţei umane, care va prefera voința de nimic non-voinţei. 

Un prim nihilism este furnizat de morala creştină prin procla- 
marea subtilă a absurdităţii devenirii. Creştinismul, morala tradi- 
țţională şi filosofia metafizică constituie, în aprecierea lui Nietzsche, 
mişcări nihiliste ce afirmă inconsistenţa vieţii şi o substituie cu 
Dumnezeu, valori morale sau scheme metafizice de interpretare. 
Nihilismul echivalent crizei lumii moderne constituie un fenomen în 
care oamenii caută un principiu de autoritate. Din acest motiv, ei îşi 

creează idolii, însă creaţia lor este efemeră, deoarece are înscrisă în 
ea şi invalidarea acestui principiu. Nihilismul reprezintă consecința 
ultimă a valorilor precedente şi trebuie trăit până la capăt, crede 
filosoful german5%, pentru ca noi să putem înţelege non-valoarea 
valorilor de până acum. Superfluitatea valorilor ultime trebuie ac- 
centuată pentru a se putea trece la reconsiderarea valorilor. 

Nihilismul nietzschean este reductibil într-o primă instanţă 
la un demers constatativ potrivit căruia conglomeratul platonism — 
creştinism — stat — ştiinţă operează de secole în direcţia anihilării 
forțelor creatoare, în aceea a egalizării şi normalizării oamenilor, 
a supunerii lor, în spatele unei libertăţi reduse la principiu pur 
formal. Nietzsche distinge între un nihilism activ, semn al puterii, 
şi un nihilism pasiv, devitalizat, anihilabil prin cel dintâi, ceea ce 
indică faptul că pentru el nihilismul nu înseamnă numai devalori- 
zare şi destrucţie, ci şi caracterul fundamental al mişcării istorice 
în care se imprimă ca marcă necesară şi o asceză creatoare. Ca şi 
Kirillov al lui Dostoievski, el susține că negația metodică a lumii 
nu exclude percepţia armoniei sale funciare; în cazul personaju- 
lui dostoievskian este o consecință a stării de aura care precedă 
criza de epilepsie. Lumea trebuie acceptată aşa cum este, esenți- 
ală fiind „transformarea modalităților deficiente în modalităţi ale 
plenitudinii”*!. Salvarea vine dinspre impunerea voinței de putere 
ca încercare de reconsiderare a valorilor. Hannah Arendt”? crede că 
Nietzsche a încercat să depăşească nihilismul inerent realității vieții 
moderne, instituind practic un precedent. În tentativa lui de trans- 
mutare a valorilor el opune impotenţei omului modern demnitatea 
vieţii umane. 

În ciuda disproporţiei dintre critica valorilor precedente şi 
alternativa propusă, efortul de reconsiderare a tuturor valorilor se 
încadrează în tiparul de acţiune al naturilor demoniace55, deoarece 

acestea au sentimentul primordial al libertăţii, pasiunea distructi- 
vă a idolilor şi voinţa virilă de a cunoaşte. Critica nietzscheană a 
valorilor pleacă de la premisa că omul este — sau ar trebui să fie — 
capabil să suporte impactul direct, nemediat de valori, grile, legi 
sau instanţe, cu lumea, cu realitatea, ceea ce, in extremis, duce la 
insinuarea unei valorizări cvasiascetice a suferinţei. 

Gândirea nietzscheană5 marchează sfârşitul privilegiului 
gândirii iluministe şi prin plasarea esteticii înaintea ştiinţei, a ra- 
ționalismului şi a politicii. Mai mult chiar, Nietzsche acordă senti- 
mentelor artistice şi estetice puterea de a pătrunde şi de a acţiona 
dincolo de bine şi de rău. Stimulent al vieţii şi forma cea mai trans- 
parentă a voinţei de putere, arta reprezintă contra-mişcarea prin 
excelență în raport cu nihilismul, din cauză că a crea este un act vital 
chiar, viaţa devenind ea însăşi o formă de artă. In descendența lui 
Schopenhauer, Nietzsche*% înţelege muzica drept limbaj al voinței. 
Ea exercită un dublu efect asupra facultăţilor artistice apolinice: 
incită la contemplarea simbolică a generalităţii dionisiace şi face 
să se evidenţieze imaginea simbolică în suprema ei semnificație. 
De aici, filosoful german deduce capacitatea muzicii de a genera 
mitul tragic. După Naşterea tragediei şi Consideraţiile inactuale, 
arta, calea schopenhaueriană de eliberare în contemplarea frumo- 
sului, îşi pierde rolul conducător şi reformator datorită virtuţilor 
sale narcotizante şi înrobitoare. Această reconsiderare vizează şi 
declasează mai ales muzica unui Wagner construit pe tiparul unui 
magician dominator. 

Departe de a fi o sentință nouă în secolul al XIX-lea, din mo- 
ment ce apare înainte şi în discursul lui Stirner şi al lui Feuerbach, 
„Dumnezeu a murit” nu este afirmarea non-existenţei lui Dumnezeu, 
ci se înscrie în constatarea fenomenelor produse în logica nihilis- 
mului. Moartea lui Dumnezeu echivalează cu sfârşitul idealismului 
moral, metafizic şi religios, idealism care, în prima parte din Aşa 
grăit-a Zarathustra este catalogat drept marea eroare a omului. Cu 


5% Harvey, David: Condiţia postmodernităţii. O cercetare asupra ori- 
ginilor schimbării culturale. Traducere de Cristina Gyurcsik, Irina Matei, 
Editura Amarcord, Timişoara, 2002, pp. 25-26 A 

555 Nietzsche, Friedrich: Naşterea tragediei. In: Nietzsche, Friedri- 
ch: Opere complete. Vol. 2. Naşterea tragediei. Consideraţii inactuale I-IV. 
Scrieri postume (1870-1873). ed. cit., pp. 70-72 

acest eveniment caracterul creator al existenţei umane devine ma- 
nifest în perimetrul jocului, central în concepţia despre dionisiac, şi 
al libertăţii, fundamental obstrucţionată de gândirea divinității. In 
acest mediu este cu putință mutaţia fiinţei umane. Omul redevenit 
copil (a treia metamorfoză a spiritului) este un creator care perfor- 
mează ludic, liber de orice limitare, şi se recunoaşte, în actul său, 
unit cu forţa plăsmuitoare a Pământului. 

Una dintre variantele morţii lui Dumnezeu îl are ca agent pe 
omul cel mai respingătors5. El resimte agresivitatea milei şi răs- 
punde la ea tot printr-un act de agresivitate — asasinatul simbolic 
al suprainstanţei originare de putere. 

Proclamată de către romantici încă de la sfârşitul secolului al 
XVIII-lea, moartea lui Dumnezeu este reluată de către Nietzsche. 
El constată moartea lui Dumnezeu în sufletul omului şi întrevede o 
salvare în depăşirea omului, în marea renunțare a omului la sine. 

Acceptarea morţii lui Dumnezeu în paradigma modernită- 
ţii ar echivala, în concepţia nietzscheană, cu o fortificare a încre- 
derii oamenilor în ei înşişi, în capacităţile lor creatoare. Aceasta, 
ca şi critica nietzscheană a religiei, moralei, filosofiei sau ştiinţei, 
implică o apologie a omului, un umanism de fundal. La un pali- 
er strict personal, Nietzsche5* receptează moartea lui Dumnezeu, 
consecința asasinatului colectiv, ca fiind în realitate naşterea sa. 
Fondarea finală este posibilă în virtutea coincidenței martiriului 
lui lisus cu acela al lui Dionysos, ceea ce ar explica transformarea 
opoziţiei Dionysos/Crucificatul în formula ‚Dionysos Crucificatul” 
de la sfârşitul lui Ecce homo. După căderea în nebunie la Torino, 
Nietzsche îi scrie Metei von Salis58 că dobândise putere, devenise 
Dumnezeu şi se odihnea după ce crease lumea. 


556 Id.: Aşa grăit-a Zarathustra. O carte pentru toţi şi niciunul. In- 
troducere, cronologie şi traducere de Ştefan Aug. Doinaş, Receptarea lui 
Nietzsche în cultura germană, selecţie şi traducere de texte de Horia Stan- 
ca, ediţia a III-a, Editura Humanitas, Bucureşti, 2000, pp. 305-310; în pri- 
ma variantă a morţii lui Dumnezeu (cronologic vorbid) El este ucis de cei ce 
nu credeau în El şi care, prin acest asasinat, rămân fără reper: Nietzsche, 
Fiedrich: Ştinţa veselă. ed. cit., p. 339 

551 Girard, René, Fornari, Giuseppe: Il caso Nietzsche. La ribellione 
fallita dell” Anticristo. Marietti, Genova-Milano, 2002, pp. 82-86 

558 Apud: Chamberlain, Lesley: op. cit., p. 338 

Critica nietzscheană este echivalentă cu cea a suprainstan- 
telor bovarice (religie, morală, ştiinţă, adevăr), adică a instanţelor 
ce-şi exercită puterea ca dominație invadând fiinţa umană cu ima- 
gini, dar filosoful german nu admite şi progresul inerent bovaris- 
mului. 

El se pronunţă împotriva ficţiunilor ce au drept scop menţi- 
nerea unei vieţi conforme cu legea, adică împotriva tuturor instan- 
telor care produc „adevăr”, în contextul în care adevărul este pute- 
re, putere sechestrată în formule de hegemonie socială, culturală, 
economică. Altfel spus, problema esenţială nu este atât conţinutul 
ideologic, cât regimul producerii de adevăr, iar problema politică 
echivalează cu adevărul însuşi. La acest palier localizează Michel 
Foucault importanţa lui Nietzsche. El îşi manifestă suspiciunea 
faţă de orice retorică a egalităţii, a justiţiei, a valorilor umanita- 
riste, ca simptom resentimentar de impotenţă. Sub incidenţa ana- 
temei sale cad culturile vinovăţiei, apologete ale suferinţei, struc- 
turate de frică şi de pedeapsă, cantonate într-un trecut — sursă a 
resentimentului. Prelungit artificial într-o ficţiune viitoare — lumea 
de dincolo, fireşte — acest trecut eludează clipa, prezentul. Pe de altă 
parte, dacă viaţa şi lumea poartă marca heracliteană, devenirea, 
adevărurilor — valori le este negată imuabilitatea şi sunt reduse 
la iluzii. 

Autoportretul nietzschean din Ecce homo integrează ca di- 
ferenţă şi interpretarea fenomenului creştin. „Ceea ce mă delimi- 
tează, ceea ce mă aşează la o parte de tot restul omenirii — scrie 
Nietzsche — este faptul că eu am demascat morala creştină”. 
Tocmai această morală a funcţionat ca o Circe pentru toţi gânditorii 
şi a defăimat tendinţa oamenilor puternici în încercarea de a impune 
norma comună. Graţie acestui aspect se explică stigmatizarea unui 
Don Juan sau a unui Cesare Borgia, deoarece etica, în general, discre- 
ditează individul excepţional şi glorifică grija pentru comunitate. 

Ideologia de orice fel oferă iluzia stabilităţii fiinţei. Etichete 
edulcorate pentru deficienţa de energie şi de impuls războinic, 


55 Foucault, Michel: Microfisica del potere. Interventi politici. A cura 
di Alessandro Fontana e Pasquale Pasquino, Einaudi, Torino, 1977, p. 28 

54 Nietzsche, Friedrich: Ecce homo. Ediţia a Il-a, In româneşte de 
Mircea Ivănescu, Editura Dacia, Cluj-Napoca, 1999, p. 98 

morala şi religia au şi o funcţie pozitivă: prin faptul că atribuie 
fiecăruia o putere nelimitată, metafizică, şi prin acela că integrează 
fiinţa într-o ordine diferită de cea a unei puteri mundane, ele pro- 
tejează pătura terorizată şi neputincioasă în raport cu cei puternici 
de disperarea cronică şi de saltul în neant. Pentru a satisface foa- 
mea resentimentară a celor mulţi, acestea i-au tratat pe stăpâni ca 
duşmani a căror voinţă de putere trebuie disprețuită, dar au omis 
să precizeze că şi ura şi disprețul constituie tot voință de putere, 
ceea ce in extremis pune pe aceeaşi treaptă stăpânii şi sclavii. 

Creştinismul a alungat viața din viață în proiectarea unui 
dincolo oferit nu numai religios — în lumea divină, ci şi filosofic — în 
lumea rațiunii, şi moralist — în lumea liberă. Forţa lui motrice este 
resentimentul plebei. El translează şi în extensia naturală a creşti- 
nismului, democraţia, definibilă prin necredința în oamenii mari şi în 
elite şi prin afirmarea antiprincipiului selecției. În creştinism, nega- 
rea vieţii şi egalizarea regresivă deschid calea dispreţuirii celuilalt şi 
generează forțe care îl contrazic — materialismul, egoismul, pasiunea 
de a domina — şi care traversează mişcarea democratică modernă şi 
revoluțiile. 

Jules de Gaultier valorifică o sugestie nietzscheană în prezen- 
tarea ideii creştine ca fenomen de bovarism ideologic. In evaluarea 
sa „creştinismul în esența lui, ca şi budismul, nu e nimic altceva 
decât un mod de a te resemna şi, la nevoie, de-a muri: cei slabi, con- 
vinşi de slăbiciunea lor, renunţă la lupta pentru putere”. Apare 
însă un fenomen paradoxal: suma celor aderenți la această idee 
face ca ea să se contrazică, deoarece turma ca organism devine o 
forţă bazată pe număr. Astfel, cei slabi devin puternici, convertibili 
în principiu tiranic. 

La Nietzsche religia şi puterea reprezintă termenii unui ra- 
port genetic5%, cea dintâi fiind originată în sentimentele extreme 
ale puterii, în faptul că omul, copleşit de sentimentul puterii, se în- 
doieşte de sine şi instituie o alteritate transcendentă căreia îi atri- 
buie excesul de putere. Din acest act schizoid rezultă o fiinţă nepu- 


541 Gaultier, Jules de: Bovarismul. Filosofia bovarismului de Georges 
Palante. Traducere de Ani Bobocea, Institutul European, laşi, 1993, p. 66 

542 Nietzsche, Friedrich: Voința de putere. Incercare de transmutare a 
tuturor valorilor. (Fragmente postume). ed. cit., pp. 95-96 

tincioasă şi o ficțiune atotputernică. Legat de acest ultim accent, 
Nietzsche îşi mărturiseşte gelozia față de Stendhal care formulase 
înaintea lui sentința: „Cea mai bună scuză a lui Dumnezeu este că 
nu există” st. 

Fondarea unei religii marchează o sărbătoare a recunoaşte- 
rii5, în termenii din Știința veselă. Prin sărbătoarea aceasta masa 
îşi manifestă afinitatea cu mesajul hermeneutic al fondatorului. 
Atuul acestuia din urmă este o infailibilă cunoaştere a mecanisme- 
lor psihologice care permit condiționarea unei categorii medii de 
suflete cu o identitate religioasă nu foarte strict determinată. 

Pe de altă parte, credinţa în cauzalitate duce la liberul ar- 
bitru*% şi, prin el, la responsabilitate, iar aceasta din urmă face 
posibilă apariţia unui tip sacerdotal ce are nevoie de responsabili 
pentru a crea dreptul de a-şi impune pedepsele, adică de a exerci- 
ta puterea. Cu alte cuvinte, raporturile de putere se justifică her- 
meneutic; oricum, pentru Nietzsche totul este în ultimă instanță 
reductibil la interpretare. La rândul lor, structurile de putere se con- 
solidează prin categoriile de ordonare a modului de a fi al omului în 
lume şi a relaţiilor sale. Critica nietzscheană a valorilor urmăreşte 
deconspirarea mobilurilor ascunse în aceste categorii-valori, mobi- 
luri ce vizează puterea ca dominație. Reflex secund al fondatorului, 
tipul sacerdotal cuprinde nu numai preoții, ci şi pe toţi cei care 
promovează „„valori” pornind de la premisa negaţiei, a excluderii, a 
interdictului altora. Lider funest, preotul ascetic% polarizează pu- 
terea şi se ipostaziază în Salvator. Inăbuşirea sentimentelor vitale, 
inducerea activităţii maşinale, satisfacția bucuriei mărunte, trezi- 
rea sentimentului comunitar de putere, narcotizarea neplăcerii şi 
entuziasmul reprezintă pârghiile graţie cărora acesta organizează, 
consolează şi hipnotizează turma. 


58 Id.: Ecce homo.ed. cit., p. 28 

54 Id.: Ştiinţa veselă. ed. cit., p. 415 

545 Id.: Amurgul idolilor. Traducere de Vasile Frăteanu şi Camelia 
Tudor, Note de Vasile Frăteanu, Editura ETA, Cluj- Napoca, 1993, pp. 

546 Id.: Despre genealogia moralei. O scriere polemică adăugată re- 

„Este destul de ciudat că asocierea voluptăţii, religiei şi cru- 
zimii nu a atras mai demult atenţia oamenilor asupra înrudirii 
lor intime şi asupra tendinței lor comune”5", afirmă Novalis, reluat 
axiomatic în Omenesc, preaomenesc. Voluptatea, religia şi cruzi- 
mea structurează un perimetru al dominaţiei de la care nu se sus- 
trage nici conduita ascetică. Ceea ce diferă este numai coincidența 
agent — pacient în exercitarea impulsului de a tiraniza. Definită de 
resentiment şi de o exacerbare a voinţei de putere până la cotele la 
care ar stăpâni întreaga existenţă, viaţa ascetică marchează o ten- 
tativă de a folosi puterea pentru a zăgăzui izvoarele puterii. Idealul 
ascetic implică ridicarea impotentei la rang de adevăr şi afirmarea 
voinței de nimic. 

În viziunea lui Nietzsche, paradigma creştină a propulsat 
fanaticul, epilepticul religios, pe cel epuizat, drept tipul cel mai în- 
alt al puterii, divinizat ca tip de putere ce trezeşte frica. Aspectul 
maladiv al religiei creştine capătă accente clinice în Antichristul, 
câmpul principal de luptă cu religia instituționalizată, prin sen- 
tinţa: „Biserica n-a canonizat decât nebuni”. Ca o ironie a sorții, 
într-o scrisoare din 26 decembrie 1947 către Maximillian Brantl în 
care subliniază importanţa contactului cu Nietzsche în creaţia sa 
(culminând cu un adevărat roman al lui Nietzsche, Doctor Faustus), 
Thomas Mann** îl asimilează pe acesta unui tip de „om sfânt?” (idi- 
otul dostoievskian este similar) într-un sens mai neliniştitor decât 
atributul curent al evlaviei, calitate atribuită lui în ultima fază de di- 
naintea căderii în nebunie de către oamenii din Torino. 

Paul Evdokimov** îi reproşează lui Nietzsche faptul că de- 
fineşte creştinismul ca religie a sclavilor răsculați şi ignoră ati- 
tudinea cavalerească a creştinului care îşi mărturiseşte vina şi, 
prin forța smereniei, plasează axa existenţei umane în Dumnezeu. 
Prin elogiul suferinței, într-o viziune nietzscheană în contradicţie 


547 Apud: Nietzsche, Friedrich: Omenesc, preaomenesc I şi II. ed. cit., 

548 Nietzsche, Friedrich: Antichristul. Traducere de George B. Rareş, 
Editura ETA, Cluj-Napoca, 1991, pp. 53-54 

cu norma resurecționară dostoievskiană, o religie a iubirii se do- 
vedeşte a fi una a reprimării afirmării de sine şi a transfigurării 
resentimentelor în idealuri proprii existenței sclavilor; de unde 
şi refuzul unui Dumnezeu ca pretext pentru apologia neantului, 
dar şi refuzul corelativ al utopiei non-egoiste şi înțelegerea iubirii 
divine ca efect psihologic, neoriginat în vreo instanţă exterioară. 
In plus, morala creştină funcționează ca o forţă paralizantă. Prin 
proiectarea milei asupra fiinţei, ea îi slăbeşte acesteia capacitatea 
de a găsi puterea în sine şi se insinuează în breşa creată astfel. 
Mila constituie în acest caz darul funest prin care se atentează 
la puterea celuilalt. În această logică, morala se profilează drept 
un instrument eficient de putere pentru că reduce subiectul milei 
la impotenţă, îl infantilizează, ceea ce facilitează sporul de pute- 
re al instanţei care proiectează compasiunea (proiectează în fond 
propria deficiență, consecinţa fiind insinuarea uzurpării la nivelul 
agentului acestui exercițiu) şi care se ipostaziază într-un reper de 
putere pentru cel vizat. 

Creştinismul este incident şi la nivelul dimensiunii obiective 
a puterii, dincolo de lisus%! tot restul fiind deturnare instituţiona- 
lizată şi instrumentalizare a mesajului originar în demersul de im- 
punere ca putere. În viziunea lui Nietzsche Biserica este un fel de 
Stat. Mai selectiv la modul partizan, Dostoievski atribuie aceeaşi 
calitate catolicismului. 

In contextul în care la Nietzsche variabila esenţială în apre- 
cierea exercitării dominației este calitatea agentului, religia ca in- 
strument prin care cei puternici îi leagă pe supușii lor” în structuri 
de putere politică sau în forme mai subtile în ordine spiritualizată 
îşi neutralizează valenţele funeste. In plus, religia funcţionează ca 
supapă atunci când statul nu poate uşura chinurile supuşilor săi, 


551 Nietzsche, Friedrich: Antichristul. ed. cit., p. 39: În aprecierea 
filosofului german, „n-a fost decât un singur creştin şi acela a murit pe cru- 
ce”; lar în: Voința de putere. Incercare de transmutare a tuturor valorilor. 
(Fragmente postume). ed. cit, p. 108, Nietzsche afirmă: „Ce a negat Chris- 
tos? — Tot ceea ce astăzi se numeşte creştin”. 

552 Id.: Aşa grăâit-a Zarathustra. O carte pentru toţi şi niciunul. ed. 
cit., p. 179 

553 Id.: Dincolo de bine şi de rău. Preludiu la o filosofie a viitorului. 
ed. cit., pp. 66-67 

ceea ce face necesară complicitatea preoților în menţinerea pute- 
rii, adică exact ceea ce Napoleon a înţeles. În strategiile pastora- 
le chiar şi iubirea, miza creştinismului, devine un instrument de 
dominație. Rasele de stăpâni au acceptat creştinismul, deoarece ele 
au înţeles ceea ce reprezintă el în esenţă: o religie de turmă, propo- 
văduitoare a ascultării, ceea ce uşurează manipularea maselor. Dacă 
celor destinaţi slujirii religia le induce suficiența condiţiei lor prin 
înnobilarea obedienţei şi face suportabilă propria lor imagine, pen- 
tru stările psiho-sociale în ascensiune, în mod previzibil viitoarele 
stăpânitoare, ea funcționează ca mare educator şi le oferă imboldul 
depăşirii de sine. 

Atunci când puterea unei religii se estompează, apare tra- 
diția morală ca negociator între spaţiul religios şi cel profan al 
omului fizic şi al celui social. Instrumente eficiente în modelarea şi 
standardizarea omului, religia şi morala nu admit critică, ci numai 
supunere necondiționată, iar pentru impunerea acestora fac uz de 
conştiinţa vinovată şi de pedeapsă, a căror escaladă poate duce 
până la perceperea existenţei ca pedeapsă5*. Prin ele individul este 
redus la statutul de funcţie a turmei şi constrâns să rămână canto- 
nat la această configurare identitară. 

Prima eroare a moralei este credinţa că pot exista acţiuni mo- 
rale, că omul poate avea o cunoaştere exhaustivă a acţiunii sale, în 
contextul în care nu deţine decât interpretări morale ale fenomene- 
lor. In Prefaţa din 1886 la Aurora, Nietzsche recunoaşte puterea 
de fascinaţie graţie căreia morala paralizează voinţa critică ex-cen- 
trică şi o întoarce împotriva ei înseşi. Sub imperiul acestei seducţii 
a operat Kant (împărtăşit, ca şi Robespierre, din „tarantula mo- 
rală”, adică Rousseau), dar şi Hegel. Acesta din urmă recunoaşte 
autoritatea lui „trebuie”. Cu el, Nietzsche este incongruent şi la 
nivelul dialecticii. Dacă pentru Hegel opresiunea conduce la elibe- 
rare, la Nietzsche consecinţa ei este autoopresiunea, interiorizarea 
sclavilor ca aprofundare a obedienței. Antichristul5% semnalizează 
pericolul reprezentat de imperativul categoric, ocrotit de instinctul 


554 Id.: Aurora. ed. cit., p. 20: Este şi motivul pentru care Nietzsche se 
pronunţă în favoarea eliminării conceptului de pedeapsă. 

556 Id.: Antichristul. ed. cit., p. 13 

teologic, pentru conservarea şi creşterea vieţii. În Dincolo de bine şi 
de rău**, Nietzsche deconstruieşte acest imperativ. Kant este atacat 
mai ales datorită viziunii sale transcendentale, apologiei datoriei şi 
a imperativului categoric, aspecte care consolidează inviolabilitatea 
spațiului moral. 

Într-un secol mereu în căutare de teorii menite să-i justifice 
supunerea fatalistă față de factual*8 operează fanatismul moral şi 
apologia datoriei (Kant), credința în națiunea superioară a învin- 
gătorilor şi în legitimitatea statului, apologia raţiunii (Hegel), ten- 
dința autosuprimării ființei şi impunerea credinţei în geniu pentru 
a avea un motiv de a se supune (Schopenhauer). 

Breşa creată în autoritatea moralei în epoca modernă este 
provocată de diminuarea puterii cutumei — a cărei sacralitate su- 
pune plenar fiinţa şi pe care se sprijină puterea zeilor şi a preoți- 
lor — şi de actul consecutiv ei, eliberarea individului amoral, dezle- 
gat de tradiție, de moralitate, dar şi de comunitate. 

Impotriva moralei ca voinţă de negare a vieţii şi a tuturor ficți- 
unilor idealizante, Nietzsche inventează o contra-învăţătură marcată 
de artisticitate — dionisiacul. El implică şi un demers distructiv, ne- 
cesar creaţiei ulterioare. Teza centrală a primei lucrări nietzschee- 
ne importante, Naşterea tragediei, este aceea că existenţa lumii se 
justifică numai ca fenomen estetic (influenţă schopenhaueriană), 
arta fiind „menirea supremă şi activitatea cu adevărat metafizică 
a acestei vieți”'5%. Apolinicul şi dionisiacul reprezintă instincte ar- 
tistice fundamentale, izbucnite din natură, fără amestecul altitu- 
dinii morale. Raportul apolinic — dionisiac este un raport de forţe 
din interiorul individului care funcţionează în dezvoltarea civili- 
zaţiei, toate culturile fiind rezultatul jocului lor. În vis, lumea îi 
apare omului organizată conform principiului individuației, ceea 


557 Id.: Dincolo de bine şi de rău. Preludiu la o filosofie a viitorului. 
ed. cit., pp. 93-96: Nietzsche echivalează imperativul categoric kantian cu 
„tu trebuie să te supui“. Unii moralişti, printre care şi Kant, insinuează 
prin morala lor următorul lucru: „ceea ce este respectabil la mine este faptul 

ce este atributul lui Apollo, pe când în beţie şi în nebunia creatoare 
acesta experimentează lumea ca voinţă care îl uneşte cu ceilalți şi 
cu natura, aspect ce cade sub aria de influenţă a lui Dionysos. In 
optica nietzscheană, Dionysos este singura instanţă în măsură să-l 
facă pe om „mai puternic, mai rău şi mai profund”5%, să reactiveze 
fondul originar şi valorile plenitudinii în fiinţă. Figura asimilabilă 
impulsurilor profunde ale omului este satirul dionisiac, simbol al 
atotputerniciei sexuale a naturii. Pe o linie orfism — Schopenhauer o 
asemenea entitate (Silen*:) este vocea unui adevăr revelat: pentru 
om, binele suprem, inaccesibil lui, este acela de a nu se fi născut, 
iar binele imediat următor este moartea. Graţie acestei observaţii, 
voluntar sau nu, Nietzsche se plasează mai aproape de pesimismul 
schopenhauerian dezaprobat ulterior cu înverşunare. 

Din element al dihotomiei care structurează universul cul- 
tural uman, Dionysos devine ideea — pivot a întregului sistem 
asistemic nietzschean. În figura mitică a acestuia îşi găseşte re- 
prezentarea esența eternă a umanităţii, reflectată în renaşterea 
culturii tragice, esenţial creatoare. Reîntoarcerea culturii tragice5? 
este mai ales rezultatul radicalizării necesităţii de raționalitate a 
mentalităţii ştiinţifice care, prin exigenţele sale de certitudine, se 
revarsă într-un scepticism disperat, în kantianism şi în prelungi- 
rea schopenhaueriană. 

La acel Dionysos legat de misterele sexualităţii ca instinct al 
vieţii eterne, dar şi cale sacră a zămislirii, Nietzsche se reîntoarce în 
calitate de ultim discipol în Amurgul idolilor*?. Aici zeul apare în 
ipostaza de învățător al eternei reîntoarceri originate în psihologia 
stării dionisiace ca potenţare a sentimentului de viață şi de putere, 
în interiorul căruia durerea acţionează ca un stimulent; totul spre 
bucuria eternă a devenirii. Dionysos ca incipit şi punct terminus, 
omniprezent de la Naşterea tragediei la Voința de putere, înseamnă 
senzualitate şi cruzime, creaţie continuă, transcendere a societăţii 

şi a individului, revărsare în stări plenare, afirmare a vieţii şi, în 
forma lui Dionysos Zagreus, „promisiune a vieții ce renaşte etern şi 
veşnic se întoarce din distrugeri acasă. Este în ultimă instanţă 
cumul al voinţei de putere şi al eternei reîntoarceri. 

Text codificat în parabole, nuanţat supraevaluat de către au- 
torul său%5, Aşa grăâit-a Zarathustra ilustrează calea dionisiacă a 
fiinţei în traseul ei spre supraom. Reflexul real al ficţiunii profetice 
este un Nietzsche hotărât să gândească filosoful ca nou creator de va- 
lori, eficient pe scena istoriei. În profilul lui Zarathustra se suprapun 
filosoful — artist şi profetul lui Dionysos, predicatorul energiilor vi- 
tale terestre şi al unei revalorizări a cunoaşterii corporale, a volup- 
tăţii, a pasiunii de a domina şi a egoismului. Inclusă în nebunie, 
gândirea face şi ea parte din calea spre recucerirea integralității 
umane. Bufon tragic, simultan destructor şi creator, el performează 
la limita ridicolului. Plecând de la sugestia lui Jaspers că oamenii 
superiori sunt şi prototipuri şi caricaturi, Ştefan Borbely%% supra- 
pune dualismul structural al „ființei neîmplinite” stadiilor (supra) 
umanităţii nietzscheene şi accentuează centralitatea imaginii în 
jocul nietzschean creator al depăşirilor şi în discursul negativ în 
raport cu instanţele de opoziţie. 

Propriu şi lui Nietzsche, itinerariul lui Zarathustra înglobea- 
ză critica valorilor precedente, constatarea morţii lui Dumnezeu, 
reconversia valorilor, viziunea eternei reîntoarceri a identicului 

şi a supraomului, ca soluție de autodepăşire a omenirii, de rea- 
lizare a supremei sale potențialităţi, ideal dionisiac parțial re- 
alizat în marile individualităţi. Eugen Fink5” remarcă faptul că 
Zarathustra predică tuturor despre supraom, câtorva despre moar- 
tea lui Dumnezeu şi despre voinţa de putere şi numai sieşi despre 
eterna reîntoarcere a identicului. Viaţa încarcerată în om este în 
mod virtual eliberată prin demersul supraomului. Acesta restituie 
Pământului tot ceea ce omul a uzurpat şi a alocat transcendenţei în 
opoziţia trup — suflet, opoziţie pe ai cărei termeni vectorul integra- 
tor al supraomului îi reunifică în afirmarea plenară a vieţii. Spre 
deosebire de omul tradiţiei precedente, supraomul nu mai trăieşte 
tensiunea existenţă — sens, ci coincidenta lor în eterna reîntoarcere 
selectivă a identicului. 

In trena lui Georges Bataille, Gianni Vattimo*8 vorbeşte des- 
pre ultra-om ca entitate situată „dincolo” şi care are înscrisă în ea 
semnificația depăşirii. El relaţionează acest „dincolo” cu noțiunea 
de hýbris, puternic actualizată în efortul hermeneutic al diferenţei, 
în voința de putere care interpretează, interpretarea fiind şi ea o 
cale de a pune stăpânire pe ceva. Mai ales datorită mascărilor im- 
puse de domeniul social, omul tradiţiei refuză să accepte acest hýbris 
şi se dezvoltă ca o fiinţă nevrotică. Spre deosebire de el, ultraomul 
exercită acest hybris în mod conştient. 

„Răul cel mare de care suferă cultura modernă este raţionalis- 
mul ei, în care se perpetuează vechea moştenire socratică”'5% — sinte- 
tizează Tudor Vianu în Idealul clasic al omului. În raport cu acest 
rău înregistrează Nietzsche speranţa reînvierii unei culturi tragice. 
In Socrate Nietzsche urăşte pe omul teoretic, ucigaşul tragediei, al 
elenismului presocratic hrănit din mit şi din orfism. Acesta dizolvă 
mitul şi pune în loc o ştiinţă despre bine şi rău şi introduce legă- 
tura necesară între virtute şi ştiinţă, între credință şi morală prin 
cele trei principii socratice: „Virtutea este ştiinţă; păcătuim doar 

din ignoranță, cel virtuos este fericit'5*. Dacă la oamenii productivi 
instinctul este forţa creatoare, iar conştiinţa este critică, Socrate 
inversează paradigma. La el, prin daimon, înțelepciunea instinc- 
tivă deconsiliază, iar conştiinţa creează. Speranţele lui Nietzsche 
într-o resuscitare a tragicului se leagă de existența unor latenţe di- 
structive în interiorul culturii teoretice, latenţe ce vor duce în ulti- 
mă instanţă la explozia spiritului dionisiac. Anatemizarea omului 
teoretic reprezintă o constantă a criticii nietzscheene care exaltă 
viaţa şi care, remarcă Thomas Mann””!, sfârşeşte într-o ironică ex- 
terioritate cu aceasta şi într-un demers cât se poate de teoretic. 

Despre foloasele şi daunele istoriei pentru viaţă condamnă exce- 
sul de istorie, pentru că acesta indică pierderea mitului şi leagă omul 
de un trecut resimţit împovărător, slăbeşte personalitatea sau poten- 
țează iluzia unei superiorităţi colective degenerante. Excesele simțu- 
lui istoric se transformă în instrumente eficiente pentru înfrânge- 
rea nonconformismului natural al tinerilor în procesul de educaţie. 
Pe de altă parte, ştiinţa are nevoie de viaţă pentru a face sens. In 
consecinţă, „ştiinţa are nevoie de un control şi o supraveghere supe- 
rioare; o igienă a vieţii se plasează în imediata apropiere de ştiinţă, 
iar un principiu al acestei igiene ar suna chiar aşa: anistoricul şi 
transistoricul sunt antidoturile naturale ale năpădirii vieţii de că- 
tre istoric, de către boala istoriei” 52. 

Ştiinţa, ca şi religia de altfel, operează cu puterea interpre- 
tativă asupra lumii, ceea ce duce la generalizarea aparenţei ca ter- 
men de magie interumană. Filosoful german sancţionează carac- 
terul utilitar al ştiinţei şi vede în obiectivitatea ei un fenomen de 
decadenţă. Omul de ştiinţă ca tip nearistocratic, dependent, medi- 
ocru şi instituţionalizabil, este marcat de o insecuritate interioară 
compensată cu certificările exterioare ale utilității sale. 

„Toate marile puteri spirituale exercită, pe lângă acțiunea lor 
eliberatoare, şi una opresivă”*5, constată Nietzsche în Omenesc, 
preaomenesc, conştient de faptul că de la textul Bibliei şi Homer la 

capodoperele moderne puterea instanţelor culturale reprezintă un 
termen deloc de neglijat în conturarea tabloului puterii. 

Urmarea axiomei nietzscheene preluate masiv în postmo- 
dernism, şi care postulează incidența generală a interpretărilor în 
detrimentul faptelor, este că orice interpretare reprezintă un act 
de înstăpânire şi de subjugare5'. De aici, silogistic, rezultă că to- 
tul este demers de promovare ca putere, inclusiv discursul nietzs- 
chean, 

In Naşterea tragediei, Nietzsche accentuează faptul că vita- 
litatea, creativitatea şi coerenţa unei culturi sunt asigurate de mi- 
turi ca forţe naturale, idee demonstrată de mitul tragic ca ilustrare 
a înțelepciunii dionisiace cu mijloace apolinice. El are intuiţia pu- 
terii mitului chiar şi în contextul instrumentalizării sale de către 
instanțele de putere, referința de bază fiind statul grec: „Statul 
însuşi nu cunoaşte legi nescrise mai puternice decât fundamentul 
mitic, care îi garantează legătura cu religia, dezvoltarea din repre- 
zentările mitice”. Dar această schemă antică de ipostaziere a pu- 
terii degenerează în cazul statului modern. 

Natura, pentru a realiza societatea creează Statul5' ca obiec- 
tivare a instinctului politic, instrument folosit inclusiv de elită. 
Prin elită, Nietzsche înţelege minoritatea celor plasați în afara in- 
stinctului politic şi care înțeleg ce vor de la Stat şi ce le va acorda 
acesta. De cealaltă parte sunt cei dotați cu instinct politic şi aflaţi 
sub puterea instituţiilor inconştiente ale Statului, nu ale corpului 
politic. 

Critica ipostazei contractualiste a Statului ca ficţiune”” sus- 
ţine intrarea acestuia pe scena lumii printr-un act de violenţă per- 
format de instanţe condiţionate de un egoism creator, artistic, şi 
pregătite să justifice totul prin operă. 

Sub incidența investigaţiei genealogice nietzscheene cade 
şi statul european, „noul idol’, cum este numit în Aşa grăit-a 
Zarathustra. Prin uzurpare, această instanţă înlocuieşte poporul 
şi principiul vital cu mecanismul rece al maşinii puterii. La rândul 
său, acest mecanism operează ca administrator al turmei, ierar- 
hizează, controlează şi urmăreşte depotențarea individualităţilor. 
Printr-o retorică falsă şi confuză a binelui şi a răului şi printr-o 
suită de interese meschine, „cel mai rece dintre toți monștrii reci”? 
maculează tot ceea ce înglobează. În interiorul raţionalităţii po- 
litice, Statul este adevăratul Dumnezeu; în exterior, unde există 
alteritatea, Statul este un fals Dumnezeu. Cu alte cuvinte, are loc 
un proces de expulzare prin care raționalitatea unui sistem riguros 
tinde să exorcizeze ceea ce evocă alteritatea originară. Suficiente 
argumente pentru a-l face pe Nietzsche să exclame: „Stat — cât mai 
puțin cu putinţă/”58. 

Volumul Concepţiile politice ale secolului XX%* oferă un 
inventar al luptei discursive a lui Nietzsche cu înstăpânirea 
Leviathanului. Astfel, şiretenia socratică, cu efecte majore în de- 
valorizarea vieţii, şi dezvoltarea ei în ordinea adevărului la Platon, 
unde atât dominațţii, cât şi dominatorii — paznici sunt devotați 
Cetăţii, se soldează cu o primă schiţă a Statului ca putere tehni- 
co-birocratică în contextul mai larg al omului ca funcţie transcen- 
dentă. Creştinismul continuă procesul de devalorizare a carnalu- 
lui, început la Platon, şi face din împovărare norma de existență. 
Consecinţă a semitismului, creştinismul**? asimilează preeminenţa 
acordată de acesta castei sacerdotale, uzurpatoarea resentimentară 
a poziţiei războinicilor, şi caută o alianţă mai largă în straturile de 
jos ale societăţii prin acreditarea ideii egalităţii oamenilor şi prin 
apelul la o instanţă supremă. Astfel, creştinismul interiorizează 

supunerea şi o transformă în obligație. Liberul arbitru adânceşte 
dependenţa fiinţei umane de teologi şi impune noţiunea de respon- 
sabilitate, ceea ce deschide calea atribuirii culpei, totul în numele 
ameliorării omenirii, în sensul normalizării şi controlului ei, palier 
la care interesele creştinismului instituționalizat coincid cu cele 
ale Statului. In sfârşit, cuvintele fatale ale Sfântului Pavel, „Nu 
există stăpânire decât de la Dumnezeu'”55, instituie şi consolidează 
legitimitatea puterii statale. 

In aprecirea lui Nietzsche, dispariţia religiei ar avea drept 
efect pierderea magiei Statului, care, astfel, nu ar mai stârni vene- 
raţie. De unde, democraţia modernă marcată de privatizarea reli- 
gieiř®* şi de intensificarea impulsurilor religioase, fenomen datorat 
faptului că impulsurile reprimate atâta vreme cât Statul a folosit 
religia excedează şi duc la destabilizarea puterii acestuia, ale cărui 
afaceri sunt absorbite treptat de societăţile private, până la punc- 
tul în care descătuşarea persoanei particulare va duce la moartea 
Statului. Intregul proces este gândit în consecința statului demo- 
cratic. 

Ştiinţa îşi aduce şi ea aportul la consolidarea Statului şi 
anunţă reuşita modelului platonic şi a celui creştin conjugate. Ea 
uzează de aceleaşi fantasme religioase şi de aceleaşi construcții 
metafizice ca şi religia. În numele bunăstării cotidiene ea raţiona- 
lizează existenţa, devitalizează ființa şi o reduce la o mecanică a 
mediocrităţii. Filiațţia platonism — creştinism — ştiinţă marchează 
triumful forţelor reactive, procesul de degenerescenţă fixat de isto- 
rie. Prin Stat, mare parte a instinctului de libertate este redusă în 
stare de latenţă, încarcerată în interioritate, ceea ce generează, în 
ultimă instanţă, conştiinţa încărcată. 

Intr-o lucrare din 1852, Richard Wagner aprecieză că „sta- 
tul politic trăieşte exclusiv din viciile societăţii, iar virtuțile acestei 
societăţi îşi au originea numai în individualitatea omenească'”5s5. 
Acest Wagner vede în individ „cetățeanul“ definit de datorie sau cri- 

mă în raport cu Statul. Reflexul dihotomiei wagneriene cunoaş- 
te la Nietzsche câteva nuanţări. El sintetizează astfel atributele 
Statului: „Statul sau imoralitatea organizată- în interior ca poliție, 
drept penal, stări, comerț, familie; în exterior: ca voinţă de putere, 
de război, de cucerire, de răzbunare.”*. Sancţionează astfel mono- 
polul violenţei pe care Statul îl deţine şi faptul că în interiorul acestuia 
individul este constrâns să acționeze contrar naturii sale, mai ales 
dacă este integrat într-o mulțime în care funcţionează contagiunea şi 
cedarea responsabilităţii, ceea ce are drept consecinţă o creştere a dis- 
ponibilităţii de a executa ordine, potențată de faptul că Statul închide 
în el omul în vederea normalizării, a domesticirii lui. Statul modern 
constituie o entitate artificială cu pretenţii de paradigmă a comu- 
nităţii, pe care însă o neagă prin distrugerea materiei sale prime: 
individul. Faptul că Nietzsche apără individul împotriva statului 
nu înseamnă că gândirea lui poate fi interpretată ca individualism. 
Ideea de stat se profilează ca un principiu constrictiv, un obstacol 
în fața libertăţii şi dezvoltării indivizilor excepționali. Este agentul 
unui lente sinucideri datorate mecanismelor sale de omologare a 
unui individ înstrăinat de propriul său destin. 

Nietzsche semnalizează contradicţia internă a Statului: dacă 
legea precizează că majoritatea decide pentru binele tuturor, atunci 
este suficientă o minoritate pentru a-l face impracticabil. 

În Amurgul idolilor’ sistemul de învățământ german, par- 
te integrantă a statului cultural creat de Bismarck, este denunţat 
ca instrument mult prea eficient în normalizarea şi în controlul 
oamenilor. Mesajul de ansamblu al acestuia este că prin educaţie 
se formatează cetăţeni, nu oameni apți să gândească. Instituţiile 
culturale constituie pârghii de serializare umană şi de generare 
a unor dependențe în raport cu bogăţia şi morala ca forme de pu- 
tere. Egoismul afaceriştilor, al Statului sau al ştiinţei determină 
vectorul cultural al umanităţii de sub incidenţa lor. Statul cultu- 
ral modern este astfel departe de utopia platonică în care Statul 
mai avea nevoie de sancţiunea filosofiei poruncitoare şi legiuitoa- 

re, iar filosoful reprezenta termenul agonal al epocii sale. Antiteza 
savantului- funcționar al Statului se configurează în Schopenhauer 
ca educator, unde miza este abilitatea eroică a filosofului — educa- 
tor de a actualiza şi de a armoniza toate latențele creatoare ale 
discipolilor. ,Prețuiesc un filosof exact în măsura în care el este 
în stare să dea un exemplu’”™®, afirmă Nietzsche în eseul despre 
Schopenhauer — un Schopenhauer asimilat, cel puțin înainte de re- 
considerarea lui, cavalerului lui Diirer5% care călăreşte implacabil 
şi imperturbabil între Moarte şi Diavol — iar „exemplu! vizat este 
păstrarea independenţei față de Stat şi față de societate, asumarea 
autenticităţii vieţii cu toată suferința implicată de aceasta şi cu 
efortul revoluţionar al fiinţei sale. Dimensiunea eroică a unei ase- 
menea entități se întregeşte prin faptul că nu mai speră nimic de 
la sine, forţa sa constând în uitarea de sine. Puterea mistificatoare 
şi manipulatoare a presei şi relaţiile ei privilegiate cu banii şi influ- 
ența nu scapă observației lui Nietzsche. 

In fenomenul nihilismului reverberează şi criza lumii politice 
contemporane. Nietzsche semnalizează imposibilitatea guvernului 
legitim — a cărui figură centrală ar fi, la modul ideal nietzschean, 
eroul războinic — şi a autenticei autorităţi, în condiţiile în care fun- 
damentarea teleologică a puterii este egoistă, urmăreşte interese 
de grup şi acordă preeminenţă valorilor mediocre. Spiritul de tur- 
mă, pregnant manifestat în secolul său, reprezintă un alt factor 
important al acestei crize. În turmă se impune imperativul trans- 
parenţei, deoarece conform logicii ei de funcţionare a tăinui ceva 
înseamnă a fi susceptibil de incognoscibilitate şi a fi considerat un 
pericol pentru societate. Excepţiile sunt culpabilizabile la acest ni- 
vel. Opusul elementului de turmă este individul suveran, eliberat 
de moralitatea moravurilor, identic mereu cu sine însuşi, autonom 
şi supramoral, având conştiinţa puterii şi a libertăţii. 

Filosofia lui Nietzsche este o filosofie orientată spre ierarhie, 
dar nu cere anihilarea turmei, termen necesar în dispozitivul ri- 
tual al puterii şi teren de exercitare a capacităţilor liderilor şi de 


589 Id.: Schopenhauer ca educator. În: Nietzsche, Friedrich: Opere 
complete. Vol. 2. Naşterea tragediei. Consideraţii inactuale I-IV. Scrieri 
postume (1870-1873). ed. cit., p. 233 

5% Id.: Naşterea tragediei. ed. cit., p. 87 

valorizare a actelor lor. Filosoful german îşi priveşte secolul ca pe o 
epocă a maselor, dar şi a celor mai puternice individualităţi (două 
principii corelative) selectate prin rezistența la presiunea standar- 
dizantă a primei categorii, pe linia unui raționament care afirmă 
că rezistența potenţează puterea. In tabloul durabilităţii culturii 
umane elementele slabe sunt necesare. Ele asigură perfecţionarea 
tipului puternic pe o logică a corpului străin, responsabil de produ- 
cerea infecţiei, dar şi de reacţia anticorpilor. În plus, într-un stat baza 
este asigurată de aceste elemente condiţionate pe care el le produce 
şi prin instituţiile educative. „Admiţând faptul că dintotdeauna, 
de când există oameni, au existat şi turme omeneşti (uniuni sexua- 
le, comunităţi, triburi, popoare, state, biserici) şi mereu un număr 
deosebit de mare de supuşi în raport cu numărul mic al celor care 
poruncesc, — având în vedere, aşadar, că supunerea este cea care a 
fost mai cu osebire şi cel mai îndelungat exercitată şi cultivată în 
rândul oamenilor, putem presupune pe deplin îndreptăţiți că, în 
general, în fiecare om se află înnăscută trebuinta de a se supune, ca 
un fel de conştiinţă formală care dispune: «tu trebuie să faci neapă- 
rat ceva anume, tu trebuie să renunţi neapărat la ceva anume», pe 
scurt, «tu trebuie», Pasajul acesta izolează spaţiul politicului, re- 
cunoaşte că puterea ocupă locul central şi se profilează ca o necesitate 
a naturii umane, dar trasează un tablou în negativ. Pierre Clastres5%? 
preia configuraţia nietzscheană a ubicuităţii puterii, dar îi schimbă 
subiectul: viaţa socială ia locul naturii umane. 

Societăţii antice greceşti” — consideră generalizant filosoful —, 
în mentalitatea căreia munca este o infamie, Nietzsche îi opune lumea 
modernă cu „un comportament absolut de sclav“. Această lume ascun- 
de chiar şi de ea însăşi produsele sclaviei sale sub două „halucinaţii 
conceptuale“: „demnitatea omului“ şi „demnitatea muncii“, şi încearcă 
să eludeze faptul că sclavia, ca şi cruzimea, intră sub sfera necesităţii 
în orice cultură, în orice religie, în orice putere. 


59% Id.: Dincolo de bine şi de rău. Preludiu la o filosofie a viitorului. ed. 
cit., p. 105; O corecție este adusă în Omenesc, preaomenesc. ed. cit., p. 146: 
„Oamenii se supun din obişnuinţă faţă de tot ce vrea să aibă puterea”. 

592 Clastres, Pierre: Societatea contra statului. Studii de antropologie 
politică. Traducere de Emanuel Actarian, Prefață de Vintilă Mihăilescu, 
Editura Ararat, Bucureşti, 1995, p. 28 

5% Nietzsche, Friedrich: Statul grec. ed. cit., pp. 490-492 

Prin consumul de energie inerent ei, munca** se dovedeşte a 
fi cea mai bună poliţie, ceea ce nu anulează pericolul reprezentat de 
muncitor în secolul al XIX-lea. Foarte aproape de teoriile lui Marx, 
Nietzsche5% explică intempestivitatea socialismului prin faptul că 
muncitorii resimt dureros supunerea faţă de burghezii care nu se 
legitimează drept superiori prin forma naturală aristocrată, ca- 
rentă la nivelul acestei categorii. Nietzsche se apropie de perspec- 
tiva eschatologică a lui Marx prin avertismentul către burghezi. El 
atrage atenţia că, prin aparenţa vieții sale, burghezia provoacă „râia 
socialistă *% al cărei focar prim este chiar în interiorul ei. Pe de altă 
parte, acțiunea alienantă şi uniformizatoare a maşinii se transfe- 
ră şi în structurile sociale care-i preiau modelul (partide politice, 
stat). 

„Clasa imposibilă” (muncitorii) este prinsă iremediabil în 
angrenajul mecanic al societăţii, crede Nietzsche, iar de aici nici 
realizarea utopiei socialiste nu o poate scoate, deoarece aceasta din 
urmă înseamnă doar schimbarea instanței de putere. Din sclavi ai 
capitalului şi ai maşinii, muncitorii ar deveni sclavi ai statului şi 
ai partidului. Filosoful german are intuiţia socialismului ca formă 
extremă a despotismului şi a propensiunii sale spre plenitudinea 
puterii statale şi aneantizarea individului, transformarea lui într-o 
entitate fără relief şi într-un instrument absolut. El cataloghează 
socialismul ca „,tiranie gândită până la capăt a insignifianților şi a 
celor mai proşti” şi întrezăreşte într-o oarecare măsură dezastrul 
pe care îl va provoca în secolul XX prin tentativa de a-şi impune 
ideologia. Deconstruirea nietzscheană a discursului socialist vizea- 
ză şi exploatarea, nu în calitate de termen condiţionat de o societate 
imperfectă şi coruptă, ci în calitate de „factor primordial al întregii 
istorii“5%, urmare a voinţei de putere propriu-zise. 


5% Id.: Aurora. ed. cit., p. 109 

5% Id.: Ştiinţa veselă. ed. cit., p. 291 

5% Id.: Omenesc, preaomenesc. ed. cit., pp. 338-339 

39% Id.: Voința de putere. Incercare de transmutare a tuturor valorilor. 
(Fragmente postume).ed. cit., p. 85 

5% Id.: Dincolo de bine şi de rău. Preludiu la o filosofie a viitorului. 
ed. cit., p. 189 

In raporturile de dominație ideologia este deconspirată ca 
falsă motivaţie. Aceasta5%, la rândul ei, furnizează criteriul în baza 
căruia se poate valoriza caracterul ideologic al credințelor politice 
şi contribuie la configurarea edificiului simbolic, forță motivantă a 
comenzii şi a obedienţei. 

Nietzsche demonstrează că în spatele fricilor cotidiene se află 
un fenomen global: teama societăţii faţă de viaţă în exuberanta ei 
pasională, în exaltarea corpului, în căutarea unei libertăţi depline 
în care simţurile să se afle într-un acord perfect. Se produce o re- 
nunțare la care omul consimte numai atunci când are convingerea că 
aceasta îi este impusă de o voinţă transcendentă, deşi, la fel de bine, 
aceasta poate să fie creaţia unor strategii politice. Această perspectivă 
împinge instinctul de obedienţă pe un plan secundar, reflex al fenome- 
nului obiectiv de creare a termenilor umani ai puterii. 

Filosoful german intuieşte şi blamează puterea neobişnuită a 
obişnuinţei şi a fundamentului ei, teama, şi, deşi ştie că tradiția ia 
naştere pentru conservarea unei comunităţi, continuă să considere 
individul victima cutumei. Konrad Lorenz reevaluează această 
teorie şi vede în acest fenomen un mecanism comportamental efi- 
cient în menţinerea speciei. In radiografia făcută de Nietzsche în 
secolul al XIX-lea“, secol în care pe fundalul democraţiei a cres- 
cut posibilitatea dresării omuluis?, domină o aristocrație financi- 
ară egoistă ce deviază tendinţa politică şi dispoziţiile războinice 
prin alimentarea unei frici de război, precum şi o morală de turmă 
afirmată în descendența Revoluţiei Franceze. Maladia voinţei pa- 
ralizate se generalizează, unica soluţie întrevăzută de Nietzsche 
fiind ivirea unei primejdii (cum ar fi Rusia), pentru că numai un 
duşman comun ar putea să determine Europa să-şi activeze o voin- 
ță unică şi o nouă castă conducătoare. Consecința acestei profeţii 
împlinite este, într-un registru minor, sfârşitul fărâmiţării stata- 


5% Stopino, Mario: Le forme del potere. Guida Editori, Napoli, 1974, 
p. 154 

50 Lorenz, Konrad: Aşa-zisul rău. Despre istoria naturală a agresi- 
unii. Traducere din germană de loana Constantin, Editura Humanitas, 
Bucureşti, 1998, pp. 85-86 

&1 Nietzsche, Friedrich: Statul grec. ed. cit., pp. 496-497 

62 Id.: Voința de putere. Incercare de transmutare a tuturor valorilor. 
(Fragmente postume). ed. cit., p. 87 

Georg Wilhelm Friedrich Hegel (1770-1831), gravură de Lazarus Sichling 
după o litografie de Julius L. Sebbers, după 1828 

le şi, într-unul major, marea politică, prevăzută poate cu o prea 
mare acuratețe în Dincolo de bine şi de rău: „S-a dus vremea poli- 
ticii mărunte: secolul viitor aduce cu sine lupta pentru dominaţia 
mondială”503. 

Nietzsche preconizează dezagregarea naţiunilor“, dispariţia 
naționalismului artificial, periculos, motivat de voinţa de domina- 
ție, şi crearea unui om european, de rasă mixtă, în care componen- 
ta iudaică ar fi mai folositoare decât oricare alta. În Aurora“? se 
alocă poporului evreiesc „eroic” un rol de lider în Europa viitoare, 
alegere justificată de puterea implicită supravieţuirii lui de-a lun- 
gul secolelor, dar şi de faptul că bogăţia asimilată în mod tradiţio- 
nal cu acest popor produce în timp o aristocrație de rasă pentru că 
permite accesul la cultură, otium, femei frumoase, timp destinat 
întreţinerii propriei persoane, lipsit de necesitatea muncii abruti- 
zante; cu alte cuvinte, încrucişări genetice faste, dublate de un fe- 
notip favorabil. „Răsăritean” de extracţie schopenhaueriană, apro- 
piat de Dostoievski pe linia încrederii în spiritul rusesc, Nietzsche 
credea că în Europa viitoare puterea se va împărți între slavi şi an- 
glo-saxoni, profeție suficient verificată istoric. Intr-o variantă mai 
optimistăs, el prevede federalizarea Europei la capătul traseului 
democratic şi naţional, dar şi, cam utopic, realizarea unei Europe 
în care politica este depăşită prin cultură. 

„Războiul este părintele tuturor lucrurilor bune”%" , după cum 
se afirmă în Știința veselă. Apologia războiului vizează activitatea 


603 Id.: Dincolo de bine şi de rău. Preludiu la o filosofie a viitorului. 
ed. cit., p. 125 

604 Id.: Omenesc, preaomenesc. ed. cit., pp. 209-211; Problema evre- 
ilor, afirmă Nietzsche, se pune doar în statele naţionale, unde, datorită 
voinţei, eficienţei şi capitalului lor, evreii stârnesc invidie şi ură şi sunt 
transformați în țapi ispăşitori. O acutizare a poziţiei lui Nietzsche faţă de 
evrei vizează supunerea de sclavi a evreilor în raport cu divinitatea, prelu- 
ată şi de creştinism. Arendt, Hannah: Originile totalitarismului. Traduce- 
re de Ion Dur şi Mircea Ivănescu, Editura Humanitas, Bucureşti, 1994, p. 
40: Hannah Arendt îi recunoaşte lui Nietzsche-,,european bun” aprecierea 
corectă a rolului evreilor în istoria europeană. 

6% Nietzsche, Friedrich: Aurora. ed. cit., pp. 127-129 

606 Id.: Omenesc, preaomenesc. ed. cit., p. 461 

607 Id.: Ştiinţa veselă. ed. cit., p. 317 

de depăşire, dinamică, transformatoare, creatoare şi ierarhizantă. 
Valorizarea agonului la Nietzsche nu are nimic în comun cu lupta 
pentru supravieţuire darwinistă. In Amurgul idolilor“ este dez- 
aprobată teoria lui Darwin tocmai pentru că în realitate cei slabi 
ajung stăpâni peste cei puternici uzând de spirit (= mimetism). 
Orice formă de agon este indispensabilă pentru menține- 
rea unei civilizaţii, iar manifestările cruzimii nu fac excepţie. 
„Cruzimea ține de cea mai veche bucurie festivă a omenirii”5 — se 
spune în Aurora. Acţiunea celui crud, a celui ce savurează până 
la paroxism sentimentul puterii, înviorează comunitatea, forțată 
astfel să îşi exorcizeze frica. Departe de a fi expulzată din civiliza- 
ţia creştinată, cruzimea a fost numai spiritualizată. Ea continuă 
să subziste subteran în voluptatea fenomenului tragic, în extazul 
martiriului creştin, în idealul ascetic şi în mişcările revoluţionare. 
Instinctul de libertate egal cu voința de putere constituie o forţă 
activă a acelor „artişti şi organizatori ai violenţei”S! care sunt con- 
structorii de state. La nivelul interiorităţii omului, acesta operează 
negativ şi germinează conştiinţa încărcată (violenţă interiorizată) 
prin stabilirea unor standarde „non-egoiste”. Integrabili paradig- 
mei violenţei, țapul ispăşitor şi eroul unei comunități sunt conver- 
genţi la nivelul reducţiei la condiţia de pretexte arbitrare ale re- 
vărsării instinctelor comunităţii care-i blamează sau îi laudă doar 
cu scopul de a-şi consolida sentimentul puterii, necesitate ubicuă 
şi violentă în câmpul social. Luigi Alfieri®™, în Terțul care trebuie 
să moară, pleacă de la capitolul Despre iubirea aproapelui din Aşa 
grăit-a Zarathustra şi analizează statutul terțului în calitatea sa 
de construct care nu poate subzista fără un sistem simbolic, fără o 
cultură structurată de reguli de identificare şi de separare. Pe o axă 
pozitivă, terțul se suprapune peste cel nobil şi este inserat într-un 
spaţiu suprauman, esenţial deţinător al autorităţii şi al puterii, 


68 Id.: Amurgul idolilor. ed. cit., p. 49 

609 Id.: Aurora.ed. cit., p. 23 

610 Id.: Despre genealogia moralei. O scriere polemică adăugată re- 
centei „Dincolo de bine şi de rău” spre împlinire şi înţelegere. ed. cit., pp. 
86-88 

6&1 Alfieri, Luigi, Bellei, Maria Cristiano, Scalzo, Domenico Sergio: 
Figure e simboli dell” ordine violento. Percorsi fra antropologia e filosofia 
politica. G. Giappichelli Editore, Torino, 2003, p. 77-100 

mai ales când supraviețuirea sa este putere. Cu alte cuvinte, eroul. 
La polul opus, el poate constitui obiectul privilegiat al conflictului, 
victima a cărei eliminare reprezintă condiția coeziunii celorlalți. 
În această ordine, forma iniţială a terțului verifică profilul ţapului 
ispăşitor. 

In viziunea lui Schopenhauer, lumea este consecința voin- 
ței oarbe de a trăi, energie originară, inconștientă, impersonală 
şi plăsmuitoare. Aceasta nu cunoaşte scop sau limite, este acțiu- 
ne fără sfârşit, simultan negare şi afirmare. In momentul în care 
această forţă se diseminează şi intră în forme, îşi alocă limite şi 
trăieşte decadent, dar dorinţa de integralitate persistă, consecința 
fiind destrucţia formei. Schopenhauer face din voinţă esenţa lucru- 
rilor, faptul absolut al vieţii, care nu necesită întemeiere raţională 
şi pune în umbră intelectul, dar percepe lumea ca reprezentare, 
realitatea ca iluzie şi viaţa ca durere, ceea ce face ca scenariul de- 
zirabil să fie cel al voinţei nevoite să se nege pe sine. Astfel, el 
postulează unitatea voinţei, conştiinţa identităţii ei, care, în toate 
manifestările sale, conduce la voinţa de a se nega. La acest palier se 
află ceea ce Nietzsche consideră mistificarea schopenhaueriană, din 
cauză că, spre deosebire de Schopenhauer, nu vede în perpetuul carac- 
ter iluzoriu al lumii o rațiune suficientă pentru pesimism. 

Concepţiei eleate a lui Schopenhauer, Nietzsche îi opune una 
heracliteană a lumii în perpetuă prefacere. Devenirea impregnează 
voinţa de putere şi-i lasă marca agonului forțelor naturale, iar ele, 
la rândul lor asigură transformarea perpetuă a lumii. Completarea 
vine dinspre eterna reîntoarcere ca circuit necondiționat şi infinit 
repetat al tuturor lucrurilor. Nietzsche preia aspectul creator al 
voinței schopenhaueriene şi integrează sistemului său voinţa ca 
origine metafizică a lumii, dar nu şi impulsul ființei spre anean- 
tizare, nu şi negația voinţei de a trăi. Dacă valoarea absolută la 
Schopenhauer rezultă a fi „a nu trăi”, la Nietzsche găsim reversul, 
„a trăi”. Un reflex al mitologiei voinţei schopenhaueriene inserat 
în Ştiinţa veselă“!? prevede că, pentru ca voința să ia naştere este 
necesară o reprezentare a plăcerii şi a neplăcerii şi intervenţia her- 
meneutică a intelectului în raport cu ele. Voința echivalentă cu via- 
ţa constituie şi punctul de plecare pentru Nietzsche, dar acesta de- 


612 Nietzsche, Friedrich: Știința veselă.ed. cit., p. 341 

viază de la teoria schopenhaueriană. Georg Simmelt!3 interpretea- 
ză discursul nietzschean ca pură expunere a gândirii evoluționiste, 
care în sine implică valoarea absolută, şi explică această deviere 
prin inserţia unei reprezentări de tip evoluționist (în sensul atribu- 
it acestui termen de către Darwin) asupra vieţii. 

Pentru Nietzsche, însă, viaţa nu este numai impuls de conser- 
vare, ci este mai ales autoafirmare ca originară afirmare a esenței 
vieții, dar aceasta nu constă în conservarea ei, ci în potenţialitatea 
ei provocată de valoare. De aici — profilarea valorii ca şi condiţie a 
vieții în sensul de potenţialitate a ei şi definirea voinţei de valoare 
ca principiu al instituirii unei noi poziţii de valori. Reciproca este la 
fel de valabilă: principiul fondator al unei noi poziţii de valori este 
voinţa de putere. Prin poziţie de valori se înţelege determinarea 
acelor condiţii în măsură să redea viața vieţii, adică potenţialitatea 
ei. Inlocuirea valorilor platonico-creştine depotenţializante şi inhi- 
bante (obiectul criticii nietzscheene) şi profilarea existenţei ca va- 
loare configurează aria de acţiune a transmutării tuturor valorilor. 
Valorile nu sunt decât nişte poziţii temporare ale voinţei de putere, 
din cauză că „valorile şi transformarea lor depind de creşterea pu- 
terii celui ce instituie valoarea”®™. 

Puterea“!5 este echivalată de Nietzsche cu forţa, ca facultate 
de a opera, de a fi capabil, dar ea reprezintă şi actul dominaţiei şi 
voința ca voință-de-a-fi-pentru-sine, trei sensuri valide în lectura 
heideggeriană a lui Nietzsche. 

Voința de putere şi eterna reîntoarcere funcționează comple- 
metar: voinţa de putere nu vrea ceva, ea însăşi fiind voință de a 
crea, stare generală a ființării ca devenire veşnică, iar inelul eter- 
nei reîntoarceri pune în lumină adevărata natură a voinţei, ambele 
aspecte dizolvând problema scopului. Amândouă implică o distru- 
gere a ierarhiilor umane, ale interiorităţii şi ale exteriorităţii, o 
destructurare a ordinii valorilor tradiționale. Eterna reîntoarce- 
re este selectivă; este gândire selectivă şi ființă selectivă, ceea ce 


613 Simmel, Georg: Schopenhauer e Nietzsche. A cura di Anna Olivi- 
eri, Traduzione dal tedesco di Anna Olivieri, Ponte Alle Grazie, Firenze, 
1995, pp. 19-25 _ 

614 Nietzsche, Friedrich: Voința de putere. Incercare de transmutare 
a tuturor valorilor. (Fragmente postume). ed. cit., p. 15 

615 Heidegger, Martin: op. cit., p. 74 

înseamnă că numai afirmația şi bucuria revin şi că tot ceea ce în- 
seamnă negaţie este expulzat din mişcarea ei. Eugen FinkS situ- 
ează voinţa de putere şi eterna reîntoarcere a identicului ca raport 
între principiul de limitare şi cel de ilimitare, ca Peras şi Apeiron, 
ca apolinic şi dionisiac. Voința de putere constituie calea de acces 
spre libertatea conştientă individuală şi socială, spre autorealizare 
şi depăşire perpetuă. Incă din Naşterea tragediei ea este asociată 
capacităţii de creaţie, înțeleasă ca instinct dionisiac (totul duce la 
Dionysos), şi de afirmare a omului. 

Voința de a trăi nu există pentru că numai acolo unde este 
viaţă este şi voinţă, dar nu voinţă de a trăi, ci voinţă de putere ca 
voinţă de a crea valori (proprie existenţei). Ea reprezintă esența a 
tot ceea ce ființează şi nu înseamnă voință de dominație. Aceasta 
din urmă cade sub incidența anatemei nietzscheene şi trimite la 
o carenţă înscrisă în aspirația posibilităţii de a exercita puterea. 
Puterea nu este altceva decât esenţa voinţei, o clarificare a acestei 
esențe, nu finalitatea ei, ceea ce duce la echivalarea lor în sens me- 
tafizic, apreciază Heidegger®" urmărind vectorii de elevare, de su- 
prapotenţare şi de supraevaluare înscrişi în procesualitatea voinţei 
de putere. Viaţa este acumulare de forțe, iar voinţa de putere este 
voinţă de viață. Condiţiile de potenţare se referă mereu la devenire 
în sensul creşterii şi decadenţei puterii. Orice forţă motrice este 
voinţă de putere. La sclavi ea se manifestă€:8 ca voinţă de libertate, 
ca voință de supremație la o clasă destul de puternică, dar limitată 
la drepturi egale cu cele ale clasei dominante, şi ca iubire la cei mai 
puternici, mai autonomi. În ciuda faptului că apare ca dăruire de 
sine, această iubire pune stăpânire, covârşeşte fiinţa. 

Corpul”, ca şi câmp de stări opuse între care există acord şi 
luptă, oferă configuraţia voinţei de putere, generalizată la tot ceea 
ce există. Fiecare formă de existenţă actualizează voința de putere. 
Fiecare corp specific tinde să domine întregul spațiu, să-şi exercite 
forţa, voința de putere, şi să respingă orice s-ar opune extinderii 

sale. El se loveşte de tendinţele identice ale altor corpuri şi sfârşeş- 
te prin a se uni cu cele înrudite cu care conspiră ulterior pentru pu- 
tere. Voința de putere este esențial raport de forţe şi face ca forțele 
active să afirme şi cele reactive să nege. Ea reprezintă mişcarea 
care, în optică nietzscheană, este destinată să înlocuiască nihilis- 
mul deplin, dar ea poate la fel de bine să presupună acest nihilism. 
Această voinţă de putere se foloseşte de valorile existente — obiecte 
ale criticii (la palierul cărora dihotomia supraordonată este bine/ 
rău) şi germinează în ele depăşirea creatoare. 

In replica dată interpretărilor de tip heideggerian, înclinate 
să înţeleagă voința de putere ca desfăşurare extremă a organiză- 
rii raţionale şi tehnice a realului de către om, Gianni Vattimo$2% 
vorbeşte despre modelul estetic de la baza noţiunii de voință de 
putere în ipostaza ei destructurantă, scurtcircuitată de manifes- 
tări dionisiace şi de devenire, termeni suficienţi pentru infirmarea 
imuabilităţii oricărei valori. Plecând de la opoziţia nietzscheană 
artă — ştiinţă, el constată că în perimetrul culturii occidentale doar 
în cea dintâi mai supravieţuieşte un reziduu dionisiac, o formă de 
libertate a spiritului, ceva susceptibil de a deveni voinţă de putere 
ca joc al unor ierarhii de forţe pulsionare creatoare de configurări 
simbolice care, la rândul lor, sunt virtuali agenţi ai stabilirii de 
configurări de forțe. 

In interpretarea lui Gilles Deleuze“?! voinţa de putere consti- 
tuie elementul genetic şi principiul de sinteză al forţelor active, că- 
rora le este proprie linia nobil — înalt — stăpân, şi reactive, definite 
de linia jos — rău — sclav. Voința de putere determină raportul de 
forțe şi calitatea lor şi se manifestă ca putere de a fi ea însăşi afect. 
Genealogia trimite la valoarea originii şi la suma originii valorilor 
şi se contrapune caracterului absolut şi utilitar al valorilor. Nu ier- 
arhia produce genealogia. Ea este chiar faptul originar, identitatea 
diferenţei şi a originii. Ierarhia, în afara semnificației de diferență 
între forțele active şi cele reactive, cu afirmarea superiorității celor 
dintâi, poate să însemne şi triumful forţelor reactive, atunci când 

cei puternici sunt contaminațţi. In acest caz, teoria ierarhiei este 
asigurată pe filiera moralei şi a religiei. In contextul în care orice 
raport forță — forță constituie un raport de dominație, orice forță 
înseamnă dominație, dar şi obiectul asupra căruia se exercită do- 
minația. Ea activează într-o paradigmă în care voinţa funcţionează 
ca instanță de afirmare a diferenței. Performat masiv în religie, 
artă, filosofie, ştiinţă, efortul contrar, de neutralizare a diferenţei, 
se înscrie în aria de manifestare a nihilismului ca acţiune generală 
de negare a vieţii. 

Pentru Nietzsche lumea este o masă constituită dintr-un nu- 
măr infinit de centri de putere, de voințe de putere care trăiesc 
şi reacționează fiecare după propriile perspective şi criterii de va- 
loare, respectându-se astfel principiul prim: nu există fapte, există 
numai interpretări, iar interpretarea este act de putere. Această 
structură de forţe se manifestă la nivel intrapsihic în lupta dusă 
de pasiuni şi în supremaţia fictivă a conştiinţei asupra celorlalte 
instanțe ale personalităţii. In fiinţa umană se poartă o continuă 
luptă a instinctelor a căror violență nu poate fi neutralizată prin 
puterea intelectului, din cauză că şi acesta este la rândul său in- 
strumentul unui instinct rival. Pentru a evita înrobirea faţă de un 
instinct s-au elaborat, apreciază Nietzsche, şase strategii esenția- 
les22: abstinenţa, care implică atrofierea instinctelor prin ocolirea 
prilejurilor; regularitatea strictă a satisfacerii lui, adică instaura- 
rea legii în instinct; satisfacerea excesivă care, ideal, degenerează 
în greață, dar poate duce şi la dependenţă; asocierea lui cu un gând 
dureros; dislocarea energiilor; ruinarea structurii fizice şi psihice. 
Analog instinctelor violente, virtuțile? victimizează individul prin 
acțiunea lor excesivă în economia existenţei lui şi, privându-l de 
egoismul conservator, îl fac vulnerabil. 

In Dincolo de bine şi de rău“, Nietzsche concepe psihologia 
ca morfologie şi genetică a voinţei de putere, liberă de orice preju- 
decăţi morale şi de puterea lor paralizantă şi deformatoare, şi face 

din ea calea propriei cercetări amorale a problemelor fundamen- 
tale. 

Neicrederea în valorile imuabile vine şi pe filiera intuiţiei că 
există doar două senzaţii naturale — plăcerea şi durerea —, intuiție 
preluată de Freud”. Cea dintâi structurează morala stăpânilor, 
morală consonantă cu afirmarea valorilor plenitudinii şi a elanului 
de viaţă?, în timp ce cea de-a doua determină morala sclavilor, 
purtătoare a unui germene morbid, decadent şi negator al vieţii — 
dorința de moarte. In calitate de avocat al vieţii, Nietzsche tratea- 
ză cu suspiciune tot ceea ce morala califică drept impulsuri bune, 
impulsuri a căror origine o detectează într-un proces de negaţie. 
In afară de asta, el este conştient de necesitatea omului de a se 
reîntoarce uneori la poziţia sa ilogică faţă de lucruri, mai cu seamă 
atunci când existenţa întreagă este o dizarmonie irezolvabilă. 

Primul palier agonal al forţelor este cel intrapsihic. Prin ur- 
mare, şi primul câmp de putere este de aceeaşi natură şi se mani- 
festă la extrem în autoînrobire, în supunerea față de idolii funeşti 
numiţi valori morale. La cealaltă extremă, voinţa de putere în sine 
este voinţă de a trăi, este Eros generalizat. Morala amorală bazată 
pe voinţă de putere implică şi efortul eroic al omului de a se meta- 
morfoza în supraom, în creator capabil să-şi transforme existenţa 
în destin, să revalorizeze totul pe un eşafodaj al energiei vitale. 
Transmutarea tuturor valorilor mizează pe exclusivitatea aspec- 
tului creator consecutiv debarasării de valori date ca imuabile de 
către instanţe relative. 

Sentimentul de creştere a puterii reprezintă atât mobilul 
celor cărora le este familiar sentimentul puterii, din moment ce 
ei sunt capabili să se stăpânească (brahmanii“” reprezintă tipul 
exemplar al acestui caz), cât şi al celor care nu îl cunosc (integrabili 
mişcării creştine). Generalizând, orice eveniment fondat pe o inten- 

ție este reductibil la intenţia de creştere a puterii, în dimensiunea 
sa subiectivă. Mai cu seamă în procesul cunoaşterii fiinţa umană 
devine conştientă de puterea ei datorită faptului că înregistrează 
un spor de plăcere echivalent cu un spor de putere. Plăcerea ca 
indicator al sporului de putere semnalează şi ea preeminența acor- 
dată în discursul nietzschean acestui versant al puterii. 
Instrumentalizată pe o axiomă machiavelliană, dihotomia 
plăcere-durere este integrată în doctrina nietzscheană a sentimen- 
tului puterii6: îţi exerciți mai eficient puterea făcând rău, deoare- 
ce durerea este un mijloc mai impresionabil decât plăcerea; dar o 
exerciţi şi făcând binele, pentru că sporind puterea celor dependenţi 
de tine îţi sporeşti propria putere, prin aliaţi. Realizarea maximală 
a acestei strategii are loc la palierul puterii discursive a societăţii. 
Oamenii tânjesc după societate” pentru că le dă sentimentul for- 
ței lor. Mare parte a conversaţiei din societate este purtată pentru 
a provoca durere interlocutorului, din cauză că pricinuirea durerii 
face plăcere şi constituie un stimulent al vieţii. Nietzsche nu omite 
nici diferența de reprezentare individuală a durerii, condiționată 
de întreg contextul bio-psiho-social în care se produce incidenţa ei. 
Plecând de la parafraza „Dumnezeu e mort, dar nici omul n-o 
duce prea bine’, ideologia morţii omului ca reprezentare mitică 
negativă a acestuia semnalizează prin moartea metaforică o formă 
privilegiată de critică socială radicală, conturată la intersecţia re- 
considerării culturilor arhaice cu eschatologiile secularizate ale se- 
colului al XIX-lea. Moartea lui Dumnezeu şi corolarul ei, criza su- 
biectului — dacă punem problema în termenii lui Gianni Vattimo —, 
disoluția personalităţii şi a eului creator sub presiunea imaginii co- 
lective şi anonime a omului, constituie fenomene ivite pe fundalul 
mitologiilor egalitariste ale lumii moderne, dar care, destul de ironic, 
generează şi reabilitarea omului mare, a personalităţii, a excepţiei, 
aspect pregnant în scrierile lui Emerson, Carlyle, Burckhardt sau 
Nietzsche; acesta din urmă, îl urmează pe Burckhardt în admiraţia 

sa pentru acel uomo singolare renascentist, îl preferă pe Emerson 
şi îl desconsideră pe Carlyle. Aurora”! sugerează că Napoleon a 
impus în secolul al XIX-lea prostraţia romantică în faţa geniului şi 
a eroului, a cărui formulă a descoperit-o Thomas Carlyle. Marii oa- 
meni, Napoleon în mod specific, reprezintă prefigurări ale suprao- 
mului, în care Constantin Rădulescu-Motru? de exemplu, vede o 
exacerbare a cultului personalităţii pe o traiectorie a instinctului şi 
a voinţei de putere ca spor de energie. 

Independenţa este apanajul, gloria, dar şi riscul izolării mi- 
norităţii celor puternici. Cea mai bună dovadă a ei rămâne „să ştii 
să te păstrezi”, iar pentru asta lecţia validă constă în a „nu te 
ataşa” de nimeni şi de nimic, nici măcar de propria detaşare. La 
nivel programatic amoral, dublajul unei asemenea existenţe este 
asigurat de deviza Ordinului Hassassinilor, „Nimic nu e adevărat, 
totul e permis”. 

În vecinătatea spirituală asumată a lui Machiavelli, 
Nietzsche înţelege virtutea ca valoare lipsită de mica mo- 
rală, ca valoare a celui puternic. „„Neocinismul aristocratic al 
lui Nietzsche”5% integrează conceptul de virtù în sensul dat de 
Machiavelli, de valorificare a tuturor vectorilor de energie şi de 
abilitate ai individului. Epocă intens energetică, războinică, virilă, 

dionisiacă, Renaşterea a generat omul de pradă fără nimic maladiv 
în el, anatemizat de morale, a cărui figură emblematică este Cesare 
Borgia. Filosoful german preia tema energiei individuale, pe care o 
localizează în Renaştere, dar care impregnează şi opera unui scriitor 
precum Stendhal. Contactul cu perimetrul renascentist marchează 
şi distanțarea de mitul german al poporului (şi implicit de Wagner), 
precum şi afirmarea unor valori vitale şi supranaţionale. Suficient de 
renascentist este filosoful german şi în analiza cinică a succesului, 
criteriu esenţial în evaluarea acţiunilor omeneşti care intră şi în grila 
de evaluare a principelui lui Machiavelli. 

Nietzsche admite validitatea lecţiilor principelui — adică exerci- 
tiul ipocriziei şi al măştii — ca instrumente ale puterii, dar semnalea- 
ză55! riscul posedării potentatului de instrumentele sale în conversia 
latentă a aparenţei în esenţă. Ironia face ca această conversie să fie 
necesară pentru creditarea pe termen lung a unor puteri — cele din 
aria religioasă mai ales, dar nu numai —, pentru că nicio putere nu 
se poate afirma decât reprezentată exclusiv de ipocriţi. Strategiile de 
imagine recomandate principelui său ideal de Machiavelli au un ecou 
perfect în Nietzsche, deoarece, în reţeta omului mare, el prevede jocul 
aparenţțelor potente cu impact la ceilalți. Astfel, el trebuie să aibă sau 
să pară că are o voinţă puternică şi însuşirile masei, să ofere turmei 
ceva cucerit prin luptă sau care să pară cucerit „prin luptă, pentru a 
crea impresia unei forţe invincibile cu ajutorul căreia poate profita de 
dispoziția pentru venerație sau teamă a oamenilor. Faptul că „marii 
cuceritori au avut mereu pe buze limbajul politic al virtuții: au avut 
mereu în jurul lor nişte mase care se aflau în stare exaltată şi nu voiau 
să audă decât limbajul cel mai exaltat”*% explică de ce teatralitatea 
politicului înglobează jocul judecăților morale. O altă lecţie de imagi- 
ne vizează corespondența dintre faptă şi receptarea ei: fapta izolată 
nu are măreție, iar pentru a dobândi măreţia este necesar un public. 
In consecinţă, orice act măreț de putere are nevoie de un dispozitiv 
ritual lărgit în care să se desfăşoare şi din care să-şi extragă recunoaş- 
terea — prestigiul — puterea. 

Conștient de faptul că legitimitatea puterii politice ţine de cre- 
dinţe şi memorii validate, adică de simboluri, un Nietzsche „apolitic”, 

prin „a nu voi să fii simbol'*%, deplânge principii cărora nu le este 
permis să se anuleze temporar din viaţa socială şi care, constrânşi 
să însemne mereu ceva sfârşesc prin a fi „nulități solemne”, silite 
să opereze într-un registru imaginar al strălucirii. Obligaţia exis- 
tenţei reprezentative poate astfel genera sterilitate abil sau doar 
inerţial îmbogăţită cu virtuţi semnificative. 

„Creaţia — iată în ce constau eliberarea cea deplină de sufe- 
rință şi marea uşurare a vieţii. Dar pentru a fi creator, este nevo- 
ie să-nduri multe suferințe şi multe metamorfoze” — este lecţia 
de existenţă dionisiacă pe care Nietzsche nu numai că o trăieşte, 
ci o dă şi lumii prin opera sa, conştient de iminenţa interpretări- 
lor monstruoase ale discursului său. Cele mai multe dintre aceste 
interpretări au exploatat exoterizarea reflecţiilor destructurante la 
palierul valorilor, al ierarhiilor destinate să asigure ordinea lumii 
sau al certitudinilor graţie cărora omul îşi reglează comportamentul. 
Funcţionând ca o rețea extinsă pe toate canalele generatoare de va- 
lori, codul puterii este de departe aspectul cel mai expus la asemenea 
interpretări. 

Intr-o operă unitară pe ansamblu, în ciuda influențelor şi 
etapelor diferite, Nietzsche a atins câteva puncte nevralgice ale 
existenţei noastre istorice: moartea lui Dumnezeu, evaporarea 
valorilor tradiţionale, pierderea centrului şi fracturarea identită- 
ţii fiinţei, experienţa radicală a nimicului. Formula finală, sumă 
a filosofiei sale de esenţă umanistă prin care vrea să reinstaureze 
poziția de centralitate a omului în ierarhia valorilor, este amor fati 
ca voinţă transfiguratoare de a aparţine liber la tot ceea ce este 
existență, reflex al doctrinei eternității lumii prezente în reîntoar- 
cerea identicului. 

III. Concluzii 


Dostoievski şi Nietzsche performează în registre diferite un 
discurs care nu eludează referinţele obligatorii, dar nici tabu-urile 
din epoca lor, şi care îşi permite, în numele omului, să evadeze în 
proiecte mai mult sau mai puţin utopice precum supraomul sau 
slavofilismul. Tangent la prima categorie este Napoleon ca instan- 
tă funestă, respectiv ca prototip dezirabil. Fenomenul democraţiei 
occidentale de după Revoluţia Franceză şi mişcările socialiste com- 
pletează tabloul în valorizări nuanţat negative. In cea de-a doua 
categorie intră mai ales obiectele de analiză psihologică, arie care-i 
fascinează şi în care ei se exercită într-un alt raport, mai subtil ce-i 
drept, de putere: maestru — ucenic. 

Nihilismul constituie o obsesie comună la cei doi, iar an- 
ti-nihilismul este dominanta demersului lor pedagogic, militant 
la Dostoievski, ca limită extremă şi conversie a nihilismului la 
Nietzsche. Poziţii radicale în raport cu Statul şi cu Biserica se în- 
registrează atât la Nietzsche, cât şi la Dostoievski, mai partizan 
la cel de-al doilea. In discursul lor intervine tabula rasa, însă fără 
consecuţia unei soluții viabile. 

Prin medierea operei lui Dostoievski, Nietzsche îl resimte pe 
acesta consangvin, dar afinitatea reală nu este între cei doi autori, 
ci între câteva dintre opiniile filosofului german şi unele dintre 
personajele romancierului rus. Galeria personajelor dostoievskie- 
ne constituie o anticipare a supraomului nietzscheant“! sau măcar 
a treptelor spre el. Raskolnikov realizează saltul în forţa ideii na- 
poleoniene de afirmare a oamenilor superiori dincolo de principiile 
morale comun acceptate. O altă anticipare in nuce vizează eterna 
reîntoarcere şi se produce în cuvintele diavolului din coşmarul lui 
Ivan. 

Thomas Mann” desemnează prin „crimina?” afinitatea psi- 
hologică dintre Dostoievski şi Nietzsche şi are în vedere aspectul 


641 Pacini, Gianlorenzo: Nietzsche lettore dei grandi russi. Armando 
Editore, Roma, 2001, p. 67 

62 Mann, Thomas: Nobiltà dello spirito. Saggi critici. Traduzioni de 
Bruno Arzeni, Lavinia Mazzucchetti e Ervino Pocar, Arnoldo Mondatori 
Editore, 1956, p. 612; Nietzsche, Friedrich: Amurgul idolilor. Traducere de 
Vasile Frăteanu şi Camelia Tudor, Note de Vasile Frăteanu, Editura ETA, 

teribil, agresiv, al psihologiei profesate de ei; „agresiv” în sensul 
unei eliberări de mentalitatea comună, de germanicitate în cazul 
lui Nietzsche. 

Lev Şestov$* asimilează aristocratismul nietzschean subte- 
raneităţii dostoievskiene şi găseşte termenul de opoziţie în bana- 
lul cotidian. Structura resentimentului, definitorie pentru profilul 
subteran, infirmă însă această suprapunere. 

Dezacordul masiv între Dostoievski şi Nietzsche se produce 
pe terenul credinţei. Pentru Nietzsche, obiectul central de ana- 
temă sunt Evangheliile, deoarece din ele a rezultat morala devi- 
talizantă a aprecierilor creştine. Tocmai acestea prezintă aceleaşi 
tipuri fiziologice maladive ca şi romanele lui Dostoievski, „singurul 
creştin logic’, după cum îl califică filosoful german, fără însă a 
fi capabil să-i împărtăşească valorile. La nivelul mesajului spiri- 
tual global, tot ceea ce la Dostoievski încarnează valorile pozitive 
(umilitate, compasiune, egalitate în faţa lui Dumnezeu, iubirea 
aproapelui) intră sub incidenţa decadentismului împotriva căruia 
Nietzsche proferează în numele revalorizării fiinţei umane. Dacă 
în optica dostoievskiană, unica putere legitimă este Dumnezeu şi 
El este libertate, la Nietzsche puterea funcționează inevitabil şi le- 
gitim la palierul intrapsihic şi în extensiile ființei umane în întreg 
câmpul social. 


Cluj-Napoca, 1993, p. 65: „„Dostoievski- singurul psiholog [...] de la care am 
avut ceva de învăţat: este una din cele mai fericite întâmplări din viaţa mea, 
mai fericită chiar decât descoperirea lui Stendhal”, notează Nietzsche. 

63 Sestov, Lev: Filosofia tragediei. Traducere din limba rusă de Te- 
odor Fotiade, Stdiu introductiv, tabel cronologic şi bibliografie de Ramona 
Fotiade, Ingrijitor de ediţie: Mircea Aurel Buiciuc, Editura Univers, Bucu- 
reşti, 1999, pp. 306-312 

644 Nietzsche, Friedrich: Cazul Wagner. Nietzsche contra Wagner. 
Traducere din limba germană şi prefață de Al. Leahu, Editura Muzica- 
lă, Bucureşti, 1983, p. 80; Nietzsche, Friedrich: Antichristul. Traducere de 
George B. Rareş, Editura ETA, Cluj-Napoca, 1991, pp. 32-32 

645 Apud: Ianoși, Ion: Dostoievski „tragedia subteranei”. Editura pen- 
tru Literatură Universală, Bucureşti, 1968, p. 110 

Nu există nicio dovadă că Dostoievski ar fi cunoscut opera 
lui Nietzsche. În schimb, Tolstoi“ notează în Jurnal că a citit Aşa 
grăit-a Zarathustra şi că este convins că autorul ei era literalmen- 
te nebun. Opinia nu este singulară. In 1902, Igino Petrone*, în- 
tr-un discurs în care îl opune, la nivelul moralei, pe Nietzsche lui 
Tolstoi, leagă concepţia despre supraom de profilul paranoic al lui 
Nietzsche. Lev Şestov nu-i găseşte pe cei doi atât de străini unul de 
altul. O coincidenţă soft“ este receptarea operei lui Dostoievski, 
din care valorizează aspecte diferite — obligativitatea regulii, re- 
spectiv, consideraţiile subterane; cea hard“ este criza sufletească 
declanşată de negăsirea lui Dumnezeu, de „conştientizarea acelui 
eveniment excepțional, «Dumnezeu a murit», cum s-a exprimat ul- 
terior Nietzsche, sau că «Dumnezeu este binele», cum afirmă acum 
contele Tolstoi, asigurându-ne că aceasta este esenţa creştinismului 
şi că la aceasta se rezumă conştiinţa religioasă a timpurilor noas- 
tre.” Şestov consideră „Dumnezeu a murit” şi „Dumnezeu este bine- 
le” expresii echivalente. Teza se susține prin sugestia nietzscheană 
că binele îl substituie pe Dumnezeu în redirecţionarea iubirii către 
aproape pe linia înlocuirii religiei cu morala. 

Atât Dostoievski, cât şi Nietzsche disociază şi chiar teoreti- 
zează dimensiunea subiectivă şi dimensiunea obiectivă şi instituți- 
onalizată a puterii, dar oferă criterii de legitimitate diferite, corela- 
tive grilelor lor de valorizare inter- şi intra-umană. 


646 Apud: Pacini, Gianlorenzo: Nietzsche lettore dei grandi russi. Ar- 
mando Editore, Roma, 2001, p. 77 

647 Petrone, Igino: F. Nietzsche e L. Tolstoi. Idee morali del tempo. 
Luigi Pierro-Tip.- Editore, Napoli, 1902, pp. 74-75 

648 Sestov, Lev: Filosofia tragediei. ed. cit., pp. 69-72 

6 Ibid., pp. 91-92 

Virtuală obsesie sintetică a secolului al 
XIX-lea. Imaginea lui Napoleon 


I. Modelul 


Napoleon Bonaparte se naşte la Ajaccio, la 15 august 1769, în 
acelaşi an în care trupele franceze pun stăpânire pe insulă. Intr-o 
scrisoare din 12 iunie 1789 către Pascal Paoli — la care tânărul 
Bonaparte se va raporta cu admiraţie până în momentul apariți- 
ei divergenţelor de interes politic —, el descrie circumstanţele ivi- 
rii sale în lume, în termenii unei sentinţe tragice: „M-am născut 
atunci când patria mea pierea”*%. Spiritul unui patriotism local, 
inoculat în prima parte a vieţii, transpare şi într-o istorie a Corsicii 
schițată de acesta în 1786, în care face un adevărat rechizitoriu 
la adresa ocupaţiei franceze, consecutivă uneia genoveze, dar asta 
cu mult înainte de a deveni stăpânul Franţei şi o reeditare moder- 
nă a Cezarilor; ironie divină şi vis de sclav!. Tatăl lui, colaborator 
apropiat al lui Pascal Paoli, cel care reorganizase politic şi social 
Corsica, moare în 1785. Este şi anul în care Napoleon Bonaparte 
obţine gradul de ofiţer de artilerie, fără ca acest eveniment să fie 
prologul unui traseu eroic, mai ales că, în anii Revoluţiei, va fi o 
prezență mai degrabă sporadică în armată. 


650 Apud: Tulard, Jean: Napoleon. Traducere de Janina lanoşi, Edi- 
tura Compania, Bucureşti, 2000, p. 36 

In 1788 intră în tabăra iacobină şi nu ezită să conteste princi- 
piul monarhic —,,Nu există decât puțini regi care să nu fi meritat să 
fie detronaţi”! — pe care însă, îl va restaura în variantă proprie... 
şi va fi detronat. Discursul despre fericire, prezentat în 1791 la con- 
cursul inițiat de Academia din Lyon, arată un Napoleon Bonaparte 
contaminat de retorica violentă a Revoluţiei Franceze, un Napoleon 
Bonaparte care perorează împotriva nedreptăţii sociale, a inegalită- 
ţii care trebuie abolită, lucru imposibil de înfăptuit atâta vreme cât 
religia şi legea sunt aliaţii care profită de pe urma acestor inegali- 
tăţi. Atât religia, cât şi legea îi vor servi drept pârghii în consolida- 
rea puterii. Mai reuşit în acest sens este pamfletul din 1793, Supeul 
de la Beaucaire. In acest text el ia apărarea Revoluţiei Franceze şi 
face dovada înțelegerii importanței propagandei politice. Dar noto- 
rietatea nu va veni pe linia scrisului — aceasta doar o va consolida 
şi îi va da amplitudine, Memorialul din Sfânta-Elena fiind adevă- 
rată probă de măiestrie —, ci pe linia militară, asaltul Toulonului 
(1793) fiind primul pas. Anul următor îl găseşte pe Bonaparte ca 
un general la modă, în măsură să dea garanţii Revoluţiei. Este 
protejatul lui Robespierre, pe care nu-l întâlneşte, dar a cărui că- 
dere va însemna o scurtă perioadă de închisoare pentru el. De alt- 
fel acesta îl susţine pe Napoleon în planurile sale militare legate 
de Italia, considerată de tânărul general un punct vulnerabil în 
războiul împotriva Austriei. În 1795, Bonaparte asigură apărarea 
Convenţiei împotriva regaliştilor revoltați, dar de-abia următorii 
doi ani vor produce revelaţia eroică. Succesul campaniei din Italia 
îi va permite să spună mai târziu: „După Lodi nu mă mai priveam 
ca pe un simplu general, ci ca pe un om chemat să influenţeze soarta 
unui popor. Mi-a venit ideea că aş putea într-adevăr să devin un 
actor cu rol hotărâtor pe scena noastră politică”*?. În consecinţă, 
decide, fără a consulta Directoratul, articolele din tratatul de pace 
de la Campo Formio. 

Epopeea sa militară continuă, iar campania din Egipt, „spec- 
tacol al aşteptării'* cum o numeşte Francois Furet, pe care po- 


6&1 Apud: Ibid., p. 47 

62 Apud: Ibid., p. 65 în 

63 Furet, Francois: Bonaparte. In: Furet, François, Ozouf, Mona: 
Dizionario critico della Rivoluzione Francese. Con la colaborazione di Bro- 

Încoronarea Împăratului Napoleon, autor: Jacques-Louis David, 1804 

porul francez o percepe ca pe ceva exotic, fixează imaginea eroi- 
că a lui Bonaparte pe fondul unui Directorat compromis. Această 
reputaţie şi faptul că este propulsat de o reţea conspirativă de ni- 
vel înalt — din care fac parte personaje precum Siyes, Talleyrand, 
Lucien Bonaparte —, în planurile căreia el urma să Joace doar rolul 
de spadă, îi asigură cale liberă spre putere. Creşterea influenței 
politice a lui Lucien îl determină să modifice tactica, iar rezultatul 
este lovitura de stat din 18 Brumar şi instaurarea dictaturii de 
opinie care este Consulatul. Constituţia din 1799, ratificată în anul 
următor de un plebiscit cu registre deschise şi, se pare, rezultate 
manipulate, consfințeşte noul regim. Bonaparte este numit Prim 
Consul, iar în mâinile sale se concentrează puterea legislativă şi 
cea administrativă, secunzii săi, Cambaceres şi Lebrun, având 
doar un vot consultativ. 

La 18 ianuarie 1800 se semnează pacea cu şuanii, iar la 9 
februarie 1801 tratatul de la Lunéville, urmate de Concordatul din 
16 iulie; Pius al VII-lea îl va semna la 15 august. Anul 1802 mar- 
chează pacea în Europa, depăşirea unei crize economice în Franța 
şi instituirea Legiunii de Onoare, evenimente ce amplifică presti- 
giul lui Bonaparte. Pe acest spor de imagine şi cu ajutorul intrigilor 
lui Fouché, el devine Consul pe viață, titlu confirmat şi de plebisci- 
tul din 2 august. 1804 înseamnă Codul civil şi asasinarea prost pla- 
nificată şi îndelung condamnată a ducelui de Enghien, dar mai ales 
o moţiune prezentată în Tribunat de un fost revoluţionar, Cure, 
prin care Napoleon este declarat împărat al francezilor, funcţie ere- 
ditară de altfel, confirmat, încă o dată, prin plebiscit şi uns împărat 
de către Papă. Generalul şi consulul Bonaparte devine Napoleon, 
iar forma monarhică este aparentâ* restaurată. Iluzoriu, ea se va 


nislaw Baczko, Keith M. Baker, Louis Bergeron, David D. Bien, Massimo 
Boffa, Gail Bossenga, Michel Bruguière, Yan Fauchois, Luc Ferry, Alan 
Forrest, Marcel Gauchet, Gerard Gengembre, Joseph Goy, Patrice Gueni- 
ffey, Ran Hal6vi, Patrice Higonnet, Bernard Manin, Pierre Nora, Philippe 
Raynaud, Jacques Revel, Denis Richet, Pierre Rosanvallon, Edizione itali- 
ana a cura di Massimo Boffa, Bompiani, Milano, 1988, p. 191 

654 Aparent”, deoarece Napoleon a vrut să întemeieze o dinastie, 
fără însă a reuşi acest lucru. Dar, ca orice împărat, el nu rămâne un dic- 
tator şi dobândeşte o fizionomie regală, începe să creadă că deţine puterea 
nu numai prin forța armelor, ci şi prin graţia unei instanţe supranaturale; 

dori consolidată prin căsătoria cu Maria Luiza şi asigurată de naş- 
terea regelui Romei. 

Epoca imperială înseamnă o sumă de victorii răsunătoare ca 
Austerlitz şi Jena, Blocada continentală care izolează Anglia, dar 
şi un război cu Statul pontifical. Napoleon ocupă porturile aces- 
tuia, apoi Roma. Urmarea este excomunicarea sa de către Pius al 
VII-lea prin breva din 27 martie 180865. Papa este arestat şi adus 
la Fontainebleau, iar un nou Concordat se va semna la 25 iunie 
1812. Dezastruoasa campanie din Rusia (1812) şi seria de eşe- 
curi militare şi diplomatice din următorii doi ani duc la semnarea 
tratatului de la Fontainebleau (11 aprilie 1814) şi la exilarea lui 
Napoleon în insula Elba. Scurta revenire la putere din 1815 se în- 
cheie la Waterloo (18 iunie). Dorind să plece în America, Napoleon 
se predă englezilor care blocau portul Rochefort, dar este dus în 
Sfânta-Elena, unde moare la 5 mai 1821. Douăzeci de ani mai târ- 
ziu rămăşiţele sale sunt depuse în Domul Invalizilor. 

Acestea sunt datele istorice mai importante în economia tra- 
seului lui Napoleon, dar, dacă e să-i dăm crezare lui Carlyle, „,is- 
toria este alcătuită din zvonuri distilate”. Astfel că, dincolo de 
date, activează intens strategiile lui Napoleon însuşi de a face din 
propria sa figură un concentrat de putere stabilă, ordonatoare şi 
salvatoare, dar şi obstinaţia cu care un întreg secol îl transformă 
în referință supremă, integrată discursului ideologic şi de resu- 
recție a imago-urilor, reveriilor utopice şi teoriilor îndrăznețe, şi, 


este breşa operată prin încoronare şi prin referinţa sa legitimatoare con- 
stantă: Carol cel Mare. In consecinţă, lucrarea de față tratează aspectele 
„regalităţii” lui Napoleon, uzând de convenţia figurii regelui ca figură per- 
formativă în economia strategiilor de imagine, a intenţiilor şi a ipostazi- 
erilor asumate de către Napoleon şi nu ca realitate conceptuală integral 
verificată. In plus, Napoleon marchează un vârf al instanţei de putere care 
ajunge la această putere prin forțe proprii, ceea ce înseamnă o diferență 
semnificativă cu regele care se înscrie în continuitate, nu pretinde că deți- 
ne magistratura supremă prin forțe proprii, ci consideră că aceasta vine de 
la Dumnezeu sau de la popor. 

65 Paganuzzi, Daniele: Compendio della storia del potere temporale 
dei papi. Tipografia di G. Barbera, Roma, 1879, p. 200 

656 Carlyle, Thomas: Semnele timpului. Traducere şi tabel cronologic 

mai ales, literaturii, care, în termenii lui Ferrero, a „cocainizat”5' Europa cu 


legenda napoleoniană. Intervine apoi memoria, care convenţionalizează per- 
sonaje şi date reale, debarasează de contraste pentru a le reproduce conform 
negativităţii extreme. Procesul de identificare transformă personajele în vig- 
nete, pe care tot memoria le dotează cu o forță emotivă invadantă. Seducţia 
nostalgiei are şi ea un aport masiv în acest proces. Toate acestea conlucrează 
spre a face din Napoleon Bonaparte un caz de putere fascinatorie, de prestigiu 
excepţional care există şi înainte şi după glorie, un caz în care mitul poate 
creşte incontrolabil, poate chiar mitiza şi reface istoria. 

„Ceea ce caut eu în primul rând — îi mărturisea Napoleon lui Vivant 
Denon — este măreţia: tot ce e măreț este întotdeauna frumos", iar 
Romantismul, cu al său program de glorificare a Eroului, răspundea perfect 
acestei necesităţi. „În definitiv, secolul lui Napoleon a fost epoca romantică’ ®?, 
conchide Jean Tulard constatând influența Buletinelor Marii Armate şi a le- 
gendelor napoleoniene asupra literaţilor. La acestea se adaugă condiționarea 
genealogică. Tatăl lui Victor Hugo, ce-i drept detestat de către fiu, este ofițer 
al Marii Armate şi luptă în Italia şi în Spania, iar cel al lui Alexandre Dumas 
în Egipt. Aceştia, dar şi alți scriitori, au furnizat suportul literar al legendei 
napoleoniene şi au facilitat trecerea de la legendă la mit. 

Polimorf prin natura sa, mitul este şi ambivalent. Imaginarul creează 
o dublă legendă în jurul eroului istoric, legenda aurită — legenda întunecată, 
veneraţia şi execraţia fiind alimentate de aceleaşi evenimente. În cazul lui 
Napoleon, acest mecanism generează atât figura lui Napoleon cel Mare, aure- 
olat de glorie, cât şi aceea a Căpcăunului din Corsica. Aventura napoleoniană 
a început de pe poziția elementului alogen, statut care îi va fi realocat oficial 
după 1814, fără însă a reuşi să eclipseze adoptarea sa în mentalitatea popu- 
lară, deoarece devenise acel „Napoleon al poporului” remarcat de Balzac. Un 
exemplu literar al acestei percepții vine din cealaltă parte a Canalului, de la 
Thackeray, care, într-un „roman fără erou” (Bâlciul deşertăciunilor) în care 
evoluția eroinei este condiționată de ambiţie, înregistrează modul în care este 
receptată înfrângerea lui Napoleon de la Borodino de către publicul englez 


61 Ferrero, Guglielmo: Potere. Saggio introduttivo di Luciano Pellicani, Traduzi- 
one dalla lingua francese di Paola Carrara Lombroso, SugarCo Edizioni, Milano, 1981, 

68 Tulard, Jean: op. cit., p. 251 

Napoleon pe tronul imperial (1769-1821), autor: Jean 
Auguste Dominique Ingres, 1806 

din Vauxhall: „o cantată sălbatică îndreptată împotriva parvenitu- 
lui corsican..."5%0. Ascensiunea sa rapidă cade şi ea sub incidența 
exploatării mitului întunecat, iar ambiția personală este conotată 
negativ şi relaționată exclusiv cu finalitatea despotică. Cu toate 
acestea, ea va deveni trăsătura definitorie pentru o întreagă serie 
de eroi romaneşti de secol XIX. Raffaele CiampiniSt! inventariază 
capetele de acuzare formulate de antinapoleonieni împotriva lui 
Bonaparte şi observă că întreaga istorie a acestuia a devenit obiect 
al unor discuţii moraliste, fondate pe o voită neînțelegere a opor- 
tunităţii acţiunilor sale, a adecvării lor la interesele timpului şi a 
efectului lor benefic pe termen lung. 

Guido Gerosa®® descrie relaţia lui Napoleon cu intelectualii, 
esenţiali în aparatul său propagandistic, ca un proces în doi timpi, 
seducerii acestora urmându-i persecutarea lor. Aceşti timpi apar 
puternic reliefați atunci când actanţii sunt Napoleon şi Doamna de 
Staël, caz deloc unic, dar, de departe cel mai des invocat. Relaţia 
dintre cei doi se conturează ca un joc de orgolii, un conflict perma- 
nent şi o problemă de principii. Ea, avidă de a juca un rol politic 
activ — ceea ce presupunea o colaborare cu Napoleon —, rămâne în 
acelaşi timp legată de grupul liberal, care începea să-şi facă griji 
din cauza orientării politice a noului regim. Entuziasmului$% ei ini- 

extraordinar”; este evident că ea vrea să atragă atenţia Primului Consul. 
H. Guillemin (Apud. Descostes, Maurice: op. cit., p. 13) cataloghează istoria 

tial față de generalul Bonaparte şi față de Primul Consul, de altfel 
tradus şi într-o corespondenţă cvasierotică, îi răspunde mefiența 
unui Napoleon care-i reproşează spiritul de intrigă. 

De aici şi până la antipatia personală insinuată în raportu- 
rile dintre cei doi nu mai este decât un pas. Ambiţiile şi cuceri- 
rile lui Napoleon completează tabloul beligeranţei, iar eliminarea 
Tribunatului, instituţie din care făcea parte şi Benjamin Constant, 
oscilant la rându-i între glorificarea şi anatemizarea Corsicanului, 
conferă o notă mai personală conflictului. Escaladarea lui merge 
până în punctul în care Doamna de Staël va face din propagan- 
da anti-imperială, propagandă dusă şi la curţile Rusiei şi Suediei, 
şi din portretizarea lui Napoleon ca personaj perfect imoral, tema 
de substrat a operei sale. In Despre Germania, scrierea sa din 
1810, apelul către germani vine pe fondul decepţiilor provocate de 
Napoleon intelectualităţii germane, în momentul în care încalcă li- 
bertatea naţională pe care se spera că o va aduce. Dublând războiul 
de subtext împotriva lui Napoleon, discursul romantic al Doamnei 
de Staël postulează o democraţie bazată pe forța rațiunii, nu pe spi- 
ritul despotic, şi pe un climat de autentică libertate în care vectorul 
de influenţă se trasează dinspre cultură spre societate. În viziunea 
sa, ambiția cezarică a lui Napoleon corespunde unui spirit obscur 
de destrucție, adică exact principiul opus celui selectat de către 
Napoleon însuşi în confesiunea făcută lui Narbonne: „Eu aparțin 
celei mai bune rase de cezari, cei ce creează” ®®t. 

Războiul se reliefează ca o plăcere exclusivă care transformă 
Franța într-un imens câmp de concentrare, linie în care Napoleon 
este asimilat cu Atilla, dar şi cu Nero. Dimensiunea secundară din 
Despre literatură (1800) denunţă tendinţele periculoase ale puterii 
militare, putere bazată pe disciplina unei forțe umane lipsite de 
reflexivitate, a cărei unică regulă este voinţa superiorilorâ$, în de- 


acestei relaţii ca aceea a unui „amor nefericit”, în care consideraţiile de 
interes nu sunt străine. 

661 In: Ciampini, Raffaele: Napoleone visto dai contemporani. Thiba- 
udeau. Roederer. Chaptal. Bourrienne. Gourgaud. Fratelle Bocca Editori, 
Torino, 1930, p. 201 

66 De Staël, Doamna: Scrieri alese. Traducere, studiu introductiv 
şi aparat critic de Irina Mavrodin, Editura pentru Literatură Universală, 
Bucureşti, 1967, p. 313 

trimentul libertăţii politice, condiţia sine qua non a perfectibilităţii 
prin lumini, literatură şi filosofie. Acest palier îi permite să lanseze 
atacul împotriva lui Napoleon, împotriva puterii a cărei victimă se 
simte, şi să demonstreze că şi scrisul este o armă într-o luptă de 
principii, abil folosită în a contura portretul unui Napoleon tiran, 
uzurpator şi lider non-carismatic$6. Intuind corect mecanismele 
eroizării în imaginarul colectiv®®, atrage atenţia asupra posibilei 
incongruenţe între imaginea gloriei militare şi adevărata libertate, 
care facilitează ivirea unei aristocrații, a unei ierarhii culturale, 
simultan produs şi mediu de conservare al acestei libertăţi. 

Dragostea pentru libertate acompaniază şi traseul politic şi 
cultural al lui Benjamin Constant. Cameleonic, acesta a fost pe 
rând monarhist, republican şi bonapartist, dar întotdeauna şi-a 
urmat în fundal ideile liberale. Ambiţios, se alătură omului forte 
(Napoleon) la 18 Brumar 1799, apoi intră în Tribunat, cu sprijinul 
doamnei de Staël care-i deschide calea spre Joseph Bonaparte şi 
Sieyes. Ajuns aici, devine un apărător fervent al libertăţilor din 
ce în ce mai amenințate de regimul napoleonian. Printre acestea 
se numără dreptul de opoziție, dreptul de petiție şi libertatea pre- 
sei. Independenţa lui sfârşeşte prin a-l înfuria pe Napoleon, iar 
Constant este eliminat din adunarea legislativă şi silit ulterior 
să plece în exil în compania aceleiaşi doamne de Staël. In Cele O 
Sută de Zile, el revine la Napoleon. Actul adițional la Constituţie 
(18 aprilie 1815) poartă marca unui Constant care începe să spere 
într-un imperiu liberal, o dovadă în plus că pentru el nu contează 
suveranul, nici regimul, ci libertatea. 


66 Thid., p. 310: „dacă oamenii chemați să conducă statul nu posedă 
secretul de a convinge spiritele, națiunea rămâne în întuneric, iar indivizii 
păstrează asupra tuturor treburilor publice o opinie pe care doar întâm- 
plarea a zămislit-o în minţile lor [...] Când nu ştii să convingi, eşti silit să 
asupreşti, în toate relaţiile politice dintre ocârmuitori şi ocârmuiţi o calitate 
mai puţin cere o uzurpare mai mul. 

65 Ibid., pp. 313-314: „Entuziasmul pe care-l stârnesc generalii în- 
vingători nu are nici o legătură cu dreptatea cauzei sprijinite de ei. Ima- 
ginaţția este impresionată de hotărârile soartei, de izbânzile vitejiei. Câşti- 
gând bătălii îi poţi învinge pe duşmanii libertăţii, dar pentru ca principiile 
acestei libertăţi să se statornicească în interiorul țării, trebuie ca spiritul 
militar să piară.” 

Anne Louise Germaine de Stasl-Holstein (1766-1817), 
autor: Francois Gerard 

Pe vectorul ascensiunii sale, ipostazierea eroică predilectă a 
lui Napoleon este aceea de Salvator — restaurator al Ordinii, iar 
carenţa de repere certe care marchează imaginarul post-revoluți- 
onar potenţează, prin contrast, această imagine. Când Revoluţia 
Franceză îşi pierde suflul, pe fondul derutei şi al absenței iluziilor, 
el, ipostaziat ca omul care restaurează ordinea, restituie maselor 
obiectul veneraţiei, propune un răspuns pentru întrebările lor şi 
îşi atrage astfel adeziunea acestora. Energia afectivă degajată de 
iluziile relaţiei erou — comunitate constituie suportul unor acțiuni 
colective iraționale. Un exemplu în acest sens este entuziasmul, ne- 
renegat nici ulterior, cu care Marea Armată l-a urmat pe Napoleon. 
Pe aceeaşi logică intervine şi teza lui Guglielmo Ferrero$, care ex- 
plică succesul lui Bonaparte prin participarea la evenimente care 
păreau extraordinare tocmai pentru că erau incomprehensibile, 
mai ales pentru spectatorii lor entuziasmați, dar şi pentru majori- 
tatea participanţilor la ele; în această logică se încadrează campa- 
niile din Egipt şi din Italia. 

Figura Salvatorului — una dintre cele mai stabile figuri ale 
imaginarului colectiv — se dezvoltă plecând de la căutarea umană 
a simulacrelor divinității, iar substanţa sa nu este atacată de pro- 
cesul modern de laicizare şi de secularizare. Se verifică astfel, su- 
gestia lui Gottfried Salomon: eroii se nasc într-un climat marcat 
de un deficit de sacralitate, verificabil în descendența Revoluţiei 
Franceze, ca răspuns la necesitatea comunităţii de a se integra în- 
tr-un simbol public, de unde şi reprezentarea eroicului ca entitate 
care restabileşte o ordine bulversată®™. 

Ideat şi construit pe modelul Eroului, Salvatorul, în teoreti- 
zarea lui Andre Reszler“”!, aparţine unei branşe cosmice din care 
fac parte fondatorii de religii, eroii unei naţiuni, eroii-creatori ai 
mitului modern de Progres, şi este, înainte de toate, omul unei cri- 
ze pe fondul căreia acţionează în calitate de lider carismatic. În 
acest sens, el exploatează eroizarea, ca ultimă fază a veneraţiei 


668 Ferrero, Guglielmo: op. cit., p. 49 

69 Apud: Borbély, Ştefan: De la Herakles la Eulenspiegel. Eroicul. 
Editura Dacia, Cluj-Napoca, 2001, p. 14 

6% Ibid., p. 15 

671 Reszler, André: Mythes politiques modernes. Presses Universitai- 
res de France, Paris, 1981, pp. 196-200 

omului faţă de reprezentanţii săi eminenţi, faţă de excelența uma- 
nă, care-l desemnează în ultimă instanţă pe erou — salvator — lider 
carismatic, pentru scopuri personale şi ideologice. Acest scenariu 
pune în valoare relaţia dintre eroizarea civică şi funcţia manipula- 
tivă a puterii. Este vorba despre o eroizare democratizată în care 
eroul îşi afirmă unicitatea şi caracterul providenţial, consecutiv ei, 
într-o lume social-uniformizată. La aceasta se adaugă utilizarea 
sistemului de simboluri ca forță manipulatoare în economia pute- 
rii, ceea ce dovedeşte cel puţin intuiţia faptului că realitatea puterii 
este expresia unor modalităţi simbolice. 

Raoul Girardet“”? dezvoltă complexul mitic al Salvatorului şi 
izolează patru timpi în procesul de eroizare, de trecere de la isto- 
rie la mit printr-o manipulare voluntară: un timp al aşteptării şi 
al chemării, unul în care se formează şi se răspândeşte imaginea 
unui Salvator dorit, unul al prezenţei Salvatorului şi unul al amin- 
tirii. La acesta din urmă operează mecanisme selective, exagerări 
şi refulări. In momentul în care mitul ia o dimensiune colectivă, în 
el intervin mai multe sisteme de reprezentări, aspirații şi exigen- 
te diverse, contradictorii uneori. Exemplul lui Napoleon este ilus- 
trativ în acest sens, acestuia fiindu-i atribuite simultan ordinea 
şi aventura, mesianismul revoluţionar şi principiul autorității. El 
este exaltat ca simbol al epopeii războinice şi adulat în calitate de 
garant al unui viitor paşnic. Această ambivalenţă îi permite lui 
Raoul Girardet să-l plaseze în două modele esenţiale: Alexandru şi 
Moise. Cel dintâi, guvernat de celebritas, de îndrăzneala tinerilor 
dornici de glorie rapidă, este eroul care ia în stăpânire mulțimile şi 
le subjugă, eroul care îşi legitimează puterea prin acţiunea prezen- 
tă, nu prin trecut. Dinamismul şi impetuozitatea, dominante ale 
acestuia, se regăsesc în faza incipientă a ascensiunii lui Napoleon, 
fază cu puternice ecouri în literatura întregului secol, la acest pali- 
er situându-se miza primordială a modelului pe care el îl va întru- 
chipa. Moise reprezintă arhetipul profetului, al celui care, condus 
de un impuls sacru, călăuzeşte poporul pe calea viitorului, şi a că- 
rui privire inspirată traversează opacitatea prezentului. În el se 


672 Girardet, Raoul: Mituri şi mitologii politice. Traducere de Daniel 
Dimitriu, Prefaţă de Gabriela Adameşteanu, Editura Institutul European, 
Iaşi, 1997, pp. 54-61 

regăseşte Napoleon din Sfânta-Elena într-o epocă în care anunţă 
eliberarea popoarelor şi ascensiunea naționalităților. Pe termen 
mai lung, o altă profeție a sa se va împlini: ,„„Murind, las doi gi- 
ganti: Rusia şi Statele Unire”®?”. 

Dacă eroul este supus erorii, regele este perfect în ordine 
sacrală. Napoleon operează mutaţia între aceste două ipostaze de 
putere, dar are nevoie de o diferenţă în raport cu regalitatea împo- 
triva căreia luptase Revoluţia Franceză, al cărei Salvator se dorea 
a fi. Această diferenţă va fi localizată în transformarea Imperiului 
într-o dictatură a salvării publice, destinată să apere cuceririle re- 
voluţionare. In acest sens, dezbaterea referitoare la Teroarea re- 
voluţionară, în care se angajează primele generaţii de după 1789, 
face inteligibilă trecerea de la dezbaterea despotismului la aceea a 
dictaturii. Împăratul“, etimologic, trimite la generalul şef, a că- 
rui putere se sprijină pe forţa armelor şi pe victoriile repurtate; în 
consecință, se opune regelui, adept al unui program ideal de apă- 
rare a teritoriului. Acesta poate considera că totul este permis, di- 
mensiune prin care se apropie de dictator, deoarece imperiul este, 
prin natura sa, supranaţional şi expansionist, atât ideologic, cât şi 
material. Pe de altă parte, dictaturile dau naştere la mitologii poli- 
tice datorită fenomenului de personalizare a puterii, la confluența 
căruia vine şi necesitatea comunităţii de a se ataşa de o autoritate 
încarnată în persoana liderului, cumulând vectorii de solidaritate 
şi de ordine, „practica recurgând la despot tocmai pentru a evita 
dezordinea”s*5. 

Dincolo de încadrarea arhetipologică a lui Raoul Girardet, 
Napoleon asimilează în mod voluntar, pe ansamblu, trei poziții de 
putere — patriarhul, judecătorul şi condotierul — cu alte cuvinte, 


673 Ferrero, Ernesto: Lezioni Napoleoniche sulla natura degli uomini, 
le tecniche del buon governo e l'arte di gestire le sconfitte. Arnoldo Monda- 
tori Editore, Milano, 2002, p. 8 

6 Roux, Jean-Paul: Regele, Mituri şi simboluri. Traducere şi note de 
Andrei Niculescu, Editura Meridiane, Bucureşti, 1998, pp. 31-34 

575 Moscovici, Serge: Psihologia socială sau maşina de fabricat zei. 
Traducere de Oana Popârda, Selecţia textelor şi postfață de Adrian Necu- 
lau, Editura Universităţii „Al. I. Cuza”, Iaşi, 1995, p. 105 

arhetipurile dominaţiei". Acestea oferă răspunsurile la proble- 
mele constitutive ale oricărei societăţi şi primesc formă istorică în 
momentul în care aceste probleme devin virulente. Patriarhul se 
impune ca răspuns la problema menţinerii continuității sociale, la 
necesitatea certitudinii apartenenţei şi a bunăstării. Napoleon ga- 
rantează valorile Revoluţiei, dar şi ordinea, şi guvernează într-o 
perioadă de bunăstare economică, mai ales după 1802, când Franța 
depăşeşte criza economică, ceea ce-i permite să verifice atribute- 
le patriarhului. Codul civil, de exemplu, conferă dreptul de afir- 
mare pentru fiecare individ. Palierul judecătorului se conturează 
în virtutea depăşirii conflictelor prin norme, iar o parte a gloriei 
lui Napoleon este alocată legislaţiei pe care a implementat-o. În 
ceea ce priveşte figura condotierului, avem de-a face cu un răspuns 
la problema agresiunii externe, cu un salvator de prestigiu a că- 
rui putere personală sporeşte în caz de criză colectivă şi duce la 
concentrarea puterii într-un singur om, mutație motivată practic, 
rapiditatea şi coerenţa deciziei fiind imperative. Nu întâmplător, 
conduita condotierului constituie aria de manifestare predilectă a 
Împăratului. 

Din momentul în care înţelege că „forma modernă a destinu- 
lui este politica”, efortul lui Napoleon ca om activ care încearcă 
să-şi redimensioneze destinul, se concentrează asupra decriptării 
jocului politic. Omul care ştie foarte bine că „libertatea nu există de- 
cât în teorie”S5 nu o exclude totuşi din scena puterii şi nu-i subesti- 
mează virtuala forță explozivă. Astfel, în viziunea sa „politica bună 
înseamnă a face popoarele să creadă că sunt libere”. În aceeaşi 


676 Popitz, Heinrich: Fenomenologia del potere. Autorità, dominio, vi- 
olenza, tecnica. Traduzione di Paolo Volonte, A cura di Sergio Cremaschi, 
Introduzione all` edizione italiana di Gianfranco Poggi, Il Mulino, Bologna, 
1990, p. 58 

67 Foucault, Michel: Theatrum philosophicum. Studii, eseuri, in- 
terviuri. Traducere de Bogdan Ghiu, Ciprian Mihali, Emilian Cioc şi Se- 
bastian Blaga, Ediție îngrijită de Ciprian Mihali, Casa Cărții de Ştiinţă, 
Cluj-Napoca, 2001, p. 480 

68 Dolcini, Alteo: Napoleone il ,„Bifronte”. Edizione Calderini, Bolo- 
gna, 1996, p. 52 

69 Bonaparte, Napoleon: Manualul comandantului. Maxime alese şi 
prefațate de Jules Bertaut. Traducere şi note de Lizuca Popescu Ciobanu, 

gamă a ideilor sale politice cu nuanță machiavelliană se situează şi 
sfaturile date lui Eugène, vice-rege al Italiei, în scrisoarea sa din 7 
iunie 1805: „Arătați națiunii pe care o guvernați o stimă pe care se 
cuvine să o manifestați cu atât mai mult cu cât descoperiți motive de 
a o stima mai puțin. Va veni timpul când veți recunoaşte că există 
prea puţine deosebiri între un popor şi altul” 50. Celelalte recoman- 
dări ale misivei vizează secretul ca resort în arta de a guverna, 
păstrarea conştiinţei superiorității şi forţa ca principiu esenţial în 
menținerea unităţii, păcii şi puterii. Practica puterii lui Napoleon 
Bonaparte dovedeşte validitatea maximei lui Saint-Just — „„Nu se 
poate domni în mod inocent”! —, dar verifică şi acea latură a dom- 
niei sale care alimentează mai ales legenda lui neagră. 

Spectacularizarea influențează percepţia despre alții şi cre- 
ează astfel perimetrul în care mesajul politic şi responsabilii săi 
intră într-o ritualistică şi stabilesc raporturi parţial imaginare, 
dar familiare. Dispozitivul ritual lărgit şi spectacularizarea lumii 
constituie, în analiza lui Marc Aug66%?, cadrele creării progresive a 
unei istorii mitizate în câmpul politic, a unui mit prospectiv care se 
hrăneşte din ritualul politic, a unui mit creat în contextul unui rit 
lărgit, mişcare condiţionată de (im)potenţa rituală pasibilă şi de a 
fi semnul unei (im)potenţe generale. Pentru realizarea acesteia şi 
pentru consolidarea puterii în planul prezentului, elementele pro- 
pagandistice utilizate în mod agresiv constituie arsenalul prim al 
principelui modern, iar pe această linie Napoleon reprezintă un 
nou nivel al ritualului politic şi al propagandei. 

Revoluţia Franceză a declanşat o explozie spontană de ritua- 
lizare, sărbătorile revoluţionare jucând rolul principal. Napoleon$8 

interzice ritualurile revoluționare, dar intuieşte că un nou regim 
impune noi necesităţi simbolice. In consecinţă, înlocuieşte cultul 
revoluţionar cu cel al lui Napoleon, axa acestuia fiind asigurată de 
două festivaluri naţionale propuse de el: unul dedicat păcii şi jus- 
tiţiei, care să marcheze noua ordine, şi unul care să-l celebreze pe 
Napoleon însuşi, şi care urma să fie ţinut în duminica următoare 
aniversării încoronării sale. Prin acestea se operează un transfer 
sacral asupra valorilor politice şi sociale şi se defineşte o nouă le- 
gitimitate. 

Napoleon instaurează un dispozitiv ritualic în care sunt inte- 
grate spectacole, parade, ceremonii, mari lucrări, totul ca celebrare 
a naţiunii victorioase, concentrate în jurul persoanei sale, ceea ce 
trădează o acută intuiţie a faptului că jocul puterii se poartă la pa- 
lierul imaginarului, că „imaginaţia guvernează lumea”. De alt- 
fel, el îi mărturisea lui Volney: ,,„Nu acționez decât asupra imagina- 
țiilor națiunii, iar atunci când mijloacele au să-mi lipsească, nu voi 
mai fi nimic, altul îmi va lua urma”. Prefigura astfel una dintre 
axiomele teatrocraţiei moderne: „marele actor politic controlează 
realul prin imaginar”S, dar nu intuia dimensiunea pe care i-o va 
conferi posteritatea care îi va amplifica mitul şi îl va face să domine 
un întreg secol, plecând tocmai de la strategiile sale de imagine. 
Pe de o parte, Napoleon promovează o imagine a omului de valoa- 
re care-şi datorează succesul propriilor merite, dar este capabil şi 
să rămână unul dintre noi, mai ales în relaţia cu soldaţii săi. Pe 
de altă parte, el perfecționează imaginea Împăratului — icoană a 
Puterii triumfătoare şi apelează în acest sens la iconografia clasică 
a Imperiului roman, cu simbolurile sale de victorie. 

Napoleon reprezintă primul caz de personalitate autoritară 
care are grijă să se transforme pe sine într-un produs vandabil. 
Apare astfel o adevărată industrie a suvenirurilor. Fiecare obiect, 

fie că este vorba despre busturi, tablouri, imagini, decorațiuni inte- 
rioare sau obiecte de uz casnic, care poartă marca sa este destinat 
să facă din Napoleon o prezenţă familiară în casele burgheze şi să 
poarte un mesaj clar pentru orice spirit întreprinzător: şi voi puteţi 
deveni ca mine, nu există limite, lumea aşteaptă să fie cucerită 
şi poate fi cucerită. Sugestia fundamentală este aceea că meritul 
înlocuieşte dreptul ereditar şi deschide câmpul social, iar secolul al 
XIX-lea nu va întârzia să răspundă pozitiv la aceasta. 

Un observator atent al fenomenului se dovedeşte a fi Ion 
Heliade-Rădulescu. Suspicios în privinţa lui Napoleon şi a replicii 
sale, Napoleon al III-lea, văzuţi mai degrabă ca tirani, dar conşti- 
ent de ancorarea francezilor în gloria napoleoniană a Imperiului, 
Heliade-Rădulescu nu se poate abţine să nu se lanseze într-o de- 
scriere detaliată şi uşor ironică a reprezentărilor miniaturale ale 
celui dintâi. „Nu era — notează el — iară nicio casă în capitală, în 
cetăţi, în burguri, în cătunele cele mai depărtate în care să nu se fi 
aflat chipul lui Napoleon cel mare, ca al unei divinități populare, 
în aur, în argint, în bronz, în marmură, în porțelană, pe telă şi pe 
hârtie, spre satisfacția atât a luxului celui mai grandios, cât şi a 
pietăței celei mai modeste şi umile. Pe ce puneai ochii în ale casei, 
vedeai pe Napoleon I: pe mobile, pe candelabre, pe sigiliuri, pe căli- 
mări; pe masa de scris îl vedeai ca un geniu al inspirațiunii, asupra 
orelor veghea ca zeul timpului ce destină un moment oarecare şi îl 
aşteaptă în tăcere. Vasele de lux şi ale uzului de tot momentul parcă 
ar fi pierdut din valoare de nu ar fi prezentat pe Napoleon I, sau 
ceva din ale lui. Pipele însuşi, or de reprezenta capela sau clapca 
marelui căpitan, or de reprezenta capul vreunui veteran, parcă ar fi 
fost un volcan ce fumega şi amenința de un cutremur ce zdruncină 
tronuri. Nimic mai prozaic decât o tabacheră, şi era toate poetizate 
îndată ce purta chipul lui, şi el, la strănutare, parcă ar fi strigat 
adoraţilor lui: «vivat Franţa/»”S58. 

Ion Heliade-Rădulescu nu este singurul pelerin român fasci- 
nat de urmele trecerii lui Napoleon prin Europa, Nicolae Filimon, 


68 Heliade-Rădulescu, Ion: Echilibru între antiteze. În: Heliade-Ră- 
dulescu, Ion: Opere. I. Istoria critică universală. Biblicele. Echilibru între 
antiteze. Ediţie îngrijită, prefaţă, note şi bibliografie de Mircea Anghelescu, 
Editura Univers Enciclopedic, Bucureşti, 2002, pp. 673-674 

discipolul său în multe privinţe, fiind un altul. Fascinat mai degra- 
pă de legendele create în jurul lui Napoleon, acesta bifează repede 
exprimarea admiraţiei faţă de abilităţile sale strategice şi se opreş- 
te la două secvenţe aproape anecdotice legate de figura împăra- 
tului. Protagonistul celei dintâi este aburul „ca agent mişcător”s*, 
invenţia lui Robert Fulton, refuzată iniţial de Napoleon, deoarece, 
afirmă Filimon, acesta nu i-ar fi întrezărit aplicabilitatea în răz- 
boi, decizie regretată atunci când, aflat în drum spre Sfânta-Elena, 
împăratul se întâlneşte cu Fulton, venind cu vasul său cu aburi 
din America. Morala ucronică a întregii anecdote este că accepta- 
rea acestui element de progres ar fi putut schimba cursul istoriei, 
Napoleon însuşi apreciind că „dacă în 1801 aş fi primit propune- 
rea acestui american, poate că nu aş fi călătorit acum către Santa 
Helena”s%. A doua secvenţă, cea a atentatului de la Schönbrunn 
împotriva lui Napoleon, în ciuda romantizării excesive a istoriei, 
traduce interesul lui Filimon pentru conspirații şi societăţi secrete. 
Astfel, Friederich Staaps devine instrumentul tragic al unei conju- 
raţii care urmăreşte asasinarea „tiranului Europei”. 

Arta neoclasică îşi are şi ea rolul în eşafodajul mitului na- 
poleonian. Pe acest palier, Mario Prazf*? urmăreşte instituționali- 
zarea tabloului istoric şi a portretizării oficiale şi crearea unui stil 
imperial. Un decret din 24 fructidor, anul XIII, instituie un premiu 
acordat la aniversarea lui 18 Brumar, premiu destinat să încu- 
rajeze ştiinţele, literele şi artele care au contribuit la ilustrarea 
gloriei naţiunii. Deloc întâmplător, din cele două categorii pentru 
pictură — tablou istoric şi tablou reprezentând un subiect al istoriei 
contemporane, onorabil pentru caracterul național —, cea de-a doua 
îl interesează pe Napoleon. Mai cu seamă David răspunde cerin- 
telor de reprezentare ale registrului oficial. In momentul în care 


6 Filimon, Nicolae: Excursiuni în Germania meridională. Memorii 
artistice, istorice şi critice. In: Opere. I. Ediţie îngrijită şi studiu introductiv 
de Mircea Anghelescu, Note şi variante de George Baiculescu, Editura Mi- 
nerva, Bucureşti, 1975, p. 53 

pictează încoronarea lui Napoleon, la cererea acestuia din urmă, 
David respectă adevărul istoric numai până la un punct şi îl ipos- 
taziază pe Împărat în calitate de cavaler francez care dă o probă de 
afecțiune celei cu care împarte sarcina guvernării statului. 

Insă cea mai sigură condiționare vine pe calea controlu- 
lui mijloacelor de comunicare. În acest perimetru acţionează un 
Napoleon care a înţeles că dacă vrei să seduci social nu este su- 
ficient să câştigi bătălii. Victoria necesită alocarea unei aure de 
legendă, iar imaginația populară poate fi dublată şi alimentată 
de discursul presei. In acest scop acţionează Curierul armatei din 
Italia, condus de Jullien, fost iacobin şi conspirator în grupul lui 
Babeuf. Distribuită gratuit soldaţilor, îi informa pe aceştia despre 
situația din Franţa şi îi orienta politic în sensul dorit de Bonaparte. 
In plus, publicaţia îi creează acestuia din urmă, absolut flagrant, o 
imagine de zeitate omnipotentă. Astfel, în numărul din 23 octom- 
brie 1796, scrie: „el zboară ca fulgerul şi loveşte ca trăsnetul. El e 
pretutindeni şi vede totul'%. Aceasta se petrecea într-o perioadă 
în care Directoratul, de a cărui lipsă de popularitate Napoleon era 
conştient, îl trimisese iniţial în Italia mai mult pentru a juca un rol 
de diversiune în războiul cu Austria, îndepărtându-l totodată şi de 
focarul puterii, Parisul. 

Regnault de Saint-Jean D`Angély, de data aceasta un mode- 
rat, fost membru al Constituantei, conduce Franța văzută de arma- 
ta din Italia, publicaţie care pune accentul pe obiceiurile austere 
ale acestui semizeu, autoipostaziat în cetăţean, dar şi în om con- 
ştient de înscrierea sa în istorie. Tot acest demers din primii ani 
îndreptățeşte remarca lui Tocqueville: „se poate spune că el uluise 
lumea înainte de a i se fi cunoscut numele”, nume oricum pronun- 
țat şi scris în mai multe variante, chiar de către Napoleon, el sem- 
nând până la treizeci şi trei de ani Buonaparte. Fascinaţia produsă 
de acesta ajunge până la cota la care „tot ce făcea el era popular, 
poporul accepta”5%. 

La Paris apărea un Jurnal al lui Bonaparte şi al oameni- 
lor virtuoşi, care miza pe opoziţia dintre puritatea generalului 


6% Apud: Tulard, Jean, op. cit., p. 67 
6% Apud: Ibid., p. 68 
6% Apud: Ibid., p. 90 

Bonaparte şi macularea Directoratului, ale cărui ordine, oricum, 
el începuse să le ignore. Napoleon ducea deja o politică personală 
în tratativele cu Austria şi cu Genova, decizie justificată în fața 
poporului prin apelul la aceeaşi ipostaziere opozitivă: „„Avocaţii din 
Paris care au fost puşi în Directorat nu se pricep deloc la guvernare. 
Sunt nişte spirite mărunte [...] ei mă pizmuiesc pe mine [...] eu nu le 
pot da ascultare. Am gustat din comandă şi nu mai pot renunţa la 
ea”6%. Aceste „trucuri” propagandistice îşi dovedesc fulgerător efi- 
ciența. În rândul opiniei publice se inoculează imaginea unui erou 
neînfrânt şi care refuză orice compromis, iar prestigiul său creşte. 
Pe scenele pariziene se joacă Podul de pe Lodi, la fiecare reprezen- 
taţie fiind aclamat; strada Chantereine, unde se află reşedinţa sa, 
este botezată strada Victoriei. Trebuie menţionat că toate acestea 
se petrec în faza incipientă a fenomenului Bonaparte. 

Eroul înscris în ordinea sacrală constituie o imagine promo- 
vată de propagandă şi după momentul Egipt: „Bonaparte e aproape 
singurul ofițer al armatei noastre din Egipt care nu a fost atins 
de boală. Aşadar, cu toate că avea o constituție aparent fragilă, în 
realitate el are un fizic, cât şi un moral extraordinar”. Treptat 
are loc un transfer al credințelor religioase în credinţe politice, ca 
răspuns la nevoia de miracol, iar Napoleon devine zeu invincibil 
pentru soldaţii săi. 

In logica potenţei conducătorului se inserează un alt element 
necesar, un element care intră în mesajul propagandistic, după 
cum se vede în pasajul citat mai sus: sănătatea. Cu cât mai mare 
este puterea unui lider, cu atât mai necesar este ca toţi ceilalți să 
fie convinşi de perfecta validitate a corpului său şi de inepuizabila 
activitate a spiritului său. În timp ce inamicii lui Bonaparte lansau 
zvonuri conform cărora acesta ar fi bolnav, nebun, epileptic (mai 
târziu, Cesare Lombroso şi Hippolyte Taine vor fi adepţii acestei 
teorii) etc, Buletinele de război duc o campanie de dezminţire, iar 
medicii vremii oferă diagnostice de tot felul. In ciuda informații- 
lor contradictorii, la începutul secolului XX, doctorul Erasmo de 

Şuviţă din părul lui Napoleon 


Paoli5%, studiind materialul ereditar şi medical al lui Napoleon, 
ajunge la concluzia că acesta, ca multe alte genii, suferea de un 
romantic rău latent, tuberculoza. De Paoli crede că Napoleon a mu- 
rit suferind de tuberculoză gastrică, ceea ce ar explica momentele 
de elan şi energie, precum şi recuperările miraculoase în momente 
critice, în condiţiile în care perioada eroică a lui Napoleon se află 
sub semnul acestei patologii. 

Contrastul total se dovedeşte a fi o strategie viabilă şi în 
legitimarea Consulatului — polul negativ fiind Directoratul —, a 
cărui figură exponențială este, fireşte, Primul Consul, instanța 
care redresează situaţia militară, face ordine în mediile politice, 
resuscitează economia prin apropierea burgheziei, întemeiază in- 
stituţii; cu alte cuvinte, reţeta unui miracol al cărui magician este 
Napoleon Bonaparte. 

În ciuda faptului că abilitatea de strateg constituie baza glo- 
riei sale, există carenţe în arta militară a lui Napoleon“*: inventa- 
torul războiului modern nu ţinea seama de invențiile care ar fi îm- 
pins înainte tehnica de luptă, nu asigura o bună organizare a ser- 
viciului de aprovizionare, ci miza pe resursele teritoriilor cucerite, 
ignora eficacitatea formei defensive de luptă (aspect sancţionat de 
Clausewitz'%, în tratatul căruia Napoleon este referință bazilară), 
iar războiul rapid cu dispersarea trupelor în amplasamente pen- 
tru a determina inamicul să lupte pe flancuri, adică dispozitivul de 
marş în formă de plasă menit să asigure superioritatea numerică 
divizând armata inamică, nu mai funcţionează după ce Europa îi 
înțelege strategia şi nu mai este întâmpinat în câmp deschis. La 
acestea se mai adaugă şi pierderea caracterului naţional al Marii 
Armate, prin creşterea numărului elementelor alogene. 


6% De Paoli, Dott. Erasmo: Come mori Napoleone I. Autopsia del ca- 
davere. Ereditarietà della famiglia Bonaparte. La patologia di Napoleone 
nei suoi tempi Eroici. A Sant`Elena. Casa Editrice Luigi Pozzi, Roma, 1924, 
pp.95-96 

69 Salvatorelli, Luigi: Leggenda e realtà di Napoleone. Giulio Einau- 
di Editore, Torino, 1960, p. 50; Tulard, Jean: op. cit., pp. 163-164 

7% Clausewitz, Carl von: Despre război. Studiu introductiv, note şi 
verificarea ştiinţifică a textului de general-maior dr. Corneliu Soare, Edi- 
tura Militară, Bucureşti, 1982, p. 314 

Un fenomen corelativ războiului modern de după 1790 şi ne- 
cesităţii unei alte modalităţi de legitimare a puterii şi de asigurare 
a unui liant ideologic al societăţii după moartea fizică sau simbolică 
a regilor este fortificarea conştiinţei politice naţionale. În şi pentru 
asigurarea acestui liant, Napoleon utilizează războiul ca expedi- 
ent în ardoarea naţională. Acesta constituie calea cea mai sigură 
spre obţinerea ataşamentul cetăţenilor, dar numai cu condiţia să 
fie victorios, total agresiv şi să dea întregii populaţii sentimentul 
participării la el. In exerciţiul său expansionist performat în nume- 
le naţiunii, Napoleon este primit iniţial ca un eliberator, însă, duce 
cu sine în Europa un principiu al naționalităților. Tocmai acesta se 
va întoarce împotriva proiectului său şi va marca evoluţia politică 
europeană ulterioară. 

Tlustrativă în acest sens este reacţia intelectualităţii germa- 
ne francofile™: primul val de entuziasm al acesteia se soldează cu 
o suită de ode închinate eliberatorului şi purtătorului principiilor 
naționale (ode scrise de Joseph Görres, August Wilhelm Schlegel, 
Friedrich Hölderlin), partituri muzicale dedicate lui sau aprecieri 
elogioase cum este cea a lui Hegel, care îl vede pe Napoleon drept 
„suflet al lumii”, care îmbrăţişează şi domină lumea de pe calul 
său. Dar, în zece ani, din tânăr zeu, Napoleon se converteşte în- 
tr-un tiran, iar deziluzia admiratorilor săi republicani nu întârzie 
să apară: Beethoven şterge dedicaţia din Simfonia a treia, August 
Wilhelm Schlegel face parte din anturajul de la Coppet al doam- 
nei de Staël, iar Heinrich von Kleist serie un Catehism în care 
Napoleon este zugrăvit drept începutul tuturor relelor, obstacol în 
calea manifestării dreptului suveran al poporului şi inamic al uni- 
ficării germane. Goethe, care îl întâlneşte pe Napoleon la Erfurt, 
ocazie cu care primeşte, ca şi Wieland de altfel, Crucea Legiunii de 
Onoare drept recunoaştere a meritelor sale, vede în Împărat un da- 
imon, o forţă a naturii şi un creator de geniu. El îl va admira până 
în ultima clipă pe Napoleon; admiraţie reciprocă se pare. La agita- 


11 KleBmann, Eckart: Das Bild Napoleons in der deutschen Literatur. 

und der Literatur. Jahrgang 1995, nr.1, Akademie der Wissenschaften und 

tiile lui Fichte împotriva lui Napoleon, Goethe răspunde: „Doctrina 
lui Fichte am regăsit-o în faptele şi metodele lui Napoleon”. 

Conglomeratul format din Napoleon şi din principiul naţio- 
nalităţilor are un aport esenţial în procesul de configurare a iden- 
tității naţionale a Italiei secolului al XIX-lea. In planul praxisului 
politic, bazele sunt puse grație fondării Republicii Cisalpine, însă 
factorul de presiune cu bătaie lungă ţine de rolul de catalizator 
jucat de către Napoleon în literatura şi în politica italiană, domenii 
de cele mai multe ori interdependente. Evenimentele cu epicentru 
napoleonic forţează scriitorii italieni să înfrunte realitatea prezen- 
tului şi să se implice în procesul afirmării naționale. Graţie succe- 
selor sale militare împotriva austriecilor, mulți patrioți italieni văd 
în Napoleon eliberatorul ţării lor, salvatorul predestinat să realize- 
ze resurecţia națională. 

Moda poeziei republicane, exportată de francezi, prinde ful- 
minant în spațiul italian şi generează adevărate valuri de versuri 
elogioase adresate lui Napoleon de poeţi din toate păturile sociale. 
Mobilul lor rămâne conceptul de libertate, facil asociat în epocă 
generalului-împărat. Astfel, odele scrise de poeţi precum Foscolo, 
Monti sau Mascheroni revelează idealismul şi aspiraţia către in- 
dependenţa italiană. Cesarotti'% apare fidel visului unei Italii li- 
pere, dar rămâne captiv mirajului napoleonian. Impresionat de 
Bonaparte, în care vede Omul Unic, simultan apărător invincibil, 
principe mărinimos şi maestru neasemuit al libertății, Cesarotti 
nu omite să atragă atenţia asupra pericolului reprezentat de un 
entuziasm excesiv şi recomandă moderaţia sentimentelor din sfera 
lui tocmai pentru a evita deziluzia produsă de o eventuală incon- 
gruenţă a eroului cu portretul exacerbat sentimental. 

Elogiul apare accentuat şi în discursul istoric al lui Vincenzo 
Cuoco, în viziunea căruia dezvoltarea naturală a istoriei conduce 
la figura lui Napoleon. Loial guvernului cisalpin, Melchiore Gioia 
trece de la ipostazierea providenţial-salvatoare a generalului la 
critica autoritarismului bazat pe forţă, instituit de către împărat. 


102 Rusu, Liviu: Goethe. Câteva aspecte. Ediţie îngrijită şi studiu in- 

Admirator relativ obiectiv al lui Napoleon, Giovanni Battista 
Niccolini îi alocă profilul unui om obişnuit, în luptă cu propria sa 
personalitate şi cu poziţia sa de putere şi transferă în tragedia 
Nabucco determinarea de fier a acestuia, precum şi traseul său 
destinal. Ca mulți italieni, printre care şi detractorii săi, Foscolo şi 
Monti, Pietro Giordani este marcat de contradicţia flagrantă din- 
tre principiile revoluţiei şi politica imperialistă a Directoratului 
şi a Imperiului. Dacă cele dintâi au făcut din francezi eliberatorii 
Italiei, cea de-a doua devalizează teritoriile italiene. Cu toate aces- 
tea, Giordani are încredere în Napoleon, deoarece vede în el singu- 
rul în măsură să reformeze politica internă a Italiei şi să restau- 
reze ordinea. In Panegiricul către Napoleon, el etalează o suită de 
superlative aproape deificatoare atunci când îl descrie pe împărat: 
„cel mai înţelept şi cel mai puternic binefăcător al genului uman... 
exemplu unic de perfecțiune umană”. 

Spre deosebire de Giordani, Foscolo nu se lasă înşelat de fa- 
tada imperiului, preeminenţă în opera sa având patriotismul şi 
moştenirea italiană; cu alte cuvinte, individualitatea Italiei. După 
apusul erei napoleoniene, într-o scrisoare din 1814 adresată con- 
tesei d'Albany, Foscolo'% îşi inventariază sentimentele faţă de 
Napoleon şi evaluează plusurile şi minusurile acestuia. Bilanţul 
arată un Napoleon tiran, mincinos, şarlatan, gazetar, stimat şi dis- 
prețuit în acelaşi timp, imposibil de iubit sau de temut, cu un unic 
merit cert, acela de a fi reunit şi educat în război şase milioane de 
italieni. După înfrângerea sa, reconsiderarea lui Napoleon capătă 
accente acute mai cu seamă în sânul societăţilor secrete de genul 
Carbonarilor, fenomen explicabil pe fondul revenirii austriecilor şi 
al unei carenţe referenţiale de ordin patriotic. 

Aspect controversat, Concordatul (1801) joacă un rol impor- 
tant pe scena puterii napoleoniene. Napoleon negociază cu Papa 
pentru a consolida autoritatea noului regim şi pentru a-i îndepărta 
pe catolici de Bourboni. Bonusul mutării este frâul social eficient 
care se va dovedi a fi religia, mai ales că instituţiile Bisericii erau 
dependente de Stat, iar funcţionarizarea preoţilor şi a episcopi- 
lor avusese loc, aceştia fiind numiţi de către Napoleon, Papa doar 

confirmându-i. Episcopii'% depuneau în faţa Primului Consul ju- 
rământ de fidelitate față de legi şi de obedienţă faţă de guvernul 
stabilit prin Constituţia Republicii, iar preoţii depuneau acelaşi ju- 
rământ în fața autorităților civile desemnate de guvern. Una din- 
tre formulele obligatorii în cadrul slujbelor religioase era: „Domine 
salva Galliae Consulus”. Toate acestea îi vor permite lui Napoleon 
celebra enumerare: „prefecții mei, episcopii mei, jandarmii mei” — şi 
vor revela un Napoleon în ipostaza de „mare birocratizator”"". Un 
alt argument al puterii în favoarea Concordatului ţine de adecva- 
rea la imaginarul mulţimii, care gândeşte în mod fundamental prin 
imagini şi reacţionează la imagini. Pus în fața acesteia, Napoleon 
nu încearcă să guverneze împotriva imaginaţiei populare, ceea ce 
demonstrează faptul că înţelege psihologia mulțimilor. Discursul 
său din Consiliul de Stat exemplifică această poziţie printr-o altă 
replică celebră de rezonanţă machiavelliană: „„Păcându-mă catolic, 
am terminat războiul din Vandeea, făcându-mă musulman m-am 
stabilit în Egipt, iar făcându-mă ultramontan i-am câştigat pe pre- 
oti în Italia. Dacă aş guverna un popor de evrei aş restabili templul 
lui Solomon”. Jar un artist al puterii, cum se vrea el, este conşti- 
ent de valoarea comportamentului adaptativ, maleabil în aparen- 
tă, chiar şi la el acasă. 

Restabilirea cultului este dublată şi de revenirea, riscantă 
pe fondul anti-monarhismului violent al Revoluţiei Franceze, la 
principiul monarhic. Acesta este restaurat într-o variantă care in- 
tegrează formal valorile Revoluţiei, a căror deviaţie personalistă 
după 18 Brumar este Napoleon — străinul metamorfozat în salvator 
providenţial. El însuşi va subordona Revoluţia personalităţii sale 
printr-o orgolioasă afirmaţie: „Eu sunt Revoluţia”, imediat con- 

trazisă: „Revoluția s-a sfârşit'"*. Jules de Gaultier”! urmăreşte 
consecințele bovarismului unei colectivităţi, în forma sa imitati- 
vă, şi remarcă faptul că, deşi Revoluţia Franceză, caz de bovarism 
ideologic, demonstrase ridicolul legat de încercarea de imitare (a 
Romei republicane în acest caz), iniţiativa lui Napoleon de a îm- 
brăca purpura Cezarilor în ziua ungerii sale a avut loc sub priviri 
deloc uimite, constituind o mutare de succes din punctul de vedere 
al calcului politic. 

O posibilă explicaţie furnizează Georges Sorel”! atunci când 
bifează geniul napoleonian în înțelegerea şi uzul principiului con- 
servării. Napoleon nu a fost nevoit să facă un prea mare efort pen- 
tru a restabili un regim monarhic. El a operat doar corecţii de deta- 
liu bazate pe o cunoaştere a principiului eredității istorice, a cărui 
morală indică fatalitatea care însoţeşte reînnoirea totală. Intregul 
raţionament pare ecoul analizei lui Tocqueville”. Acesta din urmă 
vede în centralizarea administrativă o instituţie a Vechiului Regim, 
doar desăvârşită de Imperiu. Ea constituie rezultatul unei dialec- 
tici egalitare care slăbeşte societatea în beneficiul puterii centrale. 
La o privire obiectivă, era lui Napoleon marchează un regres al 
impulsului politic democratic. Prin apelul la tehnici antipolitice el 
anihilează orice opoziţie şi îşi fundamentează imperiul pe ocultări, 
cenzură mai mult sau mai puțin vizibilă, manipulări şi producţie 
de imagini. ` 

In momentul în care Impăratul dobândeşte o fizionomie rega- 
lă, el începe să realizeze că sursa puterii este localizabilă nu numai 
în forța armelor, ci şi într-o entitate supranaturală. Intervine astfel 
logica dreptului divin. În această linie se încadrează şi învestitu- 
ra de la Notre Dame. Faptul că Napoleon s-a încoronat singur nu 


709 Apud: Tulard, Jean: Napoléon ou Le mythe du sauveur. Fayard, 
[E.L], 1977, p. 13 

no Gaultier, Jules de: Bovarismul. Filosofia bovarismului de Geor- 
ges Palante. Traducere de Ani Bobocea, Editura Institutul European, Iaşi, 
1993, pp. 55-56 

Ti Sorel, Georges: Reflecţii asupra violenţei. Traducere de Mariana 
Ilie, Editura Incitatus, [f.1.], 2003, p. 60 

"12 De Tocqueville, Alexis: Vechiul regim şi revoluția. Traducere din 
limba franceză de Cristian Preda şi Constantin Davidescu, Prefață de Cris- 
tian Preda, Editura Nemira, 2000, p. 55 

reprezintă un gest de independenţă, ci unul prevăzut în protocolul 
dezbătut. Prin acest act el acumulează o cvadruplă legitimitate: 
este împărat datorită voinţei tuturor cetățenilor, recunoscut de că- 
tre puterile europene, creator de regi şi uns împărat de către Papa 
Pius al VII-lea. Referindu-se la Napoleon, Chateaubriand, într-una 
din fazele în care Napoleon îi apare congruent cu principiile unui 
regim monarhic constituţional în care autorul credea”, vorbeşte 
despre o „existență venită de sus, care ar putea aparține tuturor 
timpurilor şi tuturor țărilor”":*. Şi poate că asta credea şi Napoleon 
sedus de nelimitarea din subtextul raportării sale la Carol cel Mare 
(el însuşi este aclamat drept cel Mare, după Austerlitz), implicit 
prin celebra sa replică de la încoronarea din Milano (când ia coroa- 
na acestuia): „Dumnezeu mi-a dat-o; vai celui ce-o atinge”. 

În timpul conflictului cu Papa, raportarea devine substituție 
prin afirmaţia lui Napoleon: „Eu sunt Charlemagne”. Şi să nu 
uităm că încoronarea lui Carol cel Mare a avut loc în contextul în 
care acesta îl considera pe Papă vasalul său. Consecința acestui act 
a fost aceea că intervenţia pontificală apărea ca necesară împăra- 
ților. Napoleon l-a obligat pe Sfântul Părinte să i-o acorde, motivat 
şi de asimilarea ideii carolingiene potrivit căreia creştinătatea tre- 
buie să aibă un singur conducător, unica garanţie a unităţii sale 
de care depind puterile spirituale şi cele laice. Este o idee care va 
fi exploatată până la consecinţele ei maxime, la nivel ucronic, de 
către Louis Geoffroy. In Memorialul din Sfânta-Elena, Napoleon”! 


"3 Lucrarea lui Chateaubriand din 1802, Geniul creştinismului, îi 
asigură triumful, deoarece, pe fondul Concordatului, lucrarea părea să 
ilustreze întoarcerea la credinţă şi la politica Consulatului. După această 
etapă bonapartistă, Chateaubriand trece în opoziţie (mai ales după asasi- 
narea Ducelui de Enghien) şi începe să denunțe tirania Împăratului, rali- 
indu-se cauzei Boubonilor, însă face toate acestea în numele unor libertăți 
în care crede. 

"14 Apud: Tulard, Jean: op. cit., p. 26 

"15 Berstein, Serge, Milza Pierre: Istoria Europei. Vol. 3. State şi 
identități europene. (secolul XIV — 1815). Traducere de Monica Timu, Edi- 
ție îngrijită, note şi comentarii de Doina Barcan-Sterpu, Editura Institutul 
European, laşi, 1998, p. 370 

716 Las Casses: Memorialul din Sfânta-Elena. Traducere de Mihai 
Murgu şi Vasile Covaci, Editura Minerva, Bucureşti, 2000, pp. 304-306 

va aprecia că împărații Constantin cel Mare şi Carol cel Mare n-au 
dobândit supremaţia şi nu au concentrat în mâinile lor şi puterea 
religioasă, deoarece au permis liderilor spirituali, a căror ipostază 
dezirabilă ar fi aceea de „idoli”, să-şi fixeze reşedinţa departe de ei, 
iar aceştia au profitat de criză pentru a şi-i face supuşi. 

Dar lupta între puterea papală şi cea imperială se dă pe 
Pământ şi în prezentul domniei sale: ambițiilor cuceritoare ale lui 
Napoleon, Papa Chiaramonti le răspunde cu o brevă de excomuni- 
care (29 martie 1808). Riposta nu întârzie să apară: Pius al VII-lea 
îşi pierde statele, şi, prizonier la Savona, apoi la Fontainebleau, este 
forţat să semneze un nou concordat (25 iunie 1813). Concordatele 
încheiate de Napoleon din raţiuni politice se vor întoarce împotri- 
va sa şi vor deschide structurii bisericeşti calea spre recucerirea 
vechii sale puteri, fenomen dublat de apariţia unui val de scriitori 
legaţi de dinastia legitimă prin relaţii personale”!”: de Maistre, de 
Bonald, Lamennais, Chateaubriand — care pendulează mereu între 
anatemizarea lui Napoleon şi recunoaşterea gigantului care a re- 
adus ordinea în haos —, Hugo — care va evolua de la monarhism la 
republicanism —, Lamartine. 

Gilbert Durand”! analizează conceptul de operator social, 
concept ce presupune că în orice grup social există subgrupuri care 
antrenează pozitiv sau negativ ansamblul. Folosindu-se de exege- 
za lui Jean Tulard, teoreticianul francez se opreşte la mitul unui 
Napoleon republican, apărător al valorilor populare, în clară opo- 
ziţie cu Restauraţia, mit ai cărui operatori sociali sunt militarii 
fostului Imperiu. Acest fenomen se explică parţial şi prin efortul de 
fidelizare a soldaţilor în timpul campaniilor militare, prin procla- 
maţiile şi gesturile teatrale care fac parte din tactica adoptată de 
Napoleon. Fauvelet de Bourrienne”**, secretarul său în campaniile 
din Italia şi Egipt şi în primii ani ai Consulatului, divulgă aspectul 
oarecum şarlatanesc al raportului lui Napoleon cu soldaţii. El se 


"11 Brandes, Georg: Principalele curente literare din secolul al XIX-lea. 
Traducere de Yvette Davidescu, Prefaţă de Romul Munteanu, Editura Uni- 
vers, Bucureşti, 1978, pp. 287-341 X 

18 Durand, Gilbert: Introducere în mitodologie. Mituri şi societăți. In 
româneşte de Corin Braga, Editura Dacia, Cluj-Napoca, 2004, pp. 155-156 

n9 Ciampini, Raffaele: Napoleone visto dai contemporani. Thibau- 
deau. Roederer. Chaptal. Bourrienne. Gourgaud. ed.cit., pp. 264-265 

integra în mijlocul lor, mânca împreună cu ei, se asigura de calita- 
tea cizmelor lor, de mijloacele lor etc. 

Un truc al lui Napoleon consta în faptul că cerea de la şe- 
ful regimentului informaţii despre cel mai valoros soldat pentru ca 
apoi, când se făcea trecerea în revistă a regimentului, să-i acorde 
respectivului soldat o atenţie specială: îl încredința de faptul că 
l-a văzut luptând eroic şi îl decora. În tot acest spectacol Napoleon 
apărea în ipostază de zeitate omniscientă, ipostază menită să am- 
plifice idolatrizarea şi să stimuleze participarea alterității idola- 
tre la construirea gloriei sale. Pe de altă parte, proclamaţiile ge- 
neralului Bonaparte”? din timpul campaniei din Italia combină 
promisiunile condotierului cu apelul la sentimente patriotice şi 
la valorile Revoluţiei Franceze, iar Consulul Bonaparte jură să 
asigure o „Republică fondată pe libertate civilă, pe reprezentantă 
naţională”?! şi se insinuează ca salvator providenţial, dar evită să 
afirme direct aceasta, şi menţine demonstraţia la nivel de princi- 
pii. Discursul imperial, integrat mai elaborat în dispozitivul ritual, 
mai cu seamă atunci când acompaniază ceremonii de decorare sau 
de distribuire a acvilelor pe Câmpul lui Marte, este menit să asigu- 
re fidelitatea soldaților față de un Impărat autoipostaziat explicit 
patern în raport cu ei: „soldații mei sunt fiii mei”. 

Aceeaşi tonalitate este menţinută şi în a doua alocuţiune de 
la Fontainebleau (20 aprilie 1814): „Soldaţi ai Vechii mele Gărzi, 
adio. De douăzeci de ani v-am purtat mereu pe calea onorii şi a glori- 
ei [...] cu oameni ca voi cauza noastră nu era pierdută. Dar războiul 
era interminabil: ar fi venit războiul civil [...] Eu am sacrificat toate 
interesele noastre celor ale patriei, şi plec [...] Nu deplângeți soar- 
ta mea; am consimțit să supraviețuiesc pentru a servi încă o dată 
gloria voastră. Vreau să scriu marile lucruri pe care le-am făcut îm- 


720 T buletini di Napoleone I. Discorsi politici. Proclami. Messaggi. Al- 
locuzioni militari. Traduzione, prefazione e proemi di Giovanni Rabizzani, 
Carabba Editore, Lanciano, 1911, p. 9: la 26 martie 1796 scria: „Soldați, 
sunteți goi, prost hrăniţi, guvernul vă datorează mult şi nu vă poate da 
nimic [...] Eu vreau să vă conduc în cele mai fertile locuri din lume [...] 
veți găsi onoare, glorie, bogății...” pp. 10-11: la 26 aprilie: „Soldaţi, mari 
lucruri aşteaptă de la voi patria, vreţi să-i înşelaţi aşteptările?” 

721 Ibid., p. 53 

122 Ibid., p. 101 

preună! Adio, fiii meil..."'%. In acest discurs, pe lângă dimensiunea 
prospectivă a fixării prin cuvânt a epopeii trecutului la care îi face 
părtaşi pe soldaţi — pentru că experienţa trăită în trecut imprimă 
un sens al identităţii şi al diferenţei —, Napoleon le creează acestora 
şi un orizont de aşteptare — mai mult decât confirmat în Memorial — 
şi se ipostaziază într-un salvator de tip pharmakos. 

Arnold van Gennep”% atrage atenţia asupra principiului con- 
vergenței, principiu integrat unui fenomen care acompaniază for- 
marea legendelor despre personaje istorice. Atunci când moartea 
eroului nu a fost acceptată ca reală, în credinţa fidelilor săi acesta 
fie renaşte, fie supravieţuieşte; iar supraviețuirea este fundamen- 
tal putere, ne spune Elias Canetti. La originea acestui fenomen, vi- 
zibil şi în Medicul de ţară al lui Balzac, se află incapacitatea omului 
obişnuit, cu personalitatea acaparată de altcineva, de a presupune 
că personalitatea acaparantă a putut să dispară. În anii imediat 
următori morții lui Napoleon, se credea că moartea sa fusese falsă, 
se pretindea că a fost văzut în Egipt, în Ierusalim sau în Turcia. In 
spaţiul germanic, figura lui Napoleon se împletea cu legendele im- 
periale. Circula şi o variantă a revenirii sale în fruntea a două mi- 
lioane de negri, dar caracterul ei neverosimil va duce la dispariția 
rapidă a acesteia. În anii douăzeci ai veacului al XIX-lea” circula 
în Europa o legendă potrivit căreia Napoleon şi-a înscenat moartea 
pentru a se întoarce. In Spania se vorbea despre un general Mal 
Muerto, iar în Franţa despre Mort-en-Vie. Acest fenomen pune în 
lumină o variantă a mitului regelui ascuns. „Marii oameni nu pot 
să moară — observă Yves-Marie Bercé —, popoarele au nevoie de ei şi 
nu se resemnează la dispariția lor” 1%. Aşa apare o istorie alternati- 
vă, cea a reprezentărilor populare ale puterii, în care regele ascuns, 
investit cu o funcţie sacrificială, tutelară, joacă rolul central. 


725 Ibid., p. 128 

724 Van Gennep, Arnold: Formarea legendelor. Traducere de Lucia 
Berdan şi Crina loana Berdan, Studiu introductiv de Petru Ursache, Post- 
față de Lucia Berdan, Editura Polirom, laşi, 1997, p. 137 

725 Luzzatto, Sergio: Ombre rose. Il romanzo della Rivoluzione fran- 
cese nell” Ottocento. Il Mulino, Bologna, 2004, pp. 9-10 

125 Bercé, Yves-Marie: Il re nascosto. Miti politici nell Europa moder- 
na. Traduzione di Augusto Comba, Giulio Einaudi Editore, Torino, 1996, 
p. XI 

Acestea sunt câteva exemple ale fanteziei populare, dar nu 
legenda produsă în acest creuzet va avea câştig de cauză în fața 
posterităţii, ci legenda născută în mediile politice şi literare, mai 
ales că în epoca modernă are loc imersiunea masivă a romanului în 
aria ocupată în societățile tradiționale de oralitatea legendelor şi 
miturilor a căror supravieţuire literară o asigură. 

Preluând o sugestie care vine dinspre eroic, Napoleon percepe 
imortalitatea ca „amintirea care rămâne în memoria oamenilor”? 
şi adaugă: „ar fi mai bine să nu fi trăit, decât să nu las urme ale 
propriei mele existente”. Fidel crezului său, nu se va limita doar la a 
înfăptui şi a lăsa posterităţii decizia selectivă a memoriei, ci şi-o va 
asigura, fixată prin cuvânt. Propagandist prea abil pentru a ignora 
ravagiile pe care absenţa le face în memoria oamenilor, Napoleon 
poartă prin mijlocirea cărţilor bătălia decisivă pentru imaginea sa 
mitică, adaptându-şi memoriile la conjunctura politică. 

Terenul lui de acţiune nu mai poate fi decât viitorul, iar per- 
formarea sa este impecabilă la acest nivel. Aşa apare Memorialul 
din Sfânta-Elena, ultimul act jucat de acesta şi care va fixa definitiv 
profilul mitic al Salvatorului în variantă prometeică (mit manipu- 
lat la etajul ideologiei) şi în contextul unui cert mesianism. În căde- 
re, Napoleon se vede ca Prometeu sfâşiat de vultur'%, iar literatura 
nu va întârzia să preia această ipostaziere. Heine, de exemplu, îl 
portretizează „veşnic admirat şi veşnic regretat! Erou al timpurilor 
moderne, Prometeu a cărui legendă va fi repovestită secolele viitoare 
de stâncile de pe Sfânta-Elena, care se înalţă îngrozitoare din mij- 
locul oceanului”"*. Fără pătimirile din Sfânta-Elena, cu Hudson 
Lowe în rolul lui Zeus, cultul lui Napoleon n-ar fi înregistrat di- 
mensiunea care l-a consacrat în imaginarul secolului al XIX-lea. 

Legenda lui Napoleon începe cu bătăliile din Italia, se conso- 
lidează cu sărbătoarea Saint-Napoleon, cultul Împăratului şi cere- 
moniile de caritate, dar ceea ce fixează dimensiunea sa hiperbolică 


721 Apud: Rapelli, Paola: Simboli del potere e grandi dinastie. Monda- 
tori Electa, Milano, 2004, p. 368 

728 Bonaparte, Napoleon: Manualul comandantului. Maxime alese şi 
prefațate de Jules Bertaut. ed. cit, p. 61 

729 Apud: Cabanes, Docteur: Napoleon. Omul mai puţin cunoscut. 
Traducere şi adaptare Constantin lonescu-Boeru, Editura Prietenii Cărţii, 
Bucureşti, 1999, p 7 

se conturează după 1815. Memorialul din Sfânta-Elena, probabil 
cel mai mare succes de librărie din secolul al XIX-lea, ca atâtea 
alte texte despre Napoleon, multe apocrife, confirmă şi alimentea- 
ză imaginea sa eroică, puternic reliefată pe fondul plat al regimu- 
rilor care i-au urmat. Privirea retrospectivă oferită de Memorial 
conferă vieţii lui Napoleon o dimensiune mitică. Las Casses, dublat 
de Napoleon însuşi, conştient de manipularea istoriei, dar permisiv 
în raport cu ea, selectează şi accentuează acele repere ale existen- 
ței acestuia care pot fi adaptate la traseul eroic: naşterea dintr-o 
mamă excepţională, puternică, are loc într-un spaţiu predestinant;: 
pe un covor antic „reprezentând eroi din fabule sau poate chiar din 
Iliada”'5; în acelaşi registru se situează şi aprecierea lui Paoli, 
care „spunea că acest tânăr era croit după modelul anticilor şi că 
era un erou din Plutarc”™!; superioritatea în raport cu fraţii mai 
mari, dovedită încă din copilărie; convingerea-previziune a tuturor 
celor care l-au cunoscut în primii ani ai tinereţii sale, că el va avea 
o carieră fabuloasă; faptul că se percepe el însuşi drept entitate 
predestinată să comande, încă din momentul în care ajunge în mij- 
locul armatei din Italia; constituirea sa în centru de polarizare a 
tuturor vectorilor sociali şi istorici; mutaţia esenţială a lumii, care 
i-a acompaniat apariţia şi care „a însemnat o întreagă revoluţie în 
moravuri, în maniere, în conduită, în limbaj"; conştiinţa orgoli- 
oasă a necesităţii sale şi a statutului de ales; metamorfozarea în 
salvator. 

Conceput iniţial ca o legitimare prin logos, Memorialul sfâr- 
şeşte prin a se confunda cu o redefinire a legitimităţii politice. Un 
Napoleon perfect adaptat la dorinţele publicului său, utilizează 
acest mijloc modern de propagandă reuşind nu numai să fie per- 
ceput în trăsăturile Salvatorului, ci chiar să fie individualizat în 
această figură. Cheia de boltă a strategiei sale propagandistice este 
procesul de cristalizare. Acesta din urmă, acționând ca un factor de 
condiționare a gândirii, se constituie, în ultimă instanță, într-o ac- 
țiune coercitivă şi reductivă, care operează asupra percepției celor- 
lalți şi facilitează inocularea proiectului de imagine din Memorial. 


730 Las Casses: op. cit., p. 23 
731 Ibid., p. 25 
732 Ibid., p. 30 

Aici, Napoleon pare conştient de faptul că efortul său propagandis- 
tic ține de două componente: cea care Îl leagă de imaginarul colec- 
tiv şi de momentul istoric în care acesta ia naştere şi se dezvoltă, şi 
cea imprimată de distanța dintre timpul cronologic al istoriei şi cel 
al mitului, distanţă în siajul căreia apare o nouă temporalitate. 

Constituită numai din două dimensiuni, trecut şi viitor, fi- 
gura Salvatorului poate recupera şi prezentul drept condiţie sine 
qua non a calităţii sale de instrument pentru depăşirea prezentu- 
lui. Viziunea maniheistă asupra istoriei, reducând evenimentele 
la antagonismul modernitate/Vechiul Regim, asigură o mai bună 
receptare a acestei imagini şi sfârşeşte prin a codifica realitatea, 
stereotipizând-o, iar mitul oferă posibilitatea de a duce la ultimele 
consecințe acest proces. Odată codificată, figura lui Napoleon ca 
purtător al Binelui şi al valorilor revoluţionare se poate uşor tur- 
na în tiparele stereotipe ale Salvatorului, cristalizarea definitivă a 
opiniei despre el fiind astfel asigurată. 

Timpurile moderne cer eroi mitici noi — remarca Pierre 
Albouy'% —, iar în anumite momente istoria dă naştere la legende, 
criteriul fiind excepţionalitatea, raritatea. O astfel de legendă este 
şi Napoleon Bonaparte, fondator de imperiu, devenit Supraom şi 
parte integrantă a domeniului arhetipului. 


II. Figura (a)simetrică 


„Hegel făcea undeva observaţia că toate marile evenimente şi 
personalități care au o importanță istorică mondială, apar, ca să 
zicem aşa, de două ori. El a uitat să adauge: prima oară ca tragedie, 
a doua oară ca farsă [...] Aceeaşi caricatură poate fi constatată şi 
în împrejurările în care a apărut ediția a doua a lui Optsprezece 
Brumar”. Cu aceste fraze debutează o analiză care nu lasă loc 
de ambiguitate la nivelul perspectivei lui Marx asupra celor doi 


7% Albouy, Pierre: Mythes et mythologies dans la littérature frangai- 
se. Librairie Armand Colin, Paris, 1969, pp, 10-11 

734 Marx, Karl: Optsprezece brumar al lui Ludovic Bonaparte. În: 
Marx, Karl, Engels, Friedrich: Opere. Volumul 8. Editura Politică, Bucu- 
reşti, 1960, p. 119 

Napoleon, a căror ,„,„mărime” nu mai constă decât într-o diferenţă de grad, de 
registru al percepţiei şi de adecvare la epocă. 

Cel de-al doilea Napoleon al secolului al XIX-lea este Louis-Napoleon 
Bonaparte, fiu de rege şi nepotul Împăratului (lucru deja teribil), cu o educaţie 
exigentă asigurată de Philippe LeBas, fiul unui prieten intim al lui Robespierre, 
şi cu o idee fixă impusă de amintirea ilustrului său unchi. In momentul în care 
îşi face apariția pe scena politică a Europei el posedă conştiinţa rolului providen- 
țial al unui Bonaparte. şi începe traseul prin a se afilia carbonarismului italian 
alături de fratele său, Napoleon-Louis”%, căruia o asemenea întâlnire secretă îi 
va fi fatală. Moartea ducelui de Reichstadt, Napoleon al II-lea, îl îndreptățește 
să se considere moştenitorul tuturor drepturilor politice napoleoniene, de unde 
două tentative eşuate de a intra în lumea politică franceză: 1836 — tentativa de 
la Strasbourg, încheiată printr-un exil la New-York, şi 1840 — cea de la Boulogne, 
urmată de un stagiu la închisoarea Ham, de o evadare şi, din nou, de exil. Graţie 
alegerilor, reuşeşte în 1848 să intre pe scena puterii. Evoluează de la deputat la 
preşedinte şi apoi împărat, în urma unei lovituri de stat în care se ipostaziază, 
potrivit unui scenariu deja familiar şi familial, ca om al ordinii, generat tot de un 
fundal revoluţionar şi de climatul de instabilitate consecutiv. 

Pentru a-şi contura propria identitate politică, Napoleon al III-lea în- 
globează două valenţe importante ale mitului napoleonian, două ipostaze ale 
acestuia care nu rămân la stadiul de referință legitimatoare, ci devin pro- 
priile sale ipostaze. Astfel, se produce resurecţia lui Napoleon-Ordine şi ace- 
ea a lui Napoleon-Salvatorul, ca valorificare a puterii pe care mitul politic al 
Salvatorului'5, situat între istoric şi imaginar, o are asupra realităţii; mitul 
acesta este, se pare, o formulă câştigătoare în secolul al XIX-lea. Napoleon, con- 
tinuator şi Salvator al Revoluţiei Franceze, constituie o ipostază accentuată 
până la 1848, moment în care — pe fondul angoasei revoluționare şi socialiste —, 
intră puternic în scenă paternalismul social, iar Napoleon invadează scena po- 
litică regizată de nepotul său în calitate de restaurator al ordinii. In acelaşi 
tipar se înscrie şi restaurarea Imperiului, când Napoleon al III-lea oferă încă o 
dată Franţei iluzia monarhiei. El foloseşte anxietatea colectivă centrată pe un 
complex format din conspiraţiile orchestrate de diferite societăţi secrete şi exa- 


755 Clerici, G. P.: Due Napoleonidi e Pietro Giordani. Unione Tipografica Parmese, 
Parma, 1921, pp. 3-9 

senze, attese. Pacini Editore, Pisa, 1993, pp. 17-18 


Vointa de putere sub semnul ideii europene 


Napoleon al III-lea (1808-1873), 
autor: Franz Xaver Winterhalter 


213 


Libertatea conducând 
poporul, autor: Eugene 
Delacroix, comemorează 
Revoluţia din Iulie, 1830 


Constantina Raveca Buleu 


cerbează paranoia politică până la punctul în care, în momentul 
loviturii de stat, orice eventuală opoziţie să fie inoperantă. 

In plină eră capitalistă, Napoleon al III-lea reprezintă un 
exemplu eficient de uz al capitalului simbolic, instrument al contro- 
lului psiho-social. El” formează un Stat trecând prin dublul ope- 
rator simbolic al imaginii — graţie faptului că nepotul încorporează 
imaginea lui Napoleon — şi al banilor. Acest sistem funcţionează 
pe baza unei memorii care trişează: pentru a-şi valorifica imaginea 
la Bursă, Napoleon al III-lea scontează nu pe imaginea sa, ci pe 
aceea a unchiului său, imagine deja falsificată, deja construct. Din 
moment ce operează cu aceasta, el realizează o a doua trucare şi 
travesteşte prezentul într-o imagine a trecutului. Şi alegerea sa ca 
preşedinte se explică genealogic: este ales cu o majoritate zdrobi- 
toare datorită forței magice a numelui său, el fiind votat mai ales 
de către milioane de ţărani pentru care numele contracandidaţilor 
săi — inclusiv cel al lui Lamartine — nu însemna nimic, fenomen de 
inerție înregistrat şi în Bouvard şi Pecuchet '** şi sancţionat dur de 
către Flaubert prin sintagma „prostia poporului”. 

Corelativ fenomenului Napoleon, termenul bonapartism apa- 
re după căderea sa şi îi înglobează pe toţi cei care au aderat la 
regimul său. După 1840, anul „întoarcerii” lui Napoleon în Franţa, 
termenul indică şi un sentiment naţionalist care integrează cultul 
omului forte, cu impact mai ales asupra veteranilor Marii Armate, 
precum şi o etichetă ideologică, destinată să facă din Napoleon al 
III-lea figura cheie a fenomenului. Cumulând, bonapartismul de- 
semnează o memorie, un sentiment, un curent de opinie, o mişcare 
şi un proiect politic. „„Bonapartismul sau falsa excepție”"'* reprezin- 
tă o formulă prin care Cristina Cassina concentrează o lectură a fe- 
nomenului bonapartist sub semnul non-excepţiei, al tradiţiei. El se 
înscrie în trena Revoluţiei Franceze a cărei moştenire, parţial ce-i 


137 Sfez, Lucien: Simbolistica politică. Traducere de Diana Sălceanu, 
Prefaţă de Dan Lungu, Editura Institutul European, laşi, 2000, p. 44 

738 Flaubert: Bouvard şi Pecuchet. In: 3. Bouvard şi Pecuchet. Dic- 
ționar de idei primite de-a gata. Străbătând câmpii şi țărmuri.Traduceri 

Irina Mavrodin, Editura Univers, Bucureşti, 1984, p. 142 

drept, cei doi Napoleon o respectă, mai ales când este vorba despre 
egalitatea juridică a francezilor, meritocraţie, dreptul la reprezen- 
tare politică (conduşi fiind de un ideal comun) sau raţionalizarea 
aparatului de stat eliberat de privilegii. 

Ceea ce ei refuză sunt tocmai principiile care au inspirat 
Revoluţia Franceză, în momentul în care se întorc la regimul mo- 
nocratic, bazat pe transmisiunea ereditară a puterii şi pe grave li- 
mitări în libertatea cuvântului. In ansamblul lor, regimurile politi- 
ce ale celor doi Napoleon paralizează impulsul politic declanşat de 
Revoluţia Franceză. O afectare negativă mai evidentă vine dinspre 
bonapartism sau dinspre „iluzia de a rămâne stăpânul propriilor 
stăpâni”, cum l-a definit Roberto Michels în 1911. El constituie 
în esență un model de control politic şi social al maselor. In cur- 
sul funcţionării acestuia sufragiul universal a fost neutralizat de 
poziția eminentă a preşedintelui Republicii, viitorul Napoleon al 
III-lea, care încearcă, pe de o parte, să mulţumească segmentele 
considerate periculoase prin unele concesii, dar şi să devieze ne- 
mulțumirea spre exterior, pe de altă parte. 

Napoleon I şi Napoleon al III-lea aspiră la o autoritate abso- 
lută exercitată de către ei în numele poporului care i-a ales. In di- 
recția întreţinerii acestui statut ei profesează o preocupare sinceră 
pentru omul obişnuit, privit ca sursă de legitimitate a puterii, şi se 
ipostaziază, retoric cel puţin, drept servitori ai binelui comun, ceea 
ce le furnizează în ultimă instanţă şi o acoperire pentru acţiunile 
lor de tip cezaric. Graţie unui joc subtil de populism şi demagogie, 
Napoleon îşi construieşte dinastia pe identitatea de interese între 
conducători şi conduşi, acţiune care explică în bună măsură şi sim- 
patia maselor față de figura lui. În descendența sa, Napoleon al 
III-lea preia trucul retoric al „poporului” şi îl adaptează la tabloul 
mai democratic al epocii, uzând şi de mascarada obedienţei sale 
faţă de electorat. Din această strategie face parte şi ipostazierea sa 


în „liderul recunoscut al acestei mari națiuni”"*! care i-a oferit pute- 


140 Apud: Bonapartismo, cesarismo e crisi della società. Luigi Napo- 
leone e il colpo di stato del 1851. A cura di Manuela Ceretta, Leo S. Olschki 
Editore, Firenze, 2003, p. VII 

111 Gay, Peter: The Bourgeois Experience. Victoria to Freud. Volume 
III. The Cultivation of Hatred. W. W. Norton & Company, New York — Lon- 
don, 1993, p. 244 


215 


rea ca povară. Sugestia de instanţă benefică, de despovărare, deloc 
gratuită în discursul său, este acompaniată de o subterană nuanţă 
de virtual ţap ispăşitor, de asemenea actualizată în tabloul isto- 
riei marcate de el. Demagogul din Napoleon al III-lea se demască 
atunci când îi mărturiseşte lui Donoso Cort6s”? că a desenat o dis- 
tincție între sufragiul universal ca sursă a puterii şi bazele habitu- 
dinale de guvernământ. Evident, discursul său public sună cu totul 
altfel. Trebuie avut însă în vedere faptul că în secolul al XIX-lea, 
Napoleon al III-lea este primul care exploatează potenţialul pro- 
pagandistic al repetiţiei totale şi care foloseşte napoleonismul şi 
populismul drept surse-slogan pentru promovarea politică. 

Figura lui Napoleon este utilizată şi împotriva nepotului său, 
un exemplu în acest sens fiind cazul Orsini'%. Atentatul cu bombă 
din 14 ianuarie 1858 de la gala teatrului de operă, atentat soldat cu 
mai bine de o sută de victime, se schimbă într-un triumf temporar 
pentru împărat, care intrase la operă după producerea lui; logica 
supraviețuire = putere se dovedeşte funcțională şi în cazul nepotu- 
lui. Procesul care-i urmează, prin pledoaria lui Jules Favre duce 
la apoteoza atentatorului. Favre exploatează genealogia lui Felice 
Orsini — tatăl, ofiţer sub Napoleon, posibil model pentru Pietranera 
din Mănăstirea din Parma, fusese conspirator împotriva Austriei, 
ocupaţie care devine predilectă în viaţa fiului —, şi publică scrisoa- 
rea adresată de Orsini Împăratului, prin care cerea ca Franţa să 
nu intervină împotriva Italiei, invocând figura tatălui său şi a mii- 
lor ca el, care şi-au dat sângele pentru Napoleon cel Mare. 

Totuşi, în planul reprezentării publice a puterii, Al Doilea 
Imperiu ia distanţă în raport cu monarhia tradiţională. Prin con- 
trast, monumentele lui Napoleon al III-lea au o utilitate publică: 
parcuri, staţii feroviare, Bursa. El găseşte un mod mai practic de 
a-i seduce pe francezi şi de a păstra în acelaşi timp cadrele săr- 
pătorii imperiale. Distanţa există şi la palierul politicii externe. 
Napoleon al III-lea se doreşte a fi un suveran eliberator şi unifi- 
cator, dar nu în spiritul cuceritor al unchiului, ci în acela al unei 

visate păci europene, politica naționalităților dusă de el urmărind 
realizarea acestui țel. 

Victor Hugo susține inițial ascensiunea lui Louis-Napoleon 
Bonaparte la preşedinţia Republicii, însă duce ulterior o adevărată 
campanie denigratoare împotriva acestuia. Păcatul originar este 
violenta lovitură de stat din 2 decembrie 1851, plasată sub semnul 
rupturii şi al discontinuităţii, prin raportare la un 18 Brumar be- 
nefic şi glorios pentru istoria Franţei. Dar, deja la 17 iulie 1851, în 
fața Adunării Naţionale, Victor Hugo lansa în aplauzele stângii re- 
publicane o formulă-antiteză care se va propaga şi va fixa definitiv 
raportul celor doi Napoleon în imaginar: Napoleon cel Mic versus 
Napoleon cel Mare. El însuşi o va relua ca termen generic, atunci 
când, în exil la Bruxelles, unde fuge cu un paşaport fals pentru 
a evita arestarea, scrie Napoleon cel Mic. Sancţionându-i incapa- 
citatea, mediocritatea, afacerile, scandalurile care-l acompaniază, 
Hugo” face din Napoleon al III-lea contrafigura lui Napoleon, 
un destructor al civilizaţiei, un dezumanizat, şi îl acuză de o se- 
rie de crime odioase: suprimarea legii, violarea Constituţiei invi- 
olabile, sechestrări arbitrare, confiscarea bunurilor, masacre noc- 
turne, deportări etc. In viziunea aproape apocaliptică a lui Hugo, 
Louis-Napoleon Bonaparte reprezintă o calamitate pentru Franţa 
unui secol al geniilor, un secol care a proclamat suveranitatea ce- 
tăţenilor şi inviolabilitatea vieţii lor, care a încoronat poporul şi a 
sacralizat omul. În consecință, pentru o asemenea figură referința 
nu poate fi în niciun caz Napoleon, ci mai degrabă Carol al IX-lea, 
regele responsabil pentru noaptea Sfântului Bartolomeu'%. 

Simulacru al lui Napoleon — cu care nu seamănă nici măcar 
fizic (indiciu relevant pentru Hugo) —, Napoleon al III-lea este pre- 
zentat ca exploatator grosier al culturii încă sălbatice a ţăranului 
şi a soldatului, opinie deloc izolată în epocă şi fundamentată în 
realitate. El copiază strategiile de imagine ale unchiului său, în 
descendența căruia încearcă să se ipostazieze drept salvator al so- 
cietății şi personificare a ordinii, dar rămâne la stadiul de dictator 
căruia i s-a raliat o clasă de „imbecili”"*, care-i legitimează pu- 


14 Hugo, Victor: Napol&on-le-Petit. Nelson Éditeurs. Paris, [f.a.], p. 20 
145 Ibid., p. 128 
146 Ibid., p. 60 


Constantina Raveca Buleu 


terea fondată pe discurs demagogic, bani, cenzură şi represiune. Ironic, „im- 
becilii” subsumează o categorie în care intră inclusiv un segment al corpului 
legislativ din care şi Hugo a făcut parte pentru o vreme. El denunţă mai 
ales frauda prin care Napoleon al III-lea îşi alocă o paternitate eroică” 
şi aduce în sprijinul afirmațiilor sale o mărturisire a acestuia făcută lui 
Antoine Gendre: „Eu sunt fiul lui Napoleon”. 

Pe această falie, Hugo apreciază că „valoarea” exploatatorului im- 
pietează asupra mitului exploatat. In această logică, Napoleon al III-lea 
ar contribui la impopularitatea lui Napoleon, deoarece memoria privilegi- 
ază despotul în dauna eroului, astfel că nu se mai vorbeşte despre Jena, 
Wagram sau Marengo, ci despre ducele de Enghien şi 18 Brumar. Cu alte 
cuvinte, ar reveni în prim-plan argumentele antinapoleonienilor şi elemen- 
te ale legendei întunecate a lui Napoleon. Nu Hudson Lowe l-a „asasina? 
pe Napoleon — aruncă acid Hugo'* —, adevăratul asasin fiind Napoleon al 
III-lea pentru că l-a privat de glorie, nu de viaţă. Sentenţios însă, Hugo 
îşi exprimă încrederea că timpul şi poporul vor filtra imaginea „infamului 
Napoleon” de cea a „ilustrului Napoleon”. 

Marx, scriind în Optsprezece brumar al lui Ludovic Bonaparte despre 
lovitura de stat de la 2 decembrie 1852, confirmă valoarea paradigmatică 
a loviturii de stat a lui Napoleon, dar nu disociază opozitiv între cei doi 
Napoleon. 

In optica lui Marx, bonapartismul coincide cu cezarismul. El îşi fo- 
calizează discursul asupra dictaturii de clasă pe care aceste regimuri bur- 
gheze de ecuaţie eschatologică o realizează, iar cel al lui Napoleon nu face 
excepţie. Cheia acestor regimuri este localizată întotdeauna în complexul 
Salvatorului, cu accentul său de ordine, consecutiv revoltelor. La aceasta 
se adaugă utilizarea politică a delincvenţilor, sancţionată de Marx™, as- 
pect care ia noi dimensiuni după Revoluţia Franceză, când ,,... o întreagă 
funcţionare extralegală a puterii [a fost] în parte asigurată de masa de ma- 
nevră constituită din delincvenți: poliție clandestină şi armată de rezervă 
a puterii”'5!. Acest fenomen va atinge apogeul în preajma Revoluţiei de la 

1848 şi a venirii la putere a lui Napoleon al III-lea. Pe acest fond îşi 
face intrarea în spaţiul dominaţiei „Crapiilinsky”*? — Louis-Napoleon 
Bonaparte, care se sprijină pe interesele burgheziei şi pe un proletari- 
at căruia-i serveşte un spectacol în care el poartă marca napoleoniană, 
până la punctul în care devine victima propriului rol“, atrăgând după 
sine o întreagă lume. 

Marx denunţă „parodia imperiului”, escrocheriile financiare ale 
epocii, fără a ţine seama de mutaţiile produse în arealul socio-politic şi 
economic, manipularea prin intermediul presei şi plagiatul strategiilor 
lui Napoleon. Consolidarea birocraţiei ca şi castă artificială menită să-i 
asigure regimul, preeminenţa armatei, autoipostazierea ca Salvator şi 
om al ordinii făcuseră parte şi din arsenalul strategic al unchiului. Marx 
remarcă puterea noncarismatică a lui Napoleon al III-lea şi explică suc- 
cesul politic al acestuia prin amintirea pregnantă a lui Napoleon. Dar 
aici, se impune o notă: trăirea în trecut constituie şi motivul efemerităţii 
revoluțiilor burgheze, iar perspectiva eschatologică revine. 

Experienţa de cronicar parlamentar îi serveşte lui Zola în contu- 
rarea dimensiunii politice din seria Neamul Rougon-Macquart. (Istorie 
naturală şi socială a unei familii sub Al Doilea Imperiu), în care fixează 
incapacitatea opoziţiei faţă de Napoleon al III-lea, datorată represali- 
ilor, dar şi fracţionării ei şi rivalităţilor personale care o traversează, 
demagogia atotstăpânitoare în epocă şi lipsa de eroism care guvernează 
în cercurile puterii împăratului. 

Propulsat la putere pe un fond de criză, ca şi unchiul său de altfel, 
Napoleon al III-lea integrează şi ipostazele acestuia de Salvator şi de 
om al ordinii. Atentatele împotriva sa îi reactivează obsesia ordinii, în- 
țeleasă de data aceasta ca şi control nu numai al acţiunilor ilegale, ci şi 
al opiniei. Administrând desfăşurarea unui asemenea atentat, Eugène 
Rougon manipulează obsesia imperială, se promovează drept mâna de 

fier necesară şi îşi satisface astfel setea de putere pentru putere. El actu- 
alizează vectorul de ordine în variantă despotică, cu licenţa împăratului. 
Un reflex de grad secund realizează această forță şi în momentul în care, 
căzut în dizgrație, revine pe scena puterii mizând pe reacţia orgolioasă a 
împăratului la cealaltă referință napoleoniană — Salvatorul: „Mulţumim 
lui Dumnezeu că ne aflăm sub sceptrul pe care providenta ni l-a trimis, 
într-o zi de milostenie nesfârşită ca să ne mântuim”*s*. 

Un alt spectacol oratoric'% este prilejuit de votarea legii alocării fon- 
durilor pentru botezul prințului moştenitor, problemă care antrenează 
toți deputaţii, altfel indiferenți la orice dezbatere. Se etalează un discurs 
jalonat de referinţe la Napoleon şi la epoca sa şi în care miza este reliefa- 
rea superiorității actualului Imperiu. Nefericit ales într-o primă instanţă, 
regele Romei se dovedeşte mai apoi un element al antitezei care situează 
destinul Franței sub Napoleon al III-lea pe o treaptă mai înaltă în raport 
cu trecutul lui Napoleon. Din acelaşi argument retoric face parte şi: „„Pacea 
este rezultatul ocârmuirii înțelepte şi temeinice, căreia noi îi culegem roa- 
dele, după, cum geniul războiului a dictat acel poem epic care este Primul 
Imperiu”. Intregul discurs se dovedeşte a fi „o orgie de literatură”"5%, cum 
defineşte Zola practica oamenilor politici ai vremii, motivată de interese, 
nu de sentimente. Entuziasmul şi emulaţia eroică sunt înlocuite de lingu- 
şiri şi calcule meschine, aspect tratat în note acute mai ales în descrierea 
pe care romancierul o face curţii imperiale de la Compiègne, pe care i-o 
prezentase Flaubert. 

In 1844, la Ham, Napoleon al III-lea scrie Extincţia pauperismu- 
lui, lucrare care viza formarea de colonii agricole, cu insistenţă asupra 
necesităţii de a transmuta muncitorii la ţară şi de a-i transforma într-o 
clasă proprietară pentru a le ameliora soarta, proiect în care integrează 
şi propunerea blanquistă de înființare a atelierelor. Această deschidere 
în raport cu socialismul primei jumătăţi a secolului al XIX-lea atrage 
atenţia lui Louis Blanc, care îl vizitează la Ham, dar nu convinge mediile 
intelectuale ale epocii. În plus, influenţe saint-simoniene se resimt în sti- 
mularea creşterii economice prin încurajarea sporirii aportului tehnicii. 
Pe aceeaşi linie se înscrie şi reconstruirea Parisului sub administraţia 


15 Zola, Emile: Excelenţa sa Eugene Rougon. În româneşte de Emil Serghie, 

lui Georges Eugene Haussmann. In Excelenţa sa Eugene Rougon, Zola înregis- 
trează propensiunea Împăratului spre asemenea proiecte: în roman, Napoleon 
al III-lea admiră ferma model al lui Delestag şi proiectează el însuşi o cetate 
muncitorească. Însă romancierul francez califică ideile acestuia drept un „„soci- 
alism nebulos”"*, aspect care contribuie la conturarea unui Napoleon al III-lea 
ca entitate de suprafaţă. 

Intreaga fabulă a romanului Excelenţa sa Eugene Rougon confirmă per- 
cepţia unui Napoleon al III-lea — figură aparent de fundal, dar care creează 
cadrele necesare manifestării impulsurilor patologice de putere ale lui Eugène 
Rougon şi ale anturajului său — ca replică ternă a unchiului său. Ideea de an- 
samblu asupra domniei lui Napoleon al III-lea este concentrată într-o imagine 
unică“: în preludiul sărbătorii imperiale, botezul prinţului, spectacol al pute- 
rii generator de entuziasm popular — o altă preluare a regimului spectacular 
napoleonian —, ceea ce domină peste furnicarul lumii este o redingotă cenuşie, 
pictată al fresco, în profil, cu mâneca stângă îndoită la cot; cu alte cuvinte, o 
reclamă monumentală, ironic plasată, menită să indice ceea ce a mai rămas 
din Napoleon într-un regim care se legitimează de la el, adică imaginea, dar şi 
aceea caricaturizată. 

În tabloul gramscian al cezarismului'*, Napoleon se înscrie pe axa progre- 
sivă, în timp ce Napoleon al III-lea este situat pe cea regresivă. Este imaginea 
canonică despre cei doi Napoleon. Cu toate acestea, Cel De-al Doilea Imperiu 
evoluează spre un imperiu liberal, spre o monarhie constituţională. Un aseme- 
nea regim preconiza şi un Napoleon metamorfozat, în timpul Celor O Sută de 
Zile. Experimentul politic francez sub Napoleon al III-lea este însă întrerupt 
de momentul Sedan. Perspectiva pozitivă nu-şi găseşte locul în discursurile lui 
Hugo sau Marx. Ei pun accentul pe despotism, asta mai ales în complexul victi- 
mar în care ei înşişi se plasează, şi pe minusurile pe care Napoleon al III-lea le 
înregistrează în raport cu oglinda idealizată şi mitizată a lui Napoleon. O altă 
omisiune vizează implicarea lui Napoleon al III-lea în unificarea statelor-naţi- 
uni, între care Italia constituie de departe cazul emblematic, implicare ivită pe 
fondul unui naționalism de tip romantic structural personalităţii sale. Dincolo 
de oglinzile literare şi ideologice, ceea ce rămâne este jocul manipulator al po- 

liticii ca „luptă de fantome”"'% — cum îl califică Gustave Le Bon —, 
fantome inegale în putere, şi care implică apelul la elitele eroi- 
ce fondatoare. Napoleon se ipostaziază şi se impune mitologic. 
Credinţa în miracol şi nevoia de justificare transcendentă fac din el 
un zeu pentru soldaţii săi în primul rând, ca mai apoi perspectiva 
aceasta să se extindă pe axa socială şi pe cea istorică. Fenomenul 
napoleonian prim permite şi consacrarea lui Napoleon al III-lea, 
nevoit ulterior să suporte consecinţele statutului de termen secund 
al acestui joc. 


III. Obsesia modelului 


1. Eroul. Geniul. Puterea 


In discursul lui Thomas Carlyle, cultul eroilor, în calitate de 
constantă atemporală pozitivă în viaţa socială şi culturală a omu- 
lui, se bazează pe teoria oamenilor mari, a celor care creează, care 
sunt Istoria, raţionament înscris în mutaţia produsă de exemplul 
napoleonian în mentalitatea secolului al XIX-lea. In definiția lui 
Ralph Waldo Emerson, un om este mare „atunci când el nu poate 
să se abolească pe sine, când este vorba de o forță atât de irezistibi- 
là, o putere atât de mare, încât potentatul nu e nimic”. Dar prin 
alocarea unui destin implacabil, Emerson îi amputează acestei fi- 
inţe excepţionale participarea voluntară la istorie. Mai apropiat de 
poziția lui Carlyle este Friedrich Nietzsche”, în viziunea căruia 
oamenii mari sunt entităţile necesare care-şi domină epoca, fiind 
întotdeauna mai puternici decât ea, un asemenea fenomen repre- 
zentând în ultimă instanţă şi Napoleon. 

Eroul proteic al lui Carlyle, în ciuda întrupărilor sale, se situ- 
ează într-un perimetru de idealitate, ceea ce instaurează o distanță 


1% Le Bon, Gustave: Psihologie politică. Traducere de Simona Pelin, 
Editura Antet, [f.l. & f.a.], p. 45 

%1 Emerson, Ralph Waldo: Representative Men. Seven Lectures on 
the Uses of Great Men, Plato, Swedenborg, Montaigne, Shakespeare, Napo- 
leon and Goethe. Bernhard Tauchnitz, Leipzig, 1907, p. 28 

162 Nietzsche, Friedrich: Antichristul. Traducere de George B. Rareş, 

între marii oameni şi restul lumii. Agenţi ai schimbării, dar şi 
garanţi ai stabilităţii, deoarece ei sunt, în mod esenţial, oameni 
ai ordinii, eroii săi sunt o specie de „sfinți laici"'%, absolut vitali 
pentru existenţa umanităţii. In cadrul acestei specii, forma de ero- 
ism numită regalitate“, manifestă în Cromwell şi în Napoleon, 
constituie un fel de sumă a diferitelor chipuri eroice, investită cu 
simbolurile capacităţii, cu demnitate, proslăvire şi suveranitate. 
Carlyle pune în balanţă două preconcepţii care polarizează figura 
eroului ca rege — dreptul divin şi interesul egoist ca unic mobil al 
acțiunii sale. Din dezbaterea lor iese învingător profilul omului ca- 
pabil, adevărat remediu, care are drept divin asupra subiecţilor săi 
şi îndeplineşte o menire de călăuză practică, originată într-un ele- 
ment prim spiritual. Dacă la Carlyle, Napoleon este un Om Mare 
în paradigma regalității, el este Omul Reprezentativ pentru clasa 
democratică, în creştere, o clasă îndrăzneață şi competitivă, o cla- 
să a abilităţilor. In contextul spiritului capitalist, Napoleon devine 
idolul omului comun graţie transgresării limitelor tradiţionale. 
Autorul englez constată şi un paradox": în epoci în care 
cultul eroilor este anatemizat în numele libertăţii, egalităţii şi re- 
fuzului autorităţii (momentele revoluţionare), acesta cunoaşte o 
resurecție violentă şi sfârşeşte prin a se impune în mentalul colec- 
tiv. Datorită acestui proces este posibilă emergenţa unor indivizi 
precum Cromwell sau Napoleon, regi profilaţi pe fundalul unor 
revoluţii. Pentru omul mare al lui Carlyle, a participa la revoluţii 
este ceva tragic. Ironic sau nu, poate că aici este motivul pentru 
care Napoleon nu participă la Revoluţia Franceză. „Până în ultima 
clipă — nota Carlyle — Napoleon a fost robul unei singure idei: La 
carriére ouverte aux talents — sau, altfel spus — Uneltele în mâna 
celui care ştie să le folosească’. In acest efort se înscrie geniul, 


75 Cassirer, Ernst: Mitul statului. Traducere din limba engleză de 
Mihaela Sadovschi, Cuvânt înainte la ediția românească de Ovidiu Trăs- 
nea, Editura Institutul European, laşi, 2001, p. 241 

cel care răspunde imperativului lui Carlyle, ecou al calvinismu- 
lui ocultat: a produce, a realiza ceva. În grila sa moral-creştină, 
Napoleon, condiţionat şi de atmosfera spirituală în care s-a format, 
pierde în „„mărime” în confruntarea cu Cromwell şi devine mai pu- 
țin erou. Criteriul decisiv în evaluarea eroicităţii este sinceritatea, 
iar „mincinos ca un comunicat”, frază cu valoare de proverb în 
epoca lui Napoleon, nu-i este deloc favorabilă. 

Carlyle ştie că dreptatea aparţine celor puternici, dar înţele- 
ge puterea în sensul ei moral, principiul etic dominând întreaga sa 
paradigmă eroică. El recunoaşte Împăratului francez „un oarecare 
simţ instinctiv şi indestructibil al realităţii”, dar amendează ime- 
diat calitatea prin instituirea unei diferenţe: este un instinct al na- 
turii, superior culturii pe care acesta o deţinea. Oricum, calitate su- 
ficientă pentru a-i permite să pună capăt autodevorantei Revoluții 
Franceze şi să se înalțe până la rangul de rege. Criza în traseul 
său eroic se declanşează în momentul în care şarlatanul latent din 
el™® începe să se reactiveze şi îl face să eşueze în autoiluzia unui 
construct monarhic. El comite o eroare fatală: şi-a renegat vechea 
sa credinţă în fapte şi a început să creadă în aparenţe. Carlyle con- 
stată irosirea prematură a „ultimului nostru Om Mare”, dar lasă 
timpului prerogativele de a fi un mai bun judecător al lui Napoleon 
Bonaparte. 

Napoleon se încadrează şi în liniile teoriei kierkegaardiene 
despre geniu, fixat ca entitate care descoperă încontinuu soarta şi 
desăvârşeşte lucruri uluitoare, căreia-i reuşeşte totul, dar care este 
condiționată de un aspect insignifiant, ignorat şi neînțeles de cei- 
lalți, şi căruia doar atotputernicia geniului îi dă semnificaţie atot- 
puternică. Nota pe care o impune Kierkegaard este aceea că „ge- 
niul şi talentul sunt îndreptățite cu adevărat numai de o reculegere 
religioasă”"!. „De aceea — scrie el — îi reuşeşte unui sublocotenent, 
dacă este un geniu, să devină împărat şi să recreeze lumea până 

nu mai rămâne decât un imperiu şi un împărat”. Intre geniu şi cei- 
lalți, pe axa raportului cu realitatea, se instaurează o relaţie de incon- 
gruenţă, de incompatibilitate, o relație marcată de semnul distinctiv 
al angoasei. Sub incidenţa acestei incomprehensibilităţi a faptelor şi 
deciziilor geniului cad şi momentele decisive ale traseului napoleoni- 
an, iar Napoleon-geniul posedă capacitatea de a citi semnele neinteli- 
gibile pentru ceilalţi şi de a acționa în consecință. Nimeni nu-l înţele- 
ge pe geniu pentru că totul depinde de cum înţelege el lumea, însă el 
se ştie mai puternic decât aceasta şi crede în soartă, cu care întreține 
o relaţie guvernată de anxietate, eclipsată în clipa primejdiei. La po- 
lul opus se plasează oamenii obişnuiţi care-şi manifestă anxietatea 
tocmai în aceste momente. 

Ca şi Kierkegaard, Nietzsche”, în opoziţie cu paradigma hege- 
liană, încearcă să plaseze universul în funcţie de erou. Spre deosebire 
de Kierkegaard, bătălia lui Nietzsche cu un Napoleon exacerbat se dă 
pe un teren determinat exclusiv uman, accentuat orgolios şi anticreş- 
tin (privind creştinismul ideologic). Genialităţii recunoscute de către 
Kierkegaard, el îi adaugă puterea. 

Indiferent de semnul actelor noastre, setea de putere se înscrie 
în esența ființei umane. Gradul ei de realizare depinde de o logică 
(a)morală privată, dublată de patosul distanţei. Aristocraţi ai feno- 
menului, tiranul şi cezarul gândesc despre ei înşişi, şi vor ca şi alții 
să gândească în privinţa lor în termenii unui Napoleon dionisiac: „Eu 
am dreptul să răspund la toate acuzaţiile ce mi se aduc printr-un etern 
„aşa sunt eu”. Mă ţin la distanţă de toți oamenii, nu accept condiții 
din partea nimănui. Vreau ca lumea să se supună şi fanteziilor mele 
şi să găsească absolut firesc faptul că mă dedau la cutare sau cutare 
distracţii”. Afirmând acestea, Napoleon răspundea la acuzația de 
infidelitate. Nietzsche valorizează negativ Revoluţia Franceză, care, 

în viziunea sa, promovează animalul de turmă, tipul sclavului, şi 
îi opune un Napoleon, ideal nobil în sine, sinteză de neom şi supra- 
om”, responsabil de declanşarea spiritului războinic, în formulă 
masivă şi savantă, dar în acelaşi timp, populară (spirit care va ge- 
nera şi mişcarea naţională). 

Incursiunile militare ale lui Napoleon, motivate şi de dorin- 
ţa unei Europe unite, dar şi consecinţele acestora în istorie, con- 
stituie suficiente argumente pentru ca Nietzsche să concluzione- 
ze că datorită acestuia „bărbatul a ajuns iarăşi în Europa stăpân 
peste negustor şi filistin”. Şi adaugă ironic: „şi poate chiar peste 
femeie”. Rafinamentul sentimentului puterii”, aspect care ţine 
de o paradigmă a umanităţii antice şi care cunoaşte o revitalizare 
în Renaştere, se inserează, consideră Nietzsche, în profilul napole- 
onian, în alianţa puterii şi a genialităţii, în autoritatea supremă, în 
resurecția entității înzestrate cu virtù. 

In evaluarea filosofului german, posibilitatea dresării oa- 
menilor a crescut în această Europă democratică a secolului al 
XIX-lea, în care cuplul stăpân — sclav cunoaşte şi alte mijloace de 
a se institui, unul dintre ele fiind luminarea spirituală, infailibilă 
în arta de a slăbi voinţa oamenilor, în a-i determina să aibă nevoie 
de sprijin, în a dezvolta, cu alte cuvinte, animalul de turmă în om. 
Autoamăgirea mulțimii a permis marilor artişti ai guvernării (iar 
Napoleon este unul dintre ei) să folosească eficient această vari- 
antă manipulatoare în orientarea lor spre putere. În perspectiva 
nietzscheană, tipul perfecțiunii în politică este machiavellismul 
originar supramoral, ceea ce face ca explicaţia acceptării creştinis- 
mului de către rasele de stăpâni să constea în înțelegerea faptu- 
lui că o religie de turmă care propovăduieşte obedienţa facilitează 
manipularea maselor. În această logică, semnarea Concordatului 
de către Napoleon reprezintă un gest care ar fi întrunit aprobarea 
filosofului german. 

Dar în această Europă democratică a crescut şi rigoarea se- 
lecției celui puternic. Epoca maselor este şi epoca celor mai pu- 
ternice individualități, de unde şi necesitatea oamenilor precum 
Napoleon”! pentru consolidarea credinței individului în suvera- 
nitatea sa, în acel individ suveran autonom şi supramoral, inde- 
pendent, stăpânitor, mândru, care posedă conştiinţa puterii şi a 
libertății, instinctul dominator şi puterea asupra propriei persoane 
şi asupra propriului destin. 


2. Romancierii 


Prin exemplul său, potenţat de o întreagă mitologie, Napoleon 
constituie imaginea privilegiată în jurul căreia se cristalizează am- 
bițiile şi fantasmele fiecărei generaţii din secolul al XIX-lea, trans- 
late în aria romanului. Franco Moretti” urmăreşte avatarurile 
romanului formării şi remarcă mutaţia produsă în cadrul acestuia 
odată cu stendhalianul Roşu şi negru. Noii eroi depăşesc stadiul de 
materie care se lasă plăsmuită şi intră într-o zodie al cărei semn 
este Napoleon, fără de care şi istoria literaturii ar fi fost alta, pen- 
tru că poate nu am fi avut eroul romanesc dominant într-un întreg 
secol: eroul ambițios, dinamic, ambiguu, pentru care existenţa de- 
vine cu adevărat problematică. Raportarea la o asemenea figură 
generează inevitabil fenomene bovarice, obsesia modelului, pe un 
fond de incongruenţă cu oricare dintre variabilele care l-au făcut 
posibil, conducând la forme deviate. 


Stendhal 


„Incerc un fel de simțământ religios scriind prima frază din 
istoria lui Napoleon. E vorba, într-adevăr, de cel mai mare om 
care a apărut în lume după Cezar”"%, scria Stendhal, „discipo- 

lul literar”*8! al acestuia, în debutul cărții pe care i-o dedică şi în 
care tonul discursului este mai moderat decât s-ar putea anticipa 
plecând de la această frază. Mult prea tânăr la momentul produce- 
rii loviturii de stat din 1799, Henry Beyle nu-i înțelege gravitatea 
şi consecințele, este doar încântat că tânărul general Bonaparte a 
ajuns pe o poziţie regală de putere. La şaptesprezece ani este luat 
în administraţia militară de către contele Daru, vărul său, experi- 
enţă văzută prin prisma gloriei: „Oare îți dai seama, o, cititorule 
binevoitor, ce poate însemna o uniformă glorioasă şi unic obiect în 
atenția unei întregi naţiuni, ca armata lui Napoleon?""*?, iar aceste 
cuvinte trădează un entuziasm care va reverbera şi în eroii săi, la 
fel de fascinaţi de ipostaza eroică a soldatului. Memoria personală 
va conserva nuanța magică şi cvasierotică a acestei experienţe. El 
notează în Viaţa lui Henry Brulard: „Senzaţia prezentă absorbea 
totul, exact la fel ca, şi amintirea primei seri când Giullia] m-a con- 
siderat amant”'. Insă vocea unui Stendhal mai matur va cobo- 
ri tonalitatea: „Astăzi, slavă Domnului, tribuna a pus armata în 
umbră”"5. Asta poate şi ca ecou al frustrărilor experienței sale mi- 
litare, frustrări legate mai ales de furturile scandaloase din cadrul 
serviciilor de aprovizionare ale armatei — convertibile într-un fel 
de obsesie (o altă obsesie personală ce transcende în câmpul literar 
este spectrul căderii de pe cal) —, păcat care, în toate romanele sale, 
va contamina chiar şi pe cele mai idealizate figuri, iar Napoleon nu 
face excepție. 

Stendhal' nu oferă o imagine exagerat idealizată a abilită- 
ților strategice ale lui Napoleon. El remarcă mai degrabă progresia 
geniului militar al acestuia în campania din Italia, până la punc- 
tul în care va reuşi să răspundă regulii supreme a artei militare: 

să asigure în permanenţă superioritatea numerică pe un câmp de 
bătălie prin marşul pe flanc, tipic pentru Napoleon, urmărindu-se 
învăluirea corpurilor de armată inferioare numeric. Acolo unde nu 
a reuşit aceasta, a fost înfrânt". Dacă idealizarea lipseşte la acest 
palier al analizei stendhaliene, discursul său devine virulent atunci 
când denunţă adevărata natură a Buletinelor Marii Armate: „Nu, 
posteritatea nu va şti niciodată ce fel de ticăloşi au fost aceşti eroi 
din buletinele lui Napoleon, şi cum râdeam când primeam la Viena, 
Dresda, Berlin, Moscova, Monitorul, pe care nimeni din armată nu-l 
primea, pentru ca să nu poată face caz de minciunile scrise acolo. 
Buletinele erau nişte maşini de război, lucrări de campanie, şi nu 
documente istorice”'5'. Dar lumea evaluează şi recompensează mai 
ales imaginile, nu faptele, iar eroilor de pe hârtie le este facilitată 
reuşita socială într-o lume a abilității cum este cea post-napoleoni- 
ană, iar literatura realistă a lui Stendhal se naşte din inadaptarea 
persoanei şi valorilor sale tocmai la această lume. 

In căutarea propriei identități, Stendhal se raportează ob- 
sesiv la Napoleon, ca reper al destinului său personal, înscris în 
lecţia colectivă care a fost momentul napoleonian, şi ajunge să se 
întrebe: „Oare am ştiut să trag vreun folos din împrejurările în mij- 
locul cărora m-a aruncat atotputernicia lui Napoleon (pe care l-am 
adorat întotdeauna) în 1810, şi căderea noastră în noroi în 1814, şi 
apoi efortul nostru pentru a ieşi la suprafaţă în 1830755. Dincolo 
de întrebarea deschisă, Stendhal avea înscrise în el concepţiile 
puse în practică de Napoleon — acel amestec de republicanism şi 
instinct aristocratic (spaniolismul — definit de orgoliu eroic şi patos 
al distanţei) —, şi asimilase lecţia machiavelliană aplicabilă trase- 
ului acestuia. O dovadă în acest sens este şi declaraţia sa: „Inteleg 
prin caracterul unui om maniera sa obişnuită de a vâna norocul 
sau, în termeni mai clari, dar mai puţini caracteristici, ansamblul 

Brulard. Amintiri egotiste. 1. ed. cit., p.189 

788 Id.: Amintiri egotiste. în: Stendhal: Viaţa lui Henry Brulard. 
Amintiri egotiste. 2. ed. cit., p. 175 

obiceiurilor sale morale”. Altfel spus: virtù, calitate transmisă şi 
eroilor săi. 

În viziunea lui Stendhal, educaţia nulă a lui Napoleon în ma- 
terie de ştiinţă a guvernării este compensată de instinctul acestuia 
în a şti să se folosească de putere, orientată, destul de idealist, spre 
înfăptuirea Binelui, şi explică eşecul politic al acestuia prin medio- 
critatea anturajului său din epoca imperială şi prin melanjul gene- 
ral şef — împărat. ,„Fericiți eroii morţi înainte de 1804", constată 
şi Lucien Leuwen la contactul cu supraviețuitorii activi ai Marii 
Armate, al căror curaj piere odată cu Bonaparte, slugărnicia luân- 
du-i locul. Toate acestea adâncesc clivajul de imagine între genera- 
lul Bonaparte şi Împăratul Napoleon, pe de o parte, şi între epoca 
napoleoniană şi cele două regimuri care i-au succedat (Restauraţia 
şi Monarhia din Iulie), pe de altă parte. 

Bătrânul chirurg care servise în Marea Armată face din Julien 
Sorel nu numai moştenitorul cărţilor sale, între care Memorialul 
din Sfânta-Elena, ca biblie a unei noi religii, este piesa cea mai 
importantă, al Legiunii de Onoare şi al drepturilor de pensie ne- 
încasate, ci şi al unui cult personal. Cel puţin până la un punct, 
acest cult permează inclusiv spaţiul erotic şi îi condiţionează reac- 
tiile. Acestea sunt subordonate idealului de evoluţie întruchipat de 
Napoleon: ,De ani de zile, Julien nu-şi petrecea aproape niciun ceas 
din viață fără să-şi spună că Bonaparte, locotenentul necunoscut şi 
fără avere, se făcuse stăpânul lumii cu spada”"*!. Dar ivirea lui ca 
Salvator s-a produs pe un fond care-l făcea necesar, adaptarea la 
circumstanțe revelându-se drept cheia spre putere. Tot din raţiuni 
adaptative, Julien îşi refulează, temporar, visul de glorie milita- 
ră, ca şi sentimentele faţă de Napoleon, şi se reorientează spre o 
carieră ecleziastică în ierarhia căreia el caută să fie echivalentul 
eului virtual napoleonian, fără alt impuls decât acela de a reuşi. 


15 Apud: Auerbach, Erich: Mimesis. Reprezentarea realității în li- 
teratura occidentală. Traducere de I. Negoiţescu, Editura Polirom, laşi, 
2000, p. 422 

1% Stendhal: Lucien Leuwen. Roşu şi alb. Traducere şi prefaţă de 
Şerban Cioculescu, Editura Cartea Românească, Bucureşti, 1972, p. 30 

-~ ™ Id.: Roşu şi negru. Cronică a secolului al XIX-lea. In: Opere alese. 
I. În româneşte de Gellu Naum, Studiu introductiv de Silvian losifescu, 
Editura de Stat pentru Literatură şi Artă, Bucureşti, 1960, p. 27 

Un intermezzo psihologic îi este prilejuit de vizita regelui, când 
locul în garda de onoare îi oferă posibilitatea de a regresa imaginar 
într-o epocă în care ar fi fost un ofiţer al lui Napoleon. Nevoit să 
ardă portretul Impăratului, obiect compromiţător în epocă, Julien 
nu trădează decât parţial valorile înscrise în acesta. I] va înlocui cu 
simbolismul păsării de pradă şi îşi va legitima gesturile din ce în ce 
mai îndrăzneţe prin apelul la scenarii în care Napoleon i se substi- 
tuie, expedient destinat să îi întreţină „focul sacru”, energia. 

Julien înregistrează o primă degradare a perfecțiunii idolu- 
lui său după moartea acestuia în Elba, în discuţia lui Falcoz cu 
Saint-Guard'%?. Cei doi văd în actele Împăratului Napoleon — cel 
care „a reeditat neroziile monarhiei”, adică a rechemat preoţii prin 
Concordat şi a făcut nobili —, rădăcina actualei stări de lucruri. 
Revelația faptului că şi eroii au furat — inclusiv Napoleon, în cam- 
pania din Italia — marchează o a doua fisură a mitului. 

Hrănit din Memorial şi din Buletinele Marii Armate, Julien 
Sorel are iniţial un răspuns previzibil la materialul propagandistic. 
El asimilează şi idealizează principiile înscrise în acesta. Evoluţia 
sa în spiritul exemplului lui Napoleon — pentru el, în mod esenţial, 
un locotenent obscur devenit stăpânul lumii — îi permite să atingă 
un palier care îi facilitează recunoaşterea mecanismului care l-a 
condiționat. Va descoperi în închisoare că idolul său îşi pierde uni- 
citatea şi se degradează, iar Memorialul, ca mijloc de manipulare, 
constituie dovada: „Napoleon în Sfânta-Elena? Șarlatanie curată, 
proclamaţie în favoarea regelui Romei!"'%. Trădarea se desăvâr- 
şeşte. 

O altă lecţie deziluzionantă, cu un grad mai mare de genera- 
litate în câmpul guvernării, îi este servită lui Lucien Leuwen prin 
intermediul tatălui său: orice conducător de oameni operează mis- 
tificând adevărul şi este un ticălos şi un transgresor al moralei. 
Axiomei îi este integrabil şi Napoleon, tratat însă cu o oarecare 
indulgență de către Lucien, indulgență justificată de contrastul ne- 
gativ pe care mediile politice ale Restauraţiei şi ale Monarhiei din 
Iulie îl asigură în raport cu trecutul erei napoleoniene, potențân- 
du-i strălucirea deoarece se constată că „Minciuna lui Napoleon nu 


1 Ibid., pp. 253-258 
19 Ibid., p. 551 

era nici pe departe atât de grosolană”"*. Ca şi în cazul discursului 
memorialistico-istoric al lui Stendhal despre Napoleon, aprecierea 
lui Lucien demonstrează faptul că dincolo de idealizarea de supra- 
față a Impăratului şi a erei sale, justificată de contrastul cu o mo- 
narhie căreia „îi lipsesc mijloacele de seducţie”"% şi în care „numele 
regelui e despuiat de orice efect magic", operează o cunoaştere 
fără iluzie a realităţii sale. 

Intervenţia napoleoniană în Italia a distrus sistemul statal 
existent şi a impus o experienţă de guvernare (Republica Cisalpină) 
determinantă în lupta pentru unitatea italiană, şi ale cărei efec- 
te s-au resimţit după Restauraţie. Toate acestea fac din Napoleon 
„îngerul tutelar al Italiei” *" — cum îl numea Melchiorre Gioia —, 
omul care în prima sa campanie a promis libertatea şi moartea ti- 
raniei în spaţiul italian. Dar atitudinea acestuia cunoaşte o muta- 
ție — corolar al evoluţiei naturii puterii sale. In anii de după lovitu- 
ra de stat toate acţiunile napoleoniene sunt mai degrabă o exhibare 
a autorităţii şi puterii sale, iar Italia nu face excepţie de la acest 
regim. După Waterloo, deziluziei italienilor față de aceste manifes- 
tări îi este consecutivă simpatia pentru Împăratul înfrânt. Moartea 
sa accentuează idealizarea în liniile mitului romantic napoleonian. 
Ca răspuns la acest impuls, la care subscrie şi un autor precum 
Alessandro Manzoni'%, în perimetrul european apare mai ales o 
lirică menită să recupereze aura eroică a lui Napoleon. 

Mănăstirea din Parma îşi desfăşoară intriga pe scena inter- 
secției lui Napoleon cu Italia şi consemnează entuziasmul italie- 
nilor la venirea tânărului general Bonaparte, artizanul Republicii 
Cisalpine, cel în care „Cezar şi Alexandru îşi aveau urmaşul", 


1% Id.: Lucien Leuwen. Roşu şi alb. Traducere şi prefaţă de Şerban 
Cioculescu, Editura Cartea Românească, Bucureşti, 1972, p. 340 

1% Ibid., p. 453 

1% Ibid., p. 449 

797 Apud: Millar, Eileen Anne: op. cit., p. 23 

798 Manzoni consideră epoca napoleoniană drept podul dintre lumea 
veche şi lumea nouă, deoarece a reprezentat un stadiu esențial în unifica- 
rea Italiei. A i 

1% Stendhal: Mănăstirea din Parma. In: Opere alese. II. În româneş- 
te de Anda Boldur, Editura de Stat pentru Literatură şi Artă, Bucureşti, 
1960, p. 9 

impunând astfel o modă a unui eroism nesăbuit. Prin exemplul 
său, gloria dobândeşte preeminenţă asupra conservării. Romanul 
înregistrează minusul valoric generat de experimentul monarhic 
al lui Napoleon, faptul că acesta duce la crearea unei breşe prin 
care reacţiunea triumfă şi degenerează în acte violente căreia îi 
cad victime fideli ai Impăratului, precum generalul Pietranera, dar 
nu şi deziluzia colectivă generată de acesta, perceperea realităţii fi- 
ind privilegiul celor puţini. La acestea se mai adaugă o dezamăgire 
personală observabilă în demitizarea idealului eroic, produs al tră- 
irii directe a războaielor napoleoniene. După un Waterloo al experi- 
enţei personale din care lipseşte perspectiva globală şi idealizantă 
a istoriei, Fabrice ajunge la concluzia că nu există nimic glorios şi 
nobil în război şi că hazardul îi determină rolul, nu Marele Om. 
Aristocrat prin naştere, Fabrice se crede „născut pentru a fi 
mai fericit decât oricare altul'5% fără să ştie că cei fericiți sunt pu- 
tini. El este admiratorul lui Napoleon8!, dar nu înregistrează nota 
de arivism existentă la Julien Sorel. Perceperea tatălui anti-bo- 
napartist ca alteritate indiferentă (indiferența fiind înțeleasă ca 
negativitate) şi contaminarea de idealul eroic indus generaţiei sale 
de exemplul lui Napoleon (cu al cărui cult vine în contact prin me- 
dierea Ginei şi a lui Pietranera), îl determină pe Fabrice del Dongo 
să fugă în Franţa în căutarea consacrării eroice prin participarea la 
ultima reprezentaţie militară a lui Napoleon: Waterloo8%?. 
Entuziasmul stârnit în el de proximitatea unui erou, Ney 
(„viteazul vitejilor”) — referinţă de interval între modelul suprem 
şi el, dar deja de neatins (remarcând chipul blond al mareşalului, 
Fabrice constată: „Eu, care-s atât de spelb şi am părul castaniu, 


8% Ibid., p. 166 

801 Ibid., p. 241: Fabrice îşi înăbuşă impulsul de a-i scrie o scrisoare 
în latină monseniorului Landriani (i-o va scrie lui Mosca, care fusese mili- 
tar sub comanda lui Napoleon în campania din Spania), amintindu-și că l-a 
auzit numindu-l pe Napoleon „Buonaparte”. 

82 Incepând de la zvonul că Wellington a aflat de intenţiile lui Napo- 
leon datorită unei trădări, zvon care duce la pierderea încrederii soldaţilor 
în comandament până la punctul în care, la căderea serii, se strigă „tră- 
dare”, şi până la armata franceză convertită într-o masă dezordonată de 
fugari, perspectiva lui Fabrice asupra bătăliei de la Waterloo corespunde 
realităţii. 

nu voi arăta niciodată astfel”, iar Stendhal traduce: „eu nu voi fi 
niciodată un erou”*%) — lasă locul constatării carenţelor eroice în 
perimetrul beligerant real. Fabrice va deveni erou de-abia după ce 
imaginea sa este prelucrată de opinia publică (judecătorul temut 
de Napoleon, dar şi mediul creării mitului său), orientată de talen- 
tul oratoric dovedit în predicile-spectacol pe care le susţine (şi pen- 
tru Fabrice, cariera clericală reprezintă o necesitate, iniţial doar 
mijloc de salvare, apoi unul de evoluţie) şi de eroizarea sa literară, 
prin opera lui Ferrante Palla, instrumentul voluntar al răzbunării 
Sanseverinei. 

Acesta din urmă, poet conspirator, atins de nebunie, fusese 
condamnat la moarte „fiindcă îi e drag Napoleon al nostru”5*, după 
cum afirmă servitorii. Cuvintele acestora traduc percepția omului 
din popor asupra lui Napoleon şi pun în lumină preeminența ima- 
ginii familiare a unuia dintre noi în detrimentul idealului eroic. La 
celălalt capăt al spectrului social, obsesia modelului napoleonian se 
insinuează anecdotic şi nuanţat caricatural. In perimetrul succesu- 
lui erotic, tânărul prinţ al Parmei se crede „un mic Napoleon”, 
susținut şi de „eroismul” dovedit de el într-o răscoală populară ad- 
ministrată de Mosca, şi se simte transfigurat de această raporta- 
re. Este o dovadă că, voluntar sau nu, referinţa la Napoleon este 
obligatorie şi că funcţionează şi ca instanţă histrionică. Realizarea 
ei depinde doar de o serie de variabile, de la calităţi personale la 
conjunctură. 

Atunci când datoria şi iubirea intră într-o relaţie agonală, 
argumentul care decide învingătoarea ţine doar în mod excepţional 
de memoria lui Napoleon. Joc de orgolii, apoi de pasiune — ca întot- 
deauna la Stendhal —, iubirea îl deturnează temporar pe Pietro de 
la misiunea sa, „însă o vorbă rostită cândva de generalul Bonaparte 
răsuna ca un reproş amar în sufletul tânărului carbonaro, înrâu- 
rindu-i purtarea față de femei. In 1796, în ziua în care generalul 
Bonaparte pleca din Brescia, reprezentanţii oraşului, care îl însoți- 
seră până la porţile cetăţii, îi spuseseră că băştinaşii iubesc liberta- 
tea mai mult decât toți ceilalţi italieni. — Da, le răspunse el, le place 


33 Ibid., p. 56 
504 Ibid., p. 411 
805 Ibid., p. 505 

să vorbească despre asta cu iubitele lor”5%. Dar Pietro reprezintă un 
caz izolat, o exacerbare a unui patriotism tangent fanatismului. 

La Stendhal, iubirea este suverană, nu politica-datorie. Chiar 
şi în Mânăstirea din Parma“, carte în care concentrează întreaga 
sa fiinţă — de la tinerețea petrecută în armatele napoleoniene la pa- 
siunea pentru Italia şi ura împotriva tiraniei —, imnul închinat iu- 
birii are preeminenţă, spiritul libertății fiind filtrat, esenţial, de iu- 
birea capabilă să transgreseze morala curentă, situându-se dincolo 
de bine şi de rău, şi nu de reţeaua construită în fabula romanului 
de politică. Şi Julien Sorel, prins pentru o vreme în această reţea, 
sub impulsul ambiţiei şi oglindit în imaginea lui Napoleon, va ceda 
pe fondul aceluiaşi sentiment şi va dezavua simulacrul înscris în 
opțiunea sa primă. Detenta mai redusă între cei doi poli (ideal eroic 
în câmpul politic — iubire) îi asigură lui Lucien Leuwen, în variantă 
nedesăvârşită, ce e drept, un destin mai confortabil în perimetrul 
iubirii, dar pentru el, Napoleon nu reprezintă decât o entitate de 
regim sacral dintr-un vis de adolescent. Este instanţa căreia i-ar 
da socoteală „în ceruri” pentru alegerea carierei militare şi prin 
care şi-ar justifica eşecurile intuite şi previzibile, inerente oricărei 
tentative bovarice, prin: „Nu, generale, voiam să te imit!'58. Însă 
gloria militară trecuse odată cu Napoleon. 

„pentru tineretul francez — crede Julien Sorel —, Napoleon 
a fost cu adevărat trimisul lui Dumnezeu! Cine o să-l înlocuiască? 
Ce vor face fără el sărmanii, chiar şi cei mai avuţți decât mine, care 
au tocmai câți bani le trebuie ca să capete o educație bună, dar 
n-au destui, ca la douăzeci de ani, să cumpere un om şi să-şi des- 
chidă drumul spre o carieră! Orice-am face [...], gândul acesta fatal 


8% Id.: Vanina Vanini. Cronici italiene. Traduceri de Dinu Albulescu 
şi Ovidiu Constantinescu, Prefaţă şi tabel cronologic de Valentin Lipatti, 
Editura Minerva, Bucureşti, 1998, p. 229 

5 Wellek, René: Istoria criticii literare moderne. Vol. 4. A doua 
jumătate a secolului al XIX-lea. In româneşte de Rodica Tiniş şi Andrei 
Brezianu, Cu o prefaţă de Romul Munteanu, Editura Univers, Bucureşti, 
1979, p. 5: In recenzia sa din 1840, Balzac compara Mănăstirea din Parma 
cu un „Principe modern”, referindu-se la intriga principală, dar amendează 
stilul, pe care Stendhal, într-o replică epistolară din acelaşi an, şi-l justifică 
prin modelul Codului civil. 

808 Stendhal: Lucien Leuwen. Roşu şi alb. ed. cit., p. 19 

nu ne va îngădui niciodată să fim fericiți” 5%. In această izbucnire 
imprudentă, dublată de o retorică idealizantăS!0, el trădează recep- 
tarea-şablon a lui Napoleon în cadrele mitului Salvatorului nu nu- 
mai la nivelul politico-social (accentuat de maşina propagandei sale, 
de la presă la Memorial), ci şi la nivelul destinelor individuale, prin 
deschiderea operată în câmpul social, în condiţiile în care valoarea 
şi energia susțin şi completează evoluţia indivizilor. El deţine o fal- 
să perspectivă asupra promovării în sistemul napoleonian, pentru 
că are în vedere exclusiv exemplul prim — Napoleon. În realitate, în 
afara unei minorități, formată din nobili, militari, funcţionari, as- 
censiunea socială este relativ dificilă, iar sub Imperiu, promovarea 
socială prin intermediul armatei devine şi ea anevoioasă. In vârful 
eşichierului se dezvoltă spiritul de castă, se nasc dinastii, iar în 
armată şi în administraţie se stabileşte o ierarhie strictă, greu de 
penetrat. Un aspect care corespunde receptării eroului stendhalian 
este recompensarea individului, nu a familiei, în perimetrul aces- 
tui regim. Intervine însă, un întreg aparat propagandistic centrat 
pe Napoleon, aparat ce induce ideea preeminenţei principiului me- 
ritocratic în câmpul social. Legiunea de Onoare este o instituţie 
gândită în acest sens, menită să provoace emulaţie fără să distrugă 
egalitatea şanselor. 

Gilbert Durand’! urmăreşte trei mari miteme care circum- 
scriu traseul mitic al eroului — anunțarea destinului excepţional 
prin întâmplările care au însoţit naşterea sa, biruinţa asupra mai 
multor primejdii şi îndeplinirea misiunii pentru aflarea tainei —, 
precum şi elemente adiacente acestuia: întărirea eroismului prin 
ereditate divină sau regală şi prin dedublare dioscurică, simbo- 
lismul ascensional sau complexul spectacular. Aplicată la textele 
stendhaliene, această grilă revelează prezenţa figurii lui Napoleon 
atât la palierul dublei paternităţi, cât şi la acela al dioscurismu- 
lui. Julien Sorel este fiul lui Napoleon (în varianta vehiculată de 


509 Id.: Roşu şi negru. Cronică a secolului al XIX-lea. În: Opere alese. 
I. ed. cit., p.. 102 

810 Ibid., p. 153: „O, Napoleon! Ce plăcut era pe vremea ta, când pu- 
teai să ajungi la o situație înfruntând primejdiile unei bătălii...” 

si Durand, Gilbert: Figuri mitice şi chipuri ale operei. De la mitocri- 
tică la mitanaliză. Traducere din limba franceză de Irina Bădescu, Editura 
Nemira, Bucureşti, 1998, pp. 173-195 

Memorialul din Sfânta-Elena, de unde Julien îşi va extrage stilul), 
care îl dublează şi în acţiune şi al cărui destin încearcă să-l asimi- 
leze şi la nivelul simbolului său ascensional, vulturul. Scara, ca şi 
contrapunct simbolic al orgoliului, completează tabloul. In cazul 
lui Fabrice, filiaţia naturală este respinsă”. Tatăl mitic este tot 
Napoleon, fără a mai fi însă şi reperul din trecutele vremuri eroice. 
Mitul opune rezistenţă în contururile lui Lucien Leuwen. Naşterea 
plată, fără relief eroic şi paternitatea protectoare reală duc la ne- 
garea filiației duble şi la refuzul emancipării acestuia ca erou. 
Degradarea eroismului este subliniată simbolic de cădere, dar şi 
de bani şi de sinonimele lor simbolice, noroiul şi plebea. Stendhal 
însuşi mărturiseşte: „Mi-e groază de tot ce-i murdar, or, în ochii 
mei, poporul este întotdeauna murdar”st. 

Dorinţa de succes la Stendhal are o altă dimensiune decât la 
Balzac: este un premiu pentru acţiuni mari, nu o cale de a parve- 
ni. Natură napoleoniană prin absorbţia mitului până la dedublare, 
Julien Sorel priveşte existența în termeni de calcul de putere — 
„cine vrea scopul vrea şi mijloacele; dacă în loc să fiu un biet atom 
aş avea vreo putere, aş pune să fie spânzurați trei oameni, ca să 
salvez viaţa la alți patru”®™; în spiritul aceleiaşi chestiuni de arit- 
metică, Raskolnikov va fi doar o variantă teoretică, artificial creată, 
în raport cu el. Dar, în ciuda suportului energiei, Julien nu poate 
susține până la capăt dorinţa de succes şi actele eroice, eşuând în 
perimetrul iubirii. 

Dacă pentru Julien, exemplul lui Napoleon reprezintă în pri- 
mul rând o cale de auto-realizare, pentru Fabrice este aventură 
eroică şi patriotică, iar pentru Lucien doar un reper de reverie fără 


812 Refuzul paternităţii naturale îi este propriu lui Stendhal, care îşi 
percepe tatăl într-un perimetru de negativitate (destul de facil de integrat 
vedipian, mai ales pe fondul idealizării mamei), care înregistrează cote 
înalte la palierul opiniilor politice. Relaţia ostilă cu tatăl nu este numai 
marcă stendhaliană. Ea se inserează şi în economia vieţii lui Hugo, însă în 
cazul acestuia, mutaţia opiniilor politice este acompaniată şi de o reconci- 
liere cu tatăl său. 

313 Stendhal: Viaţa lui Henry Brulard . în: Stendhal: Viaţa lui Henry 
Brulard. Amintiri egotiste. 1. ed. cit., p.132 E 

814 Id.: Roşu şi negru. Cronică a secolului al XIX-lea. In: Opere alese. 
I. ed. cit., p. 327 

ecouri practice notabile. Primul se legitimează prin Napoleon, pe 
care îl percepe ca fiindu-i similar ca natură şi poziție de start. Cel 
de-al doilea, marcat de superioritatea aristocratică, se limitează la 
a-l admira fără a-l idolatriza, în vreme ce pentru ultimul, Napoleon 
reprezintă numai un construct istoric, punct de contrast în raport 
cu platitudinea prezentului său. 

Ceea ce demonstrează plasarea lui Napoleon şi a cultu- 
lui energiei asimilabil lui ca referință centrală pentru eroii lui 
Stendhal este că, deşi în planul evenimentelor consemnate de is- 
torie Restaurația s-a produs, în cel al valorilor ea nu a avut loc. 
Waterloo semnifică, destul de paradoxal, mai puțin un sfârşit şi 
mai mult un început. In ciuda interdicției oficiale, imaginea lui 
Napoleon cunoaşte o emergență violentă în mediile populare şi in- 
telectuale, iar raportarea la ea devine un termen de recunoaştere 
valorică în întreaga Europă. 


Balzac 


__O altfel de iluzie a puterii guvernează actul creator balzaci- 
an. In tentativa autorului de a face din roman un trust care con- 
trolează piaţa, raportarea la Napoleon invadează mai întâi spaţiul 
său personal — prin nota prinsă de bustul lui Napoleon din biroul 
său: „Ce n-a săvârşit el cu sabia, voi săvârşi eu cu condeiul'si5 — 
şi îi condiționează voința de putere. ‚Destinul unui om puternic 
este despotismul'5:5 era credinţa unui Balzac care înțelegea să îm- 
plinească el însuşi un asemenea destin. În acest sens, el scria în 
1835: „Vreau să domin viaţa spirituală a Europei” °". Nouă ani mai 


35 Balzac: Comedia umană. I. Ediţie critică de Angela Ion, Editura 
Univers, Bucureşti, 1981, p. 69 

816 Apud: Caillois, Roger: Mitul şi omul. Traducere din limba france- 
ză de Lidia Simion, Cu o prefaţă a autorului, Editura Nemira, Bucureşti, 
2000, p. 122. Trebuie avut în vedere şi faptul că Balzac, ca toată generaţia 
sa, s-a format într-o perioadă în care cultul Împăratului făcea parte din 
educaţia elevilor, convertirea ulterioară la legitimism a lui Balzac nemodi- 
ficând imaginea idealizată a lui Napoleon, inoculată în primii ani ai exis- 
tenței sale. 

817 Curtius. E. R.: Balzac. 1. Traducere, note, prefaţă şi tabele crono- 
logice de Grigore Tănăsescu, Editura Minerva, Bucureşti, 1974, p. 148 

târziu îşi va integra propria identitate într-o ilustră genealogie a 
ecuaţiei puterii: „Patru oameni au avut parte (în secolul al XIX-lea) 
de o viaţă nemăsurat de bogată: Napoleon, Cuvier, O'Connel şi al 
patrulea vreau să fiu eu. Primul a trăit intens ritmul vieţii europene 
din timpul lui şi a condus în luptă armate întregi însuflețindu-le 
prin exemplul său! Al doilea a cuprins cu mintea lui globul pămân- 
tesc! Al treilea şi-a câştigat inima unui popor! Eu îmi propun să 
înmagazinez în capul meu o întreagă societate Pt, 

Dar exemplul napoleonian condiţionează şi traseele perso- 
najelor balzaciene. În descendența sa, la Balzac dorinţa de succes 
apare ca impuls perfect natural, autosuficient, iar posibilitatea mo- 
bilităţii individuale legitimează sistemul social străbătut de linii 
de forță enigmatice şi instabile. Translat de la autor la persona- 
Je, gustul pentru putere generează un tip al stăpânitorului care-şi 
impune voința şi transgresează normele. Satisfăcând gustul lui 
Balzac pentru sentințe moraliste clasice, excesiv generalizate, şi 
nu întotdeauna adecvate — apreciază Erich Auerbach®!? —, mora- 
la tinde să preceadă povestea fără a reuşi să anihileze fascinația 
amoralismului rețelelor de putere etalate de o parte a umanității 
romanelor sale. Dubletul fascinaţie — execrație funcţionează în lo- 
gica balzaciană plecând de la arhetip, deoarece, dincolo de admira- 
ţia previzibilă, Napoleon este denunţat ca exemplu funest pentru 
secolul al XIX-lea, ca supapă de emergenţă a Răului. 

În epoca imperială, se profilează domnia notabililor (proprie- 
tari, rentieri, mari comercianţi, oameni ai legii, cu venituri de peste 
cinci mii de franci) şi se creează o mentalitate care se va perpetua: 
importanța patrimoniului imobiliar. In descrierea formării averii 
lui Grandet*% Balzac oglindeşte istoria Franţei de la Revoluţia 
Franceză la Restauraţie şi, implicit, formarea acestui segment so- 
cial cu toate condiţionările sale mentale. Grandet nu reprezintă 
un caz izolat. Comedia umană înregistrează şi o serie de cămă- 
tari — mari manipulatori şi specialişti ai puterii (de tipul Gobseck), 


818 Apud: Ibid., p. 148 

819 Auerbach, Erich: op. cit., pp. 434-435 

82 Balzac: Eugénie Grandet. Traducere de Cezar Petrescu. În: Co- 
media umană. V. Ediţie critică de Angela Ion, Editura Univers, Bucureşti, 
1986, pp. 245-247 

Honoré de Balzac (1799-1850), dagherotip de Louis-Auguste Bisson, 1842 

precum şi o categorie de aristocrați bine adaptaţi circumstanțelor istorice 
(de tipul Charles Mignon), raliaţi Revoluţiei Franceze şi lui Napoleon, dar 
care cred cu adevărat într-un singur regim de putere, cel al banului. Toate 
acestea demonstrează că întreaga umanitate a lui Balzac se mişcă în sensul 
discursului lui Guizot, deşi, cel mai adesea rămâne plafonată la al doilea 
îndemn: ,„Luminaţi-vă, îmbogăţiți-vă, îmbunătăţiți starea morală şi mate- 
rială a Franţei noastre: iată adevăratele inovații’ ®. 

Ceea ce Erich Auerbach numeşte „instinctul diagnostic al lui Balzac 
față de timpul său's? funcţionează nu numai la palierul mecanismelor so- 
cio-economice, ci şi în momentele în care captează referința compensatoare 
întruchipată de Napoleon într-o realitate burgheză plată, şi transplantează 
această mitologie în sfera moravurilor contemporane lui. Reliefurile de tipul 
stăpânitorului (Rastignac, Vautrin, De Marsay) transgresează limitele so- 
cietăţii receptate ca alteritate ostilă şi ca obiect de manipulare. Intr-o lume 
care se mişcă preponderent pe un vector de compromis, o replică de com- 
plezenţă dată de un poet la modă (Canalis) — „nimic nu mai poate fi mare 
într-un secol căruia domnia lui Napoleon îi serveşte de prefaţă”? — se dove- 
deşte a fi validă, în ciuda proliferării în spaţiul uman balzacian a pretinşilor 
oameni mari care, sub impulsul ambiţiei, tind să-i urmeze exemplul. 

Deşi funcţionează dezirabil atunci când propensiunea spre el este 
susținută şi justificată de un fond uman congruent, exemplul lui Napoleon 
devine „fatal secolului al XIX-lea, prin pretenţiile pe care le inspiră atâ- 
tor oameni fără valoare”. Rastignac este unul dintre oamenii pentru care 
Napoleon se constituie în referință valorică supremă în obsesia transcen- 
derii spre perimetrul de putere şi de glorie; şi care şi reuşeşte. Cu posibile 
modele reale în Adolphe Thiers şi Etienne Arago, tânărul provincial venit 
la Paris să cucerească lumea ştie că asta este cu putință dacă reuşeşti să 
deblochezi mecanismul social. El obține puterea trecând prin filtrul ma- 
culant al societăţii, căreia îi descifrează legile de funcţionare, iar ambiția 


821 Guizot, Francois: Istoria civilizaţiei în Europa. De la căderea Imperiului 
roman până la Revoluţia franceză. Traducere din limba franceză de Cristian Preda 
şi Miruna Tătaru-Cazaban, Introducere de Aurelian Crăiuţiu, Editura Humanitas, 
Bucureşti, 2000, p. 5 

822 Auerbach, Erich: op. cit., p. 457 R 

523 Balzac: Modeste Mignon. Traducere de I. Peltz. In: Comedia umană. I. ed. 
Vautrin şi Eugène de Rastignac: pagina de titlu a romanului cit., p. 615 : 

Moş Goriot (1834), Balzac 84 Id.: Iluzii pierdute. Traducere de Dinu Albulescu. In: Comedia umană. VII. 
Ediţie critică de Angela Ion, Editura Univers, Bucureşti, 1988, p. 107 

dublată de adaptare facilitează procesul. In lumea lui Balzac, suc- 
cesul este invers proporţional puterii. Lucien de Rubempre, condi- 
ționat să creadă că geniului îi este permis totul, în virtutea faptului 
că într-o zi va fi mândria lumii (reperul său fiind tot Napoleon), 
va avea succes, dar nu şi putere, deoarece rolul său în ecuaţia aces- 
teia este doar acela de interpus, maestrul jocului fiind Vautrin. 
Eliberat de anihilanta influenţă a acestuia, în ciuda reziduurilor 
ei, Rastignac asimilează lecţiile amorale ale puterii şi ajunge mi- 
nistru şi pair al Franţei. Stimulată de exemplul lui Napoleon, mit 
al energiei şi al reuşitei individuale, ambiția devine forţa care-i 
energetizează pe tinerii crescuţi sub semnul său, dar care nu-şi pot 
găsi calea în mediocritatea Restauraţiei, într-o lume în care banii 
şi succesul social invalidează principiul meritocratic, aspect puter- 
nic reliefat mai cu seamă în romanele lui Stendhal şi Balzac. 

Cu toate acestea, „nu oricine se naşte ambiţios”5%, remarcă un 
specialist al puterii, Vautrin. Inspirat de memoriile lui Benvenuto 
Cellini, discursul lui Vautrin oferă un adevărat ghid pentru ambi- 
țioşii lipsiţi de scrupule. Potrivit lecţiei predate de către Vautrin lui 
Rastignac, regula jocului în societatea concurențială rămâne devo- 
rarea competiţiei într-o luptă acerbă nu atât pentru supravieţuire, 
cât pentru supremație. Cu Balzac, dorința de succes este prezenta- 
tă pentru prima dată ca impuls perfect natural, în vreme ce siste- 
mul social apare legitim tocmai pentru că face posibilă mobilitatea 
individuală orientată către satisfacerea intereselor particulare. 
In trena capitalismului, dorinţele se legitimează şi generează eroi 
ghidaţi de ele. În lumea lui Balzac, scrie Franco Moretti*?, succe- 
sul este invers proporțional cu puterea, deoarece îndepărtează de 
putere. Polii acestei ecuaţii sunt Lucien de Rubempre şi Rastignac. 
In euforia societăţii deschise celor adaptaţi, cel dintâi evoluează în 
universul modei şi demonstrează puterea ei simbolică. În mod con- 
stant aliniat modei timpului său, identificat de fapt cu ea, Lucien 


825 Ibid., p. 104 

86 [d.: Moş Goriot. Traducere de Cezar Petrescu. În: Comedia umană. 
IV. Ediţie critică de Angela Ion, Editura Univers, Bucureşti, 1985, p. 135 

8217 Moretti, Franco: Il romanzo di formazione. Garzanti Editore 
s.p.a., [f.1.], 1986, p. 210 

devine exclusiv o ființă socială şi nu se mai poate construi ca indi- 
vidualitate permanentă, identică numai cu sine. 

Avatar napoleonian al lui Balzac în spectrul controlului de- 
miurgic, Vautrin este o entitate posibilă numai pe fondul mutații- 
lor produse de era lui Napoleon?”,, „ultimul semizeu al Franţei”, 
cel ce generează şi materialul uman cu care operează puterea sa 
ocultă. Vautrin este raportat explicit la Napoleon, descris drept 
„fatalist, la fel ca Napoleon, Mahomed şi alţi oameni politici» şi 
dedublat în acesta în imperiul său — delincvenţa =, —, deoarece în pe- 
rimetrul acesteia el se manifestă ca un suveran cu o armată perso- 
nală şi performează histrionic spectacolul puterii spre a-şi menți- 
ne statutul de lider carismatic susţinut sacral — de diavol de data 
aceasta. O sugestie în acest sens vine şi pe linia unuia dintre nume- 
le sale, Păcăleşte-Moartea. Este cazul să amintim că şi Napoleon 
al legendelor populare este Mortul-în-viaţă. Intr-o scrisoare către 
Hippolyte Castille, Balzac însuşi scrie despre Vautrin: „Pot să vă 
asigur că modelul există, că este de o grandoare înspăimântătoare 
şi că şi-a găsit locul în lumea din vremea noastră. Acest om era 
tot ce este Vautrin, mai puţin pasiunea pe care i-am atribuit-o [ho- 
mosexualitatea]. Era geniul răului folosit altfel'5!. Pierre Georges 


828 Foucault, Michel: A supraveghea şi a pedepsi. Naşterea închisorii. 
ed. cit., p. 409: Michel Foucault se opreşte asupra eficacităţii supravegherii 
în dauna pedepsirii, aspect înțeles şi captat de societatea modernă, care 
produce şi menține un mediu delincvent, pe care îl organizează şi îl ex- 
ploatează — delincvenţa funcţionând ca un sistem de observare politică — 
recrudescența criminalităţii fiind, printre altele, un bun pretext pentru 
un regim autoritar. În cadrul acestui proces, François Eugène Vidocq (fost 
ocnaş devenit şef al poliției în timpul lui Napoleon): „marchează momentul 
în care delincvența, desprinsă din trunchiul celorlalte ilegalisme, este îm- 
puternicită de putere şi pusă să acționeze în sens invers [...], instituţionali- 
zată, criminalitatea devine una dintre rotițele puterii”. 

s Balzac: Iluzii pierdute. Traducere de Dinu Albulescu. În: Comedia 
umană. VII. ed. cit., p. 378; calificarea îi aparţine lui Vautrin. 

850 Jd.: Strălucirea şi suferinţele curtezanelor. Traducere de B. Theo- 
dor. În: Comedia umană. IX. Ediţie critică de Angela Ion, Editura Univers, 
Bucureşti, 1992, p. 88 

331 Id.: Comedia umană. IV. ed. cit., p. 30 

Eugene François Vidocq (1775-1857), autor: Achille Devéria 


Castex®? confruntă traseul existenţial al lui Vautrin cu acela din 
Memoriile lui Vidocq, inclusiv evoluţia de la mediul delincvenţei 
spre acela al ordinii sociale, şi îl localizează în acesta din urmă. 

Cultul energiei şi acţiunii, asociat mitului lui Napoleon, este 
asimilat cu succes şi de societatea secretă a celor Treisprezeces, o 
grupare elitistă, dar fără prejudecăţi de castă, compusă din bărbaţi 
superiori, selectaţi valoric, eliberaţi de legi şi de normele sociale, 
care nu recunosc nicio autoritate, îndrăznesc totul şi sunt protejaţi 
de noroc. Această organizaţie ia naştere sub Imperiu (unul dintre 
membrii ei, generalul Montriveau chiar servind în Marea Armată), 
iar în perimetrul ei evoluează mai ales un implacabil şi amoral 
Henry de Marsay, ecou al principelui renascentist filtrat prin mo- 
delul său modern, Napoleon. Puterea lor ocultă se justifică prin 
convingerea că „societatea trebuia să aparțină în întregime oame- 
nilor deosebiți, în stare să îmbine inteligenţa lor naturală, cunoştin- 
tele dobândite, averea lor, cu un fanatism destul de fierbinte ca să 
topească într-un singur jet aceste forțe diverse”s*. 

La Balzac, Napoleon nu rămâne numai în sfera modelului. 
El este valorizat şi ca personaj istoric. În această calitate acesta cu- 
noaşte o apariţie de fundal şi în Șuanii. Francois Furet?” defineşte 
şuaneria drept o amplă rezistenţă rurală la Revoluţia Franceză, 
cu violențe sporadice, presărată cu multe comploturi de restaura- 
ție. Contrar tezei difuzate în secolul al XIX-lea, nobilimea nu are 
niciun aport la această frustrare ţărănească, mai ales bretonă. 
Evenimentele din 1799, pe care „numai Imperiul le înmormântase 
sub negurile cenzurii”5% — după cum scria Balzac în 1829 — con- 
stituie subiectul romanului său istoric, în care integrează un seg- 


52 Apud: Ibid., pp. 30-31 
_ © Id.: Istoria celor Treisprezece. Traducere de Haralambie Grămes- 

cu. În: Comedia umană. VIII. Ediţie critică de Angela Ion, Editura Uni- 
vers, Bucureşti, 1990, pp. 718-720: Incepând de la deviza: „Totul este per- 
mis”, logica de construcţie a acestei societăți urmăreşte modelul originar 
al ordinului Asasinilor (Hassassinilor), creat în secolul al XI-lea de Has- 
san-lIbn-Sabach. 

84 Ibid., p. 37 

8 In: Furet, Francois, Ozouf, Mona: op. cit., p. 17 

36 Balzac, Honore de: Șuanii. Traducere de H. Grămescu, Editura 
Cartea Românească, Bucureşti, 1981, p. 5 

ment aristocratic cu rol conducător în mişcarea regalistă, alegere 
făcută şi din considerente de intrigă, din necesitatea de a pune în 
joc principii şi valori net opuse. În varianta sa, şuaneria este un 
amestec de eroic medieval, valori legitimiste şi fapte imputabile. 
Pe fundalul ostilităţilor din Bretania emerge în istorie Bonaparte 
ca entitate providenţială, unica în măsură să salveze o republică în 
derivă sub regimul directorial, suficiente date pentru ca „Franța, 
care-şi făcuse un idol din tânărul generat's*, să-i perceapă întoar- 
cerea din campanii în spectru magic. 

Un Napoleon istoric, fidel criteriilor de veridicitate, este inse- 
rat şi în Vendetta, scriere care trădează fascinația autorului față 
de spiritul corsican şi în care scena de viaţă privată se împleteşte în 
priză directă cu viaţa politică a Franţei napoleoniene. Bartholomeo 
di Piombo, „străinul”, în urma vendettei împotriva unei familii ri- 
vale (Porta), cere protecţia lui Napoleon, un conaţional la fel de 
„străin” în varianta denigrării sale. Acesta din urmă este deja „sal- 
vatorul Franței”, Prim Consul şi legiuitor, în consecinţă, situat la 
polul opus codului nescris corsican, fiind chiar întruchiparea şi ga- 
rantul legii care îl condamnă. Demersul lui di Piombo reactivează 
în Napoleon spiritul corsican şi demonstrează că vendetta inocula- 
tă poate fi doar narcotizată prin domnia legilor, nu însă şi anihila- 
tă, şi că puterea ei iraţională poate izbucni oricând. Portretizându-i 
pe Bartholomâo di Piombo, dedublare parţială a lui Napoleon, şi pe 
Luigi Porta, soldatul loial lui Napoleon şi după cele O Sută de Zile, 
Balzac oferă un profil psihologic şi cultural al corsicanului, portret 
în care prinde natura tiranică şi impulsivă, fanatismul latent, in- 
flexibilitatea, codul personal de legi şi fidelitatea fără compromis. 


851 Ibid., p. 74 A 

88 Id.: Vendetta. Traducere de Pericle Martinescu. In: Comedia uma- 
nă. II. Ediţie critică de Angela Ion, Editura Univers, Bucureşti, 1983, pp. 
126-127. Lucrare inspirată de Memoriile ducesei d'Abrantes şi de istorisi- 
rile doamnei de Berny. 

89 Ibid., p. 32. Descrierea îi aparține personajului Lucien Bonaparte, 
geniul din umbră al ascensiunii fratelui său. Lucien se eclipsează voluntar 
în momentul în care realizează tendinţa spre despotism a lui Napoleon, 
dar dezacordul dintre cei doi fraţi este adâncit de conflictul legat de viața 
privată a lui Lucien. 

Balzac remarcă regimul spectacular care pune stăpânire pe 
Franţa încă din faza de ascensiune a lui Napoleon. Maşina de creat 
entuziasm se dovedeşte a fi ineficientă doar asupra locuitorilor din 
Vest, adică asupra şuanilor. Consecința este o represiune dublată 
de plasa de intrigi şi de trădări întinsă de Fouché. Bonaparte ordo- 
nă trupelor să arate intransigenţă față de „tâlhari” şi „stipendiați 
ai Angliei”50. In realitate, lui Napoleon?“ îi repugnă să verse sânge 
francez în Vandeea şi invocă boala pentru a obţine un concediu 
doar pentru a nu fi obligat să intervină militar. Vrea să apară ca un 
pacificator, gest spectacular care-i era deja propriu, deoarece graţie 
păcii regăsite el a obţinut Consulatul pe viață. 

Acelaşi regim spectacular, de data aceasta tradus într-un dis- 
pozitiv ritual mai larg, îl plasează pe Napoleon în ordinea mitului. 
Este un Napoleon de portret oficial? (imagine profund inocula- 
tă în mentalul colectiv, care îl fixează ca entitate mitică în via- 
tă, efectul ei fiind masiv exploatat), un Napoleon care nu rosteşte 
niciun cuvânt, dar care provoacă un entuziasm de nedescris doar 
prin afişarea impasibilităţii sale legendare. Spectacol de adio pen- 
tru publicul parizian, trecerea în revistă a trupelor la Tuileries?“ 
în aprilie 1813, atrage un public pentru care Napoleon întruchi- 
pează Franţa eroică, şi care presimte că se va hrăni din scena 
acestuia, atunci când prezentul lui se va transforma în legendă. 
„Nu mai era ceva omenesc, era o magie, un simulacru al puterii 


840 Id.: Șuanii. ed. cit., p. 76 

%1 Tulard, Jean: La Vandea sotto l` Impero e la Restaurazione: una 
pseudo riconciliazione?. In: La Vandea. Casa Editrice Corbaccio, Milano, 
1995, p. 128 

%2 Balzac: Femeia de treizeci de ani. Traducere de Haralambie Gră- 
mescu. În: Comedia umană. III. Ediţie critică de Angela Ion, Editura Uni- 
vers, Bucureşti, 1984, p. 527: „Acest uriaş [...] este un om scund şi destul de 
gras, îmbrăcat într-o uniformă verde cu pantaloni albi şi strâmti, încălțat 
cu cizme de călărie [...], purtând pe cap o pălărie cu trei colțuri, tot atât de 
prodigioasă ca şi cel care o poartă, lata panglică roşie a Legiunii de Onoare 
îi flutură pe piept, o sabie mică îi atârnă la şold” 

843 Ibid., pp. 521-529; p.747: Balzac nu se afla la Paris în aprilie 1813, 
dar asistase la o paradă în timpul Celor O Sută de Zile, pe care o transpune 
într-o povestire din 1830, La Dernière Revue de Napoleon, care a devenit 
prima parte a romanului Femeia de treizeci de ani. 

divine, sau mai degrabă o fulgerătoare imagine a acestei domnii 
atât de fulgerătoare”8*t, conchidea Balzac înregistrând apoteoza lui 
Napoleon, însă aruncă asupra ei şi conul de umbră al celui care 
deține perspectiva punctului final al episodului istoric, privilegiu 
al omniscienţei romancierului realist. 

Codul civil din 1804, în mod eronat considerat proiect pur 
napoleonian, variante ale acestuia fiind discutate şi în Convenţie, 
stabileşte egalitatea în drepturi a copiilor, dar face din voința tată- 
lui baza celulei familiale, astfel că puterile acestuia domină nu nu- 
mai spațiul privat, ci şi cel public. Consecințele se vor dovedi de 
multe ori dezastruoase mai cu seamă în viaţa practică a familiilor 
aristocrate, ceea ce atrage şi anatema aruncată de Balzac asupra 
sa. În mediile regaliste referirea la Napoleon este operată în cadre- 
le legendei întunecate. Buonaparte este entitatea conotată negativ, 
uzurpatorul străin, a cărui aventură militară a generat o suită de 
drame personale. În acest registru, un personaj creat în spiritul 
moralei legitimiste a lui de Bonald, Renee, scrie: „Nu vor fi doi 
Buonaparte [fireşte, Balzac nu era profet] în veacul acesta —, îmi voi 
putea ține copiii lângă mine, de voi avea, îi voi putea creşte, face din 
ei oameni..."5%. Buonaparte ca principiu întunecat şi rău suprem 
reprezintă şi subiectul analizei de spectru apocaliptic a marchi- 
zului d'Esgrignon: „Dumnezeu a măturat pe Buonaparte, armiile 
sale şi noii săi puternici vasali, tronul său şi vastele sale concepţii! 
Dumnezeu ne va izbăvi şi de rest/'*. El situează deasupra puterii 
funeste a lui Napoleon, principiul speranței şi puterea divină. Dar 
aprecierea vine de pe palierul unei existenţe imobile, rămasă în 
tiparele Vechiului Regim. 

Dincolo de exemplul lui Napoleon, geniul rău al fenomene- 
lor bovarice balzaciene, şi de legenda sa neagră din unele medii 


844 Ibid., p. 727 

84 Aries, Philippe, Duby, Georges: Istoria vieţii private. 7. De la Re- 
voluţia franceză la primul război mondial. Traducere de Narcis Zărnescu, 
Editura Meridiane, Bucureşti, 1997, pp. 103-105 

56 Balzac: Memoriile a două tinere căsătorite. Traducere de Elsa 
Grozea. În: Comedia umană. I. ed. cit., p.263 E 

817 Id.: Salonul cu vechituri. Traducere de Barbu Brezianu. In: Co- 
media umană. VI. Ediţie critică de Angela Ion, Editura Univers, Bucureşti, 
1987, p. 653 

legitimiste, se află Napoleon însuşi, plasat într-o mitologie popu- 
lară literarizată. Experiența indică faptul că elementele interzise 
se regrupează şi se refac în memorie. O dimensiune secundară a 
Medicului de țară demonstrează cum veteranii Marii Armate re- 
constituie amintirile despre Napoleon şi creează legenda lui (ele- 
mentul interzis fiind chiar numele său) departe de mediile oficiale 
ale Restauraţiei, în oaza socială creată de doctorul Benassis în Alpii 
francezi. Demobilizarea armatei napoleoniene are drept consecință 
eliberarea în societatea civilă a unei mase umane dezorientate, dar 
care conține operatorii sociali ai mitului lui Napoleon, cu o acută 
conştiinţă a inutilităţii lor sociale şi cu o identitate ancorată exclu- 
siv într-un trecut eroic, reluat prin povestire ad infinitum, până 
în punctul în care realul şi fantasticul se topesc în dimensiunea 
mitului. 

Un prim palier al formării legendei lui Napoleon — mai con- 
gruent cu istoria reală — se conturează în persoana şi amintirile lui 
Genestas, fost copil de trupă, apoi ofiţer în armatele napoleonie- 
ne, decorat cu Legiunea de onoare după bătălia pentru Moscova şi 
onorat de Împărat la Friedland şi apoi la Rochefort, unde acesta îi 
dăruieşte ultimului egiptean din armata sa tabachera, şi îi cere să 
graveze pe ea „Onoare şi patrie”. Cu alte cuvinte, el are o existen- 
ță exclusiv militară, ceea ce îl face pasibil de o plasare categorială 
contaminată unidirecţional, cel puţin până în momentul contactu- 
lui cu programul reformator al doctorului Benassis. Atitudinea sa 
indiferentă la lume, impasibilă, poartă marca lui Napoleon, deoa- 
rece „admiraţia este o senzaţie pe care Napoleon se pare că a ucis-o 
în sufletul ostaşilor săi: iată de ce un obraz liniştit este semnul si- 
gur după care observatorul îi poate recunoaşte pe cei care odinioară 
s-au înregimentat sub stema efemeră, dar nepieritoare a marelui 
împărat'5*%. Fidel imaginii de geniu şi de memorie prodigioasă a lui 
Napoleon (care „era mai mult decât un om”55), calităţi pe care le 
confirmă, Genestas întreţine nu numai un raport de admiraţie cu 


848 Id.: Medicul de țară. Traducere, prefaţă şi note de G. Marcuson, 
Editura Dacia, Cluj-Napoca, 1972, p. 255 

5% Ibid., p. 11 

850 Ibid., p. 68 


Constantina Raveca Buleu 


acesta, ci şi unul de iubire®!, ceea ce nu-i împiedică priza la realita- 
te. În comunitatea aceasta izolată, în care iniţial este un outsider şi 
în care numele lui Napoleon este rostit cu evlavie, el este singurul 
veteran conştient de faptul că împăratul a murit în Sfânta-Elena. 

„Infailibilitatea l-a făcut pe Napoleon - afirmă doctorul 
Benassis, extrăgând din experienţa acestuia principiile care fac po- 
sibil controlul turmei — şi ar fi făcut din el un zeu dacă universul 
nu ar fi auzit că a fost înfrânt la Waterloo. Mahomed a creat o re- 
ligie după ce a supus a treia parte a globului, numai fiindcă a ferit 
lumea de spectacolul morţii sale”. Dar nu tot universul vrea să 
creadă că Împăratul a murit. Puterea din ecuaţia supravieţuirii 
funcţionează ca iluzie seducătoare şi ca amplificator mitologizant 
într-un segment al acestuia. Pentru alți doi inadaptaţi veterani ai 
Marii Armate Napoleon nu a murit. Gondrin, participant la toate 
campaniile acestuia, singurul în viaţă dintre cei ce au construit 
la Berezina podul peste care a trecut armata franceză, reîntors la 
Paris nu poate obţine nici măcar o pensie. El îşi găseşte un refugiu 
în această comunitate din Alpi şi trăieşte din amintirea gestului 
lui Napoleon, care-l îmbrăţişase după construirea podului, şi cu 
speranța de neclintit a revenirii acestuia. Goguelat, tovarăşul său, 
are faţă de Impărat, cel ce-i înmânase Crucea de luptă la Valutina, 
o atitudine fanatică. El povesteşte la şezători despre „părinte- 
le poporului şi-al soldatului’, iar discursul său este o etalare a 
tuturor mecanismelor creării legendei populare a acestui „zeu al 
poporului”st. 

Melanj de secvenţe reale, stereotipii propagandistice şi ele- 
mente magice, istoria lui Napoleon în varianta lui Goguelat jalo- 
nează reperele traseului eroic (mai accentuat decât Memorialul): 
naşterea sub semnul unei profeţii şi hărăzirea sa inițială bisericii, 
invulnerabilitatea ca dovadă a unei paternități divine (dovedită 
şi de ineficacitatea otrăvii luate la Fontainebleau, când Napoleon 
încearcă să se sinucidă, episod real de altfel), apariţia sa fără evo- 


851 Ibid., p. 123: „Acum pot mărturisi că-l iubesc fiindcă a murit]... şi 
fiindcă pe-aici [...] nu sunt spioni”. 

85 Ibid., p. 187 

855 Ibid., p. 169: „Napoleon era copilul lui Dumnezeu.” 

luţie, miraculoasă, ca entitate deja împlinită, pe scena mai-marilor 
lumii8%, însoţirea sa cu Franţa ca ecou hierogamic, dedublarea sa 
într-un Om roşu — daimon sfătuitor în clipe de cumpănă, dar şi 
într-un fiu născut rege dintr-un tată încă în viaţă (lucru fără prece- 
dent), dobândirea nemuririi şi aşteptarea resurecţiei, a împlinirii 
profeţiei înscrise în chiar numele său (Napoleon însemnând „Leul 
pustiei'557). 

Replică tragică a lui Genestas, colonelul Chabert, „cel care 
a murit la Eylau”, reprezintă un caz de supravieţuire fără pu- 
tere consecutivă, într-o societate refractară şi suspicioasă faţă de 
apariţii eroic-miraculoase. Tocmai această societate face din el mai 
mult decât un inadaptat şi îi realocă statutul de mort viu. Prin 
instituţionalizare el este redus la un număr de ordine în azilul 
Bicâtre. Renegat de societate şi lipsit de identitate genealogică, 
unica şansă a colonelului Chabert de-a se situa identitar în lume 
este raportarea la trecutul în care existenţa sa făcea sens. Condiţia 
de soldat în Marea Armată — pe care o prelungeşte artificial o vre- 
me, citind Buletinele ei retipărite de Plancher şi locuind cu un alt 
veteran al campaniei din Egipt — îi oferă nu numai certitudinea 
identităţii sale, ci şi un surogat de familie, în care figura paternă 
este Napoleon. Prin „aveam un tată — Impăratul!'5% — se indică un 
centru de polarizare a iubirii şi fidelității soldaților săi, conservat 
ca atare şi în perimetrul demenței. Chiar şi atunci când numele 
substituit de număr dispare din ecuaţia identităţii lui Chabert, un 
reper al acesteia penetrează bariera nebuniei; este strigătul: |,... 
trăiască Napoleon”5% — dovadă clară a condiţionării. 

Discursurile veteranilor din Medicul de țară, dar şi cazul 
Chabert, prezintă toate simptomele unei crize de identitate a fiilor 
privaţi de puterea tatălui — ipostaza recurentă a lui Napoleon în 
text —, nu numai rezultat al strategiilor sale de imagine, ci şi emer- 
genţă a prototipului psiho-mitic al puterii. 


856 Ibid., p. 169: „nimeni nu l-a văzut locotenent sau căpitan, ci gene- 
ral dintr-o dată” 

857 Ibid., p. 187 S 

858 Id.: Colonelul Chabert. Traducere de Marcel Gafton. In: Comedia 
umană. IV. ed. cit., p. 308 

85% Ibid., p. 315 

860 Ibid., p. 352 

Alexandre Dumas (1802-1870), autor: Nadar 


Pentru Balzac, adept al despotismului ca centru de polarizare a ener- 
giei, monarhismul! are mai mult o valoare instrumentală, decât una dog- 
matică, deoarece constituie opțiunea pentru o putere unificatoare şi centra- 
lizatoare, în măsură să integreze toate forțele şi să împiedice astfel disper- 
sia individualistă. Această concepţie explică şi admirația lui Balzac pentru 
Napoleon în ipostaza sa de forță pacificatoare şi instanţă care concentrează 
energiile unui popor, adică acel Napoleon care restabileşte principiul mo- 
narhic încă dinainte ca acesta să devină forma explicită a puterii sale. 


Alexandre Dumas 


Încercarea de mitologizare a lui Dumas urmează fidel liniile legendei 
aurite trasate de Memorialul din Sfânta-Elena, referinţă explicită în dis- 
cursul autorului. Rezultatul constituie o istorie literară a lui Napoleon, în 
care aluvionează elemente de literatură populară, discursuri, unele dintre 
ele prinse şi în Buletinele Marii Armate, şi fapte reale marcate uneori de 
contradicție, secvenţe selectate şi ordonate astfel încât să valideze percepţia 
eroică a subiectului său, Napoleon. 

Scenariului mitic i se încadrează, oarecum previzibil în descenden- 
ţa spirituală a Memorialului, episoadele unei copilării şi adolescenţe care 
anunţă performanţele organizatorice şi strategice de mai târziu. Nu este 
neglijat nici aspectul oracular, inserat la nivel anecdotic: pe vremea când 
Napoleon era un simplu sublocotenent şi se lupta cu somnorosul său frate 
mai mic pentru a-i administra lecţia de matematică, Louis îi reproşează 
că i-a întrerupt visul în care se făcea că este rege; replica sarcastică a lui 
Napoleon, urmată de matematica cea de toate zilele, este: „Şi eu atunci? Ce 
eram eu? Impărat?...5%2. 

Textul consemnează şi talentul militar al lui Bonaparte la asaltul 
Toulonului, destinul care deschide drumul acestuia spre glorie are însă, 
şi un nume: generalul Alexandre Dumas, adică, autorul autorului, dacă 
este să preluăm sintagma unei butade atribuite lui Dumas. Primă alegere a 
Convenţiei la comanda armatei din Paris, generalul Dumas era, în acel mo- 
ment, reţinut de o altă misiune. Lovitură de teatru divin, indisponibilita- 


81 Barbâris, Pierre: Apud: Ion, Angela (prezentat de): Honore de Balzac. Edi- 
tura Enciclopedică Română, Bucureşti, 1974, p. 287 

%2 Dumas, A. (padre): Napoleone. Traduzione di C. Siniscalchi, Editoriale 
Lucchi, Milano, 1961, p. 19 

tea acestuia devine şansa de glorie a tânărului general metamorfozat în 
Salvator. Ceea ce nu înseamnă că generalul Dumas se ocultează definitiv. 
El îşi joacă rolul în construirea unui imperiu concentrat treptat într-un sin- 
gur om. Victoriile condotierului facilitează propensiunea Primului Consul 
spre tron. Bonaparte se transformă în împăratul Napoleon, deoarece „mi- 
cul caporal'5s trece prin visul asiatic al lui Alexandru cel Mare şi devine 
un Cezar fără Brutus. Campania din Rusia este tratată în termenii luptei 
lui David cu Goliat (Napoleon versus „întreaga Europă”5%), iar eşecul de la 
Waterloo este pus pe seama nerespectării ordinelor ce vizau aplicarea unei 
tactici de luptă prin care dezavantajul numeric să fie redus, variantă ce 
corespunde strategiei napoleoniene curente. Insă aceste eşecuri nu scutesc 
continentul de o permanentă angoasă în raport cu acesta chiar şi după exi- 
larea sa. Insula Sfânta-Elena, ne spune Dumas, nu a fost prima opţiune 
pentru cel de-al doilea exil al lui Napoleon, aceasta fiind Malta, propunere 
recuzată de Anglia care se temea de o posibilă metamorfoză a acestuia din 
prizonier în Mare Maestru al Ordinului Suveran al Cavalerilor de Malta. 

Clişeul romantic este preluat şi în tabloul de final — „pentru încă cinci 
ani, Prometeul modern rămâne înlănţuit pe stânca unde Hudson Lowe îi 
roade inima'”5%, înainte ca o cometă să anunţe moartea unui al doilea Cezar. 
El este înmormântat nedemn (prin grija englezilor), iar pe mormântul său 
figurează doar o inscripţie restrictivă („Generalul Buonaparte”5%), răutate 
ineficientă a detractorilor săi, care însă — apreciază corect Dumas —, nu va 
impieta cu nimic asupra mitului său, ci, dimpotrivă, îi va adăuga o nouă 
dimensiune. 


Alfred de Musset 


Confesiunea unui copil al secolului înregistrează simptomatologia 
„răului secolului” care a contaminat tinerii iviţi în lume în epoca napo- 
leoniană, a cărei glorie a fost trăită de către generaţia taţilor. Epoca lui 


3 Ibid., p. 46. Dumas explică acest apelativ, prin obiceiul instituit în cam- 
pania din Italia, ca la sfârşitul fiecărei bătălii soldaţii să-şi acorde reciproc grade, 
în funcţie de eroismul manifestat în bătălie, Napoleon fiind făcut caporal la Lodi de 
către soldaţii săi. 

Alfred de Musset (1810-1857), autor: Charles Landelle 

Napoleon i-a condiţionat eroic în spiritul ideilor Revoluţiei Franceze 
şi al mirajului gloriei militare, dar în acelaşi timp a făcut din aceşti 
tineri naturi inadaptate la noua ordine a lumii şi la valorile post- şi 
antinapoleoniene. Deznădejdea îşi găseşte refugiul în lbertinajul 
receptat ca unică supapă iluzorie spre uitare, în experimente la 
limita legalului şi a grotescului, în speranţa obţinerii unor senzaţii 
compensatorii în raport cu plictisul cronic. Acest „rău al secolului” 
este prezent şi în romanele stendhaliene, dar fără a cunoaşte note 
atât de acute. In plus, la Stendhal, cedarea prim-planului cultului 
energiei îi diminuează efectele. 

Alfred de Musset rezumă atmosfera ce a marcat debutul în 
viaţă al generaţiei sale, generaţie născută în şi pentru război, dar 
a cărui glorie îi va fi refuzată, într-o tonalitate romantică, dar lip- 
sită de idealizări: „Pe vremea aceea nu trăia cu adevărat în Europa 
decât un singur om, celelalte ființe încercau să-şi umple plămânii 
cu aerul pe care-l respirase el. In fiecare an, Franța dăruia omului 
acesta trei sute de mii de tineri; era tributul plătit Cezarului, şi fără 
de această turmă în urma lui, el n-ar fi putut să-şi împlinească 
soarta: era alaiul care trebuia să străbată lumea şi să sfârşească 
într-o vale mică dintr-o insulă pustie, sub o salcie plângătoare”s:. 
El invocă un univers epopeic, unde gloria făcea irelevantă alterna- 
tiva viaţă — moarte, o lume în care fiecare lua parte la evenimen- 
te, conştient fiind de traseul său destinal, dar şi de certitudinea 
identităţii sale participative într-un joc încheiat prin transformarea 
actorilor săi în „cadavre sau semizei”869. 

Emergenţa morții ca negativitate la nivel psiho-social nu are 
loc atunci când războaiele înseamnă moarte în bloc, ci în momentul 
în care mitul invulnerabilităţii şi al infailibilităţii Cezarului" se 
fisurează. Consecința imediată este moartea simbolică, î îngroparea 
visului eroic şi necesitatea reprimării energiilor active într-o lume 


55 De Musset, Alfred: Confesiunea unui copil al secolului. În: De 
Musset, Alfred: Confesiunea unui copil al secolului. Traducere de Valenti- 
na Grigorescu, Povestiri. Traducere de Sanda Stavrescu şi Valentina Gri- 
gorescu, Prefaţă şi tabel cronologic de Sanda Stavrescu, Editura Minerva, 
Bucureşti, 1972, p. 4 

s Ibid., p. 5 

870 Napoleon nu este numit inițial, termenul generic prevalând, ceea 
ce sugerează şi o nuanță de zeificare. 

plată, ce reclamă nemişcarea. Tinerilor născuți spre a fi războinici 
li se refuză glorja militară, dar li se oferă calea alegerii unei carie- 
re ecleziastice. In ea, însă, Musset nu vede posibilitatea realizării 
principiului activ. Sentimentul de gol al existenței pe care Îl au 
tinerii lăsați în nemişcare după ce au fost pregătiți pentru o via- 
ță activă, jalonată de ambiție, putere şi viață, îşi găseşte o fragilă 
compensare în întoarcerea spre Napoleon ca principiu eroic opus 
ofertei de resemnare implicită opțiunii clericale. Aici se observă o 
disjuncţie clară în raport cu universul stendhalian, în care această 
opțiune poate fi demnă de luat în calcul. 

La Musset, Napoleon este asimilat imaginii tatălui — soţ al 
Franţei şi tată al acestei generaţii, ipostază recurentă în ecuaţia 
puterii, integrată în strategiile de imagine napoleoniene şi prelua- 
tă în discursul literar al secolului al XIX-lea —, maximă concentrare 
a potenţei la nivel imaginar, ceea ce face din criza care generează 
răul secolului şi o criză a imaginarului puterii. „Când Napoleon a 
murit — scrie Alfred de Musset — puterile divine şi cele lumeşti şi-au 
reluat locul, dar, de fapt, credinţa în ele pierise”s!. 


Victor Hugo 


Ca şi în cazul personajului său din Mizerabilii, Marius de 
Pontmerey, ruptura lui Victor Hugo cu monarhismul, sub semnul 
căruia stau scrierile sale din tinereţe, şi reconsiderarea poziţiei 
sale față de Napoleon, începe cu reconcilierea acestuia cu tatăl său, 
generalul Leopold Hugo. Figurile paterne, fie că este vorba despre 
generalul Hugo, fie că este vorba despre tatăl lui Marius, fost colo- 
nel al Imperiului, mediază între regalismul adolescenţei şi republi- 
canismul adultului Hugo-Marius. 

Crescut în mediul ultraregalist al bunicului său, Marius este 
izolat de un tată plasat la celălalt pol al vederilor politice, ofiţer şi 
baron al Imperiului, rănit la Waterloo, cu domiciliu sub suprave- 
ghere în timpul Restauraţiei, un tată pe care îl descoperă prea târ- 
ziu şi a cărui imagine încearcă să o recupereze cercetând Buletinele 
Marii Armate. Cunoaşterea tatălui îi modifică şi concepţiile poli- 
tice, dar şi privirea asupra istoriei. Reabilitarea imaginii paterne 

facilitează reevaluarea imaginii lui Napoleon, puternic mistificată 
de regimul oficial ce încearcă să rescrie istoria recentă apelând in- 
clusiv la ştergerea numelui şi urmelor acestuia din instituţii. 

Traseul revelaţiei lui Marius este convertibil într-o demon- 
straţie a ambivalenţei mitului napoleonian. „Căpcăunul corsican, 
uzurpatorul, tiranul, monstrul care fusese amantul surorilor sale, 
cabotinul care lua lecţii de la Talma, otrăvitorul Jaffei, tigrul, 
Buonaparte — toate pieiră şi făcură loc în cugetul său unei stră- 
luciri nedesluşite ce lumina dintr-o înălțime ameţitoare palida 
fantomă a staturii lui Cezar”5?. Napoleon se metamorfozează în 
„Ziditorul predestinat al puterii franceze”, înscris într-o genealo- 
gie ilustră, alături de Carol cel Mare, Ludovic al XI-lea, Henric 
al IV-lea, Ludovic al XIV-lea sau Richelieu. Vulnerabil la erori, el 
le comite însă cu măreţia principelui machiavellian din portretul 
căruia împrumută şi gestul amoral, orientat spre un bine general 
ce scapă înţelegerii comune, ceea ce-l face neimputabil în ultimă in- 
stanță. Napoleon devine pentru Marius omul-popor, obiect al unei 
noi religii asimilate până aproape de fanatism. Izbucnirile sale de 
la întrunirile Prietenilor A.B.C.-ului constituie un indiciu clar al 
conversiei sale. 

Situarea lui Napoleon în specia oamenilor mari este operată 
în Mizerabilii de către un cleric, părintele Myriel, produs al refor- 
melor prevăzute de Concordat, devenit episcop de Digne la inter- 
venţția Împăratului, pe care îl întâlnise în casa unchiului acestuia, 
cardinalul Fesch. Cu cu un frate general şi unul prefect, el întregeş- 
te, oarecum ironic, tabloul cadrelor instituţionalizate ale domniei 
lui Napoleon. Individualitate cu un profil uman şi moral ireproşa- 
bil, mai degrabă ultramontan decât galican, părintele Myriel dez- 
aprobă arestarea Papei de către Impărat, precum şi manifestările 
imperiale ale atotputerniciei, ceea ce îi va atrage şi unicul reproş 
adus de poporul care îl iubea, dar care îşi adora Împăratul: acela 
că el a greşit nesocotind „ce era măreț şi mişcător în îmbrăţişarea 
fierbinte pe marginea prăpastiei, dintre o mare națiune şi un om 


82 Hugo, Victor. Mizerabilii. Vol. 3. Traducere de Lucia Demetrius 
şi Tudor Măinescu, Editura Hyperion, Editura Oltenia, Craiova, 1993, pp. 
82-83 

mare”5'3. Caracterul hierogamic se dovedeşte încă o dată profund 
inoculat în imaginar. 

Napoleon cel de la momentul Waterloo apare impasibil, aşa 
cum imaginea propagată de el însuşi şi apoi consacrată de legen- 
dă îl impune memoriei, aspect ce constituie un indiciu al asimi- 
lării de către Hugo a laturii mitice a acestuia. Este o latură care în 
Napoleon cel Mic va cunoaşte o dezvoltare cu atât mai accentuată 
cu cât constituie termenul de contrast menit să reliefeze natura 
apocrifă a noului Napoleon 

In bătălia de la Waterloo, văzută din interior prin ochii lui 
Fabrice del Dongo al lui Stendhal, lipseşte privirea de ansamblu, 
totul este fragmentar şi discontinuu, dar realist, în timp ce per- 
spectiva romantică a lui Hugo asupra aceluiaşi eveniment oferă 
întregul tablou. Acesta integrează versiunile canonice şi le prelu- 
crează în registru tragic. „Dacă n-ar fi plouat în noaptea de 17 spre 
18 iunie 1815, viitorul Europei ar fi fost altul'*%5, apreciază ucronic 
un Hugo dispus să plaseze responsabilitatea istoriei în perimetrul 
Destinului. El fixează statutul de erou epopeic al lui Napoleon şi 
înlătură orice îndoială asupra distribuţiei cauzale tragice prin cali- 
ficarea pe care i-o acordă acestuia — ,„,somnambulul uriaş al visului 
său zdrobit”56 — şi prin invocarea legii veacului al XIX-lea, lege ce 
„nu mai îngăduia ca Napoleon să fie învingător la Waterloo”5"", de- 
oarece se pregăteau noi fapte în care „Napoleon nu mai avea loc”. 
Astfel, duşmanul meteorologic provoacă neutralizarea artileriei, şi, 
implicit (ca în cazul castelului de cărţi, sugestia de iluzoriu nefi- 
ind nici ea gratuită, deşi nu se află în intenţia autorului), blocarea 
întregului plan de luptă gândit de Napoleon, plan valorizat drept 
adevărată capodoperă de strategie. Dincolo de accidente şi de legi 
destinale, Waterloo devine o enigmă, rezultatul unui joc al zeilor, 


873 Ibid. vol 1, p. 64 

874 Napoleon ca poză constituie o referință şi în ipostazierile lui Ja- 
vert ca autoritate, acesta preluând din iconografia napoleoniană imaginea 
„care întruchipează hotărârea” (In: Ibid., vol. 5, p. 174), gest pierdut odată 
cu pierderea certitudinii rolului său. 

876 Ibid., p. 53 

o „bătălie de mâna întâi câştigată de un comandant de mâna a 
doug”? 

Dar, dacă Waterloo înseamnă căderea omului, el înseamnă 
şi naşterea mitului, „închipuirea oamenilor — ne spune Hugo — 
„făcând un zeu din acest om doborât la pământ”, indiciu clar al 
faptului că perspectivei sale romantice, care funcţionează implicit ca 
potenţiometru al acestei mitizări, nu-i lipseşte conştiinţa distanţei 
dintre om şi modelul eroic. 


William Thackeray 


Fascinaţia napoleoniană permează mai degrabă defăimător 
decât idolatru în discursurile istorice, filosofice şi literare engle- 
ze. O excepţie este Istoria lui Napoleon Buonaparte redactată de 
către John Gibson Lockhart. El avansează de la admiraţia pentru 
abilităţile de strateg ale generaluluis* la oroarea faţă de măsuri- 
le despotului, fie că este vorba despre controlul presei, procesele 
politice, încălcarea tratatelor cu Anglias!, fie că este vorba despre 
asasinarea ducelui de Enghient?, cel mai des anatemizat act al lui 
Napoleon. Beneficiar al licenţei oferite de literatură, Thackeray 
se dovedeşte ceva mai tranşant. Perceput ca negativitate de către 
Thackeray, Napoleon este totuşi recunoscut de acesta drept refe- 
rinţa supremă în epocă. Modelul uman dominant în literatura se- 
colului al XIX-lea şi originat în Napoleon este uşor asimilabil şi 
figurii eroinei din Bâlciul deşertăciunilor, variantă feminină validă 
a marilor ambiţioşi balzacieni sau stendhalieni, ceea ce confirmă 
prezenţa germenilor mitului său şi în opera scriitorului englez. 

Fost jurnalist, Thackeray uzează de capcana formală a unei 
predici morale şi de un subtitlu care defineşte negativ tipul tematic 


818 Ibid., p. 61 

879 Ibid, p. 68 

88 Lockhart, John Gibson: The History of Napoleon Buonaparte. J. 
M. Dent & Co., London, 1906, p. 15 

881 Ibid., p. 180 

882 Ibid., p. 199. Lockhart consideră asasinarea ducelui, căruia îi face 
un portret mai mult decât favorabil, o crimă asociată cu răzbunarea tira- 
nică. 

(1848), desenată de Thackeray 


al romanului pentru a descrie cu un sarcasm rafinat societatea engleză, adi- 


că ceea ce ar constitui termenul pozitiv, neexprimat al subtitlului, şi pentru a 
demasca ideologia antieroică a burgheziei engleze. Entitate subversivă, Becky 
Sharp aruncă dicționarul lui Johnson şi plânge când se intonează Vive Bonaparte. 
Altfel spus, ea atentează la două simboluri esențiale în economia mentalității 
engleze şi atacă tot ceea ce canonicizează cultul eroilor. Mai ales grație evoluției 
personajului feminin, Bâlciul deşertăciunilor sugerează că întreg complexul de 
masculinitate ar putea fi un simptom de slăbiciune şi că supralicitările bravurii 
şi ale slăbiciunii ar fi în fond doar o acoperire pentru laşitate. 

Incă înainte de a face din Wellington figura simetrică lui Napoleon, 
Thackeray îi acordă un avans moral în raport cu acesta, prin observaţia că în ar- 
mata sa fiecare englez plătea ceea ce consuma, nu ca „alți” soldaţi hrăniţi de po- 
pulația țării în care se desfăşura campania militară. Aluzie mai mult decât clară 
la armatele franceze, dar nesemnificativă etic din perspectivă franceză, după cum 
o dovedesc discursurile prinse în Buletinele Marii Armate. Ele promit recompensa 
materială, consecutivă cuceririlor şi furnizată de teritoriile luate în stăpânire. 

Victoria împotriva lui Napoleon echivalează cu o fază aproape religioasă. 
Înfloreşte un adevărat comerţ cu relicve franceze (grade militare, Legiunea de 
Onoare, mânere de spadă) şi se lansează o modă a denigrării lui, modă ce conta- 
minează nu numai societatea saloanelor, ci şi discursul de morală al elevilor, în 
care Napoleon: este dat drept exemplu negativ de egoism (auto)distructiv. Sub 
incidenţa acestei sentințe intră, implicit, şi Becky Sharp. In perimetrul societă- 
ţii lui Thackeray se mişcă şi personaje neraliate anatemizării lui Napoleon, dar 
motivele de la baza atitudinii lor depreciază această poziţie. Pitt Crawley îşi face 
publică admiraţia pentru Impărat din calcul, deoarece domnişoara Crawley, a că- 
rei moştenire o viza, cunoscuse direct societatea franceză revoluţionară şi postre- 
voluţionară şi îl idolatriza pe Napoleon, dar şi din spirit de imitație, pentru că află 
că Fox îl admiră şi el pe Napoleon, toate acestea semnalând faptul că referința sa 
nu este în mod organic Împăratul francez. 

La Waterloo, afirmă Thackeray, „fiecare avea un sentiment de încredere atât 
de desăvârşit în conducător (căci credința neclintită pe care ducele de Wellington 
o inspira întregii naţiuni engleze era tot atât de intensă ca şi cel mai frenetic en- 
tuziasm cu care Franţa îl privise o vreme pe Napoleon)'55, fără însă ca aceasta 
să ofere certitudinea victoriei, mai ales pe fondul perceperii lui Napoleon drept 


883 Subtitlul: „roman fără erou”. 
884 Thackeray, William: op. cit. III, p. 212 

Constantina Raveca Buleu 


un războinic foarte greu de depăşit, înzestrat cu o mare putere de convingere 
şi cu un suport solid din partea unor generali capabili. Dar a admite măreţia 
inamicului în cadrele unui discurs cvasiimagologic reprezintă o sabie cu două 
tăişuri: înfrângerea acestuia amplifică virtuțile proprii. 

Thackeray5 nu ignoră fascinația faţă de gloria războinică, adevărată 
creatoare de idoli, potenţată de raritatea manifestării ei, şi nici efectele ei 
mobilizatoare, însă, conjugând la imperfect, sugerează eclipsarea acesteia în 
figura lui Napoleon. De cealaltă parte a baricadei, entuziasmul frenetic, dar 
efemer cedează locul unei „credințe neclintite”, mai puţin spectaculoasă ce-i 
drept, dar certă şi în măsură să garanteze conservarea valorilor engleze. 


Arthur Conan Doyle 


Epoca imperială produce nu numai legende centrate pe Napoleon, ci 
şi istorii particulare ancorate în gloria acestuia. Ele alcătuiesc o veritabilă 
literatură militară secundară şi compensatorie. Această literatură emană de 
la soldații Marii Armate, demobilizaţi sub Restauraţie şi ajunşi la conştiin- 
ţa inutilităţii lor sociale în noua ordine. Ei nu îşi mai recuperează identita- 
tea decât prin perspectiva lor asupra unui trecut la care au participat activ. 
Asemenea povestiri reprezintă pretextul, dar şi forma literară a discursului 
accentuat anecdotic din Aventurile brigadierului Gerard, suită de secvenţe 
din viața militară a „bătrânului general”, simptom pentru inflaţia de „vete- 
rani” ai campaniilor napoleoniene. Pe acest versant intervine şi auto-investi- 
rea eroizantă, tradusă în acest caz printr-un joc ironic al gradelor militare. 

Gerard face parte din specia mincinoşilor patologici ce îşi descriu în 
tuşe narcisice traseul picaresc imaginar în care găsesc şi un spațiu de refu- 
giu. „E drept că vremurile de glorie sunt departe, marii bărbaţi au murit’, 
spune Gérard — şi continuă în contrapunct — „Am rămas singur”. Între aceşti 
mari bărbaţi morţi se numără şi un Napoleon (cel al contactului cu Gerard, 
fireşte), apoteoză a liderului carismatic, dar întrupare secundă de spirit eroic, 
spirit care, pentru ca efectul să fie maxim, este concentrat excesiv în Gerard. 
Perspectiva acestuia asupra Împăratului este produsul asimilării unor ele- 
mente stereotipe disparate, de largă circulaţie în epocă. Astfel, se înregistrea- 
ză cantitatea de magie cuprinsă în numele împăratului („forța mitului care îl 


35 Tbid., p. 137 

tetanizează pe adversar”, cum o descrie un analist de secol XX), 
destinul de Prometeu înlănţuit pe stâncile din Sfânta-Elena, chinu- 
it de un Zeus — Hudson Lowe, temperamentul corsican al acestuia, 
receptarea paternă a lui Napoleon de către soldaţii care-l adorau, 
carențele sale în arta echitaţiei. Ținuta compusă din „bicornul le- 
gendar şi redingota gri cu stea de argint, pe care o ştia orice copil 
de la un capăt la celălalt al imperiului”** (imaginea tip) este in- 
vocată într-un episod în care, după spusele sale, Gerard i se sub- 
stituie lui Napoleon pentru a-i salva viaţa, scena petrecându-se la 
Waterloo, unde, într-o primă fază a povestirii, Gerard mărturiseşte 
că fusese doar „într-un fel prezent”. Din această substituție rezultă 
un „Napoleon“ îmbunătăţit, în sensul că pare un călăreț mai bun şi 
cu o statură impozantă, truc suficient pentru a-i face pe nişte soldați 
englezi în stare de ebrietate să strige: „Uite-l pe Boney! Ajutor, aces- 
ta-i Boney", Comicul este garantat, după cum garantate sunt şi 
consecinţele deconstructive la palierul mitului. 

Dubletul contrapunctic măreție — derizoriu construieşte o re- 
țea discursivă ce mizează pe efectele comicului, în care sunt arun- 
cate, ca din întâmplare, şi adevăruri crude despre fapte reprobabile 
capabile să pună sub semnul întrebării fundamentarea fenomenu- 
lui Napoleon. Toate acestea demonstrează că negația nu este exclu- 
siv apanajul râsului. 

Conan Doyle îşi înzestrează personajul cu toate obsesiile ve- 
teranilor campaniilor napoleoniene, dar plasarea acestuia într-o 
zodie ce nu creditează vorbele sale şi registrul comic în care este 
scris textul indică o perspectivă a negaţiei (prin râs), cu sugestii 
depreciative la adresa epocii lui Napoleon şi a complexului mitic în 
care a fost ipostaziat. 


Tolstoi 


Un Napoleon-personaj debutează abrupt în Război şi pace şi 
se înscrie în liniile legendei sale întunecate. Vehiculată în saloa- 
nele antibonapartiste, execraţia lui Napoleon va lua dimensiuni 

violente în timpul campaniei din Rusia, iar anatema se va extin- 
de inclusiv asupra limbii franceze, ințerzisă în unele saloane în 
care până la acel moment fusese lege. În termenii acestei legende, 
în iulie 1802, Anna Pavlovna Scherer îl descrie pe Buonaparte ca 
Antichrists, „ucigaş şi scelerat”**?, întruchipare a „hidrei revolu- 
ției” (spaimă constantă în mediile aristocrate europene, vizibilă 
şi la nobilii balzacieni şi stendhalieni) şi îi atribuie toate „infa- 
miile, toate atrocitățile”. Varianta anecdotică a asasinării ducelui 
de Enghien (departe de a fi percepută ca necesitate de stat, cum 
va observa Pierre Bezuhov), oferită publicului de către emigranții 
francezi, adaugă o nouă dimensiune acestei legende şi oferă ima- 
ginea unui Napoleon redus la situaţia de laş resențimentar. În 
acelaşi regim este amendat şi caracterul despotic al Impăratului, 
prin invocarea unei presupuse replici date de acesta lui Murat, re- 
gele Neapolului: „Te-am făcut rege, ca să domneşti în felul meu, 
nu al tău”5%. Anatema cade asupra lui şi în cazul legii mobilizării 
(cea rusă), fiind considerat causa prima a războiului. Pe măsură 
ce luptele iau amploare, „pretutindeni nu se auzeau decât bleste- 
me la adresa lui Bonaparte, duşmanul neamului omenesc”s%*, scrie 
Tolstoi, iar această imagine este preluată şi în discursul diplomatic 
al anti-napoleonienilor. 

Napoleon al variantei tolstoiene nu se reduce numai la func- 
ţia de ţap ispăşitor. Obsesia exemplului său îşi găseşte şi ea lo- 
cul în economia societăţii din Război şi pace, sintetizată de contele 
Rostov care, asemenea lui Vautrin, remarcă: „La toți le-a sucit ca- 
pul Bonaparte; nu mai au toți decât un singur gând: cum a făcut el 
să ajungă din locotenent împărat'5%, cuvinte ce traduc idealul unei 
întregi serii de eroi conduşi de ambiţie, care populează universul 
romanesc de secol XIX. 

Pe fondul eroismului ca şi condiţionare paternă şi proiectân- 
du-şi propriile frustrări matrimoniale în comparaţia cu Napoleon — 
despre care Andrei Bolkonski crede că a reuşit pentru că era liber —, 


81 Tolstoi, Lev: Război şi pace. I. Traducere de Ion Frunzetti şi N. 

fascinația guvernează primul impuls al acestuia din urmă față de 
Impăratul francez. In Napoleon, Andrei admiră geniul care-i pro- 
voacă în acelaşi timp şi teama „că s-ar fi putut dovedi mai tare 
decât vitejia trupelor ruseşti, dar în acelaşi timp nu voia să admi- 
tă că eroul său ar putea fi înfrânt”5%. Amintindu-şi cuvintele lui 
Napoleon din prologul luptei de la Austerlitze*, în Andrei se luptă 
admiraţia pentru acesta, orgoliul său atins, dar şi speranţa gloriei, 
tot mai puţin probabilă în dezordinea care pune stăpânire pe pra- 
voslavnica armată în confruntarea cu ordonatele trupe franceze în 
marş. Dar dacă distanţa — în timp sau în spaţiu — asigură şi poten- 
țează mitul, proximitatea demitizează. Luat prizonier şi salvat din 
ordinul lui Napoleon, Andrei Bolkonski descoperă în idolul său un 
om stăpânit de vanitate măruntă, insignifiantă valoare umană pe 
fundalul măreției cerului, şi are revelaţia dimensiunii monstruoa- 
se a războiului, îndeletnicirea sa de până atunci şi perimetrul de 
manifestare a ambițiilor sale eroice. Sentința este dură: „Scopul 
războiului este omorul”, iar moravurile castei militare sunt: „su- 
primarea libertăţii — poreclită disciplină — trândăvia, ignoranta, 
cruzimea, desfrâul, beţia”5%, toate acestea administrate şi eroizate 
de Napoleon. Fascinaţia inițială se converteşte în negaţie, contami- 
nează toate certitudinile de până atunci ale prințului şi îl inițiază 
într-o altă ordine. 

De pe o poziţie de entuziasm faţă de Napoleon pleacă şi tână- 
rul Pierre Bezuhov, venit de la studii din străinătate. În viziunea 
acestuia, Napoleon este un om mare, „fiindcă el s-a ridicat deasu- 
pra revoluției, fiindcă el i-a înăbuşit abuzurile, păstrând tot ceea 
ce era mai bun în ea, şi egalitatea cetăţenilor, şi libertatea cuvân- 
tului, şi a presei, şi numai de aceea a dobândit puterea!'5%, după 
cum îl descrie într-o izbucnire în salonul anti-bonapartist al Annei 
Pavlovna Scherer. Dar pentru Pierre obiectul esenţial al admiraţiei 
sale, în ciuda suprapunerii operate de el, nu este atât Napoleon, cât 
suma idealurilor Revoluţiei Franceze pe care le vrea conservate de 


5% Thid. vol. I, p. 180 

regimul acestuia. Această suprapunere generează şi o identificare. Într-o 
secvenţă de discurs ucronic*%, el se închipuie pentru o clipă un Napoleon 
ce pronunţă condamnarea lui Pitt după cucerirea Londrei. Când se pro- 
duce revelaţia jocului aparenţelor ca minciună universală, Pierre îl ree- 
valuează pe Napoleon şi ajunge să vadă în acesta întruparea paradoxului 
puterii: atâta timp cât a fost un om cu adevărat mare, el a fost disprețuit, 
iar în momentul în care — cedând visului monarhic — devine un cabotin, o 
lume întreagă i se închină. 

Ideile Revoluţiei Franceze nu provoacă doar o singură eroare în 
traseul lui Pierre. El le va regăsi, pe o altă treaptă a existenţei sale, în 
doctrina Masoneriei, iar capacitatea lor de seducţie îşi face încă o dată 
efectul. Mutaţia esenţială în raport cu Napoleon intervine pe fondul aces- 
tei înregimentări şi se traduce printr-un fanatism mistic. Prin interme- 
diul unuia dintre fraţii masoni i se dezvăluie o profeție din Apocalipsul 
lui loan: „Aici e înțelepciunea. Cine ar pricepe socotească numărul fiarei. 
Căci este un număr de om. Şi numele ei este: şase sute şase zeci şi şase 
[...] Z s-a dat o gură care rostea vorbe mari şi hule. Şi i s-a dat putere să 
lucreze patruzeci şi două de luni”. Decodificând textul biblic printr-un 
cod simplist, înlocuind literele cu cifre şi prin calcule cabalistice, Pierre, 
condiționat deja de ipoteza masonului şi de apariţia cometei în care vede 
un semn prevestitor de mari fapte, ajunge să creadă că este predestinat 
să joace un rol soteriologic: acela de a ucide fiara — Napoleon. Are loc 
resurecția unui fond ancestral de credinţe. Omul cult şi occidentalizat 
din Pierre se eclipsează şi face din acesta egalul țăranilor sălbatici de pe 
moşia lui Andrei, în mintea cărora zvonurile despre Bonaparte se ames- 
tecau cu închipuiri despre Antichrist şi sfârşitul lumii (variantă populară 
a imaginii sale întunecate). 

Când o întreagă societate rusă speculează pe marginea subiectului 
Napoleon, izolatul prinţ Bolkonski — mare om al secolului Luminilor — se 
dovedeşte un fin observator al fenomenului puterii. El evaluează condiţi- 
ile care îl fac posibil pe Napoleon şi integrează în ecuaţia dominaţiei sale 
norocul, suportul militar şi cuceririle strategice, dar nu uită să adauge că 
până şi el este expus erorii, deoarece funcționează un adevăr axiomatic: 
imunitatea nu este niciodată garantată potentatului. 


e% Thid., pp. 76-77 
%1 Tbid, vol. III, p. 90 

După momentul Tilsit, Napoleon ajunge la apogeul puterii 
sale. Este epoca de aur, reper al viitoarelor nostalgii ale secolului al 
XIX-lea, când continentul este fie aliatul, fie vasalul Franţei, Anglia 
fiind izolată prin Blocada continentală. Întâlnirea de la Tilsit, văzu- 
tă prin ochii lui Rostov, este un spectacol incomprehensibil pentru 
soldaţii combatanți, un spectacol menit să facă din Napoleon eroul 
păcii, salvatorul unui întreg continent. Incomprehensibilitatea gu- 
vernează şi violența generalizată, canalizată, dar nu şi degajată de 
acţiunile arbitrare ale cuceritorilor istoriei, deoarece jocul lor (ca şi 
ei înşişi) este posibil doar prin angrenarea a ceea ce Tolstoi numeş- 
te „viața de roi”'*? a milioane de oameni. 

Într-o scrisoare din octombrie 1808, încântat de Alexandru 
I, Napoleon scrie: „dacă aş fi femeie cred că m-aş îndrăgosti de 
el'%5, iar această primă impresie nu va cunoaşte modificări de 
esenţă în ciuda experienţei triste care a fost campania din Rusia. 
In Memorial”: ţarul este portretizat drept un om superior, spiri- 
tual, instruit şi plin de graţie, seducător, dar nu şi de încredere. 
Singura amendă dată vizează un fapt imputabil unui om, dar nu 
şi unui principe. Şi în romanul lui Tolstoi, Alexandru I apare tâ- 
năr şi frumos, în măsură să concentreze asupra sa toată atenţia 
oamenilor şi să provoace entuziasmul soldaţilor până la fanatism. 
El face parte dintr-o ecuaţie de credinţă pravoslavnică ce domină 
imaginarul mulţimii, ecuație în care Rusia apare ca salvatoare a 
Europei, iar ţarul, în ipostază maximă de putere (tătucul), ca ales 
al lui Dumnezeu spre împlinirea acestei opere. 

Cu toate acestea nu ţarul constituie figura pe care Tolstoi o 
opune lui Napoleon, ci Kutuzov, încarnare a instinctului rus care, 
„înțelegând voința providenţei, îşi subordonează acesteia pe pro- 
pria voință”. El este omul rar (opus omului mare), raritatea sa 
constând în înţelegerea legilor divine incomprehensibile pentru 
mulţimea sedusă de constructul iluzoriu al omului mare, vizibil, 


%2 Tbid, p. 10 

%3 Scrisorile de dragoste ale lui Napoleon către Josephine. Prima 
ediţie integrală, stabilită de Chantal de Tourtier-Bonazzi, Cu o prefaţă de 
Jean Favier şi introducere de Jean Tulard, Traducere de Mariana Petrişor, 
Editura Compania, Bucureşti, 2000, p. 214 

%4 Las Casses: Memorialul din Sfânta-Elena. ed. cit., p. 101 

%5 Tolstoi, Lev: op. cit. vol. IV, p. 216 

oferit ca imagine directă şi care nu necesită efort reflexiv; cu alte 
cuvinte, Napoleon. Tolstoi aduce un adevărat elogiu instinctului 
rus al lui Kutuzov. Puterea sa de a înţelege lucrurile se datorează 
unui sentiment național pur, inteligibil tuturor soldaţilor din ar- 
mata sa, în mod organic. El întruchipează războiul popular rus şi 
acțiunile sale nu sunt condiţionate de calcul politic sau de regimul 
spectacular, suficiente date pentru a fi ignorat de discursurile isto- 
rice de suprafaţă, dar nu şi de memoria profundă a poporului. 

Episodul Austerlitz? dă măsura unui Napoleon sigur de 
puterea magică pe care o exercită asupra soldaţilor. El provoacă 
entuziasmul acestora printr-un discurs-ordin, îmbinare de şan- 
taj sentimental, apel la spiritul patriotic, invocare a dușmanului 
ocult, Anglia, (iar invocarea unei alterităţi ostile funcţionează în- 
totdeauna ca principiu coeziv şi mobilizator) şi promisiune a păcii. 
Dublează efectele oratorice prin afişarea pe câmpul de luptă a pozei 
impasibile ce l-a consacrat şi mizează pe sugestia de infailibilitate 
şi de invulnerabilitate inserate acesteia. Coroborată cu victoriile 
sale militare, ce fac din Franţa un monument de glorie, o asemenea 
strategie de imagine se dovedeşte a fi eficientă, generatoare de fe- 
nomene imitative. In această logică, Napoleon face prozeliţi chiar 
şi în rândul foştilor inamici aristocrați, fascinaţi de spectrul eroic 
în care epopeea napoleoniană îşi plasează actanţii, fenomen curent 
la Stendhal, însă doar secundar la Tolstoi. 

In prologul campaniei din Rusia, Napoleon este portretizat 
drept victimă a propriului său cult. Autosugestia infailibilităţii şi 
a magnetismului cvasierotic, elemente ale ecuaţiei iraţionalității 
eroice în care se plasează voluntar, ajunge până la punctul în care 
cedează credinţei în semne prevestitoare de măreție. In epilogul 
aceluiaşi eveniment, universul spectacular, artificial creat, îşi re- 
velează capcanele şi reliefează un Napoleon obligat să îşi joace 
„neomenescul rol care-i fusese hărăzit [...] Nu se putea lepăda de 
faptele lui, slăvite de jumătate din omenire, şi de aceea a fost nevoit 
să se lepede de adevăr, de bine şi de tot ce e omenesc”. Prin aceste 
cuvinte, Tolstoi admite consecinţele mitului şi, implicit, existenţa 


%6 Thid. vol. I, pp. 379-380 
97 Tþid. vol. III, p. 292 

lui, chiar dacă neagă versiunea curentă, comună a formării aces- 
tuia. 

Incendierea Moscovei de către prinţul Rastopcin, act prin 
care „şi-a imortalizat numele şi şi-a salvat țara” — în versiunea 
eroizantă a lui Dumas —, în comentariul romancierului rus nu re- 
prezintă o acţiune motivată de patriotism, ci pur şi simplu conse- 
cința unui accident. Acest episod constituie doar un exemplu ca- 
re-i furnizează lui Tolstoi argumente în războiul său cu istoriile 
oficiale, catalogate drept ficţiune. El denunță mistificarea proprie 
punctului de vedere canonic al acestor lucrări. În demonstraţia sa, 
apelează şi la dublarea anecdotică a unei asemenea istorii?” (cea a 
lui Thiers) şi opune idealizării mitice a lui Napoleon comedia ima- 
ginii de rol. 

La polul opus, analizând campania din Rusia, istoria l-a ju- 
decat pe Napoleon după criteriul succesului. Carenţele de strate- 
gie sunt consecutive acestui demers, menite să justifice evaluarea 
înfrângerii, nu înfrângerea în sine. Insă potrivit lui Tolstoi, şi în 
această campanie ‚Napoleon şi-a îndeplinit rolul de reprezentant 
al puterii tot atât de bine, ba chiar mai bine decât în alte bătălii”. 
El nu a greşit în acţiunea sa de rol, ci şi-a urmat axioma conform 
căreia războiul este „arta de a fi la un moment dat mai puternic 
decât duşmanul"! (validată şi de tratatul lui Clausewitz?!?), dar a 
pierdut suportul norocului, factor esenţial atunci când jocurile sunt 
făcute de hazard. 

Tuşa negativă a deconstrucţiei mitului genialităţii lui 
Napoleon, pe fondul teoriei lui Tolstoi care subordonează acţiunii 
maselor şi jocului divin voinţa eroilor istoriei, devine acută la pali- 
erul infantilizării lui Napoleon. Acesta „a fost [...] asemenea copilu- 
lui care se ţine de o cureluşă legată în interiorul trăsurii şi i se pare 
că el mână caii”, ecou ironic al cuvintelor lui Napoleon, „De la 


%8 Dumas, A. (padre): op. cit., p. 161 

%9 Tolstoi, Lev: op. cit vol. III, pp. 152-155 (episodul dintre ordonan- 
ţa Lavruşka şi Napoleon) 

90 Tbid., p. 251 

91 Ibid., p. 253 

912 Un personaj cu acelaşi nume apare şi în romanul lui Tolstoi: un 
strateg german, victimă sigură a ironiei tolstoiene. 

%3 Ibid. vol IV, p. 109 

sublim la ridicol nu e decât un pas”™*, reluate de romancierul rus 
în comentariul său acid despre fuga Impăratului după dezastrul 
din Rusia. 

Demitizarea lui Napoleon serveşte drept argument în pole- 
mica tolstoiană cu noua istorie ce a înlocuit „pe cei blagosloviți cu 
puterea diving”?! cu indivizi izolaţi, eroi cu calități deosebite şi cu 
putere personală metamorfozată în putere politică, nefondată pe 
forţă morală şi necunoscută ca sens. Aceste date fac din lupta lui 
Tolstoi cu disciplina istoriei, lupta cu modelul obsedant al secolului 
(lansat de exemplul lui Napoleon), model căruia i se neagă validi- 
tatea., 

În evenimentele mari, oamenii mari sunt doar etichete. 
Această sentinţă apare la Tolstoi în mod programatic, dar poate, 
involuntar, şi la Stendhal, asta mai ales dacă se are în vedere per- 
spectiva asupra episodului Waterloo. În viziunea scriitorului rus 
împărații sunt sclavii istoriei, nu făuritorii ei. În fiecare secvență 
a acesteia acţionează legea coincidenţei cauzelor, a multiplicității 
mobilurilor individuale, iar înfrângerea sau victoria sunt întot- 
deauna rezultatul unei reţele de intrigi şi decizii personale arbi- 
trare, misterios supraordonate divin, nu al talentelor strategice ale 
cuceritorilor. Omul mare se eclipsează, doar potentatul condiţionat 
de istorie rămâne. 

Refăcând în Epilog" traseul lui Napoleon (necesar doar 
în măsura în care justifică fenomenele istorice) pe scena istoriei, 
Tolstoi îl plasează la intersecţia milioanelor de evenimente ce au 
coincis spre a-i da puterea şi a i-o consolida: de la tabula rasa ope- 
rată de Revoluţia Franceză (care îl face posibil în lipsa ancorării 
într-o tradiție), mediu prielnic instaurării unui nou model eroic, la 
„trista comedie” din Sfânta-Elena. 

Exemplul napoleonian induce în imaginarul secolului al 
XIX-lea ideea că meritul personal şi energia ca principiu activ con- 
stituie variabilele ecuaţiei potrivit căreia puterea este egală cu li- 
pertatea de acţiune, translatată în spectru anormat şi amoral. In 
Război şi pace, Tolstoi deconstruieşte tot acest eşafodaj şi face din 


914 Ibid., p. 195 
%5 Ibid., p. 346 
916 Tbid., pp. 283-288 

libertate (niciodată deplină) termenul invers proporţional poziţiei 
de putere şi ierarhiei lumești, şi din măreţia amorală un etalon al 
unei „,micimi incomensurabile”*. 


Dostoievski 


La început de secol XIX principiul activ în întruparea sa 
napoleoniană făcea posibilă, psihic şi fizic, exercitarea tuturor fa- 
cultăţilor, a tuturor impulsurilor, transpunerea gândului în faptă, 
obţinerea unei glorii active, şi oferea certitudinea puterii fiinţei. 
Aceasta constituie imaginea canonică din perspectiva unui om re- 
flexiv, în criză de identitate, a cărui obsesie (ce percutează pe în- 
treg parcursul secolului lung) este omul activ asociat lui Napoleon, 
mai accentuat reprimat în epocile şi în societăţile al căror mesaj 
ordonator este acela că nu chiar totul este posibil şi/sau permis. O 
entitate reflexivă cu cedări în perimetrul acestei obsesii, evoluează 
şi în Crimă şi pedeapsă, roman scris în plină epocă bonapartistă (Al 
Doilea Imperiu), ceea ce acutizează complexul napoleonian. 

Raskolnikov, personalitate introvertit’, cu un sentiment 
exagerat al valorii sale, este, până la un punct, un caz de dezvoltare 
paranoică, cu o evoluţie spre megalomanie, patologie translată şi în 
teoriile despre oamenii superiori dezvoltate de el, referinţa centrală 
fiind un Napoleon care a înlăturat orice obstacol pentru a-şi atinge 
țelul măreț. Articolul scris de el, Despre crimă, analizează starea 
psihologică morbidă a criminalului în timp ce înfăptuieşte crima, 
dar într-o dimensiune secundară inserează ideea existenţei unor 
oameni deosebiți ce ar avea dreptul să comită crime fără a ţine sea- 
ma de legi, asta numai dacă acţiunea lor are o finalitate benefică 
pentru ansamblul omenirii; cu alte cuvinte, dacă activul depăşeşte 


97 Ibid., p. 195 

%18 Leonhard, Karl (Prof.dr.): Personalităţi accentuate în viaţă şi în 
literatură. Ediţia a II-a revizuită şi îmbogățită, Traducere de Dr. Virgil 
Sorin şi Mariana Zoltan, Prefaţa ediției de Acad. Arthur Kreindler, Prefaţa 
ediţiei a II-a de Prof. dr. doc. Vasile Predescu, Editura Ştiinţifică şi Enciclo- 
pedică, Bucureşti, 1979, pp. 504-506 

919 Dostoievski: Opere. Vol.5. Crimă şi pedeapsă. Traducere de Ştefa- 
na Velisar Teodoreanu şi Isabella Dumbravă, Aparatul critic de Ion lanoşi, 
Editura pentru Literatură Universală, Bucureşti, 1969, pp. 243-246 

pasivul. În această categorie se încadrează marii conducători, pen- 
tru care crima este instinct şi principiu de selecţie. Ei constituie 
forța de evoluţie a omenirii în ai cărei salvatori se metamorfozează. 
Spre deosebire de aceştia, Raskolnikov nu posedă licenţa istoriei 
pentru crimă şi nici măcar impulsul, orientarea, spre vreo fericire 
generală (oricum, ironizată ca ţel al socialiştilor), unicul beneficiar 
al acţiunii sale, şi acela iluzoriu, fiind el însuşi. 

Dacă în economia istoriei marilor oameni moartea nu repre- 
zintă decât o simplă chestiune de aritmetică îndreptată de cele mai 
multe ori spre o alteritate amorfă sau/şi amenințătoare, în cea a 
istoriei private testarea limitelor drepturilor ca exerciţiu de domi- 
nație înseamnă mai mult decât atât: alteritatea are un chip şi jocul 
de-a Dumnezeu este crimă fără glorie. 

O teorie similară face obiectulunui volum allui Louis-Napoleon 
Bonaparte, Istoria lui Iuliu Cezar”, tradusă şi în limba rusă şi po- 
sibilă sursă de inspiraţie pentru Dostoievski. Bonapartismul este 
vizibil în accentul pus pe drepturile ilimitate ale personalităţii con- 
ducătoare, deoarece susţine că atunci „,...când Providența ridică 
oameni ca Cezar, Charlemagne, Napoleon, o face pentru a trasa po- 
poarelor calea ce o au de urmat, pentru a pune amprenta geniului 
lor pe o nouă eră şi pentru a realiza în câțiva ani munca mai multor 
secole. Fericite popoarele care-i înțeleg şi-i urmează! Vai celor ce 
nu-i recunosc şi-i combat/'?1. 

Raskolnikov ştie foarte bine că între gând şi faptă, alegerea 
îi aparţine omului şi că diferența este dată de puterea de a realiza 
trecerea între cele două. Pentru a găsi această putere în el, face 
o repetiţie a traseului acţiunii criminale şi îşi construieşte o ca- 
zuistică proprie — eludând pe cale rațională aspectele etice —, nu 
numai Justificativă, ci şi automanipulatoare. Chiar şi după comi- 
terea crimei, Raskolnikov menţine utopia ei raţională şi dintr-un 
instinct de conservare a propriei sale persoane. După o perioadă 
în care anxietatea şi apatia alternează, urmărit de proprii săi stri- 


920 Carte prin care, în opinia deloc singulară a lui Giuseppe Mazzini, 
Napoleon al III-lea căuta practic în trecut o justificare a propriei violențe 
în raport cu posteritatea, de unde discuţiile aprinse suscitate în presa vre- 
mii. 

%1 Apud: Ibid., p. 520 

goi, eroul dostoievskian strigă de pe un pod (loc al unei sinucideri 
virtuale): „Viaţa există [...]. Acum urmează împărăția rațiunii, a 
luminii şi ... a voinţei şi a puterii”. Dar o revelaţie de o clipă 
ancorată în alt sistem religios (mai dezirabil decât cel înfrățit, creş- 
tinismul catolic) îi aduce infirmarea acestor drepturi prin cuvintele 
lui Mahomed: „E voia lui Alah [...]. Supune-te, făptură tremură- 
toare şi nu încerca să ai voință pentru că asta nu e treaba ta”. 
Puterea unei idei care înlănţuie şi fanatizează până în punctul în 
care crima apare perfect justificată pe traseul realizării ei înregis- 
trează o încarnare singulară în Crimă şi pedeapsă şi una colectivă 
în Demonii. Elementele contradictorii ale acţiunilor şi raţionamen- 
telor sale fac din Raskolnikov un cabotin al puterii esenţial amo- 
rale şi nuanţțat iraționale, iar eşecul său în ecuaţia acesteia devine 
astfel, previzibil. Impotenţa actului lui Raskolnikov este intuită de 
un bun diagnostician al profilului psihologic al tineretului epocii, 
Porfiri Petrovici, care îl plasează (aluziv) în aceeaşi categorie cu 
„Hofkriegsrat-ii austrieci de altădată, după cât pot să judec eveni- 
mentele militare; pe hârtie ei până şi pe Napoleon l-au făcut praf şi 
l-au luat prizonier, au calculat şi au potrivit toate cât se poate de 
ingenios în cabinetul lor şi când acolo, generalul Mack se predă cu 
întreaga armată, he-he-he!'*2. Prin pasiunea sa — rapoartele mili- 
tare, şi Porfiri Petrovici este un autoironic „aproape Napoleon”%%. 

Deşi convins iniţial că acţiunea sa „nu este o crimă&*%, in- 
stinctul lui Raskolnikov nu este sigur. Pe acest fond, raţiunea şi 
puterea voinţei, postulatele reuşitei actului său, se eclipsează şi 
ele. Ceea ce îl salvează este întâmplarea, nu calculul. 

Totul pleacă de la Napoleon, de la gândul că acesta, pentru 
a-şi asigura cariera, ar fi ucis-o pe cămătăreasă fără să şovăie. 
Acoperit de autoritatea lui Napoleon şi convins de adevărul revela- 
tiei facilitate de exemplul napoleonian — aceea că puterea i se oferă 
celui cutezător —, Raskolnikov comite o crimă şi realizează prea 
târziu că, prin simpla interogaţie: „S-ar fi hotărât Napoleon s-o 


%2 Ibid., p. 180 

923 Ibid., p. 260 

94 Ibid., p. 322 

%5 Ibid., p. 322: „„Poate că n-aş fi ajuns Napoleon, ei, dar maior tot aş 
fi ajuns, he-he-he” 

%6 Tbid., p. 72 

ucidă sau nu?” — el dovedise deja că nu este Napoleon. Câmpul 
de refugiu mental al lui Raskolnikov este imaginea „adevăratu- 
lui cârmuitor căruia îi este permis orice, distruge Tolonul, face un 
măcel la Paris, uită o armată în Egipt, pierde o jumătate de mi- 
lion de oameni în campania din Rusia, scapă cu un calambur la 
Vilna*; iar după moarte i se înalță statui, prin urmare, totul îi 
este permis”*%. Traseul lui Napoleon este uşor recognoscibil aici. Se 
inserează şi un „dar” care atrage atenţia asupra rarităţii unor ase- 
menea oameni care „nu sunt din carne şi oase, sunt din bronz". 
Inconştientul lui Raskolnikov operează o substituție şi pune în ba- 
lanţă pe Napoleon şi pe bătrâna cămătăreasă. La adăpostul figurii 
Împăratului, Raskolnikov se erijează în performator de principii, 
eludând pentru moment realitatea actului său şi, implicit, faptul 
de a nu fi Napoleon. 

In romanul lui Dostoievski, Napoleon reprezintă mai mult 
decât o referință identitară, el este un sindrom. Întrebării retorice 
a lui Porfiri Petrovici — „Vai de mine, dar cine la noi în Rusia nu se 
consideră azi un Napoleon?”™®! — i se adăugă curentul de opinie din 
mediile studenţeşti, care justifică prin figura şi prin opera omului 
mare crimele care le fac posibile. Discuţia dintre un student şi un 
ofiţer*?, discuţie înregistrată de Raskolnikov, este relevantă în eco- 
nomia intrigii prin coincidența temporală (ideile vehiculate de cei 
doi fiind ecoul imediat al gândurilor şi planurilor sale), dar nu con- 
stituie un caz izolat în societatea în care Raskolnikov evoluează. 

Prin Raskolnikov, coincident cu Lucien de Rubempre la nive- 
lul tezei conform căreia geniului îi este permis totul pentru că într-o 
zi va fi mândria lumii, Dostoievski confirmă perspectiva lui Balzac 
asupra lui Napoleon: referință supremă în secolul al XIX-lea, dar 
şi exemplu funest pentru acesta. Insă, spre deosebire de scriitorul 
francez, Dostoievski adaugă traseului eroului său (Raskolnikov) 
forța resurecționară a suferinței şi obţinerea mântuirii. Toate 


%27 Ibid., p. 393 

928 Ibid., p. 547: celebrul „De la sublim la ridicol nu este decât un 
pas...să judece posteritatea.” 

92 Ibid., p. 258 

30 Ibid., p. 258 

%1 Ibid., p. 250 

%2 Ibid., pp. 66-67 


Constantina Raveca Buleu 


acestea duc la depăşirea obsesiei modelului napoleonian şi la re- 
dimensionarea grilei valorice, rațiunii substituindu-i-se credinţa, 
inexistentă altfel decât instrumental-pragmatic în calculul referin- 
ței franceze. 


IV. Dacă istoria ar fi fost alta... 


Fascinaţia suscitată de figura lui Napoleon generează şi de- 
mersuri ucronice, ceea ce îl integrează şi istoriilor rescrise. Astfel 
iau naştere anti-istorii raportate polemic la realitate şi, în cazul 
unor texte ucronice, raportate polemic şi la mit. 

In Dacă Napoleon ar fi fugit în America, H. A. L. Fisher", 
respectând parcă strategiile discursive ale comediei absurde, pla- 
sează acel „dacă” ipotetic inițial sub semnul constatării finale a 
inflaţiei de falşi Napoleoni (douăzeci şi opt la număr) apăruţi în 
Statele Unite ale Americii în timpul mandatului preşedintelui 
Munroe. Printre ei se numără şi trei femei convinse că şi-au schim- 
bat sufletul cu Impăratul. Ellen Jane Mason din Massachusetts 
reuşeşte chiar să obţină o avere prin această escrocherie?5. Între 
aceste două repere se desfăşoară traseul alternativ al lui Napoleon, 
care, în ciuda „salvării“ sale de destinul prometeic din Sfânta-Elena 
(dar oare ar mai fi existat mitul fără Sfânta-Elena?), rămâne tot acel 
Napoleon al ambițiilor de putere despotică, incongruente cu sistemul 
democratic american şi cu împărţirea puterilor în stat, numai că ceva 
mai erotizat, în tuşă anecdotică. Supravieţuirea nu face din el un al- 
tul, iar resurecţia nu se produce. 

Totul pleacă de la ipoteza că, în loc să se predea englezilor 
de pe Bellérophon, Napoleon se îmbarcă pe o navă daneză, fuge 


93 În: Se la storia fosse andata diversamente. Saggi di storia virtua- 
le. A cura di John Collings Squire, Prefazione di Sergio Romano, Edizione 
italiana a cura di Gianfranco de Turris, Traduzione dall` originale inglese 
di Manuela Frassi, Corbaccio, Milano, 1999, pp. 105-127 

94 Istoric englez, expert în epoca napoleoniană, şi om politic de ori- 
entare liberală, membru în guvernul Lloyd George. 

935 Succesul unui Napoleon reîncarnat într-o femeie indică nu numai 
ignoranța sau credulitatea unora, ci şi amploarea fenomenului Napoleon, 
forța figurii acestuia, ceea ce validează implicit dimensiunea sa mitică. 

în America şi debarcă la Boston (în plin mediu puritan), moment 
în care ochiul naratorial găseşte răgazul de a-l descrie stereotipic, 
în liniile portretisticii propagandiste napoleoniene. Dublând poza, 
cuvintele prin care Napoleon se introduce în scenă sunt ecoul stra- 
tegiilor sale discursive reale, care au jalonat uriaşul mecanism al 
propagandei sale: „Napoleon, martir al libertăţii, inamicul papilor 
şi al regilor, cere ospitalitate republicii voastre protestante”*. lar 
ecourile continuă: se întâlneşte cu oamenii iluştri ai epocii, frec- 
ventează întrunirile religioase, etalează Biblia în mediul congre- 
gaționist, ţine discursuri în care se ipostaziază drept misionar al 
libertății (printre oameni deja liberi, pe care el îi vrea fideli cauzei 
sale), este gata să-şi ofere serviciile (ca lider, fireşte) pentru reali- 
zarea triumfului libertăţii în lume. Consecința acestor eforturi este 
aceea că Napoleon î îşi trăieşte cele cincisprezece minute de faimă 
pe tărâm american până când un alt eveniment (bătălia de la New 
Orleans) Înseamnă un alt erou al zilei, un general văzut mai mare 
decât Bonaparte, Andrew Jackson. 

Realizând faptul că nu poate juca un rol important într-o 
societate fără ierarhie®” şi care vorbeşte o limbă pe care el nu o 
înţelege, Napoleon se reorientează spre America de Sud** şi angre- 
nează în planurile sale de putere alte mari figuri ale istoriei reale — 
Bolivar (în care „intuia geniul, dar vedea şi pasiunea sălbatică”, 
în consecinţă şi necesitatea unei dispariţii viitoare), Sucre, San 
Martin. El pune bazele Federaţiei Americii de Sud, derivat al 
Franţei imperiale, un fel de dictatură militară în care guvernatorii 
provinciilor se manifestă ca tirani susținuți de grupuri pretoriene, 
ceea ce provoacă dezamăgirea lui Jefferson, eroul american dispus 
într-o primă instanţă să îi ofere lui Napoleon un sejur legitimator 
la reşedinţa sa. 

Dacă Fisher este fidel tradiției unui Napoleon al energi- 
ei — adevărat cult instaurat de el, amplificat de proza secolului al 


%6 Ibid., p. 105 

937 Ibid., p. 114: „Mă complimentează de parcă aş fi un zeu, dar mă 
tratează ca şi cum aş fi egal cu ei”. 

38 Autorul îşi legitimează această altă istorie prin apelul la surse fic- 
tive, atribuite însă, unor istorici cât se poate de reali, care ar fi consemnat 
aventurile lui Napoleon în noul său regat, Federaţia Americii de Sud. 

9 Ibid., p. 127 

XIX-lea până în punctul în care a devenit supratemă —, George 
M. Trevelyan, istoric englez de formaţie liberală, rescrie în Dacă 
Napoleon ar fi învins în bătălia de la Waterloo" un Napoleon 
fad, dar mai favorizat de soartă. Este un Napoleon învingător la 
Waterloo, clement cu învinşii săi (într-un grad de neconceput în 
anii săi de glorie) şi instaurator al unei domnii a păcii. Scenariul 
ucronic cuprinde şi o Anglie izolată economic (Blocada continentală 
încercase acelaşi lucru), măcinată de foamete, de revolte (printre 
care şi una din 1825, condusă de Byron, executat în urma ei, în 
ciuda protestelor mondiale), şi de ardoare revoluţionară în medii- 
le intelectuale, a căror privire se îndreaptă spre Franţa păcii şi a 
prosperității. Astfel, Shelley scrie în închisoare o odă la moartea 
lui Napoleon (din 1836), Moartea rebelului*", lucrare ce se bucură, 
numai într-un an, de douăzeci şi cinci de ediţii. Ca şi Anglia, restul 
lumii traversează o perioadă de instabilitate, de revolte şi repre- 
siuni sângeroase, de acţiuni subversive ale unor societăţi revolu- 
ționare romantice angrenate într-o perpetuă luptă pentru cauze 
nobile pierdute. 

Pe acest fundal istoric, Napoleon, bolnav, letargic şi nu toc- 
mai rațional, moare cântând imnul Revoluţiei Franceze, evenimen- 
tul care îl făcuse posibil şi ale cărui valori le trădase demult (du- 
blu simbolism ironic), eveniment anulat însă de Andre Maurois, 
în varianta căruia, Dacă Ludovic al XVI-lea ar fi avut un pic de 
fermitate, mitul este ucis înainte de-a se fi născut. Lui Napoleon 
i se alocă un destin banal: căpitan de artilerie în 1791, este ucis în 
1798 lângă Damasc, în timpul unei campanii în Turcia. 

Louis-Napoléon  Geoffroy-Château, fiul unui ofiţer al 
Imperiului, este cronicarul unei istorii alternative a lui Napoleon, 
Napoleon şi cucerirea lumii. De la 1812 la 1832. Istoria monarhiei 
universale, editată anonim în 1836. De-abia a doua ediţie (1841), cu 
titlul Napoleon apocrif. Istoria cuceririi lumii şi a monarhiei uni- 
versale, apare sub semnătură. 

In discursul ucronic al lui Geoffroy, falia istorică se produce 
în campania din Rusia, în care Napoleon iese învingător, iar ţarul 


%0 În: Ibid., pp. 271-282 
%1 Tbid., p. 275 
%2 În: Ibid., pp. 51-72 

Alexandru I şi Bernadotte sunt făcuţi prizonieri, cel din urmă rede- 
venind mareşal al Franţei prin bunăvoința Împăratului. Demersul 
consecutiv victoriei vizează inocularea figurii sale ca omnipotență 
în mentalul colectiv al celor cuceriți. Astfel, Napoleon rămâne o 
iarnă la Petersburg pentru a-i face pe ruşi să înțeleagă că „între 
Alexandru şi Dumnezeu era Napoleon". În urma negocierilor di- 
plomatice, intermediate de Canova, Napoleon semnează un nou 
Concordat, ce consfințeşte reconcilierea celor două mari puteri. El 
redă Papei Roma şi patrimoniul Sfântului Petru şi îi oferă perspec- 
tiva recunoaşterii sale ca unic pontif al creştinătăţii, primul pas în 
acest sens fiind renunţarea ruşilor la protectoratului religiei de rit 
bizantin. Răspunsul recunoscător al Papei îi oferă maxima legiti- 
mitate cu putinţă: „O, Cezare! [...] tu restitui lui Dumnezeu ceea 
ce Dumnezeu a dat Cezarului! [...] Niciodată după Carol cel Mare 
[...] Domnul nu a primit de la oameni un omagiu mai magnific”. 
Intreaga scenă traduce o acută cunoaştere a obsesiilor napoleo- 
niene de legitimare. Apelul la religie şi actele de clemenţă atent 
gestionate şi popularizate se dovedesc a fi utile în Spania cucerită 
pentru a înlătura orice pericol al fanatismului şi pentru a-şi asi- 
gura puterea. Cu alte cuvinte, este pusă în scenă o altă strategie 
reală a lui Napoleon, dar cu efecte hiperbolizate. Invadarea Angliei 
în urma bătăliei de la Cambridge din 1814, alungarea turcilor din 
Europa, divizarea Rusiei, ocuparea Africii, cucerirea Orientului 
Apropiat (distrugerea islamismului şi a religiei mozaice, religia 
unei periculoase şi misterioase naţiuni, fiind văzută ca operă di- 
vină), campaniile asiatice lejere, înfrângerea pe cale diplomatică 
a Chinei (care i se oferă cu perfida intenţie de a-şi supune învin- 
gătorul prin rafinament cultural, eludată însă, deoarece cultura 
nu este elementul forte al marelui francez), cucerirea Japoniei, 
închinarea Americilor — toate acestea se succed cu rapiditate. 
Astfel că, la 4 iulie 1827, opera sa de cucerire este completă, iar 
discursul lui Napoleon — fondator al unei monarhii universale, in- 
dică tabloul despotismului absolut: ,,...Fu sunt dominatorul lumii! 


%3 Geoffroy, Louis: Napoleone apocrifo. Storia della conquista del 
mondo e della monachia universale (1812-1832). A cura di Giani Guada- 
lupi, Franco Maria Ricci Editore, Milano, 1991, p. 29 

94 Ibid., p. 37 

Țarul Alexandru I (1777-1825), autor: Franz Krüger 


Suveranitatea mea nu are limite pe pământ...”%%5 . Este consacrat la Paris 
ca monarh universal al Pământului de către papa Clement al XV-lea şi 
reiterează gestul primei încoronări, punându-şi el însuşi coroana pe cap. 

Mircea Opriţă*% remarcă în „discursul schizofrenic”, idolatrizant**” 
al lui Geoffroy, prezenţa unor pasaje maliţioase, cu profil anecdotic. Din 
această categorie fac parte episoade precum: Napoleon îl numeşte pe tro- 
nul Angliei pe fiul său, Gabriel Charles, încă înainte ca Anglia să fie cuce- 
rită; proiectul de uniformizare a climei pe glob; artiştii care sculptează cu 
tunul şi cu nitroglicerina (sub comanda lui David) statuia Împăratului în 
masa unui vulcan din Tenerife; după şapte generaţii se prevedea apariția 
unei rase unice; unificarea religioasă prin decret, după cum, tot prin de- 
cret, limba franceză este desemnată limbă a divinității, şi exemplele pot 
continua. 

Tragicomicul devine pregnant în secvențele în care Napoleon oferă 
probe ale puterii sale, aşa cum se întâmplă în cazul alegerii arbitrare ca 
rege a unui soldat analfabet care, în ultimă instanţă copleşit, se sinucide. 
El îşi extinde politica familială dincolo de practica de a face regi, deveniți 
instituţie de stat. La moartea lui Pius al VII-lea, el numeşte succesorul 
pe scaunul pontifical (reeditare a gestului carolingian), acesta fiind un- 
chiul său, cardinalul Fesch, care îşi ia numele de Clement al XV-lea, deşi 
Napoleon ar fi dorit ca noul papă să ia numele de Napoleon I. 

Puterile din Europa îi consideră pe regi nişte simpli prefecţi, iar pe 
Împărat, un zeu“. În entuziasmul lor, oamenii nu mai ştiu ce este liberta- 
tea, fiind satisfăcuţi de două lucruri: egalitatea tuturor, iar Napoleon face 
totul pentru a crea uniformitatea uşor de dominat, şi omnipotenţa unuia 
singur. Ultima voce care-i mai reproşează acestuia uciderea libertăţii este 
aceea a generalului Oudet, care se sinucide, gest reluat, la mormântul lui, 
de încă cinci oameni. Epoca napoleoniană de după cucerirea lumii este 
una a bunăstării, în care se înregistrează eradicarea unor boli, extinderea 
simțurilor, exploatarea tuturor surselor de energie şi de materii prime, dar 
şi perfecţionarea maşinii oficiale de presă. Progresul cultural este mar- 
cat de publicarea unui număr mare de cărți şi de o seamă de descoperiri 


%5 Ibid., p. 197 

%6 Opriţă, Mircea: Discursul utopic. Momente şi repere. Editura Cartea Ro- 
mânească, Bucureşti, 2000, p.193 

%7 Idolatrizant, cu rezervele de rigoare, justificate de perspectiva distopică a 
ansamblului acestei istorii alternative. 

%48 Geoffroy, Louis: op. cit., p. 103 

ştiinţifice: sunt descoperite Babilonul şi Tombuctu, Ampere citeşte 
la Academie memoriul despre energia electrică, datorită energiei 
apa de mare devine potabilă etc. 

Istoria paralelă reală se insinuează la palierul irațional. La 
întoarcerea în Europa" după triumful asiatic, Napoleon vede insu- 
la Sfânta-Elena şi păleşte, simțind un pericol necunoscut. Intrebat 
dacă vrea să debarce, răspunsul este „„Niciodată/” şi se asigură că 
aşa va fi: din ordinul său, insula va fi depopulată, dinamitată şi 
aruncată în mare. 

In varianta ucronică, Napoleon face pace şi cu Doamna de 
Staël, primită în Academia Franceză la cererea lui, şi se recăsăto- 
reşte cu Josephine, după ce Maria Luiza moare aducând pe lume 
un băiat, regele Greciei. Printre antipatiile lui Napoleon-ucronic 
se află Saint-Simon şi Lamennais. Dacă cel dintâi se dovedeşte a fi 
un administrator mediocru (şi, în consecinţă, un rival insignifiant), 
cel de-al doilea nu va ceda, ci va refuza să admită că Dumnezeu şi 
Cezarul sunt considerate două forţe ce s-ar putea confunda. Însă, 
Napoleon vede într-un fenomen celest (dispariţia a două stele din 
sistemul Orion) un semn al alianţei sale cu Dumnezeu, şi dispune 
zeificarea persoanei sale. Este numit ,„Omnipotenţa Voastră”'* şi, 
asemenea faraonilor, îşi construieşte mormântul: o piramidă din 
marmură albă pe care scrie doar Napoleon. Moare destul de banal, 
la şaizeci şi doi de ani, în urma unei crize de apoplexie. 

Mesajul ucroniei distopice a lui Geoffroy este departe de a 
confirma orizontul de aşteptare al unui lector pregătit să citească 
discursul unui autor crescut în cultul napoleonian. Intr-o formulă 
sintetică, acest mesaj este: Napoleon constituie un mit eroic toc- 
mai pentru că a murit, viu — nu este decât cult al personalităţii. 
Un Napoleon viu şi învingător, fidel strategiilor care l-au propul- 
sat pe scena istoriei, se metamorfozează într-un devorat al ideii de 
putere, iar consecințele sunt tragice pentru toţi ceilalţi, reduşi la 
stadiul de turmă. Autorul nu ignoră niciun aspect al ecuaţiei pute- 
rii lui Napoleon (cel al timpului istoric) şi dezvoltă fiecare valență 
până la consecinţele sale ultime. 


%9 Ibid., pp. 142-143 
90 Ibid., p. 179 

Demersurile ucronice nu oferă un Napoleon mai bun, ci unul 
mai longeviv pe scena politică şi istorică. Insă această rezistență 
poartă în subtext şi o posibilă diluare a mitului lui Napoleon, pen- 
tru că dimensiunea pregnantă a acestuia este dată tocmai de ceea 
ce ucroniile rescriu: eroismul intensiv, dar de scurtă durată (eroii 
romantici se eclipsează tineri sau nu sunt eroi), urmat de pătimiri- 
le prometeice. Pe de altă parte, ucroniile se hrănesc din fenomenul 
mitului napoleonian şi îl confirmă prin simpla oprire asupra lui. 
Prin acest gest, se alătură, involuntar sau nu, uriaşului mecanism 
creator de mituri. 


V. Concluzii 


Prin definiţie, trecutul este un dat non-modificabil. Insă aple- 
carea asupra trecutului generează o infinitate de imagini perso- 
nalizate ale acestuia şi îi imprimă o dinamică particulară înscrisă 
într-un arc cu atât mai larg cu cât discursul care tratează acest 
trecut se îndepărtează de pretenţia de obiectivitate. Acest proces 
înregistrează forme acute în cazul discursului ucronic programat 
să rescrie istoria şi să o modifice radical. Datorită fascinaţiei pe 
care o suscită mai bine de un secol, Napoleon constituie o figură is- 
torică supusă cu predilecție acestui proces, chiar dacă, de cele mai 
multe ori, se soldează cu o istorie alternativă în care mitul care a 
generat-o se dovedeşte a fi inferior ca amploare celui originar. Dar 
nu numai ucronia ancorează într-un trecut modificabil. Fiecare va- 
riantă istorică, filosofică sau literară a lui Napoleon sau a tipului 
uman ce îl valorifică fixează o imagine proprie a acestuia şi recon- 
figurează trecutul. Rezultatul este o figură predispusă să ocupe un 
spectru larg de poziţii între poli opuşi şi capabilă să se impună ca do- 
minantă în raportările valorice ale întregului secol lung. La extreme, 
Napoleon primeşte în secolul al XIX-lea o imagine de Ianus bifrons. 
Pe de o parte, el este întruchiparea puterii absolute, acaparatoare, 
tiranice; pe de altă parte, este fiul Revoluţiei Franceze şi salvatorul 
ce va jalona istoria Franţei timp de două secole. Această ambigui- 
tate este potenţată şi de regimurile politice consecutive lui, de cele 
mai multe ori ambivalente şi instabile. 

Insă în viața practică şi socială nu este aplicabilă gândirea 
rațională. Se înregistrează victoria miturilor politice moderne, pe 


257 


fondul recunoaşterii faptului că forţa imaginaţiei pune în mişcare 
masele şi că magia constituie un element inerent acțiunilor şi con- 
cepţiilor noastre politice. Este o lecţie pe care Napoleon o pune în 
practică desăvârşit şi se impune ca figură centrală în imaginarul 
puterii secolului al XIX-lea. 

Mitul modern tinde să capete un caracter politic şi social, ori- 
entat antropocentric şi prospectiv, iar Napoleon reprezintă un caz 
exemplar în cadrul acestui proces. „„Dintre toți idolii umani — scrie 
Cassirer — cei mai periculoși şi mai persistenti sunt cei politici, ido- 
la fori”*1, mai ales atunci când devin centrii unor mituri, esenţi- 
al invulnerabile. Această invulnerabilitate este demonstrată şi de 
suita de tratări literare ale imaginii lui Napoleon. Indiferent dacă 
este idolatrizat sau denunţat drept impostor al paradigmei eroice, 
el rămâne o referință imposibil de ignorat pe întreg parcursul se- 
colului lung. Forţa invadantă a culturii mitice acaparează mai ales 
câmpul literar care preia imaginea mitică a unei figuri istorice şi o 
amplifică. În acest sens, mitul lui Napoleon reprezintă o constantă. 
Ceea ce se modifică este punctul de vedere asupra acestuia. Dincolo 
de situarea tuturor teoreticienilor şi scriitorilor față de Napoleon, 
referinţa la acesta poartă în subtext recunoaşterea existenţei unui 
mit al său. 

Mitul lui Napoleon se formează la confluența mai multor pa- 
liere culturale. În primul rând, decisiv este propriul său demers de 
construire ca putere. În perimetrul acestuia, Napoleon performează 
masiv în cadrele formelor simbolice (el a dublat luptele brute cu lup- 
tele simbolice), escamotează uneori adevărul şi trasează liniile mitu- 
lui său. El joacă toate rolurile: autor, actor, popularizator al epopeii 
în care se închide şi căreia îi alocă eroismul şi tragicul necesar. Dar 
o imagine a puterii (esenţial dinamică) nu se impune exclusiv din 
exterior, de pe palierul entității manipulatoare. Ea necesită şi par- 
ticiparea subiecţilor care îşi pun amprenta asupra ei. Aici intervine 
receptarea lui Napoleon. In logica unei conduite fabulatorii duble, 
receptoare şi recreatoare, imaginarul popular dezvoltă acest mit şi 
îi imprimă o notă mai accentuată de magic. La celălalt pol, canonul 
istoric fixează şi el diferite imagini ale parcursului napoleonian, 
produse în urma unor analize cu pretenţie de obiectivitate, dar la 


951 Cassirer, Ernst: op. cit., p. 360 

baza cărora, de cele mai multe ori, se află şi raţiuni ideologice. Nu 
trebuie ignorat faptul că variantele mitului îmbracă aparențele is- 
toriei şi că istoria îşi reclamă miturile adecvate, iar pentru secolul 
al XIX-lea acesta a fost Napoleon. Elementele mitului napoleonian 
care vin dinspre aceste trei etaje sunt preluate şi prelucrate pozitiv 
sau negativ de către discursul literar. 

Napoleon constituie o referință practic obligatorie în secolul 
al XIX-lea. El se revelează la toate palierele cultural-istorice, în 
diferite stadii de metamorfozare, conforme imaginii pe care autorul 
i-o atribuie (condiţionate doctrinar). 

La un prim nivel este conservată istoria lui Napoleon — răz- 
poinicul de geniu si liderul carismatic. Imaginarul popular, istoric 
sau literar preiau secvenţe ale acesteia, le trec prin filtrul propriei 
imaginaţii şi le califică în funcţie de un cod valoric propriu. Victor 
Hugo sau Alexandre Dumas înglobează în discursul lor asemenea 
secvențe şi le tratează în logica amplificării în sens pozitiv a mi- 
tului napoleonian. La polul opus, Thackeray şi Tolstoi operează 
integrarea lor numai pentru a infirma dimensiunile mitului său. 
Intre cei doi intervine o diferență: în timp ce pentru scriitorul en- 
glez Napoleon este alteritatea ostilă cu valoare generică, la Tolstoi 
întreaga deconstrucţie a mitului napoleonian face parte dintr-o po- 
lemică de mai mare anvergură — cea cu istoriile oficiale şi cu idolii 
politici. Tolstoi nu numai că distruge imaginea fixată de Istorie, 
dar deconstruieşte mitul romantic al genialităţii napoleoniene. În 
cearta cu istoriile, el integrează un element tangent la teoriile mo- 
derne ale imaginarului puterii: imaginea de rol. Tolstoi are intuiţia 
acesteia, dar alocă atributele de instanţă regizorală divinității şi 
legii coincidenţei cauzelor, goleşte conţinutul ei de orice autodeter- 
minare şi o reduce la o suprafață de tip marionetă. 

La un palier secund, se impune exemplul napoleonian ca tra- 
seu de urmat pentru o întreagă galerie de personaje. Omul care se 
depăşeşte pe sine, omul de acţiune Napoleon impune o altă logică 
de legitimitate, devine o adevărată obsesie şi este preluat masiv de 
către scriitorii de secol XIX. Inaugurat de Napoleon, cultul energiei 
devine supratemă a secolului. El demonstrează că este cu putinţă 
să-ţi depăşeşti statutul, iar scriitorii, prin destinul pe care îl alocă 
personajelor lor de extracţie napoleoniană, nu fac decât să aprobe 
sau să conteste validitatea morală a acestui demers. Mai ales la 

Stendhal şi la Balzac se înregistrează propensiunea spre putere 
a indivizilor (acutizată de referinţa la Napoleon) şi notele (a)mo- 
rale înscrise în ea. Cel dintâi face din Napoleon un ideal, iar din 
replicile sale — exemplificări ale mutaţiei valorice pe care acesta 
o produce, dar şi ale clivajului marcat în epoca postnapoleoniană. 
Cel de-al doilea, similar lui Napoleon în apetenţa pentru putere, 
este, destul de paradoxal, mai apropiat ca instanţă moralizatoare, 
deşi nu întotdeauna şi convingătoare, de un scriitor din alt spaţiu 
şi timp, Dostoievski. In viziunea acestora din urmă, Napoleon se 
configurează drept un exemplu funest, mai cu seamă atunci când 
devine referința unor fenomene bovarice. 

Generaţia romantică se întoarce spre Napoleon motivată şi 
de dezamăgirea pe care i-o provoacă prezentul şi nemişcarea im- 
pusă de acesta. Atunci când principiul activ întrupat exemplar în 
Napoleon nu se manifestă în arealul personajelor romantice, el de- 
vine obiect al nostalgiei patologice, cum se întâmplă în cazul lui 
Alfred de Musset. 

Ipostazele lui Napoleon de salvator şi de om al ordinii nu 
legitimează numai propriul său regim. Ele intră şi în ecuaţia de 
putere a nepotului său, Napoleon al III-lea. Dar, pentru acesta din 
urmă referința genealogică se întoarce împotriva sa: din forță ma- 
gică şi factor care îl propulsează la putere se converteşte într-un 
termen de comparaţie care îi minimalizează eforturile. Modelul |n 
care converg marele om, eroul, geniul, individul suveran — noţiuni 
prin care Napoleon este catalogat de către discursul filosofic de la 
Carlyle la Nietzsche — se dovedeşte a fi un prag imposibil de atins 
de două ori în cursul aceluiaşi secol pe care îl domină de pe poziţia 
de unicitate, de fenomen cu valoare paradigmatică şi de entitate 
fascinatorie. 

